
PREFAŢĂ 


Moartea lui Tamerlan, în 1405, a constituit un moment de cotitură în istoria 
lumii. Tamerlan a fost ultimul „cuceritor al lumii“ de talia lui Attila și 
Ginghis Han, care a luptat să unească întreaga Eurasie — „insula lumii“ — 
sub conducerea unui singur și mare imperiu. La numai 50 de ani după 
moartea sa, statele din Vestul Îndepărtat al Eurasiei, în frunte cu Portugalia, 
explorau rutele maritime care au devenit nervii și arterele unor mari imperii. 
Volumul de fata prezintă povestea a ceea ce a urmat. 

La prima vedere, relatarea pare cunoscută. Ascensiunea Occidentului în 
poziţia de supremație cu ajutorul imperiilor ridicate si a dominaţiei 
economice este unul dintre fundamentele cunoștințelor noastre istorice. Este 
ceea ce ne ajută să ne punem în ordine perspectiva asupra trecutului. În 
multe lucrări standard, ascensiunea Occidentului este prezentată ca 
inevitabilă. A fost calea corectă a istoriei: toate celelalte opțiuni au fost fie 
căi secundare, fie fundături. Când imperiile Europei s-au dizolvat, au fost 
înlocuite cu noi state postcoloniale, asa cum Europa însăși a devenit o parte 
a „Occidentului“ — o ligă globală sub conducere americană. Scopul acestui 
volum este, în parte, să demonstreze că traseul de la epoca lui Tamerlan 
până în vremurile noastre a fost unul mult mai contestat, mult mai tulbure și 
mai plin de neprevăzut decât lasă să se înțeleagă legenda — un argument 
destul de evident. Volumul încearcă să facă asta prin plasarea Europei (și a 
Occidentului) într-un context mult mai amplu: acela al proiectelor de 
întemeiere a imperiilor, a statelor si a culturilor din alte parti ale Eurasiei. 
Numai așa putem înţelege cursul, natura, anvergura și limitele expansiunii 
Europei și numai așa originile amestecate ale lumii contemporane devin 
ceva mai clare. 

Acest volum nu ar fi putut fi scris fără numeroasele lucrări apărute în 
ultimii 20 de ani despre istoria „globală“, dar și despre istoria Orientului 
Mijlociu, a Indiei, a Asiei de Sud-Est, a Chinei și a Japoniei. Sigur că nu 
este prima oară când istoricii insistă pe o abordare globală a trecutului: la 
urma urmei, tradiția a început de la Herodot. Aproape toate tratatele de 
istorie ascund un set de ipoteze referitoare la ce s-ar fi întâmplat în alte parti 
ale lumii. Numai că o cercetare amănunţită a legăturilor dintre diferitele 


parti ale lumii a început abia recent să facă obiectul tratatelor de istorie. Asa 
cum remarca Frederick Teggart în lucrarea sa Rome and China (Berkeley, 
1939), „studierea trecutului se dovedește eficientă doar când recunoaștem 
că fiecare popor are o istorie a sa, că toate aceste istorii s-au derulat 
concomitent și în aceeași lume și că a le privi comparativ este începutul 
procesului de cunoaștere“.! Această provocare a fost transcrisă la o scară 
monumentală de către W.H. McNeill în The Rise of the West (Ascensiunea 
Occidentului) (Chicago, 1964), lucrare al cărei titlu nu redă întocmai 
uimitoarea diversitate a temelor tratate și deosebita subtilitate intelectuală. 
În anii din urmă, resursele legate de istoria globală și nonoccidentală au 
sporit enorm. Una din explicaţii ar fi impactul economic, politic și cultural 
al „globalizării“. Nu mai puţin importante au fost efectele comunităților 
etnice si ale migraţiilor (care au creat o tradiţie istorică mobilă, 
,antinationala“) și liberalizarea parţială a multor regimuri (cel mai bun 
exemplu este China) care tratau înainte „istoria“ ca pe un fel de proprietate 
privată a statului. Noile perspective, noile libertăţi și noile grupuri de cititori 
care doresc să afle noi sensuri ale istoriei au alimentat numeroasele scrieri 
istorice din ultima vreme. Efectul a fost deschiderea unei noi perspective 
asupra trecutului care părea cândva accesibil doar printr-o singură cale — 
povestea expansiunii Europei. Este mult mai ușor pentru generația actuală 
să înțeleagă faptul că traiectoria Europei către lumea moderná are multe 
trăsături în comun cu schimbările sociale și culturale din Eurasia și că 
poziţia de întâietate a Europei a fost obținută mult mai târziu și cu mai 
multă pricepere decât au crezut multi dintre noi. 


Îndatorarea mea fata de lucrările altor istorici este limpede de observat din 
notele care însoțesc fiecare capitol. Primul meu contact cu fascinanta lume 
a istoriei ca un întreg conectat a avut loc pe când eram studentul regretatului 
Jack Gallagher, un om cu o imaginaţie istorică infinită. Am învăţat, de 
asemenea, enorm de la colegii mei de la Catedra de istorie imperială și 
globală de la Oxford — Judith Brown, David Washbrook, Georg Deutsch și 
Peter Carey — și am beneficiat de ajutorul de specialitate al multor colegi 
din universitate, dar si din afara ei, și ale căror vorbe înțelepte am încercat 
să mi le amintesc. Cunostintele mele despre problemele economice s-au 
îmbunătățit în mare măsură datorită Global Economic History Network 
(Reţeaua globală de istorie economică), creată de Patrick O'Brien ca forum 


de discuţii pe tema schimbărilor economice din diferite parti ale lumii. 
Unele teorii menţionate în acest volum au luat naștere în urma discuţiilor cu 
James Belich și Phillip Buckner, discuţii purtate în numeroase „seminare 
itinerante“. Faptul că predau în faţa atâtor studenţi talentați m-a încurajat 
enorm, iar pregătirea mea în domeniul istoric a avut enorm de câștigat ca 
urmare a faptului că am fost îndrumător pentru numeroase teze de doctorat 
în ultimii 20 de ani. Sunt profund recunoscător prietenilor și colegilor care 
au făcut observaţii pe marginea primelor versiuni ale capitolelor ce 
urmează: Richard Bonney, lan Phimister, Robert Holland, Martin Ceadel și 
Andrew Hurrell. Greselile si omisiunile îmi aparţin. 

Am pregătit schițele hărților folosind ca suport programul ,,Mapinfo“ 
creat de Collins Bartholomew. Nu m-aș fi putut descurca fără îndrumarea, 
sfatul și ajutorul oferit cu răbdare de Nigel James de la Departamentul de 
cartografie al Bibliotecii Bodleian: îi sunt foarte recunoscător pentru ajutor. 
Hărțile finale au fost desenate de Jeff Edwards. Îi sunt profund îndatorat lui 
Bob Davenport pentru meticulozitatea si grija demonstrate în redactarea 
acestui text. 

Lucrarea de fatá ar fi fost mult mai greu de realizat fárá interesul si 
încurajările domnului Simon Winder de la Penguin Books. În fata 
entuziasmului lui Simon orice autor prinde aripi. Pentru asta si pentru 
sfaturile sale competente si utile în momente critice sunt deosebit de 
recunoscător. 

Nu în ultimul rând, precizez că am scris această carte având în paralel 
multe alte activităţi, iar munca mea a fost posibilă și datorită resurselor 
extraordinare ale bibliotecilor universitare de la Oxford — mult încercate, 
dar neînfrânte — și datorită facilitátilor deosebite pe care Colegiul Nuffield 
le oferă membrilor săi în materie de documentare și de redactare. 


NOTĂ PE MARGINEA DENUMIRILOR ȘI A LOCURILOR 


Scrierea unei cărți de o asemenea amploare, in materie de timp și spațiu, 
ridică unele probleme legate de redarea denumirilor și a spaţiilor 
geografice. Nu numai că denumirile se schimbă, dar modificarea acestora 
reflectă anumite schimbări de percepţie, de statut și adesea de control. În 
multe părți ale lumii, schimbarea denumirilor orașelor, târgurilor și 
străzilor — chiar și a ţărilor — a fost mereu un simbol al sfârșitului vechii 


ordini (de obicei una colonială) și al reafirmării culturii și identităţii 
autohtone. 

De obicei, aleg să folosesc denumirile cele mai familiare publicului 
occidental și anglofon, atrăgând atenţia, acolo unde este cazul, și asupra 
altor variante. Ceea ce înseamnă că uneori am folosit numele sau denumirea 
care conferă un înțeles contemporan aparte unui anumit loc. Am folosit 
„Constantinopol“, și nu „Istanbul“, când am vorbit de capitala otomană. 
Aceasta este denumirea general acceptată în Occident pentru o lungă 
perioadă după cucerirea orașului de către turci, în 1453. Mi s-a părut 
semnificativă pentru accentuarea rolului său de capitală imperială (net 
diferită de modernul Istanbul) si pentru statutul său, contestat de multi 
europeni, de oraș creștin ocupat ce avea să fie „eliberat“ într-o bună zi. 
Această speranță a rămas vie până la semnarea Tratatului de la Lausanne 
din 1923. 

Trei aspecte merită menţionate în mod special. Primul, romanizarea 
numelor islamice a fost întru câtva arbitrară — lucru inevitabil. În încercarea 
de a reda fonetic numele islamice, europenii au produs de-a lungul secolelor 
variante grafice extraordinare, care astăzi pot părea bizare. Si, ca să 
complice lucrurile și mai mult, unele dintre aceste variante au reflectat 
diferenţele dintre versiunile arabă, persană și turcă, cele trei limbi principale 
din Eurasia Mijlocie islamică. Cele mai cunoscute nume musulmane sunt 
Mahomed, Mehmed, Mohamed sau Muhammad. Faisal apare și sub forma 
Feysal sau Faysal. Am folosit variante zic eu cunoscute și ușor de înţeles, 
preferându-le celor mai „corecte“ din punct de vedere academic. 

Un al doilea aspect se referă la Iran. Până în 1935, Iranul a fost oficial 
Persia, denumire îndeobște cunoscută în tot Occidentul. „Iran“ este însă 
denumirea folosită mai des în ţara și regiunea respectivă și, pentru a 
simplifica lectura, am ales să folosesc denumirea standard a unităţii 
teritoriale și a poporului acesteia pentru toată perioada acoperită de acest 
volum. Dar este important de reținut că „persana“ (un cuvânt derivat din 
„farsi“) este limba predominantă, atât în viaţa cotidiană, cât si în cultură; 
totodată, „persan“ este cuvântul care descrie cel mai mare grup etnic dintr-o 
tard ce cuprinde mai multe comunități etnice. 

Al treilea aspect este cel legat de China. Sistemul Pinyin este acum larg 
folosit pentru romanizarea limbii chineze. Dar, dat fiind că majoritatea 
trimiterilor din acest volum se referă la persoane și locuri din China, am 


ales să folosesc formele cele mai uzuale pentru cititorii din Occident, 
ajutându-mă de vechiul sistem Wade-Giles. 


Ch'ing în loc de Qing 

Peking în loc de Beijing (până la Capitolul 8) 
Nanking în loc de Nanjing 

Canton în loc de Guangzhou 

Kiangnan în loc de Jiangnan 

Ch'ien-lung în loc de Qianlong 

Kuomintang ín loc de Guomindang 

Chiang Kai-shek în loc de Jiang Jeshi 

Mao Tse-tung fn loc de Mao Zedong 

Chou En-lai fn loc de Zhou Enlai 

1. Harta lumii după Ptolemeu, bazată pe cunoștințele europene acumulate 

În 1401, marele istoric islamic Ibn Khaldun (1332-1406) era la Damasc, 
oraș aflat pe atunci sub asediul puternicului Tamerlan. Domic să-l 
întâlnească pe vestitul cuceritor, istoricul a fost coborât de pe zidurile cetăţii 
într-un cos și apoi condus în tabăra lui Tamerlan. Acolo a avut o serie de 
conversații cu un conducător pe care (în autobiografia sa) l-a descris ca pe 
„unul din cei mari și mai puternici dintre regi... dependent de dezbatere și 
argumentare despre ceea ce cunoaște și ceea ce nu cunoaște“.! Se poate ca 
Ibn Khaldun să fi văzut în Tamerlan salvatorul civilizaţiei arabo- 
musulmane, pentru a cărei supravieţuire se temea. Dar, patru ani mai târziu, 
Tamerlan murea în drum spre China, pe care plănuia s-o cucerească. 

Tamerlan (cunoscut în istorie si ca Timur, Timur Lenk, Timurlenc sau 
Timur the Lame-, de unde și numele europenizat) a fost un fenomen care a 
devenit legendă. S-a născut, probabil în anii 1330, într-un clan de statut 
inferior aparţinând confederației tribale turco-mongole Chagatai, una dintre 
cele patru mari diviziuni ce alcătuiau Imperiul Mongol după moartea lui 
Ginghis Han, în 1227. La 1370 se autoproclama stăpân al Chagataiului. 
Între 1380 si 1390 a cucerit Iranul, Mesopotamia (Irakul de astăzi), 
Armenia și Georgia. În 1390 a invadat teritoriile ruse, întorcându-se câţiva 
ani mai târziu pentru a distruge capitala Hoardei de Aur, legiunea mongolă 
ce stăpânea teritoriul modern al Rusiei de sud. În 1398 a condus o invazie 
de amploare în nordul Indiei, înlăturându-i de la putere pe conducătorii 
musulmani și distrugând orașul Delhi. În 1400 s-a întors în Orientul 
Mijlociu, unde a ocupat orașele Alep și Damasc (Ibn Khaldun a supraviețuit 
masacrului), ca apoi să înfrângă oastea otomană în bătălia de la Ankara din 
1402 și să-l ia prizonier pe sultanul Baiazid. Abia după aceea s-a concentrat 
asupra teritoriilor răsăritene, într-o ultimă campanie eșuată. 

În pofida reputației sale de tiran sângeros si a cruzimii de netăgăduit ce a 
caracterizat invaziile sale, Tamerlan a reprezentat o figură de tranziţie in 
istoria eurasiatică.? Cuceririle sale au reprezentat un ecou al marelui Imperiu 
Mongol ridicat de către Ginghis Han și urmașii acestuia. Imperiul în cauză 
se întinsese de la Iranul de azi până spre China și, către nord, până la 
Moscova. O remarcabilă migraţie a popoarelor fusese astfel încurajată, 
odată cu negotul si cu curentele gândirii din centrul Eurasiei, de-a lungul 
marelui coridor de câmpii ierboase ale stepei, iar stăpânirea mongolă pare a 
fi servit drept catalizator pentru transformările comerciale și intelectuale 
într-o eră de expansiune economică generală.” Mongolii au permis inclusiv 


vizite ale emisarilor vest-europeni, în speranța de a pune bazele unei alianţe 
antimusulmane și de a-și câștiga cât mai multi prozeliti creștini. Dar, pe la 
începuturile secolului al XIV-lea, eforturile de a păstra închegată această 
mare confederație imperialistá deja esuaserá. Războaiele sângeroase dintre 
conducătorii ilhanatelor din Iran, Hoarda de Aur și Hanatul Chagai, precum 
și prăbușirea dinastiei Yuan din China (înainte de 1368) au marcat sfârșitul 
experimentului mongol în Imperiul Eurasiatic. 

Cuceririle lui Tamerlan au reprezentat în parte un efort al acestuia de a 
redobândi imperiul pierdut. Dar metodele lui au fost diferite. Războaiele pe 
care le-a dus păreau a se concentra în primul rând pe distrugerea totală a 
oricărui rival la controlul asupra marelui drum comercial din Eurasia, pe ale 
cărui profituri fusese ridicat imperiul său. Totodată, puterea sa se concentra 
mai mult în jurul trupelor din teren și mai puţin pe măiestria hoardelor de 
stepă: armatele sale erau alcătuite nu numai din călăreţi arcași (clasica 
formulă mongolă), ci și din trupe de infanterie, artilerie, cavalerie grea și 
avea chiar un regiment călare pe elefanţi. Sistemul său de conducere era o 
formă de absolutism, în care loialitatea triburilor susținătoare se așeza într- 
un fel de echilibru cu supușii săi de la orașe și din sate. Tamerlan s-a 
autoproclamat „Umbra lui Dumnezeu“ (printre numeroasele sale titluri), 
răzbunându-se cumplit pe trădători si pe practicantii religiei islamice. A 
revărsat partea leului din bogăţiile acumulate în Samarkand, oraș pe care l-a 
ales drept capitală a imperiului său, aproape de locul nașterii sale, și acolo a 
proiectat monumente arhitectonice care stau mărturie splendorii domniei 
lui. Modelul „timurid“ va avea o influență durabilă asupra ideii de imperiu 
peste tot în Eurasia Mijlocie. 

Dar, în ciuda ferocitátii sale, a geniului sáu militar si a adaptării iscusite a 
politicilor tribale la visul sáu de a-și extinde imperiul, sistemul lui Tamerlan 
s-a prăbușit după moartea lui. Așa cum el însuși intuise, nu mai era posibil 
să stăpânești deopotrivă comunităţile statornicite și triburile migratoare 
întru ridicarea unui Imperiu Eurasiatic pe temelia puterii militare mongole. 
Otomanii, Sultanatul Mameluc din Egipt și Siria, Sultanatul Islamic din 
nordul Indiei și, mai cu seamă, China erau mult prea rezistente ca să fie 
cucerite prin campaniile sale fulger. Moartea lui Tamerlan a marcat cu 
adevărat, în multe feluri, sfârșitul unei lungi epoci din istoria globală. 
Imperiul lui a fost ultima tentativă reală de a contesta împărțirea Eurasiei în 
state ale Vestului Îndepărtat, Eurasia Islamică Mijlocie și Asia de Est 


confucianistă. În al doilea rând, experimentele sale politice si supremul lui 
eșec au demonstrat că puterea începuse să treacă în mod decisiv de la 
imperiile nomade la statele deja constituite. În al treilea rând, distrugerile 
colaterale pe care Tamerlan le provocase în Eurasia Mijlocie și influenţa 
disproportionata exercitată acolo de societăţile tribale au contribuit, chiar 
dacă și numai gradual, la înclinarea balanței Lumii Vechi în favoarea 
Extremului Orient și a Vestului Îndepărtat, în detrimentul teritoriilor 
centrale. Si, nu în ultimul rând, moartea sa a coincis cu primele semnale ale 
unei schimbări în configuraţia existentă a negotului la mare distanță pe ruta 
est-vest, pe care se luptase s-o controleze. În numai câteva decenii de la 
moartea sa, ideea unui imperiu mondial condus de la Samarkand devenise 
de domeniul fantasticului. Descoperirea mărilor ca patrimoniu global ce 
oferea acces naval către orice colt al lumii a transformat economia si 
geopolitica imperialistă. Aveau să treacă trei secole până când noua ordine 
mondială să devină total vizibilă. Dar, după Tamerlan, nu a mai existat nici 
un alt conducător care să aspire la dominarea Eurasiei, iar Eurasia, asa cum 
o văzuse Tamerlan, nu mai cuprindea aproape toată lumea cunoscută la 
vremea aceea. 


ISTORII GLOBALE 


În această carte vom traversa un vast peisaj istoric în urmărirea a trei teme. 
Prima tine de dezvoltarea ,,conectivitatii“ globale pana la forma amplificată 
pe care o numim „globalizare“. A doua este reprezentată de rolul jucat în 
acest proces de puterea Europei (și apoi a Occidentului) prin intermediul 
imperiilor. Cea de-a treia se referă la capacitatea de adaptare a multor state 
și culturi eurasiatice în fata expansiunii europene. Fiecare dintre acești 
factori a jucat un rol crucial în modelarea unei lumi care, în prag de secol 
XX, a devenit un vast sistem economic și politic semiunificat, o arenă 
comună fata de care nici un stat, nici o societate, nici o economie sau 
cultură nu s-a putut detașa în totalitate. 

Indiferent de cât de detaliat e prezentat un subiect sau cât de obscur este, 
tratatele de istorie sunt scrise pentru a explica felul în care am ajuns unde ne 
aflăm astăzi. De bună seamă, istoricii nu cad întotdeauna de acord asupra 
unui subiect sau a altuia, iar o explicaţie ar fi diferendele de opinie asupra 
naturii „prezentului“ — produsul finit al istoriei. Demersul devine și mai 


dificil ca urmare a schimbării constante în percepţia noastră privind 
prezentul pe care îl „actualizăm“ conform evenimentelor în desfășurare — 
revizuind astfel si întrebările pe care ni le punem referitor la trecut. În 
momentul acesta, cel puţin, este universal acceptat faptul că trăim într-o eră 
care diferă izbitor, în multe privinţe, de lumea așa cum o știam cu doar o 
generaţie în urmă, înainte de 1980. Mai pe înţelesul tuturor, sintetizăm cele 
mai influente trăsături sub un singur termen atotcuprinzător: „globalizare“. 
Globalizarea este un termen ambiguu. Sună ca un proces, dar deseori 
folosim termenul pentru a descrie o stare de fapt — punctul terminus după o 
perioadă de schimbări. Există toate indiciile cà, la nivel economic cel putin, 
ritmul în care au loc schimbările în lume (în ceea ce priveşte distribuirea 
bogăției si a activităţii productive între diferite regiuni si continente) este 
unul susținut. Chiar și asa, putem schiţa caracteristicile generale ale „lumii 
globalizate“ — cu trimitere clară la nivelul de globalizare de la ora actuală — 
într-o formă recognoscibilă. Prin istoria prezentată în acest volum se 
încearcă explicarea acestui „prezent“ cu un parcurs imprevizibil. 

Aceste caracteristici pot fi rezumate după cum urmează: 

1. apariţia unei pieţe unice globale — nu pentru absolut toate produsele, dar 
pentru majoritatea produselor de larg consum, precum și pentru rezerva de 
capital, credit și servicii financiare; 

2. interacțiunea intensă între state care, deși îndepărtate din punct de 
vedere geografic, au interese globale, nu regionale (chiar și în cazul statelor 
mici); 

3. pătrunderea profundă a mijloacelor de informare organizate la nivel 
global în majoritatea culturilor, mijloace ale căror mesaje comerciale și 
culturale (în mod special prin limbajul „brandurilor“) au devenit aproape 
inseparabile; 

4. amploarea imensă a migraţiei și a comunităţilor etnice (constituite 
forţat sau de bunăvoie) care creează reţele și conexiunile care rivalizează cu 
impactul marii migrații europene din secolul al XIX-lea sau cu negotul de 
sclavi de peste Atlantic; 

5. nașterea din ruinele unei „epoci bipolare“ (1945-1989) a unei singure 
„superputeri“ a cărei putere economică și militară, în raport cu toate 
celelalte state ale lumii, nu are egal în istoria modemă a lumii; 

6. renașterea spectaculoasă a Chinei și a Indiei ca puteri producătoare de 
bunuri. Într-o lume în care producţia de bunuri crește spectaculos, iar 


balanţa economiei mondiale este în continuă schimbare, mobilizarea 
economică a populaţiei din aceste două tari (1,3 miliarde și, respectiv, 1 
miliard) a fost comparată cu deschiderea de noi și vaste teritorii în secolul al 
XIX-lea. 

Această listă ar trebui să nască o serie de întrebări. De ce, într-o lume 
globalizată, un singur stat să fi dobândit o astfel de putere excepțională? De 
ce renașterea economică din China și din India s-a înregistrat abia în ultimii 
ani? De ce, până de curând, ţările din Occident (care acum includ și 
Japonia) s-au bucurat de un avans atât de îndelungat ca urmare a dezvoltării 
tehnice si a standardelor de viata? De ce produsele culturii occidentalizate 
(din știință, medicină, literatură și arte) primesc încă cea mai mare 
recunoaștere? De ce sistemul statal internaţional, cu legile și normele sale, 
reflectă conceptele și practica politicii de stat europene și structura 
teritorială după model european? Lumea globalizată a sfârșitului de secol 
XX nu a fost iniţial rezultatul previzibil al unei pieţe libere globale. Cu atât 
mai putin s-ar fi putut prevedea acest fenomen luând în calcul statele lumii 
de acum cinci secole. Acesta este produsul unei istorii îndelungate, 
încurcate și deseori violente, cu rasturnari bruște de situație și înfrângeri 
neașteptate. Rădăcinile sale sunt adânc înfipte (sau cel puţin acesta este 
consensul general) în „Epoca Descoperirilor“ — în vremurile de după 
moartea lui Tamerlan. 

Au existat, desigur, numeroase teorii și lucrări de istorie care au explicat 
și au dezbătut mersul istoriei lumii. Istoria (și preistoria) globalizării au fost 
mereu subiecte controversate. Dat fiind că majoritatea caracteristicilor 
globalizării păreau a fi strâns legate de creșterea dominaţiei europene (și 
mai târziu a Occidentului), lucrurile au fost acceptate ca atare. Direcţiile de 
luptă fuseseră trasate cu mult timp înainte. Printre primii vizionari care și- 
au imaginat o lume globalizată au fost comercianții britanici din anii 1830 
si 1840, care l-au luat ca model pe Adam Smith. Potrivit rationamentului 
lor, comerţul liber internaţional ar fi făcut războaiele de neconceput. Dacă 
fiecare ţară depindea de o alta pentru mărfuri și clienți, încrengătura 
dependenţei reciproce ar fi fost prea solidă, greu de distrus. Aristocratia 
belicoasă care prospera într-un climat de conflict ar fi devenit perimată. 
Idealul burghez de reprezentare prin guvem, ideal răspândit prin 
comercianţi și negot, ar fi devenit universal. Această reprezentare optimistă 
despre cum propriul interes iluminat va fi remodelat lumea spre bunăstarea 


tuturor a fost cumva desființată de Karl Marx. Acesta a insistat că, mai 
devreme sau mai târziu (el preconiza că mai devreme), capitalismul 
industrial avea să-și înece pieţele în produse. Ar fi putut supraviețui o 
vreme reducând costurile și salariile sub limita de subzistență. Dar, odată ce 
muncitorii aveau să se revolte — după cum era și de așteptat —, capitalismul 
avea să sufere o implozie, iar proletariatul ar fi venit la putere. Cei din afara 
Europei ar fi fost atrași în acest conflict. În căutarea de noi pieţe, capitaliștii 
europeni nu aveau decât să invadeze Asia (exemplul lui Marx a fost India) 
și să distrugă economiile premoderne ale continentului. Tesàtorul din India 
urma să fie falimentat de dragul profiturilor din Lancashire. Sistemul sătesc 
și ordinea socială din India „dispăreau astfel nu atât ca urmare a 
amestecului brutal al fiscalitátii și... al soldatului din Marea Britanie, cât 
prin industrializarea si liberul comerț englezesc“.* Salvarea de la acest 
proces de distrugere era reprezentată de însăși consecinţa involuntară. Asia 
s-ar fi trezit confruntată cu o revoluţie socială, fără de care (sugera Marx) 
restul lumii nu și-ar fi putut atinge destinul socialist. 

Marx sustinuse că o economie globală avea să se dezvolte după cerințele 
Europei. Potrivit lui Lenin, pe de altă parte, capitalismul depindea de 
imperialismul economic și avea să se prăbușească în urma unei revolte 
globale a popoarelor coloniale. Versiunea marxist-leninistă, jumătate 
istorie, jumătate profeție, părea să fie cheia istoriei mondiale. Începând din 
anii 1920, această teorie a exercitat o uriașă influență printre intelectuali. 
Expansiunea economică a Europei era privită ca o forță irezistibilă ce avea 
să conducă restul lumii. Însă, în loc să dea naștere utopiei burgheze promise 
de liberii comercianţi britanici, n-a făcut decât să scindeze lumea. Zona 
capitalist-industrială situată în Europa (și urmașa acesteia, America) 
devenea din ce în ce mai bogată. În restul lumii, stăpânirea colonială și 
dependența semicolonială au dus la o sărăcire din ce în ce mai accentuată. 
Bunăstarea capitalistă și puterea imperialistă a Europei făcuseră, împreună, 
un pact revoltător de inechitabil. Comerţul „liber“ fusese folosit în ţările 
nonoccidentale cu scopul de a distruge vechile industrii ale artizanilor, de a 
bloca creșterea economică și de a forța economiile locale să producă 
materie primă ieftină. Într-adevăr, pentru că materia primă devenea din ce în 
ce mai ieftină comparativ cu bunurile industriale pe care trebuia să le 
acopere (sau cel puţin așa suna explicaţia), sărăcia și dependenţa aveau să 


se adâncească, singura soluţie fiind distrugerea prin forță a „sistemului 
mondial“ din care izvorasera.° 

Aproape pe tot parcursul secolului XX, această viziune pesimistă a 
motivelor si a insemnátátii globalizării (deși termenul ca atare nu era 
folosit), combinată uneori cu o încredere remarcabilă în rezultatul său 
revoluţionar, era mai mult decât o provocare pentru afirmaţiile optimistilor 
care priveau produsul unei economii globale totale drept „modernizare“ (de 
exemplu, replicarea structurii sociale occidentale). Cele două atitudini 
aveau în comun premisa de necontestat că Europa (sau Occidentul) 
constituia singura sursă reală de schimbare istorică. Ambele tabere se bazau 
pe cunoștințele uimitoare (și pe dedicarea chiar și mai uimitoare) ale 
marelui sociolog german Max Weber (1864-1920). Weber fusese fascinat 
de traiectoria stranie pe care Europa o urmase comparativ cu India sau cu 
China. În timp ce Marx pusese accentul pe revoluţia socială, care înlocuise 
societatea feudală europeană cu capitalismul guvernat de burghezie, Weber 
s-a concentrat asupra tiparelor instituționale și ideatice care dăduseră 
Europei structura „diferită“. Capitalismul se dezvoltase si în alte parti ale 
Eurasiei, dar numai Europa făcuse tranziţia către capitalismul industrial 
modem, de unde întâietatea la nivel mondial. Ideea centrală în 
raţionamentul lui Weber era aceea că, mai presus de toate, capitalismul 
modern necesita o mentalitate activistă și rațională. Confucianismul chinez 
(rational, dar inactiv), islamul (activ, dar irațional) și hinduismul (inactiv si 
irațional) descurajau deopotrivă această combinaţie esenţială. „Nu a existat 
nici o cale care să conducă de la religiozitatea obscură a claselor 
nonintelectuale din Asia către un control rational, metodic asupra vieţii.“ 
Dar protestantismul european crease (în mod accidental) psihologia crucială 
(precum și capcanele instituționale) care au îngăduit acest pas înainte. 

Perseverenta cu care Weber a susținut că particularitatea Europei trebuie 
explicată în termeni de complexitate socio-culturală distinctă a inspirat 
nenumărate lucrări odată ce teoriile sale au devenit cunoscute (și traduse) 
pretutindeni în lume în anii 1920 și după. Ideile sale au prins în mod 
deosebit la cei care respingeau argumentul marxist rudimentar potrivit 
căruia bunăstarea și succesul fuseseră dobândite în Europa prin cotropirea și 
jefuirea restului lumii. Totodată au încurajat cercetarea factorilor cruciali 
care înclinaseră balanţa în Europa către investiţii productive si o continuă 
dezvoltare tehnică. O anume convingere (exprimată mult înaintea lui 


Weber) părea a se confirma, și anume că societatea europeană era 
caracterizată de un dinamism unic, în timp ce altor mari culturi, oricât de 
marete fuseseră, le lipseau ingredientele vitale necesare progresului 
material. Si, într-adevăr, cât privește acest aspect central, nu au existat 
diferențe majore între ideologia weberiană și cea gândită ca atare de 
susținătorii „sistemului global“ marxist. Cu bune și cu rele, cu motivații mai 
puţin ortodoxe sau deloc, Europa impulsionase o lume staţionară. 

Este lesne de înţeles de ce, în anii din urmă, această prezentare a istoriei 
moderne a lumii axată pe Europa este contestată. Dezintegrarea rapidă a 
imperiilor coloniale europene după 1945 a creat numeroase noi naţiuni. 
Fiecare avea nevoie de o istorie care să plaseze propriul progres în centrul 
naraţiunii. Fiecare avea proprii eroi a căror luptă naţională fusese purtată în 
fata arogantei culturale a Europei. Noile tratate de istorie „naționaliste“ 
descriau guvernarea (sau influența) europeană ca fiind nedreaptă și 
represivă. Departe de a aduce progresul în parti staționare ale lumii, 
amestecul european blocase dezvoltarea socială și culturală deja în curs. În 
anii 1970 și 1980, istoria „claselor sociale inferioare“ a săpat adânc în 
structura multor societăţi foste colonii. S-au descoperit astfel comunități 
sătești complexe care s-au împotrivit cu îndârjire controlului din afară și a 
căror viata a fost afectată de tentativele stângace, și chiar brutale, de a 
impune „ordinea“ colonială.“ „Istoria decolonizatoare“ a încurajat multe 
comunități sociale, etnice, religioase și culturale să iasă din umbră. Vechile 
relatări coloniale conform cărora europenii au fost superiori urzelii sociale 
locale întunecate păreau acum caricaturale: schițe brute si incomplete ale 
unei realități stufoase. Au fost descrise și documentate aspiraţiile și 
proiectele popoarelor colonizate — cu profesori, scriitori, negustori, ţărani, 
nomazi și minorități. „Lumile staţionare“ în care europenii s-au înfățișat ca 
fiind singura forță „dinamică“ pulsau acum de viaţă. Si, departe de a 
exercita o guvernare sigură, europenii (potrivit acestei noi perspective) au 
fost deseori intrecuti în istetime, exploataţi sau pur și simplu ignorati de 
nativi, prea ocupați cu propriile treburi. 

Nu era pentru prima oară când istoricii aduceau în discuţie faptul că până 
și popoarele colonizate aveau o istorie autonomă demnă de studiat. Înainte 
de cel de-al Doilea Război Mondial, tânărul istoric olandez J.C. van Leur 
(1908-1942) denuntase scrierea istoriei indoneziene prin ochi europeni — 
„începând cu puntea vaporului, până la asediile fortáretelor și terminând cu 


înaltele galerii ale camerei de comerţ“, ca si cum nimic nu s-ar fi putut 
întâmpla fără prezenţa europenilor sau fără îndemnurile acestora.” Van Leur 
a fost ucis în război, iar ideile sale au căpătat recunoaștere internaţională 
abia spre sfârșitul anilor 1950. Însă lucrările lui au adăugat o componentă 
crucială atacului excepţional asupra istoriei mondiale axate pe Europa. Au 
desființat accepțiunea generală conform căreia sosirea navigatorilor 
europeni în secolul al XVI-lea ar fi transformat comerțul Asiei. Se vehicula, 
dimpotrivă, ideea că europenii ajunseseră la spartul târgului în ceea ce 
reprezenta un uriaș comerț maritim ai cărui pionieri fuseseră asiaticii, cei 
care realizaseră legăturile între China, Japonia, Asia de Sud-Est, India, 
Golful Persic, Marea Roșie și Africa de Est. O economie „globală“ exista 
deja, cu mult înainte de sosirea prometeică a comercianților europeni." 
Întrucât convergenta economiei globale era o temă dominantă în istoria 
universală modernă, rolul jucat de asiatici (si de alti noneuropeni) nu poate 
fi ignorat. De bună seamă, „globalizarea“, în sensul larg al cuvântului, nu 
mai putea fi tratată ca fiind doar un proiect european. 

În ultimii 20 de ani, viziunea originală a lui van Leur a fost şi mai mult 
aprofundată. Dimensiunea mobilității globale, creșterea comunităților 
etnice, permeabilitatea frontierelor, puterile limitate ale majorităţii statelor 
și noua distribuire a puterii industriale (în special în Asia) au modificat 
radical percepţia pe care o avem asupra trecutului și asupra a ceea ce dorim 
să extragem din el. Cel puţin pentru moment, a scrie istoria naţiunilor și a 
statelor pare mai puţin important în comparaţie cu identificarea originilor 
acestei lumi în continuă mișcare, care mustește de schimburi frenetice de 
mărfuri si de idei, culturi hibride și identități fluide. S-a născut o nouă 
istorie globală. Unităţile de studiu ale acesteia sunt regiunile și oceanele, 
comerțul la distanţă, reţelele de comercianţi, cărările bătute de eruditi 
rătăcitori, traficul de culte și religii între civilizaţii și continente. Din această 
perspectivă, diferenţa radicală dintre Europa si Asia, premisa centrală a 
tratatelor de istorie mai vechi, pierde din greutate. Se vorbește în schimb 
despre un lant al ,interconectivitátii^ comerciale și culturale care a unit 
mare parte din Eurasia timpurie modernă exact la momentul în care (potrivit 
vechilor manuale) ruperea Europei de Asia devenea decisivà. Notiunile 
legate de un imperiu universal, de o nouă „cultură a circulaţiei“, si 
zvonurile si fantasmagoriile milenare circulau de-a lungul întinderii masive 
de uscat dintre Spania și Golful Bengal." Poziţia geografică în Asia sau în 


Europa începe să pară mai puţin importantă pentru schimbările sociale și 
culturale decât o poziţie pe căile comerciale eurasiatice sau pe căile de 
acces aride unde călătorii pe distanţe lungi nu întâmpinau obstacole precum 
păduri, jungle sau mlaștini." 

O schimbare de interes similară poate fi observată printre istoricii care 
scriu noua „istorie globală a progresului material“. Așa cum a sugerat și van 
Leur, concluzia superficială conform căreia europenii au insuflat viata unui 
continent asiatic somnolent după sosirea lui Vasco da Gama în India, în 
1498, s-a dovedit a fi o inducere în eroare. O rețea comercială densă asigura 
deja legătura dintre diverse porturi și negustori, de la coasta de est a Africii 
până la Marea Chinei. Comerciantii asiatici nu au fost victime pasive ale 
preluării monopolului de către europeni. Oricare ar fi fost greșelile lor, 
guvernele asiatice au fost mai mult decât despotii acaparatori din mitologia 
europeană, care distrugeau comerțul și agricultura prin taxe represive și 
confiscări arbitrare de pământ. În diferite regiuni ale Asiei existau economii 
de piaţă în care diviziunea muncii, meseriile specifice și dezvoltarea urbană 
(reperele distinctive ale dezvoltării, potrivit lui Adam Smith) erau foarte 
asemănătoare celor din Europa. În China, în special, scara la care se 
desfășurau schimburile comerciale, sistemul sofisticat de credite, folosirea 
tehnologiei, volumul producţiei (îndeosebi în domeniul textil) dezvăluie o 
economie preindustrială cel puţin la fel de dinamică precum cea a Europei 
contemporane. Înainte de 1800, aspectul care ieșea cel mai mult în evidență 
nu era contrastul economic accentuat dintre Europa și Asia, ci, dimpotrivă, 
o lume eurasiatică de „asemănări surprinzătoare“ în care un număr de 
regiuni, europene sau asiatice, erau cel puţin teoretic capabile de un salt 
important înainte în era industrială.” 

Între timp, importanţa asumată de Europa în relatările istoriei lumii 
devenise ţinta atacurilor dinspre un sector cu totul diferit. Pe la sfârșitul 
anilor 1970, o mișcare intelectuală inițiată de profesorul palestiniano- 
american Edward Said denunța tratatele clasice ale autorilor europeni 
specializaţi în istoria, etnografia și cultura Asiei (și, prin extensie, de 
pretutindeni) ca fiind niște fantasmagorii „orientaliste“. Said era de părere 
că descrierea europeană era fatalmente viciată prin atribuirea grosolană de 
calităţi stereotipe, aproape invariabil degradante, si prin încercarea 
stăruitoare de a înfățișa societăţile asiatice drept lenese, corupte si 
degenerate, în totală antiteză cu o Europă energică, impunătoare și 


progresistă." S-a născut astfel o uriașă industrie literară menită să disece 
limbajul și conţinutul diverselor genuri care transmiteau imaginea lumii 
nonoccidentale publicului din Europa. Aluzia era clară. Dacă relatările 
europenilor (fie că reflectau sau nu realitatea) erau menite să servească 
scopului ascuns de expansiune a hegemoniei Europei, chiar dacă acest 
proces se petrecea neintentionat, toate acestea nu aveau nici o valoare 
istorică decât aceea de a oglindi propriile temeri și obsesii ale europenilor. 
Studiul comparativ european și noneuropean era iremediabil compromis. Se 
putea spune (iar unii scriitori chiar au făcut-o) că istoria în sine era o 
întreprindere fantezistă care forța cunoașterea trecutului prin concepte și 
categorii inventate în, si pentru, Europa. 

Foarte puţini oameni inteligenţi au acceptat concluzia logică a acestui 
extremism postmodern, și anume că nimic nu ar putea fi cu adevărat 
cunoscut și că orice cercetare ar fi zadarnică. Dar exista și un punct viabil în 
această argumentare: descrierile europene despre alte părți ale lumii 
necesitau o foarte atentă decodificare. Critica saidiană era parte dintr-o 
schimbare radicală, o încercare conștientă de a descentraliza Europa. 
Reprezentările europenilor despre alte culturi și popoare n-ar mai trebui să 
constituie „versiuni autorizate“, oricât de comprehensive sau persuasive ar 
fi. Europa nu ar mai trebui să fie privită ca pivot al schimbării sau ca agent 
care acţionează asupra civilizaţiilor pasive ale lumii nonoccidentale. 
Dincolo de orice, poate, calea europeană către lumea moderná nu ar mai 
trebui tratată ca fiind cea firească sau „normală“, ca reprezentând standardul 
după care se măsoară întotdeauna schimbările istorice din alte parti ale 
lumii. Europenii și-au construit propria modernitate, dar au existat și alte 
modernitati — într-adevăr, multe la număr." 


REGÂNDIND ISTORIA EXTINDERII EUROPENE 


„Istoria decolonizată“ a redus Europa ca dimensiune. A devenit mult mai 
greu de acceptat să presupunem în mod necugetat că societăţile europene 
erau inerent progresiste sau că erau neapărat mai eficiente decât alte 
popoare din Eurasia — sau de pe alte continente. Definiţiile europene ale 
„progresului“, ca și observaţiile europene privind restul lumii și-au pierdut 
din greutatea cândva incontestabilă. Unii scriitori moderni resping 
temeinicia oricărei comparații între diferite culturi (întrucât nimeni nu 


cunoaște nemijlocit mai mult de o singură cultură), având convingerea 
neobișnuită că această lume amestecată este compusă, de fapt, din culturi 
distincte și originale. Istoria postcolonială privește cu scepticism impactul 
european și, cu și mai multă rezervă, „progresul“ asociat cândva cu 
guvernarea colonială. Istoria „colonială“ este privită ca obtuza si 
tendentioasá, poate chiar ca înșelătoare, iar afirmaţiile sale sunt considerate 
propagandă pentru publicul de acasă. O cercetare mai amănunțită a sugerat, 
într-adevăr, o răsturnare ironică a perspectivei colonialiste. Ocupaţia 
colonială ar fi impus mai degrabă o forma de ,,antimodernism“ si nu ar fi 
atras nici pe departe popoarele înapoiate spre o modernitate de stil 
european. Castele din India simbolizau înapoierea. Cu toate acestea, 
guvernatorii britanici au încheiat, în propriul avantaj, o învoială cu 
brahmanii pentru a întări statutul acestei caste în sistemul administrativ 
(oficializată prin recensámánt).'* În coloniile africane a avut loc un proces 
similar în care clanurile — și membrii acestora — au fost reinventate sub 
denumirea de „triburi“ conduse de „căpetenii“ drept conducători 
ancestrali.” Aici, ca si în India, gambitul politic a fost prezentat drept un act 
de respect fata de tradiţia locală. În versiunea colonială a istoriei, castele si 
triburile au fost înscrise ca particularităţi străvechi ale trecutului Indiei și 
Africii. În propaganda imperialistă, ele au devenit însă imperfectiuni 
genetice care făceau imposibilă autoguvernarea în India și în Africa. Dar în 
„istoria decolonizată“ expansiunea Europei apare ca o uriașă conspirație 
menită să reașeze lumea nonoccidentală în matca pseudotraditionalá, pentru 
a avea control asupra ei și pentru a-i exploata resursele — pe termen 
nelimitat. 

Plecând de la aceste premise, și nu numai, locul Europei în istoria 
universală este diferit de cel prezentat în manualele convenţionale scrise 
acum câteva decenii. Dar relatările care caută să „provincializeze“ Europa 
lasă mult de dorit. Statele europene au reprezentat principala forţă care a 
creat lumea „globalizată“ de la sfârșitul secolului al XIX-lea. Tot aceste 
state au semnat cele două mari transformări care, împreună, au dat naștere 
„lumii moderne* începând de la 1870 și până în anii 1940. Prima 
transformare a fost crearea unei economii mondiale care presupunea nu 
numai comerțul la distanță cu produse de lux de mare valoare, ci si un 
schimb global de produse, materii prime și alimente, în cantităţi și cu valori 
uriașe, la care s-au adăugat fluxul de oameni și de monede aferent. Aceasta 


a fost o revoluţie economică administrată (poate nu întotdeauna corect) din 
Europa sau de europeni, modelată pentru a servi propriilor interese. A doua 
transformare are directă legătură cu cea dintâi. Este vorba despre o 
expansiune a ocupaţiei europene, fátisá sau ascunsă, asupra vastelor teritorii 
neeuropene — un proces început cu mult înainte de 1800, dar care s-a 
accelerat simţitor în secolul al XIX-lea. Această expansiune a devenit mai 
mult decât evidentă în împărţirea coloniilor din Africa, Asia de Sud-Est, 
Pacificul de Sud și, mai târziu, din Orientul Mijlociu; în marile procese de 
ridicare a unor imperii în Asia de Nord (de către Rusia) și în Asia de Sud 
(de către Marea Britanie); în aservirea majorității coastei maritime a Chinei 
controlului extern; și în ocupaţia europeană (prin imperialism demografic) 
din cele două Americi, Australasia (Australia, Noua Zeelandă și insulele 
învecinate din Oceanul Pacific) si parti din sudul Africii Centrale. În Africa, 
Orientul Mijlociu, mare parte din Asia de Sud-Est, în Pacific, Australasia și 
chiar în Americi s-au creat unități teritoriale care au furnizat structura de 
stat a lumii contemporane. 

Europa s-a angajat astfel într-o dublă expansiune. Semnele celui dintâi tip 
de expansiune s-au văzut în extinderea căilor ferate și creșterea numărului 
de vapoare cu aburi, care au condus la apariţia unei rețele vaste de 
conexiuni mult mai rapide și sigure, capabile să pompeze uriașe cantităţi de 
bunuri în zone altădată inaccesibile. Vorbim de porturi, gări, linii de 
telegraf, depozite, bănci, companii de asigurări, magazine, hoteluri (cum ar 
fi Shepheard din Cairo sau Raffles în Singapore), cluburi, chiar și biserici 
care alcătuiau rețeaua globală a imperiului comercial al Europei, cu liber 
acces pentru negustorii europeni și comerţ și facilitând accesul unui număr 
mare de clienţi noi. Cel de-al doilea tip de expansiune a fost pur teritorial. A 
însemnat achiziția de forturi și de baze militare de unde armatele și navele 
de război puteau fi trimise să intimideze și să cucerească. A însemnat 
controlul asupra unor zone cruciale de-a lungul căilor maritime dintre 
Europa și restul lumii: Egiptul, ocupat de Marea Britanie în 1882, este un 
exemplu clasic. A însemnat un model de guvernare prin care produsele și 
profitul dinspre regiunile colonizate puteau fi redirectionate după bunul plac 
al intereselor imperialiste. Odată instalat propriul guvernator, britanicii le- 
au perceput indienilor taxe pentru a plăti soldele militarilor sepoy din 
armata britanică de care aveau nevoie în Asia. Imperiul comercial al 
Furopei și imperiile sale teritoriale nu s-au suprapus în totalitate. Dar 


aspectul esenţial al acestei duble expansiuni a fost interdependenta. 
Imperialismul teritorial era un berbece folosit în asedii militare. Deschidea 
porţile pieţelor care se împotriveau comerţului liber sau, așa cum a fost 
cazul Indiei, angaja resurse locale pentru a construi căi ferate și drumuri de 
care comercianții europeni aveau nevoie. Garanta protecţia antreprenorilor 
europeni sau, cum se întâmpla deseori în Africa, le punea la dispoziţie, 
gratis, pământ și mână de lucru locală. Se baza totodată pe resursele 
tehnologice, industriale și financiare pe care Europa le putea mobiliza. 
Aceste aspecte erau decisive când se punea problema unui război — 
vapoarele cu aburi și armamentul superior au ajutat Marea Britanie să 
câștige primul război cu China în 1839-1842 —, desi cu siguranţă nu în toate 
regiunile lumii.'5 Adevăratul avantaj al imperialismului industrial rezida în 
scara la care si în viteza cu care înainta. Tehnica industrială și rezerva de 
capital le-au permis europenilor cuceriri cu adevărat fulgerătoare. Aceștia 
au fost capabili să construiască kilometri de cale ferată cu o viteză 
ameţitoare, pentru a compensa sutele de mile ce trebuiau acoperite pe mare. 
Au populat noi zone cu coloniști europeni, modificând echilibrul 
demografic aproape peste noapte, dezorientând populaţiile indigene și 
făcând inutilă rezistenţa acestora. Au putut transforma medii necunoscute în 
replici identice ale habitatului familiar european: au relocat animale 
sălbatice, păsări, pești, copaci și flori, precum și culturi întregi și turme de 
animale domestice. Dar mai presus de toate au putut să transforme până și 
cele mai îndepărtate zone ale globului în furnizoare de bunuri de larg 
consum, cum ar fi untul, carnea sau brânza, cândva accesibile doar 
producătorilor locali din Europa. Întunecatele fabrici cu furnalele negre de 
funingine, care au apărut pe coastele Noii Zeelande după 1880, reprezintă 
faţa industrială a colonizării. 

Ar fi greșit să credem că europenii ar fi făcut totul fără sprijinul aliaților 
sau al susținătorilor; dar au jucat un rol primordial în remodelarea lumii. 
Cum se explică totuși trecerea extraordinară, aproape totală din 1914, de la 
„conectivitatea“ eurasiatică la o lume globală imperială? În pofida 
nenumăratelor scrieri despre acest subiect, multe aspecte rămân 
inexplicabile. Acei ani magici, 1492 (când Columb traversa Atlanticul) și 
1498 (când Vasco da Gama debarca în India), semnalează începutul unei 
noi ere în Europa. Dar rit-mul în care s-a avansat a fost cel puţin chinuit. La 
trei secole după ce Columb pásea pe pământ american, mare parte din 


America de Nord era încă neocupată și neexplorată de europeni. Au trecut 
aproape 300 de ani ca acel colt de Indie în care debarcase Vasco da Gama să 
ajungă sub stăpânire europeană (Calicut a fost anexat de britanici în 1792). 
Goana nebună a început abia la începutul secolului al XIX-lea. Atât 
anumitele momente istorice, cât și structura și direcția expansiunii Europei 
necesită aprofundare. Se pune întrebarea de ce au reușit Imperiul Otoman și 
Iranul să-și păstreze autonomia mult timp după India, care se afla mult mai 
departe? Sau de ce India a fost supusă guvernării coloniale în timp ce China 
și-a menţinut statutul de stat suveran, cu destule restricţii totuși, iar Japonia 
a devenit o putere colonială înainte de 1914? Dacă, de fapt, capitalismul 
industrial fusese cheia răspândirii influenţei europene, de ce impactul său s- 
a simţit atât de târziu în întreaga lume și de ce urmările au fost atât de 
diferite? De ce nu au avut conflictele periodice din interiorul Europei, cu 
efecte atât de distrugătoare, consecințe mult mai grave asupra ambițiilor 
imperialiste? Ce anume înseamnă „Europa“? De ce unele părţi 
„noneuropene“ au avut mai mult succes decât altele in a tine Europa la 
distanță sau în a se elibera de sub jugul ei mult mai repede? Si cât a mai 
rămas, de fapt, din „lumea construită de Europa“ odată ce imperiile 
europene s-au prăbușit? 

Pentru a răspunde acestor întrebări, calea inteleapta ar fi o abordare 
diferită fata de cea a vechilor tratate de istorie. Afirmațiile prezentate in 
acest volum au fost conturate pe baza a patru premise de bază. Prima se 
referă la faptul că e nevoie să respingem ideea unei schimbări liniare în 
decursul istoriei universale moderne, în care Europa și-a câștigat progresiv 
supremaţia, ca apoi să cadă și să se ridice din nou ca parte a „Occidentului“. 
Demersul devine mult mai productiv dacă gândim în termen de 
„conjuncturi“, intervale de timp în care anumite condiţii din diferite parti 
ale lumii au concurat la încurajarea (sau controlul) extinderii comerțului, la 
expansiunea imperiilor, la schimbul de idei sau la mișcări de populaţii. Felul 
în care a avut loc acest proces ar putea înclina, cel puţin temporar, balanţa 
în ceea ce privește avantajele diferitelor zone ale lumii. Doar un singur 
criteriu a fost rareori hotărâtor. Producătorii și consumatorii vor fi dorit să 
facă afaceri împreună. Dar rămânea la latitudinea guvernelor si a 
conducătorilor dacă permiteau comerțul liber — sau orice alt tip de comerţ. 
Politicile și geopoliticile constituiau o parte vitală din ecuaţie. Izbucnirea 
războaielor și cursul lor imprevizibil puteau zdruncina echilibrul și impune 


altul. Astfel, marea expansiune a comerțului de la sfârșitul secolului al XIX- 
lea și tipurile de globalizare pe care le-a promovat au fost brutal întrerupte 
de Primul Război Mondial. După 1929 s-a declanșat „deglobalizarea“, cu 
efecte catastrofale. Ascensiunea inițială a Europei într-o poziţie de 
supremație în relaţiile globale este mult mai bine văzută ca o consecință 
neașteptată a unei revoluţii în Eurasia decât ca rezultat unui progres 
constant pe urmele lui Columb. O imagine adecvată ar fi cea a cutremurelor 
și inundaţiilor, nu a râurilor și mareelor. 

A doua premisă este aceea că perioada de expansiune a Europei trebuie 
încadrată categoric în contextul eurasiatic. Aceasta înseamnă recunoașterea 
importanţei fundamentale a legăturilor Europei cu alte civilizaţii ale lumi 
vechi și state din Asia, Africa de Nord și Orientul Mijlociu. Desigur, 
intrarea forţată a Europei în „Lumea exterioară“ precum și crearea de ,,neo- 
Europe“ în cele două Americi, Australasia și Africa de Sud au fost o parte 
esenţială a poveștii. Dacă n-ar fi fost exploatările de resurse americane și 
integrarea Americii de Nord-Est și a Europei de Nord-Vest în economia 
„atlantică“, poate că nu ar fi fost posibilă crearea ulterioară a unei economii 
globale la sfârșit de secol al XIX-lea. Dar dimensiunea ameţitoare a 
bogăției americane — minunea lumii pret de peste un secol — nu ar trebui sa 
ne distragă atenţia. Centrul gravitațional în istoria modernă a lumii se află în 
Asia — în relaţiile zbuciumate, conflictuale, conectate și cordiale ale marilor 
sale culturi și state, de la „îndepărtatul Apus“ european până la 
„îndepărtatul Răsărit“ asiatic. 

Poate cea mai convingătoare afirmaţie legată de această perspectivă 
eurasiatică a fost făcută, în mod surprinzător, acum un secol, de către 
geograful imperialist Halford  Mackinder.! Mackinder a ţinut sa 
reamintească publicului larg faptul că „epoca columbiană“, când puterea 
maritimă europeană părea a stăpâni lumea, fusese doar un interludiu. 
Avantajul maritim fusese doar unul temporar, nu permanent: apariţia căilor 
ferate dovedea acest lucru. N-avea să treacă mult până când influenţa 
dominantă în lume avea să se reîntoarcă în mâinile puterilor care 
conduseseră Eurasia (ceea ce Mackinder a numit „insula mondială“) prin 
controlul asupra „teritoriilor centrale“. Din această poziţie centrală și 
înzestrat cu o reţea de căi ferate care să mobilizeze importante resurse, un 
imperiu eurasiatic ar fi putut împinge orice rival la marginea lumii 


= cc 


maritime — „Lumea exterioară“ a celor două Americi, Africa subsahariană, 


insulele Asiei de Sud-Est și ale Oceaniei — și i-ar fi putut contesta 
supremaţia. Nu e nevoie să căutăm aici logica rationamentului geopolitic al 
lui Mackinder (la urma urmei, scopul său a fost să destabilizeze 
establishmentul edwardian), cu toate că scenariul de coșmar al unui 
superimperiu „central“ devenise mult mai plauzibil în perioada nazistă și în 
cea a imperialismului sovietic. Ceea ce observăm astăzi, poate cu mai multă 
claritate decât Mackinder, este că echilibrul instabil de bogăţie și de putere 
dintre elementele principale ale Eurasiei, pe de o parte, și condiţiile diferite 
pe baza cărora aceste elemente au pătruns în economia globală și în 
„Sistemul mondial“ modern, pe de altă parte, alcătuiesc ciocanul si nicovala 
istoriei globale moderne. 

Se poate spune și că anexarea Lumii exterioare de către Europa este doar 
parte a istoriei eurasiatice, care a depins în mare măsură de dezvoltarea 
eurasiatică. În Africa subsahariană și în Asia de Sud-Est, europenii s-au 
trezit în concurență cu alte imperii din Lumea Veche și cu statele tributare 
acestora. După 1870, teama fata de o „invazie pașnică“ a coloniștilor 
chinezi și japonezi a dat naștere unui fenomen de paranoia rasială în 
întreaga regiune „albă“ din Pacific, Australia, Noua Zeelandă și pe coasta 
pacifică a Americii de Nord. Era la fel de adevărat că eforturile europene de 
a crea colonii viabile în regiunile din Lumea exterioară depindeau de 
cooptarea sau de recrutarea resurselor Eurasiei noneuropene. Taxele, 
soldaţii, negustorii și forța de muncă din India (cea din urmă exploatată mai 
degrabă sub pretextul uceniciei) au contribuit la deschiderea Africii de Est, 
a unor parti din Asia de Sud-Est continentală si a insulelor Pacificului până 
în Fiji către întreprinderile europene (britanice în cazul de fata). Negustorii, 
minerii și artizanii chinezi erau deopotrivă importanţi în ceea ce au devenit 
Malaysia britanică și Indiile de Est Olandeze (Indonezia de azi). Aspectul 
esenţial a fost că indienii și chinezii nu au fost agenţi ai expansiunii indiene 
sau chineze, ci elemente auxiliare și complici ai operaţiunilor regizate din 
Europa. 

A treia premisă este că trebuie să ne gândim foarte atent ce însemna acea 
„Europă“. Există obiecţii clare în tratarea Europei ca o unitate când ea fost 
mai degrabă o „federație“ instabilă și conflictuală. Așadar, când vorbim de 
„supremaţia europeană“, ne referim în principal la supremaţia colectivă a 
statelor europene, în special a celor mai implicate în comerţul și în imperiul 
de peste mări. O parte din problemă constă în aceea că denumirea de 


„Europa“ a căpătat cel puţin trei sensuri diferite: spaţiu geografic, 
comunitate sociopolitică si program cultural.* O soluţie la îndemână in 
scrierile despre expansiunea globală a Europei a fost tratarea părţii nord- 
vestice a continentului drept centru de putere. Marea Britanie, Țările de Jos, 
nordul Franţei și vestul Germaniei au devenit ,chintesenta^ Europei, care 
stabilea standardul economic și modernitatea culturală „europeană“. 
Explicarea succesului Europei devine astfel o simplă problemă de invocare 
a puterii și a eficienţei „statelor-cheie“ reprezentative. 

Privind în perspectivă locul pe care Europa l-a deținut in Eurasia (sau în 
istoria globală), această abordare simplistă este foarte înșelătoare — din trei 
motive diferite. În primul rând, statele din nord-vestul Europei nu erau 
simpli agenţi liberi care să fi putut ignora evenimentele din restul 
continentului — chiar și dupa ce au devenit cele mai bogate tari europene. 
Bogăția și siguranţa lor depindea de stabilitatea generală a „sistemului de 
state“ european. Tulburările din Europa Centrală și de Est sau o perturbare 
majoră în echilibrul general al puterii le-ar fi putut amenința suveranitatea 
sau le-ar fi putut aduce câștiguri neașteptate — în Europa sau în afara ei. În 
realitate, în perioada acoperită de acest volum, nici o parte a Europei nu a 
atins supremaţia absolută asupra celorlalte tari. Prosperitatea comercială a 
statelor din nord-vest era protejată de greutatea militară și demografică a 
imperiilor din Extremul Orient. Poate că Europa naţiunilor (din vest) privea 
cu superioritate la Europa imperiilor (din est), dar trebuia să accepte această 
realitate. „Coabitarea“ era deseori volatilă. Disputele și conflictele dintre 
statele europene, care au atins apogeul în secolul XX, au limitat în mod 
constant capacitatea colectivă a Europei de a-și impune dominaţia asupra 
întregii lumi. 

În al doilea rând, o vedere prea limitată a ceea ce a fost Europa ignoră 
problema Rusiei. O veche tradiţie liberală privea cu scepticism însușirile 
europene ale Rusiei, catalogând Rusia ţaristă drept o formă de „despotism 
asiatic“, prea primitivă și prea săracă pentru a fi „de-a noastră“. Unii 
gânditori ruși au întors complimentul susținând că Rusia este o civilizație 
distinctă (și superioară), neîntinată de industrialismul european amoral. O 
perspectivă realistă asupra lucrurilor ar plasa Rusia, la fel ca Spania sau 
Imperiul Habsburgic, ca unul din statele de frontieră ce a jucat rolul de 
avanpost în expansiunea Europei." Prezenţa predominantă ulterioară a 
statelor vest-europene în Asia de Sud după 1815 a fost posibilă datorită 


parteneriatului involuntar și tensionat cu Rusia. Uriașul Imperiu Rus, 
construit în jurul Asiei Centrale, a asimilat treptat mare parte din teritoriul 
nord-asiatic. Turcii, iranienii, chinezii și japonezii au făcut fata Marii 
Britanii si Franţei datorită proximitátii cu Rusia. Încercuirea vastă (dar 
incompletă) a Asiei de către Europa a fost marele adevăr geopolitic al lumii 
secolului al XIX-lea. Dar, în pofida pedanteriei liberalilor și slavofililor, 
„motorul“ din spatele expansiunii ruse a fost, de fapt, identitatea sa 
europeană: avantajul acordat de statutul său de „cetățean de prim rang“ în 
sistemul statelor europene, energia economică ce izvora din integrarea 
Rusiei în economia europeană și accesul intelectualitatii ruse, începând din 
secolul al XVI-lea, la rezerva culturală și ideologică europeană. Rușii, ca și 
alti europeni, și-au numit campaniile de cucerire „misiuni civilizatoare". 

In al treilea rând, există un puternic argument pentru lărgirea noțiunii 
noastre de „Europa“ atât către vest, cât și către est. Importanţa economiei 
atlantice a fost deja menţionată. După 1500, un vast spațiu economic care 
includea coasta vest-africană, insulele Caraibe, ţărmul nord-american, 
Mexicul, Peru și coasta Braziliei, a fost anexat din punct de vedere 
comercial Europei. Contribuţia exactă la ulterioara industrializare a Europei 
a acestor zone care exploatau munca sclavilor a rămas un subiect 
controversat si poate nu atât de important.” Cel mai important aspect 
rămâne faptul că până la începutul secolului al XIX-lea, chiar mai devreme, 
un segment important al lumii atlantice nu mai constituia zona săracă a 
Europei. „Vechiul Nord-Est“ al Statelor Unite, cu metropola New York, era 
parte funcţională a principalei regiuni comerciale a Europei. A fost un 
partener activ, și ulterior dominant, în dezvoltarea regiunilor agrare din 
Sudul și Vestul Mijlociu american, imperiul său continental. La începutul 
anilor 1870 se afla, din punct de vedere financiar și industrial, la egalitate 
cu cele mai bogate tari din Europa. Desi America și-a proclamat cu voce 
tare identitatea distinctă prin politicienii și scriitorii săi, iar diplomaţia 
americană a fost guvernată de teama de amestec în conflictele europene, 
relațiile Americii cu Europa nu au fost nici pe departe reci sau indiferente. 
Schimbul de bunuri, tehnologii, idei și oameni era extrem de consistent 
între vechiul Nord-Est și Europa de Nord-Vest. În cultură și în tehnologie a 
fost o mișcare bidirectionalá, cu o puternică influență reciprocă. Mai cu 
sincope, mai cu pași înapoi și pași înainte, Vechea Europă și Noua Europă 
se subordonau unei formaţiuni mai largi, „Occidentul“. A fost un proces 


volatil, asupra căruia traiectoria particulară a capitalismului american — cu 
scara corporatistă si protectionismul agresiv — a avut un puternic impact. 
Dar a reprezentat una din cheile locului Europei în Eurasia, precum și 
soluția pentru durata și fluctuatia supremaţiei Europei in lume. 

Cel de-al patrulea motiv tine de felul în care înţelegem noţiunea de 
imperiu. Imperiul este echivalat deseori cu păcatul originar al popoarelor 
europene care au corupt o lume neprihănită. Sigur că originile sale datează 
din timpuri mai vechi și definesc un proces aproape universal în societăţile 
umane. Asa cum remarca Adam Smith în Avutia națiunilor (1776), este în 
natura umană să vrea să transporte, să se târguiască și să facă schimb.” 
Smith avea în vedere bunuri materiale: obiceiul de a face schimb permitea 
diviziunea muncii, adevărata bază a vieţii economice. Dar e la fel de 
probabil ca părerile lui filosofice să se fi referit și la lumea paralelă a 
informaţiilor si a ideilor. Schimbul de informaţii, de cunoștințe, de 
convingeri și de idei — uneori de la distanţe apreciabile — a fost la fel de 
specific societăților umane ca și nevoia de a achiziționa bunuri folositoare, 
renumite sau exotice prin cumpărare sau prin troc. Ambele metode de 
schimb atrag după ele consecințe. Să luăm un exemplu grăitor — un 
transport ieftin de arme de foc ar putea înclina cu o viteză ameţitoare 
balanţa puterii în interiorul unei societăți unde armele sunt o marfă rară sau 
inexistentă, declanșând un uriaș val de violenţe asupra oamenilor sau asupra 
naturii. Răspândirea creștinismului si a islamismului a transformat 
concepţia adepților privind locul lor în lume, precum și noţiunile de 
loialitate fata de ţările vecine si fata de conducători. Asa cum sugerează 
aceste cazuri, schimbul de bunuri și de idei a tulburat mereu în istorie 
coeziunea anumitor societăţi, în unele mai mult decât în altele, făcându-le 
vulnerabile în faţa crizelor domestice și a amestecului din afară. Astfel încât 
o a doua tendinţă în comunitățile umane a fost acumularea de putere la 
scară extinsă: construirea de imperii. Într-adevăr, este greu să construieşti 
un stat autonom pe baze etnice, luptând în același timp cu forța 
gravitaţională a atracției culturale și economice (precum si cu discrepantele 
de ordin militar); aceste dificultăţi au fost atât de mari încât imperiul (adică 
acea structură în care diferite comunităţi etnice sunt adunate sub puterea 
unui singur conducător) a devenit regimul automat de organizare politică 
de-a lungul istoriei. Puterea imperialistă dicta de obicei ordinea socială. 


Dar dacă imperiul este „ceva firesc“, de ce au inspirat imperiile europene 
o ostilitate atât de mare — ostilitate reflectată încă foarte puternic in 
majoritatea materialelor pe această temă? Un răspuns ar fi că prea multe 
state postcoloniale au considerat firesc să-și justifice legitimitatea politică 
prin respingerea imperiului ca forță străină, malefică si opresiva. Ne aflăm 
cu peste 40 de ani mai târziu, iar această tradiţie este mai puternică decât 
oricând. Un motiv ar fi expunerea infinit mai mare la fenomenul european 
de ridicare a unor imperii decât la amenințarea (de pildă) a mongolilor, a 
turcilor otomani sau a chinezilor în Asia continentală. Prin urmare, baza 
celor afectați este mult mai mare. Dar intensitatea sentimentelor reflectă și 
credința (exprimată într-o seamă de tratate istorice) că exista ceva vizibil 
diferit în calitatea imperiilor ridicate de europeni. Spre deosebire de 
imperiile tradiționale agrare, care nu făceau decât să acumuleze pământ și 
mână de lucru, caracteristica supremă a imperialismului european era 
exproprierea. Pământurile erau expropriate pentru a veni în întâmpinarea 
nevoilor impuse de plantațiile si de exploatările miniere implicate în 
comerțul la distanță. Sclavii erau cumpăraţi și transportaţi la mii de 
kilometri pentru a servi aceluiași scop. Populaţiile indigene au fost 
dislocate, drepturile de proprietate le-au fost anulate în temeiul acuzatiei că 
nu-și folosiseră eficient pământurile. Atât populaţiile indi-gene, cât și 
sclavii (prin diferite metode de dislocare) au suferit ca urmare a alungării 
lor de pe propriile pământuri și din propriile identități; au fost reduși ca 
oameni, fără speranța de a recupera ceea ce lumile lor pierduseră. Au 
devenit oameni fără istorie. Iar acolo unde exproprierea prin subjugare s-a 
dovedit insuficientă, coloniștii europeni s-au folosit de soluţia supremă: 
excluderea, expulzarea și lichidarea. lată ce scria gânditorul francez De 
Tocqueville în 1835, după o călătorie în America: „Dacă ne-am lua după ce 
se petrece în lume, aproape că am spune că pentru alte rase ale lumii 
europeanul este ceea ce omul însuși este pentru animale: le aservește 
scopurilor sale, iar când nu le poate supune, le distruge“.* 

Această relatare îngrozitoare despre versiunea europeană a imperiului 
(practicată în afara Europei) părea confirmată din plin de ceea ce s-a 
petrecut în Lumea Nouă a celor două Americi, unde europenii, din motive 
pe care le vom discuta în Capitolul 2, au avut mai multă libertate decât în 
oricare altă regiune de a-și impune voinţa. Până pe la 1800 părea că o sumă 
de factori ar fi putut împiedica aplicarea unui model similar în alte parti ale 


lumii. Distanţa, bolile și aspectul demografic aveau să încurajeze o 
rezistență mai susținută. Chiar și acolo unde europenii își construiseră 
avanposturi, aceștia aveau sa fie forțați să se amestece cu populaţiile afro- 
asiatice și să ajungă la un consens social și cultural. Dar nu s-a întâmplat 
așa. În secolul al XIX-lea, expansiunea Europei era supraîncărcată cu 
schimbări tehnologice și culturale. Capacitatea Europei de a cotropi și de a 
se amesteca a cunoscut o schimbare pe două planuri. Europenii dobândiseră 
mijloacele prin care să-și impună voinţa — prin forță dacă era nevoie — 
asupra unor teritorii mult mai îndepărtate. În India și-au impus în mod 
spectaculos guvernarea direct asupra populaţiei ocupate aplicând taxe, 
dictând politica și impunând legile. În același timp, dezvoltarea unei 
economii mondiale concentrate în Europa, având propriile legi si norme, și 
răspândirea ideilor europene prin mijloacele de comunicare deţinute de 
Europa (telegraful, poșta, serviciile oferite prin vapoare cu aburi) au creat 
un nou mediu la nivel „macro“. Europenii controlau toate liniile de 
comunicație. Dincolo de nivelul strict local, nimic nu mișca dacă nu se 
adapta condiţiilor impuse de europeni. Nu e de mirare că popoarele 
colonizate din Asia și din Africa, prizoniere între două puncte de referință, 
își vor fi asemuit situaţia cu cea a primelor victime din Americile invadate 
de europeni. 

Vom explica pe parcurs de ce această perspectivă a fost un pic cam prea 
pesimistă, cel puţin în unele cazuri. Chiar și o Europă supraîncărcată a avut 
nevoie de cooperarea locală și a trebuit să plătească un pret. O parte din 
ceea ce oferea a fost rapid adaptată în scopul „autoconsolidării“ locale, prin 
impulsionarea capacităţii din regiune de a crea state și culturi. În ajutor au 
sărit și reformatorii locali. Unele revendicări din partea celor mai vocali 
oponenți ai colonialismului sună acum mai putin patriotic si mai mult ca un 
protest față de anularea unor privilegii. În orice caz, mult timp de-acum 
încolo vom întâmpina dificultăţi în a privi cu detașare și fără parti-pris-uri 
procesul de clădire a imperiului european. În prea multe locuri din lume 
efectele acestui proces au încă un ecou prea mare pentru a putea fi lăsate să 
se piardă în negura „trecutului“ — acea zonă temporală ale cărei evenimente 
sunt privite ca având doar o influenţă indirectă asupra problemelor noastre. 
Va mai trece mult timp până să vorbim la rece despre o fază în istoria 
lumii — o fază inevitabilă, probabil — și nu despre rezultatul unui act de 
agresiune morală și culturală săvârșit de o parte a lumii. 


E nevoie să mai deslușim încă o complicatie, ultima. A devenit un loc 
comun să dezbatem subiectul lumii „moderne“, să descriem schimbările 
produse de aceasta lume ca pe un proces de „modernizare“ și să tratăm 
obținerea „modernităţii“ ca pe o schimbare radicală în istoria unui stat sau a 
unei comunităţi. Procesele întrepătrunse pe care le definim ca globalizare 
sunt de obicei considerate parte a modernităţii, de vreme ce societățile 
„moderne“ interacționează, teoretic, mult mai intens între ele decât 
echivalentele lor „premoderne“. Așa încât modernizarea are o afinitate 
aparte și deloc comodă cu expansiunea Europei. 

Dar ideea de modernitate este foarte alunecoasă. Înţelesul ei convenţional 
se bazează pe o scară a realizărilor. În termeni politici, atributele sale cheie 
sunt reprezentate de un stat naţional organizat, cu frontiere clare; de un 
guvern disciplinat cu un sistem birocratic loial care să-i îndeplinească 
cerințele; de mijloace eficiente de reprezentare a opiniei publice; și de un 
cod de drepturi pentru protejarea cetățenilor obișnuiți și încurajarea 
dezvoltării „societăţii civile“. Din punct de vedere economic, presupune 
dobândirea unei creșteri economice rapide, cumulative, prin capitalism 
industrial (cu infrastructură socială și tehnologică); protejarea drepturilor de 
proprietate individuală (ca preconditie necesară); și exploatarea sistematică 
a informaţiilor bazate pe știință. Din punct de vedere cultural, presupune 
separarea religiei și a supranaturalului de principalul curent de gândire (prin 
secularizare și „trezirea la realitate“ a cunoașterii) și de comportament 
social; alfabetizarea (de regulă mai degrabă prin dialect decât prin limbă 
clasică); și un sentiment al originilor și identității comune (deseori bazat pe 
limbă) în cadrul unei comunităţi „naţionale“. Ordinea, disciplina, ierarhia și 
controlul au devenit notele fundamentale ale modernității în societăţile al 
căror scop era schimbarea voluntară întru ridicarea nivelului „eficienţei 
sociale“. 

Este simplu de observat că aceste criterii sunt de fapt o descriere a ceea ce 
trebuie să se fi întâmplat în Europa. Europa a devenit modernă; non-Europa 
a rămas premodemă — până când a fost modernizată de Europa. Restul nu 
este decât o grosolană dihotomie care descrie europenii ca eterni agenţi ai 
progresului într-o lume altminteri „lipită“ de tradiţie. Am înţeles deja că 
această abordare este greu de apărat. Intervin alte trei probleme. Prima: 
elementele modernităţii, aşa cum au fost enumerate mai sus, erau rareori 
prezente toate într-o singură societate. În majoritatea țărilor europene ele au 


devenit vizibile abia recent. Până și acele tari pe care le considerăm pioniere 
ale modernităţii au prezentat puternice trăsături premoderne. Sclavia a fost 
legală în Statele Unite până în 1863. Clasa conducătoare din Anglia 
victoriană era aleasă îndeobște pe linie ereditară, iar religia avea un rol 
central în dezideratele și în identitatea socială. America secolului XX era o 
societate bazată pe clase sociale în funcţie de culoarea pielii, în care largi 
segmente au fost private de drepturile civile și politice până în anii 1960 și 
chiar si mai târziu. În Franţa postrevolutionará, drepturile omului au privit 
exclusiv bărbaţii până în 1945, când femeile și-au câștigat dreptul de a vota. 
Din acest unghi, pragul modernităţii devine cam tulbure. Se poate vorbi 
despre modernitate în Germania nazistă sau în Rusia sovietică? Există teste 
obiective pentru modernitate, sau „modern“ este doar o etichetă pe care o 
aplicăm regimurilor cu care suntem de acord? 

A doua problemă: unele dintre trăsăturile fundamentale ale modernității 
convenţionale se regăseau în regiuni din Eurasia aflate la mare depărtare de 
Europa. Exemplul clasic este China, care a dezvoltat o birocratie „modernă“ 
bazată pe meritocratie, o economie comercială și o cultură tehnologică mult 
înaintea Europei. A fost China moderna, cu perioade de revigorare 
premoderne, sau invers? Nici modernitatea de stil occidental nu a fost 
preluată în cele din urmă de lumea nonoccidentală fără temeinice ajustări 
locale. Cum pot fi privite aceste fenomene? Există o singură modernitate 
sau există „mai multe tipuri de modernitate“?” A treia problemă: e posibil, 
asa cum o sugerează modelul Chinei, ca nici alte tipuri de modernitàti să nu 
fi fost menite eșecului doar din cauza neajunsurilor inerente. În schimb, 
pare posibil (unii ar spune evident) că expansiunea Europei s-a dovedit a fi 
parţial un atac deliberat asupra proiectelor de modernizare ale altor popoare 
sau state. Poate că nu modernitatea Europei a triumfat, ci capacitatea 
superioară a acesteia de a comite acte de agresiune organizată. 

Modernitatea este o idee mult prea utilă pentru a fi desfiinţată. Dar poate 
că ar fi înțelept să o acceptăm ca pe o abstracţie — o listă nefinisată a 
tiparelor sociale și culturale care au favorizat apariţia bogăției și dobândirea 
puterii la un moment dat. Pentru a-și dovedi utilitatea, termenul ar trebui să 
clarifice succesul relativ al diferitelor comunități prinse în încrengătura 
regională și globală extinsă care s-a manifestat atât de accelerat după 
jumătatea secolului al XVIII-lea. A fi modern nu definea o stare absolută, ci 
mai degrabă una care permitea comparaţie și competitivitate. Cel mai 


grăitor test al modernităţii se referă la măsura în care, în orice societate, 
resursele și oamenii se pot mobiliza pentru un anumit scop, ca mai apoi să 
fie redistribuite încontinuu pe măsură ce apar noi nevoi sau se resimt noi 
presiuni. În principiu, multe societăţi au avut această capacitate. În realitate, 
și din cauze pe care suntem departe de a le înţelege pe deplin, de aproape 
două secole după 1750, societăţile nord-vest europene (precum și urmașa 
lor transatlantică) au fost cele care s-au mobilizat cel mai repede și au făcut 
cel mai bine față presiunilor sociale și politice impuse de cerința mobilității. 
Imperiile îndepărtate și o economie globală adaptată intereselor lor trebuia 
să fie recompensa. 


EURASIA MEDIEVALĂ 


Înainte de 1400, un observator capabil să supravegheze întreaga lume ar fi 
găsit prea puţine indicii clare despre care anume din principalele civilizaţii 
din Eurasia și-ar fi afirmat ulterior supremația în lume. China, imperiul 
islamic din centrul Eurasiei și Europa atinseseră fiecare un înalt grad de 
organizare sociopolitica si de cultură materială. Toate aceste tari 
demonstraseră o capacitate remarcabilă de expansiune teritorială. Dar 
fiecare în parte era împiedicată de conflictele și slăbiciunile interne (precum 
si de logistica presupusă de distanţele mari) în lupta pentru supremație. 

Între aceste trei mari civilizaţii, Europa secolului al XV-lea era, în multe 
privinţe, „regiunea parvenită“ din ecuaţie. Încă din timpuri străvechi (300 
î.Hr. până la 300 d.Hr.), poate chiar și mai înainte, cultura și bogăţia din 
Eurasia vestică se concentraserá în jurul tármurilor și văilor aflate de-a 
lungul apelor din bazinul Mediteranei de Est și din Orientul Apropiat. Aici 
era o pepinieră de orașe-stat si imperii, unde agricultura și comerțul erau 
deja avansate și profitabile. Regiunile fără ieșire la mare din „Europa 
exterioară“ de dincolo de Alpi erau barbare, bune de explorat, de cucerit și 
de colonizat de statele civilizate din sud și din est. Războaiele Galice ale lui 
Iulius Caesar (58-50 î.Hr.) au reprezentat o etapă crucială în anexarea 
regiunii menţionate de către noua putere care unise Mediterana de Est și 
aproape tot Orientul Apropiat sub hegemonia Romei. Dar, în ciuda setei lor 
de bogății, mărfuri și sclavi, romanii nu au putut încorpora întreaga Europa 
în imperiul lor. În schimb, au Tmpártit-o, ţinând „barbarii“ la distanță de 
fortificațiile de frontieră ce se întindeau de la Zidul lui Hadrian, de-a lungul 


Rinului și Dunării, până în Iliria si Balcani. Dincolo de această linie existau 
zone mult prea îndepărtate, răzvrătite și sărace pentru a merita efortul de a 
fi cucerite de un sistem imperialist al cărui centru de greutate rămânea ferm 
stabilit în Mediterana de Est. 

În jurul anului 400, stăpânirea romană din vest pierdea teren în fata 
valurilor migratoare succesive care se apropiau amenintator dinspre nord- 
estul Europei. Centrul „lumii civilizate“ începea să se retragă spre sud-est, 
către Bizanţ (Constantinopol) pentru a apăra cea mai bogată regiune din 
Eurasia de Vest.” În Europa exterioară, orașele se reduseseră la simple 
intersecţii pe vechile drumuri romane; societatea și economia deveniseră 
preponderent rurale și preocupate de subzistență. Singurele rămășițe ale 
vieţii urbane au supravieţuit numai acolo unde se adunau clericii sau unde 
conducătorii își stabileau centrul comercial — depozite autorizate pentru 
comerțul cu mărfuri de lux pe distante mari.” Între anii 500 si 1000, 
întinderi întregi din Europa care fuseseră cândva sub ocupaţie romană au 
devenit mult prea sărace și inaccesibile pentru a trezi interesul 
comercianților și al conducătorilor din bazinul mediteraneean și din 
Orientul Apropiat. După anul 600, partea centrală a imperiului din Eurasia 
de Vest era zdruncinată de ascensiunea islamului și de rapiditatea uimitoare 
cu care armatele musulmane cotropeau mare parte din Orientul Apropiat 
(inclusiv Iranul), Egiptul, Africa de Nord și aproape toată Spania. Imperiul 
Bizantin, legatarul Romei, s-a micșorat până la punctul în care însăși 
supraviețuirea sa era pusă sub semnul îndoielii. Pentru o vreme, s-a crezut 
că întregul bazin mediteraneean european avea să fie anexat lumii islamice. 
Încercarea lui Carol cel Mare de a ridica un regim neoroman în vest esuase 
până în 843. Redresarea uimitoare a Imperiului Bizantin în secolul al IX- 
lea, precum și consolidarea treptată a ordinii feudale din Europa de Vest în 
secolul al XI-lea au marcat începuturile dezvoltării Europei ca civilizaţie 
viabilă, de sine stătătoare. 

Natura bicefală a Europei medievale a avut o profundă însemnătate. 
Istoricii au prezentat dintotdeauna lucrurile ca si cum bazele Europei 
moderne ar fi fost puse de Carol cel Mare. În realitate, s-au conturat prin 
impactul popoarelor migratoare din Europa de Est (cum au fost maghiarii și 
bulgarii), prin importurile culturale (de exemplu, monahismul Orientului 
Apropiat) și prin încurajarea economică a Orientului Apropiat islamic care 
manifesta un apetit de nestăpânit pentru blănuri si alte mărfuri din nord.% 


Dar cel care a jucat cel mai important rol în menţinerea unei Europe 
creștine și în definirea rolului acesteia a fost Imperiul Bizantin („Romania“) 
cu mareata sa capitală fortificată care a stat în calea expansiunii islamice 
ajunsă la apogeu înainte de 1000 d.Hr. Puterea maritimă bizantină a 
contribuit la rezistenţa împotriva invaziei musulmane a Italiei (Sicilia fusese 
cucerită la începutul anilor 800) care ar fi împins Vestul medieval dincolo 
de Alpi. Modelele bizantine de guvern centralizat, autocrat și de organizare 
militară si maritimă au inspirat statele postromane din Vestul european.” 
Ascensiunea Veneţiei la rang de capitală comercială a negotului dintre Apus 
și Răsărit a fost strâns legată de redresarea Bizanțului; din punct de vedere 
cultural, Venetia a fost un avanpost al máretului Constantinopol, asa cum o 
demonstrează arhitectura sa. Până la 1400, Imperiul Bizantin se prăbușise 
aproape în totalitate: cucerirea Constantinopolului de către otomani, în 
1453, a fost finalul dramatic al unei lungi agonii. În Europa, balanţa puterii 
se înclinase de mult în favoarea Apusului latin. Dar influenţa bizantină a 
dăinuit. Eliberarea foștilor supuși (creștini) ai imperiului de sub jugul 
otoman s-a transformat aproape într-o obsesie în Europa. O moștenire chiar 
și mai vie au fost legăturile Bizanțului cu Rusia, care au funcţionat ca 
magnet cultural și religios pentru statele rusești medievale.“ Partea rusă 
dinspre uscat, răsăriteană, a expansiunii europene (expresia supremă a 
imperialismului bizantin) avea să influenţeze istoria Eurasiei cel puţin la fel 
de putemic precum imperialismul apusean, dinspre ocean. 

În Apusul latin, spre deosebire de Bizanțul grecesc, legătura de 
continuitate cu Imperiul Roman se pierduse complet. Ce a apărut ulterior a 
fost o cultură „francă“ specială, bazată în parte pe precedentele imperiale 
romane transmise prin Bizanţ. Dar particularitatea distinctă a lumii france a 
fost instituția socială și politică a feudalismului. În termeni simpli, 
feudalismul a însemnat schimbul de mână de lucru pentru protecție din 
partea clasei de nobili cavaleri și a suitei lor. Ar fi derivat, se pare, din 
libertatea pe care marii latifundiari au obținut-o în controlul comunităţilor 
vasale, odată cu prăbușirea guvernului imperialist, a sistemului de taxe și a 
micșorării sensibile a economiei monetizate. Acest curent va fi fost întărit 
de perioada de invazii (de către huni, vikingi și musulmani) care a urmat 
prăbușirii timpurii a imperiului lui Carol cel Mare. La anul 1000 d.Hr. acest 
sistem seniorial se înăsprise, transformându-se într-o structură elaborată de 
obligaţii și de absolutism, într-un puternic motor de exploatare a pământului 


și a forţei de muncă pentru a produce putere militară — în forma ei cea mai 
caracteristică — a cavalerilor. Unităţile senioriale astfel rezultate, cu 
cavaleria masivă si fortificatiile-cheie, au reprezentat fundația pe care s-au 
construit noile state după anul 1000 d.Hr. Acest fenomen nu a fost 
întâmplător. Regatul feudal, multiplicat aidoma pe teritoriul central și nord- 
european, a fost instrumentul unui îndelungat proces de cuceriri și de 
colonizări de către aristocrația francă si acolitii săi. A fost berbecele folosit 
împotriva frontierelor expansiunii musulmane din Sicilia, Grecia, Cipru, 
Spania si Palestina (regatul cruciaților de dincolo de mare). La răsărit de 
Elba, acesta a fost consolidat de un val de migrație si de dezvoltarea 
așezărilor umane si a negotului.** 

Atât în Bizanţ, cât si în Apusul franc, fuziunea influentelor seculare cu 
cele religioase a dus la apariția unor societăţi suficient de închegate pentru a 
face fata replicilor prăbușirii imperiale, invaziei barbare și expansiunii 
islamice. În Vest, clericii au fost marii depozitari ai tradiţiei politice după 
căderea Romei. Din rândurile lor proveneau eruditii de care guvernele la 
scară largă aveau nevoie. Tot ei ofereau conducătorilor o sursă nepretuitá de 
legitimare divină si o viziune lărgită pentru ambițiile lor regale. Biserica a 
furnizat mare parte din liantul ideologic necesar unificării noilor state 
feudale. Crestinarea a stat la baza formațiunilor statale în toată Europa de 
Nord și de Est după 1000 d.Hr.” Pretutindeni, creștinismul institutionalizat 
a întărit raporturile de solidaritate și de obligaţie. Prin preoţi, parohii și 
ierarhizarea episcopilor teritoriali, sancţiunile religioase mergeau mână în 
mână cu ordinea politică, într-o măsură mult mai mare decât în China sau în 
lumea musulmană. Identificarea strânsă dintre autoritatea Bisericii și Stat — 
cea mai izbitoare particularitate a Europei medievale — a oferit elitelor de la 
putere un control social de neegalat în alte parti ale Eurasiei. Odată cu 
dezvoltarea treptată a statelor dinastice, proces deja avansat la începutul 
secolului al XV-lea, aceste surse de putere socială au devenit și mai 
valoroase. 

Renașterea economică a stat la baza obţinerii coeziunii sociale și politice. 
Până în secolul al XIV-lea, Europa se afla aproape la același nivel economic 
și tehnic cu China și cu Orientul Apropiat islamic. Între 1000 și 1350 d.Hr. 
a avut loc un proces de dezvoltare economică. Populaţia a crescut. 
Regiunile nepopulate au fost colonizate. Progresul tehnic, reprezentat, de 
pildă, prin apariţia plugurilor de fier (care ajutau la cultivarea terenurilor 


mai dificile) și a morilor de apă au stimulat productivitatea. Expansiunea 
orașelor ca centre comerciale și administrative oglindea o viata economică 
din ce în ce mai rafinată, caracterizată prin: specializarea meșteșugurilor și 
a meseriilor; folosirea unor noi forme de parteneriate și de contabilitate. Noi 
reţele comerciale uneau acum nordul și estul Europei și regiunea baltică, pe 
de o parte, și coasta atlantică si cea mediteraneeană, pe de altă parte.” Un 
mare „istm dublu“ se întindea din nordul Italiei către "Ţările de Jos: un brat 
prin sudul Germaniei și în josul Rinului; celălalt, în sus pe Ron și în nordul 
Franţei până în Flandra. De-a lungul acestor drumuri, strâns legate între ele, 
se înșirau târgurile comerciale ale Apusului medieval, în timp ce linia 
centrală a istmului reamintea permanent că principalul negot pentru cei din 
nordul Europei era încă reprezentat de schimbul de produse din Asia, din 
Orientul Apropiat și din bazinul mediteraneean. Numai așa se poate explica 
dezvoltarea precoce a Veneţiei și a Genovei și a orașelor portuare germane 
situate la nord de Alpi. 

Expansiunea economică a fost brusc întreruptă de catastrofa demografică 
de la jumătatea secolului al XIV-lea, când epidemia de ciumă cunoscută sub 
denumirea de Moartea neagră a ucis aproape 40% din populaţia Eurasiei. În 
secolul al XV-lea s-a înregistrat o ușoară revenire. La momentul acela, 
Europa nu mai era considerată o regiune subdezvoltată a Orientului 
Apropiat islamic. Europenii nu se bucurau de nici un avantaj clar fata de 
restul Eurasiei, dar au ajuns să joace un rol mult mai important în comerțul 
din Orientul Apropiat. Treptat, au început să-și finanțeze achiziţiile de 
mărfuri de lux din Asia, de mătăsuri din Iran și de bumbac din Siria prin 
vânzarea propriilor produse, de obicei textile, profitând de declinul urban 
din Egipt și din Siria.” Acele fondachi genoveze și venețiene acopereau 
linia de coastă din Africa de Nord până în Crimeea. Totodată, spre vest se 
deschidea o nouă frontieră maritimă. Recucerirea Spaniei de sub ocupaţia 
musulmană la jumătatea secolului al XIII-lea încurajase deschiderea unei 
căi maritime permanente între Mediterană și porturile de la Canalul Mânecii 
și Marea Nordului. Orașele Lisabona, Sevilla și, ceva mai târziu, Cadiz au 
devenit punti de legătură între sistemele atlantic și mediteraneean. Cu mult 
înaintea lui Columb, Iberia atlantică devenise o rampă de lansare a 
navigatorilor aventurieri, o școală de marinărie avansată și locul preferat de 
întâlnire pentru pionierii din domeniu, negustorii genovezi și bancherii care 
le acordau credite. 


La 1400 apăruse o noua Europă: o confederație slabă de state creștine, cu 
o înaltă cultură comună, cu instituţii sociale și politice similare și cu o 
economie interregională în plină dezvoltare. Într-o oarecare măsură era o 
îmbinare ingenioasă între cultura romană și cea francă, iar prin componenta 
bizantină, înăbușită politic de altfel după 1400, și-a asigurat legătura 
continuă (chiar dacă fragilă în unele perioade) cu teritoriile ruse. Dar 
Europa fusese modelată și prin prisma relaţiilor sale tensionate cu lumea 
islamică. Tot ce se stia în Apusul latin despre viaţa intelectuală a lumii 
antice fusese transmis prin eruditii musulmani din Spania.” Viaţa 
comercială a lumii musulmane fusese mult mai avansată decât în mare parte 
din Europa. Produse renumite și articole de lux, precum și obiecte din argint 
și din aur mergeau către vestul Europei, și nu invers. Redresarea Europei de 
Vest, după ce ajunsese aproape la o implozie economică, ar fi fost mult mai 
lentă fără acești vecini bogaţi. Dar aceste legături de dependenţă erau 
contrabalansate de un sentiment de pericol iminent al unei invazii 
musulmane, în special în sudul Europei, si de un resentiment profund fata 
de controlul musulman asupra locurilor sfinte ale creștinătății — 
combustibilul emoţional care stătuse la temelia cruciadelor. Recreștinarea 
teritoriilor recucerite de sub ocupaţia Islamului fusese o întreprindere 
greoaie. Amenințarea din afară și teama omniprezentă de dușmanii din 
interior, de obicei evrei sau eretici, au avut ca rezultat o perspectivă mai 
degrabă nesigură și agresivă, nicidecum de un calm superior, asupra 
veneticilor culturali. Prinși între islam, necunoscutul mărilor întunecate și 
pădurile, si tundra din nord, europenii nu se puteau amági că trăiesc într-un 
„Regat de mijloc“ liniștit, înconjurați de supuși si páziti de fortificaţii. Cu 
tot succesul sistemului lor politic, francii nu au putut ţine piept înaintării 
musulmane în Europa de Sud-Est în secolul al XIV-lea. Speranţa de a 
încercui islamul printr-o alianţă cu „cuceritorii lumii“ mongoli s-a spulberat 
după 1350. 


În centrul vechii lumi eurasiatice era islamul. La 1400, lumea islamică se 
întindea din Andaluzia și Maroc până în câmpiile din nordul Indiei și 
insulele Asiei de Sud-Est, Indonezia de azi. Își avea inima chiar în leagănul 
civilizaţiei cunoscut sub denumirea de Cornul Abundentei (sau Semiluna 
Fertilă) — care făcea legătura între Nil și Eufrat — si în podișul Iranului. 
Acolo se născuse islamul, în Orientul Apropiat și Iran, pe ruinele Bizanțului 


și Sasanizilor ocupate de armatele arabe ale lui Mohamed. Până în 750 
d.Hr., majoritatea Asiei Centrale era musulmană. După anul 1000, turcii 
musulmani au invadat India de Nord, atrași de „mirajul aurului“ și de 
comorile indiene“ si cu dorinţa de a subjuga noi state. Până în secolul al 
XIII-lea, islamul ajunsese, în Bengal și în târgurile comerciale din 
strâmtoarea Malacca, rampa de lansare pentru înaintarea în arhipelagul 
malaysian. Pământurile sudaneze de la sud de Sahara erau deja sub ocupaţie 
islamică în secolul al XI-lea. 

Europenii din epoca medievală erau fascinati de bogăţia nemăsurată si de 
rafinamentul intelectual al lumii islamice. Si pe bună dreptate. Comparativ 
cu Occidentul „colonial“, Orientul Apropiat islamic era legatarul intelectual 
al lumii antice și, totodată, leagănul unei culturi spirituale care aproape că 
dispăruse în Evul Mediu întunecat din Apusul european. Bogăția și tradiția 
urbană a Orientului Apropiat nu era nici pe departe un accident. Aici, într- 
un loc unde se născuseră primele civilizaţii riverane, viaţa economică era 
stimulată din două parti. De-a lungul culoarului Nil-Eufrat și împrăștiate în 
zonele înalte ale Iranului se aflau regiuni agrare extrem de mănoase. 
Revoluţia agricolă introdusese noi culturi”, tehnica hidraulică pusese capăt 
blestemului secetei. Un surplus agrar putea să susțină elitele urbane și 
culturile elaborate ale acestora. În orașe, apăruse o clasă de artizani cu 
abilități extraordinare care veneau în întâmpinarea cerințelor materiale ale 
acestor elite. Dar Orientul Apropiat era, în egală măsură, cel mai mare 
punct nodal pentru traficul comercial din lume: puntea de legătură între 
China, Europa, Africa și India, precum și poarta de acces a transportului 
maritim de pe cuprinsul Oceanului Indian. Prin munţii și deșerturile lui 
serpuiau drumurile caravanelor care aduceau mărfuri din China prin Asia 
Centrală și din India prin Golful Persic; aceste drumuri se opreau în 
porturile Siriei (Damascul era cel mai înfloritor) sau mai departe, la Bursa și 
Constantinopol. O altă rută comercială traversa Canalul Suez, făcând 
legătura între Marea Mediterană și Marea Roșie, unde romanii avuseseră 
flotă, și mai departe către India. 

Aceste mari canale de comerț intercontinental cu tributarii lor locali 
formau un uriaș izvor de bogăţie exploatat de sistemele imperialiste care s- 
au ridicat și s-au prăbușit pe durata celor șapte secole după victoria lui 
Mohamed. Conducătorii din Orientul Apropiat erau conștienți de valoarea 
acestora. În ciuda faimei sale de tiran de o cruzime diabolică, Tamerlan 


intelesese prea bine că acesta era un punct strategic din punct de vedere 
comercial, dar și militar. Când a dorit să distrugă orașele comerciale aflate 
la nord de Marea Caspică a urmărit să-și consolideze monopolul asupra 
comerțului transeurasiatic orientat către sud. Alti conducători din Orientul 
Apropiat au avut grijă să întreţină principalele rute comerciale, să protejeze 
negustorii împotriva jafurilor triburilor locale sau de nomazi și să 
construiască acele caravanseraiuri — hanuri fortificate — care ajutau la 
reducerea „costurilor de protecţie“ pentru traficul pe distanţe lungi. 
Lejeritatea cu care se putea obţine profit a transformat regiunea într-o gâscă 
de aur a comerțului în ochii tuturor, mai puţin ai celor prea disperaţi sau cu 


vederi prea înguste. 
În limba română, Timur cel Schiop 

Tamerlan a fost ultimul dintre marii „cuceritori“ turco-mongoli care au 
invadat Orientul Mijlociu dinspre Asia continentală între secolele al X-lea 
și al XV-lea. Armatele nomade, extrem de bine organizate și disciplinate, 
erau alcătuite din detașamente de arcași călări. Aceștia se bucurau de 
avantajul unei excepţionale mobilități si al dotării cu armament.” Pentru 
acești întemeietori de imperii, stepa ce acoperea vaste teritorii din Eurasia 
până în Manciuria și înapoi în Ungaria era o cale deschisă către bogăţia 
comercială și puterea aproape nelimitată. Tárgurile comerciale din Orientul 
Apropiat si din cel Mijlociu erau tinte sigure. Fiecare cucerire lăsa în urmă 
o parte din nomazi și remodela peisajul politic si cultural — asa cum se 
întâmplă după inundaţiile periodice ale unui fluviu puternic. Dincolo de 
aspectul lor dramatic, aceste invazii dinspre Răsărit pot fi înţelese ca parte 
dintr-un tipar general al politicii din Orientul Mijlociu. Ţările întemeiate 
între Nil și Amu-Daria erau expuse la perturbări chiar la graniţele lor din 


desert si prin forțarea teritoriilor arabile si a orașelor pe care le susțineau. În 
remarcabila sa istorie filosofică, Prolegomene sau introducere în filosofia și 
sociologia istoriei, Ibn Khaldun explica modul în care locuitorii din zonele 
agrare şi-au pierdut treptat dorinţa de a se apăra împotriva jafului extern, 
devenind în cele din urmă victime ale armatelor invadatoare de nomazi, 
Tnáspriti de viaţa din desert, de vânătoare si de război. Războinici feroce, 
iscusiti si uniti prin asabiyya — legea nescrisă a solidarităţii de care 
popoarele sedentare uitaseră —, aceștia au alcătuit o nouă clasă conducătoare 
până în momentul în care au căzut pradă corupţiei vieţii civilizate și au fost, 
la rândul lor, înlăturați.” 

Ce a descris Ibn Khaldun a fost o lume politică irevocabil marcată de 
cucerirea arabă din secolul al VII-lea. Triumful islamului în Orientul 
Apropiat a declanșat capturarea orașelor si a cetăților de către triburile arabe 
care l-au urmat pe Mohamed. Conducerea islamică a califilor de la 
începuturi depindea de garnizoanele tribale ce supravegheau orășenii pe 
care nu se puteau baza. Aceasta nu a fost însă o soluție permanentă. 
Unitatea tribală a început să se deterioreze în condiţii urbane. Nu exista o 
aristocrație care să exercite o rezolvare feudală, iar guvernul întâmpina 
probleme în controlarea orașelor. Soluţia a fost recrutarea de sclavi militari, 
în special din comunităţile turcice din Asia Centrală.“ Aceștia erau soldați 
sclavi sau mameluci, dârji și necontaminati de societăţile urbane pe care le 
păzeau. Fiind sclavi fără familii sau alte legături de susţinere, aceștia 
datorau supunere absolută emirului sau conducătorului. Solda care li se 
cuvenea nu reprezenta un impediment, întrucât Orientul Apropiat islamic, 
spre deosebire de Apusul postroman, dispunea de o economie comercială, 
prin urmare și de mijloacele bănești cu care să-i năimească. Guvernarea 
mamelucă, uneori prin „regi-sclavi“ a devenit forma specifică de organizare 
politică islamică: în Magrebul nord-african și Asia Centrală, în India de 
Nord, în Egipt, în Siria, în Sudanul subsaharian și teritoriile iraniene.“ 
Începând din secolul al IX-lea până la moartea lui Tamerlan, istoria politică 
a lumii islamice a depins în mare măsură de întemeierea unor state sau 
imperii de către căpeteniile triburilor turcice care au creat dinastii, au ridicat 
armate de sclavi si au fost uneori rásturnati de la putere. 

Acesta trebuie să fi fost contextul în care se vor fi petrecut máretele 
campanii de cucerire a Orientului Apropiat întreprinse de turcii selgiucizi 
din Asia Centrală, hoardele mongole ale lui Ginghis Han și urmașii lui 


Tamerlan. Fiecare din aceste mari invazii a atras după sine consecințe 
distructive a căror dimensiune este greu de estimat, dar și agitația sferelor 
comerciale și religioase despre care am vorbit mai devreme. Ginghis Han și 
Tamerlan au urmărit să unifice diferitele zone ale Orientului Apropiat 
islamic sub un singur conducător central-asiatic, ca început al unui „imperiu 
global“ care să cuprindă toată Eurasia. Și unul, și celălalt vor fi simţit 
frustrare în ceea ce privește logistica ridicării unui imperiu într-o regiune în 
care terenurile arabile și centrele de comerţ se aflau la mare distanță unele 
de altele, iar distanţa era dușmanul autorităţii unui domnitor. Ciclul repetat 
de invazii armate masive, de distrugeri uriașe, de unitate pasageră și de 
prăbușire imperială a împrumutat lumii islamice o istorie „medievală“ 
complet diferită de cea a Europei sau a Chinei. În Europa, sfârșitul marilor 
migrații a permis consolidarea treptată a statelor teritoriale ale căror 
popoare erau supuse unui control din ce în ce mai strâns din partea 
stăpânilor feudali, a conducătorilor dinastici și a aliaţilor clerici. În lumea 
islamică, tiparul a fost reprezentat de o oscilare violentă între crearea de 
„imperii globale“ și fragmentarea în politici tribale sau dinastice mai mici, 
ai căror conducători erau de obicei bărbaţi din stepă, nu liderii ,,civilizati“ ai 
unei elite autohtone cultivate. 

De una singură, o asemenea tradiţie politică instabilă ar fi dat naștere unui 
haos economic si cultural: un desert de ambiţii zadarnice, și nu o civilizaţie 
cu literatură, știință, filosofie si artă cel putin comparabile cu cele din 
Apusul medieval. Islamul, o contopire subtilă de religie, legi și înaltă 
cultură literară“ venea cu elementele vitale ale stabilităţii, continuității, 
identităţii și coeziunii culturale. Ca și creștinismul latin sau confucianismul, 
islamul oferea observaţii comune, o „carte“ comună, o limbă de învăţare 
comună. Dar civilizaţia islamică a fost profund diferită din trei puncte de 
vedere. Islamul a fost impresionant de cosmopolit, poate datorită ecologiei 
distincte a Orientului Apropiat și Mijlociu, unde societatea agrară ocupa un 
loc secundar după comerţ, la mare distanță. Musulmanii erau în primul rând 
membrii ai umma (ai comunităţii), care constituia trunchiul credincioșilor 
musulmani, și abia apoi supuși ai unui conducător teritorial. Religia 
islamică era profund adaptabilă altor culturi și putea coexista amiabil chiar 
cu aspectele păgâne. De regulă (cu excepţiile firești), a fost mai tolerantă 
fata de alte credinţe decât a fost creştinismul în Evul Mediu, dar nu până 
într-acolo încât să le trateze ca pe niște egale. În al doilea rând, nu privea 


preoția ca pe un intermediar între credincios și Dumnezeul la care se 
închina, astfel încât individul nu era legat de o comunitate religioasă dată. 
Elita clericilor, cunoscută sub denumirea de ulema, era alcătuită din 
profesori, judecători și învăţaţi, nu din preoţi. Sufistii si inteleptii, sau 
oamenii sfinți, exercitau o autoritate spirituală, și nu una religioasă. Drept 
urmare, societăţile islamice nu au cultivat una dintre cele mai importante și 
mai tipice trăsături ale creștinismului: o ierarhie ecleziastică puternică sub 
protecţia căreia individul era adânc ancorat într-un sistem de unități 
teritoriale — parohie, dioceză, stat. 

În al treilea rând, relaţia dintre religie și stat în lumea islamică, așa cum s- 
ar deduce din ce am spus mai sus, a derivat din cele întâlnite în Europa și în 
China. Un conducător teritorial putea cel mult accede la rolul de protector al 
credincioșilor sau de calif care continua lucrarea lui Mahomed spre 
unificarea comunităţilor și propovăduirea cuvântului profetului. Spre 
deosebire de monarhii Europei medievale, care erau unși prin ritualul 
ceremoniei de încoronare, califul nu se bucura nici de un statut semisacru, 
nici de binecuvântarea divină. Emirul putea cel mult impune obedienta 
teologilor musulmani. Dar aceasta era întotdeauna condiționată, pentru că ei 
datorau devotament absolut Cuvântului Coranului (pe care îl interpretau), 
iar alianţa dintre Biserică și Stat nu reprezenta nimic în islam. Dimpotrivă, 
statele islamice erau de regulă marcate de disjunctia dintre conducător si 
armata sa de sclavi, pe de o parte, și liderii agrari (ayan), teologii și breslele 
de negustori care formau elita civilă. Si pentru cá nu existau aristocrații 
teritoriale cu care să împartă puterea, adunările și parlamentele erau 
redundante. De asemenea, conducătorii islamici nu confereau autonomia 
municipală practicată de monarhii europeni, de obicei în scopuri pecuniare. 
Rămâne de văzut în ce măsură ascensiunea „imperiilor prafului de pușcă“ în 
secolul al XV-lea avea să oprească instabilitatea ciclică descrisă de Ibn 
Khaldun, închizând calea invaziilor din stepe și deșerturi și promovând 
crearea statelor dinastice după modelul Europei și al Chinei. 

Deși islamul nu a avut pârghiile necesare pentru a-și asuma rolul de 
religie de stat, legea și teologia islamică, precum și aspiraţiile culturale ale 
domnitorilor din Egipt, din Iran si din regiunea Cornului Abundentei au 
permis totuși o înflorire remarcabilă a literaturii, a artelor (în special a 
arhitecturii), a științei și a filosofiei. Individualismul cosmopolit al 
islamului si diseminarea amplă a tradiţiilor sale legale au favorizat 


dezvoltarea unei economii comerciale larg răspândite — aceasta fiind 
trăsătura excepţională a lumii islamice înainte de 1400. Negustorii 
musulmani erau mijlocitorii comerțului mondial. Navigatorii arabi din 
Oman, Ormuz, Bahrain, Aden și Jeddah asaltaseră căile maritime dinspre 
Gujarat, în vestul Indiei, către arhipelagul indonezian și către Guangzhou în 
sudul Chinei.“ Musulmanii au fost pionierii instituţiilor comerciale: 
instrumentele legale necesare pentru creditul comercial sau formele de 
parteneriat cum erau titlurile de proprietate, commenda, prin care negustorii 
împrumutau capital în schimbul unei parti din profituri. Vasta întindere a 
comerţului lor i-a ajutat să transforme orașele-port din Orientul Apropiat în 
centre de manufactură a textilelor scumpe și a obiectelor din metal, precum 
si în mari centre de consum, informatie si cunoaștere. În secolul al XIV-lea, 
orașul Cairo avea o populaţie de 600 000 de locuitori — infinit mai mare 
decât orice alt oraș vest-european. 

După 1400 au apărut numeroase semne că dinamismul comercial 
manifestat în ultimele două secole intra într-o perioadă de declin. Sultanatul 
Mameluc din Egipt și Siria, cu cea mai bogată economie din zona islamică, 
era acum serios afectat de invazia lui Tamerlan, când orașele Damasc și 
Alep au fost cucerite.“ Moartea neagră a provocat o scădere drastică a 
populaţiei. Negustorii venețieni au înăsprit controlul asupra comerţului 
maritim din estul Mediteranei. Textilele din Europa începeau să înlocuiască 
tesáturile produse local.^ Criza aurului a accentuat criza comercială. Dar ar 
fi prematur să deducem că aceste schimbări economice ar fi obligat lumea 
islamică să cedeze întâietatea în fata unei Europe insurgente. Pentru mare 
parte din acea lume, comerțul european a avut o importanță redusă. 
Întinderea sa geografică uriașă depășea îndepărtatul Occident eurasiatic. 
Negustorii musulmani erau agenţi de schimb formidabili. Fondarea unui 
nou stat de tip antrepozit la Malacca, islamizată înainte de 1425, a fost doar 
începutul unei răspândiri rapide a islamului în Asia de Sud-Est maritimă. 
Dar poate că cea mai clară dovadă a dinamismului continuu islamic a fost 
înaintarea puterii otomane în sud-estul Europei. Statul otoman, cel mai 
puternic principat turcic din Asia Mică, se întinsese dincolo de strâmtoarea 
Dardanele în Europa, în anii 1350. Serbia își pierduse independenţa la 
Kosovo, în 1389; Bulgaria era deja sub ocupaţie otomană din 1394. Armata 
paneuropeaná de cruciați a fost nimicită în bătălia de la Nicopole din 1396. 
Puterea otomană era suficient de rezistentă cât să supraviețuiască unei 


înfrângeri in fata armatei lui Tamerlan, in 1402, iar căderea 
Constantinopolului, în 1453, a marcat consolidarea unui nou stat dinastic 
militar mai redutabil decât orice alt adversar al Europei de până atunci. La 
moartea lui Mahomed Cuceritorul, în 1481, întreaga peninsulă balcanică de 
la sud de Belgrad și delta Dunării se aflau sub ocupaţie otomană. „Epoca 
prafului de pușcă“ părea că anunța o nouă etapă violentă a expansiunii 
islamice. 


În jurul anului 1400, societăţile islamice rămăseseră cel mai dinamic și 
expansionist element din Eurasia. Şi mai remarcabile erau însă bogăţia și 
puterea Chinei. În pofida tulburărilor periodice provocate de răsturnările 
dinastice și invaziile din exterior, China demonstra o unitate politică și 
culturală nemaiîntâlnită în Europa sau în lumea islamică. Această unitate 
fusese greu încercată. China resimtise si ea impactul imperialismului 
mongol. După 1260, dinastia mongolă Yuan își impusese autoritatea în cea 
mai mare parte a secolului. Consecințele distructive ale invaziei mongole au 
presupus relocarea comerțului, în timp ce efectele epidemiei, Moartea 
neagră, au redus populaţia de la 100 de milioane la 60 de milioane de 
locuitori. Epoca Yuan poate fi privită totuși într-o lumină mai bună, 
deoarece continuă expansiunea comercială începută de dinastia Sung, 
deschizând pe deplin calea Chinei spre comerțul si cultura din Eurasia 
Mijlocie. După 1370, sub conducerea dinastiei Ming, al cărei întemeietor a 
fost un han etnic, sau un chinez nativ, unitatea lumii chineze a fost 
restabilită și consolidată. 

Principalul ingredient al acestei unităţi s-ar putea afla probabil în originile 
sociale și culturale ale Chinei. China s-a născut prin expansiunea 
cumulativă a unei agriculturi intensive, începând din nord-vest, unde 
solurile fertile de loess cu granulaţie fină fuseseră deosebit de prielnice 
culturilor din apropiere. Procesul neîntrerupt de colonizare agricolă a purtat 
această „cultură“ chineză dincolo de câmpiile Chinei de Nord și apoi spre 
valea fluviului Yangtze și mai departe în sud. Aici culturile de bază s-au 
schimbat, trecându-se de la grâu și mei, caracteristice zonei mai uscate din 
nord, la cultivarea de orez în câmpiile mlăștinoase din sud. Această 
înaintare spre sud, cu asimilarea de noi pământuri și populaţie de către 
lumea chineză, a fost o etapă crucială în „crearea“ Chinei. Astfel, la 
economia agrară s-a adăugat o regiune de cultivare a orezului cu un 


potenţial uriaș (se recoltau două, chiar trei culturi pe an). Comerţul autohton 
a fost stimulat prin introducerea de noi culturi și mărfuri din sudul 
subtropical. Potrivit unui scriitor de la acea vreme: „Nordul se bucura de 
curmalele și meiul de care sudul Chinei nici nu auzise. Acum, sudul 
înregistrează profituri generoase din comerțul cu parfumuri și ceai, produse 
necunoscute nordului. Nordul își savurează iepurii de câmp, sudul își 
mănâncă peștele. Nici unul dintre aceste alimente nu fusese vreodată în 
posesia nordului sau a sudului.“ Expansiunea spre sud a încurajat, de 
asemenea, dezvoltarea relativ rapidă, între anii 900 și 1300, a unei economii 
comerciale în regiuni geografice unite între ele prin căi fluviale. Odată 
stabilite aceste căi, s-a accelerat și specializarea, pentru că mărfurile 
necesare puteau fi aduse de la mare distanță; de asemenea, s-a dezvoltat un 
sistem elaborat de credite, iar folosirea bancnotelor tipărite a înlesnit 
extinderea afacerilor. China a creat componentele de bază ale unei economii 
de piață mult mai devreme si la o scară mult mai largă decât în alte parti din 
Eurasia. Își culegea roadele din schimburile interregionale si din impulsul 
pe care acestea l-au dat schimbărilor tehnice. Chiar înainte de 1300, 
fuseseră adoptate o seamă de inovaţii atât în agricultură, cât și în 
manufactură (tesáturile din bumbac cunoscuseră deja o mare înflorire în 
valea inferioară a fluviului Yangtze), si o adevărată cultură a invențiilor a 
favorizat distribuirea de noi tehnici. 

Acest remarcabil curent de dezvoltare, a cărui traiectorie era net diferită 
de restul Eurasiei, a conturat istoria politică și economică a Chinei. 
Economia comercială care făcuse din China o ţară atât de bogată avea, ca 
atare, și mai mare nevoie de sprijinul activ al autorităţii publice, în special 
pentru construirea și întreținerea căilor navale. Sistemul de comunicaţii, ca 
si gestionarea mediului fragil — care depindea de apă si era mereu amenințat 
de inundaţii — necesitau un volum neobișnuit de legături birocratice între 
centru, provincii și districte. Totodată, era dureros de clar că fără o uniune 
între nord și sud, tiparul schimburilor regionale care impulsionaseră 
economia comercială ar fi funcţionat defectuos. Asta însemna exercitarea 
unui control eficient asupra unei arii mult mai extinse decât orice alt stat din 
Eurasia a fost capabil să conducă fără întrerupere. Nu în ultimul rând, 
asimilarea de către China de Nord a unui vast teritoriu ce se întindea până la 
Marea Chinei de Sud i-a permis să facă fata principalelor provocări 
geopolitice — ce-i drept, nu mereu. Imperiul Chinez, înzestrat cu o cultură 


agrară înaintată, a avut de înfruntat valul de invazii nomade care venea din 
stepa Asiei Centrale. Mare parte din teritoriul de nord al Chinei era 
periculos de aproape de epicentrul forţei nomade — care se forma de obicei 
la confluenţa dintre stepă și așezările agrare. Împăratul Chinei avea rolul 
primordial de a apăra graniţa de invazia nomadă care ameninţa să distrugă, 
fizic și politic, lumea agrară complexă pe care o stăpânea. Resursele 
necesare susținerii acestei eterne lupte împotriva invadatorului central- 
asiatic depindeau în mare măsură de contribuţia în hrană si în comerț a 
sudului. Astfel, în ciuda faptului că, aproape ca peste tot în Eurasia 
Mijlocie, China resimtise impactul violent al ambitiei imperiale mongole, 
efectul nu a fost atât de puternic. Invadatorii din stepe intelesesera destul de 
repede că, dacă doreau să exploateze bogăţia agrară a Chinei, erau nevoiţi 
să păstreze aparatul regimului imperial. Au fost nevoiţi să se supună unui 
proces de sinizare în timp ce fidelitatea fata de tribul ce le asigurase puterea 
se degrada. Prin mobilizarea sudului împotriva cuceritorului străin a fost 
posibilă menţinerea unui guvern stabil, în mod continuu, spre deosebire de 
alte state din Eurasia Mijlocie, unde triburile turcice și sclavii militari erau 
principalii beneficiari ai schimbărilor politice. 

Unitatea Chinei nu a fost doar consecința unui interes comercial și 
strategic. S-a bazat pe realizarea unei „culturi înalte“, o civilizaţie clasică, 
cu o literatură bogată, ale cărei perspective morale și filosofice derivă din 
textele confucianiste. În unificarea nordului și sudului Chinei, un rol 
important l-a avut, probabil, și înrădăcinarea acestei filosofii confucianiste 
printre elitele de literati recrutaţi pentru organizarea unui sistem birocratic 
imperial. Odată ce eruditia confucianistă și talentul literar (examinatorii 
funcţionarilor publici cereau redactarea unui eseu „în trei picioare“) au 
devenit permisul de intrare în serviciul imperial, aceste elite s-au bucurat de 
devotamentul clasei învăţate din toate părțile Chinei. Adoptarea de către 
nobilimea provincială a idealurilor și ambițiilor birocratice ale literatilor a 
fost decisivă în tranziţia Chinei de la societatea semifeudală, unde puterea 
era exercitată de către marii moșieri, la un imperiu agrar. Această trecere a 
fost posibilă datorită sistemului imperial care se baza mai puţin pe 
autoritatea coercitivă a puterii centrale (o opţiune păguboasă pentru un stat 
atât de mare) și mai mult pe devotamentul cultural al elitelor locale fata de 
ideea de imperiu de care depindea acum propriul prestigiu. Era o formulă 


incredibil de ingenioasă și uimitor de eficientă în exercitarea puterii efective 
la un nivel scăzut. 

Nu e deloc de mirare că dimensiunile impresionante ale statului chinez, 
bogăţia orașelor sale, priceperea inginerilor si a artizanilor, calitatea 
bunurilor de larg consum, precum mătasea, ceaiul sau portelanurile, 
rafinamentul din artá si literaturá si farmecul intelectual al ideologiei 
confucianiste au fost profund admirate peste tot în Asia de Est si de Sud. În 
Coreea, Japonia si Vietnam, foste provincii chineze peste 1 000 de ani, până 
în 939 d.Hr., China era privită ca model de înflorire culturală si ordine 
politică. Negustorii chinezi dezvoltaseră, de asemenea, o rețea extinsă, 
vânzându-și produsele in Asia de Sud-Est." Priceperea navigatorilor 
chinezi — cei care au folosit pentru prima dată busola magnetică — a fost 
comparabilă cu cea a omologilor arabi sau europeni, dacă nu cumva 
superioară. 

| China în timpul dinastiei Ming 


În jurul anului 1400, orice observator bine informat ar fi considerat 
supremația Chinei în Lumea Veche nu numai garantată, dar și în continuă 
consolidare. În timpul dinastiei Ming, China depășise statutul de subordonat 
fata de mongoli si fata de ambițiile lor imperialiste din Eurasia. Guvernul 
Ming a întărit autoritatea împăratului asupra demnitarilor din provincii. 
Prezenţa eunucilor la curtea imperială era menită să consolideze poziţia 
împăratului în fata intrigilor sfetnicilor săi aleși din rândul nobililor eruditi, 
dar si să apere onoarea concubinelor sale. S-au depus eforturi uriaşe pentru 
îmbunătăţirea economiei agrare și a rețelei maritime. Apoi, între 1405 și 
1431, împărații l-au trimis pe amiralul eunuc Zheng He în șapte expediţii 
remarcabile în Oceanul Indian, pentru a proclama puterea maritimă a 
Chinei. La comanda unor flote cu peste 20 000 de soldaţi, Zheng He a 
călătorit până în Jeddah, în Marea Rosie, și coasta răsăriteană a Africii, ca 
apoi să ajungă în Sri Lanka, al cărei conducător recalcitrant a fost dus la 
Peking. China era pregătită să-și afirme supremaţia militară asupra mărilor 
din est cu mult înainte ca europenii să fi dobândit cunoștințe de navigaţie 
necesare pentru a găsi drumul către Atlanticul de Sud (și înapoi). 

Mult visatul viitor strălucit nu avea să se fructifice însă. Desi era încă cel 
mai puternic stat din lume la începutul secolului al XV-lea, China a arătat cà 
își atinsese deja limitele din punct de vedere maritim. Până la jumătatea 


secolului al XVIII-lea, când dinastia Qing a cucerit Asia Centrală, China nu 
a mai avut mișcări spectaculoase dincolo de sfera Asiei de Est. Întreruperea 
bruscă a expedițiilor maritime ale lui Zheng He la începutul anilor 1420 (cu 
mențiunea că a mai avut loc o revenire în 1431) a fost semnalul că exista o 
problemă. Dinastia Ming îi alungase pe mongoli, dar nu a putut face să 
dispară amenințarea pe care aceștia încă o reprezentau. Chinezii au fost 
nevoiţi să aloce mai multe rezerve apărării din nord, o povară strategică a 
cărei prioritate a fost terminarea așa-numitului Mare Zid. Stoparea 
expedițiilor navale a fost poate o concesie făcută nobililor demnitari, care 
detestau influența eunucilor, dar a fost, de asemenea, și o dovadă de 
supunere fata de constrângerile financiare și scopul suprem al supravieţuirii 
dinastiei. Decizia dinastiei Ming a oglindit însă o presiune și mai puternică. 
Principiul său de guvernare a constat în respingerea categorică a influenţei 
Asiei Centrale pe care o exercitase dinastia mongolă Yuan. Acest principiu 
a unit mai departe China împotriva veneticilor culturali. Se afirma astfel 
natura exclusivă a culturii chineze. „China Mare“ construită în jurul 
popoarelor de sorginte chineză sau nonchineză era incompatibilă cu 
viziunea dinastiei Ming asupra unei monarhii confucianiste. Marea strategie 
a apărării nelimitate presupunea, pe cale de consecință, sfârșitul cultural.^? 
Au existat și alte schimbări ale căror efecte nu ar fi putut fi total înţelese 
de nici un contemporan. Marea dilemă a istoriei Chinei o reprezintă 
regresul, după 1400, unui dinamism excepţional care crease cea mai mare și 
mai bogată economie comercială din lume. China pierduse locul fruntaș pe 
care îl ocupase prin ingeniozitatea tehnică și spiritul inovator social atât de 
necesare economiei de piață. Nu China înaintase spre o revoluţie 
industrială, ci Occidentul. Traiectoria economică a Chinei a constituit 
subiect de dezbateri furtunoase. Dar teoria avansată de Mark Elvin acum 
mai bine de 30 de ani rămâne încă în picioare.“ Elvin a evidenţiat progresul 
„revoluţiei economice medievale“ din China în timpul dinastiei Sung, dar a 
arătat și că intervenise o formă de stagnare tehnică la momentul la care 
China ieșea din criza economică de la începuturile dinastiei Ming, în mare 
parte și din cauza pandemiei. Se producea mai mult, se cultivau mai multe 
terenuri, s-a înregistrat chiar și o creștere demografică. Dar avântul din 
spatele inovatiilor tehnice și organizaționale ale perioadei anterioare 
dispăruse definitiv. China creștea din punct de vedere cantitativ, nu calitativ. 
Potrivit lui Elvin, motivul era o întoarcere către interior deja menționată: 


reducerea contactelor externe ale Chinei odată ce guvernarea Ming a 
renunţat la expedițiile marine. S-a produs de asemenea si o îndepărtare a 
interesului intelectualilor fata de studierea sistematică a mediului natural. 
Un alt motiv ţinea de epuizarea rezervelor de pământ virgin, astfel încât se 
economisea din ce în ce mai puţin în beneficiul recoltelor industriale, cum 
ar fi bumbacul, după satisfacerea nevoilor de subzistență. Totodată începuse 
să se manifeste și o influenţă ceva mai subtilă. China era victima propriului 
succes. Însăși eficiența economiei sale preindustriale a descurajat orice 
schimbare radicală în tehnicile de producţie (chiar și în secolul al XIX-lea 
vasta rețea de căi maritime făcea liniile ferate să pară inutile). Crizele la 
nivel local, gâtuirea producţiei și blocajele comerciale, care ar fi trebuit să 
stimuleze o schimbare, erau compensate cu ajutorul resurselor din alte 
regiuni, unite în uriașa piaţă internă a Chinei. China preindustrială atinsese 
un „echilibru la nivel înalt“, un platou al succesului economic. Din 
nefericire, nu exista nici un stimulent pentru a urca și mai mult: echilibrul la 
înalt nivel devenise o capcană.” 

Dar să nu anticipăm. Aveau să treacă mai mult de trei secole înainte ca 
cineva să observe. 


2. EURASIA SI EPOCA MARILOR DESCOPERIRI 

2. Constantinopolul la jumátatea secolului al XVI-lea 


Privind retrospectiv, se poate observa că egalitatea estimativă care a existat 
între cele trei mai zone ale Lumii Vechi urma să fie, în cele din urmă, 
răsturnată de evenimentele de la sfârșitul secolului al XV-lea și începutul 
secolului al XVI-lea — chiar dacă semnificaţia acestor evenimente avea să 
fie ascunsă în mare parte de contemporani. După 1480, europenii care 
navigau dinspre Portugalia și Spania au transformat cu o rapiditate 
uimitoare relaţiile geopolitice dintre Occident și restul Lumii Vechi. Europa 
nu mai era Occidentul îndepărtat al Eurasiei care se confrunta cu o „Mare 
de întuneric“. Pe la jumătatea secolului al XVI-lea devenise un antrepozit în 
plină dezvoltare pentru comerțul peste ocean al întregii lumii, cartierul 
general al întreprinderilor maritime care se extindeau acum dinspre China 
spre Peru, punctul de plecare al unei noi zone transatlantice rezervate 
exclusiv exploatării. 

Această mare schimbare trebuie totuși privită într-o anume lumină. 
„Descoperirile“ nu au însemnat neapărat supremaţia globală inevitabilă a 
Europei. Nu trebuie să exagerăm resursele mobilizate de europeni pentru 
expediţii și cuceriri, nici nu trebuie să confundăm mijloacele care le-au 
permis acestora să-și aroge ocupaţia Asiei și Americilor. Şi în nici un caz nu 
trebuie să fim tentaţi să privim aventurile navigatorilor si ale 
conchistadorilor ca pe un demers conștient de construire a unui imperiu 
global — desi Cortés a încercat să intre în grațiile regelui Carol al V-lea 
susținând că teritoriile cucerite în Americi erau pentru Spania ceea ce 
domeniile europene erau pentru dinastia Habsburgilor. În pofida 
dimensiunii sale dramatice, expansiunea occidentală a unui secol al XVI-lea 
prea lung (1480-1620) a avut un impact limitat pe o perioadă extinsă. A 
depins în mare parte de peisajul local și de evoluţia treptată a subculturilor 
de contact și a cuceririlor specifice. Nu a fost vorba de conturarea unui 
destin economic implacabil, aşa cum au încercat să demonstreze unii 
istorici, si nici de produsul inevitabil al întâietăţii tehnice. 

Există, de asemenea, o altă tentatie căreia trebuie să-i rezistám. Istoria 
„colonizatoare“ a Europei este deseori văzută într-o splendidă izolare fata 
de un context mult mai larg al istoriei lumii. Unii prezintă lucrurile ca și 
cum, începând cu anii 1500, singura regiune dinamică și în expansiune ar fi 
fost Europa, în timp ce restul lumii încremenise. Ar fi demn de remarcat că, 
în vreme ce Vasco da Gama sau Afonso de Albuquerque triumfau în 
teritoriile din Oceanul Indian, iar Cortés si Pizarro cucereau Americile, 


dinastia Ming își consolida stăpânirea absolutistă, Imperiul Otoman se 
repozitiona ca nouă putere mondială, teritoriile Iranului erau unificate sub 
dinastia Safavizilor, islamul înregistra o expansiune accelerată în Asia de 
Sud-Est, iar în nordul Indiei se năștea un nou și mare imperiu islamic după 
1519. Semnificaţia descoperirilor trebuie văzută în raport cu această 
imagine a expansionismului eurasiatic: Lumea Veche trebuie pusă sub 
semnul întrebării pentru a echilibra Noul. 


EXPANSIUNEA OCCIDENTALĂ 


Portughezii au fost grănicerii de la ocean ai expansiunii europene. Regatul 
portughez era un stat mic, vulnerabil, întemeiat la periferia atlantică. Dar în 
jurul anului 1400, conducătorii și negustorii săi au început să exploateze cu 
iscusintá cea mai mare avutie a regatului, portul Lisabona. Coasta atlantică 
a Europei devenise o cale comercială importantă în negotul dintre 
Mediterană și Europa de Nord-Vest. Lisabona se afla la punctul de întâlnire 
și suprapunere a două mari economii maritime europene, Marea Mediterană 
și Oceanul Atlantic.! Era un antrepozit pentru negot și schimb de informaţii 
comerciale și idei despre navigaţie si marinărie.? A fost trambulina pentru 
procesul de colonizare a insulelor din Atlantic (Madeira a fost ocupată în 
1426, Insulele Azore au fost colonizate în anii 1430), precum și pentru 
rezistenţa cruciată care a condus la cucerirea orașului Ceuta din Maroc, în 
1415. Prin urmare, cu mult înainte de a se aventura dincolo de Capul 
Bojador de pe coasta Africii de Vest, în 1434, portughezii experimentaseră 
diferite modalități de a clădi imperii. Viziunea lor geografică a fost 
conturată nu numai datorită cunoașterii marilor rute comerciale asiatice, al 
căror punct terminus se afla în Mediterană, dar și prin influenţa ideologiei 
cruciate.? În mod cu totul ironic, mișcarea cruciată a plecat de la premisa cá 
Portugalia se afla la capătul de vest al lumii știute și, prin urmare, scopul 
era înaintarea spre est până în centrul acesteia și mai departe spre Tara 
Sfântă. Poate acesta a fost motivul, pe lângă incursiunile timpurii ale 
Portugaliei în Africa de Nord, după 1415, când s-a aflat de rezervele de aur 
ale teritoriului marocan din nordul Africii, pentru care portughezii au pornit 
initial spre sud și est, si nu spre apus, în traversarea Atlanticului. Viziunea 
ademenitoare a unei alianțe cu imperiul creștin al Părintelui loan, despre 
care se presupunea că ar exista undeva la sud de Egipt, le-a dat speranţe 


navigatorilor, negustorilor, investitorilor și regilor că, prin înfruntarea 
flancului maritim al statelor islamice din nordul Africii, virtutea creștină va 
culege însemnate roade.* 

Părintele loan a fost doar o legendă, la fel și imperiul său. Cu toate 
acestea, la 1460, portughezii înaintau și mai mult în sud în căutarea unei 
rute care să-i ducă în India — un tel atins triumfal de Vasco da Gama în 
1498.° A fost nevoie însă de ceva mai mult decât de iscusinta marináreascá 
pentru ca puterea maritimă portugheză să pătrundă în Oceanul Indian. Doi 
factori vitali au făcut posibilă aventura lor maritimă în Asia. Primul factor l- 
a constituit comerțul cu aur din Africa de Vest spre nord, dinspre centura 
forestieră către Mediterană și Orientul Apropiat. La începutul anilor 1470, 
portughezii reușiseră sa deturneze parte din acest comerț către noua lor ruta 
atlantică. În perioada 1482-1484 au transportat blocurile de piatră pentru 
construirea marelui fort de la San Jorge da Mina, astăzi Elmina în Ghana, ca 
„fabrică“ pentru comerțul cu aur. (O „fabrică“ era o tabără deseori 
fortificată unde locuiau și lucrau negustorii străini.) A fost o lovitură de 
geniu. Profiturile au fost uriașe. Între 1480 și 1500 aproape că au dublat 
veniturile monarhiei portugheze. În 1470 si 1480 au finanţat expediţii 
costisitoare și riscante la sud de Capul Furtunilor, redenumit ulterior Capul 
Bunei Speranţe, încheiate cu cea a lui Bartolomeu Diaz în 1488. Cel de-al 
doilea factor a fost lipsa rezistenţei locale din pustietatea maritimă a coastei 
africane de la Atlantic. Nici un stat important la sud de Maroc nu a avut 
puterea sau mijloacele de a contesta folosirea apelor africane de coastă de 
către Portugalia. Majoritatea statelor africane se concentrau pe teritoriile 
continentale, privind oceanul ca pe un pustiu acvatic și considerând deșertul 
Sahara ca pe adevărata cale de acces către pieţele îndepărtate (în Africa de 
Vest). 

În aceste condiţii favorabile au traversat portughezii apele pustii, ca apoi 
să continue spre nord, dinspre Capul Bunei Speranţe, până când au ajuns în 
punctul terminus din sud al căii comerciale indo-africane de la gurile 
fluviului Zambezi. Acolo s-au putut baza pe cunoștințele populaţiei 
indigene și pe ajutorul unei călăuze care i-a îndrumat direct spre India. 
Odată ajuns la nord de fluviul Zambezi, Vasco da Gama a reintrat în 
teritoriul cunoscut, ca și cum ar fi făcut un lung ocol prin mări nestrăbătute. 
Când a ajuns în Calicut, pe coasta Malabar a Indiei, a restabilit contactul cu 
Europa prin intermediul rutei cunoscute din Orientul Mijlociu folosite de 


călători si de negustori. A fost o sărbătoare a iscusintei marinărești, dar 
dincolo de asta vizita sa nu s-a desfășurat sub auspicii bune. Când a fost 
condus la un templu de către brahmanii locali, Vasco a presupus că sunt 
călugări creștini rátáciti. A căzut în genunchi în fata statuii Fecioarei Maria. 
Statuia era de fapt reprezentarea zeiţei hinduse Parvati. Între timp, 
negustorii musulmani din port s-au arătat fățiș ostili si, după o încăierare, 
Vasco s-a hotărât să bată în retragere și să facă cale întoarsă spre casă. 

Ce puteau face portughezii acum, după ce descoperiseră calea spre India 
pe o rută atlantică pe care doreau cu disperare s-o ţină secretă? Chiar și 
luând în considerare costurile scăzute ale transportului maritim, era 
improbabil ca un număr mic de corăbii portugheze din Oceanul Indian să 
deturneze mare parte a comerțului său către căile maritime lungi și pustii 
din jurul Africii. Portughezii și-au dezvăluit curând tactica. Coasta Malabar, 
populată de rajahi meschini și bazându-se pe negot (principala rută dintre 
Asia de Sud-Est și Orientul Mijlociu traversa țărmurile sale) era tinta 
perfectă. La patru ani după expediţia lui Vasco la Calicut, portughezii s-au 
întors în forță cu o flotă de caravele puternic înarmate. Sub conducerea lui 
Afonso Albuquerque, au pornit la crearea unei rețele de baze fortificate de 
unde controlau orice mișcare a comerțului maritim din Oceanul Indian, 
începând de la Cochin, 1503, Cannanore, 1505, și Goa, 1510. În 1511, după 
o primă ripostă, au capturat Malacca, principalul stat comercial din Asia de 
Sud-Est. Până în anii 1550, portughezii aveau deja în jur de 50 de forturi 
din Sofala, Mozambic, până în Macao, în sudul Chinei, iar „Goa de Aur“ 
devenise capitala acestui Estado da India portughez. 

Statul (Estado) nu era un imperiu, nici teritorial, nici comercial. Într-o 
oarecare măsură a reprezentat o încercare de a impune monopolul asupra 
comerțului cu piper, cel mai apreciat condiment exportat spre Europa. Dar 
portughezii nu au avut puterea de a impune acest monopol, iar mare parte 
din comerțul cu condimente a rămas dincolo de controlul lor.” Acest Estado 
a devenit un sistem de a extorca taxe de protecţie de la negustorii maritimi 
din Asia de Sud-Est, vestul Indiei, Golful Persic și din Mare Roșie. 
Comerciantii asiatici erau obligati să cumpere un permis, cartaz, de liberă 
trecere la una din „fabricile“ portugheze — Goa, Diu sau Ormuz -, altfel 
riscau să fie jefuiti de căpitanii flotei Statului. Estado nu a întâmpinat o 
rezistentá semnificativá in apele Oceanului Indian dupá victoria zdrobitoare 
asupra flotei egiptene la Diu, desi fortele sale nu au fost suficient de 


puternice pentru a bloca strâmtoarea Bab-el-Mandeb și a stăpâni Mare 
Roșie. Nici unul dintre statele care mărgineau Oceanul Indian nu avea o 
tehnică navală suficient de dezvoltată precum cea care făcuse din caravelele 
portugheze un dușman de temut în războiul maritim. Nici unul dintre aceste 
state, cu excepţia statului Malacca poate, nu privea comerțul pe mare ca 
fiind suficient de important încât să necesite construirea unei flote de 
război. Principalele state din Asia de Sud priveau spre interior. Comerţul 
maritim era lăsat în grija comunităţilor de negustori de pe coastă, cărora le 
lipseau prestigiul social și influenţa politica.’ Prin urmare, portughezii și-au 
impus supremaţia navală în Oceanul Indian cu o oarecare ușurință. 
Lucrurile stăteau însă diferit la est de peninsula malaysiană. În Marea 
Chinei de Sud și în apropiere de Japonia portughezii au dovedit mai multă 
precauţie. Aici au descoperit o nișă ca negustori pe distanțe lungi, 
mijlocitori oportuni pentru Imperiul Ming care detesta schimburile realizate 
peste mări de propriii supuși și refuza relațiile comerciale directe cu 
Japonia. 

Drept urmare, Estado s-a transformat treptat dintr-un cruciat prădător într- 
o rețea larg răspândită de comunități portugheze, alcătuite din familii mixte 
de casados, sau colonizatori, și indigeni cu care aceștia se căsătoreau. 
Acești portughezi nu au fost conchistadorii care au construit marile imperii 
intercontinentale. Le lipseau structura și motivaţia necesare. Între Sofala și 
Macao nu existau decât 6 000 sau 7 000 de portughezi la 1540, de două ori 
mai multi decât se înregistrau 50 de ani mai târziu.” Nu au fost nici măcar o 
forță comercială dinamică si care să stimuleze comerțul amortit din Asia, 
dimpotrivă. Portughezii își croiseră drum în lumea comercială din Asia 
folosindu-și măiestria de navigatori pe care o dobândiseră în Atlanticul de 
Nord. Dar profiturile lor proveneau în mare parte din căpușarea comerțului 
maritim prosper deja existent, până la dezvoltarea Braziliei, după 1550.'? 
După cum vom vedea mai departe, ceea ce le-a permis occidentalilor să se 
afirme în economia comercială a Asiei a fost declanșarea aproape simultană 
a expedițiilor către Americi. În tot acest timp, prezența portughezilor a 
constituit o sursă de anxietate pentru comercianții și armatorii din Oceanul 
Indian și din Asia de Sud-Est. Pentru Malacca erau o catastrofă. Dar pentru 
majoritatea statelor cu care portughezii intraseră în contact aceștia erau cel 
mult o pacoste, uneori chiar un avantaj. 


E totuși o enigmă cum acest lant îndepărtat de forturi și „fabrici“ a putut 
tine piept puterii de asimilare a societăţilor din jurul lor. Acest aspect este 
cu atât mai surprinzător cu cât spre sfârșitul secolului al XVI-lea „comerţul 
zonal“ între porturile asiatice devenise mult mai profitabil decât fluxul slab 
al traficului din jurul Capului. Nu puterea superioară sau tehnica avansată a 
menţinut „imperiul“ portughez laolaltă, ci o sumă de avantaje mult mai 
prozaice ale unei diaspore comerciale. Portughezii au reprezentat de fapt o 
reţea ținută împreună de religie si de limbă, cu surse de informaţii privind 
piaţa net superioare în comerțul la mare distanţă și cu care omologii lor 
asiatici nu puteau concura." Portugheza a devenit lingua franca a Asiei 
maritime. Însăși natura marginală a portughezilor ca subcultură maritimă de 
venetici i-a ajutat să se facă utili guvernelor care nu aveau încredere în 
propriile comunităţi comerciale. Mulţi portughezi își câștigau traiul ca 
agenţi liberi. La Hugli, la nord de Calcutta din zilele noastre, un negustor 
întreprinzător a obţinut permisiunea din partea împăratului Akbar al 
mogulilor de a construi un centru comercial pentru transportul, în amonte, 
al produselor de lux din China. Nu departe de acolo, o altă bandă trăia din 
comerțul cu sclavi și dintr-o seamă de nelegiuiri pe care le săvârșea sub 
protecţia Regatului Arakan (regiunea de coastă din nordul Birmaniei), ca 
mai apoi să lupte pentru a-i împiedica pe moguli să pătrundă în Bengalul de 
Est. Când negustorii portughezi de sclavi au răpit o domnitá musulmană cu 
sânge albastru, pe care au ,,convertit-o“ si au măritat-o cu un căpitan de vas 
portughez, cei care au plătit scump au fost negustorii din Hugli. Probabil că 
domnitorii asiatici au considerat lucru de râs și puţin fezabil ca acești 
„oameni ai mării“, care ocupau doar o nișă în coastele maritime ale lumii 
asiatice, să devină promotorii dominaţiei occidentale ulterioare. 


Deși la prima vedere pare o coincidenţă, intrarea aproape simultană a 
europenilor pe căile maritime dinspre Asia și Americi după 1490 poate fi 
lesne explicată. Colţul sud-vestic al Peninsulei Iberice era o frontieră 
oceanică unică, unde experţii genovezi în bănci, comerţ și navigaţie 
colaborau cu marinarii din partea locului, portughezi și spanioli. Columb, el 
însuși de origine genoveză, învățase meseria în Lisabona si, la fel ca 
navigatorii portughezi și susținătorii lor, a înţeles explorarea geografică si 
politica internaţională ca pe o cruciadă menită să elibereze centrul lumii de 
sub dominaţia necredinciosilor.? Eșecul de a-i convinge pe portughezi, pe 


englezi și pe francezi să-i finanțeze voiajul transatlantic a reflectat un 
scepticism justificabil despre presupunerile lui din punct de vedere 
geografic (Columb credea că China se află la 4 000 de kilometri vest de 
Europa) sau despre convingerea că ruta africană era mai sigură. Succesul 
său, în cele din urmă, în câștigarea sprijinului din partea Castiliei pentru 
expediţia sa (Aragonul, cealaltă „jumătate“ a noului regat al Spaniei, arăta 
prea putin interes) ar fi putut avea de-a face cu invidia castilienilor fata de 
ambițiile Portugaliei legate de Atlantic si a bogățiilor pe care acestea le-ar fi 
atras, dar si fata de farmecul exercitat de retorica cruciată a lui Columb 
asupra curţii spaniole combinată cu etosul Reconquistei. Cucerirea 
Granadei stăpânite de musulmani, în 1492, ultimul bastion spaniol aflat sub 
stăpânirea maurilor, a atras după sine un mare val de fervoare care l-a ajutat 
pe Columb să navigheze spre vest. 

La fel ca exploratorii portughezi, Columb s-a folosit de cunostintele 
despre vânt si curenți dobândite de predecesorii săi în timpul colonizării 
insulelor atlantice. În septembrie 1492, Columb a ridicat ancora din cel mai 
vestic port al lumii europene, San Sebastian de la Gomera din Insulele 
Canare, ajungând în insulele Bahamas pe 12 octombrie. După o călătorie de 
recunoaștere în Cuba și Hispaniola, s-a întors în Europa prin Insulele Azore. 
Cu o pricepere remarcabilă, el a trasat liniile maritime dintre Spania și 
Caraibe pentru următoarele trei secole, iar timpii săi de navigare au fost 
imposibil de depășit în următorii 150 de ani. Însă din punctul de vedere al 
scopului declarat, de a ajunge în China, voiajul lui Columb a fost un eșec 
răsunător. La polul opus s-a situat a doua sa călătorie, o aventură 
colonizatoare care avea să strămute 1 500 de europeni pentru a întemeia 
așezări precum Hispaniola, având în vedere că insulele Azore și Canare 
fuseseră deja colonizate.” În următoarele sale voiaje, in 1498-1499 si 
1502-1504, Columb a explorat coasta regiunii Tierra Firme (Columbia si 
Venezuela) și America Centrală. 


Până în acest moment, aventura spaniolă din Americi putea fi considerată 
drept o asimilare îndrăzneață a așezărilor iberice din insulele atlantice: o 
expansiune marginală a lumii europene. Dar, la 30 de ani după prima 
debarcare a lui Columb pe pământ american, cucerirea Imperiului Aztec de 
către Cortés și camarila lui de aventurieri semnala faptul că invazia 
europeană a Americilor avea o semnificație diferită de colonizarea treptată 
a periferiei oceanice a Europei sau de deturnarea comerțului asiatic de către 
portughezi. E ușor de presupus că ocuparea continentului central american a 
fost continuarea logică a „misiunii“ lui Columb și căderea împăratului aztec 
Montezuma a fost consecinţa inevitabilă a superiorității tehnologice a 
Europei. O privire mai atentă asupra motivelor și mijloacelor care au 
transformat o misiune de recunoaștere maritimă în ocuparea unui vast 
platou continental sugerează, dimpotrivă, că numai o conjunctură unică de 
factori geografici, culturali și demografici au permis această primă mare 
cucerire a unei puteri eurasiatice în Lumea exterioară a Americilor, a Africii 
Subsahariene și a Pacificului de Sud. 

În mare parte, cheia transformării Spaniei într-o uriașă putere colonială se 
află în Caraibe. Orientarea vânturilor și a curenților din Atlantic a facut ca 
Insulele Caraibe — proiectarea geografică a celor două Americi către 
Europa — să fie primul bastion de uscat pentru navigatorii spanioli sau 
portughezi. Spre deosebire de masele uriașe de uscat din Groenlanda și 
Newfoundland, aceste insule erau primitoare, ușor de colonizat și accesibile 
invadatorilor de pe mare. Puteau fi cucerite bucăţică cu bucăţică și apoi noi 
întăriri puteau fi trimise din Europa. Populatiile indigene nu dispuneau de 
organizare militară adecvată și erau foarte vulnerabile în fata bolilor aduse 
din Lumea Veche. Si, important de semnalat, aceste insule nu aveau contact 
direct și nici nu erau controlate de imperiile continentale mayașe și aztece, 
care nu aveau nici ele cum să fie avertizate asupra invaziei străine. În 
schimb, furnizau o rampă de lansare vitală, unde spaniolii se puteau obișnui 
cu mediul și de unde puteau trimite misiuni de recunoaștere pe coasta 
Americii Centrale. Aceștia puteau experimenta tehnicile de război, control 
și exploatare pe pielea băștinașilor Arawak din Hispaniola și insulele 
înconjurătoare, tehnici pe care aveau să le folosească ulterior la scară mult 
mai largă. Ocuparea multora dintre Insulele Caraibe — Cuba devenise 
obsesia conchistadorilor spanioli la 1510 — a încurajat, de asemenea, un 
tipar de descentralizare a asa-numitelor entradas subimperiale — infiltrări 


armate în regiunea continentală —, și nu o expediţie continentală de mari 
dimensiuni care ar fi fost probabil dezastruoasă. Această descentralizare 
permitea luxul încercărilor repetate. Şi, nu în ultimul rând, Caraibele erau 
bogate în aur. 

Aurul aluvionar descoperit la început în Hispaniola a fost crucial. Goana 
după aur care a urmat a adus aproximativ 1 500 de spanioli în Hispaniola 
înainte de 1502 și le-a alimentat dorința pentru alte expediţii în insule și pe 
continent. Aurul furat de la amerindieni sau exploatat prin munca sclavilor 
a ajutat la întemeierea acelor entradas organizate local după 1508, nu aurul 
din Spania. Înaintarea în teritoriul continental american nu a fost rezultatul 
efortului principilor sau capitaliștilor europeni, ci al goanei după aur a 
coloniștilor care epuizau cu o viteză uimitoare zăcămintele din insule. Dacă 
n-ar fi fost această goană după aur, de scurtă durată, din Insulele Caraibe și 
din Tierra Firme, impulsul de a cuceri noi teritorii continentale ar fi putut fi 
întârziat la nesfârșit sau, cu siguranță, depășit în punctul în care 
conchistadorii ar fi putut să se folosească de elementul-surpriză și de 
atacurile năucitoare care au jucat un rol atât de important în victoria asupra 
aztecilor. Astfel, capul de pod din Caraibe a oferit mare parte din motivaţie 
și unele dintre mijloace pentru această cucerire. 

Între 1519 și triumful său final din 1521, primul mare conchistador, 
Hernán Cortés, avea să cucerească un regim imperial elaborat, cu peste 11 
milioane de locuitori, bogat în metale preţioase și care își baza prosperitatea 
materială pe cultivarea porumbului. Această lovitură colonială pe care 
Cortés a dat-o se situează într-un uluitor contrast cu precautia justificată 
care i-a ținut pe europeni pe țărmurile maritime din Africa sau din Asia si i- 
a prevenit împotriva schemelor păguboase de cuceriri. Succesul lui Cortés 
poate fi partial explicat prin ineditul hegemoniei aztece pe platoul 
continental mexican si prin ostilitatea propriilor supuși fata de aceasta, 
supuși din rândurile cărora Cortés și-a găsit aliaţi și ajutor; o altă explicaţie 
ar fi superioritatea tehnologică a strategiilor de luptă spaniole.!* N-ar fi 
totuși greu de menţionat și alte regiuni din Africa și din Asia unde condiţii 
similare păreau a fi favorizat ocuparea de către străini. 

Dar secretul atacului-fulger al spaniolilor era de natură culturală si 
biologică. S-a vehiculat ideea că motivul pentru care Imperiul Aztec a fost 
atât de vulnerabil în fata atacului spaniol a ţinut de incapacitatea inaltilor 
comandanți de a înţelege originile, scopurile și motivele dușmanilor 


europeni sau de a-și imagina ce a stat la baza apariţiei lor neașteptate. 
Rezultatul a fost o rătăcire mentală care a distrus capacitatea împăratului 
aztec de a opune rezistentá."^ Civilizaţia aztecă nu avea nici un fel de 
contact cu Lumea Veche și cu acea comunitate rătăcitoare de pelerini, 
vânzători, negustori și mercenari care duceau veștile și zvonurile către cele 
mai îndepărtate regiuni; drept urmare, aztecii au fost luaţi prin surprindere 
de un fenomen „supranatural“ pe care nici un ritual, nici un sacrificiu si nici 
o rugăciune nu l-ar fi putut influenţa. Înfrângerea militară a fost totală și 
inevitabilă. Pe de altă parte, rapiditatea și perfecțiunea cuceririi militare 
spaniole și anihilarea oricărei voințe populare de a opune rezistență au fost, 
de asemenea, un fenomen biologic. După șocul cultural fata de un triumf 
inexplicabil, a urmat șocul biologic al unei catastrofe demografice 
provocate de lipsa de imunitate la bolile aduse din Lumea Veche. Între 
momentul debarcării lui Cortés si sfârșitul secolului al XVI-lea, populaţia 
Mexicului a scăzut cu 90%, de la circa 12 milioane la doar 1 milion de 
locuitori.^ E greu de imaginat ce impact psihologic a resimţit populaţia 
indigenă. La nivel fizic, premisele fundamentale ale controlului 
administrativ au fost brusc transformate într-un mod imposibil de conceput 
în Africa tropicală, în India sau în China, întrucât raportul dintre 
conducători, supuși și coloniști fata de băștinași trecea de la o extremă la 
alta. 

Aceste împrejurări bizare — care frizeazá mai mult elementul stiintifico- 
fantastic decât cel istoric — au permis expansiunea cuceririi spaniole din 
America Centrală dincolo de platoul central (inima teritoriului aztec), de 
Yucatanul mayaș și de câmpia aridă către ceea ce avea să devină New 
Mexico. Acesta a fost atacul nordic, sau cubanez, al imperialismului 
spaniol, alimentat de coloniștii și aventurierii din centrul puterii maritime 
spaniole stabilit în Insulele Caraibe. Între timp, o mișcare către sud ii 
adusese pe căutătorii de aur spanioli în ceea ce se numea Tierra Firme din 
continentul sud-american — Venezuela și Columbia de astăzi —, precum și în 
regiunea peninsulară cunoscută sub denumirea Castilla del Oro. Din această 
zonă, dar și din așezările fondate în Panama la începutul anilor 1520, au 
lansat spaniolii un nou atac-fulger victorios asupra celui de-al doilea mare 
imperiu precolumbian. 

În multe privinţe, cucerirea spaniolă a Imperiului Incas din Anzi a fost si 
mai uluitoare decât triumful asupra aztecilor. Teritoriile incașe se aflau mult 


mai departe de capul de pod din Caraibe. Erau mai greu accesibile dinspre 
mare și mult mai extinse — de la Ecuadorul de azi până în nordul Boliviei 
moderne. Marele platou continental pe care spaniolii l-au numit Altiplano 
forma nucleul imperiului. Era mai bogat în zăcăminte minerale și mult mai 
variat din punct de vedere ecologic decât Mexicul aztec.” Incașii reușiseră 
să încorporeze cu succes în imperiul lor toate zonele agrare stabile din Anzi. 
Sistemul lor de taxe, gândit în așa fel încât să permită acumularea de mari 
cantităţi de produse și de metale preţioase, susținea o armată permanentă, 
răsplătea elitele locale și regimentare și era mai complex și mai eficient 
decât oricare altul întâlnit în Mexic. Bogăția pe care o genera si 
înregimentarea forței de muncă sub sistemul mita — serviciu public 
obligatoriu — le-au permis incașilor să construiască o reţea remarcabilă de 
drumuri, fortărețe, depozite, viaducte, terase și sisteme de irigații, precum și 
o splendidă capitală imperială la Cuzco, care avea o populaţie între 100 000 
și 300 000 de locuitori.!* Acesta era imperiul în care intra Francisco Pizarro, 
în 1532, împreună cu 167 de tovarăși — „Bărbaţii din Cajamarca“. 

Ca și alte incursiuni — entradas — în America Centrală, expediţia lui 
Pizarro fusese finanțată din profiturile obţinute după jefuirea comorilor 
amerindiene. În felul acesta strânsese Gaspar Espinosa, principalul sponsor 
al lui Pizarro, o avere uriașă, devenind cel mai bogat colonist din Panama.” 
Ca si Cortés, Pizarro s-a folosit de elementul-surprizá si de o rezervă de 
armament necunoscut oponenților americani. Ambii factori amintiți mai sus 
au jucat un rol-cheie în lovitura necruțătoare prin care, aproape imediat, 
spaniolii au reușit să arunce întregul sistem incaș într-un haos politic. La 16 
noiembrie 1532, Pizarro se întâlnea cu conducătorul incaș la Cajamarca, în 
nordul statului Peru. E posibil ca Atahualpa să fi crezut că banda aceasta de 
străini putea fi uşor capturată de suita sa sau că aceștia erau niște simpli 
mercenari care puteau fi cumpăraţi cu aur. S-a dovedit însă total nepregătit 
pentru dimensiunea ambițiilor acestor străini. La câteva ore după intrarea 
lui Pizarro în piaţa din Cajamarca, Atahualpa era luat prizonier, susținătorii 
săi politici erau morţi sau pe moarte și câteva mii de soldaţi fuseseră învinși 
de cavaleria spaniolă. Acest măcel devastator a însemnat practic distrugerea 
imperiului. După eșecul contraatacului incaș, conchistadorii erau de-acum 
liberi să ducă un război fratricid pentru prada de război, ca mai apoi Peru să 
cadă sub controlul efectiv al autorităţilor spaniole care vegheau totul de la 
Madrid. 


Cucerirea Perului poate fi parţial explicată, ca și cucerirea Mexicului, prin 
fragilitatea regimului imperial vizat de spanioli. Așa cum se întâmplase cu 
Imperiul Aztec, guvernarea incasa depindea de colaborarea dintre 
numeroase grupuri etnice recent subjugate sau de o loialitate îndoielnică. E 
la fel de adevărat că, în momentul invaziei spaniole, ambele imperii 
atinseseră un punct critic în procesul de expansiune, când logistica 
nefavorabilă și diminuarea profiturilor începuseră să-i împingă pe 
conducătorii lor către noi persecuții și reforme nepopulare. Profetiile de 
pierzanie în Mexicul precolumbian, precum și războiul civil din Peru 
precolumbian au fost grăitoare pentru tulburările interne violente.” In orice 
caz, nu numai aceste împrejurări au făcut cele două imperii atât de 
vulnerabile agresiunii unui număr restrâns de invadatori veniți de pe mare, 
invadatori care atacaseră fără un succes marcant alte regiuni continentale. 
Cele două imperii precolumbiene fuseseră unice prin sistemul lor sofisticat 
de politică centralizată. Acest sistem se supunea unui împărat omnipotent, 
considerat un zeu, astfel încât capturarea lui neașteptată a destabilizat 
întregul mecanism imperial. Situaţia a fost înrăutăţită si mai tare de izolarea 
culturală, care nu le-a permis acestor conducători omnipotenti accesul la 
suficiente informaţii despre invadatorii străini. Fără posibilitatea de a fi 
preveniti, nu au avut cum să aplice regulile prudentei în politica de stat și de 
apărare. Armele și tacticile spaniolilor, în special armele de foc și cavaleria, 
au aplicat lovitura de graţie. Iar șocul provocat de bolile din Lumea Veche — 
o formă involuntară de război biologic — s-a dovedit a fi, în ambele cazuri, 
mijlocul fatal de prevenire a unei împotriviri altfel previzibile într-o lume în 
care efectele ocupaţiei străine începeau să se simtă. Efectele combinate ale 
acestor factori au făcut din întâlnirea spaniolilor cu cele două mari 
civilizaţii continentale o cucerire fulgerătoare ce a presupus costuri infime. 
Orice alt mare stat eurasiatic s-ar fi putut bucura, poate, de un succes 
similar: Tamerlan l-ar fi învins pe Montezuma intro clipă. Norocul 
Occidentului a fost că poziţia sa geografică — mai aproape de anticamera 
caraibiană a imperiilor precolumbiene — i-a oferit o poziţie fruntasa în 
cucerirea de noi teritorii din Lumea exterioară. 

Istoria avea să demonstreze dacă puteau transforma conchistadorii 
uriașele expediţii devastatoare, care îi exterminaseră pe azteci și incași, într- 
o expansiune durabilă a bogăției si a puterii spaniole. Erau aceștia capabili 
să exploateze acele comori fantastice în beneficiul unui sistem economic 


care să ducă la ridicarea unei neo-Europe în Americi? În termeni 
economici, cel puţin, cele două mari viceregate — Noua Spanie (Mexic) și 
Lima (Peru) — păreau a fi fost un succes. Ciclul de scurte expediţii în 
căutare de aur care îi atrăsese pe spanioli dincolo de Hispaniola și de Cuba 
nu s-a mai repetat în Mexic și în Peru. Rezervele de aur care i-au făcut 
initial putred de bogaţi pe primii conchistadori au fost rapid suplimentate 
prin descoperirea unor uriașe zăcăminte de argint la Zacatecas, în Mexic, în 
anii 1540, dar și în munţii Potosi de pe teritoriul actual al Boliviei. Către 
sfârșitul anilor 1500, ambele viceregate trimiteau cantități importante de 
lingouri în Spania, prin marile convoaie anuale din Carrera das Indias. 
Această rezervă de zăcăminte naturale a avut o mare influenţă. A atras noi 
valuri de imigranţi din Spania și a pus bazele importului de sclavi din 
Africa. A finanțat administraţia colonială și un sistem juridic mult mai 
elaborat decât regimul semifeudal al primilor cuceritori. A ajutat la 
susținerea prezenţei masive a Bisericii Catolice, ale cărei catedrale, biserici, 
cimitire, imagini omniprezente și ritualuri publice au fost cele mai vizibile 
semne ale conquistei.” Numai în Mexic, Biserica trimisese aproximativ 3 
000 de preoţi la o populaţie de amerindieni în scădere si care la sfârșitul 
secolului ajunsese la un milion de locuitori. Până la 1622 existau deja 34 de 
eparhii în America ocupată de spanioli. Pe scurt, aurul și mai cu seamă 
argintul au schimbat chipul brutal al ocupaţiei într-o structură de 
guvernământ colonial. 

Nu trebuie însă exagerat rolul jucat de această aventură a metalelor 
scumpe în integrarea economică și culturală a Lumii Noi într-o „Spanie 
extinsă“ la 1620. Largi teritorii ale Americii „spaniole“ se aflau în afara 
enclavelor ocupate la propriu de spanioli: pășunile Venezuelei, câmpiile 
tropicale din America Centrală, deserturile din nordul Mexicului, pădurile 
bogate ale Anzilor si preriile ce se întindeau spre estuarul Rio de la Plata. În 
aceste zone, influența spaniolă era fragilă, sau aproape inexistentă, fără 
sprijinul bogățiilor minerale. Pe de altă parte, argintul american nu 
reprezenta un mijloc fiabil de asociere a economiilor din Europa și din 
Americi. Se înregistra o fluctuatie a cererii si a ofertei. Până la începutul 
secolului al XVII-lea, transporturile de argint din Mexic spre Europa (dar 
nu de argint de proveniență mexicană) începuseră să scadă. Legăturile 
comerciale din Mexic și Asia de Est, unde se exporta o mare parte din 
producţia de argint, căpătaseră o greutate mult mai mare. Odată cu scăderea 


demografică și a activității comerciale în Europa după 1620, setea pentru 
argintul spaniolo-american s-a diminuat; metropola și colonia începeau să 
se distanteze.*? Urmările conchistei au fost contradictorii si din punct de 
vedere cultural. Atât în Mexic, cât și în Peru, agresivitatea atacurilor 
spaniole, manifestată fizic și biologic, a dus la dispariţia rapidă a 
instituțiilor religioase existente înainte de ocupaţie. La 1531, spaniolii 
dărâmaseră 600 de temple numai în Mexic și distruseseră 20 000 de statui 
reprezentând idoli.? Vechea elită preoțească fusese detronată. A fost impus 
un mare grad de conformitate religioasă, prin urmare, populaţia indigenă a 
adoptat cultul și sărbătorile creștine fără a se împotrivi prea tare.” Liderii 
amerindieni au fost asimilați într-o oarecare măsură în structura 
administrativă. La nivel mai mic, portul spaniol a înlocuit costumul 
traditional dezaprobat de Biserică.” 

Cu toate acestea, impactul cultural al Spaniei a fost atenuat de împrejurări. 
Coloniștii spanioli, puţini la număr și concentrați în orașe, aveau contacte 
cel mult chinuite cu populaţiile amerindiene din interiorul teritoriului.% 
Acest fenomen s-a manifestat si mai pregnant după decizia guvernului 
spaniol de a segrega comunitățile de amerindieni de coloniști, al căror 
comportament corupt și exploatator nu era privit cu ochi buni de către 
administratori și cler. În combinaţie cu distanţa și accesul dificil către 
zonele de interior, în special în Anzi, rezultatul a fost că peisajul general și- 
a putut păstra vechea semnificaţie religioasă și farmecul magic pentru 
popoarele indigene. Chiar și acolo unde amerindienii erau direct expuși 
influenţei coloniale a Spaniei, rezultatele au fost adesea ambigue. 
Diviziunile administrative din Noua Spanie au recreat, în mare măsură, 
„vechile cetăţi“ din timpurile precolumbiene, respectând continuitatea elitei 
conducătoare locale. Distrugerea structurii religiei precolumbiene nu a 
însemnat sfârşitul  vindecătorilor tradiţionali, al profeților si al 
prezicătorilor, al solomonarilor — conjuros — care au continuat să se bucure 
de un mare prestigiu în zonele rurale.” Limba spaniolă nu a înlocuit limbile 
vorbite înainte de Columb. Potrivit unui studiu recent, abia târziu în secolul 
al XVII-lea a început limba spaniolă să influenţeze structura gramaticală a 
limbilor amerindiene: până atunci, influenţa ei s-a limitat la împrumutul 
anumitor substantive.% 

Cu toate că America spaniolă a rămas nemijlocit și constant legată de 
sorgintea amerindiană, a devenit totuși din ce în ce mai diversificată din 


punct de vedere etnic. Ce-i drept, atât în Mexic, cât și în Peru au migrat 
destui spanioli — din ambele sexe și cu o gamă largă de ocupaţii — pentru a 
crea societăţi „complete“, capabile să conserve și să reproducă comunităţile 
spaniole în tradiția Lumii Vechi.” Dar din primele zile ale conchistei, 
bărbaţii spanioli s-au împreunat cu femeile indigene, dând naștere unei 
populaţii mixte — mestizo. Pentru a compensa forţa de muncă autohtonă tot 
mai redusă și reticentă, la jumătatea secolului al XVI-lea spaniolii au adus 
sclavi din Africa; aceștia s-au amestecat la rândul lor cu indigenii, și așa s-a 
născut comunitatea mulatră — mulatto. La jumătatea secolului al XVII-lea, 
populaţia din Noua Spanie număra 150 000 de spanioli albi, 150 000 de 
metiși, 130 000 de mulatri și 80 000 de sclavi africani, plus în jur de 1 
milion de amerindieni. Un tipar similar a fost observat în Peru; în 1640, se 
presupune că pe întreg teritoriul american aflat sub ocupaţie spaniolă trăiau 
330 000 de sclavi din Africa.“ Rezultatul a fost apariţia unor societăţi 
complexe, stratificate din punct de vedere rasial, în care ocupaţia și statutul 
reflectau originea etnică și în care puterea politică și economică se aflau în 
mâinile albilor originari din Spania sau a creolilor născuţi din căsătorii 
mixte. 

Fapt de neconceput în Lumea Veche a Eurasiei, Spania a provocat 
destrămarea celor mai puternice societăți din America precolumbiană și le-a 
anihilat pe cele mai slabe. S-a creat astfel spaţiul în care putea lua naștere o 
nouă societate, mult mai receptivă, cel puţin teoretic, la nevoile și ideile 
spaniolilor. Însă la jumătatea secolului al XVII-lea, după mai bine de 150 de 
ani în Americi, Spania cucerise, dar nu asimilase posesiunile sale. Noua 
Spanie nu avea să fie un alt regat al Spaniei, o replică a Castiliei. În schimb, 
rezultatul ocupaţiei a fost crearea unei noi paradigme etnice, a unei culturi 
distincte, în continuă schimbare, a unei societăţi creole. 

Navigatorii portughezi și conchistadorii spanioli au fost cei mai pitorești 
agenţi ai expansiunii occidentale din secolele al XV-lea și al XVI-lea. Dar 
nu mai puţin semnificativ pentru viitorul echilibru al puterii în Eurasia a 
fost procesul prin care, în decursul unui secol, cnezatul Moscovei — stat 
vasal Hoardei de Aur mongole — a traversat stepa înaintând spre Marea 
Caspică și apoi a ridicat, în 1639, un uriaș imperiu din comerţul cu blănuri, 
prin pădurile Siberiei până la Pacific. Printr-o succesiune de campanii de 
expansiune, rușii au ocupat mare parte din nordul Asiei, înainte ca influenţa 
Chinei și a Japoniei să-și pună amprenta. Rușii au blocat poarta nordică de 


acces prin care popoarele din stepa Asiei Centrale au pătruns de atâtea ori 
spre Europa de Est și au preluat controlul pe Volga Inferioară înainte ca 
otomanii sau noua dinastie safavidă din Iran să asimileze ţinutul fragmentat 
al Hoardei de Aur în noile lor sisteme imperiale. 

Rușii fuseseră un popor de frontieră, poate mai mult decât portughezii sau 
spaniolii, și erau izolaţi de principalele state medievale din Europa. Așa 
cum remarca un scriitor spaniol: „Rusia și Spania sunt două extremități ale 
marii diagonale ce traversează Europa". Originile rusești se află în 
migrația răsăriteană a popoarelor slave către marginea zonei de confluență a 
pădurilor cu stepa, acolo unde acestea s-au intersectat cu războinicii 
nomazi, „tătarii“, așa cum îi numeau rușii. Primul stat rus avusese capitala 
la Kiev, unde o clasă dominantă de vikingi sau „varengieni“ construiseră un 
antrepozit pentru dezvoltarea unei rute comerciale fluviale care se întindea 
de la Bizanţ și Orientul Apropiat până la zona baltică a Europei. Odată cu 
apariţia creștinismului ortodox în secolul al IX-lea, rușii din Kiev au 
început să reprezinte o mare barieră culturală a Apusului bizantin între 
nomazii stepelor din răsărit, cumanii, cazarii și pecenegii, și lituanienii 
păgâni din vest, sau rușii apuseni. Kievul a devenit cartierul general al unei 
vaste inițiative misionare care a întemeiat mănăstiri din pădurile de nord 
până la Marea Albă. În secolul al XIII-lea, rezistenţa orașului a slăbit din 
cauza rivalitatii cu alte state ruse, precum Novgorod sau Smolensk, si din 
pricina invaziei mongole. Orașul a fost distrus în 1240. Statele ruse din 
regiunea pădurilor au devenit vasale hanatului Hoardei de Aur, unul dintre 
cele patru state succesoare ale imperiului lui Ginghis Han destrămat în 
1259. Cnejii ruși — în special cnejii moscoviți expuși și vulnerabili 
deschiderilor în stepă — s-au văzut puși în situaţia de a acţiona ca agenti si 
clienti ai conducătorilor hanatelor până departe în Sarai la Marea Caspică. 
Important de reținut însă e faptul că și-au păstrat o identitate occidentală 
distinctă datorită influenţei culturale a Bisericii Ortodoxe, care și-a 
menţinut legăturile, oricât de slabe ar fi fost, cu patriarhatul bizantin.? 
Mongolii, care s-au convertit ulterior la islam, au tolerat cu ușurință biserica 
și doctrinele sale. 

Ascensiunea Marelui Cnezat al Moscovei într-o poziţie remarcabilă între 
statele ruse s-a datorat în mare parte oportunismului manifestat de 
domnitorii săi, care s-au aliat hanatului din stepă si au colaborat cu acesta.? 
Sprijinul mongol le-a asigurat titlul de Mare Cneaz după 1331, iar puterea 


mongolă a determinat încetinirea dezvoltării Marelui Ducat al Lituaniei, a 
puternicului Stat Apusean Rus, care trecuse la catolicism în anii 1370 și se 
aliase cu Polonia catolică. Moscova a câștigat sprijinul Bisericii Ortodoxe — 
un aliat religios și cultural vital — datorită influenţei acesteia printre mongoli 
si intáietátii asupra Lituaniei catolice.” În anii 1380, cnezatul Moscovei a 
exploatat conflictele din hanat pentru a-și proclama independenţa — de 
scurtă durată — după bătălia de la Kulikovo. Dar influenţa decisivă asupra 
destinului său va fi fost șocul geopolitic produs, din Asia Centrală, de 
cuceririle lui Tamerlan — Asia Centrală fiind încă un pivot important in 
istoria lumii la sfârșitul secolului al XIV-lea. În pofida faptului că nu a 
reușit să construiască un imperiu nou la fel de vast ca al lui Ginghis Han, 
Tamerlan a zdrobit si ultimele rămășițe ale sistemului mongol, inclusiv ale 
hanatului Hoardei de Aur, care s-a destrămat ulterior în hanate separate: 
Crimeea, Astrahan, Kazan și Sibir. În 1440, Vasili al Moscovei dobândise 
independenţa. În 1480, succesorul său Ivan al III-lea (1462-1505) a respins 
și ultima tentativă a stepei de a-i impune din nou statutul de vasal. 

Cei 100 de ani care au urmat după 1480 au fost o perioadă crucială în 
expansiunea moscovită și au conturat întregul curs al invaziei occidentale 
din Eurasia centrală și de nord. Cnezatul Moscovei își avea capitala pe 
Volga Superioară, care a fost principala legătură între vastul imperiu 
împădurit de la nord și est (ajungând ulterior până la coasta pacifică a Asiei) 
și imperiul de stepă de la Marea Caspică și Uralii de Sud.” Dar conducătorii 
Moscovei nu și-ar fi putut susține aceste ambiţii imperiale dacă ar fi 
stăpânit doar peste un modest principat răsăritean rus, controlat de Polonia 
și Lituania catolice și aflat sub ameninţarea rivalilor lor ruși de la 
miazănoapte, precum prosperul Novgorod, cu al său imperiu al blănurilor și 
a sa Ligă Hanseatică. Creșterea influenţei ruse în Eurasia de Nord necesita 
consolidarea guvernării moscovite în statele ruse ortodoxe, precum și o 
acţiune de prevenire a asimilării acestora de către dinamica monarhie mixtă 
polono-lituaniană ce se întindea, la începutul lui 1504, de la Marea Neagră 
la Marea Baltică. De voie, de nevoie, marii cneji ai Moscovei n-au putut 
supraviețui decât alăturându-se sistemului diplomatic european, pentru a 
găsi aliaţi împotriva Poloniei, și, la fel de important, ridicându-se cultural si 
ideologic la nivelul monarhiilor de tip nou din Europa secolului al XV-lea. 
Mare parte din istoria ulterioară a Rusiei avea să se bazeze pe echilibrul 
precar dintre moștenirea bizantină distinctă, întruchipată în Biserica 


Ortodoxă Rusă, și împrumuturile culturale din Europa Centrală și Apuseană 
dictate de nevoile politice și economice. 

Explicaţia rivalitatii politice si culturale cu Polonia-Lituania, trecute 
printr-un proces rapid de „modernizare“ culturală până spre finalul 
secolului al XV-lea (prima carte a fost tipărită la Cracovia în 1432), consta 
în ambiția de a transforma teritoriile rusești cucerite de Ivan al III-lea într- 
un stat dinastic unic. Tradițiile oligarhice ale „Marelui Novgorod“ au fost 
smulse din rădăcini. Ivan dorea să proiecteze imaginea unui mare monarh 
după model european, prin îmbinarea stilurilor de guvemare dinastică 
bizantin şi apusean. În 1492 și-a arogat titlul de „Mare Duce al Moscovei şi 
al tuturor rușilor“. Căsătoria sa cu Sofia Palaiologhina, o prinţesă bizantină, 
s-a negociat sub auspicii papale. Solii săi au fost trimiși în întreaga Europa. 
Artizani, constructori si arhitecţi au fost aduși din Italia la Moscova. 
Administraţia a fost reorganizată sub forma unui sistem de „cancelarii“, cu 
arhive elaborate și ierarhii birocratice.“ Urcarea pe tron a lui Ivan al IV-lea, 
„cel Groaznic“, a fost marcată de o ceremonie de încoronare adaptată cu 
mare grijă la ritualul de altădată al împăraţilor bizantini. Poate ca replică la 
contrareformarea catolică, Ivan al IV-lea a încurajat o renaștere monasticá.?? 
Ostilitatea fata de Lumea Latină — Latinstvo, identificată mai cu seamă în 
Polonia — a fost contrabalansată de deschiderea Rusiei către germani, 
englezi și olandezi, recunoscuţi pentru priceperea lor ca soldaţi, coloniști, 
ingineri și negustori. În secolul al XVI-lea au avut loc câteva lungi războaie 
pentru a ţine la distanţă influenţa Poloniei asupra teritoriilor rusești de apus 
și pentru a împiedica seducerea boierimii moscovite răsculate, nobili 
războinici a căror independenţă marii duci erau hotărâți să o striveascá.?? 

Transformările interne impuse de rivalitatea dintre moscoviți și polonezi 
ne ajută să înțelegem reușita rușilor în lupta pentru păstrarea cuceririlor 
teritoriale din zonele împădurite și stepe. Republica Novgorod pusese, în 
pădurile nordice, bazele unui imperiu care prospera din comerţul cu blănuri, 
cu mult înainte de anexarea acestuia de către cnezatul Moscovei în 1478. 
Până în anii 1550, clanul Stroganov, o familie puternică de negustori, 
construia un imperiu în Siberia, pentru a prelucra blănurile aduse de 
populaţia indigenă din zona pădurilor. Au intrat în conflict cu hanatul 
Sibirului care depindea la rândul său de comerţul cu blănuri și de controlul 
asupra mărfurilor. În 1582, Ermak, un aventurier cazac angajat de clanul 
Stroganov, a reușit să cucerească capitala Sibirului. Imperialismul susținut 


de familia Stroganov s-a prăbușit la moartea lui Emak, în 1585. În cele din 
urmă, campania militară din Siberia de Vest a fost finalizată la sfârșitul 
secolului de către cnezatul Moscovei, condus de Boris Godunov.” 
Negustorii particulari de blănuri, promislenniki, aveau de-acum cale liberă 
să traverseze continentul, ajungând până la Ienisei în 1609, la Lena în 1632, 
la Pacific în 1639 și la fluviul Amur dinspre graniţele manciuriene ale 
Chinei în 1643. La 1645, 70 000 de ruși traversaseră munţii Ural.“ 
Moștenirea lăsată de Boris Godunov prin intervenţia sa decisivă avea să se 
reflecte în controlul administrativ exercitat de statul moscovit reorganizat 
asupra vastei sale colonii împădurite. 


Usurinta cu care rușii au cucerit Asia de Nord a fost în parte rezultatul 
nivelului scăzut de organizare politică și de capacitate tehnologică în rândul 
triburilor care populau pădurile. Armele de foc ale rușilor le ofereau un 
important avantaj. Dar, așa cum aveau să înțeleagă și cei din familia 
Stroganov, abia după prăbușirea Hanatului Sibir rușii au obţinut libertatea 
de a face negot și de a cuceri noi teritorii. Aceasta fusese legătura crucială 
dintre regiunea pădurilor și cea de stepă. Până în 1590, rușii și-au consolidat 
poziţia asupra hanatelor învecinate din Kazan și Astrahan, anexate Marelui 
Cnezat al Moscovei în 1552 și 1556. Fără sprijinul otoman și reţeaua 
comercială care susținea hanatul Crimeii, care a evitat anexarea, ultimul 
supraviețuitor al Hoardei de Aur din Siberia a fost prea slab echipat pentru a 
rezista atacului rusesc. 

La prima vedere, invazia rusă a hanatelor din stepă sugerează o paralelă 
cu expedițiile lui Cortés si Pizarro: aproape dintr-o singură lovitură, o vastă 
întindere de stepă până atunci de necucerit — „oceanul de un verde auriu“ al 
lui Gogol, care promitea un potenţial infinit“? — cădea sub controlul 
Moscovei. Cu toate acestea, rușii s-au bucurat de prea puţine avantaje în 
comparație cu conchistadorii spanioli. Dusmanii lor îi cunoșteau prea bine 
si nu îi confundau deloc cu niște zeități. Ar fi fost naivi să creadă că stepa 
deschisă le-ar fi putut oferi superioritate strategică sau capacitatea de a 
folosi tactici decisive — deși Ivan al IV-lea a condus o armată de 150 de 
tunuri și infanterie formată din muschetari — strelitii — până in Kazan. Un 
secol mai târziu, atacul rușilor asupra hanatului Crimeii s-a soldat cu un 
haos general si o mare înfrângere provocată de tactica de luptă a 
războinicilor din stepe.^ 

O explicaţie mai convingătoare privind reușita rușilor poate fi găsită în 
criza socială și politică din secolul al XVI-lea a societăţilor din stepa 
străbătută de Volga. Hanatele nu erau monarhii dinastice și nu au făcut 
niciodată trecerea la un stat monarhic așa cum se întâmplase cu Moscova. 
Erau mai degrabă confederaţii tribale împrăștiate, ai căror hani se bazau pe 
sprijinul căpeteniilor tribale. Economiile lor depindeau de comerţ, în special 
de schimburile cu Asia Centrală, de taxarea populaţiei sedentare și de 
atacurile elementelor nomade principale asupra așezărilor rusești din nord și 
din vest. Această politică economică ajunsese însă la începutul secolului al 
XVI-lea într-un mare haos. Tamerlan distrusese marile centre de negot 


Azov, Astrahan și Urghenci, de care nomazii din stepă depindeau.“ 


Sărăcirea ulterioară a populaţiei a accelerat procesul de sedentarizare, prin 
care vechiul ordin egalitar al triburilor de tătari nomazi s-a strămutat în 
lumea împărțită în moșieri și țărani fără pământ.” Ca urmare a slăbirii 
puterii militare si a deteriorării legăturilor de solidaritate interná, conflictele 
politice din interiorul hanatelor au devenit din ce în ce mai greu de 
gestionat. Mai mult decât atât, în calitate de state succesoare ale Hoardei de 
Aur, Kazanul, Astrahanul, Crimeea si Sibirul erau angajate într-o 
concurență reciprocă pentru supremaţia asupra stepei. Cnezatul Moscovei 
(al cincilea „stat succesor“) a profitat de aceste conflicte pentru a juca un rol 
activ în diplomaţia din regiune, menţinând relaţii de pace la frontiera 
vulnerabilă cu stepa în timp ce cucerea nordul, în anii 1470.% Drept urmare, 
la începutul secolului al XVI-lea, Moscova devenise mult mai puternică 
decât Kazanul sau Astrahanul: a impus, realmente, o formă de protectorat în 
Kazan, în nenumărate rânduri înainte de 1552, și a luat treptat parti din 
teritoriul acestuia creând acolo noi așezări fortificate. În 1552, şahul Ali al 
Kazanului era o marionetă a rușilor. Un număr însemnat de „prinți“ tătari 
fugiseră la ruși, unii dintre ei se convertiserá chiar la creștinism, în timp ce 
elemente tribale-cheie, cum a fost populaţia Nogai, unelteau cu Moscova 
pentru instalarea unui nou han. Nu se știe clar dacă Ivan cel Groaznic a 
intenționat să anexeze Kazanul în 1552. Dar aceasta a fost consecința 
împotrivirii cetăţii si a luptei agresive de ocupare a acesteia. Cu ajutorul 
tribului Nogai, hanatul Astrahan a fost ocupat și anexat într-o a doua 
campanie fulgerătoare. 

În ciuda aspectelor dramatice legate de imperialismul din stepă, 
semnificaţia lor nu trebuie exagerată. Acolo nu au existat zăcăminte 
minerale care să finanțeze construirea unei suprastructuri imperiale, cu toate 
că negustorii moscoviți, ca si ducatul Moscovei, au profitat, de bună seamă, 
de accesul facil la comerțul cu Iranul și Asia Centrală.” Teritoriile de la 
Volga erau deschise colonizării ţăranilor ruși. Dincolo de coridorul fluviului 
controlul rușilor era precar, iar Volga a rămas în continuare o regiune de 
frontieră zbuciumată. Tátarii continuau să atace dinspre Crimeea. Până si 
Moscova a fost atacată în 1592, iar suburbiile sale au fost incendiate. Era 
nevoie de un efort uriaș pentru a ridica linii de fortificaţie sau certa care să 
descurajeze intrușii sau să sune alarma. Una dintre acestea, linia Belgorod, 
măsura 800 de kilometri. La începutul secolului al XVII-lea, rușii s-au 


resemnat cu prezenţa calmucilor care apăruseră în forță în stepa caspică de 
nord. ^ Mai la sud, în Caucaz, influenţa rusă era controlată de statul 
safavid.? Cucerirea hanatului Crimeii și închiderea totală a frontierei de 
stepă de la Volga, numită și „Poarta Uralilor“ dintre Urali și Marea Caspică, 
mai avea de așteptat până spre sfârșitul secolului al XVIII-lea. 

Chiar și așa, lupta cnezatului Moscovei de a deveni un regim dinastic, 
capabil să asimileze statele ruse din nord, să reziste presiunii polono- 
lituaniene și să pună stăpânire pe hanatele de pe Volga, a marcat un stadiu 
decisiv în afirmarea ulterioară a Rusiei ca motor al expansiunii europene 
spre Eurasia de Nord. Deși la 1600 nu se putea considera la adăpost de 
încercările polono-lituaniene de a o împinge spre nord și est în Urali, 
Moscova făcuse demersuri cruciale pentru a se conecta la sistemul statal 
european (atacurile polonezilor de la începutul secolului al XVII-lea 
fuseseră respinse cu ajutorul suedezilor) și pentru a fonda instituţiile de care 
avea nevoie cu scopul de a sustine trei secole de expansiune imperialistă. 
Cnejii Moscovei au înfăptuit o dublă revoluţie când s-au bazat pe sprijinul 
mongolilor si pe bunăvoința Bisericii Ortodoxe. Au transformat vechiul 
sistem militar format din suitele boierilor într-o armată de muschetari și 
artileriști antrenați în folosirea prafului de pușcă. Au centralizat controlul 
asupra moșierilor prin pomestia, un nou tip pe proprietate prin care nobilii 
puteau deţine moșii în schimbul promisiunii de a oferi servicii militare și 
administrative. Înainte, boierii fuseseră liberi să facă alianțe cu oricine 
doreau. Acum erau obligati printr-o structură rigidă de credinţă si datorie, în 
timp ce noii „slujbași de stat“ erau răsplătiți cu pământuri ocupate sau 
confiscate. Consecința a fost o a doua revoluţie. Într-o economie agrară 
săracă, povara taxelor și a serviciilor menite să susțină efortul militar al 
Moscovei putea fi suportată numai dacă mosierii exercitau un control strâns 
asupra comunităţilor de iobagi până atunci mobile, libere și deseori 
razvratite.°° Pentru a-și asigura devotamentul absolut al boierilor, autoritatea 
statală trebuia să formeze o alianţă necruțătoare cu nobilimea și cu Biserica 
pentru a supune ţăranii prin instituirea șerbiei. Rusia era mai degrabă 
avangarda răsăriteană a expansiunii europene, și nu un tampon șubred între 
Polonia și stepă, ca atare a devenit un fel de Sparta în Eurasia care a 
dislocat peste 100 000 de soldati până la sfârșitul secolului.” Sub 
amenintarea statelor bogate din Europa la vest si hártuità la sud prin hotarul 
încă deschis dinspre stepă, Moscova a suferit un proces dureros de 


transformare în „Rusia“ sau „Rossia“ („Rusia Mare“). Acest proces a fost 
marcat de acte de terorism intern (Opricinina lui Ivan cel Groaznic) și de 
„vremurile tulburi“ (perioada de anarhie care a precedat ascensiunea 
Romanovilor la tronul taratului în 1613). Moscova a fost înfrântă de 
armatele poloneze in 1605 si din nou in 1610.” Între timp, în cele două 
Americi, costurile umane ale imperialismului maritim european au fost 
suportate mai cu seamă de amerindieni și sclavi. Expansiunea Lumii Vechi 
întâmpina o rezistenţă din ce în ce mai mare, în medii din ce în ce mai 
ostile. Prețul invaziilor occidentale a fost un regim de cumplită opresiune 
socială și politică, ale cărui efecte s-au resimţit de la Marea Baltică până la 
Pacific. 


CONTRAPONDEREA ISLAMICĂ 


Prea atenţi la dramatismul expansiunii maritime europene, am putea scăpa 
ușor din vedere schimbările profunde care aveau loc în același timp în 
teritoriile islamice. În secolul al XVI-lea au existat două puternice curente 
convergente ce au contribuit la accentuarea pericolului pe care islamul îl 
reprezenta asupra securităţii europene și la efortul de a egala înaintarea 
occidentală în „Lumea exterioară“ dincolo de Eurasia. Primul curent a vizat 
consolidarea unor state islamice mai puternice și mai unite. Marile invazii 
ale nomazilor din Asia Centrală s-au diminuat odată ce praful de pușcă a 
revoluţionat arta războiului. Al doilea curent a fost reprezentat de 
preocupările de expansiune care au adus islamul adânc în Europa de Sud- 
Est, Africa Subsahariană, India de Sud și Asia de Sud-Est. Dacă lumea 
islamică a ieșit mai bogată și mai puternică din epoca expansiunilor, la fel a 
făcut și Occidentul după epoca Marilor Descoperiri. 

Imperiul Otoman a constituit avangarda vestică a expansiunii islamice. 
Odată cu ocuparea Constantinopolului, în 1453, supremaţia otomanilor în 
sudul Balcanilor a fost încununată de stăpânirea celei mai mari capitale 
imperiale din regiune, care avea controlul maritim al comerțului din Egee și 
din Marea Neagră. Constantinopolul, pe care turcii l-au redenumit Istanbul, 
a rămas capitala Imperiului Otoman până la dispariţia acestuia în perioada 
1922-1924. După 1453, Mahomed Cuceritorul și-a proclamat dominaţia 
asupra sudului îndepărtat al Greciei (Morea, 1458), Serbiei (1459), Bosniei 
(1463), Albaniei (1479) și Herțegovinei (1483). Succesorii lui Mahomed au 


cotropit Moldova și Valahia, cuprinzând si mare parte din teritoriul actual al 
României, care au devenit principate vasale în 1504, au ocupat Belgradul în 
1520 și, sub Soliman Magnificul, au adăugat Ungaria protectoratelor din 
nord. Abia după atacul nereușit asupra Vienei din 1529, otomanii au atins 
ceea ce poate fi considerat, retrospectiv, limita înaintării lor aparent 
inexorabile în Europa Centrală. Diplomatul habsburg Ghiselin de Busbecq, 
care cunoscuse îndeaproape organizarea militară otomană, privea peisajul 
ce se contura la 1560 ca deosebit de sumbru. Potrivit acestuia, numai 
diversiunea otomană din Iran amânase atacul final al turcilor. „Mai încape 
îndoială asupra rezultatului?“ 

După 1450, timp de opt decenii, otomanii și-au dublat suprafaţa 
imperiului lor din Europa. Nu mai puţin uluitoare au fost cuceririle lor 
teritoriale din Africa și Asia. După ce și-au întărit poziţia în sudul Anatoliei, 
în 1516-1517, au lansat o campanie fulgerătoare care a distrus sultanatul 
mamelucilor, cu capitala la Cairo; la momentul acela, mamelucii stăpâneau 
Egiptul, locurile sfinte de la Medina și Mecca și mare parte a Cornului 
Abundenţei.” După ce i-au alungat pe safavizii iranieni din estul Anatoliei, 
otomanii au ocupat Bagdadul până în 1534 și Golful Persic până la sfârșitul 
anilor 1540. Având o bază navală la Suez, au ocupat și au dominat 
Yemenul. Până la finalul anilor 1570, aproape întreaga coastă nord-africană, 
din Libia până în Maroc, era sub control ori suzeranitate otomană. În timp 
ce Spania își stabilea dominaţia asupra Americilor, otomanii își croiseră 
deja un vast imperiu tricontinental, după ce înfruntaseră oponenți mult mai 
puternici și la o scară mult mai mare, adunând sub o singură umbrelă „forţa 
întregului Răsărit“, asa cum s-a exprimat cu admiraţie Busbecq.” 

Victoriile otomanilor pot fi explicate în mare măsură prin capacitatea lor 
de a menţine o armată uriașă pregătită în orice moment,” prin infanteria 
extrem de disciplinată (ieniceri), prin dislocarea inteligentă a puterii 
maritime” și printr-o diplomatie intransigentá. Otomanii au avut mare 
noroc și datorită neînțelegerilor dintre oponenții lor, atât în Europa, unde au 
exploatat rivalitatea dinastică și dușmănia dintre catolici și ortodocși, cât și 
în Afro-Asia. Cei doi dușmani islamici ai otomanilor, mamelucii egipteni și 
Iranul safavizilor, nu au fost în stare să creeze o alianță; această nehotărâre 
strategică a fost accentuată si de frica mamelucilor fata de puterea maritimă 
a portughezilor. Dar imperialismul otoman s-a bazat pe ceva mai mult decât 
oportunism militar și diplomatic. La vest, spre Europa, sultanii otomani au 


putut exploata tradiţia gazi (a războaielor religioase pentru cucerirea și 
convertirea păgânilor) de încurajare a discipolilor. E foarte probabil ca 
scopul lor să fi fost restabilirea graniţelor Imperiului Bizantin (deopotrivă 
model și dușman) așa cum fusese el în culmea gloriei. „Moștenirea“ 
bizantină impunea, într-adevăr, propriile cerințe. La fel ca și ceilalți 
imperialiști dinainte si după ei, otomanii au fost motivaţi de „logica“ 
imperiului. Era nevoie de o politică ofensivă pentru intimidarea 
numeroaselor state clientelare si a partenerilor; pentru a evita alianțele 
ostile; pentru a impune autoritatea directă acolo unde controlul indirect 
fusese afectat; pentru a proteja zonele agrare și comerciale vitale prin 
controlul ferm asupra rutelor si fortaretelor strategice. Conducătorii otomani 
n-au ignorat nici obiectivele comerciale. Expansiunea lor maritimă în 
Marea Roșie și în Golful Persic, precum și eforturile de a-și afirma puterea 
maritimă în Oceanul Indian au fost de bună seamă menite să le aducă profit 
din rețeaua comercială, situându-i astfel pe același plan cu exploratorii 
portughezi, spanioli sau olandezi." 

Aceste metode și motive pot ajuta la înţelegerea tiparului otoman de 
cucerire. Dar nu pot explica succesul introducerii stăpânirii otomane sau 
trăinicia sa remarcabilă. Secretul puterii otomane poate fi găsit, pe de-o 
parte, în reconcilierea prudentă dintre instituţiile islamice religioase, legale 
și culturale, iar pe de altă parte, în absolutismul dinastic, conceput de 
politica de stat cosmopolită a elitelor conducătoare. Toleranta religioasă si 
acceptarea Sariei si a legii islamice au înlesnit dominaţia otomană în 
Semiluna Fertila, în Egipt si în Africa de Nord, în timp ce rolul sultanului 
ca apărător al islamului împotriva creștinilor i-a permis acestuia să pretindă 
si să obțină devotamentul credincioșilor. În teritoriile europene ocupate de 
otomani, musulmanii turci și populaţiile locale convertite formau esența 
elitei politice și administrative de care depindea în ultimă instanţă 
autoritatea otomană. O înaltă cultură islamică comună, care promova valori 
uniforme, a jucat un rol crucial în sudarea elitelor locale și regionale în 
centrul acestui vast imperiu. Geniul otomanilor rezidă în consolidarea 
solidarităţii islamice cu ajutorul a numeroase inovaţii iscusite. Sistemul 
timariot din Asia Mică și Europa conferea controlul asupra încasărilor din 
aşezările rurale într-o elită locală, care se obliga să asigure servicii militare 
și administrative statului otoman. Sistemul millet-urilor reconcilia 
minoritățile religioase, respectiv creștinii și evreii, acordându-le un soi de 


autonomie obștească administrată prin conducători laici sau religioși, 
numiți, ca și patriarhul grec ortodox de la Constantinopol, de către sultan. 
Cel mai influent element din rândul populației ocupate era astfel strâns legat 
de sistemul imperial. Otomanii au făcut din aplicarea fără milă a legii și din 
perceperea periodică a taxelor (spre deosebire de impozitele arbitrare 
exagerate) o marcă a sistemului lor de guvernare, cel puţin în prima etapă a 
Păcii Otomane (Pax Ottomanica).? Puterea otomană oferea multor supuși 
creștini din Europa aceleași virtuţi imperiale de ordine și predictibilitate pe 
baza cărora britanicii aveau să pretindă, mai târziu, loialitate din partea 
fermierilor indieni. Capitala imperială era un oraș cosmopolit în care 
veneticii se puteau aștepta la un tratament rezonabil. 

Adevărata noutate a sistemului otoman era „tributul în sânge“, devsirme. 
Până târziu în secolul al XVII-lea, sultanii otomani își compensau 
dependenţa de serviciul politic si militar al aristocrației turce prin recrutarea 
unei armate de sclavi (în jur de 7 000 sau 8 000 anual) alcătuite din 
musulmani convertiți, răpiți de mici din familiile lor creștine. Recrutarea 
„copiilor de suflet ai lui Allah“ anihila orice legături de rudenie sau 
geografice atât de temute de conducătorii premoderni. Astfel se suplimenta 
efectivul armatei de ieniceri (care număra cam 25 000 de oameni) staționată 
pe tot teritoriul imperiului, dar se formau și scribii și demnitarii din 
rândurile cărora sultanii își alegeau cei mai buni sfetnici.“! S-a creat astfel 
nucleul unei clase conducătoare educate, superioare, de osmanli (otomani), 
askeri (militari), care aveau o perspectivă mai degrabă imperială decât 
locală, etnică sau religioasă, și erau loiali dinastiei, și nu teritoriului. În 
opinia lui Busbecq, selecţia elitei otomane pe criterii de meritocratie a 


demonstrat superioritatea sa fata de omologii europeni. Sistemul otoman 
reprezenta o sinteză strălucită între religie și politică, într-un imperiu al 
cărui dinamism a impresionat și a îngrozit în același timp contemporanii din 
Europa. „Ei rezistă prin trudă, unitate, ordine, disciplină, frugalitate si 
vigilentá", constata cu mahnire Busbecq în 1560. „Noi ne lăudăm cu sărăcia 
populaţiei, cu luxul personal, cu puterea insuficientă și cu un spirit frânt.“ 
Cu toate acestea, anii 1560 au fost considerați drept apogeul puterii 
otomane, iar domnia lui Soliman (1520-1566), drept preludiul declinului 
rapid, pe măsură ce Imperiul Otoman rămânea în urmă. Tratatele istorice 
clasice prezintă situaţia ca pe o comedie de moravuri. ,,Decadenta* otomană 
este pusă în contrast cu agresiunea și cu acţiunile Europei moderne de 
început și explicată printr-o conducere slabă, prin creșterea corupţiei, prin 
slăbiciunile instituţionale ale monarhiei otomane, prin revoltele interne, 
erodarea autorității centrale, lipsa de inovaţii comerciale și tehnologice și 
neputinta de a adopta politici de stat care să încurajeze acumularea de 
bogății.“ Vom aborda acest subiect într-un alt capitol, dar un diagnostic al 
declinului este cel putin prematur. Fără îndoială, sistemul otoman începuse 
să se schimbe la jumătatea secolului al XVI-lea. Otomanii și-au încetat 
expansiunea în Europa. Locul cavaleriei feudale (spahii) a fost luat de o 
armată instruită în folosirea prafului de pușcă. Puterea militară otomană se 
baza din ce în ce mai mult nu pe sistemul timariot, ci pe veniturile de la 
dregătorii care percepeau impozite, al căror control asupra provinciilor 
părea să fi crescut în detrimentul puterii centrale. Declinul „tributului de 
sânge“ în secolul al XVII-lea, sub presiunea elitei etnice turce, si cantonarea 
ienicerilor într-o castă bazată pe ereditate — contrar oricărei logici — au 
condus la șubrezirea absolutismului făurit în secolul al XV-lea. Revoltele 
religioase și sociale din Anatolia, de la sfârșitul secolului al XVI-lea, au fost 
un indiciu al „vremurilor tulburi“ similar celui care anunța cam în același 
timp expansiunea explozivă a Rusiei. Însă nu e cazul ca efectele acestor 
schimbări să fie exagerate. Ar fi o dovadă de înţelepciune dacă le-am 
percepe ca semne de adaptare la o nouă stabilitate teritorială, la forme de 
guvernare locală mai sofisticate și mai costisitoare, la un tipar de creștere 
economică care a funcţionat în avantajul demnitarilor din provincie.“ Așa- 
numitul „declin“ al autorităţii centrale poate fi doar un joc inselátor.^ Ca 
majoritatea statelor premoderne, nici Imperiului Otoman nu avea mijloacele 
de a impune o autoritate strictă asupra supușilor săi și a trecut prin faze 


altemative de centralizare și de descentralizare. Adevărata realizare din 
secolul al XVI-lea a fost crearea unui fundament pentru o „federaţie“ 
otomană descentralizată, dar surprinzător de unită, care se întindea din 
nord-vestul Africii până în Golful Persic și de la granița Imperiului 
Habsburgic până la Imperiul Safavid. Adevărata moștenire pe care au lásat- 
o Soliman Magnificul și predecesorii săi nu a fost un stat absolutist, ci o 
reţea de comunități islamice conduse de elite „otomanizate“, dar care se 
bucurau de autonomie și rămâneau în același timp loiale autorităţii, 
prestigiului si legitimitátii conferite capitalei imperiale Constantinopol de 
care depindeau. „Federaţia“ otomană, mai putin amenințătoare în ochii 
Europei decât despotismul sultanilor din vechime, avea să se dovedească 
extrem de durabilă. Supravietuirea sa nici nu se punea în discuţie la 
jumătatea secolului al XVIII-lea. 

Dacă otomanii nu au reușit să dobândească o victorie decisivă asupra 
statelor creștine din sud-estul Europei și de la Mediterană, acest lucru se 
explică în parte prin diminuarea resurselor deținute în războaiele purtate 
timp de un secol împotriva Iranului safavid, la est — echivalentul islamic al 
„războaielor religioase“ care au afectat o mare parte din Europa modernă 
timpurie.9 Din punctul de vedere al otomanilor, această luptă era mult mai 
importantă pentru stabilitatea imperiului decât expansiunea teritorială în 
Ungaria și Croaţia. Zonele de graniță fluide din estul Anatoliei și 
Azerbaidjan au format puntea de legătură între triburile turcice din inima 
statului otoman și cei care au dominat mare parte din platoul iranian. 
Dominația otomană în Asia Mică și supremaţia otomană în majoritatea 
regiunii Semilunii Fertile depindeau de loialitatea triburilor din această 
regiune instabilă. Nu e de mirare că sultanii otomani au reacționat cu atâta 
înverșunare în fata ascensiunii puterii safavide într-o zonă care era axul 
politicii și culturii turcice.“ 

Ismail I, fondatorul Imperiului Safavid, era fiul marelui maestru al unui 
ordin militant siit cu sediul la Ardabil. Ordinul a devenit cunoscut sub 
numele de Qizilbash, sau „capetele roșii“, de la podoabele purtate. Trásátura 
principală a sistemului safavid a fost cimentarea unei confederaţii tribale 
prin alianțe comune față de un lider religios dedicat șiismului, forma 
dominantă a islamului în Podișul Iranului.“ Ostilitatea siitilor fata de 
majoritatea sunnită (ortodoxă) în islam își avea originea în succesiunea 
disputată după Mahomed în primii ani ai califatului islamic; intensitatea 


acestei ostilitati era legată de martirajul lui Hussein, marele conducător șiit 
care fusese înfrânt și omorât de forțele sunnite și care este comemorat în 
fiecare an în timpul Muharramului, prima lună a calendarului islamic. 
Islamiștii siiti au propriile tradiţii scolastice și teologice, propriile orașe 
sfinte și locuri de pelerinaj la Najaf și Kerbela (teritoriul de azi al Irakului). 
Siismul a avut un farmec milenar aparte, prin credința într-un „Imam 
ascuns“ (căruia îi erau adresate toate rugăciunile) și prin speranţa triumfului 
suprem asupra unei lumi sunnite nedrepte. Pe cale de consecinţă, islamul 
siit a fost, de-a lungul timpului, mai putin ceremonios fata de autoritatea 
regulilor seculare în comparaţie cu cel sunnit, dând ascultare mullahului sau 
învăţătorilor religioși.“ Geniul lui Ismail consta în supraalimentarea unei 
coaliții tribale (o modalitate des întâlnită în fondarea statelor din vestul 
Iranului încă de la moartea lui Tamerlan) cu un uriaș devotament fata de el 
însuși si fata de succesorii săi ca lideri dinastici ai unei fraternitáti religioase 
angajate într-un război sfânt.” Înarmat cu această formulă puternică, el a 
repurtat un succes uimitor. În 1501 s-a autoproclamat stăpânul Tabrizului, 
cel mai mare oras din nord-vestul Iranului. La 1510, armatele sale 
cuceriseră deja Azerbaidjan, Gilan si Mazanderan, de-a lungul Mării 
Caspice, Hamadan, Esfahan, Yazd, Kirman, Fars si mare parte din Irakul 
modern, precum și Anatolia, ajungând la Dyarbakir (în centrul Turciei 
moderne). În acel an i-a învins si pe uzbeci la Merv, în Khorasan, si a pus 
bazele asimilării unui teritoriu cât mai mare care acoperă azi Afghanistanul, 
cu tot cu cultura iraniană, în Imperiul Safavid. Dar, patru ani mai târziu, în 
bătălia de la Caldiran, din estul Anatoliei, armata lui Ismail a fost încercuită 
și învinsă de otomani datorită superiorității armelor de foc. Cu toate că 
safavizii au continuat să conteste dominaţia otomană din Anatolia de Est, 
Caucaz si Irak încă un secol (safavizii conduseserá Bagdadul între 1508 și 
1534, apoi, mai târziu, între 1623 și 1638), înfrângerea lor la Caldiran s-a 
dovedit decisivă în mutarea centrului puterii safavide din Anatolia în 
Podișul Iranian. În 1530, capitala a fost mutată de la Tabriz la Kasvin, ca 
mai apoi să fie stabilită la Esfahan, în 1598. 

La momentul respectiv structura originală a guvernării safavide fusese 
modificată considerabil. Sub comanda lui Ismail și a fiului sáu, Tahmasp, 
tributul în oameni al turkmenilor furnizase corpul armatei și șefii de trib 
turkmeni — „emirii“ — elita militară și administrativă prin care fusese condus 
imperiul în creștere. Împărţirea pământurilor ocupate a garantat loialitatea 


triburilor fata de dinastia conducătoare. Dar consecințele au fost lupta dintre 
facţiuni, conflictele uneori deschise între triburile al căror mod de viata 
nomad intra în contradicţie cu administraţia teritorială stabilă. În orice caz, 
ascensiunea lui Abbas I, al cincilea sah safavid, în 1587, a marcat 
declanșarea unei revoluţii politice. Abbas s-a eliberat de dependenţa 
periculoasă fata de sprijinul triburilor turcice printr-o metodă similară 
„tributului de sânge“ instituit de otomani. A recrutat o armată și un corp 
birocratic dintre qullari (sau gholamani), sclavi convertiți din comunităţile 
creștine din Georgia și Transcaucazia, oameni care aveau să-i arate un 
devotament absolut." La sfârșitul domniei sale, în 1639, mai mult de 
jumătate din provinciile safavide erau conduse de qullari. Abbas a creat, de 
asemenea, o armată regală de muschetari (etnici iranieni, nu turcici), un 
corp de cavalerie și de artilerie qullar, plătite din veniturile unui număr tot 
mai mare de provincii Khassa, administrate direct." Acest regim a prezentat 
o diluare deliberată a vechiului caracter turcic al safavismului, precum și o 
mai mare încredere în etnicii iranieni si în sclavii străini care au îmbrățișat 
cultura persană, și nu pe cea turcică. Capitala imperiului a fost stabilită la 
Esfahan, oraș transformat cu ajutorul unui program arhitectural opulent. 
Acest proiect, care se bucura de patronajul șahului, precum și dezvoltarea 
unei școli filosofice specifice în Esfahan, au marcat nașterea unei noi culturi 
persane care va inspira respectul și admiraţia și va influența gândirea și 
limba diverselor elite etnice ale unui imperiu care se întindea, în perioada sa 
de maximă înflorire, de la Tabriz până în Kandahar (cucerit de Abbas în 
1622). 

Reunificarea teritoriilor savafide în „Marele Iran“ și pacea și ordinea în 
interior au contribuit la o relansare comercială promovată în mod susţinut 
de putere. Safavizii își foloseau încasările din ce în ce mai mari pentru 
îmbunătăţirea rutelor comerciale și construirea caravanseraiurilor. Sub 
conducerea lui Abbas, mătasea neprelucrată, principalul produs destinat 
exportului, a devenit monopol regal (care folosea negustorii armeni ca 
agenti),” iar Esfahanul și orașul său înfrățit, Noua Julfa, s-au transformat 
într-un mare centru comercial, cu o comunitate de negutátori indieni de 
aproximativ 20 000 de indivizi până la sfârșitul secolului al XVII-lea.” 
Când John Fryer a făcut o călătorie în interes comercial, în 1677, și a 
colindat străzile în straie persane pentru a nu atrage atenţia asupra lui, a 
descoperit un bazar de ţesături mult mai mare decât renumitul Blackwell 


Hall din Londra și patru biserici catolice. Sahul le îngăduise călugărilor 
augustini să ridice o biserică în 1598, ba chiar acoperise și cheltu-ielile 
pentru decorarea acesteia.” Abbas avea o armată destul de puternică pentru 
a distruge așezământul portughez de la Ormuz, în 1622, și pentru a-și 
conserva propriul centru comercial de la Bandar Abbas. În cele din urmă, 
după cum vom vedea, efortul safavizilor de a crea un mare imperiu agrar, cu 
un comerț înfloritor aflat sub controlul suveranului si o înaltă cultură 
unificatoare, s-a lovit de neputinta de a subjuga total triburile turcice — o 
oglindire a echilibrului fragil dintre așezările agrare și comunităţile nomade 
de crescători de animale din Podișul Iranului.'* Chiar si asa, safavizii au 
reușit să impună un nivel remarcabil de unitate culturală pe întreg cuprinsul 
teritoriilor, și asta prin impunerea islamului șiit, prin institutionalizarea lui 
ca „religie de stat“ ” și prin declararea limbii persane ca limbă a guvernării 
și a culturii înalte. Felul în care au înţeles să identifice guvernarea cu 
uniformitatea religioasă și profundul sentiment religios din rândul 
populaţiei contrastează izbitor cu modelul otoman și poate explica de ce 
supremul testament teritorial al safavizilor avea să se dovedească mai 
grandios decât al rivalilor otomani de la est. 

Imperiul Otoman și Iranul safavid au fost urmașele efemerului imperiu pe 
care Tamerlan l-a construit între 1380 și 1405, anul morţii sale. Imperiul 
Timurid se destrămase în secolul al XV-lea, dar vechea sa capitală din 
Turan (Transoxiana sau Turkestanul de Vest) a continuat să fie un antrepozit 
cultural al lumii islamice. Turanul reprezenta încă rampa de lansare pentru 
viitorii expansioniști de la vest și sud către Podișul Iranului și Orientul 
Apropiat, sau orientati către câmpiile din nordul Indiei. Elita sa turco- 
mongolă, extrem de educată, cu o concepţie vizionară asupra monarhiei și o 
mare pricepere în ceea ce privește rețelele comerciale și diplomatice era, de 
fapt, o clasă conducătoare în căutarea unui imperiu. 

La 1500 însă, poate pentru că rămășițele firave ale conducerii timuride nu 
mai puteau apăra oazele turaniene împotriva atacurilor nomazilor din stepă, 
autoritatea timuridă în centrul Turanului s-a prăbușit în fata uzbecilor. 
Babur a fost unul din suveranii timurizi alungaţi din Samarkand și care s-a 
refugiat la Kabul.” Însă instinctul timurid era încă puternic. În 1519, în 
fruntea unei armate de 1 500 de oameni, Babur a invadat câmpiile din 
nordul Indiei, ca un Pizarro asiatic hotărât să ridice un nou Imperiu 
Timurid. A pătruns în Hindustan nu ca un barbar însetat de sânge din 


stepele Asiei Centrale, ci ca reprezentant al celei mai avansate și educate 
societăţi din lumea islamică. În bătălia de la Panipat, de lângă Delhi, Babur 
a învins dinastia musulmană aflată la conducere, sultanatul Lodi din Delhi, 
și s-a proclamat stăpân al Indiei de Nord. În spatele acestui triumf au stat 
curajul său, iscusinta militară si dibăcia tehnică atât de caracteristică tacticii 
mobile de război din Asia Centrală.” Dar succesul regimului sáu de 
conchistador s-a bazat și pe prestigiul său timurid și pe controlul asupra 
rutelor comerciale dintre India de Nord și Asia Centrală, pe unde au trecut 
probabil jumătate din cele mai valoroase exporturi ale Indiei.% În vreme ce 
se bucura de bogăţiile capturate în Hindustan, Babur privea cu dispreţ 
imperial dotările și înapoierea acestei colonii. Când a ajuns în Agra, s-a 
arătat scârbit de starea pământului, exprimându-și dorinţa de a crea acolo o 
adevărată Grădină a Paradisului — „Jannah“ — o grădină persană cu sistem 
de irigaţii și multe flori. Dar construirea acestei grădini începuse deja: „Și 
ce îmi văd ochii... în acel loc lipsit de farmec și rânduială, se întindeau mai 
multe parcele, dispuse în ordine și simetrie... și la fiecare margine, 
trandafiri și narcise într-un aranjament fără cusur“.*! Este mult mai probabil 
ca adevărata názuintá a lui Babur să fi fost să folosească resursele Indiei de 
Nord pentru a restaura suveranitatea timuridă în Samarkand, capitala lui 
Tamerlan. Însă moartea sa prematură (a fost înmormântat la Kabul, potrivit 
dorinţei sale) și politica dusă de fiul său Humayun au făcut ca aventura 
timuridă să se concentreze exclusiv pe stăpânirea Indiei de Nord. 

India de Nord, pe care urmașii lui Babur aveau s-o stăpânească, fusese 
dominată din secolul al XI-lea de elitele războinicilor musulmani de origine 
turcică si afghaná. La 1500, majoritatea subcontinentului indian era împărțit 
între marile state pe care aceștia le întemeiaseră: sultanatele Delhi, Bengal, 
Gujarat, Deccan (împărțit deja în cinci state succesoare), Khandesh, Multan 
și Casmir. Singurele regiuni în care statele hinduse au facut fata invaziei au 
fost Mewa (un stat rajputan din nordul Indiei) și Vijayanagar (în sudul 
îndepărtat). Elitele coloniale musulmane, ashraf-ii, au făcut tot posibilul 
pentru a proteja solidaritatea grupului lor. Ei au menţinut o reţea de teologi, 
predicatori și legiuitori în ideea de a conserva cultura lor distinctă și a evita 
riscul ca aceasta să fie asimilată de mediul hindus.” Pentru a-și asigura 
suveranitatea permanentă, au construit moschee, colegii, temple și 
monumente impunătoare, așa cum este minaretul sau turnul de la Chhota 
Pandua din Bengal.? În sultanate, puterea se baza pe un sistem de donaţii 


semifeudale de pământ în schimbul serviciilor militare, ca mai apoi să 
depindă de rezervele agrare ale cultivatorilor hinduși, în special în regiunea 
„Semilunii Fertile“ din nordul Indiei, care se întindea de-a lungul câmpiilor 
de pe fluviul Gange. 

Acea entrada dramatică a lui Babur fusese un început fals. Conducătorii 
orașului Delhi, care fugiseră în estul Indiei, și-au recăpătat puterea sub 
șahul Sher, care l-a alungat pe Humayun din India în 1539-1540. Dar 
urmașii șahului s-au dovedit incapabili să ridice un imperiu nord-indian 
unit, iar timurizii s-au întors în Delhi în 1555. În timpul domniei lui Akbar 
(1555-1605), nepotul lui Babur, s-au pus adevăratele baze ale imperiului 
mogul al timurizilor. Akbar s-a angajat într-o serie de invazii prin care a 
supus aproape tot subcontinentul, cu excepţia sudului îndepărtat, până la 
începutul secolului al XVII-lea. Nu era vorba aici de o formă de despotism 
temporar sau de un imperiu efemer ridicat de un pirat. Dimpotrivă, Akbar a 
folosit tradiţiile timuride pentru a crea un sistem imperial mult mai grandios 
și mai durabil decât cel al foștilor suverani musulmani din India. 


PUNJAB 
Delhi e 
“Agra 


RAJPUTANA 
SIND 1569 
1582 


GUJERAT 


1572 


BERAR 


BENGAL 
1576 


ORISSA 
1592 


1596 


o 5oo kilometri 


Expansiunea mogulá | 


La temelia imperiului lui Akbar se afla o clasă de demnitari imperiali — 
mansabdari —, majoritatea de origine central-asiatică sau iraniană“, care 
erau cunoscuţi și ca emiri, elita militară și administrativă. Aceștia erau 
răsplătiți prin acordarea unor venituri însemnate de pe urma fermierilor, iar 
suveranul își asigura astfel deplinul lor devotament. Ingeniozitatea 
sistemului lui Akbar a constat în atenta separare între veniturile funciare 
aferente unui jagir (una dintre moșiile funciare pe care elita le deţinea ca 
jagirdari, vasali) și exercitarea autorităţii administrative sau judiciare 
asupra populaţiei sale. Administratorii își exercitau drepturile fiscale, și nu 
controlul politic, care cădea în sarcina unui reprezentat oficial al 
padișahului — sau împăratului. Centrul imperial putea preveni astfel 
apariția unui sistem feudal descentralizat. Prin conceperea unei noi și 
omniprezente reguli de evaluare periodică a veniturilor, statul se asigura că 
primește partea leului din sumele colectate de administratori. Deși uneori 
erau forţaţi de nevoi politice să facă anumite concesii unor nobili locali 
influenţi (și anume celor prea inregimentati pentru a fi ușor de eliminat), 
miniștrii lui Akbar puteau pune în practică propriul sistem de taxe — 
colectând, în bani lichizi, poate echivalentul a jumătate din valoarea 
producţiei agricole% — cu o uniformitate remarcabilă în toate teritoriile.“ 

Această sursă de venituri a fost adevărata bază a puterii imperiale mogule. 
Din acești bani era plătită armata și era susținut un program cultural care își 


extrăgea esenţa din Samarkandul timurid. În tradiţia turco-iraniană, 
respectată de Tamerlan, Akbar s-a autointitulat rege războinic musulman și 
monarh absolut peste diverse populaţii supuse.“ Potrivit genealogiei sale 
oficiale, Akbar s-ar fi tras atât din Tamerlan, cât si din Ginghis Han, 
carevasăzică moștenise titlul de „stăpânitor al lumii“. Ritualul de la curtea 
mogulă — în special apariţia zilnică a lui Akbar (darshan) pe o platformă 
suspendată (jaroka) — punea accentul pe autoritatea supremă a padișahului 
asupra tuturor supușilor săi, inclusiv asupra celor mai nobili și mai bogaţi 
dintre ei. Curtea era nucleul unui opulent patronaj literar. Aici s-au 
promovat studiul „științelor rationale“ musulmane și cursurile de poezie, 
principalul gen literar de propovăduire a Cuvântului islamului. Curtea 
mogulă a avut ca modele Persia și Asia Centrală în ceea ce privește arta și 
literatura. Persana era limba intelectualitátii si a demnitarilor. Viaţa si 
peisajul din Iran (nu cel din India) i-au inspirat pe poeţii moguli, care 
evocau o lume departe „de influenţele viciate ale popoarelor supuse*.? La 
fel ca Tamerlan, Akbar s-a angajat într-un vast proiect de construcție, 
printre care capitala imperială de scurtă durată de la Fatehpur Sikri a fost 
cel mai uimitor produs. Regimul lui Akbar a fost cosmopolit și eclectic, un 
tribut adus influenţei Asiei Centrale ca uriaș depozitar cultural. Este posibil 
chiar ca încercarea lui eșuată de a impune o formă de guvernământ și mai 
centralizată în anii 1570 si 1580 (ce a dus la marea rebeliune din 1580— 
1582) să fi fost cumva inspirată de sistemul chinez de birocratie bazată pe 
meritocratie reflectată de Samarkandul timurid.” Akbar s-a făcut totodată 
remarcat si prin respingerea distinctiei clare pe care islamul o făcea între 
credincioșii musulmani (umma) si necredinciosi. Tot el a abrogat, în 1579, 
taxa de scrutin pentru nonmusulmani (jizya) și a „cochetat“ cu ideea de a 
propaga o nouă sinteză religioasă a islamismului și hinduismului. 

Opulenta și strălucirea imperiului lui Akbar au reflectat proporţiile si 
productivitatea economiei mogule. Cu o populaţie între 60 și 100 de 
milioane, beneficiind de bogatul teren aluvionar din Semiluna Fertilă, 
mogulii stăpâneau o economie mult mai mare și mai bogată decât cele ale 
otomanilor si safavizilor." India mogulá era o putere comercială majoră 
datorită exporturilor masive de alimente, textile din bumbac, tutun, zahăr și 
indigo în special către Imperiul Otoman, Iran si Uzbekistan, cu care se 
învecina. Negustorii indieni gestionau o reţea extinsă cu Bukhara, Esfahan 
și chiar Astrahan, aparținând Rusiei moscovite. Mestesugurile, în special 


producerea de materiale textile, erau răspândite peste tot în zona rurală, iar 
unele statistici sugerează chiar că, la începuturile epocii moderne, 
capacitatea de producţie a Indiei era incomparabil mai mare decât cea a 
Europei. Mogulii au stimulat deopotrivă comerţul intern si extern. Eficienţa 
sistemului de taxe a creat o rezervă amplă pe care clasa privilegiată și 
suitele ei o puteau cheltui pe produse de lux și articole lucrate manual. 
Comerţul interregional a devenit mai accesibil și mai facil datorită păcii 
mogule și confortului și siguranței în care se putea călători, după cum 
observau vizitatorii europeni.” Suveranii moguli au adus cu ei tradiția Asiei 
Centrale de protecţie si de promovare a negotului (suveranii Asiei Centrale 
au fost apărătorii Drumului Mătăsii). Au construit forturi și caravanseraiuri, 
au ctitorit noi orașe și au extins vechile centre comerciale. Sigur, India 
mogulă a demonstrat și unele caracteristici „înapoiate“ sau „coloniale“, în 
comparaţie cu teritoriul central turco-iranian al lumii islamice si cu 
civilizațiile rivale din China și din Occident. Era, ce-i drept, mai putin 
dezvoltată din punct de vedere tehnic, dar dexteritatea impresionantă a 
artizanilor indieni compensa lipsa uneltelor necesare. Cu toate că statul avea 
un rol activ, puţine erau semnele că elita privilegiată a celor care încasau 
taxele și-ar fi folosit averile pentru creșterea producţiei agricole sau pentru 
îmbunătăţirea productivităţii în alte domenii.” Poate că mediul aspru si 
instabil i-a descurajat.” La moartea lui Akbar nimic nu prevestea că baza 
economică a puterii mogule avea să se dovedească incapabilă să susțină un 
mare imperiu și cultura islamică pe care o reprezenta. 


INDELUNGATUL SECOL AL XVI-LEA ÎN ASIA 
RĂSĂRITEANĂ 


Îndelungatul secol al XVI-lea a fost totodată o perioadă de dinamism 
exceptional în Asia Răsăriteană — o regiune vastă ocupată de China, 
Japonia, Coreea și stepa central-asiatică. Etapa de început a dinastiei Ming 
în China, între 1368 (când a fost instaurată dinastia) și anii 1430, a cunoscut 
reafirmarea puternică a unei tradiţii politice si culturale distincte chinezești 
după lungul interludiu în care s-a aflat sub ocupaţia dinastiei mongole Yuan. 
Primii împărați chinezi din dinastia Ming au restabilit aparatul birocratic si 
sistemul de control pe care acesta se baza. I-au înlăturat de la putere pe 
principalii miniștri din regimul anterior și au pus bazele unui absolutism 


individual. Şi-au declarat devotamentul fata de ortodoxismul confucianist și 
au încurajat tezaurizarea și publicarea textelor lui Confucius. În 1420, 
Pekinul și-a recăpătat statutul de capitală imperială odată ce finalizarea 
Marelui Canal a început să asigure transportul regulat de mărfuri din 
grânarul de pe fluviul Yangtze.% Toate acestea sunt premisele care au făcut 
din dinastia Ming adevărații întemeietori ai unui sistem de guvernământ 
care a rezistat în China până la revoluţia din 1911. Reafirmarea supremaţiei 
culturale a confucianismului a rezistat cam tot atât. 

Dinastia Ming a reprezentat o reacție vehementă împotriva a ceea ce 
susținătorii ei iniţiali au considerat a fi corupţie, oprimare și suprataxare de 
către dinastia mongolă Yuan.” Ca semn de respect față de ideile lui 
Confucius, împărații dinastiei Ming au îmbrățișat o ideologie agrară potrivit 
căreia pământul reprezenta adevărata avutie, iar avutia era ancorată în 
obligaţiile sociale pe care toti le aveau, de la vlădică până la opincă. 
Ordinea socială și armonia culturală, condiţiile cruciale ale stabilităţii 
imperiale erau fixate în sistemul de producţie agricolă, sistem de care 
dinastia depindea ca urmare a plăţilor în natură si a taxelor percepute pe 
pământ. Dar, în ciuda uriașei poveri reprezentate de menţinerea forțelor 
defensive de la frontiere, împărații Ming au manifestat rezerve în 
perceperea unor taxe prea mari, de teama tulburărilor inteme care 
contribuiseră la prăbușirea dinastiei Yuan și dintr-o preocupare atentă ca 
regiunile agrare să rămână liniștite. Până în secolul al XVI-lea, ajunseseră 
însă să cârmuiască un sistem birocratic cu funcţionari prea puţini, prost 
plătiți si nepregátiti.? O bază fiscală mult prea limitată, precum și refuzul de 
a permite agenţiilor guvernamentale să se implice în comerţ au provocat o 
criză fiscală. Spre sfârșitul secolului al XVI-lea încercarea de a asigura 
apărarea la granițe de către o armată care își obținea banii din propriile 
terenuri agrare fusese total abandonată.” Iar la momentul acela, nivelul 
tulburărilor rurale — relativ scăzut cam pe tot parcursul întregii dinastii 
Ming — începuse să crească îngrijorător. 

Politica dinastiei Ming a căutat să asigure condiţiile externe pentru a 
menţine stabilitatea internă. Din acel punct de vedere, faimoasele expediţii 
inițiate de împăratul Yung Lo în Oceanul Indian sub comanda amiralului 
Zheng He au fost o anomalie, instigată poate de teama vreunui atac din 
partea lui Tamerlan și apoi a urmașilor lui. Yung Lo, cel de-al „doilea 
întemeietor“, care a domnit din 1403 până în 1424, a fost un suveran 


deosebit de hotărât și de agresiv. Imperialismul său maritim, eforturile 
îndelungate de a încorpora Vietnamul și campania militară împotriva 
nomazilor din Asia interioară au contribuit la strategia sa nereușită de a 
afirma autoritatea Chinei asupra Asiei de Est."? Dar efortul a fost prea 
mare. Urmașii lui au adoptat o alternativă radicală. Aventura pentru 
obținerea puterii maritime a fost abandonată. Călătoriile și schimburile 
comerciale pe mare în scop personal au fost interzise. Pentru a securiza 
nordul Chinei împotriva invaziilor dinspre stepă și a contactelor nedorite cu 
nomazii, au preferat să se bazeze pe Marele Zid, și nu pe campaniile 
militare. În principal, Marele Zid, menit să extindă și să consolideze 
defensiva de la frontieră, a fost construit după 1470, dar construcţia a fost 
terminată abia în următoarele secole. Zidul se afla încă în construcţie la 
momentul căderii dinastiei Ming, în 1644.7?! 

Ulterior, conducătorii dinastiei Ming au ales să menţină poziţia Chinei în 
Asia de Est prin accentul pus pe omogenitatea culturală și au respins 
relaţiile comerciale cu străinii. Ceea ce a însemnat o retragere deliberată din 
politica din Asia interioară, unde dinastia Yuan exercitase o influență 
incontestabilă. Era nevoie de multă hotărâre pentru a forţa comerțul maritim 
și cel din Asia interioară să se adapteze cadrului rigid al tributului oficial. 
La începutul secolului al XVI-lea acest demers s-a dovedit imposibil de 
susținut. Cererea de materiale textile și de grâu din China, ai cărei clienţi 
erau nomazii din stepă, a depășit oferta înaintată prin canalele comerciale 
oficiale. Conflictele de la graniță s-au intensificat.!'% Vecinii nomazi ai 
Chinei au atacat și au prădat toate bunurile pe care China refuza să le 
comercializeze sau pe care nu le putea comercializa, prin lege. Aceeași 
politică restrictivă a provocat o mare creștere a contrabandei și a pirateriei, 
în timp ce China resimțea efectele initiale ale amestecului comercial al 
Europei si, mai mult decât atât, ale transformărilor politice și economice din 
Japonia. 

Încă de la sfârșitul secolului al XII-lea, Japonia fusese condusă printr-o 
politică de compromis care îi conferea împăratului autoritatea legitimă, dar 
lăsa adevărata putere în mâinile shogunului, recunoscut oficial de curtea 
imperială ca vicerege sau regent. Shogunul sau „generalissimul“ era, sau 
încerca să fie, un dictator militar numit pe linie ereditară și era ales, de 
obicei, din rândul generalilor împăratului. Dar puterea shogunului rezida în 
coalitiile pe care le realiza cu aliaţii săi aleși dintre lorzii feudali și dintre 


samuraii (sau bushi) acestora, care reprezentau clasa războinicilor. Sub 
Shogunatul Ashikaga însă, acest „sistem“ s-a prăbușit ca urmare a „anarhiei 
feudale“ provocate de feudele aflate în conflict, anarhie care a durat din anii 
1460 până la jumătatea secolului al XVI-lea. Cam tot atunci, Japonia 
secolului al XV-lea trecea printr-o perioadă vizibilă de expansiune 
comercială. Apăreau noi culturi agricole, se exportau noi mărfuri, inclusiv 
cupru, sulf și săbii. Controlul dinastiei Ming asupra negotului însemna că 
principala piaţă de deschidere pentru Japonia era accesibilă prin intermediul 
contrabandiștilor și al piraților. Dar colapsul shogunilor, care împiedicaseră, 
la rândul lor, comerțul neautorizat și ascensiunea seniorilor „moșieri“ locali 
(daimyo), multi dintre ei direct interesaţi de negot, a încurajat o explozie a 
expedițiilor maritime japoneze. La 1550, comercianții japonezi, 
contrabandiștii și piraţii wako străbăteau mările până în Thailanda, Burma și 
India. Producţia de argint a Japoniei i-a conferit titlul de „Mexicul Asiei“ și 
i-a asigurat parteneriatul vital cu portughezii și spaniolii care pătrunseseră 
deja in Pacific.'%* În 1567, împăratul Ming a renunţat să lupte împotriva 
comerțului ilegal si a deschis porturile Chinei — dar nu si pentru Japonia.'™ 
Orașul Guangzhou a fost deschis negustorilor străini în 1578. Japonia, la 
rândul ei, a permis accesul comercianților portughezi, care și-au stabilit 
cartierul general la Nagasaki în 1571. 

Toate aceste transformări din Asia de Est au coincis cu o etapă 
remarcabilă a mișcării misionare creștine, care își avea cartierul general la 
Goa, capitala statului portughez din India. Pretenţiile Portugaliei de a 
institui monopolul european asupra explorării și comerțului din Asia 
fuseseră aprobate de papă, care urmărea răspândirea creştinismului printre 
păgâni. Goa a fost poarta prin care zeci de misionari au pătruns în Asia. 
Sfântul Francis Xavier, cofondatorul Ordinului lezuit, a pășit pe pământ 
asiatic în 1542, descult si cu hainele rupte. A murit zece ani mai târziu pe 
coasta Chinei de Sud. Trupul său a fost dus înapoi la Goa, spre a fi înhumat, 
ca apoi să fie expus o dată pe an, cadavrul lui rămânând perfect conservat. 
Prestigiul său de om al Bisericii era atât de mare, încât papa a insistat ca un 
brat din trupul sfântului să fie trimis la Roma. Alti iezuiţi s-au dus la curtea 
mogulă; unul dintre ei, Roberto di Nobili, a petrecut ani întregi în sudul 
Indiei în încercarea zadarnicá de a reconcilia hinduismul și catolicismul, 
spre satisfacția brahmanilor. Cel mai însemnat dintre preoţii iezuiţi a fost, 
poate, Matteo Ricci. În 1580 a plecat în China și, după ani de demersuri 


diplomatice perseverente, a obținut permisiunea de a se duce la Pekin în 
1601. Odată ajuns acolo, prin învăţăturile sale, adaptate cu dibăcie stilului și 
influenţei eruditilor confucianisti, a obţinut intrarea la curte. Ricci a fost cel 
care a trasat prima hartă în China înfățișând cele două Americi. Priceperea 
lui în cartografie, medicină și astronomie a devenit semnul distinctiv al 
misiunii iezuite și principala sursă de recunoaștere. Adevăratul scop al lui 
Ricci — și anume de a-i convinge pe intelectualii confucianiști că percepţia 
lor despre rai era una și aceeași cu percepţia lui despre Dumnezeu — s-a 
dovedit mult prea greu de realizat. Dar, mult timp după moartea sa, 
misiunea iezuită a rămas cea mai credibilă sursă a cunoștințelor europene 
despre China, până la sosirea în masă a negustorilor europeni în China de 
Sud după 1750. 

Cu toate acestea, pentru împărații Ming, nici concesiile comerciale, nici 
încercarea lor de a domoli ostilitatea nomadă de la graniţe nu au adus mai 
mult decât răgaz temporar. În Japonia, după 1570 s-au înregistrat lupte 
dramatice de reunificare, mai întâi sub Nobunaga, apoi sub Hideyoshi care 
au încercat să-și impună fără milă supremaţia asupra războinicilor daimyo — 
ajutaţi de arme și de muschete care foloseau noua tehnologie a prafului de 
pușcă. Hideyoshi era hotărât să câștige controlul asupra rutei comerciale 
dintre Japonia si China care se întindea de-a lungul coastei coreene. Iritat de 
amânările dinastiei Ming, el a pus la cale un plan uluitor de cucerire a 
Coreei şi apoi a Chinei. În 1592 a invadat Coreea cu o armată uriașă de 
200 000 de oameni. Când au intervenit chinezii, a încercat să negocieze o 
oarecare influență în Coreea și libertatea de a face comerț cu China. Cum 
chinezii au respins propunerea, Hideyoshi a organizat o a doua invazie în 
1597, dar misiunea a fost repede abandonată după ce acesta a murit subit. 
Ambitia lui Hideyoshi era infinit mai mare decât puterea lui militară. 
Împărații Ming nu puteau fi înlăturați pur și simplu. Dar adevărata victimă a 
războaielor cu Coreea au fost finanțele — și sistemul Ming. 

Împărații Ming au rezistat in fata amenințării Japoniei, dar încă se 
confruntau cu presiunea continuă a nomazilor mongoli de-a lungul Marelui 
Zid. Adversarul lor cel mai puternic construia un imperiu de frontieră care 
i-a depășit complet după 1620. În anii 1590, Nurhaci, un general nomad de 
tipul lui Ginghis Han, pusese bazele unei organizări politice manciuriene 
care combina elementele nomade din păduri și stepe cu comunităţile agrare 
din cantonul de frontieră aflat la nord-est de Pekin. În timp ce dinastia Ming 


pierdea din autoritate confruntat cu criza fiscală și tulburările interne în 
continuă creștere, Nurhaci și-a întărit controlul la granița dintre mongoli si 
chinezi, fiind mult mai aproape de aceștia decât era propriul suveran. În 
1601, Nurhaci a construit o armată aleasă pe baza „stindardelor“, în care 
accentul pe identitatea etnică manciuriană se îmbina cu diviziunea în 
„companii“ militare care îndeplineau funcţia de unitáti-cheie sociale si 
administrative. În 1615 a trimis o ultimă solie cu tribut la Pekin. Trei ani 
mai târziu a redactat un manifest în care denunța dinastia Ming si își anunţa 
intenţia de a o răsturna. La 1636, atât prin munca de lămurire dusă printre 
chinezi influenţi, cât și prin acţiuni militare, urmașii lui Nurhaci i-au dus la 
îndeplinire visul — deși propria ascensiune dinastică sub numele de Manchu 
sau Qing a fost amânată până la căderea Pekinului, înscrisă în arhive în 
1644. 

Care era semnificația acestei schimbări în „Mandatul Cerului“ și a 
reunificării Japoniei după 1590? Împreună au pus capăt experimentului 
„deschiderii“ care s-a încercat în Asia Răsăriteană după 1550. Mai târziu, în 
secolul al XVI-lea, amestecul expansiunii comerciale și maritime japoneze, 
deschiderea Chinei și pătrunderea treptată a comerțului european au 
stimulat dislocările de populaţie, bunuri și idei. Chinezii și japonezii s-au 
mutat în sud-estul Asiei; europenii au început să sosească în Japonia și în 
China. În China, dezvoltarea urbană era încurajată de noile pieţe de 
portelanuri si mătăsuri de peste mări. Pătrunderea masivă a argintului 
japonez și american au monetizat plăţile în economie și în sistemul fiscal — 
un câștig important într-o tara fără metale preţioase.!% E foarte probabil ca 
Japonia, cu o populaţie de 12 milioane de locuitori (de trei ori mai mare 
decât populaţia Angliei la acel moment), cu sectorul său maritim și rezerva 
de lingouri să fi fost principalul agent în această deschidere. Misionarii 
creștini și-au stabilit baza în porturile comerciale din sud-vestul Japoniei 
după 1580, când au sosit aici iezuiţii. Aceștia s-au folosit cu iscusintá de 
interesul pentru creștinism ca un mijloc de a suda societatea într-o epocă 
atât de agitată.!% Dar supremaţia lui Hideyoshi, urmată de reprimarea 
sistematică a autonomiei seniorilor locali — daimyo — de către Ieyasu (1524— 
1616), primul shogun 'Tokugawa, anunţa încheierea „secolului creștin“ al 
Japoniei și a scurtei perioade de deschidere spre comerțul pe mare. 
Creștinismul a fost considerat principalul vinovat pentru rezistența daimyo, 
în special în Kyushu (unde a avut loc o mare rebeliune între 1638 și 1639). 


Mulţi creștini au fost uciși, iar creștinismul a fost interzis total în 1640. 
Ieyasu încercase să controleze comerțul extern. Urmașii lui au preferat să 
excludă Europa cu totul. Spaniolii au fost expulzați în 1624. Negutátorii 
englezi plecaseră deja. Portughezii au fost consemnați pe insula Deshima 
din portul Nagasaki, iar apoi forţaţi să plece, în 1639. Japonezilor li s-a 
interzis să călătorească după 1635. Comerciantii si artizanii chinezi 
continuau însă să sosească: exista un „cartier chinezesc“ în Nagasaki. 
Influenţa culturală a Chinei se manifesta încă destul de pregnant. Dar 
izolarea politică (sakoku) fata de restul lumii era deja evidentă. 

Acest fenomen se desfășura în paralel cu reafirmarea sistematică a 
ideologiei confucianiste de către noul regim Tokugawa, care-și avea acum 
capitala la Edo (Tokyo de azi). Guvernarea Tokugawa a menţinut formele 
deschise de feudalism pe domeniile daimyo, dar le-a modificat esenţa. 
Instituţia senioriei feudale era slăbită prin acordarea autonomiei rurale și 
prin transformarea samurailor din războinici locali în nobili care primeau o 
simbrie, de obicei în orez, pentru administrarea domeniilor. Pentru 
legitimizarea acestei noi forme de distribuire, primii shoguni Tokugawa au 
sponsorizat ideologi si învăţători confucianiști. Aceștia au propovaduit 
mesajul confucianist al ierarhiei celor patru clase, demnitari, ţărani, artizani 
și negustori, și nevoia de a căuta armonia socială și naturală într-o societate 
bine organizată." În China, sub dinastia Qing lucrurile stăteau cam la fel. 
Schimbările dinastice nu însemnau neapărat sfârșitul confucianismului, ci 
înregimentarea deliberată a acestuia în ideologia oficială a noului regim 
Qing. Suveranii Qing au fost mai putin ostili fata de contactul comercial cu 
străinii decât predecesorii lor din dinastia Ming. Însă nu aveau deloc 
încredere în ceea ce presupunea implicarea politică în regiunea de coastă la 
sud de Yangtze, o zonă geografică îndepărtată, greu de controlat; la toate 
acestea se adăuga si refugierea loialiștilor Ming, care au fost foarte greu de 
învins.'% Dar cea mai însemnată realizare a dinastiei Qing a fost anularea 
amestecului dezastruos al dinastiei Ming în politica de frontieră. 
Adaptabilitatea suveranilor Qing la diplomaţia stepei a înlesnit instituirea 
Mongoliei Centrale ca zonă-tampon și a împins puterea imperială a Chinei 
până în inima Asiei interioare. Amenințarea dinspre teritoriile centrale de 
nord asupra stabilităţii Chinei era de-acum neutralizată. Japonia cu al său 
amestec incomod se retrăsese într-o izolare  neoconfucianistă; 
confucianismul triumfase în Coreea și în Vietnam; toate acestea au condus 


la ascensiunea Manciuriei care anunţa, la rândul ei, o restaurare remarcabilă 
a ordinii în lumea Asiei de Est. Influenţa Europei, exercitată din Java, era 
limitată. Interesul iniţial al olandezilor pentru comerţul direct și diplomaţie 
cedase în fata unui sentiment de indiferență reciprocă: în 1690, Compania 
Olandeză a Indiilor de Est a încetat să mai trimită vapoare către China. "° 
Între timp, Imperiul Chinei ajunsese la apogeul puterii sale. 


EUROPA PRIVITĂ COMPARATIV 


Pentru a putea privi Europa comparativ cu alte parti ale Eurasiei în secolele 
al XV-lea și al XVI-lea, cititorul european are nevoie de o anumită adaptare 
mentală. Cunostintele noastre despre Europa sunt atât de detaliate, încât ne 
este lesne să o vedem ca pe un furnicar cultural și politic în total contrast cu 
,amorteala“ societăților „orientale“. Existenţa atâtor jurisdicții distincte, 
fiecare cu propriii conducători, propriile armate, legi și sisteme fiscale, toate 
într-o permanentă luptă pentru a supravieţui, a contribuit la imaginea unei 
civilizaţii dinamice. Dar toată această activitate (și numeroasele documente 
rezultate) nu trebuie interpretată neapărat drept o dovadă a faptului că 
statele europene ar fi descoperit mijloacele prin care să-și afirme supremația 
asupra lumii întregi. 

Dimpotrivă. Cele mai dinamice elemente ale culturii moderne europene 
timpurii nu promiteau neapărat o mare transformare, ci erau mai degrabă un 
semn al instabilității distructive. Revolta intelectuală împotriva scolasticii 
medievale târzii și „redescoperirea“ unei literaturi clasice ofertante au 
constituit principalele ingrediente ale „umanismului renascentist“. Istoria, 
politica și retorica Romei republicane au exercitat un farmec aparte asupra 
mediului urban birocratic, înzestrat cu conștiința de clasă, din nordul Italiei 
și din Flandra." Dar au încurajat și promovarea unei noi concepții despre 
statul laic care a subminat pretenţiile la privilegii ale clerului. S-a ajuns la 
conturarea unui climat religios și intelectual în care doctrinele și instituţiile 
Bisericii Catolice puteau fi atacate mult mai sistematic decât prin ereticii 
izolaţi sau prin rebelii societăţii. Succesul uimitor al Reformei protestante s- 
a datorat creșterii rapide a respectabilitátii intelectualilor, a interesului 
stârnit în rândurile conducătorilor laici (cum a fost de exemplu, ducatul 
Saxoniei, a cărui protecţie a fost vitală pentru influenţa lui Luther) și a 
asocierii acesteia cu apărarea autonomiei urbane și princiare împotriva 


pretențiilor din ce în ce mai mari ale domnitorilor dinastici și ale 
întemeietorilor de imperii. 

În realitate, disensiunile religioase puteau prezenta o adevărată ameninţare 
la adresa ordinii sociale, politice și morale într-o vreme când creșterea 
demografică și inflația duceau la ascutirea conflictelor sociale. Când 
răspândirea acestor disensiuni a devenit alarmantă, papa a declanșat un 
program de reformare a Bisericii promulgat în Conciliul de la 'Trento între 
1545 și 1563, iar regina Elisabeta I a Angliei a urgentat instituirea unei 
Biserici Anglicane de compromis — via media — în Anglia. Dar războiul 
ideologic aprig dintre catolici și protestanți nu dădea semne să se oprească 
după 1560, ba chiar s-a extins prin războaiele religioase din Franţa și prin 
revolta protestanților olandezi împotriva regilor catolici habsburgi. 
Umanismul renascentist crease un nou model social — individul cu 
conștiință de sine, competitiv, calculat, imaginat de Jakob Burckhardt,'? 
transformând statul dintr-un conglomerat de tradiții într-o „operă de artá*.'? 
Reforma, pe de altă parte, a insuflat un spirit de rebeliune, intolerantá si 
dogmatism ce ameninţa să facă structurile politice occidentale, care se 
simțeau incomodate una de alta, neguvernabile. 

Poate din aceastá cauzá cea mai atractivá idee politicá a vremurilor a fost 
dinasticismul. Dinastul era un legiuitor ideal, care se bucura de legitimitate 
prin descendentá (in contrast cu despotii autoproclamati) si impunea 
loialitate infinită supușilor săi. Combinatá cu aceste noi noţiuni de 
birocratie laică, în care monarhul este fermecătorul patron al educaţiei si al 
artelor, guvernarea dinastică putea fi considerată un instrument puternic de 
mobilizare a resurselor sociale și de impunere a ordinii politice. În practică 
însă, condiţiile din Europa au redus drastic potenţialul dinasticismului. 
Puterea locală era încă deţinută de conducătorii aristocrați si de reţeaua lor 
clientelară. Ambitiile acestora si rivalitátile dintre ei au fost adesea mult 
mai răsunătoare decât decretele regale. Puteau chiar invoca patriotismul 
local și atașamentul fata de tradiţie, în opoziţie cu schemele centralizatoare 
ale dinaștilor, apelând apoi la ajutorul disidentilor religioși (sau la rezistența 
conservatoare față de un regim reformator). Cel mai grandios proiect 
dinastic i-a aparţinut lui Carol al V-lea și viza un imperiu universal care să 
includă teritoriile habsburgice din Germania, Spania și Ţările de Jos sub un 
singur suveran în persoana fiului său, Filip; acest proiect a fost distrus de 
alianţa formată între principii germani și reformatorii protestanți. 


Dinasticismul reprezenta o forță îngrijorătoare pe un continent cu 
structură în fagure cu diferite jurisdicții. Perspectivele și politica dinastiilor 
depindeau de nașterile si de mortile accidentale, o sursă nesfârșită de 
pretenții si dispute. „Logica“ dinastică desconsidera autonomia locală si 
identitatea culturală. Ignora, de asemenea, echilibrul puterii. A provocat o 
rivalitate Inversunata, exprimată cel mai bine de războaiele dintre casele de 
Valois și Habsburg din prima jumătate a secolului al XVI-lea. Si, nu în 
ultimul rând, a eliminat orice șansă de acţiune unită împotriva 
imperialismului otoman din sud-estul Europei și de la Mediterană. În 1551, 
principii germani declarau că mai degrabă ar face pace cu turcii decât să-l 
accepte pe viitorul rege Filip al II-lea pe tron.''* Teama fata de necredinciosi 
nu a împiedicat o alianţă franco-turcă împotriva habsburgilor în 1536. Pe de 
altă parte, după 1580, nici măcar ameninţarea păgânilor nu l-a determinat pe 
Filip al II-lea să renunţe la lupta împotriva rebelilor olandezi și să 
concentreze puterea spaniolilor asupra turcilor din Mediterană.!!* Departe 
de a concepe o supremație comună în restul Eurasiei, politica europeană de 
stat era mai degrabă obsedată de conflictele interne. Într-un fel aproape 
simptomatic, bogăţiile Lumii Noi au fost folosite pentru a finanța ambițiile 
dinastice ale Lumii Vechi. Veniturile uriașe pe care le-a obținut prin 
exploatarea argintului american după 1580 i-au permis lui Filip al II-lea să- 
și finanţeze războaiele pentru hegemonia dinastică — deși nici aceste bogății 
neașteptate nu l-au salvat de la falimentul din 1596.16 

Războaiele religioase și dinastice din secolul al XVI-lea au consumat într- 
o asemenea măsură energia intelectuală și politică a Europei încât numai 
epuizarea a adus pacea pe continent la sfârșitul veacului. Dat fiind contextul 
menţionat mai sus, este lesne de înţeles de ce expansiunea europeană era 
doar o șubredă ameninţare fata de imperiile islamice sau fata de marile state 
din Asia Răsăriteană. Gândirea europeană si eruditii europeni păreau mai 
degrabă preocupaţi de „artificiile“ argumentării teologice. Cercetarea 
științifică mai avea de așteptat în faţa credinţei în vrăjitorie și în cititorii în 
stele, la care aderaseră majoritatea oamenilor educati. Singura excepţie de 
la această regulă a introversiunii politice și intelectuale a reprezentat-o 
dezvoltarea spectaculoasă a subculturii maritime. 

Era de așteptat ca această „peninsulă a peninsulelor* (un mod de a descrie 
Europa), înconjurată de numeroase „mări continentale“ — Marea 
Mediterană, Marea Baltică, Marea Nordului, Canalul Mânecii și Marea 


Irlandei —, să dezvolte un sistem dens de comunicare pe mare. Sistem care 
lăsa totuși de dorit în ceea ce privește varietatea de nave si de tehnici navale 
care ar fi trebuit să înflorească, în special în zona coastei europene de la 
Atlantic. Având în vedere combinaţia de teritorii învecinate ușor accesibile, 
varietatea ecologică și densitatea populaţiei, Europa era mult mai înzestrată 
decât alte regiuni maritime, cum ar fi vestul Oceanului Indian (care lega 
estul Africii de Golful Persic și de vestul Indiei) sau insulele din sud-estul 
Asiei. Rezultatul a fost apariția mai multor „state maritime“ puternice, cu 
mult înainte de 1400: Veneţia, Genova, Ragusa și Aragon în Mediterană, 
Portugalia în sud-vestul Europei, Danemarca, Norvegia, Liga Hanseatică, 
Anglia si mai târziu Tárile de Jos în nord. În aceste state, afacerile maritime 
prosperau ca urmare a unei colaborări profitabile între pescari, negustori și 
pirați (pe sprijinul cărora se bazau negustorii când rivalii lor recurgeau la 
forță pentru a-i exclude din comerț). Acest parteneriat a obținut si 
sprijinul guvernelor, care aveau nevoie de profiturile din comerțul pe mare 
pe care îl creasera. Nu a fost deloc o coincidenţă faptul că alcătuirea hărților 
și producerea instrumentelor de navigație au fost principalele domenii în 
care experimentele au fost rapid puse în practică. Până în anii 1570, harta 
lumii trasată de Ptolemeu (si „redescoperită“, în Europa în secolul al XV- 
lea) a fost înlocuită de harta mult mai precisă trasată de Abraham Ortelius 
pe baza rapoartelor călătorilor și negustorilor europeni. Până la sfârșitul 
secolului, se tipăriseră deja numeroase informaţii despre Asia și cele două 
Americi, iar redactarea jurnalelor de călătorie — în stil sobru, științific sau 
senzaţional — devenise o modă.!!* 

Era clar ca lumina zilei că la începutul secolului al XVI-lea avantajul 
comparativ al Europei fata de celelalte civilizaţii eurasiatice se explica prin 
dezvoltarea timpurie a activitátii maritime. Avansul simultan al comertului 
la mare distanță cu India si cu cele două continente americane era o 
consecință a acestei dezvoltări. O altă consecință a fost extinderea 
pescuitului de cod în Atlanticul de Nord, pentru care spaniolii, francezii, 
portughezii și englezii au rezervat o flotă ce însuma 350 de nave până la 
începutul anilor 1570.!? Navigatorii europeni erau experti în folosirea forței 
de luptă pe mare, ca alternativă la comerţ sau ca mijloc auxiliar. Cel mai 
frapant a fost cazul Portugaliei cu al său Estado da India (Statul indian). La 
începutul secolului al XVII-lea, europenii erau pregătiţi să-și proclame 
dominația asupra comerțului și a transportului pe mare, ocupând, după 


numeroase dispute interne, o nișă profitabilă în comerțul la mare distanţă. 
Dar, cu excepţia evidentă a teritoriilor americane cucerite, europenii nu au 
demonstrat că pot înainta dincolo de coastele de mică adâncime unde se 
desfășurau de obicei aceste activităţi de nișă. Pe de altă parte, tradiţiile și 
spiritul acestor „oameni ai mărilor“ fără de patrie nu se bucurau de nici un 
fel de renume printre societăţile eurasiatice cu care intrau în contact. 
Europenii au reușit o expansiune în inima altei societăţi eurasiatice doar la 
frontiera rusă de stepă (şi numai în anumite condiţii). În sud-estul Europei, 
avantajul era exact la polul opus. 

Singurul imperiu global pe care îl ridicaseră europenii în momentul acela 
era format din vastul conglomerat de teritorii ocupate de Spania. Puterea 
spaniolă traversase Atlanticul, întinzându-se din Chile până în New Mexico. 
Apoi se extindea dincolo de Pacific, până în Filipine, unde se trimitea 
argintul mexican după 1565, în schimbul produselor de lux aduse tot acolo 
din China. Lungul și solitarul voiaj de câte șase luni al goeletelor spaniole 
care ridicau ancora din Manila cu destinaţia Acapulco în fiecare an, între 
1565 și 1815, a fost puntea de legătură cu acest îndepărtat avanpost al 
imperiului P^; în cel putin un voiaj, toti pasagerii și echipajul au murit din 
cauza bolilor sau de foame, în vreme ce nava plutea în continuare în derivă 
precum legendara Marie Celeste Dar, în ciuda proporţiilor sale 
impresionante, acest imperiu a însemnat mai puţin decât suma părţilor care 
îl alcătuiau. A fost un imperiu care s-a născut în mod neașteptat ca urmare a 
cererii de pe piaţa de argint din Europa și din China. A fost construit pentru 
a impune un monopol la nivel global asupra argintului american (care a 
reprezentat 80% din rezerva mondială între 1494 și 1850), dar n-a dovedit 
îndeajuns de multă hotărâre si n-a dispus de suficiente mijloace pentru a 
duce comerțul european și mai adânc pe pieţele asiatice. Nu a existat nici o 
„strategie măreață“ a capetelor încoronate de a face din Spania centrul 
economiei mondiale; ar fi fost zadarnic. Filip al II-lea și-a folosit „cincimea 
regală“ — partea ce se cuvenea monarhiei din comerțul cu argint — în lupta 
pentru afirmarea supremaţiei Spaniei asupra rivalilor și rebelilor din 
Europa. Resursele americane, ca și cele spaniole au fost menite să satisfacă 
lăcomia nestăpânită a „imperialismului mesianic“ regal în misiunea acestuia 
de a apăra religia catolică de dușmanii ei protestanți, si nu pentru a alimenta 
o viziune de dominație globală." 


CONCLUZII 


Cucerirea teritoriilor americane, comerțul european cu coasta sudică a Asiei 
și înaintarea Rusiei în stepa nord-asiatică au fost principalele elemente în 
lărgirea orizontului european si un stimulent colosal pentru ambițiile 
europene." Dar la sfârșitul îndelungatului secol al XVI-lea (cca 1620) 
existau puține semne că aceste ambiţii ar fi declanșat nașterea unei 
economii globale sau că ar fi dus la slăbirea autonomiei culturale a vechilor 
civilizaţii din alte regiuni eurasiatice. Rezervele de argint din America le 
asiguraseră europenilor doar intrarea pe pieţele asiatice, mai precis acolo 
unde cererea pentru produsele exclusiv europene era foarte mică. În 
Imperiul Otoman și în China, sub dinastia Ming, dar și în Europa, prețurile 
și rezervele monetare fuseseră afectate. Dar mărfurile care circulau în acest 
nou comerţ global nu erau de primă necesitate, ci produse de lux; iar 
volumul lor era nesemnificativ. În secolul al XVI-lea, aproximativ 50 până 
la 70 de corăbii navigau anual din Lisabona spre Orient '%, iar traficul de 
produse de manufactură, cum ar fi portelanul sau textilele, se desfășura în 
principal spre vest, în direcția Europei, si nu invers. 

Nu existau nici prea multe dovezi cum că balanţa avantajului tehnic sau 
cultural s-ar fi înclinat semnificativ într-o direcţie sau alta. Cea mai 
exportată tehnologie în secolul al XVI-lea a fost poate cea a prafului de 
pușcă, domeniu în care europenii excelau. Artileria otomană folosea experți 
europeni. Războiul „feudal“ din Japonia a căpătat o cu totul altă fata odată 
ce armele de foc au început să fie importate din Europa. Dar, nici în 
Japonia, nici în Iran, nici în India mogulă, sistemul social și cel politic nu au 
ținut pasul cu inovațiile din domeniul militar. Nici „discrepanţa“ tehnică n-a 
creat un dezechilibru remarcabil între capacitatea militară a statelor 
europene și cea din restul statelor eurasiatice. Dimpotrivă... Amenințarea 
expansiunii otomane asupra Europei s-a simţit până târziu, în anii 1690. 
Pentru India și Asia Răsăriteană, mașina de război europeană era absolut 
irelevantă din cauza distanţei. Totodată, tiparele privind consumul, codurile 
etichetei sociale și noţiunile de ierarhie din restul Eurasiei nu păreau a fi 
fost influențate vizibil de comportamentul europenilor. „Schimburile 
columbiene“ între produsele naturale din Lumea Veche și cea Nouă au 
diversificat agricultura eurasiatică prin introducerea de noi culturi, cum ar fi 
porumbul sau cartofii, dar nu au creat o dependenţă fata de furnizorii 


europeni.'** Activităţile europene din Americi au stârnit prea putin interes in 
restul Eurasiei.’*? Cosmologia islamică si est-asiaticá nu și-a pierdut 
încrederea în fata cunoașterii europene sau a izbucnirilor violente din religia 
și ritualul european. 

În cele două secole după moartea lui Tamerlan, Eurasia a rămas divizată 
în cele trei lumi civilizate despre care am discutat până acum, la care s-au 
adăugat alte câteva, civilizațiile budiste și hinduse, peste care am trecut 
discret. Nimic nu demonstra faptul că diferenţele culturale se reduceau. Mai 
mult decât atât, crearea energică de noi state pe tot cuprinsul Eurasiei, 
precum și răspândirea cunoștințelor (prin cărţile tipărite în Europa și Asia 
Răsăriteană) nu făceau decât să întărească diferenţele dintre acestea și să 
crească miza identităţii culturale. Intersectarea culturilor năștea, de bună 
seamă, sentimente contradictorii. Bizara legendă a dintelui lui Buddha a 
demonstrat cât de repede se putea trece de la indiferență la fervoare 
religioasă. În 1560, viceregele din Goa a condus un atac asupra regatului 
budist Jaffna (Sri Lanka de azi). Printre obiectele de preţ furate (sau cel 
putin așa avea sa se demonstreze) era și dintele lui Buddha, cea mai 
venerată relicvă a lumii budiste. Această ispravă avea să devină cunoscută 
în toate statele budiste din jurul Golfului Bengal. Regele din Burma a oferit 
o recompensă uriașă în schimbul relicvei, iar viceregele a acceptat. Dar, 
înainte de încheierea înţelegerii, Inchiziția a intervenit. Inchiziția din Goa 
era o entitate deosebit de puternică, purtând un război constant împotriva 
superstitiilor (necrestine) si a ereziei. Câţiva ani mai târziu a impus 
scoaterea în afara legii a ritualurilor hinduse din enclavele portugheze din 
India. Departe de a considera dintele lui Buddha drept o afacere profitabilă 
(ceea ce era, din nefericire, pentru alţii), Biserica a văzut în capturarea 
relicvei de către creștini o victorie providentiala — o șansă de a distruge una 
din cele mai puternice arme ale dușmanului (întrucât clerul nu avea nici o 
îndoială asupra puterilor relicvelor în general). Viceregele a fost obligat să 
restituie dintele. Acesta a fost scos din caseta sa, făcut pulbere și ars. Aici, 
ca si în alte parti, „Epoca Descoperirilor“ din Eurasia provocase doar o 
întâlnire a trupurilor, nu și a spiritelor. Rămâne de văzut dacă „Epoca 
Comerţului“ avea să fie o altă poveste. 


Corabie americană descoperită plutind în derivă în apele Atlanticului pe 4 decembrie 1872 (n.tr.) 


3. ECHILIBRUL MODERN TIMPURIU 


3. Batavia (Jakarta de azi), capitala colonială a Indiilor de Est Olandeze 


Îndelungatul secol al XVI-lea al expansiunii europene a culminat cu 
întemeierea coloniilor engleze și franceze din nordul Americii de Nord și cu 
implicarea olandezilor și a englezilor în lumea comerţului din Indiile de Est. 
Dar, între 1620 si 1740, ritmul expansiunii Europei a încetinit usor-usor. 
După cum am văzut deja, „marșul pentru întâietate“ al Europei moderne 
timpurii a fost din mai multe puncte de vedere doar o iluzie optică, un 
produs inselator al retrospectivei. Europenii s-au trezit sfásiati de islamul 
triumfător chiar și în momentul în care invadau Lumea Nouă și Oceanul 
Indian. Reușitele lor politice, militare și comerciale au fost egalate sau 
depășite de otomani, safavizi, moguli, dinastia Ming și shogunatul 
Tokugawa. Trăsăturile fundamentale ale istoriei eurasiatice, nu numai 
europene, în epoca moderna timpurie au fost crearea de state și inovațiile 
culturale. 

Europenii au fost, fără îndoială, cei care au înregistrat cele mai 
spectaculoase pătrunderi în Lumea Exterioară, cei care au pus stăpânire pe 
uriașele resurse de pe cele două continente americane și tot ei au fost cei 
care au deschis rutele comerciale care făceau legătura între Asia de Sud-Est, 
India, Africa de Vest și Americi. De aici nu trebuie însă să tragem concluzia 
că ei ar fi creat fundamentul excelentei globale sau că ar fi fost pregătiţi să 
încercuiască, să izoleze si să subjuge alte societăţi și culturi eurasiatice. 
Nimic nu dădea de înţeles, de exemplu, că Europa s-ar fi scuturat de 
dependența îndelungată fata de manufactura asiatică costisitoare; sau că 
priceperea organizaţională — civilă sau militară — a europenilor le-ar fi 
conferit acestora un avantaj special asupra altor eurasiatici; sau cá eruditia 
lor le-ar fi asigurat mai multe avantaje materiale sau o dominație 
intelectuală asupra altor culturi; sau că slăbiciunile geostrategice care le 
blocaseră înaintarea în îndepărtatul Occident eurasiatic fuseseră depășite 
prin inovațiile din transportul și războiul maritim încă de pe vremea 
romanilor. Prin includerea Europei vechi într-o nouă „lume“ euroatlantică, 
occidentalii au acumulat teritorii la fel de variate și întinse precum cele care 
alcătuiau lumea islamică sau Asia Răsăriteană. În epoca modernă timpurie 
existau mai puţine dovezi că această expansiune teritorială avea să atragă 
după sine transformările inteme care au stimulat ulterior supremaţia 
Europei. 

Într-adevăr, comparativ cu drama descoperirilor și cuceririlor, cu ale căror 
consecințe europenii abia începuseră să se obișnuiască la începutul 


secolului al XVII-lea, secolul ce a urmat și după aceea a fost o etapă de 
transformări treptate in relațiile Europei cu lumea extraeuropeană. 
Câştigurile neașteptate ale acestor „descoperiri“ n-aveau să se repete. 
Condiţiile politice și economice din lumea euroatlantică au limitat goana 
după alte teritorii. Puterile maritime europene, prea preocupate cu 
rivalitatile din Atlantic, au demonstrat un interes minim pentru crearea de 
imperii în Asia. În același timp, statele islamice si cele din Asia Răsăriteană 
dovedeau o mai mare robustete decât au lăsat să se înțeleagă istoricii de mai 
târziu, care au bătut monedă pe dinamismul european și pe decăderea Asiei. 
Sfera civilizaţiei islamice continua să se lărgească. Iar puterea imperială din 
China își atingea apogeul în a doua jumătate a secolului al XVIII-lea. 
Prestigiul manufacturierilor indieni și chinezi în Occident începuse să 
apună. Priviţi în această lumină, cei 150 de ani dinaintea ocupaţiei britanice 
din Bengal de la 1757 nu au reprezentat doar un lung preludiu al „revoluţiei 
eurasiatice“ prin care Europa a dominat restul Lumii Vechi. Vorbim despre 
o perioadă aproape de echilibru între societățile dominante din Eurasia, dar 
și între invadatorii europeni și comunităţile native din diverse parti ale 
Lumii exterioare. Rămânea o singură întrebare: cât de mult avea să reziste 
acest tipar global al rivalitátii, colaborării si coexistentei creat de 
expansiunea geografică și de o mai strânsă interdependentá economică a 
societăților Lumii Vechi? Si care societăţi, dacă vor exista, vor depăși 
barierele tehnologice, organizaționale si culturale spre o dominație mai 
largă? 


LIMITELE AMBITIEI: EUROPENI ÎNTR-O LUME MAI LARGĂ 


Așadar, mare parte din această perioadă, europenii s-au concentrat mai mult 
pe consolidarea controlului lor în lumea atlantică și mai puţin pe cucerirea 
de noi teritorii. Scopul explorărilor geografice, o dovadă clară a tenacitatii 
lor remarcabile, a fost totuși destul de modest comparativ cu alte demersuri. 
Întinse zone de pe glob au rămas nehasurate pe hărţile europene — chiar si în 
America de Nord, unde rivalitatea internaţională între europeni era 
crâncenă. Deși poziţia pe hartă a golfului Hudson era deja cunoscută la 
1610, abia în 1682 René Robert La Salle a traversat de-a lungul rutelor 
fluviale chinuitoare America de Nord de la Montréal până la gurile fluviului 
Mississippi.! Până pe la 1700 s-a crezut că regiunea California era doar o 


mare insulă.” Afirmația lui Bering cá nu exista nici o fâșie de pământ care să 
unească Asia și America a fost confirmată public abia în anii 1740. Până 
după 1750, presupunerea generală a fost că o uriașă „Mare a Vestului“ se 
întindea dincolo de colinele ce mărgineau golful Hudson. Geografia 
Americii de Sud era mult mai bine cunoscută, dar mare parte din interiorul 
mai îndepărtat al continentului, cum ar fi Amazonia și Patagonia, a rămas 
un fel de terra incognita (pământ necunoscut) până în secolul al XIX-lea.“ 
Configuraţia geografică a Pacificului, așa cum fusese gândită de europeni, a 
fost dominată de mirajul unui mare „continent sudic“ — Terra Australis," 
până în momentul expedițiilor lui Cook din perioada 1760-1770. Cat 
privește Africa de Vest, de Est și Central-Sudică, europenii nu cunoșteau 
mai mult de teritoriile înguste de coastă vizitate de negustorii de sclavi și de 
alți comercianţi. Drept urmare, în 1750, exploratorii erau convinși că fluviul 
Niger curgea de la est la vest până la Atlantic, prin Gambia si Senegal — o 
confuzie care le-a oferit ambelor ţări o semnificaţie nemeritata. 

Acest vast tărâm al ignoranței geografice a limitat misiunile europene în 
Lumea exterioară la un arhipelag de așezări, mine și antrepozite comerciale 
legate între ele printr-o reţea de drumuri care rămâneau deschise doar gratie 
unui efort susținut. Explorările mai extinse erau împiedicate în parte de 
dificultăţile de ordin tehnic: costurile ridicate ale călătoriilor pe uscat; 
obstacolele create de climă și de diverse boli care omorau oamenii pe 
capete; refuzul căpeteniilor indigene de a permite accesul iscoadelor și al 
intrusilor care ar fi putut sparge monopolul asupra blánurilor si a sclavilor. 
În Africa de Vest, comercianții europeni trebuiau să fie atenți să nu-i 
jigneascá pe conducătorii locali, care îi puneau imediat la punct. Armatele 
conduse de aceștia erau redutabile — vezi exemplul regatului Dahomey, ai 
cărui soldati erau echipați cu arme de foc importate.? În afară de o 
sponsorizare limitată din partea statului, la baza acestor expediţii — un 
termen inexact care definea de regulă acțiunea de „cartografiere“ a 
drumurilor comerciale existente, cu ajutorul informatorilor locali — nu 
exista de obicei decât perspectiva câștigului comercial sau a noilor 
potenţiale așezări. Dar avântul economic și demografic se manifesta cel 
mult în sincope. Goana după aurul brazilian din 1690 a atras imigranţi și a 
încurajat coloniștii de frontieră — bandeirantes — din Săo Paulo să forțeze 
limitele necunoscutului — sertao — în căutare de noi teritorii.” Dar în 
teritoriile spaniole din America valul de imigranţi a scăzut dramatic după 


1625.5 Acţiunea englezilor de colonizare a Americii de Nord se desfășura 
lent. Abia la 1670 — deci după un secol și jumătate de la sosirea lui Cortes 
în Mexic — au căpătat coloniile de pe continent o oarecare siguranță 
împotriva problemelor economice și a contraatacurilor indienilor.” Migrarea 
către coloniile britanice din Caraibe s-a accelerat deoarece perspectivele 
economice de acolo erau mai încurajatoare. Potrivit unui studiu recent, albii 
din Jamaica erau de zece ori mai bogaţi decât cei din coloniile britanice de 
pe continentul american. Însă clima subtropicală si maladiile locale sau 
„importate“ au făcut nenumărate victime. Între 1700 și 1750, în Jamaica au 
debarcat între 30 000 și 50 000 de imigranţi europeni, dar în 1752 populaţia 
albă abia dacă număra 10 000.? La 1700, în coloniile britanice din America 
și Caraibe existau probabil 250 000 de coloniști albi." Ritmul înaintării în 
interiorul continentului era foarte lent: abia prin 1750 au început 
omniprezentii coloniști speculanti de terenuri și acolitii lor din guvern să 
arate interes dincolo de Munţii Apalași. Cât despre numărul coloniștilor 
francezi din Noua Frantá (Québec), Acadia (Nova Scotia de azi) si 
Louisiana, acesta era modest: circa 60 000 de locuitori în jurul anilor 1750. 
În total, la jumătatea secolului al XVIII-lea, existau între 3 și 4 milioane 
de locuitori europeni în coloniile spaniole, franceze, britanice și portugheze 
din America — adică 5% din întreaga populaţie a Europei, inclusiv Rusia. 
Dar majoritatea emigranților sosiți în Americi de peste Atlantic nu erau 
europeni liberi, ci sclavi din Africa. O sursă credibilă sugerează faptul că, la 
1820, pe cele două continente americane trăiau de patru ori mai multi 
africani decât europeni — în jur de opt milioane, comparativ cu două 
milioane de europeni.” Rata mortalităţii în insulele tropicale din Caraibe a 
fost uriașă. Colonii precum Barbados, care au depins inițial de munca 
lucrătorilor din Insulele Britanice, au trecut la exploatarea sclavilor după 
1670.? Sclavia a avut două efecte importante asupra migraţiei europene. 
Odată introdusă, a suprimat practic nevoia de mână de lucru din Europa 
pentru plantaţii, iar din cauza răspândirii bolilor aduse de sclavii africani a 
crescut rata mortalităţii printre europenii care continuau totuși să vină." 
Dar, în mod paradoxal, prin dezvoltarea plantațiilor, au apărut în cele din 
urmă pieţele locale (pentru alimente, materiale de construcţii și mici 
producători) de pe urma cărora emigranții europeni de mai târziu aveau să 
profite. Colonizarea agrară din Lumea Nouă nu putea fi profitabilă decât 
dacă se concentra asupra celor câteva mărfuri din regiunile subtropicale 


produse cu ajutorul sclavilor. Începând din 1660, zahărul a devenit 
principalul produs, urmat la mare distanță de tutun și apoi de cacao și de 
ciocolată.!* Dar până și zahărul pálea în comparaţie cu argintul exploatat in 
Peru (din ce în ce mai puţin) și în Mexic (din ce în ce mai mult). Argintul a 
rămas principalul produs la export, în ciuda producţiei în continuă scădere. 
Situaţia avea să se schimbe dramatic după 1750.15 

Coloniile producătoare de zahăr din Caraibe au fost urmările bizare ale 
expansiunii europene. Tot ce era necesar pentru a le face profitabile — cu 
excepţia solului, desigur — era adus din afară: capital, „administratori“ 
(proprietarii de plantaţii și supraveghetorii europeni), mână de lucru (sclavii 
din Africa) și chiar și rădăcinile de trestie-de-zahăr, care erau aduse în 
Caraibe din Insulele Canare. Frica era la ordinea zilei, pentru stăpâni și 
pentru sclavi deopotrivă: frica de atacurile rivalilor europeni, frica de 
răzvrătirea sclavilor, frica de pedepsele aplicate de albii răzbunători și 
aprigi, frica de molimă, frica de climă, într-o zonă unde furtunile și 
uraganele erau la ele acasă. În coloniile britanice precum Barbados, 
Leewards si Jamaica, proprietarii de plantaţii se purtau de parcă ar fi trăit în 
Europa. Purtau peruci si îmbrăcăminte din lână, mâncau cantităţi 
apreciabile de pâine și carne (carne în saramură, adusă din America) și beau 
de stingeau, de sete sau doar ca să uite. În secolul al XVIII-lea, Indiile 
Britanice de Vest erau un adevărat Vest Sălbatic. Un guvernator i-a tăiat 
părul unei femei care îi refuzase avansurile. Un altul reclama „poftele 
trupești monstruoase și nefirești“ ale proprietarilor de plantaţii și patrula 
noapte de noapte pe străzi pentru a-i împiedica pe aceștia să-și satisfacă 
plăcerile. Mai târziu, deloc surprinzător, a fost atacat în propriul palat și, 
după o luptă care a inclus chiar și folosirea unui tun, a fost asasinat de 
cetățenii furioși. Succesorul său a fost încarcerat pentru că furase argintul 
bisericii. Când capitala Jamaicăi, Port Royal, a fost distrusă de un cutremur 
și de inundaţiile care au urmat în 1692, catastrofa a fost interpretată drept 
pedeapsă divină. 

Argintul și aurul (din Brazilia), zahărul și tutunul — mărfuri destul de 
valoroase cât să merite costurile transportului la mare distanță — erau 
componentele vitale ale comerțului transatlantic. Dar contribuţia acestora la 
eficienţa și la productivitatea economiei europene era limitată și indirectă. 
Cererea de zahăr și de tutun în Europa a crescut foarte repede (în cazul 
zahărului, mult mai rapid după 1750). Argintul și aurul au contribuit la 


extinderea monetizării din economiile europene. Dar o mare parte din argint 
a fost reexportat în Orient pentru a plăti textilele, portelanul, mătasea, ceaiul 
și condimentele din Asia: exporturile olandeze și britanice către India din 
această perioadă au fost preponderent compuse din lucruri de preţ, argint și 
aur? Produsele americane nu furnizau baza pentru noii producători sau 
pentru noile tehnologii: au stimulat cererea pentru importurile din Asia. 
Nici economiile americane din această epocă mercantilă a reglementărilor 
comerciale nu putea oferi o piață de export suficient de dinamică pentru a 
accelera comerțul și producţia europeană, cu excepţia câtorva orașe si 
ramuri comerciale. Comunitățile americane care prosperau ca urmare a 
negotului cu lingouri, zahăr și tutun reprezentau o piaţă valoroasă spre care 
exportatorii britanici s-au îndreptat în secolul al XVIII-lea.? Dar 
proprietarii de plantaţii din Caraibe cheltuiau mare parte din venituri pe 
sclavi,” așa încât o mare parte din populația americană a fost târâtă in 
sclavie sau semisclavie ajungând să trăiască sub nivelul de subzistență. 
Mare parte a populațiilor amerindiene erau sărace sau marginalizate. În 
Caraibe, tarifele percepute de navigatori, agenţi de schimb și creditori, 
precum și trimiterea unor sume spre spre locul de origine al proprietarilor 
absenţi au scăzut drastic profiturile și cererea locală. Suprastructura 
costisitoare a birocraţiei mercantile, cu tot alaiul ei de oficiali și pensionari 
aristocrați si oligarhia lor privilegiată vor fi fost, cu siguranţă, principalii 
beneficiari ai acestei parti din chilipirurile americane. Produsele coloniale 
au fost o completare utilă în negotul din interiorul Europei — dat fiind că 
erau produse foarte cerute, au ajutat la reechilibrarea balanței regionale.” 
Cât privește perioada dinainte de 1750, lumea comerţului atlantic a fost un 
sprijin vital pentru vechea ordine — ancien régime —, si nu neapărat un 
element dinamic in transformarea industrialá a economiilor europene, chiar 
si a celor mai avansate. 

Ín realitate, tiparul comertului maritim al Europei cu Asia si cele douá 
Americi a reflectat lipsa de uniformitate a realizărilor economice europene 
din „perioada de criză“. Cea mai mare problemă în perioada respectivă a 
fost legată de dinamica populației: stagnare, înrăutăţită de efectele 
războiului, în secolul al XVII-lea, expansiune lentă după 1700. Lipsit de 
cererea suplimentară generată de creșterea populaţiei, comerțul a stagnat. 
Piaţa cerealelor din Europa de Est, din vestul și din sudul continentului a 
căzut și s-a redus și mai mult prin adoptarea porumbului și a orezului ca 


înlocuitori autohtoni. Productivitatea agricolă nu dădea semne de redresare, 
iar foametea a rămas o amenințare constantă în secolul al XIX-lea. Reţeaua 
de comunicaţii din interiorul continentului, aflată la mare depărtare de 
albiile râurilor și de căile navigabile artificiale, era în continuare nesigură, 
lentă și costisitoare. Înainte de 1750 nu s-au înregistrat prea multe semnale 
nici în ce privește productivitatea din industria manufacturieră — în nici un 
caz nu în măsura în care ar fi putut reduce semnificativ costurile anumitor 
produse pentru consumatorii din Europa sau din afara ei. Un număr foarte 
mare de europeni erau captivi într-un soi de amortealá rurală provocată de 
șerbie, larg răspândită atât în Europa de Est, cât și în Rusia. 

În acest interval de slabă creștere economică, statele maritime din nordul 
Europei au fost cel mai bine plasate pentru a prospera. Comunicatiile navale 
ieftine au favorizat specializarea, devenită posibilă și datorită creșterii 
eficienței.” Accesul la o gamă variată de mărfuri, inclusiv produse 
coloniale, le-a permis acestor state să obţină beneficii optime de pe urma 
unei rețele comerciale bogate — cel mai la îndemână si mai folosit schimb 
de bunuri și de credite bancare spre nenumărate destinaţii. Rezultatul 
notabil al acestei perioade a fost dezvoltarea orașelor portuare în care erau 
concentrate mare parte din aceste avantaje — Londra, Hamburg si 
Amsterdam. Flota comercială engleză și-a dublat efectivul între 1660 și 
1690.% În general, urbanizarea s-a dezvoltat ca urmare a extinderii marilor 
orașe — capitale și porturi maritime — în detrimentul târgurilor mai mici. 
Aici înfloreau averile si se násteau noi stiluri de viata, aici s-au schimbat cel 
mai rapid tiparele de consum și tot de aici se dădea ora exactă în materie de 
mâncăruri, medicamente, băuturi, ţesături și obiecte de uz casnic.“ Tot aici, 
promovarea vieţii sociale, a forţei de munca si a petrecerii timpului liber a 
devenit cea mai vizibilă.” 

Aceste motive au stat, parţial, la baza celei mai importante schimbări din 
această perioadă, și anume dezvoltarea unui grup de state comerciale și 
maritime care au format „esenţa“ progresistă înconjurată de o „periferie“ 
europeană și colonială a cărei dezvoltare economică era permanent 
modelată de discrepantele de putere, avutie și expertiză tehnologică. Si în 
tot acest timp, între aceste state principale se ducea o grea luptă pentru 
hegemonia comercială și imperialá.?? Dar, în pofida faptului că aceste „state 
maritime“ făceau cel mai bine față condiţiilor economice ale perioadei, 
puterea și importanţa lor nu trebuie exagerată retrospectiv. Mare parte din 


activitatea lor comercială de peste mări era riscantă si neprofitabilă,” asa 
cum o demonstrează greutățile întâmpinate de Compania Regală Africană, 
de Compania Mărilor de Sud și de Companiile Olandeze ale Indiilor de Vest 
si de Est.” Rivalitátile comerciale din afara Europei, infrastructura alcătuită 
din fortărețe, convoaie și reglementări mercantiliste, toate acestea au impus 
deseori costuri de tranzacţie uriașe, uneori dezastruoase pentru 
comercianți. Operațiunile comerciale si militare la mare distanță erau 
riscante și de multe ori ineficiente: în ciuda superiorității navale și 
financiare, nici englezii, nici olandezii nu au reușit să străpungă total 
sistemul comercial spaniol din Americi. Aparatul financiar al puterilor 
maritime era extrem de vulnerabil în fata consecinţelor războiului si a 
instabilității politice: în 1745-1746 invazia pretendentului la tronul britanic, 
Charles Edward Stuart (Bonnie Prince Charlie sau Tânărul Pretendent) a 
creat panică financiară la Londra. Si, în ciuda complexităţii relative, 
economiile maritime din nord-vestul Europei nu au exercitat o dominație 
foarte clară asupra economiilor din interiorul continentului european create 
de industria manufacturierá, rețelele comerciale si ,cameralismul* 
intervenţiei si al reglementărilor din partea statului. Ar fi corect să amintim 
rezistența reușită a statelor din interiorul Europei în fata dominaţiei 
„puterilor maritime“. O privire de ansamblu asupra rivalitátilor economice 
eurasiatice și globale ne arată că sectorul maritim al economiei europene a 
fost pur și simplu prea redus, prea limitat de resursele economice și 
demografice pentru a spera la hegemonie economică globală în epoca 
preindustrială, si asta în pofida succesului repurtat în dezvoltarea negotului 
peste Atlantic si în descoperirea de noi clienti printre expatriatii europeni 
din Americi. 

Această economie europeană, care a cunoscut o dezvoltare anevoioasă, 
trebuia să susțină o suprastructură sociopolitică elaborată compusă din 
curteni, birocrati, clerici și aristocrați. După marile războaie și tulburările 
interne din prima jumătate a secolului al XVII-lea, s-a observat o 
consolidare treptată a autorităţii sociale și politice pe întreg cuprinsul 
Europei. Răscoalele țărănești și rebeliunile regionale s-au rărit. Odată ce 
ordinea politică a început să exercite un control mai eficient, s-a înregistrat 
o creștere constantă a cheltuielilor de stat si a taxelor“ — în special 
impozitarea indirectă, care a căzut disproporționat în sarcina celor săraci. 
Dar trecerea la un sistem de guvernare specializat și sistematic nu a fost 


posibilă decât cu prețul unui compromis radical cu puterea aristocratică 
înregimentată. În Franţa, de exemplu, asta a însemnat cooperarea cu rețeaua 
de clienti ai aristocrației din provincii.” În Anglia, aristocrația a acceptat 
guvernul parlamentar numai după ce i-au fost oferite funcţii, pensii și 
compromisuri electorale pe cheltuiala contribuabililor. În Imperiul 
Habsburgic, preţul loialității aristocrației fata de Coroană a fost dominarea 
unei mici oligarhii de familii importante și asigurarea de către stat a 
iobăgiei rurale ca element central al ordinii sociale.? 

Apariţia treptată a unui vechi regim mai organizat în mare parte din 
Europa nu a însemnat neapărat o diviziune clară în state nationale unificate. 
„Germania“ a rămas în continuare un amestec de peste 300 de state, cele 
mai multe dintre ele de dimensiuni neînsemnate. Dinastia Habsburgilor, cu 
teritorii în Belgia modernă (după 1713), în nordul Italiei, în Ungaria (după 
1683), in Europa Centrală si în nordul Balcanilor, conducea o alianță slab 
sudată de diferite principate, unificată incert de împărat. Chiar și în Franţa, 
integrarea provinciilor dobândite prin căsătorie, alianțe diplomatice sau 
cucerire a fost un demers anevoios: la 1720, Parisul a zádárnicit conspirația 
separatiștilor bretoni aduși la disperare de greutăţile economice și de povara 
fiscală.“ Unificarea insulelor britanice sub un singur monarh a început 
precaut prin unirea Angliei cu Scoţia, în 1707, ca apoi să fie pusă la 
încercare de două revolte în Scoţia și de amenințarea permanentă a 
irlandezilor nemulţumiţi. În statele maritime din vestul european, dar și în 
imperiile din estul Europei, politica externă depindea încă, în mare măsură, 
de loialitatea provinciilor periferice. 

Două consecințe importante au rezultat din gradul limitat de integrare 
politică pe care principalele state ale vechiului regim l-au atins. Prima tine 
de faptul că le lipseau mijloacele necesare pentru a exercita un real control 
asupra activităţii supușilor și a cetăţenilor lor din lumea extraeuropeană. 
Politicile coloniale erau rezultatul unei permanente lupte între mișcările 
mercantile de lobby, reţelele aristocrate și Curte și deseori coloniștii si 
comercianții erau lăsaţi să se descurce singuri, într-o „salutară neglijare“.** 
A doua consecinţă se referă la absenţa oricărui sentiment naţionalist al 
europenilor și, ca atare, singura bază practică a vieţii politice era loialitatea 
faţă de dinastie. În realitate, prerogativele dinastice se pierdeau în 
organismele consultative și reprezentative care apărau libertăţile și 
privilegiile consacrate. Dar această veche ordine nu avea nici o ideologie 


proprie și nici un model politic care să poată fi exportate altundeva sau să 
fie transferate cu ușurință în teritoriile exotice de peste ocean. Echilibrul 
drepturilor și prerogativelor din fiecare stat (și din fiecare aparat de stat) 
depindea de tradiţia locală și de precedentele existente, moștenite și apărate 
de interesele locale. Acest mod de gândire a traversat oceanul în coloniile 
americane odată cu spaniolii și cu englezii și poate fi o explicaţie pentru 
dificultățile întâmpinate de fiecare dată când s-a încercat impunerea 
autorității imperiale.“ Drept urmare, era greu de înţeles cum un stat 
european și-ar fi putut extinde radical teritoriile de peste mări fără să pună 
în pericol mecanismele politice fragile de care depindea stabilitatea în ţară. 
Nu este surprinzător că era ceva obișnuit pentru comentatorii politici să 
sublinieze importanţa păstrării unui teritoriu compact astfel încât echilibrul 
prerogativelor regale cu privilegiul aristocratic, mercantil, religios, local și 
regional să nu fie dat total peste cap.°° 

Si, într-adevăr, cu toate că a reprezentat o expansiune fantastică a lumii 
europene, America a fost totodată și dovada limitărilor expansiunilor 
statelor monarhice. Atât în coloniile spaniole, cât și în cele engleze din 
America, preţul expansionismului imperial a fost autonomia colonială de 
facto.” Cand Nathaniel Bacon, un proprietar de plantație înstărit din 
Virginia, a condus rebeliunea împotriva guvernatorului în 1676 (acuzându-l 
că fusese prea îngăduitor cu populația Pamunkey), iar capitala coloniei de la 
Jamestown a ars din temelii, guvernul de la Londra nu a putut interveni în 
nici un fel. Din fericire, poate, Bacon a murit de dizenterie înainte de a-și 
consolida regimul rebel.“ Guvernele imperiale manifestau în general 
retinere când era vorba să trimită forte militare și să folosească resurse 
navale pentru a apăra sau a-și extinde coloniile, colonii ai căror guvernatori 
trebuiau să se lupte (cu tot cu dezavantajele presupuse de distanţă) cu tot 
soiul de lobby-uri interne, clici și interese, toate cerând atenția monarhilor și 
a miniștrilor. Sigur că guvernele de la Londra, Paris și Madrid erau profund 
preocupate să-și pună la adăpost profiturile din comerțul maritim și erau 
pregătite să folosească forța pentru a preveni orice amestec din partea 
statelor rivale. Astfel de tensiuni au dus la războiul dintre spanioli și englezi 
din 1739, numit și Războiul pentru urechea lui Jenkins; războiul a izbucnit 
din cauza acuzațiilor de abuz ale Gărzii de Coastă spaniole din Caraibe 
împotriva căpitanului unei nave comerciale britanice. Dar, în general, 
guvernele se fereau să situeze expansiunea teritorială în centrul marii lor 


strategii” și priveau coloniile mai degrabă ca pe niște prelungiri ale 
sistemului lor de patronaj, și nu ca pe o consolidare a puterii naţionale.“ 

Toate cele enumerate mai sus sunt argumente grăitoare ale faptului că 
monarhiile europene nu erau corespunzător echipate din punct de vedere 
politic să înainteze cu îndrăzneală în lumea extraeuropeană. Aristocratia din 
Europa, cu excepţia celei din Rusia, nu vedea nici un avantaj în a suporta 
povara cuceririlor teritoriale. Unii istorici au opinat că natura competitivă, 
pluralistă, a sistemului de state europene, cu multiplele sale principate și 
puteri antagoniste, a provocat războaie care s-au extins inevitabil și în alte 
parti ale lumii, atrăgând după sine o dezvoltare a tacticii si a organizării 
militare. Cu alte cuvinte, europenii au avut motivele și mijloacele de a 
domina lumea chiar împotriva dorinţei lor. 

Europa monarhică cheltuia masiv pentru armatele și flotele sale, alocând, 
în secolul al XVIII-lea, 54% din cheltuielile publice în scop militar." După 
1660, armatele europene au crescut rapid ca mărime.“ Armata franceză 
număra în jur de 400 000 de oameni în anii 1690 și atât Marea Britanie, cât 
și Ţările de Jos (cu populaţii mult mai mici) intretineau armate de peste 100 
000 de oameni în timpul Războiului de Succesiune Spaniol (1702-1713). 
Organizarea militară a devenit din ce în ce mai specializată și au început să 
se introducă uniformele, instructia militară și corpurile permanente de 
ofițeri. Luptele frecvente și folosirea străinilor în corpul ofițeresc si de 
soldați au încurajat răspândirea rapidă a noilor tehnici militare pe întreg 
teritoriul Europei. Dar, în jurul anilor 1750, și chiar după, nu există prea 
multe dovezi că această dezvoltare timpurie a abilităților militare le-ar fi 
oferit un avantaj semnificativ europenilor din celelalte parti ale lumii. 
Armatele europene se transformaseră în adevărate mașini de război care 
luptau una împotriva alteia — dar nu erau pregătite să se confrunte cu forte 
militare ale căror „doctrine strategice“ erau radical diferite. Acest aspect a 
fost mai mult decât evident în confruntarea dintre trupele britanice și nativii 
americani din anii 1750." Când trupele britanice conduse de generalul 
Braddock (mai degrabă un veteran al jocurilor de noroc decât al câmpurilor 
de bătăliei) au pătruns în inima pădurii și au declanșat bătălia de lângă 
Pittsburgh-ul de azi, formaţia strânsă în care au mărșăluit și uniformele lor 
strălucitoare (secretul ordinii și disciplinei în strategia europeană) le-au 
semnat practic condamnarea la moarte. Tactica atacului și manevrele 
caracteristice conflictelor europene nu puteau fi replicate acolo unde 


condiţiile geopolitice erau total diferite — chiar și când numărul trupelor 
mobilizate era suficient. Războiul european ajunsese să depindă de o 
infrastructură elaborată de rezerve, iar acolo unde această infrastructură nu 
era întrunită, luptele încetau. Chiar și pe continentul european armatele 
demonstrau slăbiciune în regiuni periferice ca Danubia^ sau stepa ponticá 
din nordul Mării Negre.“ Nu mai putin importante erau efectele cumplite 
ale bolilor tropicale, care au decimat armatele europene de peste ocean cu o 
eficacitate mai mare decât orice rezistență militară. În 1742, când britanicii 
au trimis o expediţie de cucerire a orașului Cartagena din coloniile 
caraibiene ocupate de spanioli, mai mult de trei sferturi dintre soldaţi au 
căzut victime molimei. „Malaria a lovit atât de virulent“, scria în jurnalul 
său Tobias Smollett, doctor pe vapor devenit ulterior scriitor, „încât trei 
sferturi dintre cei contaminati au avut parte de o moarte îngrozitoare, 
culoarea lor devenind cenușie, din cauza stării avansate de putrefacție.“ 
Chiar și puterea navală cădea uneori victimă diverselor limitări. Corăbiile 
erau construcții extrem de costisitoare, dotate cu echipament a cărui valoare 
se deteriora rapid în condiţii neprielnice. Războiul naval depindea de 
precautia si de măiestria căpitanilor de vas. Miza era uriașă: înfrângerea 
însemna invazia sau distrugerea flotei comerciale. Ca urmare, flotele erau 
de obicei ţinute aproape de tara de origine. Până și expedițiile ocazionale 
din Caraibe, unde condiţiile de pe mare erau cunoscute încă de la 1500, 
prezentau un risc enorm din cauza climei și a epidemiilor; pe de altă parte, 
teama de uragane si de vânturi puternice îi tinea pe navigatori departe de 
coastele Indiei, unde sezonul musonic se instala din octombrie.“ Desigur, 
navele de război europene aveau de obicei un avantaj semnificativ fata de 
armamentul omologilor extraeuropeni, dar și viteză, și erau și mai ușor 
manevrabile. Însă rareori puteau fi desfășurate in forță, iar imperiile 
continentale și statele din Eurasia erau practic imune la hărţuirea maritimă 
care a jucat un rol atât de important în războaiele europene. 

Toţi acești factori au contribuit la limitarea influenţei pe care conflictele 
europene ar fi putut s-o aibă în zone ale lumii care nu fuseseră deja 
colonizate. În realitate, politicile internaţionale ale Europei au fost în 
general mult prea concentrate intern pentru a reprezenta un pericol prea 
mare pentru celelalte parti din Eurasia. Aceste politici erau totodată extrem 
de neechilibrate, dat fiind că diplomaţia europeană era dominată de două 
forte dinamice care reactionau exploziv una fata de cealaltă. Prima tine de 


lupta pentru menţinerea unui echilibru printre statele membre ale Europei, 
multe la număr si disproportionate.^ A doua forță e reprezentată de factorul 
dinastic — o combinaţie imprevizibilă de ambiţii, nașteri întâmplătoare și 
personalităţi. Revendicările dinastice greu disputate au declanșat un război 
pe scară largă între 1702 și 1713, au stat la baza Marelui Război al Nordului 
dintre Rusia și Suedia (1700-1721) si au provocat Războiul de Succesiune 
la tronul Austriei (1740-1748) în timpul căruia regele Frederic al Prusiei a 
cucerit Silezia care aparținea Austriei. Şi, cu toate că anarhia politicilor 
dinastice era cumva declanșată de tendinţa puterilor europene dominatoare 
de a crea „sisteme“ diplomatice conservatoare (un „sistem spaniol până în 
1680, urmat de unul francez), orice model stabil era ameninţat in 
permanență de instabilitatea din marile regiuni: Imperiul Habsburgic 
șubred, zonele de frontieră din sud-estul Europei, din Polonia și din ţările 
baltice, unde anarhia era la ea acasă, și, spre sfârșitul secolului al XVII-lea, 
din insulele britanice extrem de zbuciumate. Elementul crucial care a 
caracterizat perioada de echilibru a fost faptul că nici un stat european nu 
era suficient de puternic pentru a le domina total pe celelalte sau pentru a 
iniția o campanie de cuceriri peste ocean cu convingerea fermă că nu aveau 
să fie atacate de rivalele din Europa. 

Costurile acestei instabilitati endemice, care au generat o mentalitate 
îngustă, au fost uriașe. Oricare ar fi fost influenţele războiului din punct de 
vedere tehnologic și comercial, vor fi fost cel mai probabil depășite de 
efectele sale distructive, de risipa de resurse și așa insuficiente și de 
accentuarea incertitudinii economice — în condiţii premoderne, deja o uriașă 
barieră în calea investiţiilor si a afacerilor.” Rivalitatile europene 
funcționau în avantajul extraeuropenilor: nativii americani din teritoriile 
intramuntoase din Apalași; dar mai ales otomanii, care, înainte de 1760, au 
profitat cu viclenie de conflictele europene pentru a-și proteja frontierele 
imperiale deja asediate. Nevoia urgentă de a-și mobiliza trupele împotriva 
lui Ludovic al XIV-lea l-a forțat pe împăratul habsburgilor să cadă la 
învoială cu turcii prin Tratatul de la Karlowitz din 1699. Competentele 
tehnologice și comerciale ale occidentalilor au fost contrabalansate de 
agresiunea și de rivalitatea dintre ei. 

Aceste limite ale capacităţii si ale ambitiei europene sunt reflectate în 
ideologia și cultura din Europa. Majoritatea contemporanilor au remarcat o 
distincţie fundamentală între relaţiile Europei cu continentele americane, pe 


de-o parte, și relaţiile acesteia cu Africa și Asia — restul lumii cunoscute. 
America a exercitat o puternică fascinatie asupra imaginaţiei europenilor, 
chiar dacă unul din curentele cunoașterii științifice vedea în „noul“ 
continent un mediu dur și ostil în care ființa umană căpăta puternice 
tendinţe degenerative.” Europenii erau convinși că aveau atât dreptul, cât si 
mijloacele prin care să „construiască“ sau să „reconstruiască“ America după 
chipul și asemănarea Europei, ba chiar să creeze o versiune îmbunătăţită a 
vechiului continent. Acest imperialism intelectual își avea originea în 
ușurința cu care fusese instituită puterea europeană si în prăbușirea totală a 
populațiilor indigene, dar si în mánunchiul de teorii sociale si culturale nu 
mai puţin celebre exprimate de John Locke. Acesta a argumentat că invazia 
colonială europeană a fost posibilă ca urmare a eșecului amerindienilor de 
a-și fi creat un sistem de proprietate pe care europenii să-l fi respectat.” 
Dar, cu toate că a considerat Imperiul Otoman un sistem tiranic odios și a 
sperat într-o revoltă a creștinilor pe care acesta îi cucerise, Locke nu a 
dovedit aceeași siguranță când a venit vorba de drepturile de orice fel ale 
Europei asupra coloniilor din Asia si Africa — chiar dacă ar fi avut 
mijloacele. Din acest punct de vedere, Locke — care citise nenumărate 
tratate de geografie și cărți de călătorie” — a exprimat probabil tonul 
deferent al majorităţii scriitorilor influenţi ai timpului care abordaseră 
temele legate de imperiile Otoman, Safavid, Mogul și Chinez. Rycaut, de 
Chavannes, Bernier și Du Halde au descris state și civilizaţii detestate sau 
chiar dispretuite de către europeni; dar nu au lăsat niciunde să se înţeleagă 
că ocupaţia europeană se justifica moral sau era fezabilă. Iezuitii, care au 
monopolizat practic sursele de informaţii despre China, au prezentat 
imaginea unui regim benefic disciplinat, patronat de administratori eruditi.?? 
Criticii din secolul al XVIII-lea s-au folosit de Iranul Safavid și de dinastia 
Qing din China pentru a expune bigotismul, militarismul și proasta 
administrare din Europa. În Despre spiritul legilor (1748), Montesquieu, 
care își exprimase anterior rezerva privind colonizarea Americii în 
Scrisorile persane (1721) — „imperiile sunt ca ramurile unui copac care sug 
toată seva trunchiului“ — a descris China ca pe un sistem despotic eficient 
și puternic, în care religia și ordinea socială erau prea strâns împletite pentru 
a putea fi penetrat cu succes de orice influență din exterior (inclusiv de 
influenţa creștinismului).” Raționamentul lui Montesquieu exprima părerea 
foarte la modă că topografia și clima aveau un impact hotărâtor asupra 


ordinii sociale și politice — o doctrină care a accentuat implicit pericolul și 
artificialitatea amestecului european în lumea noneuropeană. „Cei stabiliți 
acolo [în America], considera el, „nu se pot conforma stilului de viata 
existent într-o regiune atât de diferită de clima de acasă; ei sunt obligaţi să 
extragă din tara natală toate cele necesare confortului lor.“°® Alţii au descris 
situaţia în termeni mai simpli. ,,Ticálosia este specifică acestui climat“, scria 
un ofiţer britanic din Jamaica în 1731.°° Între timp, viziunea optimistă a 
Renașterii timpurii asupra universalitátii culturii creștine fusese înlocuită cu 
o alta care punea accentul pe înregimentarea diversităţii religiilor și 
civilizaţiilor.“ 


IMPERIALISMUL CONTINENTAL: DE LA CNEZATUL 
MOSCOVEI LA RUSIA 


Principala realizare a vest-europenilor în această perioadă a fost așadar 
dezvoltarea economiei maritime  euro-americane. Dar expansiunea 
europeană a cunoscut două direcţii: spre mare și în interiorul continental. 
Între 1620 și 1740, cea mai dinamică expansiune continentală a europenilor 
a avut loc de-a lungul frontierelor rusești. 

Rolul Rusiei în istoria expansiunii europene a fost întotdeauna unul 
controversat. Potrivit istoricilor ruși de la sfârșitul secolului al XIX-lea, de 
exemplu, Soloviov sau Kliucevski, istoria Rusiei este nemijlocit legată de 
aventurile sale colonizatoare și de transformarea eroică într-un stat imperial 
egal celor mai puternice state din Europa Centrală și de Vest. Pe de altă 
parte, multi observatori vest-europeni au privit Rusia ca pe un stat „asiatic“ 
semibarbar, unde pojghita subţire a „occidentalizării“ abia ascundea 
rădăcinile orientale ale autocrației ţariste, dar nu reușea să ascundă 
înapoierea vieţii rurale.“ În vremuri mai recente, Rusiei i s-a atribuit un rol 
ambiguu în proiectul dominaţiei globale europene. O relatare cu greutate a 
originilor „sistemului global modern“ sustine cá în decursul secolelor al 
XVII-lea și al XVIII-lea, Rusia s-a transformat dintr-o zonă economică 
autonomă într-o regiune de „semiperiferie“ a capitalismului european: a fost 
deopotrivă colaborator, instrument și victimă a dominației „nucleului“ 
Europei, ca apoi să se revolte împotriva acestuia (după 1917).% Eticheta de 
„putere  semiperifericá^ atribuită Rusiei evidențiază transformările 
economice și sociale atât de specifice în zonele de graniță cu Vestul, 


permanentul sentiment de deosebire, precum și lupta endemică dintre 
„vestici“ și „moderniști“, pe de o parte, si „vechii credincioși“, slavofilii si 
populiștii (narodnici), pe de altă parte, care au denunţat periodic 
subordonarea Rusiei fata de cultura occidentală. Această etichetă poate fi 
totodată extrem de înșelătoare. În pofida „modernizării“ sale parţiale, Rusia 
a fost, probabil după 1700, dar cu siguranță după 1762, una dintre cele cinci 
sau șase puteri europene care alcătuiau comitetul administrativ al 
continentului, comitet pus mereu pe ceartă. Rusia a devenit a doua mare 
putere imperialistă din Asia după Marea Britanie și o mare putere 
colonizatoare. Cultura sa oficială exprima un sentiment de misiune 
imperială civilizatoare, cel puţin la fel de intens ca în Marea Britanie sau 
Franţa — unde existau mișcări disidente care se declarau împotriva 
mesajului expansionist agresiv al modernismului imperialist. Dincolo de 
orice însă, nu există nici o îndoială că Rusia imperialistă a jucat un rol 
crucial alături de statele maritime occidentale în asigurarea dominaţiei 
europene din Eurasia în secolul al XIX-lea: a contribuit la încercuirea 
regiunii islamice, slăbind țesătura politica din principalele state islamice si 
asistând la prăbușirea vechii ordini mondiale centrate pe China în Asia de 
Est. Rusia a reprezentat avangarda terestră a expansiunii europene din Asia 
și a jucat un rol deosebit de însemnat în crearea unui „sistem mondial 
modern“ viabil la 1900. 

Ar mai fi un motiv pentru care ar fi bine să ne ferim să catalogăm Rusia 
ca fiind deopotrivă agent și victimă a buldozerului capitalist conceput în 
capitalele „nucleului“ european. Europa — chiar si cea „politică“, distinctă 
de cea „geografică“ și care include Balcanii ocupați de otomani — nu poate 
fi redusă, în nici o perioadă, la o ierarhie de „superputeri“ capitaliste de care 
depindeau „periferiile“ si  „semiperiferiile“. Europa a fost aproape 
dintotdeauna o „confederație“ de state risipite, similare din punct de vedere 
cultural și ale căror relaţii economice au prezentat mai multe variabile 
importante. Afilierea religioasă, alianțele dinastice, coeziunea ideologică si 
etnică au interactionat de o manieră imprevizibilă cu forțele economice, 
pentru a asigura supraviețuirea unor unități politice și culturale în 
detrimentul altora, care, între timp, și-au pierdut identitatea sau au dispărut. 
Rezultatul a fost o configuraţie de state considerabil diferite, cu rivalități și 
conflicte iscate nu numai de dorința de supremație, ci si de 
incompatibilitátile manifestate periodic (si probabil endemice) în interesele 


lor dinastice, religioase, strategice, teritoriale și comerciale. Această 
diversitate s-a dovedit a fi, în mod repetat, prea puternică pentru a urmări un 
scop comun, prin urmare omogenitatea continentală neputând fi zdruncinată 
nici măcar de geniul lui Napoleon. A fost, în repetate rânduri, piatra de 
încercare a impactului colectiv al Europei asupra lumii extraeuropene. În 
ultimă instanță, cea mai constantă componentă a conflictului intereuropean 
care a afectat lumea extraeuropeană a fost poate cea dintre marii imperialiști 
dinspre uscat și rivalii lor de la ocean. Astfel, Rusia nu numai că a conturat 
dominaţia europeană în Eurasia, ci a subminat mult-visata supremație 
europeană în momente cruciale și prin mijloace hotărâtoare. 

A recunoaște diversitatea Europei înseamnă a respinge teoria potrivit 
căreia Rusia ar fi fost o civilizaţie separată, distinctă și străină (așa cum au 
crezut unii istorici europeni și ruși) — de unde rezultă că „adevărata“ Europă 
e alcătuită din nordul Italiei, Franţa, vestul Germaniei, Ţările de Jos si 
Marea Britanie: un fel de comunitate protoeuropeană. În realitate, Rusia 
medievală târzie a fost, ca și Spania de Ev Mediu târziu, o importantă 
provincie culturală a Europei creștine. La fel ca și Spania, Rusia sfârșitului 
de secol al XVI-lea s-a angajat într-un masiv proces de colonizare. Aidoma 
monarhilor spanioli, cnejii moscoviți doreau cu înfrigurare să păstreze 
prada rezultată în urma invaziilor pentru avantaje personale și dinastice. Au 
existat totuși și niște diferente fundamentale. Specificitatea religioasă a 
Rusiei si profunda antipatie manifestată de Biserica Ortodoxă Rusa fata de 
catolici a însemnat că importantul canal al influenței reciproce care lega 
Spania de restul Europei catolice nu a funcţionat deloc în cazul Rusiei: abia 
spre sfârșitul secolului al XVII-lea ideile catolice europene au început să se 
manifeste ca forță culturală majoră în acele locuri.“ În al doilea rând, 
colonizarea rusă nu a produs bogăţia strălucitoare care i-a ajutat pe 
habsburgii din Spania să-și finanţeze ambițiile. Dar izolarea comercială a 
Rusiei a însemnat că acumulările sale coloniale din Siberia și de pe Volga 
Inferioară nu au fost deloc ușor de cotropit și de jefuit de către statele 
maritime europene. Totodată, această izolare i-a înlesnit ţarului un control 
mai strâns asupra profiturilor comerciale și teritoriale ale imperiului. O 
relativă izolare culturală și comercială a consolidat individualitatea căii 
expansioniste a Rusiei. 

Nivelul la care s-a produs această expansiune în secolele al XVII-lea și al 
XVIII-lea a fost dramatic. Printr-un simplu calcul, suprafaţa Rusiei a 


crescut de la aproape 5 500 000 kilometri pătraţi în 1600 la circa 15 300 
000 kilometri pătraţi un secol mai târziu.“ După ce s-au stabilit dincolo de 
Urali, la 1600, negustorii de blănuri din Rusia controlau căile fluviale si 
porturile din bazinul fluviului Enisei la 1620, ca mai apoi să ajungă până la 
Lena în următorul deceniu. În 1639 ajunseseră deja la Marea Ohotsk și la 
Pacific.9 În același timp, alti negustori ajunseseră dincolo de lacul Baikal 
(„descoperit“ în 1643) până la marele fluviu Amur, al cărui curs traversa 
Manciuria până la Marea Galbenă. Sosirea rușilor în acea regiune a coincis 
cu invadarea Chinei de către triburile Manchu. În numai 40 de ani, rușii au 
pus bazele unei adevărate reţele de influență ce traversa Asia de Nord. 
Vorbim totuși de o încrengătură fragilă de rute comerciale. Chiar și în vestul 
Siberiei, ocupaţia rusă se limita la zona împădurită din nord: stepele erau 
încă sub stăpânirea kirgizilor nomazi. Fiindcă depindea de rezervele de 
hrană din Rusia și era cumva prinsă în forturile sale, populaţia de coloniști 
s-a extins foarte greu până în anii 1660, când și-au întărit stăpânirea armată 
și au început să colonizeze treptat zonele de câmpie. Cu toate acestea, 
populaţia masculină din Siberia rusească nu depășea 400 000 la sfârșitul 
anilor 1760.% În regiunea sudică situaţia a fost similară: nobilimea rusă și 
șerbii acesteia au ocupat treptat stepa deschisă dinspre răsărit, părăsind 
vechile zone sau pe cele neroditoare. Întemeierea orașului Orenburg în 1725 
a marcat o etapă esenţială în procesul colonizării armate.“ Vechea 
civilizaţie din stepă a fost strangulată puţin câte puţin până când a ajuns 
doar o fâșie defensivă de frontieră, o linie de fortificaţii înălțate cu un uriaș 
efort uman și care blocau rutele comerciale și invaziile nomade. Chiar și 
așa, cât privește Rusia, căile de comunicaţii precare și criza forței de muncă 
au făcut ca apariţia așezărilor rurale să fie un proces extrem de lent. La 
frontiera Europei cu Asia interioară, expansiunea demografică a fost la fel 
de anevoioasă ca si cea din teritoriul nord-american dinainte de anii 1750. 
Pentru Petru cel Mare (1689-1725) și predecesorii săi, tarii, marea 
problemă strategică intervenea la vest și în Ucraina slab populată („zona de 
frontieră“). Marea Confederație Polono-Lituanianá amenintase să distrugă 
cnezatul Moscovei în vremurile tulburi dintre 1598 și 1613. După 1613, 
tarii din dinastia Romanovilor s-au confruntat atât cu Polonia, cât si cu 
Suedia, regatul cuprului care își construia acum un vast imperiu baltic. La 
fel ca polonezii, suedezii amenințau să scoată Rusia moscovită din Europa, 
să spulbere visurile acesteia de a „reuni“ semintia rusă și, printr-o alianță 


oportunistă cu cazacii nemulţumiţi, să elimine influența Moscovei din 
Ucraina. Marea realizare a ţarului Petru cel Mare a fost că a zdrobit 
imperialismul suedez. A ocupat bogatul teritoriu al Estoniei de azi, un 
important grânar și o adevărată fortăreață de apărare a noii capitale 
imperiale de la Sankt-Petersburg, unde s-a mutat și guvernul în 1716. 
Tratatul de la Nystadt (1721) de la sfârșitul Marelui Război al Nordului a 
marcat intrarea definitivă a Rusiei în elita marilor puteri europene și 
eliminarea suedezilor și a polonezilor, dușmani de temut până atunci. Petru 
cel Mare a renunţat la denumirea „cnezatul Moscovei“ și a adoptat titlul 
mai impunător de Imperiu Rus. Senatul anunţa atunci că Rusia „se alătură 
comunității naţiunilor politice*.9? 

Victoria din Ucraina a însemnat enorm pentru expansiunea spre est a 
Rusiei. După semnarea Tratatului de la Pereiaslav din 1654, tarii au avut o 
relație specială cu hatmanatul autonom, acea parte a Ucrainei aflată dincolo 
de controlul polonezilor în această regiune semicolonială. Exista în 
hatmanat o clasă de moșieri, starșina, care se temeau de o eventuală 
expansiune polonă și de turbulentele de la granița cazacă de sud si care 
privea Rusia ca pe cel mai promiţător model de ordine socială.“ Cu o elită 
atât de fracturatá, eforturile conducătorilor ucraineni, printre care 
charismaticul hatman Mazepa, de a-și menţine autonomia prin alianţe cu 
turcii, polonezii și suedezii erau riscante. Victoria zdrobitoare a ţarului 
Petru cel Mare asupra lui Mazepa și a regelui Carol al XII-lea al Suediei în 
Bătălia de la Poltava din 1709 a marcat asimilarea efectivă a Ucrainei de 
Est în sistemul său imperial. Acest teritoriu punea la dispoziţie pământuri 
fertile pentru nobilimea colonizatoare si o sursă nepretuitá de putere 
militară datorită populaţiei cazace. Asimilarea Ucrainei de către Rusia a 
deschis calea la Marea Neagră și a reprezentat o nouă etapă în înaintarea 
Rusiei în imperiul eurasiatic, similară cu cucerirea britanică a Bengalului 
după 1757. 

Ce se afla dincolo de apariţia acestui conglomerat imperialist, care 
constituia de-acum un adevărat motor al expansiunii teritoriale în partea 
estică a Europei — un fel de „turcime a nordului“, așa cum l-a denumit 
temător filosoful Leibniz? Ascensiunea Rusiei era alimentată de temerile si 
ambițiile țarilor din dinastia Romanov, care au exploatat cu măiestrie teama 
de invazii și anarhie a Bisericii Ortodoxe și a dregătorilor din rândurile 
nobilimii. După 1650, taratul și-a intensificat controlul asupra Bisericii si a 


aristocrației. Patriarhatul ortodox a fost abolit. O nouă armată, aflată 
permanent la dispoziţia ţarului și alcătuită după model european, precum și 
„Tabelul rangurilor“ instituit de ţarul Petru cel Mare (care a oficializat 
legăturile dintre statutul nobililor și gradele militare și birocratice) veneau 
să întărească puterea și pretenţiile monarhului. Expansiunea teritorială și 
creșterea economică au fost puse în slujba centralizării puterii. Obedienta 
nobililor era partial garantată de perspectiva obţinerii de moșii în zonele 
cucerite — de altfel sursa multor averi aristocrate și un motiv de permanentă 
nemulțumire din partea cazacilor din Ucraina rusească. Prin intermediul 
gosti (vizitator) sau al comercianților, ţarul controla și exploata sectoarele 
profitabile ale comerţului intern si extern, inclusiv ale comerțului cu sare,” 
în timp ce construia fabrici si arsenale pentru a-și aproviziona armata. Nu în 
ultimul rând, achiziţiile teritoriale au mărit resursele taxabile ale imperiului, 
îngăduindu-i ţarului Petru cel Mare să-și tripleze veniturile, iar anexarea 
Estoniei si a Ucrainei la Rusia aproape că a dublat capacitatea de 
productie." La fel ca în cazul cuceririlor spaniole din Lumea Nouă, 
expansiunea rusă se hrănea din surse proprii, alimentate de câștigurile 
neașteptate obținute în urma cuceririlor. 

Chiar și așa, acest lucru poate fi doar o parte din răspuns. Rusia moscovită 
din secolul al XVII-lea era receptivă la influenţele culturale și intelectuale 
din Europa. Celebrele de-acum plimbări incognito ale ţarului Petru prin 
șantierele navale ale Tarilor de Jos fuseseră cumva anticipate de nerabdarea 
predecesorilor săi de a adopta metodele birocratice și diplomatice ale 
máretelor monarhii europene. Tarii și clericii ruși au admirat profund 
splendida artă și arhitectură barocă din Europa Centrală pe care le-au 
adaptat tradiţiei locale.” Teama ortodocșilor față de influenţa catolică a 
trezit interesul în liturghia greacă și bizantină și a încurajat forme de cult 
mai sofisticate și mai rigide. Această „Reformă rusă“ din anii 1650 și 1660 
a provocat marea schismă cu vechii credincioși. Importanța acestor 
schimbări a constat în felul în care au înzestrat noul stat rus (comparativ cu 
vechiul cnezat al Moscovei) cu prestigiul cultural, resursele literare și 
rafinamentul ideologic care aveau să ajute în alianțele cu baronii germanici 
din Estonia, cu aristocrația din Ucraina, pe jumătate influenţată de polonezi, 
și cu propria nobilime. Alternativa — și anume retragerea în vechile valori 
rusești ale comunităţii primitive și tradiționalul semn al crucii (însemne ale 
vechilor credincioși) — era incompatibilă cu expansiunea teritorială, cu 


asimilarea altor culturi și cu statutul de mare putere europeană, elemente de 
mare interes la momentul respectiv. 

Si, nu în ultimul rând, Petru cel Mare, la fel ca predecesorii săi, a înţeles 
că supraviețuirea regimului său depindea de statutul de membru al 
sistemului european și de pârghia diplomatică susținută de acesta — așa cum 
era alianța avantajoasă cu Danemarca împotriva Suediei. Ar fi fost o 
catastrofă dacă Polonia sau Suedia ar fi reușit să scoată Rusia în afara 
„Europei politice“. Iar frica de această eventuală catastrofă a provocat in 
Petru cel Mare o nerăbdare aproape furibundă de a adopta practicile 
administrative, tehnice și chiar vestimentare ale Europei Occidentale. 
Trebuia să depășească performanțele vecinilor europeni în lupta pentru 
supravieţuire geopolitică. Reformele sale simbolice s-au născut din nevoia 
pentru o urgentă schimbare politică. După turneul său european din 1698, 
Petru a interzis purtarea bărbilor și le-a tăiat cu mâna sa pe cele ale nobililor 
săi de frunte. Portul traditional rus — o mantie largă sau un caftan — a fost de 
asemenea interzis și a fost impus codul vestimentar german. Doamnele de 
la curte au fost îndemnate să poarte decolteuri generoase pe care Petru le 
admirase în călătoriile sale; pe de altă parte, obiceiul mai vechi de a vopsi 
dinții femeilor în negru pare a fi dăinuit mai mult decât modestia 
vestimentară de modă veche. Chiar și în privinţa obiceiurilor funerare Petru 
a dictat calea. După moda apuseană, el a fost pus în sicriu într-o haină 
purpurie, purtând cizme și pinteni, având alături medaliile și sabia. 

Petru cel Mare a fost un înzestrat organizator și strateg, dar a și profitat de 
inconsecventa sistemului politic polonez, de epuizarea resurselor Suediei în 
jurul anului 1700, precum si de reținerea otomanilor de a interveni 
împotriva lui în momente cruciale.” Într-adevăr, dinamica din spatele 
expansiunii rusești nu se regăsește într-un singur factor, ci în combinaţia 
remarcabilă de circumstanțe favorabile din secolul de după 1613: 
consolidarea ordinii sociale a cărei disciplină feroce reflecta mentalitatea 
„taberelor militare“, receptivitatea la inovațiile culturale din Europa, rolul 
avantajos al Rusiei ca antrepozit între Europa și Orientul Mijlociu,” 
frontiera în câmp deschis care a ajutat la extinderea puterii autocrate și la 
netezirea acestui drum, rolul esenţial de „diplomaţie de stepă“ și poziţia 
geostrategică — acestea permițând excluderea rivalilor europeni din întreaga 
regiune eurasiatică la nord de Marea Neagră după 1710. Acesta a fost un 


model de expansiune europeană care s-a plasat la același nivel cu cel al 
Vestului maritim. 


RECLĂDIREA ASIEI RĂSĂRITENE 


Privind din perspectiva occidentală, cea mai izbitoare trăsătură a istoriei est- 
asiatice a fost retragerea în izolare după revoltele care au avut loc în prima 
jumătate a secolului al XVII-lea. Atât în China, cât și în Japonia, instalarea 
unor noi regimuri politice a dus la nevoia de consolidare politică și 
culturală, la nivel local, și a atras după sine o restrângere deliberată a 
contactelor diplomatice și comerciale pe plan extern. La prima vedere s-ar 
putea spune că există un contrast izbitor între Asia Răsăriteană — care 
aluneca ușor spre o stagnare culturală și economică în spatele barierei 
politice a diplomaţiei xenofobe — și Europa, care trăia o adevărată 
deschidere culturală, se bucura de un comerț solid peste ocean și ducea o 
politică competitivă. Concluzia logică ar fi că încetinirea expansiunii 
Europei impusă de îndelungatul declin economic de după 1620 a fost doar o 
„perdea de fum“ care ascundea prăpastia ce se căsca între Occidentul 
dinamic și Orientul somnolent, prins în capcana propriului conservatorism 
si egocentrism. 

Dar înainte de a trage o asemenea concluzie, e nevoie să acordăm atenţia 
cuvenită consecințelor marii metamorfoze pe care shogunatul Tokugawa și 
dinastia Qing au generat-o. Ambele au creat sisteme politice care avea să 
dăinuie 250 de ani. Ambele guvernări au cunoscut o perioadă de creștere 
demografică rapidă, de vastă colonizare agrară, de înflorire a comerțului 
intern și de creștere a cererii de carte. Un oarecare scepticism ar fi oportun 
legat de generalizările despre stagnare. Nici nu trebuie să tragem concluzii 
pripite, cum ar fi că participarea restrânsă a Chinei la comerțul internaţional 
după 1690 a fost semnalul încorporării acesteia în „periferia“ subordonată 
„sistemului global“ european.” O privire mai atentă poate sugera cá 
reclădirea Asiei Răsăritene după 1620 a jucat un rol fundamental în 
consolidarea civilizațiilor est-asia-tice în fata impactului expansiunii 
europene care s-a resimţit peste tot în lumea extraeuropeană după 1750. 

Decăderea treptată a dinastiei Ming din China de Nord a culminat cu 
ocuparea capitalei imperiale de către manciurieni în 1644 și cu începutul 
unei noi ere dinastice — cea a dinastiei Qing, după cum s-au autointitulat 


manciurienii." Adevăratul fondator al Imperiului Qing a fost Kangxi, 
născut în 1654. Acesta a domnit între 1661 și 1723, iar domnia sa prelungită 
a fost la fel de importantă pentru consolidarea dinastiei Qing ca și domnia 
lui Akbar pentru mogulii din India. La urcarea pe tron a împăratului Kangxi 
se întrezăreau prea puţine perspective pentru un regim imperial stabil. 
Manciurienii, ca elită conducătoare, nu renuntaserá încă la orânduirea de 
clan caracteristică societăţilor nomade din stepă.” Conceptul de succesiune 
dinastică — vital pentru continuitatea guvernării imperiale — le era complet 
străin. Politica clanurilor a presupus o continuă luptă pentru putere și 
influenţă, precum si reimpartirea bogățiilor si a pământurilor ocupate între 
clanurile dominante și căpeteniile acestora. Politica de clan era total opusă 
sistemului confucianist al imperiului consolidat în dinastia Han (206 î.Hr.— 
220 d.Hr.) și ajuns la apogeul său autocratic în timpul dinastiei Ming. 
Acesta ar fi unul dintre motivele pentru care o mare parte din sudul Chinei 
si largi segmente din elita de literati nu s-au putut reconcilia cu suveranii 
Qing. Această stare de lucruri și dependenţa inițială de aliaţii chinezi în 
răsturnarea dinastiei Ming au obligat manciurienii să delege puteri extinse 
generalilor chinezi responsabili cu subjugarea provinciilor sudice și sud- 
vestice. În jurul anilor 1670, trei dintre acești generali — „cei trei lorzi 
feudali“ — se bucurau practic de autonomie totală fata de Pekin și existau 
premisele ca aceștia să-și revendice propriile drepturi dinastice. La toate 
aceste dificultăţi se adăuga ameninţarea asupra manciurienilor în Asia 
interioară: din partea calmucilor, din partea imperiului teocratic al lui Dalai 
Lama din Tibet si din partea diplomaților taristi si a negustorilor de blănuri 
ruși din regiunea de la sud și est de lacul Baikal. Totodată, la graniţa 
maritimă cu Marea Chinei de Sud, colapsul dinastiei Ming și oportunitățile 
create de comerțul pe mare au creat premisele apariției unui stat negustoresc 
privat al unui pirat pe nume Koxinga (Cheng Chih-lung), cu o bază solidă 
pe insula Taiwan.” 

Supravietuirea dinastiei Qing era direct amenintata de lipsa controlului 
său real asupra sudului Chinei. Anticipând hotărârea împăratului Kangxi de 
a-i distruge, cei trei lorzi feudali s-au răzvrătit in 1673-1674. Generalul Wu, 
cel mai puternic dintre cei trei, a propus, cu o atitudine dispretuitoare fata 
de Curte, o separare teritorială care ar fi lăsat Chinei doar Manciuria și 
Coreea.“ O variantă mai viabilă ar fi fost divizarea Chinei de-a lungul 
fluviului Yangtze, ceea ce ar fi privat nordul Chinei și guvernul imperial de 


o sursă vitală de hrană și ar fi făcut din Pekin un stat de rang inferior, aflat 
într-un echilibru precar la granița cu Asia interioară. După lupte 
îndelungate, Kangxi a câștigat superioritatea la începutul anilor 1680, în 
parte pentru că Wu murise (de dizenterie) in 1678*! si în parte pentru că 
generalii feudali prezentau prea putin interes pentru loialiștii dinastiei Ming 
din sud, iar nobilimea erudită prefera continuitatea imperiului, chiar și sub 
dinastia Qing, decât o conducere militară. De asemenea, în 1683, Kangxi 
lichidase, în sfârșit, statul rebel condus de Koxinga, iar politica drastică de 
evacuare a centurii de coastă“? (pentru a tăia resursele rebelilor) dusă în 
ultimele două secole putea fi de-acum schimbată. Comerţul extern, 
restricționat din aceleași motive, se deschidea din nou.” La sfârșitul anilor 
1680, cu sudul Chinei mai mult sau mai puţin pacificat, Kangxi se putea 
concentra asupra Asiei interioare. 

Nici un împărat manciurian nu subestima pericolul reprezentat încă de 
nomazii din stepă si au avut în vedere crearea unui stat de graniță bazat pe 
fuziunea dintre economiile agrare și cele de stepă, suficient de solid încât să 
submineze loialitatea populaţiei etnice chineze. În anii 1670, conducătorul 
calmuc Galdan a început să pună bazele unui imperiu de stepă de 
dimensiuni amenințătoare. Începând cu prima sa tabără din Dzungaria, la 
vest de Mongolia, el a cucerit oazele și cetăţile negustorești din estul 
Turkestanului. În 1688 a invadat Mongolia exterioară si a provocat la luptă 
Pekinul.* În același timp, prezenţa rușilor la granița de nord a Mongoliei si 
în Amuria (la nord de Manciuria) anunţa o alianță profitabilă între 
negustorii străini de pe teritoriul Chinei. Kangxi a avut norocul că această 
dublă ameninţare din Asia interioară a apărut mult prea târziu și deci nu s-a 
suprapus cu luptele interne din China. Dar nu a existat un împărat chinez 
care să fi fost mai bine pregătit pentru presiunea mentală și fizică a 
războiului de frontieră. Kangxi era un vânător pasionat, care se lăuda că ar 
fi ucis peste 100 de tigri, duzini de urși și leoparzi și aproape 100 de lupi. 
Vânătoarea era pentru el un fel de antrenament de război, iar expedițiile sale 
repetate în zonele de frontieră, în căutarea vânatului și pentru a-și inspecta 
trupele, i-au oferit o sursă directă de cunoaștere a zonelor de conflict, 
precum si a tacticii si a logisticii necesare pentru o victorie a Chinei.% 

Nici rusii, nici chinezii nu si-au cunoscut initial puterea militará sau 
obiectivele. În anii 1650, Moscova prinsese de veste cá misteriosul potentat 
de la Răsărit, „cneazul Bogdoi“, era mai mult decât un simplu domnitor si 
trebuia tratat cu același respect cuvenit împăraţilor otoman, iranian sau 
mogul.% Rușii nádájduiau că chinezii vor dori relaţii diplomatice si vor 
deschide comerțul cu exteriorul. Comerţul Rusiei cu Asia Centrală si cu 
India începuse deja să se dezvolte prin Astrahan la gurile fluviului Volga. 
Se stabiliseră relații diplomatice cu calmucii și mongolii încă din 1630. 
Kangxi era dispus să treacă peste protocolul rigid care guverna relaţiile 
diplomatice ale Chinei și să se întâlnească, neoficial, cu emisarii ţarului; pe 
de altă parte însă, era hotărât să elimine influenţa rusă din Asia Răsăriteană. 
In 1684 i-a avertizat pe mongoli să înceteze comerțul cu rușii. În 1685 
armata sa intra în Albazin, cel mai avansat avanpost rusesc din valea 
Amurului. Rușii au revenit, iar cucerirea Mongoliei exterioare de către 
Galdan, in 1688, amenința Pekinul cu un război de frontieră lung si 
epuizant. Dar alianţa ruso-calmucă nu s-a materializat, iar în 1689, la 


Nercinsk, în sud-estul Siberiei, Kangxi i-a încercuit pe intermediarii ruși cu 
o armată uriașă și i-a obligat să cedeze întreaga regiune de nord a 
Manciuriei — o înfrângere în procesul de expansiune rusă care n-a fost 
răzbunată până în 1860. În 1690, armatele chineze au folosit artileria pentru 
a-l învinge pe Galdan.” Şase ani mai târziu, după o înfrângere rusinoasa, 
Galdan și-a curmat viata. Procesul de consolidare a ocupaţiei chineze din 
Asia interioară, care a presupus și cucerirea Xinjiangului și a Turkestanului 
de Est, a durat încă șase decenii. Dar Kangxi a reinstituit autoritatea 
Pekinului în interiorul Asiei Răsăritene. Această uriașă victorie, urmată apoi 
de domniile împăraților Yongzheng (1723-1735) si Qianlong (1735-1796), 
a fost preconditia geopolitică vitală pentru realizările guvernării Qing pe 
plan intern și, pe termen lung, pentru rezistența sa tenace la cererile 
diplomatice și comerciale europene din secolul al XIX-lea. 

Această mare victorie strategică a deschis, într-adevăr, calea pentru o 
perioadă deosebit de dinamică în istoria Chinei. Împăratul Yongzheng a dus 
la bun sfârșit procesul de tranziție de la regimul pe care manciurienii îl 
aduseseră la o versiune revitalizată și consolidată a absolutismului dinastiei 
Ming. Clasa războinică manciuriană a celor „Opt Steaguri“ — un sistem 
militar al nobilimii războinice care jucase un rol esenţial în preluarea 
puterii — a trecut sub control imperial sau a fost obligată să se retragă.* 
Ceea ce a făcut posibilă evitarea amenințării unui război între facţiuni în 
vremuri de succesiune dinastică. Marele Consiliu, nou și mult mai flexibil, 
venea acum să înlocuiască Marele Secretariat și regimul de cenzură în 
luarea deciziilor.” O a treia inovaţie, „sistemul birocratic“, încuraja 
scurgerea de informaţii confidentiale privind nelegiuirile autorităților 
provinciale. Reconsiderarea atentă a sistemului de examinare a fost o 
concesie adusă de Kangxi literatilor chinezi. Această reconciliere a 
reprezentat o legătură crucială între capitala imperială, nobilii eruditi din 
provincii și magistraţii regionali (hsien-chih) a căror instituție (yamen) 
reprezenta ochii și urechile guvernului imperial. Orice rebeliune putea fi 
sufocată din fașă, atât timp cât nobilii eruditi puteau aspira la o avansare în 
sistemul birocratic prin sistemul de examinare, cu programa clasică și 
ideologia confucianistă, și cât timp China era guvernată dintr-o cetate 
fortificată și având o armată manciuriană ultraloială în spate. Primii 
împărați ai dinastiei au insistat, de asemenea, pe cheltuieli minime, pentru a 
ușura povara taxelor. Având surplusuri mari din taxe și după o perioadă în 


care și-au înfrânt, şi-au supus dușmanii sau au ajuns la o reconciliere cu 
aceștia, împărații dinastiei Qing au găsit formula perfectă de securitate 
externa si de pace interna. 

În acest cadru favorabil a avut loc o creştere economică și o revigorare 
culturală. După unele calcule, populaţia Chinei s-a triplat între 1723 și 
1796, sub conducerea succesorilor lui Kangxi. Regiunile agrare aproape că 
și-au dublat suprafaţa între 1650 și 1800.% Etnicii chinezi (dinastia Han) au 
colonizat suprafeţele împădurite din sud și sud-vest. S-au reparat, pe 
cheltuiala statului, căile fluviale deteriorate și s-au construit altele noi.” 
Noile culturi de porumb (adus de portughezi) și de cartofi dulci (aduși la 
Fukien în secolul al XVIII-lea) au suplimentat rezervele de orez, ceaiul, 
planta de indigo și zahărul erau cultivate pentru export, în special în 
regiunile de coastă ale provinciilor Fukien și Kwangtung. Demnitarii din 
provincia de graniță Hunan sau din mijlocul văii fluviului Yangtze au 
încurajat culturile duble, oferind expertiză, stimulente fiscale și furnizând 
seminţele necesare.? Secolul al XVIII-lea a însemnat sfârșitul iobăgiei, 
instituție abolită de împăratul Yongzheng,” iar țăranii erau acum liberi să 
cumpere sau să vândă pământ. Numărul târgurilor comerciale a crescut 
exponential. În regiunea Jiangnan de pe cursul inferior al fluviului Yangtze, 
acolo unde comunicațiile navale favorizaseră dezvoltarea de mari orașe 
comerciale, tesáturile de bumbac erau produse pe scară largă de către 
artizanii stabiliți la sate. Din Shanghai se exportau textile în regiunile 
interioare aflate la distanţe de până la aproximativ 1 300 de kilometri, iar 
obiectele din fier, produsele din mătase și articolele de porțelan erau cerute 
pretutindeni.” Era o economie sofisticată, în care banii lichizi veneau de la 
întreprinderile particulare, iar creditul se baza pe vânzarea de contracte 
pentru viitoarele transporturi de sare către guvern — o marfă pentru care 
cererea era extrem de stabilă. Se poate spune că rolul Chinei în comerțul 
internaţional a fost destul de redus, dar comerţul său intern a fost la fel de 
prosper, dacă nu mai prosper, precum cel din restul Europei de la vremea 
aceea.” 

Poate cea mai frapantă trăsătură a dinastiei Qing a fost aceea că a 
promovat o etapă excepțional de productivă a renașterii culturale. Kangxi 
era mare amator de conversații cu iezuiții de la Curte (misiunea acestora 
supravietuise rásturnárilor dinastice). A învățat chiar să cânte la clavecin. 
Dar a respins ideea de schimb permanent între China și Europa. „China nu 


are interese comune cu Vestul“, a concluzionat el sec.? Vesticii, ca si 
iezuiţii, erau bine-veniti. Dar șederea lor acolo presupunea adaptarea la 
etica confucianistă: nu puteau călători după bunul plac. Când papa i-a trimis 
un mesaj în care îi cerea să-i trimită înapoi pe europenii pe care Roma îi 
considera eretici, Kangxi a refuzat — adăugând sarcastic că mai degrabă le- 
ar tăia capetele, pe care le-ar trimite la Vatican, pentru ca papa să vadă cu 
ochii lui că aceștia fuseseră „reformaţi“. Nu se cunoaște răspunsul papei. 
Principala preocupare a lui Kangxi a fost cultura chineză. Atât el, cât și 
urmașii lui au sponsorizat culegerea și publicarea lucrărilor de literatură 
clasică. Kangxi însuși a comandat alcătuirea unei enciclopedii. Nivelul 
alfabetizării a crescut, iar volumul literaturii tipărite a crescut și el pentru a 
face fata cererii.? Au fost publicate romane, poezii, tratate de istorie, 
biografii, dicţionare geografice, enciclopedii, antologii și lucrări despre 
Antichitate. Această cultură a nobilimii propaga valorile și tradiţiile 
clasicilor confucianiști: armonia în societate și natură, importanţa ierarhiei 
(în special între generaţii) și a ritualurilor și a codurilor de comportament 
menite să păstreze ordinea și coeziunea socială, nevoia de autocontrol și 
reprimarea impulsurilor personale. Prin literatură și artă, prin asigurarea de 
către stat a „cultelor“ și a sacrificiilor oficiale ca punct de interes pentru 
religia populară locală, influenţa culturii confucianiste s-a răspândit mai 
repede si mai adânc decât in orice altă epoca.” Integrarea politică si 
economică a Chinei era astfel corelată cu o unitate culturală crescândă în 
ultima eră dinaintea apariţiei unor legături mai intense și mai agresive cu 
Occidentul. 

Au existat însă și limite pentru rezultatele dinastiei Qing. Majoritatea 
teritoriilor aflate dincolo de marele sistem de comunicaţii navale au rămas 
tributare tradiţiilor locale — dar nu mai mult decât erau mari parti din 
Europa acelei epoci. Mult mai grav a fost eșecul Chinei de a resuscita 
puterea navală pierdută cu trei secole în urmă. Comerciantii și coloniștii 
chinezi din sud-estul Asiei nu aveau pretenţii la protecţie imperială, iar 
masacrele sabatice ale chinezilor din coloniile spaniole din Filipine nu au 
avut nici un fel de ecou la Pekin.'% Fascinatia Europei faţă de China — o 
fascinatie născută totuși din ignoranță si informare precară — nu avea 
corespondent în cercurile intelectuale chineze care demonstrau o 
combinaţie de suficientá si de prestigiu cultural demne de o tradiţie clasică 
nestrămutată, de un mare rafinament. În anumite privinţe, China secolului al 


XVIII-lea devenea și mai introvertită: împăratul Yongzheng s-a răzgândit, 
în 1727, asupra tolerantei limitate fata de misionarii creștini sosiți aici încă 
de pe vremea mongolilor.!! Chiar și când ideile europene erau adoptate, ele 
păreau neviabile sau irelevante în contextul chinez.” Un exemplu elocvent 
ar fi conceptul de perspectivă în pictură. Teoria artistică chineză a reușit să 
„reinventeze“ perspectiva: a respins ca nefondată teoria perspectivei fixe, 
punând în schimb accentul pe multitudinea de puncte de vedere din care 
putea fi privit un obiect sau un peisaj.” Poate cea mai profundă problema 
(din punctul de vedere al transformărilor tehnice și ştiinţifice) a fost 
conservatorismul societăţii Qing, care a acordat o imensă putere socială 
birocraţiei și societăţilor de tip breaslă, dar și autorităţii pe linie ereditară 
sau de clan, ce a jucat un rol esenţial în menţinerea unei discipline sociale 
ierarhice. Dinastia Qing a adăugat un nou sens tendințelor sociale 
înrădăcinate. La urma urmelor, în pofida faptului că milita pentru cultura 
confucianistă, dinastia era la origine un „rajah manciurian“ — o guvernare 
imperială exercitată de o dinastie străină si de acolitii săi rasiști, care 
fuseseră segregati prin locul de reședință si prin legile căsătoriei stabilite de 
majoritatea Han. Ca și alte regimuri coloniale din istoria lumii, populaţia 
manciurianá a înțeles că preţul stabilității era alianţa cu cei care dominau la 
nivel local și evitarea oricăror riscuri sociale sau politice. Așa încât 
consolidarea dinastiei Qing între 1680 și 1750 a apărut la momentul 
oportun. În preajma confruntării sale directe cu Occidentul, traiectoria 
politică distinctă a Chinei (dominată încă de legăturile simbiotice cu Asia 
interioară) n-a propulsat-o spre un despotism oriental absolut (așa cum își 
imaginau europenii) — si care ar fi permis o schimbare drastică în fata 
provocărilor externe —, ci a împins-o spre un „rajah restrâns“ în care 
guvernul central a lăsat întreaga iniţiativă la latitudinea forţelor locale (de 
obicei conservatoare). Când „miracolul economic“ al Chinei secolului al 
XVIII-lea s-a năruit, idealul unei schimbări politice era relativ limitat.!% 

Japonia, ca și China, a trăit o perioadă remarcabilă de consolidare politică și 
de creștere economică în secolul al XVII-lea și la începutul secolul al 
XVIII-lea. Shogunatul, sau regența, a fost declarat ereditar de către clanul 
Tokugawa. Curtea imperială, redusă la o importanţă simbolică, a rămas în 
vechea capitală Kyoto, unde shogunii dețineau un splendid palat pentru 
vizitele lor periodice. Cheia stabilității politice era reprezentată de 
supremația exercitată de Tokugawa asupra clanurilor și domeniilor acestora 


care divizau Japonia, precum și asupra nobililor (daimyo) care le stăpâneau. 
Dominația militară a fost dublată de sistemul cunoscut sankin kotai, care 
cerea daimyo să-și lase soțiile și copiii în capitala shogunală de la Edo unde 
și ei erau obligaţi să locuiască, dar nu an de an. În timp ce se aflau la Edo, 
daimyo erau obligați să participe de două ori pe lună la întrunirile 
organizate de shogun și să îndeplinească anumite funcţii administrative în 
oraș, dar și în jurul orașului. Clasa războinicilor ereditari, samuraii, se 
aduna în orașele centrale ale domeniilor, cum ar fi Himeji sau Nagoya, ori 
veneau la Edo si se puneau în serviciul daimyo aflaţi acolo. Potrivit titlurilor 
pe care le purtau, au fost transformați într-o clasă de nobili slujbasi, care 
depindea de stipendiile din partea clanului și a devenit din ce în ce mai 
atrasă de idealurile cavalerești formulate de confucianism, în viziunea 
căruia ordinea socială era un contrafort folositor noului lor statut. 

Pacea internă a atras după sine o rapidă explozie demografică, iar 
populaţia a crescut de la 12 milioane de locuitori în 1600, la 31 de milioane 
de locuitori în 1721 — o cifră aproape dublă fata de cea din Franţa, care era 
considerată uriașul demografic al Europei Apusene. A avut loc si un 
proces de urbanizare considerabilă, iar orașele Edo (circa 1 milion de 
locuitori), Kyoto (350 000 de locuitori) și Osaka (360 000 de locuitori) au 
devenit adevărate metropole, judecând după standardele globale. În 1700, 
orașul Edo era de două ori mai mare decât Londra.’ Suprafaţa cultivabilă 
s-a dublat între 1600 si 1720.9" A fost creată o bază sofisticată de producţie 
artizanală în domeniul textil, al prelucrării metalelor, al materialelor 
ceramice si al publicațiilor. Specializarea economică regională a 
promovat, prin dezvoltarea ei, comerțul intern. O seamă de antreprenori 
comerciali gestionau acest comerţ intern al cărui centru era la Osaka. Aici 
se afla „bucătăria Japoniei“, cu uriașa sa piață de orez, cu pământurile 
fertile și avantajul proximitátii cu orașul Kyoto, care era capitala culturală si 
cuprindea o concentrare diversificată de industrii, în special de prelucrare a 
mătăsii. În comparaţie cu Europa Apuseană, Japonia modernă timpurie era 
încă o „lume a lemnului“, poate pentru că într-o zonă des zdruncinată de 
cutremure lemnul permitea reconstrucția ieftină și rapidă a caselor. Orașele 
Japoniei erau o aglomerare de structuri joase din lemn. Dar europenii care 
călătoreau acolo nu aveau nici o îndoială asupra faptului că Japonia era o 
civilizaţie avansată și bogată, cu care erau nerăbdători să lege relaţii 
comerciale.!% 


După cum am văzut, Japonia a jucat un rol dinamic în extinderea 
comerțului din Asia de Est și Sud-Est între 1540 și 1640, perioadă ce a 
coincis cu debarcarea europenilor în regiune. Comerciantii și piraţii (wako) 
niponi au profitat din plin de noile oportunități comerciale ale comerțului 
triunghiular dintre Japonia, China și Asia de Sud-Est, în timp ce explozia 
exploatărilor de argint din Japonia a finanţat expansiunea comercială și a 
acoperit costurile mărfurilor din import.” Unele statistici arată că, la 1600, 
Japonia producea o treime din rezerva de argint a lumii!!! — unul din 
motivele pentru care europenii erau atât de dornici să facă negot în zonă. 
Porturile nipone din sud-vest, mai ales Nagasaki, s-au dezvoltat rapid, iar 
„cartierele chinezești“ au înflorit acolo unde s-au stabilit meșteșugarii și 
afaceriștii chinezi. La 1618, numai in Nagasaki au răsărit în jur de 200 
asemenea cartiere.!!* Cu toate acestea, atitudinea guvernului Tokugawa din 
Edo (bakufu) fata de dezvoltarea comerțului extern era profund 
ambivalentà. Se instalase un regim nou, iar controlul acestuia asupra 
domeniilor clanurilor indepártate putea fi oricánd compromis de contactele 
externe nereglementate. Catolicismul, în mod special, a fost identificat ca 
având legătură cu răscoalele si mișcările subversive, iar catolicii au fost ca 
atare persecutați. În anii 1630 si 1640, comerţul chinez și cel olandez 
(olandezii erau singurii europeni agreati) a fost restricţionat la orașul 
Nagasaki și la insula artificială Deshima, creată în portul orașului. 
Tulburările prelungite din China și închiderea porturilor sale pentru 
comerțul reglementat după 1661 au avut ca urmare întreruperea comerțului 
extern în Asia Răsăriteană. Dar când acest comerţ a revenit la viata, după 
1685, guvernul Tokugawa a arătat o îngrijorare crescândă fata de fluxul de 
argint nipon în afară, așa că a interzis exportul acestuia în 1688. Sistemul de 
control din Nagasaki a fost întărit după 1698 pentru a monitoriza cu și mai 
mare strictețe comerțul și schimbul de informații. "4 

„Izolarea“ japonezilor se explica, pe de-o parte, prin teama manifestată de 
partizanii circulaţiei monedelor metalice, teamă de altfel cunoscută 
guvernelor europene, iar pe de altă parte prin nesiguranța privind relaţiile cu 
China, o superputere regională, al cărei sistem est-asiatic era o negare fátisá 
a independenţei Japoniei. Izolationismul a fost soluţia implicită la problema 
relațiilor sino-japoneze, menită să descurajeze o invazie a chinezilor, 
invazie similară cu cea căreia japonezii îi tinuserá piept cu greu patru secole 
în urmă. Dar izolarea nu era totală. Ideile și cultura chineză au exercitat un 


farmec aparte si au fost imbrátisate de regimul Tokugawa. China reprezenta 
cel mai puternic exemplu de stat imperial consolidat și stabil. Literatura și 
arta chineză dădeau tonul în înalta societate: stăpânirea limbii chineze și a 
stilului chinezesc de pictură erau foarte apreciate." S-au depus de 
asemenea mari eforturi pentru adaptarea ideologiei confucianiste la 
condiţiile japoneze. Nagasaki se transforma dintr-o ușă ferecată într-o 
poartă întredeschisă, un loc de unde autorităţile își culegeau informaţiile 
despre corăbiile care ancorau în port (și ai căror căpitani erau obligați să 
redacteze „noi rapoarte“ ce urmau a fi transmise mai departe la Edo) și prin 
care erau importate cărți. „Izvorul de cunoștințe olandeze“ pătrundea încet- 
încet printre samurai, profesori și savanți. 

Regimul de izolare politică nu a însemnat o stagnare economică. 
Creșterea economică din Japonia după 1600 a fost stimulată de o dublă 
revoluţie remarcabilă. În primul rând, sistemul politic a creat o nouă și 
cuprinzătoare economie urbană pe măsură ce daimyo și samuraii se instalau 
în orasele-cetáti. Cel mai elocvent exemplu a fost chiar orașul Edo. 
Sistemul de prezenţă alternativă sankin kotai a adus sute de daimyo la Edo 
împreună cu familiile lor și suitele de samurai."5 In 1700, jumătate din 
populaţia orașului Edo — care număra un milion de suflete — o reprezentau 
samuraii care trăiau în clanuri și acopereau circa trei sferturi din suprafața 
orașului. Împreună, nobilii daimyo si samuraii reprezentau o uriașă 
concentrare de consumatori de elită ai serviciilor oferite de meșteșugarii și 
zilierii urbani. Puterea lor de cumpărare provenea din profiturile de pe 
domenii, uneori echivalente în produse păstrate în depozite uriașe de pe 
țărmurile orașului Edo și care ulterior erau convertite în bani lichizi odată 
ce a zecea parte din acestea era vândută pe piaţa din Osaka, de unde 
proveneau majoritatea alimentelor din Edo. Acest sistem era un putemic 
stimulent pentru comerțul intern și sistemul bancar, încurajând totodată o 
economie integrantă care producea alimente și articole de manufactură 
pentru piaţa centrală. De cealaltă parte, nevoia de profituri a consumatorilor 
din elita urbană dădea un impuls productivităţii din zonele rurale. 
Obligativitatea nobililor daimyo de a locui la Edo în anumite perioade era 
compensată de călătoriile periodice pe care aceștia le făceau către si de la 
reședințele lor din provincie. Procesiunile acestor daimyo, ajungând uneori 
la 2 000 de oameni, au încurajat dezvoltarea hanurilor și o reţea stabilă de 
rute terestre și maritime. 


În al doilea rând, tiparul de consum al elitelor nu depindea (asa cum se 
întâmpla în Europa) de comerțul extern. Odată ce comerțul extern n-a mai 
fost atât de ofertant, japonezii au reușit să practice o politică mercantilă 
independentă. Spre deosebire de Anglia, de exemplu, japonezii dispuneau 
de propria rezervă de argint si nu aveau nevoie de comerț pentru a crea baza 
monedei lor — un aspect care îi obseda pe economiștii din Europa modernă 
timpurie. De asemenea, japonezii aveau un mod aparte de a răspunde cererii 
de produse si de alimente de lux de pe piaţa interna. Materialele ceramice 
coreene se bucuraseră deja de prestigiu în Japonia. Artizanii coreeni au fost 
aduși în Japonia după invazia lui Hideyoshi din anii 1590 și astfel s-a creat 
o nouă industrie autohtonă. Gama variată de condiţii climatice din Japonia a 
permis indigenizarea de noi culturi pentru profit: bumbac, mătase, tutun și 
zahăr. Mătasea și bumbacul erau produse la Kyoto și Osaka, iar producţia 
de zahăr a devenit treptat independentă. Pescuitul avea de asemenea o mare 
importanţă în secolul al XVII-lea. Japonia a exploatat cu succes un mediu 
natural deosebit de bogat și de variat, dezvoltând o economie mercantilă 
bogată comparabilă cu cea a Europei, dar fără costurile și riscurile 
colonialismului. Chiar și după 1720, când creșterea economică a stagnat din 
cauza epuizării resurselor și a lipsei de noi regiuni de uscat și când s-a 
înregistrat o scădere demografică, s-a produs totuși o „revoluţie 
muncitorească“ ce a presupus intensificarea agriculturii, promovată partial 
de stat (prin fermele experimentale și importul de plante din China), 
revoluţie care a ajutat la menţinerea realizărilor economice ale secolului 
precedent și la păstrarea unităţii politice și sociale concepute de shogunatul 
Tokugawa.'" 

Dinamismul economic din Japonia modernă timpurie si izolarea sa 
ulterioară au fost în mare măsură o consecință a poziţiei Japoniei în lumea 
est-asiatică. Reinstaurarea puterii chineze și revigorarea vechii sale tradiţii 
diplomatice făceau influenţa niponă pe continent redundantă. În orice caz, 
potrivit standardelor europene, Japonia era situată la mare distanță 
geografică. Teama manifestată de Japonia fata de o civilizaţie continentală 
dominantă era dublată de un puternic interes fata de produsele culturale si 
valorile sociale de pe continent: un raport dificil, greu de gestionat. În 
momentul în care Japonia a rămas fără rezervele de argint și produsele 
importate au devenit viabile, s-a încercat impunerea unei stabilitáti 
economice și sociale fundamentate pe politica comercială din insule și s-a 


evitat riscul extrem al expansiunii peste ocean. Paradoxal, japonezii au 
impus restricții asupra importului de textile în același timp cu britanicii, dar 
într-un mod mult mai eficient. Adevărata ameninţare la adresa stabilității și 
a independenţei Japoniei nu consta în pătrunderea ideilor și tehnologiilor 
străine — care puteau fi oricum asimilate și adaptate treptat —, ci în șocul 
înconjurător sau extern. Foametea care a lovit în anii 1720 ar fi putut 
distruge sistemul economic si impune schimbări drastice. La fel, 
instabilitatea crescândă din Asia de Est, care atrásese multi venetici în 
secolul al XVI-lea, ar fi putut afecta integritatea bine vegheată a lumii 
japoneze. Dar la 1750 nici una dintre aceste amenințări nu plana asupra 
Japoniei. Dimpotrivă, avantajele Japoniei izvoráte din poziţia sa 
geostrategică excepţională păreau mai mari ca oricând după cucerirea 
teritoriilor din Asia interioară în 1759-1760 de către dinastia Qing. 


IMPERIILE ISLAMICE SUB PRESIUNE 


În epoca modernă târzie (1620-1740), lumea islamică era mult mai expusă 
la influenţa și concurenţa europeană, comparativ cu alte state și civilizaţii 
din Asia de Est. Existau nenumărate zone între Asia de Sud-Est și coasta 
atlantică a Africii în care soldaţii, navigatorii, comercianții, misionarii și 
diplomaţii europeni se confruntau cu omologii lor musulmani, având în 
vedere că atât teritoriul islamic, cât și Europa își extinseseră suprafaţa odată 
cu dezvoltarea comerțului la distanţă între secolele al XV-lea și al XVII-lea. 
După cum am văzut în capitolul anterior, perioada supranumită „Epoca 
Marilor Descoperiri“ din istoria Europei a coincis cu consolidarea a trei 
mari imperii musulmane: Imperiul Otoman, Imperiul Safavid și Imperiul 
Mogul. După 1500, în Asia de Sud-Est s-a înregistrat un val de islamizare 
accelerat și puternic; legăturile comerciale cu India și Orientul Mijlociu s- 
au intensificat, iar islamul a devenit din ce în ce mai captivant ca religie a 
statelor comerciale si ca fundament al unor legături extinse de rudenie.!? În 
Africa de Vest — o altă sferă importantă de influență islamică încă din 
secolul al XI-lea —, apariția Imperiului Songhai în mijlocul Nigerului după 
1468, consolidarea islamului mai departe în est, printre triburile Hausa din 
Katsina sau Kano!? și întărirea regatului Bornu sub Idris Alooma (cca 
1571-1603)? au susţinut continuitatea dinamismului ideilor religioase, 
culturale și politice la sud și la vest de inima teritoriilor islamice. 


Epoca modernă târzie, după 1620, este deseori descrisă ca o perioadă de 
stagnare și de declin inevitabil al imperiilor și culturii islamice, 
caracterizate prin închidere în sine și conservatorism incompatibile cu 
curentele inovative din gândirea europeana.'*' Ar fi tentant să credem că 
societățile europene adoptaseră mentalitatea științifică necesară progresului 
material si că vecinii lor musulmani rămăseseră în negura religiei. În 
realitate, importanţa omului de știință în viata tehnologică și comercială a 
Europei, în opoziţie cu umilul mestesugar, era cel mult redusă până în a 
doua jumătate a secolului al XVIII-lea.'? În orice caz, în secolul al XVII- 
lea și la începutul secolului al XVIII-lea au existat unele semnale cum că 
marile state islamice și cultura islamică își pierduseră din dinamismul 
anterior. Criza comercială și cucerirea de către olandezi a principalelor state 
islamice din sud-estul Asiei (Makassar, Banten și Mataram) după 1660 au 
fost piedici însemnate. În Sahelul vest-african, căderea Songhay-ului în 
1591 (odată cu invazia marocanilor) a marcat începutul unei lungi perioade 
de dezintegrare politică în inima Nigerului, lucru total nefavorabil întăririi 
influențelor islamice.!* Fiecare dintre cele trei imperii musulmane a 
cunoscut tendințe centrifuge puternice al căror efect a fost slăbirea 
solidarităţii interne împotriva atacurilor externe. Însă, până la jumătatea 
secolului al XVIII-lea, nu au prea existat semne că aceste schimbări ar fi 
influențat ireversibil puterea societăţilor islamice și europene, ci mai 
degrabă acestea au ajustat într-un mod subtil echilibrul global. 

La prima vedere, istoria Imperiului Otoman oferă dovezi ample ale 
faptului că statele si cultura islamice au fost inexorabil condamnate la o 
retragere și la un declin gradual. Între 1683, când turcii nu au reușit să 
ocupe Viena, și 1739, când otomanii au suferit pierderi teritoriale majore, 
elanul expansionist care îi purtase până în inima Europei în secolul al XVI- 
lea a suferit un declin. După 16 ani de război, prin Pacea de la Karlowitz 
din 1699, sultanul a fost obligat să cedeze Ungaria si Transilvania 
împăratului habsburg. Între 1716 si 1718, reaprinderea conflictului dintre 
cele două imperii i-a costat scump pe otomani după semnarea Păcii de la 
Passarowitz în 1718. Valahia de Vest, Banatul (sau „regiunea de graniță“) 
inclusiv orașul Temesvar (Timisoara de azi) si Serbia au intrat sub 
autoritatea Vienei, împreună cu Belgradul, marea fortăreață de graniță care 
apăra câmpia Dunării Inferioare. Avântul militar și tehnica de luptă 
superioară care le aduseseră ienicerilor atâtea victorii în secolul anterior 


păreau mai puţin eficiente împotriva armatelor habsburgice antrenate prin 
noi tehnici de instrucţie și conduse de generalul Montecuccoli sau de prinţul 
Eugen de Savoia. Si mai grav din punctul de vedere al otomanilor era faptul 
că după 1700 au avut de-a face cu doi inamici în regiunea Balcanilor și a 
Mării Negre. Otomanii se confruntau de-acum cu expansiunea Habsburgilor 
și a Romanovilor și și-au pierdut statutul de „superputere“ în sud-estul 
Europei, situându-se într-un soi de splendidă izolare față de reţeaua 
diplomaţiei intraeuropene. La 1740, preţul supravieţuirii otomane a fost o 
participare mai activă în sistemul statelor europene, cu toate costurile, 
riscurile și compromisurile pe care acest lucru le atrăgea după sine." 

Esecurile de pe câmpul de luptă si de la masa tratativelor poate fi privit ca 
un indiciu al esecurilor mai puţin vizibile din viaţa politică și economică a 
acestui stat învins. „Declinul“ politic otoman după 1600 a fost supus unei 
examinări istorice minutioase. Slăbiciunea conducătorilor, a politicii duse 
de aceștia sau a instituţiilor a fost atribuită unor cauze diverse: izolarea 
nesănătoasă a sultanilor și a moștenitorilor lor în harem și dezvoltarea la 
Curte a unor politici ascunse si teserea de intrigi; renunţarea la tributul de 
sânge care asigurase guvemul și armatele sultanului cu servitori loiali, 
imuni la influenţele locale; preluarea efectivelor de ieniceri și a corpului 
birocratic de către demnitari musulmani ostili autorităţii sultanului și mult 
mai preocupaţi de profiturile obţinute din patronat; și descentralizarea 
susținută a colectării de taxe și a guvernării din provincii care cedau din ce 
în ce mai mult în fata demnitarilor locali (ayan) și a agenţilor fiscali. 
Fiindcă autoritatea centrală era din ce în ce mai slăbită, tulburările locale și 
nesiguranța au crescut, sau cel puţin așa susțin unii istorici: viceregii 
provinciilor (dey), mamelucii și moșierii (derebey) și-au creat propriile 
armate și s-au luptat pentru avantajele puterii provinciale. 

Incoerenta politică era amplificată de un adânc sentiment de amor-teala 
economică. În timp ce comerțul de tranzit a rămas la fel de important în 
orașele otomane de la Mediterană sau din jurul acesteia, transportul naval a 
trecut aproape în întregime în mâinile negustorilor europeni. Automat, 
economia otomană a început să producă materie primă și mărfuri pentru 
piaţa europeană, în special bumbac. Tendinţa de a depinde de manufacturile 
europene (de exemplu, producţia textilă) s-a accentuat din ce în ce mai 
mult. Ca atare, industria manufacturieră a intrat în declin. Mai mult decât 
atât, guvernul otoman a cedat privilegiile comerciale negustorilor europeni 


în schimbul scutirii de taxe și de adaosuri, ceea ce a condus la nenumărate 
abuzuri. În loc să urmeze o politică „mercantilă“ de susținere a propriilor 
producători și produse, otomanii păreau că se situează, într-un mod pervers, 
de partea intereselor veneticilor.^? Rezultatul a fost expunerea imperiului la 
pătrunderea din ce în ce mai profundă a comercianților europeni, erodarea 
industriilor și a comunităţilor urbane pe care le susțineau și balcanizarea 
imperiului ca aparat economic. 

Cum era de așteptat, aceste indicii clasice de „periferizare“ au fost 
considerate parte a unei stagnări culturale generalizate. Eșecul intelectual 
închidea cercul vicios al eșecului politic și al declinului economic. Viaţa 
intelectuală căzuse victimă unui conservatorism religios acerb, accentuat de 
dominaţia politică crescândă a clasei de musulmani educati; ca atare, 
interesul pentru cercetarea empirică și asimilarea ideilor străine a scăzut 
exponential. Nivelul interesului fata de Europa a rămas modest — o 
reminiscență, s-a spus, a unui respect cultural modest impus de Europa în 
epoca de expansiune otomană și a dificultăţilor lingvistice pe care cultura 
poliglotă europeană le impusese asupra eruditilor otomani.!** Indiferenta 
oficială fata de geografia Europei era cumplită: în anii 1770, guvernul 
otoman credea că flota rusească ajunsese în Marea Mediterană pe căi navale 
ce traversau centrul Europei." Lipsită de mijloacele si de hotărârea de a 
adapta sistemul educaţional la noua programă, dovedind spirit empiric și 
idei preconcepute în domeniul tehnic, cultura islamică a otomanilor 
devenise o văgăună întoarsă în timp de iluzii. 

Toate acestea duc la un formidabil rechizitoriu al eșecului otoman. Dar 
genul acesta de atitudine se bazează pe două presupuneri cel puţin 
îndoielnice. Prima e legată de contrastul dintre regresul vieții otomane și 
ordinea și progresul din Europa. Dar Europa nu era nici pe departe un peisaj 
echilibrat cu câmpii înfloritoare si orașe în plină dezvoltare. Estul și sudul 
se confruntau cu iobăgia, foametea periodică și reprimarea violentă a 
răscoalelor țărănești. Călătoriile în centrul Spaniei, în sudul Italiei sau în 
munţii Scoției erau anevoioase și deseori periculoase. Tâlhăria la sate era la 
ordinea zilei, în special în regiunile afectate de războaiele din secolul al 
XVII-lea. Chiar și în vestul Europei, în economia provincială pe o rază de 
100 și ceva de kilometri pătraţi în jurul Parisului, oamenii trăiau la granița 
dintre subzistență și foamete, dat fiind că metodele de cultivare a 
pământului nu se schimbaseră prea mult din epoca medievală.!% Lipsa de 


toleranţă religioasă manifestată de guvernele Franţei și Angliei (pentru a lua 
doar două exemple de tari vest-europene) contrasta izbitor cu atitudinea 
otomanilor. A doua părere, după cum au punctat și istoricii turci ceva mai 
recent, este aceea că declinul otoman a fost rezultatul unei proaste 
guvernări, deosebită de cea exercitată în era expansiunilor, când Imperiul 
Otoman se bucurase de un regim centralizat."? 

Chiar și judecat după testul aspru al războiului, declinul Imperiului 
Otoman dinainte de 1740 nu a avut drept rezultat o dispariţie definitivă a 
acestuia. Cu toate că pierduseră Ungaria și Transilvania, prin Tratatul de la 
Belgrad din 1739 turcii au recuperat ce pierduseră la Passarowitz în 1718, 
inclusiv Belgradul. Armatele otomane au demonstrat o capacitate 
remarcabilă de regrupare, potrivit lui Montecuccoli — cel mai înțelept dintre 
generalii habsburgi. În 1711, armata rusă condusă de Petru cel Mare 
suferise o înfrângere umilitoare în campania de pe Prut, râul de la graniţa 
României (moderne). Cotropitorii ruși, inferiori numeric, înfometați, 
nemaiavând nici nutreţ pentru cai, au intrat pur și simplu în panică, 
confruntati fiind cu forţele otomane care aveau rezerve din abundență si 
dispuneau de impresionante trupe de artilerie și de un uriaș corp de 
cavalerie. Rușii s-au predat la Azov, iar Petru s-a retras fără veste de pe 
câmpul de luptă." Curtea sultanului de la Constantinopol (denumită adesea 
Înalta Poartă, după marea poartă de onoare unde vizirii își aveau 
cancelariile) se afla în continuare în fruntea unui mare imperiu întins pe trei 
continente și al cărui „flanc“ european era singurul ghimpe în coasta 
otomanilor, geostrategic vorbind. Apărarea eficientă a integrităţii sale 
teritoriale demonstrează că societatea otomană era mult mai flexibilă, 
rezistentă si unită decât lasă de înţeles istoricii adepti ai teoriei „declinului“. 

Rezistenţa de care am pomenit își avea rădăcinile în primul rând în poziţia 
geopolitică puternică, rămasă neschimbată până în anii 1760. După 
pierderea Ungariei si a Transilvaniei, otomanii s-au bazat pe bariera fizică 
reprezentată de Munţii Carpaţi. Recuperarea Belgradului, în 1739, le-a 
asigurat turcilor controlul asupra pâlniei strategice dintre Europa 
habsburgică și Balcanii otomani. Turcii controlau Marea Neagră, o 
adevărată autostradă maritimă, ca atare și ei, și clienţii lor, dinastia Giray 
din Crimeea, erau o piedică în calea înaintării rușilor în Marea Neagră, în 
ciuda eforturilor disperate ale ţarului de a ocupa Perekop și Azov. Cosmarul 
logistic pe care îl presupunea organizarea unei armate care să mărșăluiască 


peste stepa ucraineană a însemnat că Marea Neagră a rămas, multă vreme, 
ceea ce s-a numit Mare Ottomanicum — un avantaj extrem de important. 
Belgradul, Carpaţii și Marea Neagră au asigurat, împreună, linia de 
demarcaţie dintre Imperiul Otoman și vestul Europei. Această graniţă a 
devenit și mai solidă datorită puternicelor structuri defensive culturale. În 
afara comunităţilor musulmane din Balcani, otomanii se puteau baza pe 
loialitatea clericilor greco-ortodocși care aveau puţin de câștigat în cazul în 
care Austria catolică ar fi fost victorioasă. Chiar și în Africa de Nord, în cel 
mai îndepărtat și vulnerabil nod maritim al imperiului, teama și ura faţă de 
Spania catolică precum și dependenţa economică de piraterie au întărit 
loialitatea provinciilor Magrebului fata de îndepărtata metropolă." 

Securitatea geostrategicá a fost cea care a permis cu adevărat 
descentralizarea guvernului dupà 1600. Rolul important pe care demnitarii 
de la orașe l-au jucat în administrarea provinciilor si în colectarea taxelor 
(ca agenţi fiscali oficiali) pare acum mai puţin important în prăbușirea 
imperiului într-o cleptocratie larg răspândită decât recunoașterea la timp a 
noilor elite provinciale a căror cooperare era necesară pentru menţinerea 
ordinii sociale si colectarea de taxe.'? În provinciile arabe si în Egipt, o 
descentralizare similară a conferit mai multă putere locală garnizoanelor de 
ieniceri ereditare și mamelucilor din Cairo.’ Fanariotii greci, proveniţi din 
elita creștină bogată de la Constantinopol, au domnit în Ţările Române. În 
Magreb, dinastiile din partea locului care se bucurau de o mare autonomie 
s-au stabilit în Maroc, Alger, Tunis și Tripoli. Dar până la 1750 nu au 
existat dovezi însemnate că centrul imperial de la Constantinopol ar fi 
pierdut controlul asupra intereselor locale, a căror autoritate și legitimitate 
depindeau încă de loialitatea lor fata de otomani. Prima sarcină a guvernului 
otoman a fost menţinerea prestigiului autorităţii sultanului (daulat) prin 
respingerea intervenţiei străine și evitarea înfrângerii militare. 

Nici situaţia economică nu era una foarte îngrijorătoare. E drept că 
industriile manifacturiere au slăbit sub presiunea rivalilor europeni, dar 
orașele Constantinopol, Izmir și Cairo au rămas mari centre comerciale — 
Cairo chiar mai înfloritor ca urmare a comerțului nou apărut cu cafea din 
Yemen. Producţia de bumbac, lână și tutun a adus prosperitatea în unele 
regiuni cel puţin, prosperitate reflectată în scurt timp într-o dezvoltare 
explozivă a construcțiilor. Comerţul intern care furniza cea mai mare 
parte a mărfurilor cerute pe piață a rămas în sarcina producătorilor locali.'*? 


La 1740 era clar ca lumina zilei că Imperiul Otoman nu se putea ridica la 
nivelul celor mai înfloritoare zone din Europa în producţia manufacturieră 
și în domeniul agrar. Îi lipseau, de asemenea, mijloacele pentru a se 
transforma într-un stat național sau o economie națională după modelul 
clasic al mercantilismului european. Cu toate acestea, întâmplător sau nu, 
guvernele otomane au conceput o formulă surprinzător de eficientă pentru 
supraviețuirea imperiului în condiții mult mai dificile decât cele cu care se 
confruntaseră începând cu a doua jumătate a secolului al XVII-lea. După 
1739, strategia de apărare împotriva Vestului părea mult mai solidă decât 
fusese multe decenii la rând. Turcii invátaserá de-acum să joace cartea 
diplomaţiei europene și s-au folosit de antipatia francezilor fata de 
habsburgi pentru a recuceri Belgradul. Politicile reformatoare din „Perioada 
lalelei“ au dus poate la nenumărate conflicte, dar conducătorii otomani încă 
puteau cumpăra din Europa expertiza militară și tehnologia de care aveau 
nevoie, fără să riște niște tulburări culturale și sociale pe care o reformă mai 
ambițioasă le-ar fi provocat. Cât privește privilegiile comerciale acordate de 
otomani negustorilor străini, prin sistemul de ,,capitulatii“, nu erau nici 
acestea oferite din pură generozitate. Comerţul extern era încurajat, dar, în 
același timp, negustorii străini erau segregati, iar atracţia exercitată de 
Occident asupra societății musulmane era strict controlată. Datorită 
suveranității absolute, statutului lor necontestat de gardieni ai locurilor 
sfinte (de la Mecca, Medina și Ierusalim) și autorităţii asupra orașului 
Cairo, capitala culturală și intelectuală a islamului, otomanii au fost capabili 
să menţină un echilibru fragil între diferitele elemente ce alcătuiau 
extraordinarul lor sistem: un imperiu multietnic, așezat pe flancul Europei, 
întruchiparea politică a islamului ortodox din inima Orientului Apropiat. 

La mijlocul secolului al XVII-lea, cea mai bogată și mai dinamică zonă a 
teritoriilor islamice era sub conducerea mogulilor. Centrul Imperiului 
Mogul era „semiluna fertilă“ din nordul Indiei: câmpiile fluviului Gange 
care se întindeau din nord-vestul îndepărtat până în Bengal și în Delta 
Gangelui. Centrul său strategic era „triunghiul Delhi“, care controla trecerea 
dintre două sisteme fluviale și coridorul de 160 de kilometri lățime între 
poalele munţilor Himalaya și podişul Deccan. În 1648, mogulii şi-au mutat 
capitala de la Agra la Delhi, în palatul-cetate Shahjahanabad special 
construit!“ si care reflecta bogăţia colosală de care se bucurau conducătorii 
acestui imperiu. În 1650, această nouă metropolă imperială, cu aglomerările 


de reședințe aristocratice din jurul curții imperiale, era egală ca suprafață cu 
Parisul. 

Ascensiunea puterii mogule fusese un factor-cheie în istoria lumii 
moderne timpurii. Conducerea mogulă a unificat regiunile din nordul Indiei 
și a instaurat acolo pacea. A promovat, totodată, răspândirea comerțului 
Indiei în Asia Centrală și dincolo de ea. Cucerirea Bengalului de către 
moguli a accelerat colonizarea agrară a junglei si a mlaștinii'“* și comerțul 
cu textile până pe Gange la câmpiile Hindustanului.'*” Comerţul cu mogulii 
i-a atras pe negustorii europeni în marele oraș portuar Surat din vestul 
Indiei, de unde porneau spre nord și vest drumurile comerciale care duceau 
la Delhi și Agra. Expansiunea economică a imperiului a fost posibilă și 
datorită iscusintei de care Akbar a dat dovadă amestecând populaţiile de 
nobili războinici musulmani din Asia Centrală, scribi musulmani și 
funcţionari din Iran (în continuare magnetul cultural al lumii islamice), 
războinici rajputani hindustani si literati brahmani, în ceea ce avea să 
devină un sistem politic stabil. Pe măsură ce „dinastiile“ de moșieri își 
întăreau controlul asupra bogăției agricole, a crescut și consumul de 
produse meșteșugărești și de lux și a fost încurajată construirea de orașe și 
pieţe (sau ganjs). Cu o populaţie cel putin la fel de mare precum cea a 
Europei contemporane, cu pământuri fertile și materie primă accesibilă, 
India a devenit cea mai mare producătoare de materiale textile din lume, 
exportând ţesături din bumbac în Orientul Mijlociu, în Africa de Vest și în 
Europa. Diversitatea și calitatea produselor indiene din bumbac, preţul 
relativ mic al acestora (unii contemporani apreciau că mâna de lucru din 
India era a șaptea parte din costul mâinii de lucru din Europa!) le ofereau 
acestora un avantaj uriaș pe pieţele europene. La 1600, Compania Britanică 
a Indiilor de Vest renuntase la vechea obsesie de a cumpăra mirodenii 
ieftine din Orient și începuse să se concentreze asupra importului și vânzării 
textilelor indiene!“ — cu precădere din Bengal, care devenea centrul 
operaţiunilor sale și cea mai dinamică regiune din India. 

Astfel, comercianții și meșteșugarii indieni ajunseseră să joace un rol 
însemnat în dezvoltarea comerțului internațional, o trăsătură importantă a 
istoriei moderne timpurii. Cu toate că nu există o documentare detaliată, cu 
excepția registrelor ținute de companiile portugheze, olandeze și engleze, se 
vehiculează ideea că mare parte a comerţului indian naval cu Orientul 
Mijlociu — cea mai mare piață de desfacere — se afla în mâinile negustorilor 


indieni și ale armatorilor.'?^ Fără replica dinamică a producătorilor indieni, 
căile maritime din ce în ce mai bătătorite folosite atât de profitabil de 
europeni ar fi rămas fragile. Din punct de vedere politic si cultural, 
această participare viguroasă a subcontinentului indian la expansiunea 
reţelelor comerciale internaţionale a atras după sine o mare receptivitate la 
influenţele străine. Așa stăteau lucrurile pe coasta sudică a Indiei, unde 
autoritatea mogulă nu se manifesta total. Dar la fel se întâmpla și în India de 
Nord, unde era concentrată mare parte din puterea mogulă. În secolul al 
XVII-lea, comercianții, doctorii și meșteșugarii europeni puteau fi întâlniți 
în toate orașele mari ale imperiului.“ Artileriștii europeni serveau în 
armata mogulă. Misionarii iezuiţi erau liberi să predice și să ducă munca de 
convertire — cu toate că eforturile lor păreau a fi mai degrabă îndreptate 
asupra europenilor rătăcitori,* iar convertitii proveneau dintre localnicii 
săraci şi dintre cei care trăiau la marginea societăţii. În special în domeniul 
literaturii, mogulii puneau mare pret pe modelele persane. Dar imagistica si 
portretistica religioasă introdusă de iezuiţi au avut o influență covârșitoare 
asupra artei mogule.'^* 

Deschiderea Indiei către comerțul si cultura din Iran si Asia Centrală si 
spre influența pe mare de-a lungul vastei sale coaste peninsulare, când este 
combinată cu impenetrabilitatea podișului Deccan, poate fi explicaţia 
eșecului oricărei puteri — chiar și una atât de iscusită și de sofisticată 
precum mogulii — pentru a unifica Asia de Sud și a impune uniformitatea 
culturală și administrativă obţinută de dinastia Ming în China. Elitele 
musulmane dominau principalele state din sud după căderea Imperiului 
Vijayanagar hindus în 1565. Efortul de a subordona nobilimea hindusă din 
Deccan și de a impune sistemul mogul al atribuirii de pământ în schimbul 
serviciilor administrative si militare a provocat o rebeliune concentrată în 
regiunea Maratha, în jurul orașelor Satara și Poona. Această rebeliune a fost 
condusă de Sivaji, un mercenar, „un bărbat amenintátor... bine făcut... 
circumspect, tainic, subtil, crud, perfid“, după cum îl descrie un observator 
englez, reverendul John L'Escaliot.'^ În 1674, Compania Engleză a Indiilor 
de Est a trimis un emisar de la Bombay (Mumbaiul de azi) pentru a 
participa la ceremonia de încoronare a lui Sivaji, desfășurată la castelul 
acestuia din Rairy, unde i s-a ridicat o statuie din aur, după tradiţia 
împăraţilor hindusi."? La 1670, îngrijorarea mogulilor faţă de rebeliunea 
condusă de Sivaji a fost de ajuns ca împăratul Aurangzeb să părăsească 


orașul-cetate Shahjahanabad și să petreacă restul îndelungatei sale domnii 
(1658-1707) în campanii nesfârșite dintr-o regiune în alta, pentru a-i 
supune pe rebelii din Maratha. Aurangzeb a repurtat o victorie de scurtă 
durată în 1690 (Sivaji murise în 1680). Dar în momentul morţii sale, în 
1707, puterea mogulă fusese înlăturată din India!? — o înfrângere care a fost 
ulterior oficializată prin farman sau declaraţia imperială din 1719. Istoricii 
aveau să descrie domnia lui Aurangzeb drept apogeul epocii mogule, iar 
moartea sa, conform acelorași istorici, a fost începutul unei noi epoci 
întunecate de decădere a imperiului, de la care India a fost salvată datorită 
intervenţiei englezilor in 1765. Umiliti de rebelii din Maratha, incapabili să 
oprească procesul de preluare a puterii de către guvernatorii din provincii 
(sau subahdar), sfidati prin apariţia sikhismului în Punjab, mogulii și-au 
pierdut în cele din urmă prestigiul după invazia lui Nadir Sah, conducătorul 
Iranului. Victoria lui Nadir din 1739 a fost începutul haosului. Armatele din 
Maratha, populaţia afghană și armatele de mercenari (pindari) și cele ale 
nobililor războinici de rang inferior au devastat India de Nord. În acest 
climat agresiv, comerțul și agricultura au intrat în declin. Eșecul economic 
oglindea dezintegrarea politică. Deci nu e de mirare că India mogulă a fost 
primul mare stat eurasiatic care a căzut sub dominaţia europeană după 
1750. 

În ultimii ani, această versiune „întunecată“ și simplistă a istoriei 
precoloniale a Indiei a fost reconsiderată. Perioada mogulă târzie nu mai 
este văzută ca o prefață haotică la ocupaţia colonială. Cucerirea Indiei a fost 
un proces mult mai complex decât lasă să se înţeleagă teoria prăbușirii 
predestinate a unui imperiu mult prea mare și a pacificării sale de către 
conducătorii europeni net superiori din punct de vedere politic. O abordare 
realistă a unei perioade de jumătate de veac ce s-a încheiat cu bătălia de la 
Plassey din 1757 (și care a marcat începutul ocupaţiei coloniale de către 
englezi) ar pune accentul pe rolul jucat de indieni în crearea de noi reţele 
comerciale și de noi state regionale. Acesta a declanșat crizele care au venit 
brusc peste ei în anii 1750. 

În spatele multor schimbări de la sfârșitul secolului al XVII-lea și 
începutul secolului al XVIII-lea se află urmări ca expansiunea comercială, 
creșterea demografică și dezvoltarea economiei rurale. Prosperitatea de la 
orașe și sporirea averii în cazul elitei din zonele rurale au făcut ca interesele 
provinciale să nu mai coincidă cu cele ale guvernului de la Delhi. 


Rebeliunea din Maratha a fost doar un simptom al acestui fenomen. 
Confederaţia Maratha fusese descrisă ca o hoardă invadatoare care a 
aruncat nordul Indiei în haos. Dar această confederație a fost mai mult decât 
o simplă alianţă de jefuitori. Cuceririle teritoriale ale rebelilor din Maratha 
n-au lăsat în urmă praf și pulbere, ci un sistem fiscal elaborat, ale cărui 
registre voluminoase sunt păstrate la Poona (orașul Pune de azi).!% 
Căpeteniile Maratha nu au urmărit să devasteze regiuni întregi, ci să 
asimileze treptat teritoriul mogul în sfera lor de „suveranitate“ (swarajya). 
Obiectivul lor nu a fost neapărat răsturnarea absolută a puterii mogule, cât 
descentralizarea forțată a acestuia: de aici, disperarea de a-și exercita 
autoritatea sub egida donațiilor si a decretelor mogule.!! Rebeliunea din 
Maratha, susţine un studiu mai recent, trebuie înțeleasă ca o luptă de 
emancipare a nobilimii hinduse, sub protecţia comandanților săi (sardari), 
în vederea împărțirii suveranităţii și a profiturilor mogule în așa fel încât 
importanţa noilor grupări de moșieri să fie recunoscutá.'? În alte regiuni ale 
Sultanatului Mogul se poate observa un tipar similar, în care guvernatorii 
din provincii au încercat să slăbească strânsoarea guvernului de la Delhi și 
să gestioneze singuri revendicările magnatilor locali. În Bengal, Awadh 
(Oudh), Hyderabad și Punjab (unde declinul comerțului lucra în avantajul 
sikhismului), scăderea puterii de la Delhi nu însemna neapărat alunecarea 
spre anarhie, ci o nouă fază în crearea unui stat de către conducătorii locali 
care se doreau a fi reprezentanţi legitimi ai vechiului regim imperial." 

Acest curent ar fi condus, de buna seamă, la apariţia unei „confederaţii“ 
mogule descentralizate, cu instituții adaptate nevoilor diferitelor puteri 
regionale. Influenţa Maratha, bazată pe o formidabilă putere militară, ar fi 
putut deveni la fel de răspândită cum fusese cea a mogulilor. Dar două mari 
forte destabilizatoare au interactionat pentru „transformarea“ declinului 
mogul într-un preludiu al revoluţiei. Prima forță destabilizatoare a fost 
reprezentată de impactul unor noi invazii din Asia Centrală, sursa 
tradițională de noi hegemonii din India. În 1739, uriașa armată mogulă s-a 
predat la Karnal în apropiere de Delhi. „Hanatul Chagatai e mort, iar 
Imperiul Iranian este abia la început“, a tunat emisarul din Maratha, care s-a 
făcut nevăzut.!** Ulterior, orașul Delhi a fost ocupat de șahul Nadir al 
Iranului, care a intrat triumfător în cetate înaintea împăratului umilit care 
aștepta sub un baldachin închis. Au urmat invaziile afghane din anii 1750 și 
toate acestea au distrus renumele mogulilor și au devastat vechile rute 
comerciale dintre Bengal și regiunea superioară a Indiei. Un segment vital 
din teritoriile mogule interne de la vest de Indus și din jurul Kabulului a fost 
devastat. În Bătălia de la Panipat, din 1761, afghanii au zdrobit armata din 
Maratha și l-au omorât pe conducătorul confederației (peshwa). A doua 
forţă destabilizatoare care a dus la schimbările subcontinentale a fost 


integrarea rapidă a Indiei maritime în comerțul internaţional. În Bengal, 
defrișările și asanarea au transformat, într-un ritm năucitor, pădurile și 
mlaștinile în culturi de orez, iar uriașa forță de muncă a tesátorilor de 
bumbac (circa un milion, dacă nu mai mulţi) a creat o economie deosebit de 
dinamică, a cărei dezvoltare a fost alimentată de argintul cu care europenii 
plăteau bumbacul și mătasea. De-a lungul coastei Coromandel, la sud de 
Madras, acolo unde azi se află statul Tamil Nadu, un model similar de 
înflorire a agriculturii și producţiei de textile a dat naștere unei economii 
înfloritoare, într-o regiune aflată la răscrucea drumurilor comerciale din 
golful Bengal și Oceanul Indian.!% Aici s-a dezvoltat, ca pretutindeni pe 
coasta Indiei, un anumit tip de capitalism care a finanţat și a administrat 
producţia, vânzarea și distribuţia de textile si de alte márfuri. ^" 

Spre sfârșitul anilor 1500, multi europeni au venit in India pentru a-și 
încerca norocul la curţile de aici si în domeniul comerţului. Însă principalul 
stimulent a fost comerțul maritim al Indiei. Până în secolul al XVIII-lea, 
depozitele și „fabricile“ europene împânziseră coasta peninsulară de la 
Surat până la Calcutta. Unii europeni, de pildă Thomas „Diamantul“ Pitt, au 
sosit în India ca „intruși“, sfidând monopolul instituit de companiile de 
navlosire. Alţii, cum a fost Samuel „Siamezul“ White, au devenit agenti 
liberi. White a sosit în Madras în 1676. Curând după aceea a traversat golful 
Bengal și s-a îndreptat spre Ayudhya, apoi spre capitala Siamului 
(Thailanda). Şi-a construit mai întâi un renume în comerțul cu elefanţi — o 
ocupație periculoasă care presupunea transportarea elefanților pe mare — 
înainte de a deveni principalul agent comercial al regelui."? Majoritatea 
comercianților europeni făceau parte din anumite companii. Costurile mari 
ale comerțului la distanţă, întreţinerea navelor de război (aparținând Indiilor 
de Est), clădirile administrative din porturi (cu garnizoane care le păzeau de 
atacurile europenilor si ale localnicilor turbulenti), precum și aparatul 
diplomatic necesar negocierilor cu conducătorii locali și Curtea mogulă, 
toate acestea impuneau organizarea comercianților europeni în societăţi pe 
acţiuni. Aceste societăți au fost precursoarele corporațiilor moderne (cu 
acţionari, consiliu director si o structură managerială) si au deținut 
monopolul în comerțul nemijlocit dintre ţările lor de origine si India. 
Vorbim de o modernitate superficială, care nu a însemnat că negustorii 
europeni au fost vestitorii unei economii deschise sau ai legilor economiei 
de piață. Dispuneau de prea puţină marfă pe care s-o vândă mai departe si 


erau nevoiți să importe masiv lingouri pentru a plăti pentru mărfurile 
indiene pe care doreau să le achiziţioneze. Politica lor comercială urmărea 
scăderea preţurilor și creșterea cantității de materiale textile din India, 
pentru care exista o cerere permanentă pe piaţa din Europa. De unde și 
rivalitatile dintre companiile europene, în special după 1720, între 
companiile engleze și cele franceze din Indiile de Est, angajate într-un efort 
constant de a ademeni tesátorii indieni în orașele comerciale precum 
Madras sau Pondicherry, unde li se permisese să-și ridice propriile „fabrici“ 
și să-și exercite controlul asupra tesatorilor și negustorilor, în scopul de a 
reglementa preţul, tipul si calitatea pânzelor produse.!* Rezultatul au fost 
relaţiile apropiate, dar deseori conflictuale cu stăpânitorii locali, a căror 
avutie si putere depindeau de profiturile din comerț si de amestecarea 
veniturilor provenite din impozite între comerț si credit. La începutul 
secolului al XVIII-lea, ameninţarea cu boicotul sau cu blocadele din porturi 
devenise o armă des folosită în politica companiilor care găseau totuși de 
cuviință să arate respect emisarilor moguli care îi vizitau periodic, 
îmbrăcându-se în caftane tradiționale — pentru că portul caftanelor aprobate 
de conducător era simbolul obedientei si al loialității fata de acesta.!% 
Înfrângerea suferită de moguli în 1739 a trimis o undă de șoc în toată Asia 
de Sud. Dar la momentul la care Robert Clive debarca în Madras, în 1744, 
părea o absurditate că orice companie europeană, cu atât mai puţin una 
engleză, cu fortul ei în ruină din Madras, ar fi putut deveni o putere 
teritorială în India și ar fi putut supune întregul subcontinent. 

Nu trebuie să privim Asia de Sud din prima jumătate a secolului al XVIII- 
lea drept o regiune care trecea de la stagnare la anarhie. În zona internă de 
nord, triunghiul conflictual dintre confederatiile Maratha, moguli si 
năvălitorii transmontani era în același timp o luptă între grupurile de 
„nobili“, care se străduiau să creeze o ordine stabilă a cetăților si a pieţelor 
și o agricultură stabilă, pe de o parte, și grupurile de „războinici“ care ţineau 
la tradiţia pastoralismului nomad din podișurile ce legau nordul Indiei de 
Asia Centrală.!*! Schimbările economice și sociale petrecute pe durata păcii 
mogule puseseră capăt acelui conflict. Tot asa, în zona maritimă a Indiei, 
dezvoltarea comerțului a impulsionat transformarea rapidă a ordinii 
economice și sociale și a relațiilor dintre zonele interne ale Indiei și lumea 
exterioară. Așadar avem de-a face cu o dublă revoluţie în devenire: o 
„coincidență“ care avea să propulseze Asia de Sud în era colonială 


moderná. Dar ar fi fost greu pentru oricine să prevadă în 1740 că urmarea 
acelei revoluţii va fi cucerirea întregului subcontinent de către o singură 
companie europeană dintre toate acele companii comerciale ale căror 
negustori abia reușeau să supravieţuiască fizic în clima din India, într-un 
mediu atât de ostil încât le era deseori fatal. Unul din doi călători europeni 
murea sau se îmbolnăvea în primul an petrecut în India. 

India de Nord a fost invadată de armatele șahului Nadir în 1739 și de 
aceleași armate, conduse de șahul Ahmad Durrani, în 1750 (Nadir fusese 
ucis în 1747), iar aceste două campanii militare au fost mai mult decât niște 
simple atacuri tribale de tipul celor care tulburaseră liniștea câmpiilor 
indiene în secolele anterioare. Împreună, au reprezentat ultimul mare efort 
de construire a imperiilor în tradiţia lui Tamerlan distrugând în tot acest 
proces Sultanatul Mogul și Imperiul Safavid. Cel din urmă a fost prima 
victimă. La vest aveau Mesopotamia dominată de otomani și Anatolia, iar la 
est și la sud, o vastă comunitate tribală care popula Heratul și Kandaharul 
din Afghanistanul de azi. Prins astfel ca într-o menghină, Iranul safavid a 
dus o luptă permanentă pentru a impune autoritatea cetăţii și a unei lumi 
stabile asupra stepei și a deșertului. Georgia, de unde se recrutau în mare 
parte armatele de sclavi și funcţionarii, era vulnerabilă în special în fata 
presiunii otomane și ruse.’ Din punct de vedere politic, sistemul safavid 
fusese un amestec fragil de alianţe între triburile turcice si eruditii iranieni, 
amestec care nu s-a soldat cu o fuziune completă. La 1700, această coaliţie 
instabilă se afla sub o uriașă presiune externă și internă. 

Dinastia Safavizilor cu capitala la Isfahan esuase, ca și mogulii de altfel, 
în a clădi un imperiu cu graniţe teritoriale fixe. Cuceriseră și apoi pierduseră 
Bagdadul. Puterea lor asupra Khorasanului, Heratului și asupra orașului și 
regiunii Kandahar, nu fusese niciodată sigură. Uzbecii au cucerit 
Kandaharul în 1692, mogulii l-au asediat în 1643, iar în 1650 orașul a fost 
recucerit de șahul Abbas al II-lea. Între 1709 și 1711, safavizii au pierdut 
controlul regiunii în faţa dinastiei Khilji, un trib care domina teritoriile 
afghane din sud. Între 1718 și 1719 au pierdut și controlul Heratului și 
Khorasanului. La 1722, șahul Mahmud Ghilzai a spulberat armata safavidă 
la Gulnabad, a ocupat Isfahanul și a preluat tronul abandonat de șah. Atât 
Rusia, cât și Imperiul Otoman s-au grăbit să profite de căderea safavizilor, 
poate temându-se unii de ceilalți. Petru cel Mare a preluat controlul orașelor 
Derbent, Rast și Baku de la Marea Caspică. Otomanii au ocupat orașele 


Tiflis (1732), Hamadan, Erevan și Tabriz, adică mare parte din vestul 
Iranului. Într-un un deceniu haotic, moștenirea imperială a lui Abbas I 
fusese brusc dizolvată. 

La momentul destrămării Imperiului Safavid, o nouă forță politică 
începuse să-i amenințe pe otomani, pe ruși și triburile Ghilzai. Pretendentul 
safavid la tron, Tahmasp, l-a recrutat pe Nadir Kuli (1688-1747), un lider 
militar cu origini modeste din Khorasan (fusese cândva păstor). Nadir a fost 
un general de talia lui Napoleon dacă e să judecăm după calităţile și 
názuintele sale.'? A fost un strateg precaut, iscusit în arta tacticilor de soc si 
a cavaleriei ușoare, vigilent în privința importanţei artileriei ușoare, a 
instrucției si a mânuirii muschetelor.!* Până la 1730 a recucerit orașele 
Mashhad si Herat, a zdrobit trupele afghane la Mehmadonst, a ocupat 
Isfahanul și Shirazul si a repurtat o victorie zdrobitoare asupra triburilor 
Ghilzai, cândva triumfătoare. În 1735, recuperase deja orașele Tiflis (acum 
Tbilisi) și Erevan de la otomani și îi alungase pe ruși din Mazanderan, 
Astrabad, Gilan, Derbent si Baku. In 1736 s-a autoproclamat sah. În 1737- 
1738 a ocupat Kandaharul, apoi orașul Delhi aflat sub conducerea dinastiei 
mogule. Kabulul și marginea estică a fluviului Indus au fost anexate noului 
Imperiu Iranian, iar în 1740 Nadir și-a concentrat atenţia asupra uzbecilor 
din Buhara și Hiva. Această formidabilă carieră avea să se sfârșească 
prematur din cauza isteriei si a cruzimii sale iraționale (exacerbată de 
efectele bolii de care suferea) care au dus, în 1747, la asasinarea sa. În scurt 
timp s-a ridicat un nou adept al imperialismului, creat parcă după imaginea 
lui Nadir. Ahmad Sah Durrani, unul din locotenentii afghani ai lui Nadir, a 
dus mai departe stindardul moștenirii lăsate de acesta prin cuceririle din 
India și Afghanistan. La apogeul său, imperiul lui Durrani se întindea din 
Khorasan până la Gange și de la Amudaria până la Marea Oman.! Acest 
imperiu a fost redus la graniţele înălțimilor afghane abia după ce englezii au 
cucerit Multanul (1818), Kashmirul (1819) și Peshawarul (1834). 

Ce s-a aflat dincolo de aceste două mari campanii de cucerire care au 
dominat vastele graniţe indo-iraniene timp de un secol și jumătate și care au 
avut un impact de proporţii catastrofale asupra politicii întregului 
subcontinent? O explicaţie ar fi „revolta tribală“ împotriva abuzurilor 
statelor birocratice constituite: adică imperiile Rus, Safavid și Mogul. 
Persistenta ambițiilor și acţiunilor imperialiste ale celor doi şahi sugerează o 
motivaţie mai profundă. S-a spus că reușitele lui Nadir si ale lui Ahmad Sah 


au coincis cu creșterea spectaculoasă a importanţei economice a coridorului 
comercial ce se întindea între India de Nord și Rusia și, la vest, spre 
Mashhad si Iran.'® India de Nord, până la orașul Karachi de azi, a fost parte 
a unui sistem proaspăt revigorat de puterea de cumpărare stimulată de 
argintul rusesc. În cazul acesta, imperiile nou create ar fi urmărit controlul 
avutiei comerciale a regiunii si ar fi fost impulsionate de hotărârea de a 
exploata această avutie si pe mai departe. Situaţia și-a avut poate rădăcinile 
în tensiunile sociale iscate de economia nomadă, caracterizată printr-o 
tendință seculară de creștere demografică exagerată. Din punct de vedere 
militar, nomazii aveau avantajul tactic și strategic al vitezei și al mobilității, 
adaptându-se de la pistoale la tactica cavaleriei!“ și, sub comanda lui Nadir 
Sah, la folosirea artileriei si chiar a puterii navale. Din această 
perspectivă, nici Nadir, nici Ahmad nu au aruncat lumea nomadă înapoi în 
epoca barbară. Au fost amândoi ctitori de imperii în căutare de noi formule. 
Au îmbinat stilul imperial cu disciplina aspră a politicilor tribale. Scenariul 
pe care și l-au imaginat nici nu e greu de vizualizat: un Mare Imperiu 
Persan care se întindea de-a lungul graniţelor Chinei și în care elita 
războinică ar fi devenit clasa administrativă cu drepturi ereditare într-un stat 
agrar. 

N-a fost să fie. Proiectul imperial a căzut — poate pentru că baza sa agrară 
era mult mai îngustă pentru a-l susține din punctul de vedere al proporţiilor; 
fi depins; ori din pricina presiunii externe (mai cu seamă a consolidării 
puterii britanice în India)!“ care permitea prea putin răgaz pentru tranziția 
esențială către un guvern mai stabil. Cu toate acestea, o moștenire 
semnificativă tot a rămas: statul afghan constituit de Ahmad Sah în 1747 și 
reconstrucția ulterioară a Iranului sub dinastia Qajar, care a domnit până în 
anii 1920. 


LOCUL EUROPEI ÎN EURASIA 


Istoricii au fost deseori tentaţi să privească ultima parte a erei moderne 
timpurii drept un preludiu al supremaţiei Europei, imaginându-și triumful 
iminent al unei economii globale dominate de „nucleul“ comercial avansat 
reprezentat de statele din nord-vestul Europei. În realitate, nu prea există 
temei pentru o evaluare atât de deterministă a unei perioade a cărei trăsătură 


fundamentală a fost influența europeană limitată asupra majorităţii 
teritoriilor eurasiatice. Din punctul de vedere al europenilor, cea mai 
importantă schimbare nu au reprezentat-o relaţiile Europei cu lumea indo- 
islamică si cu civilizațiile din Asia Răsăriteană, ci consolidarea unei vaste 
regiuni colonizate în regiunea euroatlantică: Africa de Vest, Brazilia, Peru, 
Mexic, Caraibe și coloniile franceze și engleze din estul Americii de Nord. 
Deși înaintarea coloniilor europene era relativ înceată, noile economii 
bazate pe exploatarea sclavilor de pe plantaţii după circa 1650 au creat pieţe 
valoroase pentru exporturile și transporturile europene. Produsele exotice 
din cele două Americi au stârnit apetitul consumatorilor europeni. 
Spectacolul american a avut un impact similar asupra imaginaţiei 
europenilor. Impactul intelectual și cultural al dominaţiei unei „lumi noi“ 
asupra societăților subcontinentale aflate în conflict este greu de imaginat. 
Provinciile transatlantice au fost deopotrivă o sursă de cunoaștere, de 
inovaţie și de experienţă, un tezaur de metale preţioase, un beneficiar al 
capitalului negustoresc și o vastă zonă navigabilă. Acestea au contribuit la 
transformarea Europei în cea mai bogată și mai dinamică civilizaţie a Lumii 
Vechi de la începutul secolului al XVIII-lea. 

Trebuie totuși manifestată o oarecare rezervă fata de teoria potrivit căreia 
această prosperitate și acest dinamism au fost suficiente pentru ca puterea 
europeană să pătrundă și mai adânc în Eurasia. După cum s-a constatat, 
europenii au reușit cu mare dificultate să creeze noi piețe în Asia, cu 
excepţia anumitor parti din Orientul Apropiat, si chiar mai greu să-și 
impună ocupaţia teritorială, cu excepţia câtorva zone favorizate. Marele 
precursor al puterii europene în Asia, puternica Companie Olandeză a 
Indiilor de Est (VOC: Vereenigde Oostindische Compagnie), se clătina sub 
povara costurilor administrative și militare după 1720, adâncindu-se în 
deficit și într-un fel de „creștere fără profit“. În mod contrar, volumul 
exporturilor de textile din India ameninţa să depășească industria de 
materiale textile din Marea Britanie, care urmărea să obțină siguranță în 
sectorul comerțului prin tarife preferentiale. Consumul, și nu producţia din 
Europa, a reglementat comerțul dintre Europa, India și China. Şi chiar dacă 
indienii și chinezii erau fascinati de unele aspecte ale artei si ale tehnologiei 
europene, exporturile către Europa au rămas la un nivel destul de ridicat. 

Chiar si asa, am putea fi tentaţi să credem că, până în 1740, cele mai 
prospere regiuni din Europa exercitau un avantaj imbatabil în restul 


Eurasiei, prin „modernitatea“ instituţiilor economice si sociale — o teorie 
care va duce mai devreme sau mai târziu la o formă de hegemonie globală. 
La urma urmelor, "Ţările de Jos erau pionierul „economiei moderne“, iar 
Anglia și Franța urmau la mică distanţă. Aici se pot vedea trăsăturile 
generice ale modernităţii economice: pieţe „relativ libere și răspândite“ atât 
pentru mărfuri, cât si pentru factorii de producţie (inclusiv terenurile și forţa 
de lucru), o productivitate agricolă capabilă să susţină o diviziune a muncii 
complexă, un stat care promovează dreptul de proprietate și libertatea de 
mișcare și contractuală și structuri tehnologice și comerciale capabile să 
sprijine o dezvoltare susținută, o cultură materială bogată și răspândirea 
unui comportament orientat către piață al consumatorilor.” Nici una din 
aceste trăsături nu a salvat însă Ţările de Jos de la declinul economic din 
secolul al XVIII-lea. Dezvoltarea rapidă nu a avut în vedere consecinţele 
mediului care afectau calitatea apei și agricultura. Urbanizarea și migraţia 
internă au dezechilibrat tiparele de parteneriat domestic și au controlat 
creșterea demografică. Costurile de producţie ridicate și pierderea pieţelor 
de export, dar și tarifele ridicate practicate de rivalii comerciali au afectat 
industria mestesugáreascá si au împins capitalul spre împrumuturi publice, 
în teritoriu și în străinătate — o strategie păguboasă din cauza crizei politice 
și diplomatice de la sfârșitul secolului. În Europa modernă timpurie au 
existat trei forțe endemice care au dus la abandonarea experimentului 
olandez al modernitátii preindustriale: „tendinţele mercantile“ autarhice — 
politicile de înăbușire a comerțului aspru criticate de Adam Smith în Avutia 
natiunilor —, costurile ridicate ale manufacturilor preindustriale asociate cu 
limitárile impuse de mediul natural asupra cresterii agricole si consecintele 
drastice ale conflictului intraeuropean asupra sistemelor fiscale din statele 
europene. Experiența orlandeza a sugerat că limitele modernitatii 
preindustriale urmau să se resimtă curând și în Anglia și în Franţa și că era 
nevoie de o revoluţie tehnologică, politică și geostrategică pentru ca 
economia europeană să colonizeze cu succes restul Eurasiei — și al lumii. 


4 . REVOLUŢIA EURASIATICĂ 


4. Înfrângerea lui Tipu Sultan 


Între anii 1750 și 1830, îndelungatul echilibru al culturilor și al 
continentelor a fost tulburat de Revoluţia eurasiatică. În această perioadă 
statele europene au câștigat pentru prima oară supremaţia asupra restului 
Eurasiei și au dobândit mijloacele de a-și proiecta puterea în inimile marilor 
imperii asiatice, și nu doar la periferia lor maritimă. La o privire atentă 
asupra acestui proces, istoricii au fost mai cu seamă uluiti de toate marile 
transformări în potenţialul economic de care europenii au profitat. 
„Revoluţia industrială“ din tehnologie și din organizarea economică părea a 
fi sursa evidentă a puterii europene nou dobândite. În realitate, aceasta nu a 
fost singura explicaţie sau o explicaţie suficientă pentru expansiunea 
europeană. Revoluţia eurasiatică a avut trei dimensiuni distincte: 
geopolitică, culturală și economică. Nu a impus o epoca de dominație 
europeană universală. La 1830, Europa stăpânea doar parţial lumea, iar 
motivele acestei limitări erau variate. În teritoriile din interiorul Africii și 
Asiei, această revoluţie a fost doar un zvon. Dar a deschis calea pentru o 
ordine imperială în care controlul european s-a concentrat în restul lumii. 
Aceste trei revoluţii au fost strâns legate și dependente una de alta. 
Fiecare a întărit efectele celorlalte, extinzându-le zona de influenţă și 
amplificându-le puterea. Expansiunea comercială a accentuat rivalitatea 
dintre statele maritime ale Europei. A amplificat importanța comerțului 
european cu alte zone din Eurasia, în special cu India, dar asta a făcut 
Europa mai predispusă la tulburări neașteptate. Prin sporirea fluxului de 
mărfuri asiatice înspre Europa (în special bumbac, mătase și porțelan) 
metodele „industriale“ prin care meșteșugarii europeni sperau să reproducă 
aceste produse deosebit de cerute au început să se răspândească, din dorința 
firească a acestora de a fi competitivi și de a supravieţui. Dar comerţul la 
distanță nu putea exista de unul singur. Avantajul comercianților europeni 
consta în sistemul lor de creditare și în controlul căilor maritime. Înainte de 
1750, poziţia lor pe cuprinsul întregii Eurasii era departe de a fi consolidată. 
Dat fiind că nu dispuneau de prea multe mărfuri tentante pentru 
consumatorul asiatic, europenii au fost obligaţi să plătească în aur și argint 
mărfurile pe care le doreau, o practică deloc agreată de guvernele lor. Şi ca 
situaţia să fie și mai rea, cheltuielile administrative, în mare parte pentru 
întreținerea flotelor si a fortáretelor, erau exorbitante, în special din cauza 
rivalitátilor intraeuropene. Nu în ultimul rând, atât in India, cât si în China, 
cele mai importante pieţe pentru comerțul european, accesul negustorilor 


depindea de înțelegerile făcute cu conducătorii din zonele respective, care 
puteau respinge anumiţi comercianţi sub pretextul riscului politic pe care îl 
prezentau (așa cum s-a întâmplat în Bengal) sau puteau restricționa drastic 
accesul („sistemul Guangzhou“ din China). 

Drept urmare, a fost necesară o mare schimbare geopolitică înainte ca 
europenii să poată anula dezechilibrul comercial din schimburile cu Asia. 
Politica dominatoare si coercitivă a Europei a amplificat si a intensificat 
tehnologiile care au revoluţionat transportul și producţia de materiale 
textile. În mod similar, beneficiile evidente ale cercetării științifice și ale 
inovației tehnice au accentuat impactul schimbărilor culturale care le-a 
permis europenilor să-și proiecteze, să explice și să-și justifice 
superioritatea morală, intelectuală si materială. Dar alcătuirea hărților, 
cartografierea coastelor maritime, colectarea datelor etnografice, a 
plantelor, vizitarea monumentelor și achiziționarea de artefacte — premisele 
unei gândiri universale — necesitau accesul la informatie si la locuri, la o 
structură care să proceseze informaţia acumulată și o justificare imediată 
pentru efortul depus. Teoretic, toate acestea nu cereau neapărat o prezenţă 
„geopolitică“. Dar fără pârghiile militare și politice pe care englezii le-au 
avut în India după 1760, cunoștințele lor despre indieni ar fi fost mult mai 
limitate ca volum și inexacte. Cele trei expediţii ale lui Cook în Oceanul 
Pacific s-ar fi desfășurat mult mai lent dacă ar fi depins numai de sprijinul 
populaţiei polineziene și aborigene sau dacă ar fi întâlnit puterea maritimă a 
unui stat neeuropean. Aici, ca și în India, puterea geopolitică a fost cea care 
a conturat acumularea de cunoștințe și înflorirea comerțului. 

Acest raţionament guvernează mare parte din capitolul de față. 
Descurcarea itelor unei tulburări atât de complexe este un demers laborios. 
Dar cauza imediată a schimbării revoluţionare a relaţiilor Europei cu restul 
Eurasiei n-a fost nicidecum o mai mare eficiență economică, mai ales că 
procesul de industrializare abia începuse la cumpăna dintre secole. 
Explicaţia nu a fost nici folosirea științei si a tehnologiei cu mai mare 
iscusintá decât le folosiseră asiaticii. Înainte de apariţia vapoarelor cu aburi, 
tehnologia europeană prezenta puţine avantaje, chiar și pe câmpul de luptă, 
asa cum aveau să înțeleagă englezii în India. Afirmarea bruscă a dominaţiei 
europene în Eurasia nu a fost rezultatul succesului comercial sau al 
prestigiului științific, ci al unui lung sir de pătrunderi forţate si de răsturnări 
impuse ale guvernelor. Fiecare situaţie își are originea într-un conflict între 


străini și localnici. Împreună, aceștia au alcătuit o adevărată frontieră a 
frictiunilor, din Crimeea până în cantoanele din China. Aceste frictiuni 
trebuie plasate într-un context mai larg. Trásátura cu adevărat uimitoare a 
acestei ere revoluţionare a fost reprezentată de frământările geopolitice care 
au avut loc nu numai în Eurasia, ci peste tot în lume. Frământări politice 
care au atins apogeul chiar în Europa (unde s-au dus războaie din 1750 până 
în 1830), unele fiind provocate de presiuni care aveau prea puţin de-a face 
cu activitatea europeană. Nu este un fapt dovedit nici că impactul lor 
cumulat ar fi fost în avantajul Europei. Reversul părea mai degrabă 
plauzibil, mai ales în perioada cea mai violentă a conflictelor, după 1790. 
La 1830, când acest tipar devenise clar (asa cum credeau multi 
contemporani), era limpede ca lumina zilei că Europa își extinsese zonele 
de influență, ocupaţie și stăpânire. Problema nu se rezuma doar la locul 
Furopei în Eurasia, ci dovedea că întregul echilibru global fusese 
zdruncinat. 
Dar cum s-a întâmplat acest lucru și de ce? 


O REVOLUȚIE GEOPOLITICĂ 


La jumătatea secolului al XVIII-lea, un echilibru instabil definea încă 
relațiile dintre statele și imperiile din Europa, lumea islamică și Asia 
Răsăriteană. Același lucru se putea spune despre balanţa avantajelor dintre 
toate puterile eurasiatice, pe de-o parte, și societățile indigene din Lumea 
exterioară — din cele două Americi, din Africa Subsahariană, din sud-estul 
Asiei și din Pacific pe de altă parte. Aceasta nu înseamnă că poziţia era una 
statică. Frontiera dintre puterile europene și Imperiul Otoman se tot mutase 
încă de la începutul secolului. Dar, cu toate că otomanii fuseseră nevoiţi sa 
se retragă după marea lor invazie a Europei, în anii 1680, își recâștigaseră 
teritoriile pierdute înainte de anii 1730 și își consolidaseră poziţiile 
defensive împotriva avansării Austriei în Balcani. La nord, acolo unde turcii 
se confruntau cu expansiunea constantă a Rusiei, căile de acces de la Marea 
Neagră — încă lac otoman pe care aceștia îl considerau un scut strategic în 
apărarea provinciilor de nord — rămăseseră în mâinile vasalilor lor 
musulmani, hanii Giray din Crimeea. În zonele de coastă din Africa de 
Nord și Levant, puterile maritime europene nu arătau prea mult interes, sau 
poate nu aveau mijloacele de-a o face, să tulbure dominaţia otomană care 


încă rezista acolo. Mai la est, în jurul Mării Caspice, mișcările rusești la sud 
de delta Volgăi făcuseră puţine progrese, deși exista un trafic comercial 
puternic care unea orașele rusești cu Iranul, Asia Centrală și India de Nord.! 

Anii 1740 au fost extrem de agitati în India, când invaziile iranienilor, 
afghanilor și triburilor Maratha au lovit centrul Imperiului Mogul, în timp 
ce vechii lor tributari de pe coasta peninsulară — mai cu seamă Bengalul — 
manifestau o autonomie din ce în ce mai mare. Companiile autorizate din 
Marea Britanie, Ţările de Jos și Franţa deţineau „fabrici“ și forturi 
răspândite pe coastele sud-asiatice și, în anii 1740, ajunseseră la conflicte. 
În 1750 nu se putea anticipa că luptele din câmpiile Indiei de Nord vor avea 
ca rezultat triumful imperialismului european, și nu al celui asiatic. Starea 
de fapt anunţa mai degrabă o împărţire a cuceririlor între afghani și triburile 
Maratha, în timp ce India ar fi urmat o traiectorie diferită, mult mai 
cosmopolită. În cel mai mare imperiu al lumii, ameninţarea unei 
transformări geostrategice părea de neînchipuit. Dinastia Qing pregătea 
lovitura supremă pentru puterea militară nomadă din stepele Asiei 
interioare, care reprezenta cea mai veche și mai periculoasă ameninţare la 
adresa „ordinii globale“ din Asia de Est.* După executarea acestei lovituri 
(Sinkiang, sau Turkestanul de Est, a fost ocupat până la sfârșitul 
deceniului), Imperiul ceresc a devenit și mai imun la tulburările externe, și 
mai puţin dispus ca oricând să facă vreo concesie vizitatorilor nepoftiti care 
băteau la porţile lui maritime. Sau cel puţin asta era impresia generală. 

În Lumea exterioară existau, de asemenea, prea puţine semne că se 
pregătea o mutare decisivă care să favorizeze hegemonia Europei. 
Confruntările dintre francezi și englezi în America de Nord (rezultate în 
parte din relaţiile europene) și alianța interesată a francezilor cu nativii 
americani din interior blocaseră colonizarea europeană la poalele estice ale 
Munţilor Apalași. Înaintarea spaniolilor dinspre baza lor mexicană fusese 
de asemenea stopată. Stepele semiaride și triburile lor războinice și mobile 
au blocat una din liniile de expansiune; o alta a fost blocată de izolarea și 
aparenta ostilitate a coastei californiene. (Spaniolii nu au ocupat regiunea 
San Francisco decât târziu, în anii 1770.) În America de Sud, mari regiuni 
forestiere și din pampas — Chile, Argentina și Bazinul Amazonian — au 
rezistat atacurilor slabe ale creolilor și peninsularilor născuţi în Spania. În 
Africa Subsahariană, influența musulmană s-a răspândit în savanele vestice 
și a urcat pe Nil spre reduta coptilor din Ethiopia,“ apoi a avansat pe 


coastele Africii de Est spre Golful Persic și India. Europenii nu prea se 
aventurau dincolo de plajele pe care se desfășura comerțul cu sclavi de pe 
coasta africană de la Atlantic. În sudul îndepărtat, burii deschizători de 
drumuri din interiorul Capului Bunei Speranţe au fost înconjurați de 
populaţia San (vechii boșimani, termen folosit acum peiorativ) la nord și de 
comunitățile Nguni la est.* Uimitor este că la 1750 existau foarte puţine 
cunoștințe despre geografia Pacificului, deși oceanul fusese traversat de 
nenumărate ori de navigatorii europeni. Configuraţia și mediul Australasiei, 
situarea si cultura insulelor din Pacific si coasta de la Pacific a teritoriului 
pe care azi îl numim Canada erau doar pete albe sau imaginate pe hărţile 
europene. În 1774, hărţile oficiale declarau Alaska insulă.’ Frontierele de 
aici nu fuseseră încă descoperite. 

Echilibrul instalat în Eurasia nu a însemnat în mod automat instaurarea 
păcii. Între 1700 și 1750, pe lângă războaiele dintre iranieni, afghani, 
triburile Maratha și moguli, s-au declanșat și mari războaie între statele 
europene, între europeni și turci și între turci și iranieni. Dar, după 1750, 
scena geopolitică a suferit o dublă transformare. Conflictele eurasiatice s-au 
intensificat, iar efectul de domino în afara Lumii Vechi a început să se simtă 
din ce în ce mai mult. Motivele din spatele acestui fenomen au rămas în 
continuare un mister. Dar o parte din răspuns s-ar putea găsi în convergenta 
explozivă a două curente care s-au manifestat pe termen lung. Ambele au 
avut legătură cu ritmul susținut al economiei de la jumătatea secolului al 
XVIII-lea. Primul curent a fost presiunea de a securiza și de a extinde 
pieţele și negotul ale căror valoare creștea si de a le proteja de rivali și de 
intruși prădători. Această presiune a fost simțită (si transmisă) de negustorii 
și de suveranii din Asia, de negustorii și de coloniștii din America și de 
monarhii si de miniștrii din Europa. Consecința acestei presiuni a fost 
reprezentată de un val de războaie scurte pentru supremație teritorială si 
comercială. Dar dezvoltarea comerțului a provocat etapa critică a unui 
curent și mai insidios. În Eurasia secolului al XVIII-lea, puterea fiscală și 
stabilitatea au determinat proporţiile puterii militare de stat. Nu ne referim 
aici doar la profiturile generoase și la colectarea de taxe, ci și la o legătură 
strânsă (și reciproc avantajoasă) între demnitarii publici și interesele care 
manipulau piaţa financiară, unde statul era cel mai mare client. Cheia 
menținerii unei armate loiale și bine echipate era un sistem financiar bine 
dezvoltat, capabil să mobilizeze fonduri cât mai rapid și la costuri cât mai 


mici. Expansiunea comerțului a contribuit în mod direct la mașina de 
război, iar resursele financiare au devenit arbitrul suprem al avutiei militare. 
„Un sistem financiar constant îmbunătăţit poate influenţa poziţia unui 
guvern“, remarca Frederic cel Mare, care știa câte ceva despre ambele parti 
ale ecuaţiei. „Din sărac lipit, un guvern poate deveni atât de bogat încât să 
poată inclina balanţa puterilor europene.“S In 1815, guvernul de la Londra 
acumulase deja de zece ori mai multe profituri decât predecesoarele din 
urmă cu un secol. „Statul fiscal-militar“ nu crea propriu-zis conflicte si 
crize. Dar, modificând regulile care guvernau succesul, deschideau calea 
către un nou model de putere. 

La jumătatea secolului al XVIII-lea, în Eurasia au existat două epicentre 
de tulburări geopolitice. Primul s-a situat în Europa. Cauzele imediate ale 
tensiunii europene erau destul de clare. Într-o eră preindustrială, puterea era 
echivalată cu pământurile deţinute și populaţia care trăia pe aceste 
pământuri sau cu monopolul comercial asupra produselor exotice si 
perspectiva unui surplus de metale preţioase exprimat în lingouri. Ambitiile 
dinastice și suspiciunea reciprocă au ridicat miza teritorială. În Vestul 
Europei, conflictul din ultimul secol dintre Franţa, Spania, Marea Britanie si 
Ţările de Jos a născut următoarea problemă: care avea să fie puterea 
dominantă în Europa atlantică, Marea Britanie sau Franţa? Si care dintre 
cele două să aibă controlul efectiv asupra accesului maritim în America de 
Nord și de Sud? Celălalt mare pol al antagonismului european a fost vasta 
frontieră deschisă din Răsăritul Europei.” Această regiune era împărțită între 
patru state: Rusia, Austria, Polonia și Imperiul Otoman. Dar slăbiciunea cel 
puţin aparentă a polonezilor și a turcilor a accentuat nevoia de noi teritorii a 
vecinilor mai puternici si a alimentat suspiciunile existente. Până la 
jumătatea anilor 1750, stabilitatea precară a continentului măcinat de 
conflicte a avut drept consecinţă întâietatea Franţei, cea mai mare putere 
europeană. Desi i-a fost refuzat dreptul de hegemonie sub Ludovic al XIV- 
lea, Franţa a rămas totuși arbitrul diplomaţiei europene. Avea cea mai mare 
populaţie, cel mai mare venit naţional și cea mai puternică armată din orice 
stat european.“ La acestea se adăugau uriașul prestigiu cultural, comerțul 
înfloritor, o flotă impresionantă și cel mai sofisticat aparat diplomatic și de 
contrainformaţii, o combinaţie aparent imbatabilă. Chiar dacă Franţa nu a 
reușit să domine Europa, putea spera totuși să reglementeze afacerile de pe 
continent de așa manieră încât să-și asigure supremaţia. 


Franţa și-a atins scopul printr-o diplomaţie prudentă de mecanisme de 
control. A susținut un anumit partid din Polonia pentru a contracara 
dominaţia Rusiei și ambițiile europene ale țarilor din dinastia Romanov. S-a 
aliat cu Prusia pentru a menţine presiunea asupra Austriei, dar si cu 
Imperiul Otoman, pentru a zadarnici planurile de expansiune ale Austriei si 
ale Rusiei. „Alianţa“ monarhilor de Bourbon dintre casele regale franceză și 
spaniolă a fost menită să apere statu-quoul din Mediterană si din Italia. 
Împreună, flotele Franţei și Spaniei erau net superioare flotei britanice și 
asta le-a ajutat să limiteze perspectivele maritime ale Marii Britanii în 
bazinul atlantic. Fără să-și propună neapărat asta, supremaţia 
„conservatoare“ a Franţei a contribuit la menţinerea echilibrului general în 
Eurasia si în Lumea exterioară, a ajutat Imperiul Otoman împotriva 
inamicilor europeni, a redus influența Companiei Engleze a Indiilor de Est 
în sudul Asiei și a blocat pătrunderea coloniilor britanice în interiorul 
Americii de Nord cu ajutorul diplomaţiei „indiene“ stabilite în fortăreaţa 
impenetrabilă din Québec. 

Sistemul francez era vast, dar responsabilitátile sale erau enorme. Franţa 
trebuia să rămână cea mai mare putere militară din Europa și să poată 
întreține o armată gata oricând să intervină în Germania împotriva Austriei 
sau a Prusiei. Trebuia să concureze cu marina britanică pentru a păstra 
„echilibrul“ atlantic și a-și proteja imperiul colonial din Caraibe, unde 
plantațiile sale valoroase de trestie-de-zahàr rivalizau cu cele ale 
britanicilor. Franţa trebuia să rămână o putere în Marea Mediterană, cu flotă 
la Toulon pentru a-și apăra interesele din Italia si pentru a menţine 
echilibrul dintre otomani și austrieci în Orientul Apropiat, Austria fiind cel 
mai mare rival european al Franţei. Preocuparea de a finanța acest uriaș 
aparat naval, militar și colonial a exercitat o presiune constantă asupra 
monarhiei de Bourbon și a statului pe care îl modelase. După 1713, armata 
uriașă mobilizată de Ludovic al XIV-lea (peste 400 000 de oameni) a trebuit 
redusă ca efectiv la jumătate. La jumătatea secolului deja se punea 
problema dacă viitorul real al Franţei stătea în comerțul peste Atlantic și 
dezvoltarea coloniilor sale (seva unor porturi precum Nantes, Bordeaux și 
La Rochelle) sau în menţinerea și întărirea poziţiei ei continentale. Și, nu în 
ultimul rând, se punea întrebarea dacă veniturile Bourbonilor îi permiteau 
statului să suporte povara acestor demersuri. 


La mijlocul anilor 1750 stabilitatea precară garantată de Franţa a început 
să se clatine. „Sistemul“ francez era atacat atât de la vest, cât și de la est. 
Puterea crescândă a Angliei și a Rusiei a început să incomodeze Franţa 
exact la momentul la care forța militară franceză își atinsese limitele sub 
vechiul regim. Rusia nu mai putea fi exclusă din Europa. lar Marea Britanie 
dispunea de suficiente resurse pentru a finanța o flotă militară puternică, 
două armate pe teritoriul american si subventiile necesare aliaților săi 
europeni. Urmarea a fost izbucnirea unui război continental și maritim care 
a fracturat coloana vertebrală a diplomaţiei Casei de Bourbon. Războiul de 
Şapte Ani din 1756-1763 a zdrobit supremaţia Franţei și nu a înlocuit-o cu 
nimic, generând doar o explozie geopolitică. Era războaielor și cea a 
revoluțiilor care au urmat a durat peste jumătate de secol, până când un nou 
„acord“ între cinci puteri s-a convenit la Congresul de la Viena din 1814— 
1815, Marea Britanie, Franţa, Rusia, Prusia și Austria. 

Primele fisuri au apărut în puterea defensivă a Franţei în Atlantic. În 
timpul Războiului de Succesiune la tronul Austriei (1740-1748), Franţa și-a 
menţinut poziţia. În America de Nord dădea însă semne clare de slăbiciune. 
Marea fortăreață de la Louisbourg, care supraveghea activitatea maritima de 
pe fluviul Saint Laurent, principala cale de acces a francezilor în interiorul 
continentului american, a fost asediată și ocupată de armata colonială anglo- 
americană, cu ajutorul forțelor navale britanice. La sfârșitul războiului, 
britanicii (forţaţi să restituie Louisbourg) au construit o nouă bază la 
Halifax, în Nova Scotia. Spre sud, comercianții britanici din cele 13 colonii 
se luptau pentru o poziție cât mai bună în comerțul cu nativii americani din 
interior. Datorită căilor de transport mai scurte (comparativ cu labirintul de 
braţe fluviale ce lega Ohio de Montréal si Québec), creditelor și bunurilor 
mai ieftine, britanicii se aflau de-acum într-o poziţie avantajoasă. La 
începutul anilor 1750, francezii s-au arătat destul de îngrijoraţi pentru a 
ridica Fortul Duquesne (unde se află astăzi orașul Pittsburgh), cu scopul de 
a-și consolida influenţa dincolo de triburile din Ohio și de a-i ţine pe 
comercianții britanici la distanță. Dar presiunea la frontiera cu britanicii era 
din ce in ce mai mare. Se declanșase deja un război al hărților; în 1755, o 
hartă alcătuită de englezi sugera că ei stăpâneau teritoriile din vest, până la 
Mississippi. Comerciantii, coloniștii, speculantii de terenuri, chiar si 
misionarii, erau hotărâți să conteste pretențiile Franţei spre interior, 


bazându-se pe sprijinul aparent fragil al alianțelor cu popoarele native si pe 
forţa soldaţilor, a preoţilor si a pádurarilor franco-canadieni. 

În coloniile britanice, unde adunările alese și interesele locale erau extrem 
de puternice, expansiunea către vest părea a fi singura scăpare din 
ghearele stagnárii economice, o părere împărtășită de majoritatea 
guvernatorilor numiţi de Londra. Monopolul Franţei, deja slăbit și prost 
apărat, devenise o ţintă irezistibilă. O singură expediţie, condusă de George 
Washington, un tânăr topograf din Virginia, a fost de ajuns ca să aprindă 
scânteia războiului atlantic. 

Expediția lui Washington s-a încheiat dezastruos. Mica sa armată a fost 
înconjurată de francezi și de aliaţii lor, nativii americani. O parte din 
oamenii săi au fost uciși, iar el a fost trimis înapoi în Virginia. Dar ambele 
tabere au reacţionat dramatic la acest incident de graniță. Francezii au 
interpretat această expediţie ca pe o tentativă din partea britanicilor de a 
ataca imperiul în interior, dar si cartierul lor general de la Québec. Așadar, 
în 1755 au fost trimise întăriri. La Londra, riposta francezilor a fost 
interpretată drept o încercare de a-și întări controlul asupra rutelor interne, 
iar ridicarea garnizoanei de la Duquesne și tratamentul aplicat lui 
Washington au fost considerate acte provocatoare și amenințătoare: 
ameninţare directă asupra viitorului colonial al Marii Britanii pe continentul 
nord-american. Interesele „americane“ se cereau apărate, astfel încât a fost 
trimisă o flotă pentru a intercepta întăririle francezilor înainte să traverseze 
Atlanticul. Operaţiunea de interceptare a eșuat, dar luptele navale care au 
urmat au declanșat un nou război atlantic. 

Războiul în sine nu ar fi reprezentat o ameninţare prea mare la adresa 
poziţiei generale a Franţei. Încercarea britanicilor de a ocupa Québecul — 


marea citadelă a teritoriului francez din America de Nord, ar fi putut fi 
dejucată, așa cum se mai întâmplase și în alte cazuri, iar britanicii ar fi fost 
derutati de ameninţarea asupra intereselor lor europene. Dar conflictul 
dintre Marea Britanie și Franţa pe pământ american a declanșat o a doua 
explozie, de data aceasta în Europa de Est. „Tulburările din Europa își au 
rădăcinile în America“, scria Frederic cel Mare în 1757. „Din cauza politicii 
noastre de stat din ultimul veac, orice conflict din lume, oricât de mic ar fi, 
ameninţă să cuprindă întreaga creștinătate.“!! 

Esenţa problemei o reprezenta dezintegrarea politică a Poloniei, o 
republică aristocratică prost organizată ce se întindea de la Marea Baltică la 
Marea Neagră. Polonia a fost cheia diplomaţiei franceze în Europa de Est. 
Supravietuirea ei limita puterile Prusiei și presupunea dependenţa de 
bunăvoința Franţei. Austria era atent supravegheată, iar capacitatea Rusiei 
de a se amesteca în Europa era limitată. În 1750, regii aleși ai Poloniei erau 
niște simple marionete ale Rusiei — fapt ce a încurajat revolta crescândă a 
nobilimii polone. Tentaţia regelui Prusiei de a se amesteca în rivalitatile 
dintre polonezi și de a contesta puterea Austriei a fost mult prea mare.” A 
mizat probabil pe sprijinul Franţei, marele său aliat. Dar guvernul 
monarhiei de Bourbon era hotărât să menţină acel statu-quo în est și să 
împiedice Austria să se alăture Marii Britanii în conflictul cu Franţa, aliatul 
său traditional. Într-o uimitoare răsturnare de alianțe politice, Casele de 
Bourbon și de Habsburg și-au reglat diferendele și și-au unit forţele pentru a 
reprima insurgenții din Prusia. Aceasta a fost „revoluţia diplomatică“ a 
secolului al XVIII-lea, un fenomen la fel de surprinzător pentru 
contemporani cum avea să fie pactul dintre naziști și sovietici din august 
1939. Alianţa franco-austriacă a adus la aceeași masă cele mai puternice 
două state din Europa. Această alianță ar fi trebuit să asigure o pace 
„conservatoare“ și să ajute Franţa să-și rezolve diferendele coloniale cu 
Marea Britanie. În schimb, prin rezistența sa tenace și o serie de victorii 
remarcabile, Frederic cel Mare i-a umilit pe marii săi inamici. Birocratia 
militară pe care o crease s-a dovedit un egal de temut pentru Franţa, mai 
rezervată, și pentru Austria, prost organizată. Frederic nu putea câștiga de 
unul singur. Dar cu ajutorul subsidiilor britanice și a pagubelor pe care 
englezii le produceau intereselor franceze din Atlantic a reușit să reziste 
suficient cât să-i aducă pe dușmanii săi la masa tratativelor. 


Acum supremaţia franceză și-a arătat cu adevărat chipul. În timp ce 
Frederic făcea fata de unul singur frontului din Europa, britanicii își adunau 
pe nesimţite forțele necesare pentru a cuceri Noua Frantá din America de 
Nord. În 1759, „anul victoriilor“, au obținut controlul maritim în Atlantic, 
blocând debarcarea întăririlor pentru francezii din Canada. În septembrie, 
exact înainte de instalarea iernii — când golful Sfântul Laurenţiu a îngheţat 
și flota britanică a fost nevoită să se retragă —, generalul Wolfe a ocupat 
Quebecul, cheia puterii franceze de pe teritoriul american, ceea ce a 
reprezentat o lovitură cumplită. Şi asta pentru că englezii puteau constrânge 
sistemul francez de influenţă din interiorul continentului, în ciuda faptului 
că aproape au pierdut Québecul în urma contraatacului francezilor din iama 
grea din 1759 spre 1760. Cu poziţia Franţei ameninţată în Atlantic, englezii 
au început să reprezinte un pericol pentru Spania, al cărei imperiu american 
era extrem de expus puterii maritime și militare a Marii Britanii. Anul 1762 
a fost decisiv: englezii au ocupat Havana, oraș care era echivalentul 
Gibraltarului în coloniile spaniole din Caraibe. Spania își dorea pacea cu 
disperare. Franţa era aproape falită — tehnic, intrase în faliment încă din 
1759, când nu își putuse achita împrumuturile. Rusia a schimbat tabăra. 
Noul ţar, cucerit de charisma lui Frederic cel Mare, a abandonat războiul cu 
Prusia. 

Pacea care a urmat în 1763 a fost, de fapt, un armistițiu motivat de 
epuizare. Francezii fuseseră alungați din interiorul teritoriului american, dar 
și-au păstrat coloniile din Caraibe, cu plantațiile de trestie-de-zahăr și 
bazele lor de pescuit (insulele St. Pierre şi Miquelon) de lângă 
Newfoundland. Dar cea mai importantă consecință a Tratatului de Pace de 
la Paris a fost că Franţa și-a pierdut calitatea de arbitru al Europei. 
„Sistemul“ francez era fracturat. În cei 30 de ani care au urmat, vechiul 
echilibru geopolitic din Europa și Lumea exterioară a cunoscut o prăbușire 
treptată. Expansiunea britanică nu mai putea fi împiedicată. În Europa de 
Est și în Eurasia de Mijloc, principala putere care a profitat de declinul 
Franţei a fost Rusia condusă acum de Ecaterina cea Mare, care a domnit în 
perioada 1762-1796. Lipsită de orice sprijin din partea protectorului sáu 
obișnuit, Republica Polonă a fost mâncată de vie — în etape. Prima pierdere 
teritorială a avut loc în 1772, când Rusia, Austria și Prusia au luat fiecare 
câte o bucată. Partea Rusiei a fost estul Poloniei. Ce rămăsese din Polonia 
era de-acum un protectorat rus de facto, condus de un acolit de-al rușilor, 
regele Stanislaw Poniatowski, unul dintre amantii Ecaterinei. Înțelegerea cu 
polonezii lăsa cale liberă Rusiei de a soluţiona conflictul cu otomanii 
(1768-1774) si de a câștiga un obiectiv urmărit de multă vreme: ocuparea 
orașului Herson în urma Tratatului de la Kuciuk-Kainargi din 1774. În 
1783, rușii au anexat Crimeea și s-au declarat stăpâni ai țărmului de nord al 
Mării Negre. Grigori Potemkin, favoritul și amantul Ecaterinei, și-a 
dezlántuit energia agresivă ca vicerege al „Noii Rusii“.!* Un nou război cu 
Imperiul Otoman (declanșat de turci în speranţa desarta de a-și recupera 


pierderile) a atras după sine un alt şir de recompense. În 1793, Odessa a 
devenit o metropolă a acestui nou imperiu de sud. Rusiei i s-a deschis astfel 
calea cuceririi Caucazului, poate chiar a Constantinopolului. Începea o 
perioadă decisivă în ascensiunea Rusiei ca putere globală. 

Cursul expansiunii britanice a fost mult mai puţin curajos. Englezii 
simtiserá tensiunea războiului, iar presiunea de a face un compromis atârna 
foarte greu. Din cauza marilor piedici financiare, povara unui nou imperiu 
american era aproape stânjenitoare. Ideea unor noi responsabilități îi 
îngrozea pe englezi. Miniștrii britanici s-au grăbit să-și tempereze noile 
achiziţii, nu să le dezvolte. Au încercat să-i liniștească pe canadienii 
francezi din Québec si au refuzat să instituie adunarea electivă cerută de 
imigranții din cele 13 colonii. Québecul avea să fie guvernat ca o colonie 
militară menită să controleze mediul francez din centrul și din vestul 
Americii. Spre nemulțumirea coloniştilor americani, o „linie de 
proclamaţie“ a fost stabilită de-a lungul Munţilor Apalași. Interiorul 
teritoriului american, departe de a reprezenta expresia unei victorii a 
coloniștilor, era încă stăpânit de „indieni“, închis coloniștilor americani și 
controlat de demnitarii imperiali în interesul păcii și al stabilităţii 
economice și financiare. Ca și cum asta nu ar fi fost de ajuns, englezii erau 
hotărâți să-i oblige pe coloniștii americani să acopere parte din costurile 
apărării imperiale. Coloniștii erau obligaţi să plătească taxe către vistieria 
imperiului — așa cum au fost taxele de timbru. Comerţul colonial urma să 
fie și mai strict reglementat pentru aplicarea legilor navigaţiei care 
interziceau comerțul extern acolo unde acesta ocolea posturile britanice si 
pentru suprimarea contrabandei, o practică larg răspândită. 

Ce a urmat se știe deja foarte bine. Coloniștii s-au revoltat. Englezii nu au 
gestionat bine ceea ce devenise deja un război dificil de-a lungul rutelor de 
aprovizionare nesigure din Atlanticul de Nord.” Dat fiind că revolta 
coloniștilor nu a fost înăbușită la timp, triumful englezilor în Atlantic din 
1763 a avut ecouri din ce în ce mai slabe. Dornici să restabilească echilibrul 
din Atlantic, rivalii lor maritimi au profitat de ocazie pentru a se răzbuna. În 
1778, la trei ani de la declanșarea războiului colonial, Franţa, Spania și 
Olanda au creat o alianță în urma căreia britanicii au pierdut controlul din 
Atlantic într-o perioadă crucială, semnându-și astfel sentința în America. 
Armata britanică din colonii a capitulat la Yorktown în 1781. Cu toate că pe 
mare își reveniseră, spre disperarea francezilor, a spaniolilor și a 


olandezilor, englezii au fost nevoiţi să recunoască independența Americii 
prin semnarea Tratatului de Pace de la Versailles din 1783, dar au păstrat în 
schimb controlul asupra Canadei. 

La prima vedere, marea victorie britanică din 1763 a fost complet 
răsturnată în numai două decenii. Dar, dacă gândim la scară globală, putem 
observa că succesul rebeliunii societăţilor de coloniști englezi a reprezentat 
de fapt o încununare a triumfului „temporar“ din 1763. Interiorul 
continentului american se deschidea în sfârșit „neoeuropenilor“ de pe coasta 
Atlanticului. De îndată ce războiul s-a încheiat — poate chiar mai devreme —, 
coloniștii au început să traverseze munţii. Una din primele reglementări ale 
„Statelor Unite“ a fost redactarea unui program de expansiune teritorială 
prin Ordonanţa Nord-Vestului din 1787. Pe măsură ce valuri de coloniști 
intrau în depresiunea fluviului Ohio si în vechiul Sud-Vest (Alabama și 
Mississippi de azi), frictiunile inevitabile cu nativii au declanșat o serie de 
războaie. Dezbinati, inferiori din punct de vedere militar și din ce în ce mai 
depășiți numeric, nativii americani au fost împinși spre vest, în timp ce 
pământurile lor erau populate de albi și de sclavii acestora. La 1830, valul 
de coloniști albi traversase fluviul Mississippi.!? Pe parcursul a 50 de ani, pe 
continentul american se născuse o „neo-Europă“ ca urmare a zbaterilor din 
colonii în Epoca Echilibrului. 

În America de Nord, cea mai bogată regiune din Lumea exterioară se 
deschidea de-acum ocupaţiei europene. Dar cea mai dramatică invazie în 
Lumea exterioară după 1750 a avut loc la celălalt capăt al lumii. Îmbătată 
de victorie si nutrind un nou sentiment de supremație (globală), flota 
engleză s-a lansat în noi expediţii de cartografiere a oceanelor, a vânturilor 
si a curenților maritimi: informaţiile vitale pentru puterea maritimă. James 
Cook, un navigator iscusit cu o reputaţie recunoscută încă de la atacul 
asupra Québecului din 1759, a fost unul din cei aleși să conducă una dintre 
aceste expediţii de recunoaștere. Nouă ani mai târziu conducea prima din 
cele trei expediţii din Pacific pentru a studia mișcarea planetei Venus și 
pentru a afla dacă la sud-vest mai există vreun continent sau vreo mare 
întindere de pământ.” Au urmat zece ani de explorări până la moartea sa în 
Hawaii după o altercatie cu indigenii. Relatările lui Cook, dar si cele ale 
oamenilor de știință care îl însoțeau, cum a fost, Joseph Banks, au fost 
senzaţionale. Acestea dezvăluiau o vastă lume a Pacificului despre care 
europenii aveau cunoștințe minime. Societăţile și culturile din insulele 


pacifice au fost pentru europeni un fel de rai exotic, un paradis tihnit și pur. 
Descoperirile lui Cook aveau însă o însemnătate mai mult decât culturală. 
Expediția sa de pe coasta pacifică a Canadei a demonstrat că exista 
perspectiva unei noi rute comerciale între regiunile nord-americane 
furnizoare de blănuri și piața rentabilă din China. Dar cea mai mare 
descoperire a lui Cook a fost cea din Pacificul de Sud. Cook a aruncat în aer 
mitul unei mari regiuni de uscat care se întindea în sudul extrem al 
Pământului. În schimb, a cartografiat cu mare acuratețe continentul 
australian, iar pe 22 august 1770 a revendicat jumătatea estică a 
continentului în numele Marii Britanii. Navigase deja în jurul Noii 
Zeelande. La zece ani după moartea lui Cook, guvernul britanic a întemeiat 
prima așezare din estul Australiei, populată cu deţinuţi, în încercarea de a-și 
întări controlul asupra rutei maritime din sud dintre Oceanul Indian și 
China. Până la începutul anilor 1790, vânătorii de balene și de foci, 
comercianții, misionarii și căutătorii de comori europeni si americani 
începeau să vină în forță în insulele pacifice, inclusiv în Noua Zeelandă. 
Ridicarea noilor așezări decurgea încă într-un ritm foarte lent într-o regiune 
atât de îndepărtată de Europa; fenomenul depindea de „tirania distanţei“ și 
de amenințarea amestecului francez. Dar la 1830 colonizarea Australiei era 
un proces în plină desfășurare, la care au contribuit din plin turmele de oi. 
În 1840, coloniștii britanici debarcau în Noua Zeelandă. O a doua „neo- 
Europa“ — o prezumtivă rivală a Americilor — era în proces de formare. 

Dupà 1763, timp de trei decenii, controlul Europei asupra resurselor 
teritoriale ale lumii s-a extins exponential, desi avutia „noilor pământuri“ 
era mai degrabă teoretică decât tangibilă. În același timp, s-a produs o 
răsturnare dramatică a echilibrului puterii din Lumea Veche a Eurasiei și s-a 
creat astfel o dublă fundaţie pentru supremaţia europeană din secolul al 
XIX-lea. Această răsturnare a putut fi observată în lumea islamică, în India 
și, până la 1830, și în Asia Răsăriteană. Sosirea puterii rusești, în forță, pe 
țărmul de nord al Mării Negre în anii 1770 si 1780 a marcat o etapă crucială 
în deschiderea Orientului Apropiat islamic către influenţele europene 
politice și comerciale. 

A trecut ceva timp până când efectele s-au resimţit total. Pierderea 
Crimeii a fost o adevărată catastrofă strategică pentru Imperiul Otoman. 
Până atunci, Marea Neagră fusese un simplu lac al turcilor, parte din 
sistemul otoman de comunicaţii. Deţinând monopolul maritim, turcii puteau 


controla cu ușurință intruziunile din nord. Fără schimburile de mărfuri pe 
mare, o invazie a Rusiei în teritoriile balcanice otomane era dificilă, 
aproape imposibilă așa cum avea să descopere Petru cel Mare. De cealaltă 
parte a Mării Negre, înaintarea în Caucaz de-a lungul vestului lanţului 
muntos era și mai dificilă fără susținere maritimă. Marea Neagră reprezenta 
scutul maritim al sistemului otoman. Cu ajutorul ei, frontiera strategică cu 
inamicul european devenea mai îngustă. Invazia trebuia gândită prin vestul 
Balcanilor — o regiune ostilă, în care singurul avantaj era sistemul de 
apărare. Astfel, singura ameninţare reală era Imperiul Habsburgic cu care 
otomanii împărțeau granița. Aceasta permitea flotei otomane să se 
concentreze în estul Mediteranei, unde putea supraveghea insulele din 
Marea Egee, mișcările spre Constantinopol și țărmurile Egiptului si ale 
Levantului fără a se teme prea mult de puterile navale europene 
reprezentate de Marea Britanie, Franţa, Olanda și Spania. Avantajul Mării 
Negre era cel mai mult resimţit din punct de vedere politic. Siguranţa pe 
care o conferea a permis descentralizarea puterii în teritoriul otoman, un 
ingredient vital al stabilităţii și al coeziunii sale în secolul al XVIII-lea. 
Guvernul otoman de la Constantinopol reușise cu ajutorul porţii maritime 
strict controlate la nord să înfrunte atacurile de la începutul secolului al 
XVIII-lea. Prestigiul otomanilor fusese doar afectat, nu și doborât. Calitatea 
lor de aliați fusese una concretă (și apreciată) în jocul machiavelic al 
diplomaţiei europene. Piatra de temelie a puterii otomane a fost însă 
distrusă la începutul anilor 1780. Efectele au fost amplificate de declinul 
Franţei. Comunitățile creștine din Grecia și din nordul Balcanilor începeau 
să renască. Aproape imperceptibil, imperiul și-a pierdut puterea 
recunoscută, și în același timp detestată, și s-a transformat într-o regiune 
plină de tensiuni, o pradă teritorială înconjurată de agresori europeni. 
Această transformare în „bolnavul Europei“ a fost evidentă abia în a doua 
etapă a revoluţiei geopolitice, după 1790. Până atunci însă s-au făcut simţite 
efectele celorlalte conflicte geopolitice din Eurasia secolului al XVIII-lea. 
Am înţeles deja că la începutul anilor 1750 se pregătea o „dublă revoluţie“ 
în India. Vechiul eșafodaj al Imperiului Mogul, care asigurase un cadru de 
unitate politică pe aproape întreg cuprinsul subcontinentului, începea să se 
clatine. În inima imperiului, puterea mogulă era atacată din două părți. 
Expansionistii iranieni și apoi cei afghani au continuat vechea tradiţie a 
Asiei interioare de construire a imperiilor folosind forţa de muncă „tribală“ 


a Asiei interioare pentru a-și impune stăpânirea asupra câmpiilor arabile — 
la fel cum procedaseră mogulii înaintea lor, sau manciurienii, în China. 
Scopul lor a fost de bună seamă acela de a controla traficul comercial dintre 
nordul Indiei și Asia Centrală, acolo unde se afla încă cea mai mare rută 
comercială a lumii. Atacurile lor au coincis cu înaintarea fermă a populaţiei 
Maratha în vestul Indiei: o confederație hindusă de state „nobile“ care 
urmărea extinderea puterii sale și a sistemului de taxe pe pământ în inima 
Imperiului Mogul din depresiunile Indiei de Nord.'* Puterea mogulă ceda 
sub presiunea schimbărilor sociale, economice și politice și lua forma unui 
regim mai flexibil care coexista cu noile „subimperii“ ce se zbăteau pentru 
noi teritorii, comerț și profituri. India maritimă se afla sub o ameninţare 
similară. Aici, factorul schimbării a fost expansiunea economică și 
comercială rapidă. Noile bogății și noile profituri îngăduiau conducătorilor 
regionali din ce în ce mai multă libertate, iar aceştia deveneau din ce în ce 
mai puţin dispuși să plătească tributul cuvenit stăpânirii mogule. Dar 
această autonomie avea preţul ei. Cei ce aspirau să conducă imperii trebuiau 
să-i supravegheze atent pe comercianții și pe bancherii care îi finantau și să 
aibă în vedere și interesele europene care se manifestau puternic în comerțul 
indian de pe mare. Această precauţie era cu atât mai importantă cu cât 
europenii mutaseră conflictul în subcontinentul indian. Tensiunile dintre 
francezi și englezi i-au transformat în superputeri militare locale și au adus 
un nou element exploziv pe o scenă politică volatilă. 

Principalul teatru al conflictului era în Bengal, cea mai dinamică și 
prosperă economie de coastă. Aici, producţia de materiale textile din 
bumbac venea în întâmpinarea unei pieţe globale de desfacere în plin avânt. 
Reţeaua fluvială de pe Gange și din delta acestuia, precum și recoltele 
cultivate în regiunile recent destelenite erau elemente auxiliare vitale ale 
economiei (de export). Puterea politică era în mâinile subhadarului — 
oficial, vicerege al împăratului mogul — și al acolitilor săi musulmani, 
legatari avizi ai Imperiului Mogul aflat în declin. Dar stabilitatea era 
înșelătoare în această lume parvenită. În 1756, noul subhadar sau nabab în 
exercițiu era Siraj ud-Daulah, neliniștit din pricina rivalilor săi politici. 
Puterea financiară a comercianților și bancherilor hinduși, cum a fost de 
pildă marele Jagat Seth, îi restrictionau libertatea de acţiune: ei gestionau 
comerțul de care depindeau dobânzile și profiturile. Tot ei se aflau în 
strânsă legătură cu negustorii europeni, în special cu Compania Engleză a 


Indiilor de Est care deţinea o „fabrică“ fortificată la Calcutta — „un loc 
neobișnuit și mult mai mare decât Deptford sau Rotherhithe“, potrivit 
descrierii unui contemporan!” — si al cărui reprezentant — un farman 
imperial — avea, cel puţin teoretic, libertate în fata nababului. Când nababul 
a început să bănuiască amestecul Companiei în acoperirea celor care 
complotau împotriva lui, lumea politică și așa instabilă, din Bengal a intrat 
în criză. Refuzul companiei de a ceda presiunilor a atras după sine un joc de 
putere.” În iunie 1756 nababul a asediat Calcutta, iar oficialii Companiei 
care nu reușiseră să fugă au fost aruncaţi în temniță (faimoasa ,,Gaura 
neagră“). Pentru o scurtă perioadă, a părut ca și cum această lovitură de stat 
a semnalat apariţia unui nou stat sud-asiatic mercantil — echivalentul 
oriental al Ţărilor de Jos, care putea să rămână ferm pe poziţii. 

Din nefericire pentru Siraj ud-Daulah, Compania a avut la îndemână 
mijloace de a riposta. Miza răzbunării a fost uriașă: pierderea orașului 
Calcutta produsese Companiei pagube de peste două milioane de lire. Şase 
luni mai târziu, o escadrilă de nave sosea în Gange, aducând trupe din 
Madras sub comanda lui Robert Clive. Acesta a recucerit Calcutta și a luat 
legătura cu magnații disidenti dornici să-l vada pe nabab detronat. După 
demonstraţia de forță a lui Clive de la Plassey, lângă capitala Bengalului, 
din iunie 1757, armata nababului s-a împrăștiat, iar domnia lui a luat sfârșit. 
Clive era acum creatorul de regi. „S-a iscat o revoluţie greu de egalat în 
istorie“,*’ îi spunea Clive părintelui sáu. Dar tot el a fost reținut în privința 
afirmării autorității Companiei în Bengal. „O responsabilitate atât de mare 
ar putea fi o povară prea grea pentru o companie comercială... în lipsa 
suportului national“, spunea el.” În schimb, i s-a părut înţelept să-l 
numească nabab pe un nobil musulman. Experimentul a dat greș. 
Funcţionarii Companiei, interesați de propriile afaceri, au refuzat să 
recunoască autoritatea nababului sau să plătească taxele cuvenite acestuia. 
În 1764, tulburările s-au transformat într-un război în toată regula. În bătălia 
de la Buxar, armata Companiei a învins armata nababului și a aliatului său, 
conducătorul din Awadh. În următorul an, Compania a preluat conducerea 
Divanului din Bengal, Bihar și Orissa: acum Compania era cea care 
controla taxele și profiturile. „Nimic nu-i rămâne nababului, doar numele și 
umbra unei autorități.“ 7° 

Aceste evenimente au fost uimitoare. Dar revoluţia din India era departe 
de a se fi încheiat. Clive însuși se temea ca nu cumva Compania să nu se 


întindă mai mult decât îi era plapuma, așa încât a renunţat la intenţia de a se 
îndrepta spre Delhi. Britanicii nu au fost singurii beneficiari ai schimbărilor 
din India. În vestul și în centrul subcontinentului, ascensiunea agresivă a 
puterii Maratha era la fel de impresionantă. Orașul Delhi a fost ocupat de 
triburile Maratha în 1784. În sudul Indiei, oraşele Hyderabad şi Mysore au 
demonstrat că se pot construi noi state pe ruinele Imperiului Mogul. În 
Mysore, un mercenar musulman pe nume Haidar Ali a început să 
construiască, după 1761, un nou stat fiscal-militar, cu venituri și o armată pe 
măsura Companiei din Madras. Aceste schimbări au continuat și sub 
comanda fiului sáu Tipu Sultan, care a domnit între 1783 si 1799. Statul 
practica comerțul, acorda subvenţii pentru construirea vapoarelor și finanța 
o armată permanentă, ale cărei divizii de artilerie și infanterie erau instruite 
în tactici la fel de „moderne“ ca ale Companiei.” Haidar si Tipu au dus 
războaie de uzură împotriva influenței Companiei pe care au adus-o în 
pragul falimentului. Fără resursele din Bengal, cu care Compania ridicase o 
armată de 18 000 de oameni în 1763 până la un efectiv de 150 000 de 
oameni la sfârșitul secolului”, fără ajutor maritim și militar din partea Marii 
Britanii și fără împrumuturile de la bancherii indieni, este greu de crezut că 
și-ar fi păstrat puterea în sudul Indiei. Și, cu toate că l-au învins și l-au ucis 
pe Tipu în 1799, e la fel de greu de crezut că englezii ar fi putut forța 
triburile Maratha să le recunoască autoritatea dacă nu ar fi fost victorioși în 
a doua etapă a conflictului european, asupra căruia ne vom întoarce imediat. 
Până în anii 1790, cele două mari teatre ale tulburărilor geopolitice din 
Eurasia fuzionaseră. 

Revoluţia lui Clive din Bengal determinase deja o schimbare de 
paradigmă în relaţiile eurasiatice. Cu mult înaintea pătrunderii europenilor 
în Oceanul Indian, India maritimă servise drept element de legătură între 
comerţul est-asiatic si cel din Orientul Mijlociu si din Occident. În secolul 
al XVIII-lea, europenii își intensificaseră comerțul cu China, chiar dacă 
acesta se rezuma la vizite tolerate în portul Guangzhou. Compania Engleză 
a Indiilor de Est domina acest comerţ, transportând în principal lingouri în 
China în schimbul ceaiului, noul produs extrem de apreciat de consumatorul 
britanic. 

Dar Companiei îi lipseau mijloacele de a extinde volumul de mărfuri, de a 
acorda credite mai generoase sau de a atrage clienţii chinezi cu produse mai 
tentante. Ocuparea Bengalului a rezolvat toate cele trei neajunsuri. Cu noile 
sale venituri, Compania putea cumpăra din India produsele dorite de 
chinezi — bumbac neprelucrat, materiale textile din bumbac și opiu — fără a 
mai apela la rezerva de argint și fără a exporta mai multe produse în India. 
Dar mijloacele financiare ale Companiei constituiau doar un element al 
ecuației. „Comerţul privat“ atárna din ce în ce mai greu si era tolerat de 
Companie pentru propriile interese. O mică armată de europeni — soldaţi și 
civili angajaţi de Companie în India — a profitat de dezvoltarea acesteia și a 
făcut mici averi din delapidări și din comerţ privilegiat. (Aceștia au fost 
„nababii“ a căror revenire în Marea Britanie a stârnit multe comentarii 
ostile.) Cel mai profitabil mod de a-și remite câștigurile a fost să 
investească într-un transport care urma să fie trimis în China. La livrarea 
transportului, creditul dobândit a fost dat Companiei, care deţinea 
monopolul comerțului cu ceai, în schimbul argintului de la Londra. 
Companiei i s-a interzis comerțul cu opiu, acesta desfășurându-se sub 
umbrela comerțului privat. În acest schimb circular de mărfuri, cucerirea 
Bengalului a deschis calea unei revoluţii comerciale cu uriașe consecinţe 
geopolitice." Si fiindcă exporturile creșteau cu rapiditate, economia din 
sudul Chinei a fost atrasă din ce în ce mai adânc în negotul triunghiular cu 
Marea Britanie și cu India. La orizont se arăta o mare captură. 

Schimbarea geopolitică din Europa și Asia de Sud a atras după sine o 
uriașă modificare a relaţiilor dintre diferitele parti ale Eurasiei, precum si 


dintre Eurasia și Lumea exterioară. În cea de-a doua etapă, după 1790, 
dimensiunea acestor transformări a devenit din ce în ce mai clară, iar noua 
ordine mondială, abia zărită la sfârșitul secolului al XVIII-lea, a prins în 
sfârșit contur. Acest lucru s-a întâmplat numai după ce a doua criză din 
politica europeană și un nou război global au stabilit ce puteri vor domina 
Europa și care dintre ele va stăpâni lumea. 

Criza a fost declanșată de Revoluţia franceză. Dinastia Bourbonilor era 
din ce în ce mai fragilă. Monarhiei îi lipsea susținerea maselor; aliaţii săi 
din aristocrație si din clasa de mijloc erau vădit nemulţumiţi; prestigiul sau 
intelectual și cultural fusese subminat de războiul pamfletelor scrise de 
filosofi si de scriitorii virulenti ai timpurilor. Aceste dovezi de slăbiciune nu 
erau neobișnuite într-un stat dinastic din secolul al XVIII-lea. „La 
momentul acesta toate puterile se află în criză“, scria țarina Ecaterina cea 
Mare în 1780." Poziţia fragilă a Bourbonilor era determinată de colapsul 
simultan al rolului lor istoric de gardian al măreției Franţei în Europa si în 
lume. La sfârșitul anilor 1780, „marea naţiune europeană“ își pierduse 
supremația. Ceea ce era oricum o bilă neagră pentru monarhie. Dar 
pericolul imediat era colapsul financiar. După o scurtă perioadă de pace, 
Franţa a reintrat în război, în 1778, pentru a anula cumva verdictul din 1763 
și pentru a-și recâștiga poziţia din Atlantic cu ajutorul rebelilor din coloniile 
britanice. A fost o mișcare costisitoare, de pe urma căreia Franţa nu a 
câștigat aproape nimic. Datoriile se acumulau în continuare. Cu toate că 
datoria publică a Franţei era mai mică decât cea a Marii Britanii, era cu 
mult mai greu de gestionat și dobânzile erau mult mai mari. În pragul 
revoluţiei, numai plata dobânzilor reprezenta jumătate din cheltuielile 
statului.’ In 1789, prestigiul Franţei apunea, trezoreria era goală, iar 
monarhia căzuse sub vâltoarea schimbărilor constituționale, cedând puterea 
politică liderilor autoproclamati ai celei de-a „Treia Stări“, reconstituită în 
iunie sub denumirea de „Adunarea Naţională“. Pe măsură ce haosul 
financiar se adáncea, iar ordinea socială începea să se destrame, 
amenințarea unei intervenţii străine din partea puterilor conservatoare, în 
frunte cu Austria, devenea de la o zi la alta mai reală. Politicienii francezi 
au dovedit o atitudine radicală de teamă că regele uneltea cu marile puteri 
pentru a anula Constituţia pe care o ratificase in septembrie 1791. În 
primăvara lui 1792, Franţa era în război cu Austria. Dezastrul militar și 
teama generală de invazie au măcinat influenţa reformiștilor mai populari și 


au dus la abolirea monarhiei în septembrie 1792.% Cand Ludovic al XVI-lea 
și Maria Antoaneta au fost executați, în ianuarie 1793, transformarea 
Franţei era deja completă. Stâlpul regimurilor monarhiste din Europa, 
arhetipul de stat dinastic, devenise o republică revoluţionară militantă, 
hotărâtă să exporte doctrina subversivă a „Drepturilor omului“. 

Rezultatul imediat al frământărilor politice din Franţa a fost slăbirea 
influenţei sale în Europa şi în lume. În Europa de Est, slăbiciunea Franţei a 
dus la destrămarea statului polon, rupt în bucăţi în perioada 1793-1795. În 
timp ce armatele Austriei și Prusiei mărșăluiau în Franţa, în 1792, armata 
rusă ocupa Polonia.“ În urma victoriei repurtate, Rusia a anexat vestul 
Ucrainei la imperiul său de la Marea Neagră. Dar la mijlocul anilor 1790 
statul revoluționar francez a demonstrat o uriașă putere de mobilizare, 
adunând laolaltă o armată și mijloace de luptă la o scară neegalată de 
monarhia neputincioasă. Entuziasmul patriotic al armatelor civile și talentul 
de a-și alege generalii au făcut ca Franţa să redevină o mare putere militară. 
Cuceririle teritoriale au putut acoperi o parte din datorii.” Sub Napoleon 
Bonaparte, acest nou chip al Franţei a căpătat geniu si charismă. Victoriile 
sale din Italia l-au ridicat la rang de erou militar. Ca prim consul (1799— 
1804) și apoi ca împărat (1804-1814), Napoleon a fost dictatorul Franţei. 
Telul său a fost să restaureze disciplina socială și ordinea administrativă pe 
care revoluţia le desfiintase. A fost totodată hotărât să reinstaureze și să 
extindă supremaţia europeană pierdută în vremea Bourbonilor. Efectele 
ambițiilor sale în ce priveşte relația Europei cu Lumea exterioară — din 
Americi, Africa Subsahariană și chiar și din Pacific — au fost semnificative. 
Nu același lucru se poate spune despre amestecul Eurasiei în Orientul 
Apropiat, în Asia Centrală si in India (si, pe cale de consecinţă, in China). 

Prima rundă de bătălii a avut ca miză Egiptul. În 1798, Napoleon și 
Talleyrand, ministrul francez al afacerilor externe, au pus la cale un plan 
extraordinar de cucerire a Egiptului. Napoleon, al cărui idol militar era 
Alexandru cel Mare, a fost irezistibil atras de această perspectivă. „Europa e 
o moviliţă“, ar fi exclamat el; „toată măreţia vine din Asia." 
Raționamentul său si al lui Talleyrand sugerează proporţiile schimbărilor 
geopolitice care începuseră la jumătatea secolului.” Controlul Egiptului i-ar 
fi permis Franţei să reînvie ruta Suezului dintre Europa și India și o 
contrabalansare a dominaţiei comerțului înfloritor din Atlantic. Un imperiu 
egiptean ar fi compensat Franţa pentru pierderea coloniilor sale americane, 


Quebec și Louisiana, în 1763. Ar fi împiedicat de asemenea înaintarea 
Rusiei spre Constantinopol, mișcare ce se manifesta deja destul de agresiv. 
Şi ar fi ridicat miza britanicilor în India într-un moment crucial. Dacă 
Franţa ar fi avut controlul Suezului, la capătul Mării Roșii, extinzându-și 
influența spre Golful Persic si Iran, poziția diplomatică și militară a 
Companiei Engleze a Indiilor de Est ar fi fost pusă în pericol. Compania nu 
ar mai fi putut intimida populaţiile Sikh, Maratha sau pe cele din Hyderabad 
ori Mysore. Dacă riscurile și costurile deveneau prea mari pentru aceasta, 
experimentul britanic în imperialismul oriental s-ar fi putut prăbuși total. 

În iulie 1798, Napoleon debarca în Egipt cu 40 000 de soldaţi — o armată 
uriașă. A adus cu el o echipă formată din 165 de astronomi, matematicieni, 
chimiști, fizicieni, mecanici, ingineri constructori, topografi, arhitecţi, 
zoologi, artiști, compozitori, economiști, anticari, tipografi, chirurgi, medici 
și farmaciști. Sarcina lor era să consemneze trecutul și să planifice viitorul 
Egiptului sub Napoleon. Mamelucii au fost zdrobiţi în Bătălia Piramidelor 
din 21 iulie. Napoleon susţinea că francezii veniseră să elibereze poporul 
egiptean de sub tirania mamelucilor și a promis să respecte religia islamică, 
mergând chiar până într-acolo încât să discute cu imamul (ulema) condiţiile 
unei convertiri în masă a soldaţilor săi (convertire ce presupunea si 
circumcizia, o mare problemă). A trimis emisari cu mesaje de prietenie 
conducătorilor musulmani de pe coasta nord-africană, până în Maroc, și mai 
departe sultanului din Darfur și lui Tipu Sultan în India. Britanicii bănuiau 
că orașul Muscat din golful Oman se afla sub influenţa francezilor. S-au 
făcut planuri de invadare a Siriei, pentru ca Franţa să controleze Levantul și 
jumătatea vestică a Semilunii Fertile. Nimeni nu cunoaște adevărata 
dimensiune a ambițiilor lui Napoleon. Probabil spera ca șocul geopolitic al 
invaziei fulger să încline balanţa în favoarea Franţei și să-i împingă pe 
otomani într-o alianță cu aceasta împotriva Rusiei și Austriei. Însă izbânda 
nu avea să fie de partea francezilor. La numai câteva zile după debarcarea în 
Cairo, Nelson a spulberat flota franceză din golful Aboukir și l-a separat pe 
Napoleon de trupele sale. Egiptul era prea sărac, prea slab și prea vulnerabil 
pentru a putea suporta povara guvernării franceze sau pentru a susține o 
armată fără rezervele din exterior. Expediția din Siria a fost sortită eșecului. 
Diplomaţia „musulmană“ a fost redusă la zero. În august 1799, Napoleon 
fugea pe ascuns în Franţa, după ce, în mai, britanicii îl învinseseră și 
uciseseră pe Tipu Sultan. Armata franceză a încercat să reziste, dar Parisul 


nu i-a sărit în ajutor. În iunie 1801, trupele trimise din Marea Britanie și 
India au capturat orașul Cairo. Proiectul din Orient era compromis. 

Războiul nu s-a terminat aici, cu toate că speranţele lui Napoleon de a-i 
învinge pe englezi pe mare s-au spulberat. În octombrie 1805, în bătălia 
decisivă de la Trafalgar, dincolo de coasta spaniolă, Nelson, dușmanul lui 
de moarte, a spulberat flotele franceze și spaniole. Napoleon abandonase 
deja teritoriile americane: Louisiana, recuperată de la spanioli în 1800, 
fusese vândută la propriu Statelor Unite. Saint-Domingue (Haiti de astăzi), 
cea mai bogată colonie franceză, a scăpat de sub ocupaţia francezilor în 
1804, în urma unei revolte a populaţiei de culoare. Suprematia pe mare le-a 
permis britanicilor să blocheze accesul francezilor în imperiul lor din Asia. 
Englezii au ocupat Colonia Capului în 1806 şi Île-de-France (Mauritius) în 
1810. Oceanul Indian a devenit un lac britanic. În 1811 au luat și coloniile 
indoneziene ale olandezilor, cu care Napoleon avea de asemenea relații. 

E posibil ca Napoleon să fi visat la renașterea unei alianţe cu otomanii si 
cu Iranul, pentru a neutraliza influența Rusiei în Europa,“ dar nici acest 
deziderat nu i s-a îndeplinit. Principalul său obiectiv a rămas în continuare 
hegemonia asupra Europei, pe care aproape că o recâștigase prin victoria de 
la Austerlitz, unde i-a nimicit pe austrieci și prusaci. Napoleon a retrasat 
harta Germaniei ca nou stat clientelar, denumit Confederaţia Rinului, și a 
reinventat Polonia sub denumirea de Marele Ducat al Varșoviei. În 1807, s- 
a întâlnit cu ţarul Alexandru la Tilsit unde, pe o plută, au pecetluit prietenia 
ruso-franceză. Având Europa la picioare, Napoleon a început să facă 
presiuni asupra Angliei. Decretele de la Berlin, în 1806, și Milano, în 1807, 
au izolat din punct de vedere comercial Marea Britanie de restul Europei. S- 
a declarat o blocadă care urmărea distrugerea economiei britanice, 
epuizarea rezervei de lingouri și obligarea Londrei să vină la masa 
tratativelor. Dacă englezii doresc să stăpânească mările, părea Napoleon să 
spună, atunci îi va îneca în elementul lor. 

Dacă dorinţele lui s-ar fi materializat, Napoleon ar fi putut recupera 
teritoriile pe care Franţa le pierduse din momentul înfrângerii suferite în 
Egipt. Dar era prea târziu. „Sistemul continental“ care ar fi trebuit să 
excludă Marea Britanie era complet ciuruit. Pe de altă parte, nu exista nici o 
șansă ca Europa să accepte varianta de imperiu propusă de Napoleon. 
„Pentru asigurarea victoriei depline“, scria fostul său secretar pe un ton 
caustic, „ar trebui să cucerească și să ocupe fiecare ţară în parte și să nu se 


retragă din nici una.“% În pofida farmecului magnetic pe care numele său îl 
exercita asupra ţărilor europene aflate încă sub puterea monarhiilor, 
imperiul lui Napoleon a devenit intolerabil de apăsător. Rusia a respins 
jugul comercial și a pretins o asigurare că polonezii nu-și vor recâștiga 
niciodată regatul. În 1812, Napoleon a ajuns la concluzia că numai prin 
cucerirea Rusiei va putea instaura pacea. A urmat, desigur, o catastrofă. În 
„Bătălia Naţiunilor“ de la Leipzig din octombrie 1813, màreata armată a lui 
Napoleon, istovită de iarna retragerii dinspre Moscova, a suferit o 
înfrângere decisivă din partea austriecilor, a rușilor și a prusacilor. Franţa a 
fost invadată de la est și sud de trupele britanice din Spania, iar Napoleon a 
fost trimis în exil pe insula Elba. Imperiul său s-a prăbușit. Conferinţa de 
Pace de la Viena își punea amprenta definitiv după ultima zvâcnire pentru 
putere a lui Napoleon la Waterloo (cele „100 de zile“ din 1815). Deciziile 
luate la Viena aveau mai degrabă caracter eurasiatic, dacă nu chiar global. 
Negociatorii păcii au înţeles cá nu exista nici o sansa de întoarcere la 
regimul dinastic. După 25 de ani de revoluții și de războaie, această 
perspectivă era de neimaginat. S-a ajuns la o înţelegere teritorială care să 
asigure echilibrul puterilor între Austria, Prusia, Rusia, Franţa și Marea 
Britanie, prin care s-a hotărât că nici una dintre aceste puteri nu le putea 
domina pe celelalte. S-a inventat un „Concert European“ în care cele cinci 
puteri trebuiau să arbitreze diferendele și să respecte noua distribuţie a 
puterii.” Congresul de la Viena s-a dovedit remarcabil de eficient: timp de 
aproape un secol, Europa a reușit să evite un război de amploare. O 
consecinţă a fost și faptul că Marea Britanie și Rusia, două mari flancuri, 
erau libere să-și urmeze ambițiile extraeuropene, cu excepţia situaţiilor în 
care acestea amenințau pacea în Europa. Viena a deschis drumul încercuirii 
Asiei dinspre nord și sud. 

Înfrângerea lui Napoleon si, implicit, a viziunii sale despre imperiu a avut 
un impact uriaș. A fost încununarea marii transformări geopolitice al cărei 
traseu l-am urmărit până acum, transformare al cărei impact Napoleon nu a 
reușit să-l contracareze. Odată ce au scăpat de sub ameninţarea lui, englezii 
s-au autointitulat stăpâni ai subcontinentului indian. Avansarea comercială 
în China, deja demarată înainte de 1800, s-a accelerat. Si, cu toate că au fost 
nevoiţi să cedeze arhipelagul indonezian noului regat al Tarilor de Jos (o 
barieră în calea expansiunii francezilor în Europa), britanicii au păstrat 
insula Singapore și au transformat-o într-un antrepozit pentru Asia de Sud- 


Est. La vest, dezastrul naval suferit de Spania în 1805 a atras după sine 
pierderea controlului asupra coloniilor din America, care au stabilit legături 
comerciale cu alte tari, în principal cu Marea Britanie. Imperiile comerciale, 
cu flotele și fortărețele lor, au devenit depășite în fata puterii maritime a 
englezilor. Până și Compania Engleză a Indiilor de Est a fost nevoită să 
permită accesul altor comercianţi în India începând din 1813 — cu toate că 
și-a păstrat monopolul în China până în 1833. Cea mai puternică piedică în 
calea expansiunii comerciale — uriașele costuri generale ale imperiilor 
rivale — începea să dispară. Rămânea de văzut cat de repede reușea comerțul 
privat — „comerţul liber“ — să exploateze noile șanse pe care le oferea 
această mare schimbare. 


MAREA DIVERGENTA 


Revoluţia geopolitică a avut trei efecte majore. Ocuparea și colonizarea 
regiunilor din Lumea exterioară au dărâmat barierele expansiunii europene. 
Interiorul nord-american și Pacificul de Sud aveau să contribuie la 
expansiunea demografică a nord-vestului european, deoarece acestea au 
devenit „neo-Europa“. În al doilea rând, în intervalul critic de după 1803 
(când războiul din Europa s-a reluat după o foarte scurtă perioadă de 
acalmie), puterea maritimă britanică a distrus granițele mercantile care 
Tmpártiserá lumea comerțului în blocuri exclusive și a făcut asta prin 
distrugerea echilibrului maritim aflat la baza acestui tip de comerţ si 
construit prin alăturarea puternicelor flote spaniole, franceze și olandeze. 
Costurile (și riscurile) colaterale ale comerțului la distanţă, pretextul 
monopolului comercial (justificat în trecut prin taxele de protecţie ridicate), 
precum si obstructionarea altor operatori nu mai reprezentau o problemă. În 
al treilea rând, marea tranziţie din Asia de Sud, realizată în etape între 1757 
si 1817 (când puterea Maratha a fost răpusă) adusese Marii Britanii 
câştiguri neașteptate. Prin preluarea controlului asupra profiturilor și a 
comerțului din Bengal, cea mai bogată regiune din India, englezii au obţinut 
pârghiile de care aveau nevoie pentru a forţa intrarea în economia Chinei de 
Sud. India constituia baza transportului lor maritim și a creditelor, astfel 
încât schimburile regionale din Asia de Est și de Sud-Est puteau fi 
conectate mai ușor la transportul la distanță dintre Asia și Europa. Izolarea 
comercială a Asiei de Est putea fi, în sfârșit, contestată. 


Cu toate acestea, dacă în relaţiile economice dintre statele europene și 
restul Eurasiei nu s-ar fi produs și alte schimbări, această avansare 
surprinzătoare n-ar fi avut drept rezultat decât un câștig temporar. O mare 
barieră în calea schimburilor comerciale dintre Europa și restul Eurasiei a 
fost volumul jenant de mic al mărfurilor. Comerţul era aproape total redus 
la produse de lux, în cantități mici și destinate unor pieţe limitate. Totalul 
importurilor din Asia timp de un an (cel puţin așa a calculat Jan de Vries) 
abia ar fi putut umple un container naval de dimensiunile celor moderne. O 
parte a problemei era că europenii ofereau prea puţine mărfuri de interes 
pentru indieni și chinezi, cu excepţia metalelor preţioase: tocmai de aceea 
bumbacul și opiul din India fuseseră practic o binecuvântare pentru agenţii 
Companiei Indiilor de Est care cumpărau ceai din Guangzhou. Singura 
modalitate sigură de a prezenta interes pentru consumatorul asiatic era să 
găsească produse europene cerute pe piață și să descopere mijloace de 
distribuție pe scară largă. Altfel, creșterea volumului comerțului ar fi 
stagnat, iar ușile pe care europenii le deschiseseră s-ar fi putut închide din 
nou sub conducători mai rigizi, în timp ce câștigurile nesperate din India ar 
fi fost anulate de costurile cuceririlor și ale dominaţiei. 

În practică, aceasta însemna că dezvoltarea și reorganizarea comerțului 
european în Asia, datorită factorilor geopolitici, trebuiau stimulate prin 
schimbări tehnologice dacă acest comerţ dorea să depășească perioada de 
stagnare. Schimbările tehnologice erau necesare înainte ca producătorii 
europeni să poată face fata avantajului istoric al competitorilor asiatici: 
costurile de producție mult mai scăzute din industria manufacturieră. 
Tehnologia privind transporturile se cerea schimbată și în Asia (mai peste 
tot de altfel) pentru ca volumul schimburilor comerciale să nu sufere din 
cauza costurilor de transport care izolau regiunile din interiorul 
continentului. Nu în ultimul rând, rezerva manifestată de conducătorii 
indigeni, fie ei asiatici, africani sau chiar latino-americani, în a trata 
comercianții străini pe picior de egalitate trebuia depășită, sau 
„descurajată“, iar capacitatea acestora de a inspira putere la mare distanţă și 
contra unor costuri rezonabile trebuia descoperită. Dat fiind că europenii nu 
beneficiaseră până atunci de vreun avantaj militar categoric asupra statelor 
eurasiatice sau africane, ci doar asupra celor de peste ocean, soluția 
tehnologică era necesară. 


Se ştie, desigur, că aceste „soluţii“ au fost descoperite rând pe rând și fără 
un succes deosebit. Cu toate că istoricii nu s-au pus de acord asupra unei 
date anume (sau asupra unei modalităţi specifice), este clar că perioada 
numită eufemistic „marea divergență“? între traiectoria economică a lumii 
euroatlantice și cea din aproape toată Eurasia și Africa s-a instalat de la 
1800. Pentru mare parte din următoarele două secole, discrepantele dintre 
avutii s-au amplificat (cu excepţia regiunilor privilegiate). Motivul ar fi fost 
capacitatea unică a Europei de a-și industrializa economiile, obţinând 
creșteri ale producţiei infinit mai mari decât cele ale economiilor 
preindustriale sau  neindustriale. Europenii au speculat fluxul 
îmbunătăţirilor treptate ale primelor inovaţii din producţia mecanizată, 
accelerând ritmul schimbării tehnologice și lărgind constant prăpastia dintre 
eficienţa lor productivă și cea a rivalilor neindustriali. Pentru consolidarea 
acestui efect, care făcea din Europa o zonă mult mai bogată decât restul 
lumii, noile tehnologii industriale au asigurat alte două beneficii de maximă 
importanţă. Vorbim de furnizarea, la costuri relativ mici, a mijloacelor 
tehnice necesare dominaţiei Europei în regiuni în care aceasta părea 
imposibilă, la o scară de neimaginat în era preindustrială. Invențiile din 
domeniul armamentului (puștile-mitraliere, pistoalele automate, artileria cu 
rază lungă de acţiune, nave de război cu aburi) au contribuit la extinderea 
razei de acţiune și au sporit impactul armatelor și al flotelor europene sau 
conduse de europeni. Transportul mecanizat pe uscat și pe apă a permis 
înaintarea forțelor militare pe distanțe mult mai mari și (în termeni 
preindustriali) aproape fulgerător, în timp ce efectivele de soldati dislocate 
la mii de kilometri distanță deveneau exponential mai mici. Trupele 
britanice puteau fi transportate în Africa de Sud, India, China și chiar Noua 
Zeelandă. Navele militare cu aburi și căile ferate „strategice“, precum cele 
construite în India după 1860, au făcut posibilă restrângerea garnizoanelor 
necesare pentru asigurarea măsurilor de siguranță împotriva inamicilor. 
Telegraful electric și cablurile subacvatice au jucat un rol similar, permițând 
transmiterea de instrucţiuni și de avertismente în doar câteva ore, și nu 
săptămâni. Transmiterea de informaţii a devenit arma invizibilă din 
arsenalul european ce acoperea costurile a mii de soldaţi și economisea a 
milioane de lire. Celălalt mare avantaj al industrialismului a avut de-a face 
tot cu viteza. Ritmul extraordinar de rapid în care invadatorii și emigranții 
apăreau, în care noile rute comerciale și noile orașe portuare erau 


construite — ritm accelerat și mai mult de tehnologiile industriale — au 
conferit expansiunii europene din lumea afro-eurasiatică o dimensiune 
fulgerătoare, în ciuda lentorii și a ezitării dovedite în anumite situaţii. Nu e 
de mirare deci că unele gazde fără voie ale europenilor nu au putut face fata 
acestor atacuri, dat fiind intervalul limitat de reacţie și informaţia 
insuficientă legată de intenţiile acestora. 

Asa cum sugerează însăși noţiunea de divergență, deși semnele schimbării 
pot fi bruște și agresive, au trecut zeci de ani înainte ca transformarea 
economică să capete o formă definită. O serie de relaţii economice apărute 
în anii 1830 erau radical diferite de cele existente înainte de 1750. 
Industrializarea Europei nu era doar un demers privat: acest proces a 
modificat fundamental schimburile dintre Europa și restul lumii, volumul și 
profilul comerţului la distanţă și circulaţia bunurilor și a persoanelor pe tot 
cuprinsul globului pământesc. A rezultat o nouă diviziune a muncii, în 
vreme ce unele parti ale Europei și-au asumat o serie de funcții specializate 
pentru o piață potenţial globală. Europenii deţineau monopolul asupra 
comerțului maritim dintre Europa și Asia. Odată cu extinderea acestuia, 
„comanda și controlul“ — armatori, asigurări, import-export și credite — le- 
au revenit europenilor și au fost consolidate mai departe de avantajul 
acestora în schimburile de informaţii comerciale din interior. Dar adevărata 
revoluţie a fost reprezentată de noul rol al Europei ca primă sursă pentru 
manufacturile lumii, în principal pe baza unei creșteri semnificative a 
productivităţii și a scăderii costurilor reale atrase de mecanizare. La 1810, 
conform calculelor lui Paul Bairoch, un filator britanic putea produce într-o 
oră de zece până la 14 ori mai multe fibre de bumbac decât lucrătorul indian 
care folosea mijloacele tradiționale, iar pentru fibrele de calitate superioară 
vorbim de o producţie chiar si de 400 de ori mai mare.” Materialele textile 
alcătuiau cea mai mare proporţie a producţiei manufacturiere din 
economiile neindustriale (circa 80%), asa încât e ușor de înţeles de ce 
Europa industrializată a devenit cel mai mare furnizor de pe glob al celui 
mai consumat produs din orice societate. La jumátatea secolului al XIX-lea, 
poziţia fruntasá a Europei putea fi observată si în producţia de alte bunuri 
(în special din metal), precum si în răspândirea colosală a producţiei de 
echipamente si a proceselor industriale. Fapt de neconceput înainte de anii 
1800, districtele industriale ale Europei au devenit ateliere, fabrici si 
laboratoare tehnologice ale întregii lumii. 


Ceea ce a rezultat implicit, dar s-a observat abia după 1830, a fost o a treia 
funcţie globală a Europei. Europa industrializată, în special Marea Britanie, 
a devenit furnizorul de capital numărul unu în lume. Rețelele comerciale si 
de credit, profiturile industriale și câștigurile rezultate din construirea unei 
infrastructuri industriale menite să sporească traficul (cum ar fi căile ferate 
și porturile) au făcut ca acest proces să decurgă natural odată ce rezervele 
financiare au ajuns la un anumit nivel. Poziţia superioară a Europei în ceea 
ce privește comerţul la distanţă, producţia industrială și exportul de capital 
i-au conferit acesteia o forță aproape invincibilă în procesul sistematic de 
reorganizare a întregului tipar al schimburilor comerciale globale. Europa 
industrială a avut, după câte se pare, puterea de a crea o nouă economie 
globală care a transformat aproape toate regiunile în furnizori de materie 
primă, consumatori de produse și debitori de capital. În această 
reconstrucţie de ansamblu, producătorii asiatici de articole manufacturate 
pentru export, în special materiale textile, riscau să intre în faliment. Dar 
viitorul lumii noneuropene se arăta a fi de natură preponderent rurală, 
țăranii muncind din greu pentru a asigura materia primă necesară la export 
și cumpărând, în schimb, materiale din bumbac. Producţia comercială a 
unei game variate de mărfuri — bumbac, mătase, ceai, zahăr, cafea, tutun, 
opiu, cacao, orez, chinină, iută, cauciuc, gutapercă, ulei de palmier, gumă 
arabică, piper, vanilie, indigo, rășină, fildeș, șelac, guano, piei naturale, 
gambir — și transportarea acestora pentru procesare în Europa aveau să fie 
motorul avutiei lor, mijlocul de dezvoltare, stimulentul vital al ordinii si al 
disciplinei sociale. Sau cel puţin așa opinau teoreticienii. În 1830, toate cele 
enumerate mai sus abia aveau să se întâmple. După cum vom observa, 
dezvoltarea societăţii s-a produs cu dificultate, a fost lentă și dezordonată. 
Dar zarurile fuseseră aruncate. 

Aceasta a fost „marea divergență“ care a influenţat destinele celor mai 
bogate societăți din Europa și din Asia. Dar cum poate fi ea explicată? Ce s- 
a întâmplat de s-a ajuns la o discrepantá atât de mare între regiunile bogate 
din Europa și cele din Asia? Istoricii occidentali au găsit răspunsul în 
Revoluţia industrială. Anumite comunități europene au avut capacitatea 
unică de a inventa și de a pune în practică soluţiile tehnologice care le-au 
propulsat. Ca simplă afirmaţie, acest lucru este de necontestat. Dar urmează 
imediat o serie de întrebări. Ce a determinat dezvoltarea tehnologică atât de 
timpurie în Europa? La urma urmei, capacitatea lor în domeniul invențiilor, 


după cum am constatat deja, rămăsese de multe ori în urma Chinei. Nici 
climatul instituţional al schimbărilor tehnologice nu era mai favorabil în 
Europa comparativ cu cel din China, de pildă. Mai mult decât atât, 
transformarea industrială a Europei nu a fost rezultatul unui simplu Big 
Bang. Creșterea economică din Marea Britanie era relativ lentă, ceea ce 
sugerează o traiectorie de schimbări cumulative, nu un câștig peste noapte 
la loteria tehnologică.“ Un raport demn de încredere, inspirat partial de 
Weber, pune accentul pe o conjunctură imprevizibilă, aproape aleatorie de 
factori cruciali care i-au permis Europei să se sustragă legii implacabile a 
profiturilor în scădere și a epuizării resurselor. Rivalitatea dintre state, care 
a dat naștere disidentei și gândirii libere, limitarea puterilor statului, care a 
conferit mai multă siguranţă noţiunii de proprietate, o economie de piață ce 
răsplătea eficienţa, un mediu natural temperat cu mari rezerve de alimente 
și de combustibili și un câștig nesperat (cele două Americi) pe care Europa 
îl putea exploata au fost elementele favorabile „miracolului european“ unic 
și irepetabil." Există si o altă teorie care schimbă radical echilibrul 
argumentativ. Potrivit acestei teorii, până în 1800 nu existau mari deosebiri 
între Europa de Nord-Vest și cele mai avansate economii din Eurasia. 
Avantajul Europei nu a fost dat de structurile sociale sau politice și nici de 
progresul gândirii științifice, ci de rezerva sa de cărbune (un noroc din 
punct de vedere geologic) și de coloniile care au fost rodul acţiunilor de 
pradă. Acești doi factori au fost singurii care au ajutat Europa să evite 
soarta invariabilá a creșterii preindustriale." O a treia teorie vede 
,divergenta" Europei mai putin ca pe un rezultat al resurselor sale deosebite 
(resurse naturale, mentalitate și instituţii) și mai mult ca pe o reacţie la 
puterile și la curentele globale. Din această perspectivă, industrializarea 
Europei poate fi privită ca o tactică defensivă cu consecințe neintentionat 
extraordinare.“ 

Am putea începe prin a recunoaște că spre sfârșitul secolului al XVIII-lea 
au existat două regiuni de maximă importanţă în Eurasia. Una a fost 
Europa. Nu întreaga Europă, desigur, trebuie să avem în vedere cá mare 
parte din sudul si din estul continentului trăia în sărăcie și ignoranță, chiar 
judecând după standardele de atunci. Tehnicile agrare primitive, absența 
„îmbunătăţirilor“ (de tipul imprejmuirilor si al canalizărilor), calitatea 
deplorabilă a drumurilor sau lipsa acestora, numărul mic de meșteșuguri 
cunoscute, analfabetismul, lipsa instituţiilor financiare care să ofere credit 


sau capital, lipsa siguranței personale sau a proprietăţii, persistenta 
iobăgiei — toate acestea erau elemente încă foarte prezente în multe regiuni 
rurale europene. Cele mai prospere regiuni se aflau în Franţa, Anglia, Ţările 
de Jos, Renania, nordul Italiei, parti din Catalonia, în câteva orășele 
comerciale din sudul și estul Germaniei și în Imperiul Austriac. Acestea au 
fost zonele în care economia comercială avansată, de tipul celei descrise de 
Adam Smith în Avutia naţiunilor, era adânc înrădăcinată. Creșterea 
economică era stimulată de extinderea specializărilor și de diviziunea 
muncii, ducând mai departe la creșterea productivităţii și a pieţelor. Aceeași 
direcţie era urmată prin perfecționarea treptată a tehnicilor din manufactură 
și prin felul în care terenurile agrare erau folosite. La acestea se adaugă 
profiturile din comerţul intraeuropean și intercontinental. Cu toate că sunt 
greu de apreciat, e posibil ca efectele comerțului la distanţă să fi accelerat 
progresul către o societate a consumului în masă, încurajând preferinţele 
pentru produse exotice, precum zahărul, cafeaua și ceaiul, și să fi stimulat 
inovațiile din vânzări, din administraţie si din colectarea și folosirea 
informaţiilor comerciale. Multe dintre aceste condiţii favorabile existau și 
în China. Jiang Nan, delta fluviului Yangtze, era o importantă regiune 
manufacturieră unde se produceau materiale textile din bumbac pentru a fi 
„exportate“ în restul Chinei. Cu o populaţie de peste 30 de milioane de 
locuitori si o densitate de 1000 de locuitori pe kilometru pătrat,“ 
nenumărate orașe si o reţea bogată de cursuri de ape care făceau legătura cu 
mijlocul si partea superioară a fluviului Yangtze (o rețea colosală de căi 
navigabile interioare), precum și cu restul Chinei, prin Marele Canal, Jiang 
Nan era comparabil cu teritoriul comercial din interiorul Europei. Se poate 
afirma chiar cá era o economie de piaţă la fel de bogată si de productivă ca 
Europa de Nord-Vest. Producţia de textile era similară,“ iar consumul de 
zahăr și de ceai era mult mai mare. Ingeniozitatea tehnică era larg 
răspândită. Mai mult decât atât, în China existau legi care înlesneau 
cumpărarea și vânzarea de pământ mai mult decât în Europa și o piaţă a 
mâinii de lucru din care iobăgia dispăruse cu totul, spre deosebire de 
Europa. Într-o societate disciplinată, bine reglementată, unde taxele erau 
scăzute și statul promova activ progresul, de obicei în agricultură, nu exista 
nici un motiv pentru care progresul material, așa cum era înţeles de Adam 
Smith, sau ceea ce economiștii numesc „creștere smithiană“, să nu continue, 
pe termen nelimitat, la o scară comparabilă cu Europa. 


În alte regiuni din Eurasia piedicile în calea progresului material erau mai 
mari. În Imperiul Otoman si în Iran nu au existat „nuclee“ de dimensiunile 
regiunii Jiang Nan. Cu excepţia Egiptului, unde mare parte din delta Nilului 
trebuia asanată, existau prea puţine zone pentru o agricultură productivă sau 
acestea erau împrăștiate. Zone întinse din Anatolia si din Iran rămăseseră în 
posesia nomazilor. Numărul locuitorilor era mic în acest mediu relativ ostil 
și supus deseori unor conflicte violente, așa cum a fost cazul Iranului la 
jumătatea secolului. Transportul produselor era extrem de dificil pe uscat. 
Furnizorii locali de produse meșteșugărești erau astfel protejaţi de 
competiția dinafară. Dar la jumătatea secolului al XVIII-lea, proximitatea 
Europei a determinat teritoriile otomane să exporte produse agricole și să 
importe produse de manufactură.“ Exporturile de mătase din Iran s-au 
diminuat: plaja de produse iraniene cerute la export era foarte limitată, iar 
de producţia manufacturieră nici nu se mai punea problema.“ Situaţia din 
India era diferită. Producţia manufacturieră era extrem de eficientă. În jur 
de 60% din exporturile globale de manufactură din secolul al XVIII-lea 
proveneau din India, atelierul textil al lumii. Tesaturile indiene din muselină 
și stambă erau considerate produse de lux și erau foarte cerute în Europa 
acelor vremuri, în timp ce bumbacul, mai ieftin, era reexportat în Africa de 
Vest, unde era folosit ca monedă de schimb în comerțul cu sclavi.” 
Regiunile comerciale Gujarat, Malabar, Coromandel și Bengal aveau 
puternice legături internationale. Terenurile arabile existau din abundență. 
Dar, spre deosebire de China și de Europa, nevoia clădirii unei economii 
integrate era foarte limitată. Pe mari suprafeţe subcontinentale transportul în 
interior era îngreunat de lipsa unei reţele de căi navigabile. Rutele 
comerciale din nordul Indiei erau aproape distruse din cauza declinului 
mogul. Comerţul și negustorii au supravieţuit și au prosperat, de bună 
seamă, dar geografia instabilă a puterii politice — elitele pretentioase care se 
deplasau în permanenţă și necesitau protecţie — au împiedicat apariţia unui 
„nucleu“ stabil. Răspândirea aptitudinilor tehnice — elementul crucial în 
progresul tehnologic — a avut de suferit din cauza piedicilor impuse de un 
sistem de caste meșteșugărești. Mediul ecologic necruţător și tulburările 
politice de după 1750 au descurajat pe de altă parte investiţiile pe termen 
lung. La nivelul țăranilor si al tesatorilor, societatea indiană era prea 
indisciplinată și mobilă pentru a accepta o „disciplină de lucru“ impusă, așa 
cum era cazul, de pildă, în fabricile din Marea Britanie. 


Şi atunci apare întrebarea: de ce expansiunea economică din Jiang Nan, și 
China, a dat greș în a împiedica apariţia unei economii globale cu centrul în 
Europa? Cel mai potrivit răspuns este că nu a putut surmonta restricţiile 
clasice ale dezvoltării preindustriale.? La sfârșitul secolului al XVIII-lea, 
prețurile alimentelor, ale combustibililor și ale materiei prime au crescut 
vertiginos. Creșterea demografică și producţia rivalizau pentru obţinerea 
unor produse din zone mai mult sau mai puţin fixe. Nevoia de hrană a 
sufocat dezvoltarea plantațiilor de bumbac. Preţurile bumbacului 
neprelucrat aproape că s-au dublat în delta fluviului Yangtze între 1750 și 
1800.% Cererea de combustibili, în special de lemn, a provocat despăduriri 
masive și degradarea mediului. Calea de scăpare din această cursă exista 
doar în teorie. Jiang Nan și-ar fi putut acoperi nevoile cu mărfuri aduse din 
alte regiuni. Ar fi putut reduce costurile de producţie prin mecanizare, 
largindu-si piaţa și astfel sursele de aprovizionare. Ar fi putut recurge la 
cărbuni pentru a acoperi nevoia de combustibili. Practic însă, șansele de a 
alege aceste opțiuni au fost foarte mici. Peste tot existau piețe unde 
alimentele și materiile prime erau mai ieftine și care puteau exploata 
sistemul chinez de navigație foarte bine pus la punct. Perfectiunea 
economiei chineze le-a permis noilor producători să pătrundă ușor pe piaţă 
și la același nivel tehnologic. În aceste condiţii, mecanizarea — chiar dacă 
practică din punct de vedere tehnic — ar fi putut să fie sugrumată în fașă. Și, 
cu toate că China dispunea de resurse de cărbuni, era departe de Jiang Nan 
si transportul ar fi fost costisitor. În concluzie, în cazul Chinei, stimulentele 
și mijloacele de angajare pe marele drum al industrializării erau prea 
neconvingătoare, aproape inexistente. 

Cele mai dezvoltate regiuni europene au fost scutite de aceste restricţii. 
Lăsând la o parte organizarea mai eficientă a instituţiilor comerciale, a 
rezervelor de credit și de capital sau împărtășirea de cunoștințe necesare, 
factori ce au făcut posibil progresul tehnologic, este clar cá în Europa, spre 
deosebire de China, cererea de alimente, combustibil și materie primă a fost 
acoperită mai ușor. „Frontiera resurselor“ din Europa nu fusese închisă. Noi 
terenuri arabile așteptau să fie folosite, în sudul Rusiei, de exemplu, iar 
progresele din agricultură ridicaseră productivitatea din fermele deja 
existente. Acolo unde nevoia de combustibili era foarte mare, putea fi 
acoperită de rezervele bogate de cărbune. Europa beneficia, de asemenea, 
de avantajul în plus al comerţului colonial, ale cărui profituri depindeau în 


parte de roadele muncii depuse de sclavi. În America de Nord în special, 
pământul era „liber“. Europa evitase astfel soarta Jiang Nanului, deși nu în 
totalitate. Rezultatul per ansamblu a fost că „nucleul“ european a avut mai 
mult timp la dispoziţie pentru exploatarea oportunităţilor progresului tehnic 
și o șansă mai mare de a face saltul tehnologic către folosirea motoarelor cu 
aburi, alimentate de cărbuni. 

Dacă această separare a drumurilor a apărut, așa cum o sugerează 
evenimentele istorice, în jurul anului 1800, se poate spune că se pregătea o 
mare revoluţie. Dar povestea este mult mai dramatică. O parte a Europei a 
cunoscut o versiune supraîncărcată a transformărilor economice. Era cazul 
Marii Britanii, a cărei traiectorie economică a fost considerabil mai abruptă 
decât cea a regiunilor prospere comparabile de pe continentul european. 
Aici avem de-a face cu trei factori cruciali. În primul rând, în primii 80 de 
ani după 1760 s-a produs o trecere importantă a ocupării forței de muncă de 
la agricultură la producţia manufacturieră. La începutul perioadei în 
discuţie, industria folosea circa 24% din forța de muncă masculină; în 1840, 
cifra a ajuns la 47%. În ciuda acestui transfer al lucrătorilor, costurile 
produselor agricole nu au crescut, îndeplinind astfel o condiţie vitală pentru 
expansiunea industrială. Dacă în 1760 un lucrător din agricultură putea 
hrăni un lucrător industrial, 80 de ani mai târziu un lucrător agricol putea 
hrăni trei muncitori.*! În al doilea rand, această creștere masivă a numărului 
de muncitori industriali a fost cea mai evidentă trăsătură a Revoluţiei 
industriale britanice și abia apoi creșterea productivităţii; același lucru se 
poate spune despre accentul pus pe producţia textilă, în special pe producţia 
tesáturilor din bumbac. Creșterea productivităţii s-a înregistrat mai cu 
seamă în industria textilă. Producţia automatizată prin războiul de ţesut 
mecanic al lui Arkwright (1769) și mașina de filat a lui Crompton (1779), 
acţionate de puterea apei, au înlesnit producerea unor fibre de mai bună 
calitate la costuri mult mai mici comparativ cu vechile filaturi manuale,” iar 
industria a trecut treptat de la mâna de lucru calificată la cea necalificată. Se 
exportau atât fibre, cât și materie primă pentru producţia de ţesături, ceea ce 
a dus la scăderea costurilor. În 1801, produsele din bumbac reprezentau 
aproape 40% din exporturile britanice; 30 de ani mai târziu, acest procent a 
crescut la 50%. Se contura o nouă și vastă piaţă externă. 

În al treilea rând, englezii au fost pionieri în folosirea energiei aburului si 
în exploatarea cărbunelui la scară industrială. Desigur, principiul producerii 


aburului era cunoscut deja de multă vreme. Motoarele cu aburi fuseseră 
folosite de la începutul secolului al XVIII-lea, dar erau masive și consumau 
foarte mult combustibil. Abia în 1775, când Boulton și Watt au produs 
primul lor prototip, pe piaţă a intrat o variantă mult mai eficientă. Energia 
aburului și cărbunele alcătuiau un parteneriat esenţial. Motoarele cu aburi 
pompau apa din mine, iar fără ele producţia de cărbune din Marea Britanie 
ar fi stagnat la nivelul înregistrat în 1700.% Cu ajutorul motoarelor cu aburi, 
producţia de cărbune a crescut la 11 milioane de tone anual până în 1800 — 
echivalentul exploatării anuale pentru jumătate din suprafaţa forestieră a 
Angliei. Aburul i-a salvat pe britanici de la criza de combustibil care 
afectase China, după cum am văzut deja, și a deschis calea producţiei 
industriale bazate pe un mare consum de energie. Cărbunele și cocsul erau 
indispensabile pentru producţia de fontă, care a crescut de trei ori între 1788 
și 1806.% Împreună, aburul si fierul produceau unelte, obiecte si 
echipamente mai rezistente decât cele fabricate din lemn. Au ajutat la 
crearea unei noi „culturi inginerești“, al cărei progres constant a dus la 
transformarea lumii materiale după 1800. Până în 1790, energia aburului era 
folosită deja în industria textilă, în filaturi, contribuind la o scădere și mai 
mare a preţurilor. La începutul anilor 1820, puterea aburului era deja 
folosită în transportul pe apă și pe uscat — o inovaţie care va oferi curând 
enorme avantaje comerciale și strategice beneficiarilor săi. 

Beneficiile energiei aburului și a cărbunelui au însemnat o creștere 
semnificativă a puterii economice britanice, mult peste orice rival din 
Eurasia. La 1830 e prematur să pomenim de beneficii notabile, dat fiind că 
ele au devenit cu adevărat vizibile abia în anii 1850.% Dar înainte de 1830, 
prima etapă importantă a industrializării din Marea Britanie atrăsese după 
sine transformarea celei mai însemnate legături comerciale dintre Europa și 
Asia. Apetitul nestăpânit al Europei pentru tesáturile indiene din bumbac, 
precum și cererea de ţesături indiene pe terțe pieţe de pretutindeni, fusese 
un element central în comerțul Est- Vest încă din secolul al XVII-lea. Însă de 
pe la 1800, producătorii britanici înlocuiseră deja treptat produsele indiene 
pe piaţa autohtonă și depășiseră exporturile indiene de stambă, ajungând să 
concureze cu variantele mai ieftine ale produselor de pe alte pieţe externe. 
Însă si mai remarcabil este cá în 1817 tesátorii indieni ajunseseră să importe 
la o scară tot mai largă fibrele produse în Marea Britanie. La începutul 
anilor 1820, India devenise un mare importator de ţesături din bumbac.” 


Odată cu apariţia filaturilor mecanice după 1830, filaturile deveniseră la fel 
de eficiente ca tesatoriile. La mijlocul anilor 1830, tesáturile din bumbac 
reprezentau mai mult de jumătate din exporturile Marii Britanii în India, iar 
India a devenit a doua piață de desfacere pentru producătorii britanici de 
bumbac.” Această răsturnare de roluri a fost de-a dreptul uluitoare. 
Britanicii au înlăturat supremaţia Indiei pe piața globală a textilelor si au 
reușit astfel să-și creeze o nouă cale pe orice piață asiatică dispusă să-i 
primească. Au pătruns oricum pe piaţa din India datorită puterii imperiale 
pe care o deţineau acolo. Rămânea de văzut dacă își puteau folosi puterea și 
pe alte pieţe. 

A fost, de bună seamă, mai mult decât o coincidenţă faptul că statul 
european care a jucat cel mai activ rol în colonizarea Americii de Nord, în 
extinderea comerțului cu sclavi si afirmarea controlului european în India a 
fost totodată în avangarda procesului de industrializare. În secolul al XVIII- 
lea, britanicii și-au extins comerțul extern pe scară largă — de până la cinci 
ori.” Cererea tot mai mare de zahăr din Caraibe a făcut din Indiile de Vest 
un consumator dinamic de produse britanice de manufactură și de alte 
produse din coloniile nord-americane. Profiturile din colonii erau cheltuite 
tot în Marea Britanie, lărgind volumul comerţului din Atlantic. Între 1700 si 
1774, exporturile britanice în cele două Americi și în Africa au crescut de 
nouă ori, depășind valoarea celor către Europa.” Insulele Caraibe erau de 
asemenea celebre pentru comerțul cu sclavi, iar în anii 1780 un sfert din 
exporturile britanice de bumbac au fost trimise în Africa, pentru a plăti 
sclavii.“ Toate acestea au constituit un mare stimulent pentru rețelele de 
credite și de finanţe din Marea Britanie, mai ales din Liverpool, oraș care a 
devenit principalul port pentru comerțul american și vest-african. S-a creat 
astfel o rețea pregătită pentru dezvoltarea altor ramuri comerciale bazate pe 
procesul industrial: bumbacul neprelucrat provenea din Indiile de Vest, iar 
producătorii de materiale textile erau îndrumați spre pieţe consacrate. Nici o 
barieră, nici un obstacol nu a împiedicat expansiunea rapidă a noilor 
exporturi sau a importurilor de materie primă. Scara la care se desfășura 
comerţul extern britanic chiar înainte de industrializare a avut și alte efecte 
importante. Nici un alt guvern din Europa nu a egalat Marea Britanie în 
ceea ce privește atenţia acordată comerțului și producţiei, receptivitatea la 
siguranța sistemului financiar în raport cu scăderea încrederii sau 
disponibilitatea de a-și folosi puterea navală în interesul comerţului. Nici un 


alt stat în afară de Marea Britanie, cu excepţia Tarilor de Jos, nu a deţinut o 
clasă conducătoare atât de implicată în investiţiile comerciale, sau atât de 
dependentă de expansiunea comercială. Nu în ultimul rând, trebuie amintită 
relația cu India. 

Am observat mai devreme că o posibilitate interesantă care ar putea ajuta 
la explicarea transformării industriale a Europei poate fi găsită în răspunsul 
defensiv la dominaţia globală a Asiei pe piața exporturilor de articole de 
manufactură. La 1700, stofa și poplinul din India erau la mare căutare 
printre consumatorii englezi. „Am băgat de seamă că lumea bună e 
îmbrăcată în covoare indiene“, scria Daniel Defoe în 1708.* Importurile de 
țesături imprimate din India au fost în mod repetat interzise pentru a proteja 
industria lânii, dar cererea era de nestăvilit. Industria bumbacului din Marea 
Britanie s-a născut dintr-un efort de a atrage piața engleză cu variante 
autohtone ale acestor ţesături, prin importul de stambă indiană și adăugarea 
de imprimeuri colorate. Această industrie a fost „produsul comerțului est- 
indian“, iar produsele finite aveau denumiri indiene.“ După 1770, noile 
filaturi de bumbac produceau fibrele care au făcut pânzele și muselina din 
Lancashire atât de renumite. Agentul londonez al lui Samuel Oldknow (cel 
mai mare producător de muselină) ar fi declarat într-o anchetă a guvernului 
că „scopul urmărit de ei [adică de producătorii de textile] era să 
construiască o industrie manufacturieră în Marea Britanie capabilă să 
rivalizeze într-o oarecare măsură cu tesáturile din Bengal“. Dar una din 
urmările cuceririi britanice din India, mai ales in Bengal, a fost o abundență 
de bumbac importat de Compania Indiilor de Est care a dus la scăderea 
drastică a preţurilor si a ameninţat industria autohtonă.“ Biograful lui 
Oldknow mai adaugă că rivalii din India, dar și cei din Scoţia, care foloseau 
mână de lucru ieftină, au dat „un puternic impuls adoptării sistemului de 
fabrici pentru filaturi, tesátorii și producţia finită“.%% Pentru a păstra 
mărfurile indiene la distanţă, taxele au fost mărite de trei ori în anii 1790 și 
de nouă ori în perioada 1802-1819:% importurile indiene au înregistrat 
astfel un uriaș declin după 1802. Prin urmare, imitarea, protecţia și 
mecanizarea au avansat simultan în ceea ce a devenit sectorul primar al 
pătrunderii europene pe piaţa asiatică. Lucrurile ar fi stat cu totul altfel dacă 
englezii nu ar fi avut abilitatea de a exclude de pe piaţa internă produsele 
competitive din India si de a forţa exporturile britanice în India. 


COMPARÂND CULTURILE 


Cuceririle teritoriale și tehnica industrială au fost cele mai evidente atuuri 
ale afirmării Europei asupra restului Eurasiei. A existat totuși si un al treilea 
element în ecuaţia noului dezechilibru. În această perioadă, europenii au 
început să susțină superioritatea lor asupra restului lumii, ca civilizaţie și 
cultură — și nu din punct de vedere teologic, acesta ar fi fost un argument 
prea învechit, ci din punct de vedere intelectual și material. Nu interesează 
aici valabilitatea acestei afirmaţii, ci faptul că europenii se purtau ca și cum 
ar fi crezut cu tărie în acest lucru. Fapt dovedit de aviditatea cu care 
strângeau si clasificau informaţiile obţinute din celelalte părţi ale lumii. 
Fapt demonstrat de siguranţa cu care încadrau aceste informaţii într-un 
sistem de gândire în centrul căruia erau plasați ei înșiși. Anexarea 
intelectuală a Eurasiei noneuropene a avut loc cu mult timp înaintea 
ocupaţiei teritoriale, fenomen exprimat în ambiția de a „reconstrui“ parti din 
Africa si Asia sub egida „Lumii Noi“, ambiţie manifestată la sfârșitul 
perioadei în cauză, poate chiar mai devreme dacă avem în vedere invadarea 
Egiptului de către francezi. Si, nu în ultimul rând, această pretenţie de 
superioritate era fundamentată pe convingerea extraordinară că numai 
Europa putea progresa de-a lungul istoriei, lăsând restul lumii într-o stare de 
stagnare, în așteptarea atingerii prometeice a Europei. Vom aprofunda 
problema acestei „revoluţii mentale“ ceva mai încolo. Dar ce se întâmpla în 
acest timp in alte parti din Eurasia? 

Între 1750 și 1820, în China nu s-au înregistrat schimbări spectaculoase în 
direcția culturală, nici nu s-a reconsiderat locul Chinei în lume, cu siguranţă 
nu a existat nici o respingere a trecutului cultural. Vorbim în această 
perioadă de o societate bogată, prosperă și sofisticată.“ Regimul Ch'ien- 
lung (Qianlong), 1753-1796, a fost caracterizat de stabilitate politică, 
bunăstare și pace (pe teritoriul chinez propriu-zis). Potrivit exprimării 
timpurilor, era „epoca înfloritoare“. Cuceririle din Asia interioară și victoria 
supremă asupra nomazilor din stepă au fost încununarea regimului Ch'ing 
care a adus pacea, reunificarea, consolidarea și securitatea tărâmului chinez. 
Amenințarea perpetuă a prăbușirii dinastice în fata atacurilor barbare — 
eterna problemă în istoria statului unificat chinez — fusese înlăturată, o 
confirmare în plus, dacă mai era nevoie, a superiorității culturale și 
tehnologice a Chinei. La urma urmei, acest triumf a fost similar celui 


european în Americi, din punct de vedere geografic și geopolitic, dacă nu și 
economic. 

Au existat totodată și tensiuni de natură socială și culturală. Eșecurile 
militare din Burma și Vietnam, accentuarea corupției din aparatul 
birocratic; revoltele populare de proporţiile mișcării Lotusului Alb, toate 
semnalau începutul declinului dinastic, decăderea treptată a „mandatului 
ceresc“ de care depindea legitimitatea dinastiei.“ Tradiţia confucianistă a 
rămas la fel de puternică. Presupunerea centrală a gândirii confucianiste era 
că bunăstarea socială a fost maximizatá sub conducerea eruditilor birocrati 
adepti ai învățăturilor paternaliste și ierarhice ale lui Confucius. Sinteza 
confucianistă cu elemente taoiste care propovăduiau nevoia de simplitate 
materială și armonie cu natura nu s-a confruntat cu nici o provocare 
intelectuală semnificativă. În China, religia juca un rol cu totul diferit de cel 
din Europa. E drept cá taoismul „pur“ avea oarecare influenţe intelectuale, 
iar dimensiunea sa mistică a atras masele, dar nu avea un statut public și era 
privit cu suspiciune de birocratii confucianisti. Credintele privind mântuirea 
erau oficial respinse.” Budismul a avut discipoli în principal în Tibet si în 
Mongolia. Respectul împăraţilor pentru religia budistă a fost mai degrabă o 
concesie făcută elitelor budiste cooptate în sistemul lor de stăpânire. Pe 
teritoriul propriu-zis al Chinei această religie a fost marginalizată. Călugării 
budiști, ca și preoţii taoiști, erau considerati extremiști si incomozi.”! 

Împreună, eruditii birocrati și clasa nobililor învăţaţi erau niște oponenți 
redutabili ai preotimii organizate. Credincioșii ferventi din cadrul elitelor 
sociale nu constituiau un pericol. Iar noile forme de cunoaștere „științifică“ 
nu erau o ameninţare la adresa învățământului clasic al birocratilor. Din 
cauze îndelung dezbătute de istorici, tradiția experimentării științifice 
dispăruse încă din 1400. Un motiv ar fi absenţa frapantă din școala 
confucianistă a „legiuitorului celest“ — acea divinitate care stabilise legile 
naturii. În Europa, credinţa într-o divinitate providentialá și căutarea 
scopului și planului acestei divinităţi fusese unul din principalele motive, 
dacă nu singurul, de la baza cercetării științifice. Dar în China lipsea cu 
desăvârșire premisa fundamentală că Universul era guvernat de un sistem 
coerent de legi fizice care ar fi putut fi verificate prin metode empirice. 
Chiar și mișcarea erudită kaosheng din secolul al XVIII-lea, care punea 
accentul pe importanţa strângerii de informaţii empirice din variate domenii 
științifice și tehnice, respingea „noţiunea de univers legitim, uniform și 


predictibil din punct de vedere matematic“.” Lipsa acestei premise trebuie 
privită ca făcând parte dintr-o lungă tradiție de comentarii critice și 
observaţii asupra învăţăturii „clasice“, și nu ca un atac asupra ipotezelor 
vehiculate de aceasta. 

Toate acestea nu înseamnă că dezbaterea la nivelul eruditilor n-ar fi fost 
prezentă în China. Elita literatilor exista pentru a scrie. Sistemul 
administrativ depindea de un flux de rapoarte și de anchete compilate, 
transmise mai departe și apoi arhivate. Nobilii învăţaţi redactau lucrări și 
eseuri pe teme de interes public pentru a atrage protectori influenţi și pentru 
a avansa în carieră. Literatii confucianiști erau mai cu seamă prezenți în 
delta bogată si urbanizatá a fluviului Yangtze (Jiang Nan), considerată un 
teren propice pentru tipul de gândire anti-Manchu. De aici porneau criticile 
privind campania costisitoare a împăratului pentru cucerirea Turkestanului 
în anii 1750. Dezbaterea era însă limitată de natura sistemului politic din 
China. Spre deosebire de Europa, aici nu existau „spaţii libere“ pe tabla de 
șah a lumii politice, unde disidentii intelectuali ar fi putut spera să găsească 
un refugiu. Opoziția declarată public fata de autoritatea împăratului era 
riscantă. Un scriitor bănuit de instigare la revoltă nu se putea aștepta la 
îndurare.” Dinastia Qing era totuși un regim în care pozitiile-cheie ale 
puterii civile și militare erau rezervate minorităţii Manchu. Populaţia 
Manchu trăia separat în cartiere speciale din orașe și nu i se permiteau 
legături de căsătorie cu majoritatea Han; pe de altă parte, se făceau eforturi 
imense pentru conservarea limbii și a literaturii. Marile victorii imperiale de 
la jumătatea secolului al XVIII-lea au ajutat la consolidarea „ramurii 
Manchu“ a regimului dinastic. Cu ajutorul vastului teritoriu al Asiei 
interioare, împăratul a devenit mai mult decât un stăpânitor confucianist: 
țelul lui era de acum să devină monarh universal.” Efectul urmărit era acela 
de a consolida conservatorismul culturii confucianiste. În ciuda 
nemulțumirilor manifestate de nobilii eruditi susținători ai standardelor 
tradiţiei clasice, lumea aceasta era mult mai sigură pentru ei decât fuseseră 
epocile anterioare. „Capcana înaltului echilibru“ (starea de fapt e mult prea 
bună ca să necesite o schimbare), care explică logic conservatorismul 
tehnologic al vieţii economice, a cunoscut un echivalent cultural. 
Influențele din afară nu trebuiau excluse. Dar, ca si în cazul cartografilor 
iezuiți de la curte, aceste influențe erau modelate pentru a se potrivi unei 
viziuni monocentriste asupra lumii. Versiunea oficială a hărților iezuite era 


lipsită de reprezentarea liniilor de latitudine și longitudine, pentru a păstra 
imaginea unei lumi în care China era nucleul.” A fost absolut paradoxal cá, 
în pragul debarcării în forță a europenilor pe coasta Asiei de Est, 
intelectualii chinezi n-au găsit de cuviinţă să transmită cultura lor lumii din 
exterior și n-au prevăzut impactul exteriorului asupra propriului univers 
moral. Când lordul Macartney a vizitat China, în 1793, în speranţa de a-l 
convinge pe împăratul Qianlong să permită relaţiile diplomatice cu Marea 
Britanie, chinezii au respins propunerea fără drept de apel. Darurile și 
dispozitivele pe care le-a adus pentru a impresiona curtea cu inventivitatea 
britanicilor au fost refuzate, pe motiv că sunt niște jucărioare și fleacuri 
lipsite de valoare. Mesajul împăratului pentru regele George al III-lea a 
sunat cam așa: „Nu dau doi bani pe invențiile străine și industriile din tara 
voastră mă lasă rece“. 

În regiunile islamice existau și mai puţine motive pentru încrede-rea în 
cultură după 1750. Din punct de vedere politic, islamul se afla sub asediu. 
Atât Imperiul Otoman, cât și cel Iranian au suferit înfrângeri militare și 
pierderi teritoriale, în principal din cauza Rusiei. Egiptul a fost ocupat de 
francezi până în 1798, când aceștia au fost alungaţi de englezi. Imperiul 
Mogul era doar o carcasă goală după 1760. Bengalul musulman a devenit 
provincie britanică. Provincia Mysore, condusă de musulmani, a fost 
distrusă de britanici în 1799. În Asia Centrală, dinastia chineză stătea cu 
ochii pe musulmanii din Sinkiang. În Asia de Sud-Est, invazia britanică din 
Java, în 1811, a netezit calea puterii coloniale olandeze asupra statelor 
musulmane din interiorul javanez. Lumea islamică părea a fi asaltată de 
puterile imperialiste din ambele capete ale Eurasiei. 

Cel mai mare stat islamic a fost și cel mai expus la acţiunile imperialiste, 
la expansiunea comercială și influența culturală europene. Demnitarii 
otomani și imamii — clasa de eruditi care includea muftiii sau preoții de 
vază, precum și interpreţii învăţaţi ai legii si ai teologiei islamice — au intrat 
în panică la primele semne ale prăbușirii imperiului care s-au arătat după 
Războiul Ruso-Turc din 1768-1774.” Experții europeni, cum a fost de 
exemplu, inginerul de armată și baronul Francois de Tott, autorul unor 
Memorii fascinante, erau deja cooptați pentru a întări defensiva otomană și 
a instrui armata în practicile europene. Scriitorii turci au început să acorde 
mai multă atenţie politicii europene și resurselor militare ale puterilor din 
Europa. Au fost traduse cărți de geografie și tratate militare europene. 


Câţiva pelerini musulmani au descris itinerarele parcurse pentru guvernul 
otoman. Nu se știe cât de mare a fost impactul lor. Foarte puţini eruditi 
musulmani cunoșteau limbile europene — iar înainte de secolul al XVIII-lea, 
nici atât.% Existau puţine informaţii la zi despre afacerile europene.“ În 
realitate, la sfârșitul secolului al XVIII-lea, viaţa culturală a musulmanilor 
otomani era aproape în totalitate străină de agitația concomitentă din 
Occident. Moștenirea intelectuală a islamului clasic a rămas în continuare la 
fel de puternică si de adânc înrădăcinată în preocupările fundamentale ale 
Tnvátatilor, și anume teologia și dreptul. Acest aspect era în mod deosebit 
valabil pentru cultura literară și s-a reflectat în continuitatea motivelor 
indigene în arhitectură și design.? 

Unii ar putea considera aceasta un semn de ,,decadenta“: eșecul unei 
tradiţii cândva dinamice de a răspunde provocării intelectuale provocate de 
agresiunea Europei. Dar n-ar fi decât o dovadă de gândire superficială. 
Asaltul geopolitic al Europei a fost brusc și violent. Natura mult mai 
profundă a „amenințării“ europene avea să se dezvăluie treptat, iar 
„semnificaţia“ sa abia a fost înțeleasă de contemporanii europeni inițiați și 
mai deloc pricepută de observatorii musulmani din afară. Având avantajul 
perspectivei retrospective, istoricii au reclamat deseori faptul că Imperiul 
Otoman, aidoma celorlalte societăți musulmane, se adapta foarte greu la 
tiparele culturale ale rivalilor europeni: concepţia și etosul unui stat 
national, morala liberalismului și mentalitatea ,,tehnicista“ a economiei 
industrializate. În realitate, imbrátisarea unor astfel de dogme — încă destul 
de controversate chiar și printre europeni — ar fi fost privită de către 
gânditorii musulmani ca un salt în gol și o cale sigură spre autodistrugere. 
Prăbușirea din interior ar fi accelerat efectele atacurilor din exterior. 
Continuarea practicii îndelungate a împrumutului de informaţii de la 
experții europeni și adaptarea tehnicilor străine la nevoile otomane sau 
persane rămânea o alegere mult mai inteleapta din partea lor — asa cum 
făcuseră la vremea lor căpeteniile safavide și mogule. 

Lucru ușor de înţeles. Viaţa culturală a islamului, din Imperiul Otoman și 
nu numai, era surprinzător de cosmopolită. Un bărbat educat își putea căuta 
norocul oriunde între Balcani și Bengal. Istoricul Abd al-Latif (1758-1806), 
născut în Shustar, în capătul superior al Golfului Persic, a fost scolit sub 
îndrumarea eruditilor din Iran. Dar ambiția l-a purtat până în India, unde 
fratele său era deja medic în Awadh. A devenit agent (vakil) al 


conducătorului din Hyderabad în relația cu guvernul Companiei din 
Calcutta. Viziunea sa asupra istoriei Indiei era islamică, si nu ,indianá*.? 
Pentru intelighentia islamică, ideea de patriotism teritorial manifestată fata 
de „pământul strămoșesc“ otoman, persan sau mogul era o noţiune total 
străină. Statul national ca unic nucleu de loialitate era de neînțeles. În 
Imperiul Otoman, musulmanii, la fel ca evreii și creștinii, își extrăgeau 
identitatea din scripturi și credinţă, nu din limba vorbită sau din conceptul 
de rasá.^ Musulmanii beneficiau de o poziţie privilegiată într-un imperiu 
complex și alcătuiau corpul militar, corpul de demnitari, corpul judecătoresc 
și cel al proprietarilor de pământ. Un stat naţional musulman, un teritoriu 
locuit numai sau în majoritate de musulmani otomani, ar fi însemnat 
sfârșitul imperiului — pentru că, într-adevăr, acest lucru a devenit posibil 
abia odată cu prăbușirea imperiului, în 1918. Nici cerberii culturii nu erau 
încântați de ideea unui stat mai puternic în care sultanul să aibă o putere si 
mai mare. Organizarea politică islamică presupunea tensiuni permanente 
între rolul imamilor ca reprezentanţi ai legii și datoria sultanului de a 
impune și de a respecta legea. „Reformele“ care înclinau balanţa puterii în 
favoarea sultanului erau privite cu suspiciune. Din acest punct de vedere, 
nizam-i cedid — „noua ordine“ creată de sultanul Selim al III-lea după 
model european în timpul domniei sale din perioada 1789-1807 — a părut 
mai degrabă o armă îndreptată împotriva oponenților din interior decât 
împotriva agresorilor externi. O fatwa emisă de Shaikh al-Islam (decanul 
imamilor) si care denunța noua putere a sultanului a fost semnalul detronării 
acestuia în 1807. În Iran, unde imamii aveau nostalgia supremaţiei lor 
legale din vremea regimului safavid (1501-1722) și îi considerau parveniti 
ilegitimi pe șahii Qajar de după 1790, atmosfera amintită mai sus era și mai 
apásátoare. Abbas Mirza, prințul moștenitor care stabilise noua ordine, a 
fost nevoit să beneficieze de instrucție militară în secret. Nu era demn de 
tronul pe care urma să urce, susțineau imamii care îi erau potrivnici, „pentru 
că devenise un farengi [franc sau creștin], care purta cizme de negustor 
venetic*.?9 

Desi natura ,,divergentei“ europene a fost mult mai bine înţeleasă, iar 
elitele „reformiste“ au exercitat o influență destul de mare, au existat 
nenumărate obstacole în calea schimbărilor radicale. Nu exista o „opinie 
publică“ laică al cărei sprijin putea fi mobilizat. Învăţământul si cultura au 
fost profund descentralizate în numeroasele madras în care învățații se 


reuneau. În afara clasei de cărturari, nivelul de alfabetizare era extrem de 
scăzut. În anii 1720 a fost introdusă o tiparnitá, în limba arabă, în Imperiul 
Otoman, ca apoi să fie suspendată până în anii 1780. Primul ziar din 
imperiu a apărut abia în 1828 și a fost publicat la Cairo, pe atunci capitala 
viceregatului autonom. Dat fiind faptul că prea puţini musulmani 
călătoriseră în Europa sau stăpâneau vreo limbă europeană, sultanii otomani 
și persani se bazau deseori pe sprijinul minorităţilor creștine grecești sau 
armene pentru a comunica cu oficialii statelor europene. Şi cum 
comunitățile din care proveneau acești interpreţi puteau beneficia de 
influenţa europeană și de folosirea mai intensă a metodelor europene, 
loialitatea lor era pusă sub semnul îndoielii. În aceste condiţii, musulmanii 
alarmati de evenimentele care se derulau căutau îndrumare în tradiția 
islamică. Cei care participaseră la hajj (pelerinajul de la Mecca) se 
întorceau acasă si propovăduiau o supunere strictă în propriile orașe sau 
distribuiau textele cărturarilor întâlniți în timpul pelerinajului.“ Mișcarea 
Wahhabi din Peninsula Arabică (ai cărei discipoli au ocupat Mecca și 
Medina în 1803-1805) a reprezentat o respingere extremă a tuturor 
influențelor noncoranice pe care le-au catalogat drept surse de corupţie și de 
fărădelegi. Adepții lor au fost activi pe tot teritoriul până in Java. Frátiile 
sufi, cu ritualurile lor mistice, cu sfinții și moaștele la care se închinau și cu 
talismanele lor norocoase erau expresia religiozitatii populare. Aceștia erau, 
la rândul lor, priviţi cu invidie de elita imamilor care nu le puteau ignora 
calitatea de posibili instigatori ai nemulțumirii maselor, domice de 
schimbare.” Până si cei mai subtili observatori ai înfrângerii musulmane de 
către europeni — cum au fost de pildă istoricii cărturari de la sfârșitul 
secolului al XVIII-lea din India — au explicat acest fenomen ca un eșec 
moral al conducătorilor decadenti. Idealul lor comun rămânea restaurarea 
unui stat bazat pe legea islamică Sharia.? Faptul că musulmanii au 
experimentat metodele europene în timpul șocului invaziei nu a fost de 
mare ajutor. Marele istoric al Egiptului otoman târziu, Al-Jabarti (1753/4— 
1825) s-a arătat profund impresionat de rapiditatea și eficienţa regimului 
francez de ocupaţie, dar și revoltat de brutalitatea și de ateismul francezilor. 
Acest regim „a instaurat o fundaţie de erezie, un bastion de nedreptate și 
toate formele posi-bile de inovaţii blestemate“, scria el.? Sentimentul 
predominant era cel de revoltă, nu de curiozitate. 


Nu trebuie însă să minimalizăm abilitatea societăţilor musulmane de a se 
regrupa în faţa invaziei europene sau de a adopta noi curente de gândire. În 
1826, în toiul revoltei grecești, sultanul otoman Mahmud al II-lea a lichidat 
regimentul ienicerilor, un corp de armată tradiţional a cărui alianță cu 
imamii îl distrusese pe predecesorul său. S-au instituit apoi o serie de 
reforme cu consimțământul, dacă nu chiar cu binecuvântarea, celui mai 
mare dintre imami, iar turbanul a fost interzis, în locul său fiind preferat 
fesul. Dar, înainte de 1840, entuziasmul privind schimbările culturale și 
intelectuale era încă destul de scăzut, poate din cauza întârzierii cu care 
schimbările radicale din Europa au fost percepute. Islamul n-a bătut în 
retragere, nici pe departe. În Africa de Vest, de exemplu, sfârșitul secolului 
al XVIII-lea a fost o epocă de progres triumfător. Războinicii musulmani și 
frátiile sufi și-au extins graniţele teritoriale și religioase. Momentul ales a 
fost crucial. Când Uthman dan Fodio a fondat statul jihadist Sokoto (în 
Nigeria de azi) între 1786 și 1817, el și omologii săi din Sudanul de vest 
(astăzi Mali) au construit o barieră împotriva misionarilor creștini care 
urmau să vină și a colonialismului occidental care a urmat mai târziu.’ 

În ciuda diferenţelor dintre ele, lumile culturale din China si teritoriile 
islamice au avut mai multe trăsături în comun. Aceste lumi nu erau nici pe 
departe statice sau „decadente“. Cărturarii discutau. Arhitectii proiectau. 
Artiştii pictau. Poeţii compuneau. Orășenii căutau divertisment. Studenţii 
asimilau cunoștințe. Juristii si medicii își desăvârșeau profesiile. Cei bogaţi 
căutau produse care să atragă atenţia. Schimbările sociale și economice 
dădeau naștere temerilor morale și religioase. Revelatiile divine si profetiile 
milenare erau o provocare la adresa intelectualitátii ortodoxe. Lumea în care 
sufismul, wahhabismul și Ordinul Lotusului Alb au înflorit nu rămăsese pe 
loc. Au existat însă trei mari constante în acest peisaj. Prima ţine de faptul 
că atât în lumea islamică, cât și în China civilizațiile clasice, bazate pe 
literatură, erau dominante. Respectarea normelor estetice și etice a rămas la 
baza vieţii culturale. Adevăratul test al ingeniozitatii intelectuale a constat 
în explicarea felului în care cunoștințele lor despre lumea înconjurătoare 
confirmau adevărurile metafizice. A doua constantă a fost aceea că în 
ambele cazuri autoritatea culturală și intelectuală era masiv concentrată în 
rândurile invátatilor scribi, al căror statut privilegiat a fost garantat cu 
eficiență de puterea politică. Pe cale de consecinţă, disidenta deschisă din 
partea conservatorilor era în mod corespunzător limitată. Cea de-a treia 


constantă dovedeşte că ambele civilizaţii, cu câteva excepții 
nesemnificative, manifestau indiferență fata de Europa (si una fata de 
cealaltă) și foarte putin interes fata de Lumea exterioară aflată dincolo de 
Eurasia. 

Caracterul distinct al Europei nu trebuie totuși exagerat. Europenii au fost 
si ei introvertiti din punct de vedere cultural și foarte preocupaţi de propriile 
teme religioase și intelectuale. În mare parte ei au rămas fideli propriilor 
credințe religioase și profund lipsiţi de toleranță fata de alte credințe. 
Organizațiile clericale (bisericile) dispuneau de averi uriașe și dețineau 
controlul asupra educaţiei. Biserica și Statul erau precum niște gemeni 
siamezi. Majoritatea europenilor păreau convinși de faptul că una nu putea 
supraviețui fără cealaltă. Elitele sacre stăpâneau alături de laici, iar 
monarhii erau legitimati de incantatiile clericilor. Pe de altă parte, știința si 
religia nu deveniseră încă dușmani absoluti asa cum avea să se întâmple în 
secolul XX. Isaac Newton, ale cărui cunoștințe în domeniul fizicii au 
fascinat elita intelectuală, era de părere că lumea înconjurătoare este 
controlată de Dumnezeu, ale cărui intervenţii au ajustat imperfectiunile 
Naturii. Mulţi gânditori europeni considerau că ordinea naturală a lumii era 
determinată: adaptarea (așa cum a fost înțeleasă de Charles Darwin) era de 
neimaginat sau inutilă. Același tipar era valabil și pentru regimul 
socioeconomic. Impactul schimbărilor tehnologice și industriale a fost 
foarte puţin resimţit de marile minţi ale Iluminismului, care credeau atât în 
procesul ciclic al dezvoltării și dezintegrării, cât și în ritmul progresului. 
Asta și pentru că, la urma urmei, trăiau într-o lume în care iobăgia era încă 
răspândită, unde drepturile politice erau sever limitate, iar cele mai 
puternice state erau în același timp și cele mai fervente practicante ale 
comerțului cu sclavi și ale robiei. 

Chiar și așa, în 1750 Europa se lansase pe o traiectorie culturală net 
diferită de restul Eurasiei. Îndoiala privind temele religioase putea fi 
exprimată cu voce tare în rândul elitelor intelectuale. „Scepticismul 
coroziv“ al lui Pierre Bayle (1647-1706)% și ironizarea credinţei creștine în 
miracole de către David Hume au avut un efect neînsemnat asupra gândirii 
populare. Imbratisarea creștinismului, sub variatele sale forme, rămânea un 
criteriu de acceptare de către semeni. Dar credinţa religioasă devenea din ce 
în ce mai mult o chestiune de opinie care trebuia argumentată, și nu impusă. 
După 1750, o serie de publicaţii au scos în evidenţă seriozitatea cu care 


priveau oamenii Bisericii absența credinţei. Numai în Franţa au fost 
publicate 90 asemenea titluri în decurs de un an (1770) pentru a susține 
creştinismul.” 

Deschiderea spre scepticism reflecta o schimbare profundă în ipotezele 
culturale. Uriașa influență intelectuală în Europa Apuseană a lucrării lui 
John Locke, Eseu asupra intelectului omenesc (1690), a semnalat atracția 
exercitată de psihologia și de filosofia sa individualistă. Locke a devenit 
celebru prin respingerea ideii că oamenii înțeleg lumea înconjurătoare doar 
prin „idei înnăscute“ plantate în creierul uman de Dumnezeu. El a afirmat 
că oamenii se bazează pe „impresiile senzoriale“ pentru a-și alcătui o 
reprezentare a lumii și pe „rațiune“ pentru a-și ordona impresiile potrivit 
unui tipar coerent.” Locke susținea că este de datoria oamenilor să 
manifeste scepticism față de adevărurile care se contrazic cu logica si cu 
experienţa — un obicei intelectual pe care învățământul trebuia să-l cultive.” 
Oamenii erau îndemnați sa nu accepte drept categorice adevărurile 
consacrate în trecut și să încerce să descopere noi adevăruri bazându-se pe 
experiență si pe experimentare. Locke era convins de valoarea 
„experimentelor raționale și constante“, o practică împământenită în mediul 
intelectual în care și-a petrecut mare parte din viata. La jumătatea secolului 
al XVIII-lea, această practică devenise activitatea centrală în cultura 
europeană. Observarea îndeaproape a mediului înconjurător pentru testarea 
empirică a „legilor naturii“ a intrat în obisnuinta intelectualilor si a devenit 
un hobby la modă printre persoanele educate. Asta nu însemna că versiunile 
religioase ale Creaţiei își pierduseră în totalitate puterea de convingere. 
Multe experimente științifice se bazau pe rolul creatorului divin și pe nevoia 
de a dezvălui planul providential. Până și teoriile creationiste necesitau o 
permanentă actualizare pentru a corespunde rezultatelor observaţiilor. 
Statutul de oracol al cunoștințelor „clasice“ fusese desființat pentru 
totdeauna. 

Pe lângă scepticism și experimentare a mai existat și o a treia 
particularitate: atitudinea europenilor fata de spaţiu si timp. Încă din Evul 
Mediu, cultura europeană a manifestat o imensă curiozitate fata de restul 
lumii. Această curiozitate s-a născut poate din sentimentul generalizat că 
Europa era așezată la marginea lumii, nu în centrul ei. Expeditiile peste 
ocean de după 1400 și informaţiile strânse în urma acestora au determinat o 
înflorire a literaturii care reflecta această curiozitate. Interesele practice ale 


negustorilor și ale coloniștilor au alimentat nevoia de date geografice, în 
timp ce controversa comercială (de exemplu, cea iscată asupra exportului de 
aur și argint) a dat informaţiilor despre comerțul din Asia și Africa o 
valoare actuală. Hărțile și cartografierea au căpătat o importanţă tot mai 
mare, atât din punct de vedere intelectual, cât și comercial și strategic. La 
jumătatea secolului al XVIII-lea, colectarea sistematică de informaţii 
geografice era o preocupare majoră a gândirii europene. Călătoriile 
„științifice“, cu scopul studierii atente a fenomenelor umane si naturale, au 
dobândit un enorm prestigiu. Vâlva creată de relatările lui Cook despre 
Pacificul de Sud, înfiinţarea, în 1788, a Institutului African pentru 
promovarea explorării continentului, opulenta proiectului lui Napoleon 
pentru „Descrierea Egiptului“, în 1798, și impactul intelectual al relatărilor 
lui von Humboldt despre călătoriile sale în America de Sud (1799-1804) au 
demonstrat cât de adânc se întipărise în mintea europenilor ideea unei 
imagini „globale“ a lumii. După cum vom vedea imediat în paginile ce 
urmează, această fascinatie a spaţiului a fost de mare ajutor în noua viziune 
asupra timpului. 

La jumătatea secolului al XVIII-lea se pregătea astfel o „mare divergență“ 
între cultura europeană și culturile din restul Eurasiei. Ceea ce este deseori 
numit „Iluminismul“ european a fost o mișcare intelectuală cu rădăcini ce 
datează din secolul al XVIl-lea.* Trăsătura sa fundamentală a fost 
reprezentată de prăbușirea treptată a monopolului cărturarilor asupra 
cunoștințelor „clasice“ care continuau să aibă un impact imens în cultura 
islamică și în confucianism. De ce a apărut Iluminismul tocmai în Europa 
rămâne în continuare o enigmă istorică. Împărţirea Europei în state 
suverane, apariția tiparului în limbile autohtone, schisma religioasă 
persistentă, apariţia „târzie“ a Renașterii europene și creșterea numărului de 
„cititori“ (ei înșiși un produs al dezbaterii religioase) par a fi creat condiţiile 
în care dominaţia intelectuală a unei singure elite de învăţaţi a devenit 
imposibilă. La toate acestea se adaugă particularitatea istoriei europene. 
Europa a fost capabilă să asimileze singură o „Lume Nouă“. Rămâne de 
discutat în ce măsură colonizarea a schimbat direcţia dezvoltării economice 
a Europei. Dar impactul Americilor asupra gândirii europene este, cu 
siguranţă, greu de exagerat. Ecuația nu se reducea la o simplă asimilare si 
organizare a unui imens izvor de cunoștințe necesare comerțului și 
impunerii puterii. Abia după ce au debarcat în America, europenii și-au 


descoperit capacitatea de a impune schimbări radicale asupra altor 
societăți — prin sclavie, expropriere, convertire, migraţie și exploatare 
economică. Abia acolo au înţeles efectele devastatoare pe care o cultură sau 
un popor le poate avea asupra altuia — un impact nemaiîntâlnit în alte 
regiuni din Eurasia. În America au descoperit europenii civilizaţii înapoiate, 
cu un stil de viata care existase în trecut în Europa, sau cel putin asa 
dovedea conjunctura. „La început, toată lumea a fost America“, afirma 
Locke." Rezultatul a fost o extindere a studiului asupra trecutului istoric 
(dincolo de limitele creaţiei biblice) și un nou tip de cercetare speculativă a 
etapelor prin care societatea europeană se presupune că ar fi trecut pentru a 
ajunge la structura contemporană." 

America a revoluţionat percepţia despre timp a europenilor. I-a încurajat 
să elaboreze un cadru istoric în care să poată așeza statele și popoarele din 
tot restul lumii. A contribuit la promovarea unui tip de istorie conjuncturală 
a progresului în care Europa se afla pe cea mai înaltă treaptă. Spre sfârșitul 
secolului al XVIII-lea, sentimentul european de supremație a fost consolidat 
de trei teorii cu impact profund. Prima se referea la calitatea de agent 
civilizator al comerțului, potrivit lui Hume și scriitorilor Iluminismului 
scoțian.” În Avutia naţiunilor (1776), Adam Smith a tratat libertatea 
comercială drept calea sigură spre progresul material, iar ideea unui comerţ 
neîngrădit ca metodă pentru atingerea armoniei globale a fost preluată de 
Immanuel Kant în Spre pacea eternă (1798). Nu mai rămăsese decât un 
pas până la propagarea ideii că Europa trebuie să conducă restul lumii spre 
un comerț universal liber (asa cum au făcut comercianții liberi din epoca 
victoriană) și să privească lumea ca pe o imensă piaţă unică. A doua a fost 
expresia încrederii extraordinare a gânditorilor iluminiști în faptul că 
instituţiile umane și chiar comportamentul uman puteau fi reconstruite pe 
baza unor coordonate „raţionale“. Cel mai convingător adept al acestei 
teorii a fost filosoful englez Jeremy Bentham, al cărui calcul utilitarist (cel 
mai mare nivel de fericire pentru un număr cât mai mare de oameni) a oferit 
unitatea de măsură la care legile și instituţiile din lumea întreagă ar fi trebuit 
să se raporteze." Având la dispoziție această grilă de calcul, legiuitorul 
iluminat (din Europa) putea alcătui un cadrul legal mult mai eficient decât 
prejudecățile si superstitiile în care se împotmoliseră indigenii ignoranti. 
Discipolul său, James Mill, a studiat istoria Indiei și a ajuns la concluzia că 
„obiceiurile, instituţiile și realizările hindusilor stagnaseră de multă vreme“ 


(aproximativ din anul 300 d.Hr.),"%? aducând această acuzaţie ostilă si 


Chinei. Ca atare, atingerea prometeicá a Europei a oferit singura speranță 
pentru reluarea drumului spre progres. A treia teorie a fost cel puţin la fel de 
uimitoare. Spre sfârșitul veacului s-a împământenit convingerea că 
societățile creștine ale Europei aveau obligaţia de a răspândi cuvântul 
Evangheliei in lume. O semnificaţie deosebită a avut-o forța acestei 
evanghelizări în Anglia protestantă, cel mai bogat și mai puternic stat 
maritim și cel mai influent în Asia de Sud la 1815. 

A doua jumătate a secolului al XVIII-lea a cunoscut cristalizarea unei noi 
și remarcabile viziuni asupra poziţiei Europei în lume. Sentimentul de 
limitare și specificul civilizaţiei europene din Epoca Echilibrului fuseseră 
înlocuite de certitudinea că instituţiile și credinţele Europei aveau o 
valabilitate universală. Această siguranţă venea din expansiunea teritorială, 
comercială și autoritară simbolizată surprinzător de cucerirea Indiei. Ea se 
baza pe convingerea că gândirea europeană acoperise toate etapele istoriei 
și că știința europeană putea oferi în mod sistematic toate datele necesare 
pentru a înțelege lumea ca pe un întreg. Ingredientele vitale ale noii 
mentalități privind supremaţia globală erau de-acum pregătite. 


PERSPECTIVE 


Putem privi acum Revoluţia eurasiatică în cele trei dimensiuni ale sale. 
Putem observa că a pus în mișcare marea reorganizare a relaţiilor dintre 
state, ceea ce a dus la epoca imperiilor asupra cărora soarele nu apune 
niciodată și la naşterea hegemoniei unei Europe invincibile. În 1830, acest 
scenariu era încă o teorie. Dar noile capete de pod înlăturate de europeni și 
de noneuropeni, precum și tiparul imprevizibil al conflictelor și al 
cuceririlor aveau deja două urmări semnificative. Prima a fost deschiderea 
interiorului nord-american, a cărei ocupaţie rapidă de către (neo)europeni si 
sclavii acestora a atras după sine o expansiune colosală a economiei 
europene până la jumătatea secolului al XIX-lea. Cea de-a doua s-a născut 
din rezultatele strâns legate ale războaielor din Europa și a celor din Asia de 
Sud. Efectul a fost spulberarea vechiului sistem al imperiilor mercantile 
care ridicaseră costurile si duseseră la stagnarea creșterii comerțului 
european cu Asia. Odată ce englezii au pus stăpânire pe rutele navale spre 
India, Asia de Sud-Est și China, punând capăt lungului război maritim din 


Oceanul Indian, un nou val de aventurieri a sosit să-și încerce norocul în 
promovarea comerțului, a creștinismului și a colonizării în lumea Orientului 
de la Suez. Epoca „comerțului liber“ se pregătea de debut. 

Unul dintre motive a fost dinamismul ieșit din comun al economiilor 
europene, în special a Marii Britanii, și avantajul pe care l-au avut astfel din 
punct de vedere comercial și tehnologic. Înlocuirea producătorilor asiatici 
pe pieţele lor de export și apoi chiar în ograda lor (de exemplu, când 
britanicii și-au vândut fibrele în India) i-a împins pe vechii producători 
rivali în poziţia umilă de furnizori de materie primă — desi nu peste noapte 
și niciodată în totalitate. Schimbările tehnologice, în special cele privind 
puterea aburului și procesele consumatoare de energie, au determinat noi 
avantaje: înlesnirea accesului către regiunile continentale (amenințând 
siguranţa statelor nonmaritime), viteza de deplasare (în special a trupelor 
armate) şi transmiterea de informaţii. În 1840, statele care nu dispuneau de 
noua tehnologie a comunicaţiilor nu puteau nici măcar spera să egaleze 
puterea de expansiune a statelor înzestrate cu această tehnologie. Rezultatul 
a fost plasarea lor într-o permanentă defensivă: încercuirea lor strategică, 
conform noului tipar comercial care începuse să le îngrădească din punct de 
vedere economic. 

Transformarea la care facem referire poate fi rezumată rapid și rudimentar 
ca ocuparea treptată de către Europa a unui „loc central“ imaginar, de unde 
diplomaţia și comerţul din restul lumii puteau fi influențate și modelate 
după bunul ei plac. Marile trasee ale schimburilor internaţionale (de bunuri, 
de idei și de populaţie) au căzut sub ochiul vigilent al agenţiilor europene — 
cum a fost cazul marinei britanice. Am înțeles din paginile anterioare că 
acest sentiment îmbătător de situare în centrul universului devenise aproape 
un dat în gândirea europeană de la sfârșitul secolului. Europa se considera 
principala sursă de energie culturală, nucleul gândirii, antrepozitul 
comerțului global si, în cazul evangheliștilor, deținătoarea adevărului 
absolut. Nici măcar China nu-și mai putea menţine farmecul misterios în 
fata acestui curent. lată ce scria lordul Macartney la sfârșitul misiunii sale 
eșuate din 1794: „Imperiul Chinei este o navă de război veche, dar prim 
rang, ţinută în viata, în ultimii 150 de ani, de o armată de ofiţeri destoinici si 
vigilenti si care și-a intimidat vecinii doar prin dimensiune și prezență“. 
Dar, cu mai puţini oameni la cârmă, China avea să fie sfărâmată în bucăţi la 
izbirea de țărm." 


Cum putea fi explicată această răsturnare de echilibru din Eurasia și din 
lume? Să fi existat oare o cauză generală care a decis soarta Eurasiei de 
Vest (și a anexelor ei nord-americane) și în restul „insulei mondiale“? O 
explicaţie plauzibilă ar fi dezvoltarea comerțului ca factor esenţial. Nu 
vorbim numai de comerțul la distanță, ci și de activitatea comercială 
desfășurată în decursul secolului al XVIII-lea în Eurasia ca urmare a 
diviziunii muncii, a specializării și a extinderii pieţei. Comercializarea a 
fost un fenomen politic, cultural și economic. A destabilizat vechile tradiţii, 
a promovat noi gusturi, a creat noi motive de nemulțumire, i-a detronat pe 
vechii conducători și a promovat noi interese. A pus presiune pe structura 
socială. A fost un motiv de alarmă, dar mai ales de delăsare, în special în 
cele mai bogate state. Antipatia fata de noii imbogatiti și originile dubioase 
ale averilor deţinute de aceştia au creat un nou climat moral în Anglia din 
perioada târzie a domniei casei de Hanovra, în care comerțul cu sclavi, care 
a atins apogeul în anii 1780, a devenit ţinta atacului furibund al 
conservatorilor si al radicalilor." 

Potrivit acestui raționament, important era faptul că unele parti din 
Furasia s-au adaptat mai eficient la cerințele comercializării și ale 
exploatării beneficiilor sale. Elementul esențial în supraviețuirea şi 
coeziunea statelor și societăților se rezumă la abilitatea conducătorilor de a 
controla noile averi pentru a consolida puterea statului împotriva unor 
atacuri externe. Patru situaţii diferite demonstrează cum a fost posibil acest 
control. În nord-vestul Europei, guvernul britanic a reușit să sufoce 
competiţia olandeză din Atlantic și să aplice taxe pe noile averi pentru a 
finanța costurile războiului la nivel global, prin detașarea de forte maritime 
și reglementări comerciale. În centrul Eurasiei, Imperiul Otoman a respins 
doctrina mercantilă agreată de Marea Britanie și a lăsat armatorii și 
comerțul (si profiturile promise) pe mâna comercianților străini si a 
creștinilor din Levant care beneficiau de „protecţie“ străină. Resursele 
fiscale necesare finanțării unui stat mai puternic erau minime sau lipseau cu 
desăvârşire înainte de 1780. În India au existat două regiuni în care statele 
mercantile ar fi putut prospera. Prima regiune a fost Bengalul, care s-a 
prăbușit după criza din anii 1756-1757 si a devenit colonia economică a 
Companiei Indiilor de Est. A doua regiune a fost Mysore, ai cărei 
conducători politici au fost mult mai abili. 30 de ani și trei războaie i-au 
trebuit Marii Britanii pentru a supune Mysore. În cel de-al treilea caz, al 


Asiei Răsăritene, la sfârșitul anilor 1830 verdictul nu fusese încă dat. Aici, 
conducătorii Chinei și ai Japoniei au reușit să menţină controlul asupra 
comerțului extern cu mult mai multă eficiență decât oriunde altundeva în 
afara Europei. Nu era însă destul de clar dacă accesul curților de la Edo si 
Pekin la sursele interne de bogăţie le putea permite si o apărare strictă 
împotriva intruziunii vesticilor. 

Statele noneuropene nu-și pierduseră însă tot spaţiul de manevră. În anii 
1830, Imperiul Otoman a trecut printr-o criză teribilă si a fost aproape de 
destrămare atât în 1833, cât și în 1839. De fiecare dată a fost salvat de 
intervenţia puterilor europene, într-un acord tacit asupra faptului că 
supraviețuirea acestuia, atât ca protector al strâmtorilor, cât și ca guvernator 
al unei mari parti din Balcani, Anatolia și teritoriile arabe, devenise un 
sprijin esenţial pentru echilibrul de putere din Europa postbelică. Mahmud 
al II-lea (1808-1839) și Abdul Mejid (1839-1861) au folosit presiunea 
externă pentru a forța schimbările menite să le consolideze puterea asupra 
sistemului imperial și să recentralizeze un imperiu descentralizat.'% În mod 
ironic, cea mai mare ameninţare asupra otomanilor nu a venit din partea 
Europei, ci din partea unui vasal rebel, pașa din Egipt. Mehmet Ali, un 
mameluc din Albania, care sosise în Egipt în 1805 ca guvernator otoman, a 
profitat de prăbușirea vechiului regim sub atacurile lui Napoleon. A 
spulberat ce mai rămăsese din Sultanatul Mameluc, a confiscat profiturile 
de la agenţii fiscali si a transformat exportul de bumbac si cereale din Egipt 
în monopol de stat. În 1816 a deschis o fabrică de textile.” Asa cum făcuse 
Tipu Sultan în Mysore, Mehmet Ali a urmărit crearea unui stat fiscal-militar 
care să domine regiunea. În 1820 a invadat valea Nilului Superior (Sudanul 
de azi) și a fondat orașul Khartoum în căutarea de sclavi negri care să 
servească în armata lui.! În anii 1830 recrutase deja o armată uriașă din 
rândurile ţăranilor egipteni si îl fortase pe sultan să recunoască autonomia 
Egiptului Mare care includea Siria, Creta, Sudanul și, desigur, Egiptul. Fără 
intervenţia europeană din 1839-1840, acest aventurier nemilos și statul său 
garnizoaná ar fi asimilat, mai mult ca sigur, mare parte din Imperiul 
Otoman din Asia.” Dar pentru cá a fost împiedicat în demersul sáu, a 
transformat Egiptul într-un stat dinastic cu cea mai dinamică economie din 
regiune. 

Şi în Iran se înregistra o revenire surprinzătoare după atmosfera de haos 
instalată după moartea lui Nadir Sah in 1747. S-a născut un fel de rămășiță 


de stat care avea să domine vestul țării sub conducerea unei căpetenii din 
tribul Zand, Karim Khan, care a guvernat (cel puţin cu numele) ca vicerege 
safavid.!! Nordul și estul (Khorasanul) au rămas sub controlul sáu. La 
moartea acestuia s-a declanșat o nouă perioadă de tulburări, dar la jumătatea 
anilor 1790 un alt clan turcic din nord recuperase majoritatea teritoriilor 
conduse cândva de safavizi. Primul sah din dinastia Qajar, Agha 
Mohammad, a fost încoronat în 1796. Succesorul său, Fateh Ali Shah 
(1797-1834) a fost obligat să cedeze suzeranitatea Georgiei și a unei parti 
din Azerbaidjan imperialismului agresiv al generalilor ruși din Caucaz. 
Contraofensiva s-a terminat cu tratatele umilitoare din 1813 și 1828. Dar, 
printr-o alianță cu imamii bănuitori, prin atenta restaurare a tradiţiilor 
imperiale din vechime, prin folosirea tacticilor machiavelice împotriva 
triburilor refractare ce controlau majoritatea Iranului!" si prin manipularea 
englezilor și a rușilor, șahii din dinastia Qajar au reușit să împiedice 
colapsul intern si să câștige destul timp pentru înfăptuirea reformei." 

În Asia continentală de Sud-Est, epoca dominaţiei europene părea și mai 
îndepărtată. Birmania, cu capitala la Ava, pe cursul superior al fluviului 
Irrawaddy, fusese cufundată într-o perioadă de criză pe la jumătatea 
secolului al XVIII-lea (cam în perioada bătăliei de la Plassey) din cauza 
revoltei popoarelor supuse Mon și Shan. Birmania și-a revenit spectaculos 
sub dinastia Konbaung.!!* Cauza primului Război anglo-birmanez din 
1824-1825 a fost expansiunea Birmaniei la nord, spre Himalaya, si nu 
agresiunea britanică. În Thailanda (Siam) s-a putut observa același tipar de 
consolidare după 1750. La fel ca regii din Birmania, monarhia Chakri și-a 
însușit grosul profiturilor din „comerţul interstatal“ dintre India și China cu 
scopul de a-și mări patronatul și prestigiul cultural. Dar reunificarea 
Vietnamului dezbinat sub dinastia Nguyen în 1802 a fost cel mai uluitor act. 
În toate aceste cazuri, dezbinarea și conflictele interne care au favorizat 
pătrunderea europenilor în spaţiul maritim indian și în arhipelagul 
indonezian au lipsit cu desăvârşire." 

Pe de altă parte, avansul Europei nu a reprezentat în toate cazurile o 
barieră în calea expansiunii noneuropene. Pieţele și comercianții din Europa 
puteau fi un avantaj, la fel și politica sa. Drept dovadă că imamul din 
Muscat, al cărui domeniu — Oman - străjuia intrarea în Golful Persic, le-a 
considerat utile. Navigatorii și comercianții din Oman aveau vechi legături 
cu coasta de est a Africii. La 1820, aceștia au pus stăpânire pe comerțul cu 


sclavi deținut de portughezi în Mozambic si au făcut din Zanzibar un centru 
comercial cu mare trecere la transportatorii maritimi britanici, germani și 
americani. Cererea crescută de sclavi (în Orientul Mijlociu) și de fildeș (în 
Europa) au alimentat lărgirea accelerată a unui imperiu mercantil în Africa 
de Est. În anii 1840, Zanzibarul devenise atât de prosper, încât imamul a 
mutat capitala acolo. Care este motivul pentru care englezii, care se 
angajaseră să distrugă comerțul maritim de sclavi încă din 1807, au făcut 
pentru imam o excepţie de la această interdicţie? Simplu: era un aliat mult 
prea util pentru menţinerea puterii lor navale în Golf, sursa principală a 
influenţei acestora pe lângă șahul Iranului. O încetare prea bruscă a acestui 
comerț profitabil „ar fi putut să-l îndepărteze chiar si pe vechiul si devotatul 
nostru aliat, imamul Muscatului“, avertiza viceregele indian." Ar fi fost 
aceasta o mișcare de rău augur, dezagreabilă imamului care își imagina 
extinderea imperiului său până în zonele musonice. 

Şi, în sfârșit, nu trebuie ignorat cel mai uluitor caz — acela al unui mare 
stat eurasiatic care rămăsese aproape neatins de expansiunea Europei. 
Shogunatul Tokugawa a păstrat izolarea Japoniei mult mai riguros decât 
protejase China dinastia Qing. Shogunii au îngăduit câtorva comercianţi 
olandezi să vină la Deshima, în portul Nagasaki, le-au permis și câteva 
vizite la Edo, în parte pentru a se distra pe seama barbarilor care umblau și 
vorbeau într-un fel ciudat. De asemenea, au tolerat și câteva schimburi 
comerciale cu China (în Nagasaki se afla și un Cartier Chinezesc). În pofida 
ostilitatii lor extreme fata de influența subversivă a creștinismului, au 
permis chiar și circulaţia restrânsă a „cunoștințelor olandeze (a se citi 
occidentale)“ printre cărturari. Dar vigilenta lor era vecină cu paranoia în 
privinţa activităţii „spionilor“. Un om de știință care venise la ei în tara a 
fost prins cu hărţi ale Japoniei asupra sa si a fost întemnițat un an; complicii 
săi japonezi au avut parte de o pedeapsă mai drastică. 

Fiind izolată, Japonia a devenit aproape o autarhie. Comerţul cu exteriorul 
era limitat. Economia internă era împărţită pe hanate sau domenii princiare, 
cu toate că solicitările orașului Edo (cel mai mare oraș din lume la vremea 
aceea, cu un milion de locuitori) creaseră o rețea comercială internă masivă, 
mai ales în domeniul alimentar. În secolul al XVIII-lea, o populaţie stabilă 
(comparativ cu creșterea demografică spectaculoasă din China) și o 
„revoluţie muncitorească“ — agricultură intensă și folosirea mâinii de lucru 
locale pentru filaturi si tesátorii — au deschis calea către o creștere modestă 


a bunăstării. Existau totuși semnale că producţia agricolă își cam atinsese 
limitele. Vremea rea a abătut foametea asupra japonezilor în anii 1780 și, 
după o revenire scurtă, din nou în anii 1830. Greutățile din zonele rurale au 
provocat răscoale pe scară largă. Samuraii scápátati si shogunii rămași fără 
profituri (ca urmare a dificultăţilor întâmpinate în perceperea taxelor și a 
rezistenței țăranilor) au dus la declanșarea unei dezbateri pe marginea 
ordinii sociale și politice. După 1790, situația s-a înrăutățit si mai mult din 
pricina semnalelor care arătau că îndelungata rezistență a Japoniei în fata 
amestecului european se apropia de sfârșit. În 1792, exploratorii ruși 
debarcau pe insula Hokkaido. Zece ani mai târziu, rușii se întorceau cu 
pretenţia de a pătrunde pe piaţa comercială din Nagasaki. Încă și mai 
alarmantă a fost sosirea neașteptată a unei imense nave de război britanice 
în portul Nagasaki în 1808, care n-a ridicat ancora decât după ce pretenţiile 
amenințătoare de a se aproviziona i-au fost îndeplinite. Acesta era primul 
avertisment serios după 1770 la adresa shogunului, confruntat acum cu 
schimbările din lumea euroatlantică. Au existat și alti musafiri nepoftiti, 
navigatori nimeriti din întâmplare prin regiune, vânători de balene în 
căutare de apă și de hrană, care au atras atenţia asupra faptului că vasele din 
Occident nu mai intenționau să părăsească Pacificul de Nord, iar Japonia se 
afla exact pe traseul maritim dintre America si China. Până în 1840, 
impactul acestora a fost în orice caz surprinzător de limitat. Opinia 
dominantă printre învățații japonezi susținea cu înverșunare superioritatea 
înnăscută a „Lărâmului Divin“ asupra barbarilor din Occident si asupra 
vicleniei lor. S-au instituit măsuri stricte pentru a interzice debarcarea 
străinilor în Japonia."" Si, după cum urma să se întâmple, nișa geopolitică a 
Japoniei, aflată la cea mai mare depărtare de puterea europeană și ocrotită 
de China (obiectul principal al atenţiei Europei) a păstrat izolarea țării încă 
două decenii (poate cruciale). Dar cursa contracronometru se apropia și de 
tărâmul nipon. 


5. CURSA CONTRACRONOMETRU 


5. Intrarea comandorului Perry în portul Tokyo, 1853 


MOMENTUL EURASIATIC 


Revoluţia eurasiatică a dat semnalul unei schimbări seismice în raporturile 
dintre continente și civilizații. A modificat radical schema geopolitică a 
lumii moderne timpurii. Când rușii au preluat controlul asupra Crimeii, au 
deschis practic apărarea otomană ca pe o stridie și au obţinut rampa de 
lansare pentru anexarea Georgiei de către Romanovi în 1804. Georgia era 
poarta de acces către provinciile iraniene de la Marea Caspică și avea să fie 
smulsă din mâinile dinastiei Qajar ca urmare a tratatelor de la Gulistan 
(1813) și 'Turkmenchay (1828). Odată cu destabilizarea sistemului lor de 
apărare, otomanii au fost neputincioși în fata ocupaţiei franceze și apoi 
britanice a Egiptului, care și-a dobândit teoretic independenţa sub domnia 
răzvrătitului pasa Mehmet Ali. Această modificare dramatică in 
geostrategia Orientului Apropiat i-a făcut pe otomani și pe iranieni mult mai 
vulnerabili în fata ambițiilor statelor europene rivale. Dar soarta lor nu era 
cu nimic diferită de a altora. O revoluţie similară avusese loc în Asia de 
Sud, unde o „companie de stat“ britanică ce își avea cartierul general în 
Bengal devenise puterea militară dominantă la 1830, după o jumătate de 
veac de războaie. Din orașul-port Bombay, britanicii și-au extins influenţa 
în Golful Persic și, peste Oceanul Indian, până în sudul Arabiei (portul 
Aden a fost asediat în 1839), în Zanzibar și în Africa de Est. Din 
avanposturile din estul Indiei și Asiei de Sud-Est (Malacca) britanicii au 
dislocat forțele care au desfiinţat izolarea istorică a Imperiului Chinez si i- 
au obligat pe conducătorii Qing să-și deschidă porturile în 1842. 

Invazia europenilor în statele asiatice, pătrunderea lor și în interiorul 
Americii de Nord (după răsturnarea controlului imperial britanic de către 
coloniști in 1783), capetele de pod de pe țărmurile Pacificului de Sud si 
înaintările neregulate în vestul și sudul Africii au demonstrat cât de mult se 
eliberaseră de constrângerile lumii moderne timpurii. Oportunismul lor a 
fost stimulat, după cum s-a văzut, de cererea europenilor pentru produse și 
articole de lux din Atlantic și din Asia. Argumentele universaliste ale 
culturii religioase și intelectuale din Europa au adus o justificare acestor 
cuceriri, o explicație pentru succesul lor și un program de dezvoltare. 
Inovaţiile tehnologice au ajutat unele state europene să devină mai 
productive decât cele asiatice și le-au descátusat din dependenţa fata de 
importul de produse de lux din Asia, în special textile și porțelan. In 1830, 


europenii dispuneau de mijloacele necesare dominaţiei teritoriale, 
comerciale și culturale a unor regiuni care cu 60 de ani în urmă fuseseră de 
neatins și ale căror civilizaţii păruseră cândva fascinante și inaccesibile 
comunităților europene blocate la capătul Eurasiei. 

Cu toate acestea, nici în 1830 dominaţia europeană nu era ceva evident. A 
doua etapă a descoperirilor si a invaziilor, precum și inovațiile tehnologice 
din spatele expansiunii comerciale și militare a Europei n-ar fi cântărit prea 
mult dacă societăţile europene nu s-ar fi adaptat în așa fel încât să le 
optimizeze avantajul în lumea noneuropeană. N-ar fi prea greu să ne 
imaginăm un scenariu alternativ în care noul val expansionist european 
putea fi încetinit sau blocat. Cel mai evident obstacol ar fi fost reaprinderea 
conflictelor din interiorul Europei. Pacea din 1815 pecetluise înfrângerea 
imperialismului napoleonian. Si totuși pacea continentală se baza pe o reţetă 
păguboasă, dată fiind existența unei puteri neobosite a cărei înfrângere 
necesitase o coaliție continentală, moștenirea ideologică a unei revoluţii 
violente, statele de întindere modestă (precum Ţările de Jos), minorități 
supuse (ca în cazul Poloniei) și aparatul fragil al stăpânirii dinastice din 
Europa Centrală și de Sud (Imperiul Habsburgic). O nouă rundă de războaie 
deschise, sau chiar o perioadă de pace armată (război rece), ar fi avut 
consecințe mult mai ample. Ar fi blocat culoarele comerciale și ar fi 
încurajat o întoarcere generală la autonomia mercantilă prezisă de 
economistul Robert Malthus, inabusind experimentul britanic din 
industrialism. („Nici un mare stat comercial sau producător de bunuri din 
timpuri moderne nu a înregistrat constant profituri mai mari decât media din 
restul Europei“, afirma Malthus.)! Ar fi întârziat răspândirea de capital si de 
tehnologie care a lansat era căilor feroviare din Europa după 1830. Ar fi 
împiedicat valul de imigranţi din Europa care a fost posibil numai când 
rutele navale erau sigure și înrolarea în armată nu era obligatorie. Orice 
război de amploare din Europa ar fi schimbat total fata lumii în secolul al 
XIX-lea. Ca și în perioadele anterioare, statele europene și-ar fi mutat 
conflictele pe alte continente. Le-ar fi fost imposibil să reziste tentatiei de a- 
și căuta aliați printre marile state asiatice. Chiar si în perioadele de pace, 
Marea Britanie, Franţa și Rusia se aflau într-o rivalitate feroce pentru 
favoruri din partea otomanilor, egiptenilor, iranienilor și chinezilor. Pe de 
altă parte, conducătorii asiatici ar fi putut moderniza mai ușor armata și ar fi 
gestionat mai bine ritmul schimbărilor politice dacă își atrăgeau aliaţi dintre 


statele europene. Între timp, dezvoltarea „neo-Europelor“ din America și 
Australasia ar fi fost încetinită dacă fluxul comercial, de capital si de forță 
de muncă ar fi fost stăvilit sau blocat. După mișcările sociale dintre 1750 și 
1830, lumea și-ar fi găsit un nou echilibru. La adăpost de înverșunarea 
dezbinărilor din Europa, restul Eurasiei și multe populaţii indigene din 
Lumea exterioară ar fi avut parte de un moment de respiro pentru acţiuni de 
recunoaștere, înarmare și reformă. 

În schimb, popoarele în cauză s-au trezit în mijlocul unei curse 
contracronometru: o cursă pentru „autoconsolidare“ înainte ca puterea si 
avutia Europei să le poată copleși sistemele de apărare. Departe de a-și 
relua ciocnirile sângeroase, societăţile europene s-au repliat și au declanșat 
un experiment incomod de cooperare politică și economică sub umbrela 
ideologică precaută, limitată și contestată a liberalismului. O „Europă 
Superioară“ se năștea acum, incluzând Rusia și Statele Unite într-o zonă 
vastă în care diferenţele politice și culturale au fost mediate printr-un soi de 
„europenism“ reciproc („americanismul“ fiind doar o variantă provincială) 
menit să înfrunte natura instabilă, populaţiile indigene ostile și competitorii 
„asiatici“. A fost o evoluţie crucială, aproape neașteptată, o acumulare 
implicită de putere, o uriașă consolidare materială. Dacă dorea să 
transcendă vechile sale limite eurasiatice și să se instaleze în centrul lumii, 
Europa trebuia să se reinventeze sub denumirea de „Occident“. 


INVENTAREA OCCIDENTULUI 


Pare greu de crezut că de-a lungul expansiunii lumii nordice din vestul 
Americii spre răsăritul Rusiei în deceniile de mijloc ale secolului al XIX-lea 
a domnit un soi de pace. lată câteva exemple care contrazic afirmaţia de 
mai sus. Au avut loc războaie între statele europene: Războiul din Crimeea 
(1854-1856), în care Marea Britanie, Franţa și Imperiul Otoman s-au aliat 
împotriva Rusiei, războaiele de unificare a Italiei (1859-1860) si Germaniei 
(1866), la care au luat parte Franţa, Piemont-Sardinia, Napoli, Austria și 
Prusia; Războiul germano-danez (1864) și Războiul franco-prusac, 1870— 
1871. S-au declanșat războaie la graniţele Europei, între ruși și otomani 
(1877-1878), între francezi și musulmanii din nordul Africii, între britanici 
și egipteni (1882). Cel mai lung și mai sângeros conflict a fost războiul civil 
dintre Nord şi Sud de pe continentul american (1861-1865). În ciuda 


frecvenţei și proporţiilor acestor conflicte, nici unul dintre ele nu a generat 
un război generalizat între statele și societățile Europei Superioare. 
Războiul din Crimeea, care a implicat trei mari puteri și aproape că a atras- 
o în luptă și pe a patra (Austria), s-a dat la Marea Neagră și la Marea 
Baltică. Războaiele de unificare a Italiei, Danemarcei și Germaniei, precum 
și Războiul franco-prusac au fost campanii de scurtă durată, relativ limitate, 
în care marile puteri neinteresate direct au refuzat să ia parte. Războiul 
Ruso-Turc din 1877-1878 s-a încheiat fără vărsare de sânge de partea 
puterilor europene. Războiul Civil American nu a presupus amestecul altor 
puteri, deși blocada Nordului care a vizat Sudul aproape că a necesitat 
intervenţia britanicilor. 

Mai exact, aceste războaie nu aveau să declanșeze un conflict și mai 
amplu pentru supremaţia continentală sau asupra celor două emisfere. În 
Italia, Germania și Statele Unite, principala urmare a acestor războaie a fost 
dărâmarea barierelor regionale care au obstructionat clădirea unor state 
naţionale unitare. În ciuda numărului mare de victime, atât din rândurile 
soldaţilor, cât și ale civililor, aceste „războaie occidentale“ au avut un 
caracter restrâns care a contribuit, se pare, la convingerea larg răspândită că 
înfruntările armate erau mijloace acceptabile, poate chiar necesare de 
rezolvare a diferendelor internationale si de „clădire a unor naţiuni“. Dar 
care sa fi fost forța care i-a împiedicat pe europeni sa se angajeze în 
războaie devastatoare, uneori cu consecinţe catastrofale, așa cum o făcuseră 
înainte de 1815 și cum urmau s-o facă după 1914? 

Cel mai important factor a fost amintirea dureroasă a marelui război care a 
măturat Europa pentru o generaţie după 1792. Seria nesfârșită de campanii 
militare și conflicte, aparenta imposibilitate de a ajunge la o pace 
îndelungată, experienţa tulburărilor revoluţionare și a despotismului militar, 
fragilitatea înspăimântătoare a structurii sociale a naţiunilor, revelată de 
războaie, au produs un imens impact asupra opiniei publice europene. 
Vechea ordine fusese discreditată, dat fiind că esuase lamentabil in 
menţinerea păcii. La fel a pátit și vechiul corp diplomatic, care acum dădea 
dovadă de cinism, oportunism și iresponsabilitate. Se cerea de urgenţă o 
acţiune colectivă împotriva oricărei puteri care ameninţa pacea generală. Si 
a subliniat importanţa reconstrucției Europei în interesul stabilității sale 
geopolitice. Tratatul de la Viena din 1815 și „concertul european“ care viza 


respectarea acestui acord au fost opera unor oameni de stat al căror cuvânt 
de ordine a fost „niciodată“.* 

Acţiunea colectivă organizată ca urmare a încălcărilor Tratatului de la 
Viena s-a degradat destul de repede. Dar principiile de bază ale concertului 
european au supravieţuit. Au scos în afara legii orice act unilateral care ar fi 
tulburat echilibrul general de influenţă între cele cinci mari puteri europene, 
„comitetul de gestionare“ a afacerilor publice: Austria, Marea Britanie, 
Franţa, Prusia și Rusia. Schimbările referitoare la controlul ţărilor mai mici 
sau al provinciilor imperiilor dinastice necesitau consensul colectiv al 
puterilor decizionale. Sigur că până și această prevedere a fost încălcată 
când au reapărut conflicte între marile puteri: iar această dezbinare a fost 
speculată de Franţa și de Piemont împotriva Austriei, în 1859, și de 
Bismarck împotriva Austriei și apoi a Franţei. Dar convenţia fundamentală 
a fost remarcabil de consecventă. Până și Rusia, considerată barbarul 
diplomaţiei europene, avidă după controlul asupra strâmtorilor, a consimţit 
la idea de concert european, în vreme ce diplomaţia sa balcanică a fost mult 
mai temperată decât au lăsat să se înțeleagă oponenții ei din Marea Britanie 
și Franţa.“ 

Puterea concertului european provenea din urmărirea interesului propriu, 
care presupunea teama de război și neliniștea provocată de schimbările 
geopolitice. Conducătorii britanici erau uneori inclinati să le facă pe plac 
susținătorilor autohtoni și să denunțe politica vecinilor europeni. 
Represiunea austriacă din nordul Italiei si din Ungaria era un subiect 
preferat. Dar chiar și un ministru bătăios de talia lordului Palmerston 
prefera de obicei retorica în locul acţiunii.” O legătură mult mai puternică 
decât principiul concertului european a unit Austria, Prusia și Rusia într-o 
alianță conservatoare tacită. Toate trei stăpâneau vaste zone din Europa de 
Est, sfidând orice principiu national. Toate trei aveau motive să se teamă, in 
special după revoluțiile de la 1848, de eventualitatea unor neînţelegeri între 
ele care ar fi declanșat o explozie generală; iar în această explozie generală, 
Polonia subjugată, sub ocupaţia celor trei, ar fi fost butoiul de pulbere care 
s-ar fi aprins cel mai repede și cel mai periculos (revolta polonezilor din 
1863 a fost un semnal de alarmă oportun). Tocmai de aceea Bismarck, un 
nobil prusac de la răsărit de Elba, a preferat să oprească orice reașezare 
drastică a hărții europene, în ciuda discursului său agresiv si a reputației 
sale de adept al politicii de forță (Machtpolitik). „Imperiul German“ de la 


1871 a păstrat cu grijă vechile state și monarhii ale Confederaţiei Germane 
și a respins idealul unirii tuturor etnicilor germani (inclusiv a celor aflaţi 
sub dominaţia habsburgică) sub un stat unic al Germaniei Mari 
(Grossdeutch). Până la 1870, Franţa, și nu Prusia, a fost cel mai de temut 
opozant al Tratatului de la Viena. Ludovic Napoleon, nepotul împăratului 
autoproclamat în 1851, a complotat pentru înlăturarea hegemoniei Austriei 
în Italia. Dar nici măcar francezii, și cu atât mai puţin ţăranii de ale căror 
voturi depindea poziţia lui Ludovic Napoleon, n-au privit cu ochi buni un 
război revoluţionar, iar consecința paradoxală a intervenţiei lor n-a fost 
dobândirea unui stat clientelar în nordul Italiei, asa cum și-ar fi dorit, ci 
apariţia unui rival mediteraneean 100% italian. Zece ani mai târziu, în 1870, 
deșertăciunea pretențiilor Franţei de supremație continentală avea să fie 
expusă în mod brutal în Bătălia de la Sedan. 

Prin urmare, ar fi cam prea mult să apreciem că pacea ar fi domnit în 
„Regiunea Occidentală“ între anii 1830 și 1880. Dar, n-ar fi nici nepotrivit 
să concluzionăm că a fost totuși menţinută o stabilitate geopolitică generală 
(pax). Această stabilitate a avut consecinţe însemnate. Prima consecinţă ar 
fi aceea că, deși supremaţia maritimă a Marii Britanii nu a fost niciodată 
deplin garantată," rutele maritime din Europa de Nord (în special Atlanticul 
de Nord), precum și cele între Europa și restul lumii au rămas deschise și 
sigure în toată această perioadă.” Aspect care a atârnat greu în menţinerea 
costurilor mici, a siguranţei și a eficienţei conexiunilor intercontinentale și 
în expansiunea treptată a comerțului din Europa. Investiţiile uriașe în noi 
flote de vapoare cu aburi începând din anii 1840 ar fi fost de neconceput în 
condiţii de tulburări în ceea ce priveşte transportul maritim. A doua 
consecinţă a fost aceea că echilibrul stabil menţinut de statele continentale, 
combinat cu puterea maritimă a Marii Britanii, a exclus intervenţia pe cele 
două continente americane și le-a permis Statelor Unite să se dezvolte ca și 
cum ar fi fost realmente izolate și scutite de povara apărării fata de exterior. 
Acest avantaj uriaș a făcut loc creșterii economice și rezolvării la nivel local 
a disputelor care amenințau în permanență omogenitatea uniunii, până la 
găsirea unei soluţii finale, în 1865. Cel de-al treilea efect a fost o structură 
diplomatică europeană care le-a permis Rusiei, Franţei și Marii Britanii 
(cele trei mari puteri „mondiale“ înainte de 1880) o mai mare libertate în 
gestionarea intereselor în afara continentului, dar le-a împiedicat în egală 
măsură să acţioneze strict în interes propriu. Păstrarea imperiului colonial 


olandez din Asia de Sud-Est, după 1815, precum și comerțul echitabil și 
drepturile consulare de care beneficiau mai toate statele europene în China 
după 1842 (garantate în mod deosebit de forța britanicilor) au fost 
revelatoare pentru preocuparea guvernelor metropolitane de a evita 
conflictele violente de interese în Asia și Lumea exterioară. A patra 
consecinţă a fost stabilitatea geopolitică din Europa care a înlesnit, în mod 
haotic, treptat și contestat, o neglijabilă ideologie comună a „liberalismului 
limitat“. 

Acest liberalism ar fi greu de generalizat la nivelul unui grup de state ale 
căror instituţii au variat categoric, începând de la democraţia populară din 
Statele Unite, continuând cu guvernarea parlamentară bazată pe un vot 
restrâns si terminând cu despotismul țarist cvasiteocratic. Gânditorii politici 
europeni au declarat un adevărat război ideologic al pamfletelor prin care 
denuntau (sau laudau) monarhismul, republicanismul, socialismul, 
capitalismul, anarhismul, imperialismul si orice altceva. Tratatele istorice 
apărute în Europa în această perioadă redau într-un mod elocvent frustrările 
liberalilor, radicalilor si ale socialiștilor confruntati cu conservatorismul 
rigid al regilor, împăraţilor, aristocraților și țăranilor. În revoluțiile eșuate de 
la 1848, mișcările liberale, radicale și naționaliste au fost înăbușite de 
dușmanii conservatori, care aveau sprijinul armatei, al birocratilor si al 
clerului. Până în anii 1870, aproape toate statele europene, inclusiv Rusia, 
deţineau cel puţin elementele rudimentare ale unei constituţii liberale. 

Liberalismul european avea rădăcini adânci. Dar, ca program practic, își 
datora influența marii crize politice din Europa din perioada 1789-1815. 
Revoltele violente din această perioadă au conţinut o dublă ameninţare. Au 
demonstrat pe de o parte că până si cele mai puternice monarhii puteau fi 
răsturnate de mișcări pornite din partea de jos societăţii. Absolutismul 
depășit era o punte fragilă în faţa frământărilor populare. Stabilitatea socială 
și politică avea nevoie de mai mult decât de o „legitimizare“ din partea 
mulțimii — echivalentă cu o întoarcere în trecut. Cel de-al doilea avertisment 
a fost la fel de dur. Violentele revoluţionarilor din Franţa fuseseră în sfârșit 
reprimate, dar asta prin regimul despotic al lui Napoleon Bonaparte. 
Moștenirea lui Napoleon a cunoscut mai multe valente. În Franţa si în Italia, 
cu precădere, geniul creator al lui Napoleon privind construcţia statală a 
fost profund admirat din punctul de vedere al codului legislativ, al simetriei 
administrative, al reformei educaționale, al viziunii asupra unui stat 


ordonat, în permanentă ascensiune, si mai ales al sanselor pe care le oferea 
celor deosebit de înzestrați. Dar, în restul Europei, chiar și în anumite parti 
ale Franţei, cea mai adâncă amprentă au lăsat-o forţa înspăimântătoare a 
ambitiei lui Napoleon, brutalitatea procesului de dárámare, dar și de 
„inventare“ a conducătorilor, a statelor si a instituţiilor, ușurința revoltátoare 
cu care autoproclamatul împărat își nimicise dușmanii și-și impusese 
dominaţia continentală. Dacă vechea ordine din Europa fusese vulnerabilă 
în fata frământărilor populare, aceasta era de-a dreptul neputincioasă în fata 
despotismului „modern“. 

Convingerile fundamentale ale liberalismului de la jumătatea secolului al 
XIX-lea izvorau din însăși studierea acestei perioade teribile din istoria 
Europei. Pentru a pune capăt războiului și revoluţiei era nevoie de instituţii 
politice care să apere statul atât împotriva revoltei populare, cât și a 
parvenitismului despotic. Şefii de state aveau nevoie de o „legitimare“ mai 
solidă, de devotamentul diferitelor comunităţi și grupuri de interese. 
Slujbașii și demnitarii trebuiau ţinuţi din scurt, în mod ideal de un organism 
reprezentativ. Şi aici s-a născut întrebarea legată de cine să reprezinte pe 
cine. A apărut de asemenea problema măsurii în care guvernul putea 
reglementa viata socială și economică a cetăţenilor sai. Soluţia 
liberalismului a asigurat și poziţia acestei doctrine, premisa fundamentală a 
teoriei sale politice. 

Teoria a fost formulată genial de Benjamin Constant, cetățean francez de 
origine elveţiană, ale cărui scrieri politice au fost expresia unei respingeri 
categorice a violenţei revoluţionare și a tiraniei lui Napoleon. Constant a 
argumentat că oamenii de rând aveau să respingă automat amestecul în 
viata lor personală și socială si că acţiunile arbitrare din partea statului 
puteau distruge încrederea cetăţenilor, încredere care stătea la baza tuturor 
relațiilor sociale și comerciale. Constant a demonstrat deosebirea dintre 
sfera de autoritate cuvenită (și îngrădită) și întinderea mult mai largă 
(numită „societate civilă“) în care era de dorit să primeze autocontrolul 
intereselor particulare. El a opinat că societăţile moderne erau mult prea 
complexe pentru a fi conduse politic după modelul unui stat antic — modelul 
la care făcuseră referire alti scriitori, printre care si Rousseau. Diversitatea, 
pluralismul și cultura locală erau secretul stabilităţii și al libertăţii. Apoi 
legiuitorii, în fata cărora executivul trebuia să răspundă, trebuiau aleși 
dintre aceia care prezentau cel mai mic risc de a-și exercita arbitrar puterea 


sau de a cădea în păcatul demagogiei. Politica trebuia să fie apanajul celor 
bogaţi care aveau să exercite o influență integră (și educată) asupra 
„maselor sărace de lucrători“. Cei avuti erau adevărații garanti ai interesului 
public. Si, nu în ultimul rând, era absolut necesar ca drepturile de 
proprietate și alte libertăţi civile să fie apărate de legi solide — ceea ce 
presupunea codificarea sistemului legislativ și a mașinăriei din spatele 
acestuia.” 

Constant a explicat și avantajul crucial al sistemului liberal: acela că era 
compatibil cu progresul social. Toate formele de guvernământ arbitrar 
impuneau, mai devreme sau mai târziu, uniformizarea. Dar, fără libertatea 
gândirii, toate societăţile erau condamnate la stagnare, și asta pentru că 
singura cale de dezvoltare în orice domeniu erau libertatea de expresie și 
schimbul de idei. Fără libera circulaţie a ideilor, nici măcar guvernele nu ar 
fi știut ce cale să apuce. Nici Constant, nici discipolii săi liberali nu au 
intenţionat să promoveze o anarhie a ideilor. Adevărata lor preocupare a 
reprezentat-o libertatea intelectuală a celor educati, iluminati si avuti. 
Pentru că numai aceștia puteau fi adevărații reprezentanți ai naţiunii 
politice, apărători ai libertăţilor și creatori ai progresului. Doar sub tutela lor 
societatea civilă putea fi deopotrivă liberă și dinamică. 

Sigur că în jurul acestor convingeri roiau întregi dispute. Era un monarh 
ereditar mai potrivit să conducă un stat sau era republica singura formă de 
guvernare reprezentativă? Era de dorit oare ca femeile să aibă un cuvânt de 
spus în națiunea politica sau „fragilitatea fizică“ era pentru acestea o mare 
piedică? Erau avutia comercială și cea industrială motorul virtuţilor politice 
sau aceste virtuti își aveau rădăcinile doar în proprietăţi funciare? Să fi fost 
oare religia inamicul libertăţii de gândire sau busola morală a societății? Era 
necesar ca legile să întruchipeze „obiceiul pământului“ (devenind astfel 
subiect al cercetării istorice) sau trebuiau să ajute la emanciparea societăţii 
de sub „mâna moartă“ a trecutului (așa cum considerau discipolii 
„utilitariști“ ai lui Jeremy Bentham)? Liberalismul, mai mult decât orice 
altă doctrină, vedea următoarea întrebare ca pe o ofensă: este obținerea unei 
„unităţi naţionale“ — adică identitatea comună etnică, lingvistică și, uneori, 
religioasă — condiția esenţială pentru funcţionarea corespunzătoare a 
instituţiilor liberale? Nu cumva dobândirea caracterului naţional venea în 
contradicţie cu principiile fundamentale ale programului liberal: libertatea 
de gândire și limitarea strictă a puterii guvernului? Era naționalismul o 


ideologie vizionará sau, cu excepţia câtorva locuri privilegiate și 
„progresiste“, o gândire înapoiată și depășită? 

Pe fundalul acestor divergențe de opinie, principalele idei ale programului 
liberal s-au răspândit în întreaga Europă, între anii 1830 și 1880. Nu au fost 
însă adoptate în mod uniform. Un guvern reprezentativ era cutuma în Marea 
Britanie și în Franţa, cu menţiunea că aristocrația britanică a continuat să se 
bucure de anumite privilegii, iar în Franţa au mai avut loc oarece 
manifestări revoluţionare si accese de entuziasm napoleonian. În 
Confederaţia Germană, Prusia și Austria, ideile liberale au ajutat la 
înlăturarea ultimelor rămășițe ale iobăgiei în 1848 și la instituirea formelor 
de guvernământ parlamentare în cele două state central-europene care s-au 
născut după războaiele din 1866 și 1870-1871: Imperiul German și 
Imperiul Austro-Ungar. Noul stat naţional italian, fondat în 1860, 
reprezenta întruchiparea sperantelor liberalismului burghez, prin camera 
aleasă prin vot, prin limitarea puterilor monarhiei si prin spiritul laic. În 
ochii criticilor, noua Europă a anilor 1840, 1850 și 1860 era anostă, egoistă, 
mercantilă și vulgară. Thomas Carlyle și Karl Marx au denunţat cruzimea 
cu care capitalismul burghez trata clasa proletară. În opinia altor scriitori, cu 
vederi absolut liberale, apariția „opiniei publice“ ca factor de influență 
modelator la nivel naţional reprezenta o ameninţare la adresa individului 
care risca să fie zdrobit sub greutatea prejudecátii populare." Istoricul Jacob 
Burckhardt, membru al elitei aristocrate din Basel, a deplâns dispariţia 
„Vechii Europe“ și a condamnat noua mentalitate opacă, iscoditoare și 
birocratică, ce se complácea în convingerea inevitabilitátii progresului." 

Pentru mulţi liberali europeni, Rusia era marea excepţie în acest tablou 
optimist, iar pretenţiile absolutiste ale monarhiei ţariste erau privite ca fiind 
împotriva libertăţilor, nu numai în Rusia, ci și în oricare altă regiune 
europeană sub influență rusă. Nici măcar Rusia nu era însă imună la ideile 
liberale. A existat un grup de aristocrați influenţi pentru care războiul 
împotriva lui Napoleon a însemnat revelarea viciilor absolutismului și 
necesitatea așezării statului imperial pe baza loialității ţărănimii, al cărei 
devotament venise în ajutorul Rusiei în criza din 1812. Acești aristocrați și- 
au imaginat un regim în care nobilimea și burghezia educată si (i)luminata 
va îndruma guvernul și va transforma masele supuse de iobagi într-o 
naţiune loială. În urma unei încercări premature de reformă, pusă la cale de 
complotul „Decembrist“ eșuat din 1825 (Serghei Volkonski, un fruntaș 


decembrist, fusese o scurtă perioadă membru al salonului parizian prezidat 
de Benjamin Constant), noul tar Nicolae I s-a aflat la cârma unui regim 
reactionar în cei 30 de ani care au urmat. Simpatizantii decembristi au fost 
trimiși în exil în Siberia ori s-au retras în lumea literaturii codificate și 
alegorice care avea să devină o lungă tradiţie în Rusia. Cenzura si 
supravegherea nobilimii s-au intensificat. Membrii grupărilor radicale sau 
revoluţionare au fost pedepsiţi crunt. În 1849, scriitorul Feodor Dostoievski 
a fost condamnat la moarte pentru apartenenţa la un grup socialist; pedeap- 
sa a fost comutată în ultimul moment și a fost exilat în Siberia, unde a fost 
întemnițat. Dincolo de spaţiul politic, creștea cu pași repezi presiunea de a 
reclădi Rusia într-o comunitate „națională“ cu propria literatură, muzică și 
artă, în locul vechii societăţi alcătuite din caste în care cei educati vorbeau 
franceză și germană, limba rusă fiind considerată un dialect țărănesc. De 
mare inspiraţie literară a fost opera poetului Aleksandr Pușkin (1799-1837) 
ale cărui scrieri au oglindit dorinţa de a imagina Rusia în termeni europeni, 
dar păstrând cultura și caracterul sáu distincte. Aceeași ambiţie l-a insufletit 
pe Tolstoi când a scris Război și pace, roman al cărui titlu original a fost 
„Decembriștii“ si care a fost publicat în 1865. După înfrângerea Rusiei în 
Războiul din Crimeea, noul tar Alexandru al II-lea (ţarul Nicolae murise in 
1855) a iniţiat un program de reforme. 

Punctul esenţial al reformei a fost abolirea iobăgiei, printr-un decret din 
februarie 1861. Iobágia devenise simbolul înapoierii și fusese cumva 
pedepsită prin invalidare în 1856. Iobagii au fost eliberaţi si li s-au dat loturi 
de pământ pe moșiile stăpânilor lor, dar pe baza obșcina, sau mir (obştea 
sătească). În reașezarea comunităților rurale au fost numite adunări locale 
(zemstva) prin intermediul cărora nobilimea urma să joace un rol activ, de 
„îmbunătăţire“ a vieţii locale. Reformele legislative au făcut loc unui 
„sistem modern, european de justiție“. Au fost introduse procesele cu 
jurati și judecătorii de pace pentru răspândirea noţiunilor legislative 
moderne si în zonele rurale.^ Statutul universitar din 1863 acorda 
profesorilor ruși la fel de multă libertate câtă aveau cei americani. Cenzura 
a devenit mai temperată, iar restricţiile draconice privind libertatea 
individului au fost desființate. După 1865, fumatul în public a devenit legal. 
Literatura si muzica, științele naturii, dreptul si teoria politică au fost 
domenii în care Rusia s-a apropiat din ce în ce mai mult de restul Europei, 
cu toate cà — tot după moda europeană — multi scriitori si artisti ruși 


susțineau particularitatea estetică și superioritatea morală a tradiţiei lor 
autohtone (lucru remarcat de altfel si la englezi). Până și așa-numiții 
„Slavofili“, care au respins „ciocnirea culturală“ cu adepții 
„occidentalizării“ și au considerat gândirea și obiceiurile europene drept 
cauze ale alienării și ale ateismului, și-au imaginat Rusia ca pe o naţiune 
slavă creștină a cărei elită reformatoare va beneficia de simpatia spirituală și 
politică a maselor de ţărani. Odată cu reforma liberală a venit și distribuţia 
ziarelor, a crescut nivelul de alfabetizare în zonele urbane (în 1860 
populaţia educată din Sankt-Petersburg reprezenta cam 5596)," literatura 
rusă a înflorit, a crescut simţitor prestigiul cultural al Rusiei, iar schimburile 
intelectuale dintre Rusia și restul Europei au atins cote înalte. 

Rusia era, desigur, din multe puncte de vedere, încă profund neliberală. A 
rămas o societate birocratică autoritaristă, în care libertatea de a critica 
putea fi retrasă la fel de ușor cum era acordată. Însă reformele din anii 1860 
au fost semnalul recunoașterii ţarului că o imitare parţială a libertăţilor 
preamărite de liberalii europeni era necesară ca Rusia să nu rămână în urma 
celorlalte mari puteri și să abandoneze proiectul de europenizare cu care 
dinastia Romanov fusese asociată de la Petru cel Mare. Atât reformismul 
țarist, cât si liberalismul decembriștilor au reafirmat aspiraţiile Rusiei de a 
deveni un stat european al cărui rol istoric era acela de a coloniza și de a 
civiliza vastul teritoriu interior „asiatic“ — laitmotivul marelui istoric rus din 
secolul al XIX-lea Vasili Kliucevski.!? Nu era deloc o coincidenţă faptul cá, 
în timp ce Alexandru al II-lea se ocupa de „liberalizare“ la el în tara, 
soldaţii și diplomaţii săi împingeau granițele imperiale până la bazinul 
fluviului Amur din Asia de Est și spre Asia Centrală Transcaspicá. Si aici 
intervine paradoxul. Rolul Rusiei (și încă unul foarte important) în 
expansiunea Europei a fost alimentat și facilitat de viziunea socială 
dinamică a liberalismului european cu atributele sale: natura sa constant 
progresistă, accentul pus pe libertatea economică, contrastul rezultat din 
libertatea Vestului și „uniformitatea ineficientă“ a Estului. Dar, natura 
multietnică a Imperiul Rus, fragilitatea legăturilor sale sociale și 
infrastructura slabă atrăgeau permanent atenţia asupra faptului că fără 
,esafodajul de oţel“ al autocrației marele edificiu imperial s-ar fi putut 
prăbuși la primul semn de răzvrătire. Era clar ca lumina zilei că Rusia putea 
fi un stat naţional după modelul liberal ori un imperiu, nu și ambele. 


În această lume liberală, Statele Unite au reprezentat aripa de vest, așa cum 
Rusia a fost cea de est. În versiunile convenţionale (redactate de americani) 
ale istoriei Americii, se pune accentul pe izolarea Americii și detașarea ei 
fata de Europa — și anume cultivarea unei tradiţii politice aparte si 
plămădirea unui ,,exceptionalism“ american. Europenii erau prizonierii 
propriei istorii, condamnaţi să gestioneze consecințele dureroaselor și 
zbuciumatelor lupte dinastice, de clasă și etnice. Dar americanii erau liberi 
să-și creeze propriul viitor, să dobândească libertatea fără a fi incatusati de 
inegalitatile si de antagonismele specifice Lumii Vechi. În mare parte, 
nașterea acestei naţiuni este doar o versiune eclatantă a mitului coloniștilor; 
genul acesta de versiuni se regăsește în toate societăţile de coloniști din 
secolul al XIX-lea și în mai toate istoriografiile lor „naţionaliste“ din 
secolul XX. Realitatea americană era de fapt mult mai prozaică. America 
era doar extensia vestică a Europei. 

Din punct de vedere ideologic, America avea anumite particularităţi. 
Constituţia sa a fost redactată înainte de marile tulburări din perioada 1789— 
1815 care au marcat iremediabil liberalismul european. Suspiciunea bine 
cunoscută a americanilor privind puterea executivă se datora mai mult 
tradiției „partidului poporului“ din Anglia secolului al XVIII-lea decât 
liberalismului propovàduit de Constant. Din punctul de vedere al 
europenilor, Statele Unite nu puteau fi considerate un stat în sine, dată fiind 
întinderea teritorială colosală (chiar și înainte de anexarea Texasului si de 
războiul cu Mexicul dintre 1846 și 1848) și descentralizarea extremă. 
Statele Unite nu aveau o politică externă conturată, nu aveau o armată sau o 
forță navală demnă de acest nume (între 1815 și Războiul Civil) si practic 
nici guvern. Britanicii, care își păstraseră controlul asupra a jumătate din 
teritoriul nord-american după 1783, nu se temeau neapărat de un atac 
deliberat asupra coloniilor lor, ci de blocadele vreunuia dintre comandanții 
militari de la frontiere pe care președintele în exercițiu nu le-ar fi putut 
împiedica. Europenii erau, de asemenea, derutati si alarmati de populismul 
american — dreptul de vot foarte larg (pentru bărbaţii albi) și tendința 
generală spre funcţii publice, chiar și pentru funcţionarii publici și judiciari. 
Radicalul englez Edward Gibbon Wakefield a condamnat mobilitatea 
societăţii americane, lipsită de rădăcini, lipsa oricărui sentiment de 
apartenenţă, tradiție sau istorie și, în special, vulgarizarea care era 
inevitabilă (gândea el) fără o elită privilegiată și educată care să dea tonul. 


„Am văzut un popor fără monumente, fără istorie, fără rădăcini... fără nici 
un sentiment de iubire fata de locul de naștere, fără patriotism...“'? Alexis 
de Tocqueville, care vizitase locurile in 1830, și-a exprimat admiraţia fata 
de vigoarea uluitoare a autoguvernării americane, dar și îndoiala asupra 
faptului că populismul ar fi fost, în ultimă instanță, compatibil cu 
independența intelectualá.? Dar cea mai paradoxală particularitate a 
democrației americane era toleranța fata de exploatarea sclavilor negri. 
Aceasta a fost una din cauzele majore ale tensiunii anglo-americane înainte 
de 1863, când sclavia a fost abolită. Astfel au fost alimentate suspiciunile 
referitoare la populismul american, considerat o variantă vulgară și 
înjositoare a liberalismului european, o variantă violentă, rasistă și instabilă 
a acestuia. Potrivit istoricului englez T.B. Macaulay, Vestul american era 
similar regiunilor necivilizate din Anglia secolului al XVII-lea, unde 
dreptatea să făcea cu arma și cu cuțitul. 

Desigur, carentele populismului au fost remarcate simţitor si de americani. 
Politicienii Whig au denunțat democrația  jacksonianá pentru 
expansionismul său iresponsabil, pentru desconsiderarea tratatelor cu nativii 
americani, pentru politica agrară rudimentară și pentru antagonismul 
manifestat fata de instituțiile comerciale și financiare din Vechiul Nord- 
Est.” În decursul anilor 1850, apariția mișcării abolitioniste si rivalitatea 
dintre Sud si Nord pentru controlul Vestului (un conflict al cărui moment 
critic s-a înregistrat în Kansas) au dat naştere unei noi ideologii populare a 
„pământului liber“ si a „forței de muncă libere“. În preajma Războiului 
Civil, coaliția „republicană“ făurită de Abraham Lincoln a adus sub același 
steag teritoriile de nord-est și central-vestice împotriva Sudului și împreună 
au distrus și ultimele reminiscente ale ideologiei jacksoniene. După victoria 
Nordului din 1865, politica americană n-a mai deviat atât de tare de la 
modelele europene de state liberale. Înfrângerea Sudului sclavagist a 
confirmat supremaţia Vechiului Nord-Est, inima vieţii industriale și 
financiare din America și a uriașului oraș portuar New York. Apariţia 
băncilor pe Wall Street și concentrarea puterii financiare în trusturi și 
carteluri a creat o nouă clasă de magnați cu o imensă influenţă politică si 
socială. Plutocratia — ruda parvenită a aristocrației — se ajunsese. În „epoca 
de aur“ de după 1865, corupţia clasei politice americane a devenit 
legendară. „Avem cei mai costisitori legiuitori din lume“, afirma Mark 
Twain cu ironie. În același timp, nivelul ocupării forţei de muncă, 


dezvoltarea accelerată a orașelor mari, apariţia unei clase muncitoare 
recognoscibile și dispariția iminentă a vechii frontiere de teritorii „libere“ — 
supapa de siguranţă de până atunci, cel puţin teoretic, a tensiunilor sociale 
din Estul industrial — au transmis Europei ideea că America se confrunta cu 
probleme politice si sociale cel putin comparabile, dacă nu chiar similare, 
cu ale europenilor, în ciuda faptului că era mai liberă, mai bogată, mai 
sigură. Ecoul acestor păreri se regăsește în schimbarea treptată a atitudinii 
americane în fața expansiunii imperiale a statelor europene. 
„Antiimperialismul““ american își avea rădăcinile în ostilitatea consacrată a 
comunităţilor de coloniști împotriva autorităţii imperiale și în teama de 
exploatare de către comercianții, bancherii, armatorii și furnizorii din 
metropolă. Până în 1860, antiimperialismul american a fost alimentat de 
resentimentele Sudului față de atitudinea antisclavie a britanicilor și de 
competiţia acerbă dintre Vechiul Nord-Est și Marea Britanie pentru 
dominaţia comercială și financiară a continentului american. Dar, în 1880, 
Vechiul Nord-Est câștigase această luptă, iar elitele sale începuseră să 
cultive atitudinile imperiale și un spirit social care rezona mai bine cu 
omologii lor englezi. De-acum se pregătea terenul pentru „marele acord 
anglo-american“. 

Au existat, fără îndoială, diferenţe imense în atitudinile politice manifestate 
de America, Rusia, Marea Britanie, Franţa, Germania și Italia în cei 50 de 
ani între 1830 şi 1880. Dar aceste diferenţe trebuie privite în perspectivă. În 
ciuda deosebirilor izvorâte din tradiţiile locale și din parcursul istoric 
individual, cea mai remarcabilă trăsătură a acestei perioade a fost 
convergenta constantă a tuturor părților din Europa către un soi de 
„liberalism general“. Beneficiile au fost uriașe. După 1815, Europa 
secolului al XIX-lea a scăpat de controversele religioase violente care o 
dezbinaseră în secolul al XVII-lea, de viziunea dinastică măreaţă ce 
alimentase conflictele din secolul al XVIII-lea și de războiul ideologic 
distrugător ce avea să renască cu consecințe teribile în secolul XX. 
Convergenta ideologică — ezitantă, parţială, conflictuală — le-a permis 
statelor din Europa — un „proto-Vest“ care s-a extins până în anii 1860 în 
jumătatea nordică a globului — să-și compare destinul cu cel al restului 
Eurasiei și al Lumii exterioare. Le-a confirmat nevoia de progres și de 
dinamism — pe care liberalismul general a pus atât de mult accent — și au 
accentuat și mai mult diferențele față de „regimul staționar“ din Asia. 


Comunitățile numeroase ale Europei în plină expansiune erau de-acum 
înzestrate cu o „hartă“ universală necesară pentru interpretarea, organizarea 
și justificarea relațiilor lor cu popoarele noneuropene. „Misiunea 
civilizatoare“ (nu cea de convertire a necredincioșilor) a fost o doctrină 
liberală care a apelat (de o manieră rudimentară) atât la demnitarii Rusiei 
imperiale, cât și la coloniștii de frontieră din vestul Americii. Spre 
deosebire de ideologiile trecute imbratisate de expansioniștii europeni — 
imperialismul cruciat, mercantilismul, absolutismul dinastic — liberalismul 
general s-a dovedit mult mai tentant cel puţin pentru colonii. Valorile sale 
păreau a fi universal valabile: erau agreate nu numai de europeni, ci și de 
elitele din India, China, Africa și lumea arabă. Apăruse o a treia 
dimensiune, uimitoare și nemaiîntâlnită, a puterilor expansioniste europene, 
care i-a înzestrat (mai ales pe practicantii mai iscusiti ai politicii ideologice) 
cu o armă noua și flexibilă în căutarea de aliați în lumea nonoccidentală. A 
contribuit la crearea unor societăți deschise de altfel surde la amenințările 
sau lingușelile europenilor. A fost — sau așa li s-a părut dușmanilor săi 
inraiti — calul troian al imperialismului european. 


CĂTRE O ECONOMIE GLOBALĂ 


Există multe comentarii pe marginea faptului ca, la jumătatea secolului al 
XIX-lea, cel mai puternic vector de schimbare din lume a fost capacitatea 
europenilor de a pătrunde, mai adânc decât oricând, pe pieţele economice 
din Asia, Africa, America de Sud și Pacific. Nevoia de schimburi 
comerciale, de noi pieţe, de „noi“ produse și mărfuri, de atragere a 
comerțului într-o rețea vastă concentrată în marile orașe portuare din 
Occident — Londra, Liverpool, Hamburg, Bordeaux, Marsilia și New York — 
a fost motorul din spatele formării treptate a unei „economii globale“ între 
1860 si 1880 — a unui sistem unic de comerţ mondial. Este vorba aici despre 
o perioadă de creștere continuă a prețurilor după recesiunea din anii 1840, 
până la temperarea acestora spre jumătatea anilor 1870, și despre o cerere 
crescândă de materii prime. Regiuni întinse din lume rămăseseră în afara 
rețelei comerciale internaționale fie pentru că erau prea inaccesibile sau 
sărace, fie pentru că erau mult prea izolate sub controlul politic și religios. 
Trăsătura fundamentală a „economiei globale“ nu era omniprezenta 
comerţului internaţional, ci modalitatea în care vechile sisteme regionale de 


schimburi comerciale, de stabilire a preţurilor și de creditare, dar și 
ierarhiile regionale ale puterii negustoresti (precum cea care a avut ca 
rezultat avutia și puterea negustorilor arabi de pe coasta Africii de Est) erau 
de-acum distruse. Nu mai era vorba exclusiv de produsele de lux. În 1880, 
costurile produselor de bază, de exemplu, cerealele, erau stabilite de 
preţurile de pe piaţa mondială.” Rezerva de credite și investiţiile comerciale 
reflectau nivelul cererii la nivel global, nu numai local, iar schimbările erau 
oglindite de răspândirea băncilor de tip occidental în anumite parti ale Asiei 
și ale Americii Latine. Armatorii, negustorii, bancherii și asiguratorii din 
Occident manifestau tendinţa de a disloca sau de a subordona principalii 
agenti locali din comerţul internațional.” 

Pacea generală si un grad avansat de convergenţă ideologică au fost 
elementele vitale care au sprijinit Occidentul să-și afirme dominaţia 
economică și să creeze o economie globală care să-i satisfacă nevoile. Dar 
al treilea factor crucial a fost progresul către integrarea economică a tuturor 
țărilor vestice, fără de care nu se putea vorbi despre o creștere masivă a 
volumului și a valorii tranzacţiilor internaţionale. Volumul schimburilor 
comerciale a crescut de 25 de ori între 1820 și 1913, cu cea mai rapidă rată 
de creștere între 1840 și 1870. Integrarea pe o scară mai largă a pieţelor 
internaționale a fost posibilă în mare parte datorită faptului că Occidentul 
devenise în sine un spaţiu economic unic.” 

Vom analiza imediat și motivul din spatele acestui fenomen. Dar mai întâi 
ar trebui să observăm că principala caracteristică a scenei internationale a 
constituit-o volumul comerțului dintre statele vestice, chiar și în condiţiile 
unei creşteri rapide a schimburilor internationale. În perioada 1876-1880, 
Europa si America de Nord furnizau 76% din exporturi si importau 77% din 
márfurile care circulau la nivel global.^ Marea Britanie a fost cel mai mare 
agent comercial din secolul al XIX-lea. În 1850, 1860 si 1880, peste 60% 
din comerţul britanic s-a realizat cu Europa continentală și cu America de 
Nord, restul schimburilor fiind împărţite între Asia, Africa, America de Sud 
si zona Pacificului.” Numai comerțul Marii Britanii cu Statele Unite a fost 
mai mare cu o cincime decât comerțul său cu întreaga Asie: în anii 1880, 
numărul importurilor sale din Statele Unite era egal ca valoare cu tot 
comerțul dintre Marea Britanie și țările asiatice.” Tipar deloc surprinzător si 
poate fi explicat parţial prin proximitate: ar fi fost ciudat dacă englezii nu ar 
fi făcut comerţ cu vecinii lor mai apropiaţi. Cu toate acestea, Marea Britanie 


a avut mai multe schimburi comerciale cu Statele Unite, aflate la aproape 3 
000 de mile distanță pe mare, decât cu Franţa, Belgia și Ţările de Jos 
laolaltă, deși erau comparabile ca populaţie și ca dezvoltare comercială. 
Specializarea era cea care promova comerțul și contura configurația 
relațiilor comerciale. Maximizarea producţiei în cele mai profitabile 
sectoare stimula bunăstarea, dar era nevoie și de un mare grad de 
dependenţă reciprocă între partenerii de pe piață. Specializarea a fost 
posibilă datorită rapiditatii, fiabilitátii și costurilor scăzute ale mijloacelor 
de comunicaţie. Domeniul comunicaţiilor a fost cel în care ţările Europei au 
dobândit avantajul decisiv asupra celorlalte tari din Eurasia și Lumea 
exterioară. 

Răspândirea rapidă a telegrafului (prin care se transmiteau informaţii 
comerciale, în special cele legate de preţuri) și a vapoarelor cu aburi 
(destinate inițial numai pentru corespondenţă și pasageri) a contribuit la 
unificarea vastei regiuni dintre Mississippi și Urali începând cu anii 1830 și 
1840 și mai departe. Odată cu telegraful au apărut agenţiile de presă: Havas 
(cu sediul la Paris) din 1835, Associated Press din New York începând cu 
1848 și Reuters, la Londra, din 1851.% Căile ferate au fost, fără îndoială, cel 
mai puternic agent al legăturilor economice. Pe măsură ce căile ferate 
deveneau și mai eficiente, acestea antrenau zonele în care pătrundeau. 
Datorită lor, costurile transportului intern, în zonele în care nu existau căi 
navigabile, au scăzut până la 80%. Regiunile în care autoaprovizionarea 
fusese regula, deoarece transportul pe uscat nu mai era profitabil la distanţe 
mai mari de 30 de kilometri, puteau vinde acum produsele pe pieţe mult 
mai îndepărtate. Dependenţa și specializarea (gemenii siamezi ai creșterii 
economice) au devenit fezabile. Dezvoltarea căilor ferate a fost deci un 
indicator de bază al integrării economice și al beneficiilor acesteia. În 1850, 
când țările occidentale se lăudau deja cu circa 39 000 de kilometri de cale 
ferată, Asia, Africa si America Latină abia dacă aveau împreună 400 de 
kilometri.” In 1860, proporţia era de aproximativ 105 000 la 2 900 de 
kilometri. Chiar și în 1880, când construcţia de căi ferate era în plină 
dezvoltare în India, aflată atunci sub dominație britanică, ţările vestice 
dețineau de zece ori mai multe linii ferate decât restul lumii la un loc (adică 
338 000 de kilometri). Rusia, cea mai înapoiată ţară din rândul marilor state 
europene, avea mai multi kilometri de linie ferată în 1870 (si în 1890) decât 


India, în situaţia în care populaţia Indiei era de trei ori mai numeroasă decât 
cea a Rusiei. În 1890, în China nu exista practic nici o linie de cale ferată. 

Capacitatea de a transporta mărfurile rapid și ieftin între ţările vestice a 
fost corelată cu o infrastructură financiară corespunzătoare. Au apărut din 
ce în ce mai multe bănci comerciale și agenţii de finanţare pentru asigurarea 
fondurilor necesare comerțului la distanță. Instrumentele de credit 
disponibile în Londra (acele titluri de credit pe termen scurt emise în 
Londra începând cu 1828) au devenit moneda folosită de toată lumea în 
comerțul internațional. Bancherii din Londra și cei din Paris (cu care lucra 
familia Rothschild) au devenit intermediari pentru obţinerea de credite 
externe — la început doar pentru guvernele din Europa și America, pentru ca 
până în 1860 să colaboreze și cu întreprinderi private, mai ales cu 
constructorii de căi ferate. După 1856, guvernul Rusiei a apelat la 
investitorii străini, în principal din Franţa, pentru finanţarea procesului de 
modernizare cerut de reformatori. A fost creată o Bursă de Schimb și s-au 
deschis o serie de bănci comerciale.“ Dincolo de Europa și America de 
Nord, acest gen de relaţii financiare părea posibil doar în anumite enclave 
privilegiate ale căror legături comerciale erau foarte puternice sau în colonii 
precum India, al căror sistem financiar era controlat de puterea imperială. 

Această dezvoltare precoce a transporturilor și a finanţelor ne ajută să 
înțelegem de ce o mare parte a comerțului mondial era condusă de ţările 
occidentale. A existat și un al treilea element care a făcut din Europa cea 
mai dinamică regiune a lumii din punct de vedere comercial: randamentul 
capitalului uman. După 1830, fluxul de emigranţi din Europa s-a mărit atât 
de mult până în anii 1850 încât a devenit un potop de proporţii biblice. 
Peste 8 milioane de oameni au părăsit Europa între 1850 și 1880, 
majoritatea cu destinaţia Statele Unite. Această mare migrare a avut un 
dublu efect. A degrevat Lumea Veche de suprapopularea din mediul rural, 
transferând surplusul de populaţie într-o zonă în care emigranții nevoiaşi 
puteau deveni producători si consumatori pe o scară mai largă. Totodată, 
transmiterea meșteșugurilor din Europa spre un mediu excepţional de 
propice (nu toti emigranții erau săraci lipiti) a stimulat creșterea a ceea ce 
avea să devină în 1880 cea mai mare economie de pe glob. 

Specificul dezvoltării economiei americane a făcut din America o extensie 
deosebit de valoroasă pentru lumea europeană. Cel mai izbitor aspect legat 
de America era marea sa rezervă de teritorii „virgine“ care așteptau să fie 


exploatate de armata mobilă de coloniști și — în Sud, până în 1865 — de 
sclavii negri ai acestora. Fie că era obținut prin forță sau prin negociere cu 
francezii, mexicanii sau nativii americani, preţul acestor teritorii era uimitor 
de scăzut. Roadele acestui pământ cultivabil care ascundea „fertilitatea 
stocată“ timp de secole și necesita resurse minime și puţine lucrări agricole 
(după standardele eurasiatice) pentru a înflori au fost atât de mari încât 
producţia agrară din America era, chiar și în anii 1830, cu 50% mai mare 
decât cea a Marii Britanii (ţara de origine a agriculturii pe bază de capital) 
și de trei ori mai mare decât cea a Europei continentale.” Ocuparea rapidă a 
acestui pământ roditor a declanșat un val uriaș de exporturi peste Atlantic și 
a acoperit costurile importurilor la fel de mari. După 1840, 70% din 
exporturile americane plecau în Europa; 60% din importuri erau aduse de 
acolo.” Comerţul a jucat un rol esenţial în prosperitatea continuă a celei mai 
bogate regiuni „europene“, care era prelungirea ei de la Atlantic. Marea 
Britanie, cea mai bogată tara din Europa, opera mai multe schimburi 
comerciale cu Statele Unite după 1860 decât cu cele mai bogate tari din 
nordul sau vestul Europei.” Capitalul financiar și cunoștințele, în special 
din domeniul ingineriei, veneau din Europa atlantică (Marea Britanie, 
Franţa, Belgia și Ţările de Jos) și erau transmise mai departe spre estul si 
sudul continentului.“ Efortul americanilor înșiși a contribuit la dezvoltarea 
lor rapidă și spectaculoasă și a făcut din America un partener atât de 
avantajos pentru Europa. 

Din punct de vedere teoretic, deschiderea unei frontiere agrare atât de 
vaste (fără a lua în considerare preţul terenurilor) a presupus uriașe investiţii 
(în transport), o rezervă impresionantă de produse (atât echipamente, cât și 
bunuri de larg consum) și o reţea comercială sofisticată care să acorde 
credite fermierilor și să le înlesnească acestora vânzarea produselor. Istoria 
economică a Americii Latine până la 1880 a demonstrat cât de anevoioasă 
si de nesigură putea fi dezvoltarea „noilor tari“. Cazul Statelor Unite a fost 
cu totul deosebit. Încă din primele zile de independenţă (dacă nu cumva 
chiar dinainte) viata comercială din America — concentrată în orașele 
portuare Philadelphia, Boston, New York si Charleston — a fost la fel de 
complexă si de eficientă ca a orașelor similare din Europa de Vest. După 
revoluţie, comercianții americani au continuat să păstreze o legătură strânsă 
cu partenerii britanici. Se pricepeau la fel de bine ca englezii la operaţiunile 
bancare, iar climatul de speculă al noii republici a încurajat probabil 


asumarea de riscuri financiare chiar mai mult decât în Lumea Veche. Drept 
urmare, mai mult de 90% din capitalul necesar pentru ridicarea unei 
economii moderne (al cărei teritoriu și-a triplat suprafaţa între 1790 și 1850) 
a fost acoperit chiar de americani, deși capitalul străin, în principal cel 
britanic, a jucat un rol-cheie în finanţarea construcţiei de căi ferate.” 

Dezvoltarea New Yorkului ca principal port al ţării, preluând, până în 
1860, două treimi din importuri și distribuind o treime din exporturi, a dus 
la crearea unei mari metropole comerciale, a unui centru al informaţiilor 
comerciale și, odată cu înmulţirea băncilor, al puterii financiare. Până în 
ajunul războiului civil, New Yorkul avea o populaţie de peste 800 000 de 
locuitori și aproape egalase Londra ca suprafaţă. Aici era concentrată crema 
comercianților — printre care imigranţi de talia lui August Belmont, care 
avea excelente legături peste ocean —, aici exista o rețea de canale si de căi 
ferate care pătrundeau până în inima metropolei, linii maritime răspândite 
de-a lungul coastei atlantice și tot aici erau acumulate experienţa, 
informaţiile și resursele necesare pentru eficientizarea investiţiilor interne și 
folosirea la maximum a pârghiilor create prin creditele de peste ocean. 
Dezvoltarea orașului New York a însemnat că mare parte din nevoile 
comerciale și financiare ale acestei economii dinamice putea fi acoperită 
din interior.*° 

Pe de altá parte, in pofida faptului cá economia Statelor Unite era 
predominant agrará, acestea se aflau departe de a depinde total de Europa 
pentru prelucrarea produselor. Încă de la începuturile sale, Uniunea 
dispunea de o capacitate industrială semnificativă, chiar dacă organizată 
mai mult sub forma atelierelor și mai puţin a fabricilor, cel puţin până în 
anii 1860. Chiar și în 1830, Statele Unite s-au clasat pe locul doi (alături de 
Belgia și Elveţia) în privința producţiei industriale, după Marea Britanie, 
dar înaintea Franţei.” În 1850, 22% din produsul naţional brut al Americii 
provenea din prelucrarea produselor și din minerit, comparativ cu 34% în 
Marea Britanie în aceleași domenii.“ Vechiul Nord-Est, inclusiv New 
England, New York și Pennsylvania, au devenit ceea ce Lancashire, 
Yorkshire și Birmingham erau pentru Marea Britanie. Nevoile sectorului 
agrar de mari dimensiuni erau usor-usor acoperite din interior (în 1851 
Cyrus McCormick producea deja 1000 de secerătoare pe an în fabrica sa 
din Chicago),* americanii bazându-se din ce în ce mai putin pe capacitatea 
industrială a Marii Britanii și a Europei. Populaţia a crescut de la circa 15 


milioane în 1830 la peste 44 de milioane de locuitori în anii 1870. În timp 
ce importurile britanice din SUA au crescut la o valoare de 107 milioane de 
lire sterline între 1854 și 1880, exporturile au avut o rată de creștere mai 
modestă, ajungând la 31 de milioane de lire sterline.“ 

De-acum e mai lesne de înțeles importanța Americii în economia 
dominației europene din Eurasia și în înaintarea Europei către supremaţia 
globală. În mod convenţional, America a fost omisă din scenariul 
imperialismului european din secolul al XIX-lea, intrând în scenă abia în 
1898, odată cu Războiul Hispano-American. În realitate, traseul particular 
urmat de America în dezvoltarea sa a fost extrem de influent. În pofida 
întinderii frontierei sale agricole, capacitatea sa industrială și financiară a 
fost cea care a ajutat-o să devină parte a „nucleului“ atlantic care a dirijat 
expansiunea și integrarea Europei. Comerţul american a contribuit la 
îmbogățirea partenerilor din Atlantic, fără a consuma prea mult din capitalul 
existent. Inovaţiile americane din agricultură, minerit, tehnologie hidraulică 
și căi ferate s-au răspândit rapid spre alte frontiere ale expansiunii europene. 
Telegraful a fost o invenție americană. La fel au fost și alte trei 
„dispozitive“ care au jucat un rol determinant în cuceririle europene din 
Africa și Asia; revolverul, inventat de Samuel Colt, și mitralierele Gatling și 
Maxim. Ingeniozitatea americana cu privire la comunicaţii și armament a 
avut o contribuţie fantastică la arsenalul de colonizare europeană. A existat 
totuși un factor decisiv în istoria economică a Americii. 

Aproape pe tot parcursul secolului al XIX-lea, bumbacul neprelucrat a 
acoperit mai mult de jumătate din totalul exporturilor americane, conform 
statisticilor dintre 1830 și 1860, și apoi un sfert din acestea în 1913." După 
1830, odată cu conturarea „Regatului Bumbacului“ din Georgia, Alabama și 
Mississippi, producţia de bumbac a explodat sub regimul proprietarilor de 
sclavi de pe plantaţii. Comerţul cu bumbac a uns rotitele economiei 
americane și a stat la baza ascensiunii comerciale a orașului New York. 
Principala piaţă de desfacere pentru bumbacul american era Marea Britanie, 
care avea nenumărate filaturi în Lancashire. Rezervele ieftine, abundente și 
sustenabile de bumbac și inventarea mașinilor automate de ţesut au făcut 
din Lancashire fabrica de textile a lumii, cu un produs extrem de competitiv 
pe aproape orice piață neprotejatá. Tesaturile din bumbac au fost 
„berbecele“ cu ajutorul căruia britanicii au pătruns pe pieţele din Asia — 
„berbece“ al cărui vârf de lance a fost opiul în China. Odată ce jafurile au 


început să se domolească, India a devenit un important activ economic 
datorită cererii enorme de bumbac, după ce fusese atâta amar de vreme o 
piață captivă care nu se putea administra singură decât dacă umbla la 
preţuri. Cu India la picioarele ei, Marea Britanie a devenit cea mai mare 
putere militară din Suez până în Shanghai și pe toată coasta de la Oceanul 
Indian. „Regatul Bumbacului“ și sistemul lui sclavagist, industria din 
Lancashire și ocupaţia britanică din India au devenit strâns conectate într-o 
extraordinară simbioză. Din acest punct de vedere, și nu numai, și în ciuda 
vederilor lor politice „anticoloniale“, americanii au devenit partenerii 
comanditari indispensabili ai expansiunii europene în Africa și Asia. 


FRONTIERELE EUROPEI EXTINSE 


Europa extinsă a devenit un uriaș conglomerat expansionist după 1830, la o 
scară mult mai mare decât în secolele anterioare, datorită caracteristicilor ei 
geopolitice, ideologice și economice. Expeditiile geografice fuseseră 
senzaţionale. Invazia europenilor pe pieţele Oceanului Indian a fost în egală 
măsură un triumf naval și o izbândă a tehnicilor militare. Ocuparea statelor 
bogate în zăcăminte naturale din America precolumbiană a reprezentat o 
uriașă recompensă pentru temerari. Crearea unei economii atlantice bazate 
pe sclavie, pe exploatarea metalelor preţioase și pe producţia de zahăr a 
demonstrat capacitatea de dezvoltare a unei anexe extrem de profitabile a 
economiei europene, ca urmare a progresului timpuriu al comerțului la 
distanță si al creditelor pe termen lung din Europa atlantică. Dar nici unul 
dintre aceşti factori nu a cântărit semnificativ în ceea ce privește influența 
europeană în lume și în Eurasia, în special; această influență avea să se facă 
simțită abia după Revoluţia eurasiatică post 1750. Europenii își croiserá o 
nișă în apele Asiei si, ca ,,negutátori războinici“ au navigat cu agresivitate 
de-a lungul coastelor maritime ale continentului asiatic. Pe uscat, au 
dărâmat zidurile Imperiului Otoman și ale Imperiului Persan. Prezenţa lor 
directă în Africa a fost neglijabilă, chiar dacă impactul comercial și uman al 
comerțului cu sclavi s-a resimţit în Africa de Vest, în Angola și în bazinul 
fluviului Congo. 

În epoca marilor tulburări de după 1750, multe dintre constrângerile fizice 
și comerciale din calea expansiunii europene au început să cedeze. Noi 
oportunități apăreau în India, China, zona Pacificului și chiar în Africa 


tropicală, așa cum avea să descopere publicul englez în urma călătoriilor 
din Mungo Park, în Africa de Vest. Cele două continente americane, 
cunoscute în mare, dar încă nebănuite în detaliu, au fost străbătute în mod 
sistematic de Alexander Mackenzie (cel care a traversat Canada moderna), 
de Meriwether Lewis și William Clark, în călătoriile lor legendare din 
Pittsburg până la Pacific între 1803 și 1806%, și de geograful german 
Alexander von Humboldt în America de Sud. S-a generat o stimulare 
intelectuală extraordinară. Lăcomia punea stăpânire pe lume. Dar abia după 
1830, nu înainte, europenii au început să-și consolideze controlul asupra 
altor continente și să-și croiască drumul spre supremaţia globală care îi 
aștepta în anii 1880. 

Acest impuls expansionist a fost alimentat de trei surse: culturală, 
comercială și demografică. Așa cum am văzut în Capitolul 4, era Revoluţiei 
eurasiatice a fost definită de o remarcabilă explozie a curiozitátii 
europenilor legată de restul lumii, precum și a mecanismului lor de 
strângere a informaţiilor și de organizare a cadrului intelectual care putea 
cuprinde noile cunoștințe. Încrederea inspirată de noile modele universale 
de progres social, comercial și cultural propuse de filosofii britanici David 
Hume, Adam Smith, Jeremy Bentham si James Mill (autorul Istoriei Indiei, 
apărută in 1817) a înlăturat vechile îndoieli asupra capacităţii (si 
drepturilor) europenilor de a remodela total societăţile străine în care 
ajunseseră întâmplător sau în care se strecuraseră. Chiar și la sfârșitul 
secolului al XVIII-lea, primii coloniști britanici din India fuseseră uluiti de 
longevitatea și de rafinamentul culturilor subcontinentale. După 1800, 
această atitudine a fost înlocuită de aroganță si de convingerea că sistemul 
de gândire indian și practicile sociale pe care acesta le încuraja erau 
decadente sau depășite si meritau să fie ignorate sau desfiinţate, după cum o 
cereau împrejurările. Dincolo de fervoarea intelectuală de care europenii 
dăduseră dovadă în denuntarea credințelor popoarelor noneuropene se 
ascundea o forță deja existentă în istoria europeană, dar care suferea acum 
chinurile unei revigorări radicale: creștinismul misionar. 

În 1830, misionarismul devenise un agent de influență activ, aproape 
omniprezent, dar cumva contradictoriu. Flacăra misionară din Europa a fost 
reaprinsă de reacția viscerală împotriva raționalismului cultivat de 
iluminiști, împotriva experienţei oribile a războiului revoluţionar, dar și 
împotriva atmosferei de tensiune morală generată de schimbările sociale și 


economice accelerate, mai ales în Marea Britanie. Anxietatea religioasă era 
sublimată prin datoria creștină de a-i salva pe necredinciosi prin acţiune 
directă sau prin eforturile societăților misionare. Pe lângă atribuţiile lor de 
emisari religioși, misionarii erau ochii și urechile Europei în interiorul 
Africii, pe coasta Chinei (unde Karl Giitzlaff a fost primul evanghelist) și în 
îndepărtata Nouă Zeelandă. Mesajele lor, denunturile, pledoariile pentru 
ajutor, misiunile de strângere de fonduri, „gazetele“ misionare și memoriile 
propagandiste au întărâtat credincioșii de acasă în acţiunile de strângere de 
fonduri și de presiuni asupra politicienilor de a interveni și chiar de a anexa 
anumite teritorii. De cele mai multe ori, asa cum a fost cazul în Noua 
Zeelandă, pretextul era apărarea noilor enoriași sau a eventualilor prozeliti 
împotriva activităţii agresive a europenilor depravati — care le vindeau 
aborigenilor rom sau îi plăteau pentru a întreține relații sexuale cu ei — sau, 
ca în cazul Africii de Est, împotriva negustorilor arabi de sclavi. Cel mai 
mare publicist misionar a fost David Livingstone. Statutul său de erou în 
Anglia victoriană a arătat atracţia enormă a acestei religiozitati 
externalizate. 

Dar până și misionarii au fost nevoiţi să se adapteze la schimbările 
comerciale, fără de care influența, activitatea și resursele lor ar fi fost 
neînsemnate. Misionarii de talia lui Giitzlaff sau Henry Williams, în Noua 
Zeelandă, au îmbinat bucuroși activităţile religioase cu cele de afaceri, cel 
dintâi predicând pe o parte si pe alta făcând comerţ cu opiu. Comerciantii 
europeni — mai cu seamă britanicii — și furnizorii lor industriali au pretins 
intrare pe pieţele odinioară prohibitive din Africa, Asia și America și au 
exercitat presiuni asupra propriilor guverne pentru a forța accesul la nevoie. 
Lobby-ul comercianților a pus capăt monopolului Companiei Indiilor de Est 
asupra comerțului cu India, in 1813, si cu China, în 1833. Presiunea 
negustorilor a aruncat guvernul de la Londra în Primul Război al Opiului 
(1839-1842) si, în urma Tratatului de la Nanjing din 1842, s-a deschis 
pentru prima oară calea comerțului dintre China si Europa. Inarmati cu 
roadele industrializării din Europa, în special cu materialele textile produse 
automat, comercianții europeni deţineau în sfârșit o încărcătură care făcea 
cu ochiul unui spectru larg de consumatori, pentru că tesáturile ieftine din 
bumbac erau o marfă care putea fi vândută aproape oriunde, inclusiv pe o 
piață unde exista o puternică competiţie din partea mestesugarilor locali. 
Singura cerinţă era o piaţă „deschisă“ unde produsele europene să poată fi 


vândute fără teama unor tarife suplimentare sau chiar măsuri prohibitive. Ce 
conta pentru comerciantul european era „comerţul liber“ și nu cucerirea 
teritorială sau supremaţia politică. 

Întâietatea comerţului vine să explice tiparul aparte al expansiunii 
Vestului după 1830. Peste tot în lume, dorința europenilor de a „globaliza“ 
pieţele, de a-și vinde produsele și de a-și încărca vapoarele cu mărfuri a 
creat o nouă formă de imperiu comercial care semăna suspect de mult cu 
ocupaţia colonială. Deseori, comercianții și guvernele țărilor din care 
aceștia proveneau obțineau intrarea pe piaţă prin înţelegeri cu conducătorii 
și elitele locale, ale căror clauze erau reciproc avantajoase. Negustorul, la 
urma urmei, putea vinde doar dacă cumpăra și el. Celor care deţineau 
pământul li se oferea în schimb o piaţă pentru produsele pe care nu le 
puteau vinde în zonele învecinate — pentru că solul era bogat și producţia 
ieftină. Proprietarii de pământ care fuseseră cândva condamnaţi la 
subzistență erau acum consumatori — de haine, mobilă, produse de 
feronerie, produse de bácánie (mai ales ceai și cafea) și unelte — asta dacă 
puteau cultiva cerealele dorite de europeni. Acolo unde această înţelegere 
comercială a funcţionat cel mai bine, cum era cazul unor regiuni din 
America Latină, statele europene nu prea aveau motive să-și facă planuri de 
cucerire. Însă acolo unde localnicii nu cooperau, iar conducătorii doreau să 
excludă comerțul extern sau să impună reglementări stricte (cel mai 
cunoscut caz a fost cel al Chinei) programul comercianților avea nevoie de 
sprijinul guvernelor. Dar chiar si în China, unde guvernul britanic a 
respectat condiţiile, această intervenţie în forță — războaiele opiului, în anii 
1839-1842 și 1856-1860 — n-a avut ca rezultat decât apariţia unui 
condominiu maritim alcătuit dintr-o serie de „porturi comerciale deschise“ 
împrăștiate de-a lungul coastei Chinei și pe cursul fluviului Yangtze. Aici, 
europenii se bucurau de privilegiul libertăţii comerciale. Dar pătrunderea în 
interiorul Chinei părea încă extrem de dificilă în anii 1870. 

In multe parti din lumea nonoccidentală comercianții au fost obligati să 
accepte o diviziune a muncii imediată si dură. În zonele în care le era 
interzis accesul — fie din cauza comercianților autohtoni, fie din cauza 
complicatiilor care ţineau de moneda de schimb, de credit si de 
distribuţie —, așa cum s-a întâmplat de multe ori în interiorul Chinei sau al 
Africii, aceștia nu se puteau baza decât pe intermediarii locali. Negustorul 
din Europa rămânea pe coastă în „depozitul“ sáu sau naviga pe linia 


țărmului — o practică des întâlnită în Africa de Vest? În India, unde 
stăpânirea colonială s-a extins rapid înainte de 1850, tiparul era similar, 
doar detaliile difereau. Comerciantii britanici aflaţi în adăposturile lor tip 
agenţie (existau 47 asemenea depozite în Calcutta la 1835) se concentrau pe 
activitatea de export-import din principalele orașe portuare și aprovizionau 
comunităţile restrânse de străini din interior. Însă au făcut puţine eforturi 
pentru a pătrunde pe piața comercială internă sau în economia preponderent 
agrară. Pretutindeni exista pericolul eșecului. Clima extremă, informațiile 
nesigure, volatilitatea monedei de schimb, pierderile pe mare sau conflictele 
politice au multiplicat riscurile deja existente ale comerțului la distanţă, așa 
încât rata dispariţiei firmelor europene din India și China era foarte ridicată. 
Era vremea pionierilor hrápáreti genial descriși în opera lui Conrad, care 
asaltau apele Orientului în căutarea mărfurilor și a șansei. 

Chiar și în condiţiile descrise mai sus, frontiera comercială a Europei a 
avansat constant în Africa si în Asia între 1830 si 1880. În Asia de Est, 
primul mare val de comercianţi a sosit în Hong Kong, asediat de britanici în 
Primul Război al Opiului și păstrat ca refugiu pe coasta Chinei. Până în 
1860, peste 40 de companii engleze își deschiseseră sedii în Hong Kong, 
atrase de profiturile rapide din comerțul cu opiu.“ Tot acolo se aflau și 
negustorii parsi din Bombay, precum și o mână de comercianţi europeni sau 
americani. După al Doilea Război al Opiului, numărul porturilor deschise a 
crescut și, în apropierea principalelor orașe din China, sau chiar în interiorul 
lor, au fost ridicate adevărate enclave europene, orășele cu parcuri, 
esplanade, bănci și birouri. La acel moment Shanghaiul devenise deja 
adevăratul antrepozit pentru comerțul din China, principalul port de intrare 
dintre Europa și America. Orașul era așezat în capătul a ceea ce urma să 
devină rapid cel mai mare drum între Europa și Asia, care trecea prin 
Bombay, Colombo, Rangoon (ajungând rapid principalul centru al 
comerțului cu orez și cherestea) și mai departe prin nodul maritim din 
Singapore, fondat abia în 1819, dar cu peste 100 000 de locuitori până în 
anii 1870.^ 

Reţeaua de comunicaţii mai mult sau mai putin rapidă și constantă între 
Europa și Asia, care a apărut după 1840, a fost reprezentativă pentru 
dezvoltarea economică. În acel an, Compania Peninsulară si Orientală de 
Navigaţie cu Aburi („P&O“) a obținut o cartă regală pentru monopolul 
asupra serviciilor poștale dintre Londra si Alexandria. Doi ani mai târziu, 


aceasta a obținut un contract pentru serviciile poștale între Suez, Sri Lanka, 
Madras și Calcutta; iar în 1845 activitatea sa s-a extins în Singapore și 
China. În anii 1860 și 1870, India şi China au fost conectate la Europa cu 
ajutorul telegrafului. Dar cea mai mare schimbare a apărut odată cu 
inaugurarea Canalului Suez în 1869, care a însemnat reducerea timpului de 
navigare spre India cu multe săptămâni și accelerarea tranzitului de pasageri 
și a poștei; în felul acesta a fost desființată bariera, atât fizică, cât și 
psihologică, dintre Europa și „Lumea Orientală“. „Străpungerea Istmului 
Suez, precum ruperea zăgazurilor unui stăvilar, a lăsat să pătrundă în Orient 
un val de noi corăbii, noi oameni, noi mijloace de negustorie“,* scria 
Joseph Conrad în 1902. Accesul facil spre Europa a trezit interesul 
comercianților spre apele neexplorate din largul oceanului. Golful Persic si 
coasta Africii de Est, cândva apanajul galerelor arabe, au început să atragă 
atenţia comercianților britanici stabiliti în Bombay.” Se deschidea de-acum 
un nou front comercial. 

Încă nu apăruseră semne importante cum că această efervescenţă 
economică ar fi însemnat și extinderea ocupaţiei europene în Afro-Asia. 
Europenii, impulsionati de britanici, și-au întemeiat enclave, baze, 
avanposturi și centre comerciale în Aden, Singapore, Saigon, Hong Kong, 
Lagos sau Saint Louis în Senegal. Activitatea comercială și influenţa lor 
politică se răspândea din aceste locuri spre alte capete de pod. S-au 
încheiat — sau chiar s-au impus — tratate pentru interzicerea comerțului cu 
sclavi si pentru eliminarea pirateriei. Cvasiprotectoratele sprijineau 
conducătorii flexibili — deseori cu consecințe neclare sau nesatisfăcătoare. 
Dar nici o schemă generală de distribuire a teritoriilor nu a părut 
atrăgătoare, necesară sau practică înainte de 1880. Principalele excepţii erau 
India, unde se aplicau condiţii speciale, anumite zone din Asia Centrală din 
apropierea provinciilor rusești de la Marea Caspică, nord-vestul extrem și 
sudul extrem al Africii și Asia de Sud-Est, unde englezii, francezii și 
olandezii avansau anevoios spre Malaysia, Indochina sau alte insule ale 
arhipelagului indonezian. Lărgirea disproportionata a acestor „imperii 
nesigure“ în noile condiţii globale din anii 1880 a atras după sine 
amplificarea extremă a dominaţiei Occidentului, până la criza din 1914. 

In multe parti ale lumii, frontierele Europei extinse erau imprecise — mai 
ales zonele de interacţiune cu africanii și cu asiaticii, unde scopul imediat 
nu era neapărat asimilarea. Frontierele misionarilor și ale negustorilor 


depindeau de cooperarea localnicilor, fie că se închinau lui Dumnezeu sau 
Satanei. Dar nu erau singurele teatre ale expansiunii europene, nici cele mai 
importante. Până în 1880, și mult timp după aceea, cea mai dinamică 
„frontieră“ a Europei a fost demografică — respectiv cea determinată de 
coloniști. Iar în cazul acesta înaintarea era senzationalá. În 1830, coloniștii 
albi din Statele Unite se stabileau pe cursul superior al fluviului Mississippi. 
În 1880 aceștia cuceriseră și ocupaseră aproape jumătate din cele 48 de 
state americane (mai puţin Alaska și Hawaii). În Canada, coloniștii 
populaseră regiunile agricole și erau hotărâți să înainteze în prerie (lucru 
care s-a întâmplat mai târziu). În Australia, până în 1880, 2 250 000 de 
coloniști se răspândiseră pe aproape tot teritoriul ce putea fi exploatat 
pentru agricultură și creșterea animalelor, lăsând liber doar interiorul arid al 
continentului. În Noua Zeelandă, unde colonizarea abia începuse în 1840, 
majoritatea terenurilor arabile fuseseră ocupate înainte de 1880, cu excepția 
redutelor Maori din Insulele de Nord. În toate aceste locuri, afluxul de 
coloniști lichidase tot ce existase acolo înaintea lor: a dislocat sau a exclus 
populaţiile indigene, izolându-le în „rezervaţii“, distrugându-le modul de 
viata si reducându-i la o existență care depindea de acte de caritate. După 
1880, singurele zone rămase deschise colonizării la scară largă erau preriile 
din Canada, pampasul argentinian, regiunile temperate din sudul Braziliei și 
Siberia. O a cincea zonă, și anume Africa de Sud, devenită, prin exercitarea 
forţei, „patria albilor“ era dominată de albii prea puţini la număr pentru a 
putea exclude sau a putea trăi fără munca populaţiei de culoare. Şi, în 
sfârșit, în cea de-a șasea zonă, Africa mediteraneeană, prezența europeană a 
fost copilul vitreg bolnăvicios al forței militare franceze de la început 
(1830) până la sfârșit (1962). 

Înaintarea europenilor a modificat în permanenţă geografia economică, 
culturală și politică a globului. La sfârșitul secolului, până și cei mai 
pesimiști comentatori au recunoscut că viitorul lumii era de sorginte 
europeană. Populaţia „Noii“ și „Vechii“ Europe la 1800 era de 170 de 
milioane de locuitori, potrivit calculelor eminentului statistician englez sir 
Robert Giffen. În 1880, aceeași populaţie crescuse la 400 de milioane de 
locuitori. În comparaţie cu populaţia europeană, și cu excepţia Indiei, 
„rasele noneuropene au cunoscut o evoluţie fixă... forțele civilizaţiei, 
comparativ cu cele ale rasei negre și ale rasei galbene, au devenit practic 
implacabile*.^? Giffen a calculat că până în 2000 aveau să existe între 1 500 


si 2 000 de milioane de „europeni“ și numai 400 de milioane de chinezi. El 
a extrapolat foarte mult, deși explozia demografică a Europei extinse a fost 
destul de evidentă. Cu toate acestea, în 1800, exceptând anumite zone din 
America de Nord, marea expansiune europeană nu se rezuma decât la o 
serie de revendicări de teritorii foarte puţin populate. Si acum intervine 
întrebarea: cum se explică explozia demografică atât de rapidă? 

Condiţia prealabilă a imperialismului demografic al Europei a fost aceea 
că multi europeni doreau să-și părăsească casele și erau liberi să facă asta. 
lar faptul că până în 1880 majoritatea emigranților porneau la drum din 
porturile cu acces la Oceanul Atlantic nu a fost o coincidență. În orice caz, 
până spre sfârșitul secolului, au fost puţini emigranţi din Franţa sau chiar 
din Spania. Ce i-a împins pe oameni să se mute a fost lipsa perspectivelor la 
ei în tara și șansele pe care și le imaginau peste hotare. Insulele britanice au 
fost principala sursă de emigranţi până în ultimele decenii ale secolului al 
XIX-lea si cea mai mare sursă, în general, până în 1914. Emigrantii 
britanici au fost primii și cei mai afectați de schimbările sociale și 
economice produse de industrializare. Modul în care erau exploatate 
terenurile agrare — cum a fost de exemplu, transformarea fermelor din 
Scotia în stâne de oi — i-a alungat pe oameni din zonele rurale spre oras — 
sau dincolo de graniţe. În unele părţi ale Angliei, declinul vechilor sectoare 
agricole a avut un efect similar. Zonele cu ferme din interiorul teritoriului 
erau restrânse (nu larg răspândite ca în Franţa, de exemplu) așa încât nu au 
putut asimila populaţia șomeră sau necalificată. O situație extremă s-a 
înregistrat în Irlanda, unde criza cumplită de după 1845 a ucis peste 2 
milioane de oameni și a împins alte milioane de locuitori să emigreze, chiar 
și în Marea Britanie. A fost o alegere relativ simplă pentru cei strămutați 
din zonele de baștină să-și continue drumul dincolo de orașele din Marea 
Britanie, spre America (majoritatea) și Australia (un număr foarte mic). 
Căile maritime erau liniștite. Între timp apăruseră noi mijloace care puteau 
transporta un număr mare de pasageri spre porturi și apoi peste ocean, 
contra unor sume infime. 

Astfel, consecinţele strict materiale ale industrialismului i-au determinat și 
chiar i-au ajutat pe oameni să plece. Efectele sociale și culturale ale 
industrialismului au jucat, de asemenea, un rol important. Mulţi dintre cei 
dezradacinati s-au oprit mai întâi în orașele mari din Marea Britanie. Daca 
ar fi fost diferite condiţiile urbane, dacă oamenii aceștia ar fi avut o asa- 


numită plasă de siguranţă, poate multi ar fi rămas la ei în ţară. S-a dezvoltat 
în schimb o cultură a mobilităţii, alimentată de propaganda vorace a 
agenților de emigrări, a companiilor maritime, a agenţiilor de emigrări, a 
companiilor agricole și a fanaticilor religioși, propagandă răspândită lesne 
prin gazete — o altă consecinţă a industrialismului. Dorinţa de a emigra, 
izvorâtă din sărăcie și de teama condiţiilor economice, a fost întărită de 
credința că emigrarea era soluţia pentru o viata mai bună. Emigrarea a 
devenit o afacere, inflamată cu iscusintá de o mână de „antreprenori“ si care 
a prins rădăcini cu o viteză uimitoare în imaginaţia socială. 

Dar emigrarea nu a fost doar o chestiune de dorințe și de visuri 
împachetate frumos în prețul infim al unui bilet pentru o călătorie doar dus. 
Mare parte din costuri au fost acoperite de banii trimiși acasă de cei plecați 
deja. „Migraţia în lanţ“ a fost singura cale viabilă pentru un număr mare de 
emigranţi nevoiași (așa cum se întâmplă în zilele noastre cu emigranții din 
Lumea a Treia). Această migrație în lant era motivată si de rapoartele 
favorabile privind cele mai atractive destinaţii și câștigurile financiare ale 
celor care plecaseră primii. Date fiind proporţiile acestor strămutări după 
1840, era necesar ca la destinaţie societăţile să-i accepte pe nou-veniti si ca 
economiile respective să poată asimila această masă de oameni. În cazul în 
care condiţiile economice nu ar fi fost favorabile, sărăcia de acasă ar fi fost 
înlocuită cu lipsurile de peste ocean (unde plasa de siguranță aproape că nu 
exista), iar lanţul s-ar fi rupt. Perspectiva unei invazii de emigranţi săraci 
care ar fi putut duce la scăderea salariilor și la inundarea pieţei locurilor de 
muncă i-ar fi întors pe locuitorii mai vechi ai locului împotriva nou- 
venitilor. lar marea migraţie s-ar fi oprit brusc. 

Cei mai multi emigranţi au ales calea Americii, iar istoria economică 
remarcabilă a acestei tari explică de ce marea migraţie a avut succes. De ce 
erau toti atrași de America? Mai bine zis, de ce era economia acestei tari 
precum un burete? O parte evidentă a răspunsului stă în uimitoarele bogății 
naturale: întinderi uriașe de pământ fertil, întinderi uriașe de păduri pentru 
cherestea, zăcăminte de fier, cărbune, plumb, argint si aur si o reţea fluvială 
care permitea accesul în interiorul continentului, de unde erau ridicate spre 
comercializare diverse produse. Dar ceea ce a făcut America atât de 
receptivă nu a fost exploatarea treptată a acestor bogății naturale, ci viteza 
uimitoare cu care au fost valorificate către o economie de piață. Ritmul 
accelerat a fost elementul vital în creșterea populației americane și în 


asimilarea europenilor fără presiuni sociale. Popularea Americii (prin 
mijloace naturale, dar și prin imigrare) s-a desfășurat atât de ușor în acest 
teritoriu de frontieră al Europei extinse din cauza impactului 
industrialismului: industrialismul strămutat al Americii însăși. 

Acest fenomen a fost oglindit în nenumărate feluri. Agricultura pe scară 
largă avea nevoie de unelte, de organizare socială și de o varietate de 
servicii (nu în ultimul rând financiare) astfel încât coloniștii să nu rămână 
niște simpli fermieri izolaţi, ignoranti si la marginea sărăciei. Aceste cerinţe 
trebuiau gestionate la nivel local pentru a se plia pe nevoile oamenilor și a 
nu se ajunge la costuri prohibitive. Asa cum o armată are nevoie de o 
„ariergardă“ mare care să-i asigure provizii, informaţii și ghidare, la fel și o 
armată de coloniști are nevoie de susţinere urbană ca să-și achiziționeze 
unelte, să obţină informaţii din piaţă si să dispună de facilități culturale. 
Fără aceste instrumente, o comunitate stagnează. Trăsătura remarcabilă a 
frontierei americane a fost rapiditatea cu care erau construite orașele după 
sosirea fermierilor care se mutau în Vest. Orașele s-au dezvoltat mai repede 
ca suprafaţă si nu neapărat din punctul de vedere al numărului de locuitori.” 
Au atras artizanii care stăpâneau diferite mestesuguri. În anii 1820 si 1830 
s-au construit numeroase topitorii și fabrici care alimentau teritoriile din 
interiorul continentului. Puterea aburului a fost repede exploatată. Cu mult 
înainte de 1830, sute de motoare cu aburi au fost construite în Vest, multe 
dintre acestea pentru vapoarele care străbăteau fluviile Ohio și Mississippi. 
Având la îndemână mijloacele inginerești și industriale, nu e de mirare că 
americanii și-au dezvoltat rapid o reţea feroviară care a contribuit la 
transportarea materialelor necesare în industrie direct în regiu-nile de 
frontieră. Trenurile și vapoarele cu aburi ofereau oamenilor șansa de a căuta 
noi oportunităţi, accelerând mobilitatea demografică de care depindea 
colonizarea industrială. 

Originile mai profunde ale succesului american — cercul dezvoltării 
continue — pot fi găsite în condiţiile favorabile de care America s-a bucurat 
ca parte a Europei extinse. Una din aceste explicații ar fi absenţa 
amenințărilor externe, ceea ce a dus la nașterea unei culturi antreprenoriale 
descentralizate, mult mai ușor de susținut în comparaţie cu o economie 
birocratică reglementată.“ O altă explicaţie este moștenirea colonială a 
comerțului transatlantic. Cei doi factori menţionaţi mai sus au contribuit 
masiv la transformarea Vechiului Nord-Est într-o regiune comercială și 


industrială de talie europeană, extrem de eficientă (și ca urmare a 
elementului lingvistic) în importarea și redistribuirea meseriilor si a 
meseriașilor din cele mai avansate zone ale Europei atlantice. Frontiera 
americană nu mai depindea de Lumea Veche. După cum am văzut, a avut 
nevoie doar de mici infuzii de capital european. Şi-a sporit importurile de 
bunuri și capital cu „valoarea adăugată“ a competenţelor, a producţiei și a 
instituţiilor autohtone. Fuziunea dinamică dintre Vechea și Noua Europă a 
stat la baza acestui succes. Aceiași factori stimulatori au funcționat la o 
scară mai mică în Australia și în Noua Zeelandă. Resursele naturale din 
aceste țări au fost mai putin generoase. Ambele se aflau la o distanță mult 
mai mare decât America, iar asta se traducea în costuri imense.*! În plus, le- 
a lipsit startul de care s-a bucurat America înainte de 1800. Depindeau mai 
mult de contribuţiile din Europa. Ceea ce nu înseamnă că nu au folosit 
aceleași „tipare“ industriale pentru a-și adapta mediul la nevoile străinilor. 
Au adus plante și animale care au schimbat peisajul (uneori chiar cu 
ajutorul incendiilor controlate) după propriile nevoi. O observaţie cinică 
face referire la faptul că unealta cea mai eficientă a coloniștilor a fost cutia 
cu chibrituri. Coloniștii nu s-au adaptat mediului, ci au adaptat mediul la 
comunitatea europeană. Un asemenea progres, la o distanţă atât de mare de 
casă, la o scară atât de mare, ar fi fost de neconceput dacă n-ar fi existat 
instrumentul, fizic si intelectual, al unei civilizaţii industriale." 

A mai existat și altă asemănare extrem de importantă cu povestea 
americană. Frontiera reprezenta de obicei o zonă de progres economic stabil 
și continuu. Dar a fost, de asemenea, în mod frecvent cadrul pentru o 
„goană“: după aur și argint sau după pământ. O zonă de adevărată speculă, 
rezultat al unor obsesii și porniri, nu al unor calcule economice serioase. 
Tendinţa maniacală din cultura industrială a mobilităţii a avut consecinţe 
importante. Goana după avere a modificat direcţia și ritmul expansiunii 
coloniștilor, a dus la apariţia unor noi și imprevizibile linii de demarcaţie. 
Efectele demografice au fost electrizante. Rezervele de aur au adus după 
sine dublarea populaţiei din Australia în anii 1850 si din Noua Zeelandă în 
anii 1860. În America, înaintarea fermierilor-pionieri către Pacific s-a 
accelerat în 1849 când au fost descoperite zăcăminte de aur în Valea 
Centrală din California. Orașul San Francisco a cunoscut o dezvoltare 
explozivă, fiind metropola minieră a Vestului Îndepărtat.” Influenţa sa 
comercială, financiară și tehnologică s-a propagat ca o undă de șoc pe 


coasta Pacificului și în interiorul continentului american până în Nevada, 
Utah și Idaho.” Noua bogăţie a Californiei a accelerat apariţia telegrafului 
în 1861 și a Căilor Ferate Unioniste, înainte de 1869. În mai puţin de un an, 
100 000 de căutători de aur au invadat teritoriul statului Colorado după ce, 
în 1858, s-au descoperit zăcăminte în Munţii Stâncoși, la 700 de kilometri 
vest de frontiera coloniştilor.” În 1863, un alt val de aspiranti s-a năpustit 
spre nord, în Montana, după ce a fost descoperit aur în Virginia City: 30 000 
de pionieri într-un singur an. Consecințele nu au fost numai de ordin 
economic. 

Nu am pomenit nimic până acum despre influenţa crucială asupra istoriei 
acestei frontiere, și anume despre rezistența populațiilor indigene la 
dislocare sau la cotropire. Cu câteva excepţii, rezistenţa indigenilor a fost în 
mare parte contracarată în Statele Unite, Canada, Australia și Noua 
Zeelandă. Victoria legendară a tribului Lakota asupra armatei lui Custer la 
Little Big Horn, în 1876, sau cea a tribului Nez Perce la Big Hole, un an 
mai târziu, au fost în zadar. De ce a fost însă rezistenţa nativilor americani, 
a aborigenilor din Australia și a triburilor Maori din Noua Zeelandă atât de 
copleșitor înăbușită pe parcursul a numai patru decenii? Înzestrarea militară 
este o parte din răspuns,” deși populaţia indigenă a cumpărat arme de foc si 
le-a folosit eficient — cum s-a dovedit prin victoria repurtată asupra armatei 
lui Custer. În câmpiile americane, schimbările bruşte de mediu (turme 
întregi de bizoni au fost decimate de vânători) au distrus baza mijloacelor 
de trai și a culturii nativilor. Dar motivul principal, aproape peste tot, a fost 
ritmul frenetic al înaintării albilor: nativii nu au mai avut timp să se 
reorganizeze din punct de vedere politic si social și să formeze alianţe sau 
să dezvolte tactici militare mai eficiente. De aceea au fost aceste adevărate 
curse atât de importante. Albii nu au avansat într-un ritm constant. Pur și 
simplu s-au năpustit în număr mare, traversând distanţe uriașe în goana 
după aur, argint sau pământ „virgin“. Goana după aur din Dakota i-a alungat 
pe nativii americani de pe pământurile lor și a condus la confruntarea în 
care înfrângerea lui Custer a fost doar un preludiu dramatic. În alte zone, 
cursele speculative au luat prin încercuire populaţiile indigene care s-au 
confruntat cu un dușman de temut, ale cărui efective, organizare, resurse, 
echipamente și transport purtau amprenta industrialismului. În regiunile 
temperate, coloniștii europeni câștigaseră deja cursa contracronometru până 
în anii 1870. 


IMPERII INCERTE 


În alte regiuni ale globului, situaţia nu era la fel de clară. Revoluţia 
eurasiatică le-a deschis europenilor căi spre zone afro-asiatice unde înainte 
de 1750 abia dacă ocupaseră un cap de pod sau deţineau o „fabrică“. Din 
momentul în care au apărut noi tehnologii, mai multe produse tentante și 
mai multe informaţii, europenii au putut avansa în interiorul acestor zone cu 
mai multă încredere. Când împrejurările au permis acest lucru, conducătorii 
reticenti și armatele lor au putut fi înlăturați, cumpăraţi sau pur și simplu 
trecuţi în retragere — un proces care a avansat din ce în ce mai mult pe 
subcontinentul indian (din motive pe care le vom discuta în rândurile de 
mai jos.) În anii 1830 si 1840 europenii băteau la porţile Chinei, forțând 
intrarea pe pieţele Imperiului Otoman, infiltrându-se în spaţiul iranian de la 
Marea Caspică și din Golf, forțând propovăduirea creștinismului în 
Indochina și efectuând misiuni de recunoaștere în Japonia. S-a pus la cale 
un plan de colonizare a văii Nigerului, o invazie a francezilor în Algerul 
islamic (începutul unui vast imperiu nord-african), precum și construirea 
unui imperiu privat pe insula Bomeo cucerită de aventurierul englez James 
Brooke. În 1839, englezii au pus stăpânire pe Aden. 

În pofida acestui frenetic activism comercial, politic si filantropic, 
impunerea unui control imperial european eficient asupra statelor și a 
popoarelor din Afro-Asia a rămas excepţia, și nu regula, până în anii 1880. 
Între 1830 și 1880, în mare parte a Afro-Asiei a existat o „pauză tensionată“ 
înainte ca discrepantele de putere, bogăţie, armament, mobilitate si 
informaţii între afro-asiatici, majoritatea, și europeni să atingă punctul 
maxim. Abia atunci o nouă formă de „economie mondială“ și un nou sistem 
de „politică globală“ s-au unit pentru a produce o ordine globală 
eurocentrică și extinderea aproape universală a colonizării formale și 
informale. 

Între timp, extinderea controlului european a manifestat si unele semne de 
ezitare și de nesiguranţă. A existat multă presiune pentru a înainta și mai 
mult si pentru extinderea capetelor de pod ale influenţei europene. 
Comerciantii au început să se plângă de restricţiile comerciale. Misionarii 
urmăreau să salveze cât mai multe suflete sau să salveze sufletele celor pe 
care îi convertiserá deja. Soldaţii aveau nevoie de locuri strategice, 
navigatorii căutau tármuri primitoare. Proconsulii susțineau cà o colonie 


mai mare ar fi însemnat o guvernare mai puţin costisitoare. Fiecare conta pe 
lobby-ul de acasă care ar fi putut convinge guvernele să intervină sau să 
cucerească. Fiecare putea face uz de retorica ademenitoare a comerțului 
liber, a „misiunilor civilizatoare", a datoriei religioase, a „apărării 
imperiului“ sau a amenințării rebelilor în apelurile făcute în presă, în 
parlament sau la adresa opiniei publice. Uneori era mai ușor pentru 
guvernele europene să cedeze acestor presiuni decât să se împotrivească. 
Dar tot aceste guverne ar fi bătut în retragere dacă un eșec militar sau 
dificultăţile financiare ar fi subminat sprijinul pentru politica de înaintare. 
Privind retrospectiv, înțelegem că a existat o perioadă de expectativă înainte 
de declanșarea imperialismului orchestrat de la începutul anilor 1880. Dar, 
pentru contemporani, destinațiile, proporţiile, stabilitatea si chiar și rostul 
imperiilor afro-asiatice erau cel mult speculative, controversate și nesigure. 

Cel mai important motiv era un scepticism general cu privire la măsura în 
care beneficiile ulterioare justificau costurile presupuse de aceste imperii. 
Costurile puteau crește și mai mult în cazul în care aceste imperii trebuiau 
apărate de alti rivali europeni. Cauza imediată a acestui scepticism era 
obstacolul de care autoritatea europeană se lovea când anumiţi conducători 
sau popoare erau hotărâți să reziste ocupaţiei. Intervalul tensionat a fost, pe 
tot cuprinsul Afro-Asiei, o eră de rezistenţă. În Magrebul nord-african 
efortul francezilor de a cuceri teritoriile de dincolo de Alger au durat 
decenii întregi, cu toate că Algerul însuși a fost reinventat ca oraș european. 
In Africa de Vest, guvernatorul Faidherbe a forțat influenţa Franţei până în 
valea Senegalului și de-a lungul coastei. Dar expansiunea a stagnat după 
1860 si nu a mai fost reluată decât în anii 1880.” Pe Coasta de Aur (Ghana 
de astăzi), colonia britanică din ce în ce mai redusă de pe coastă era atât de 
expusă atacurilor regatului Ashanti încât, în 1860, s-a ridicat problema 
abandonării ei. Chiar și în Africa de Sud, unde burii cuceriseră regiunea de 
podișuri din interior până în 1840, adevărata supremație a albilor nu s-a 
instalat decât în anii 1880. Republica Transvaal a fost falimentată de 
războiul din 1876 împotriva triburilor Pedi, în timp ce ameninţarea 
triburilor Zulu a plutit deasupra coloniei britanice Natal până la declanșarea 
Războiului anglo-zulus din 1879. 

In multe parti din Asia, încercările de impunere a ocupaţiei europene au 
suferit blocaje similare. În zona Caucazului de Nord (Cecenia de azi), rușii 
au dus un lung și sângeros război înainte de înfrângerea rezistenţei cercheze 


din 1864. Abia atunci li s-a deschis calea spre Asia Centrală. Dominația 
rusă a reușit treptat să se impună aici, până la izbânda deplină în anii 1870 
și 1880. Britanicii au avut două tentative eșuate de a invada Afghanistanul 
(1838-1842, 1879-1880). Regatul birmanez și-a pierdut provinciile de 
coastă în fata englezilor în 1826 si 1852, dar statul din interiorul 
continentului a supravieţuit până în 1885. În Indochina, intervenţia franceză 
din 1858 pentru apărarea catolicilor din Tonkin s-a sfârșit prin ocuparea 
regiunii Cochinchina (în delta fluviului Mekong) și instaurarea unui 
protectorat nominal asupra Cambodgiei. Imperiul colonial francez s-a 
desăvârșit abia în anii 1880 și 1890 prin ocuparea restului Vietnamului, 
Laosului și Cambodgiei. În interiorul Asiei de Sud-Est situaţia era similară. 
Olandezii deţineau controlul în Java si în aproape toată Sumatra. Dar 
expansiunea ocupaţiei olandeze a fost amânată până spre sfârșitul secolului, 
când aceștia au pus stăpânire pe Aceh (în nordul Sumatrei), Bali, estul 
insulei Borneo, Sulawesi și lanţul de insule ce se întindea spre Noua 
Guinee. 

Care a fost explicaţia unei rezistenţe atât de puternice, care nu a exclus 
întotdeauna influența europeană (sau nu a încercat să o excludă), dar a 
reușit să o împiedice? În unele cazuri, o minimă rezistență s-a dovedit 
eficientă împotriva intrusilor europeni cărora le lipseau mijloacele, resursele 
umane și motivaţia de a insista. Depărtarea și sărăcia au fost uneori cea mai 
bună apărare. Rezistenţa a presupus ca statele și societăţile afro-asiatice să 
menţină un anume nivel de solidaritate si de unitate în fata amestecului sau 
a atacului european. Multe dintre aceste state au fost surprinzător de bine 
echipate pentru a face fata războiului colonial de tip european. Armatele 
coloniale britanice, franceze, olandeze, ruse și americane au avut anumite 
avantaje. Au fost conduse de militari de carieră. Au avut la îndemână un 
arsenal mai puternic. Acolo unde accesul dinspre mare era posibil, puteau 
ataca fulgerător (așa cum au făcut-o francezii la Da Nang în Vietnam, în 
1858). Uneori își foloseau flota de război pentru a intimida apărarea, așa 
cum au procedat englezii în Primul Război al Opiului împotriva Chinei. 
Campaniile coloniale au fost radical supuse legii profiturilor diminuate. 
Nici o putere imperială nu-și permitea să-și tina trupele la nesfârșit in 
regiunile de frontieră. Ar fi fost mult prea costisitor și în plus era nevoie de 
soldaţi în alte zone. În al doilea rând, cu cât trupele străine rămâneau mai 
mult, cu atât mai greu era sa le susțină, atât din punctul de vedere al 


proviziilor, cât și din cel al puterii lor de luptă. Pe tot parcursul secolului al 
XIX-lea, epidemiile au continuat să facă ravagii printre soldaţii europeni de 
la tropice. În al treilea rând, dezavantajul atacurilor fulgerătoare era 
reprezentat de lipsa informaţiilor esențiale. Poate cá afro-asiaticii nu 
fuseseră preveniti de sosirea europenilor: dar europenii cunoșteau foarte 
puţin despre teritoriile pe care urmau să le atace. De multe ori, informaţiile 
legate de tactica conducătorilor locali, de punctele lor forte și punctele lor 
slabe, de resursele alimentare și umane, făceau ca atacurile invadatorilor să 
fie un joc de-a v-aţi ascunselea. De aici, schema clasică a multor campanii 
coloniale: înscenarea unei victorii simbolice — distrugerea unui palat sau 
incendierea unei capitale — înainte de retragerea pe coastele teritoriului 
respectiv, într-o onorabilă neputinţă. Descrierea făcută de Joseph Conrad (în 
Inima întunericului) despre un crucișător francez care trăgea fără ţintă spre 
continent? era un comentariu ironic la adresa acestei agresivitáti lipsite de 
orice fel de obiectiv. 

Înfrângerea sau limitarea invaziei coloniale a demonstrat de ce aveau 
nevoie statele afro-asiatice pentru a rezista ocupaţiei europene. Secretul era 
menţinerea propriei reţele de comunicaţii care să permită mobilitatea 
oamenilor, a bunurilor, a ideilor și a informaţiilor. Numai cele mai primitive 
sau mai sărace societăți nu au simţit nevoia de a avea un astfel de sistem sau 
de a-l dezvolta. Aproape peste tot reţelele de comunicaţii au fost vitale 
pentru aprovizionarea suveranilor, a elitelor și a orașelor cu alimente și 
bani, pentru menţinerea guvernelor locale, pentru dezvoltarea economiei 
dincolo de nivelul de subzistență. Statele afro-asiatice mai însemnate, mai 
bogate si mai puternice (dar chiar si cele mai modeste) depindeau de o rețea 
elaborată pentru colectarea și distribuirea taxelor, a alimentelor, a 
produselor de lux și a bunurilor esenţiale cum era sarea. Prestigiul 
conducătorului și sfera sa de influență depindeau mai mult de controlul 
asupra rutelor comerciale, asupra taxelor și, uneori, al pelerinajelor și mai 
puţin de întinderea teritorială în sine. Circulaţia mărfurilor și a banilor 
susținea o clasă de comercianţi înstăriți a căror loialitate egocentristă 
sprijinea mai departe regimul politic. Era esenţial ca această reţea să 
păstreze controlul asupra interiorului teritoriilor, asupra unei „zone 
securizate“ unde nu exista amenințarea concurenței străine sau riscul 
dislocării. 


Statele care au ţinut Europa la distanță după 1840 au fost cele care au 
reușit să-și mențină o zona de securitate — un nucleu teritorial suficient de 
mare încât să sprijine suprastructura organizării politice. Sigur că 
majoritatea statelor aveau și alte resurse care contribuiau la întărirea 
solidarităţii lor împotriva intrușilor europeni care-și găseau cu greu 
colaboratorii de care aveau nevoie. Cel mai important factor a fost poate 
religia. Nobilii învăţaţi, loiali monarhiei confucianiste, au mobilizat 
rezistenţa vietnamezilor împotriva Franţei pe fluviul Mekong în anii 1860.” 
Budismul a ajutat Birmania să se opună controlului britanic. În nordul 
Sumatrei, rezistența Acehului în fata olandezilor a căzut în sarcina 
conducătorilor care predicau un jihad panislamic împotriva invadatorilor 
creștini. Rezistenţa teritoriilor musulmane din nordul și din vestul Africii în 
faţa francezilor a fost susținută de anumite forme charismatice ale credinţei 
islamice. Coptii creștini din Ethiopia au conferit imperiului o uriașă 
rezistență care contrazicea structura administrativă subrezitá. În medii 
ostile, unde aproape orice formă de contact extern reprezenta o ameninţare 
la adresa unităţii sociale, tentatia colaborationistilor era si mai redusă. 
Asemenea locuri erau, de obicei, prin însăși natura lor, irelevante pentru 
interesele europene, cu excepţia celor care blocau accesul către zone mai 
bogate.% 

Dacă o zonă de securitate și o reţea de comunicaţii erau elementele vitale 
ale supravieţuirii, atunci erau, totodată, (potenţiale) ostatice ale destinului. 
Dacă europenii întrerupeau această rețea, puteau să destabilizeze statul si să 
distrugă loialitatea celor mai puternice elemente ale sale. Dacă puteau să-și 
desfășoare întreg arsenalul de luptă folosind puterea aburului, bunuri de 
consum industrializate și credite mai avantajoase pentru a destabiliza 
economia locală, efectele ar fi fost similare unui scurtcircuit electric. S-ar fi 
impus atunci măsuri drastice din partea statului atacat pentru a recupera 
daunele. Dar aceste măsuri ar fi putut, la rândul lor, destabiliza organizarea 
politică și modifica însăși natura mișcării de rezistență. Acest fenomen s-a 
făcut simţit între 1830 și 1880. Pe măsură ce sfera de influenţă a coloniștilor 
europeni, a comerțului si a religiei se extindea, se inmulteau punctele de 
frictiune cu statele afro-asiatice. În multe cazuri, asa cum am observat deja, 
intervenţiile ce au urmat au fost lipsite de fermitate. Dar deseori, 
întâmplător sau nu, europenii au fost capabili să destabilizeze organizarea 
politică prin mijloace indirecte. Așa au stat lucrurile în privinţa statelor 


maritime din lumea malaysiană, al cărei comerț pe mare (principala sursă 
de bogăţie și de profituri) a fost distrus de concurența occidentală. 
Consecințele nu au fost lesne de gestionat de imperialistii europeni. Reţeaua 
conducătorilor a fost destrămată, dar demnitarii locali și prădătorii societăţii 
pe care aceștia îi tinuserá la distanţă s-au grăbit să le ia locul. Cultele 
religioase — cum au fost preoții budiști din Burma -, contrabanda, pirateria 
și vânătoarea de sclavi (ca în Africa de Est) au devenit baza unei noi ordini 
sociale. O ordine descentralizată, în comparaţie cu vechiul regim. O ordine 
deseori mult mai xenofobă și mai violentă. Europenii se vedeau de-acum 
confruntati cu un alt tip de rezistență care le-a întărit convingerea că 
majoritatea lumii afro-asiatice este periculoasă și barbară. În ultimă 
instanță, această lume s-a dovedit a fi prea divizată și instabilă pentru a ţine 
piept controlului din ce în ce mai strâns pe care europenii îl exercitau asupra 
rutelor, legăturilor și conexiunilor ce uneau regiunile și orașele ori pentru a 
incomoda coalitiile locale care dictau libertatea de mișcare si le permiteau 
europenilor să construiască. Rezistenţa strict locală a fost învinsă pas cu pas 
și, acolo unde s-a putut, a fost lăsată să putrezească la marginea coloniei. 

Treptat, scopul final al acestui „joc“ a devenit evident. În ce privește 
Afro-Asia, acest scop s-a făcut vizibil abia după 1880 sau chiar după 1900. 
Între timp, în toate locurile unde europenii nu reușiseră încă să destabilizeze 
reţeaua locală și să-și instaleze propriii oameni, perspectivele ridicării unui 
imperiu nu erau deloc promițătoare. Potrivit filosofului și exploratorului 
Winwood Reade, în Africa de Vest, un imperiu musulman avea mai multi 
sorti de izbândă decât o conducere europeană. „Dacă turcii ar fi izgoniți din 
Europa“, scria el, „ei ar putea deveni împărați ai Africii, ceea ce ar fi o 
binecuvântare pentru interesele civilizaţiei.“S! Ofiţerul de marină care a 
explorat fluviul Mekong a scris cu amărăciune despre „indiferența 
profundă“ a publicului francez legată de proiectarea imperiului revelată de 
el.“ Atâta vreme cât nu existau șanse de victorie rapidă sau nu primeau 
sprijinul local pentru o guvernare permanentă, guvernele europene nu 
păreau atrase de ideea de a duce nesfârșite lupte indigene cu niște dușmani 
alunecoși. Tot ce puteau face era să autorizeze înaintarea pe porțiuni dinspre 
capetele de pod întemeiate și să-și încerce norocul prin atacuri fulgerătoare. 
Dar în mare parte din Afro-Asia, guvernele europene s-au resemnat în fata 
supraviețuirii marilor state indigene și au fost nevoite să tolereze rezistența 
celor mai mici. 


Marea excepţie a fost India, poate cel mai remarcabil exemplu de 
imperialism din istoria modemă. În 1820, britanicii erau deja puterea 
dominantă pe subcontinent. În 1856, în ajunul Rebeliunii, aceștia cuceriseră 
regiunile Sind si Punjab si anexaserá Awadh. Păreau hotărâți să preia 
controlul direct asupra tuturor regiunilor din India, inclusiv asupra statelor 
ai căror suverani recunoscuseră dominaţia britanică. Cu toate acestea, 
cucerirea Indiei n-a fost nici uşoară, nici lipsită de controverse. A fost un 
obiectiv urmărit cu costuri uriașe într-o epocă de criză provocată parţial de 
povara taxelor asupra noilor colonii. A fost un demers pe care Londra nu l-a 
agreat, având în vedere riscul falimentării Companiei Indiilor de Est (încă 
întruchiparea puterii britanice în India) și temerile privind o nouă criză 
parlamentară de proporţiile celei din anii 1780. Tensiunile provocate în 
societatea indiană au izbucnit în cele din urmă în Marea Revoltă din 1857. 
Radicalii britanici erau vădit incomodati de India, pe care o considerau un 
obstacol absolut ce compromitea politica Marii Britanii și părea sigur că-i 
va atrage pe englezi într-un șir nesfârșit de războaie în Asia. 

Cu toate acestea, în ciuda tuturor obiectiilor, elanul expansionist rareori s- 
a clătinat. Londra protesta nemulțumită, dar nu îndrăznea să-i dezaprobe pe 
proconsulii exaltati. După înăbușirea revoltei si discreditarea Companiei, 
guvernul britanic și-a asumat rolul de suzeran al Indiei. Această 
disponibilitate a fost cu atât mai surprinzătoare cu cât povara strategică a 
apărării Indiei împotriva dușmanilor din nord și vest devenise o obsesie 
majoră pentru diplomaţia britanică. Situaţia a fost agravată de reorganizarea 
militară necesară după revoltă. Sub deviza „niciodată“, în jur de 70 000 de 
soldati britanici urmau să fie stationati permanent în India: un soldat englez 
la doi indieni. Vorbim de mai mult de o treime din armata britanică — un 
efectiv de trei ori mai mare decât garnizoana de dinainte de revoltă, ceea ce 
a atras o presiune colosală asupra defensivei din restul imperiului. Aici 
intervin două întrebări. De ce a fost India cucerită mai devreme și de o 
manieră totală comparativ cu orice altă parte din Afro-Asia? Si de ce au fost 
britanicii atât de dispuși să-și asume riscurile și costurile imense ale acestei 
ocupaţii? 

Pentru a răspunde la prima întrebare, e nevoie să privim în urmă la dubla 
revoluţie din India și la momentul în care puterea britanică a fost instaurată 
prima oară pe cursul inferior al fluviul Gange. În timpul acelei duble 
revoluţii, mogulii, conducătorii oficiali ai Indiei Centrale și de Nord, au fost 


zdrobiţi în urma unei invazii conduse de Nadir Șah, echivalentul iranian al 
lui Napoleon, și apoi de legatarul său afghan, Ahmad Shah Durrani. 
Aproape simultan, regiunile maritime — cea mai mare parte a economiei 
dinamice a industriei textile din Bengal — au devenit mult mai dependente 
de comerțul extern si din ce în ce mai ostile comercianților străini. Cand 
Compania Indiilor de Est l-a înlăturat pe nababul Bengalului Siraj ud- 
Daulah cu ajutorul aliaţilor locali și a instalat o marionetă la conducere, a 
înţeles că vechea conducere imperială de la Delhi era în pragul colapsului. 
La începutul anilor 1800, Compania a forţat pătrunderea pe cursul superior 
al Gangelui, a ocupat orașul Delhi și i-a transformat pe moguli într-o 
dinastie de marionete. Slujbașii Companiei, asa cum erau numiţi oficialii 
săi, au avut mult de câștigat în plan personal din extinderea puterii acesteia, 
deoarece controlul asupra comerțului a creat un flux de taxe si noi locuri de 
muncă datorită dezvoltării sistemului birocratic. Compania a zdrobit orice 
conducător care îi ameninţa interesele. Curând, a devenit normal ca acest 
triumf să fie atribuit afirmării voinţei britanice asupra haosului și letargiei 
indienilor. În realitate, la baza puterii britanice nu au stat nicidecum 
înapoierea si indolenta Indiei, ci deschiderea și disponibilitatea din 
subcontinent și sistemul său financiar și comercial sofisticat. 

Deschiderea Indiei a ajutat Marea Britanie în nenumărate feluri. Această 
deschidere a fost de fapt una din cauzele dublei revoluţii. Spre deosebire de 
China, în India nu exista un Mare Zid care să împiedice accesul dinspre 
Asia Centrală către câmpiile din Hindustan. Accesul comercianților străini 
nu era restricționat doar la porturile din Guangzhou. Pentru europeni era 
mult mai simplu să adune date despre India decât despre China. 
Comerciantii europeni negociau mai ușor cu omologii lor indieni. 
Economia comercială a Indiei — nucleul comerțului mondial cu textile în 
secolul al XVIII-lea — era mult mai orientată către exterior decât cea a 
Chinei, iar bancherii si comercianții indieni erau mult mai autonomi. În 
India maritimă, britanicii au găsit state comerciale, și nu o birocratie ostilă 
care răspundea doar în fata unui împărat aflat departe. Când interesele lor 
erau amenințate, englezii puteau negocia mai ușor cu supușii nemulţumiţi ai 
conducătorilor maritimi. Rezervele lor limitate de forță organizată au fost 
suplinite prin investiţii generoase în localnicii pentru care Compania era 
deosebit de valoroasă. 


Chiar si-asa, ușurința cu care britanicii au invadat interiorul 
subcontinentului e greu de înțeles. Aici, ei au putut exploata alte trei 
avantaje ale „modernităţii“ timpurii a Indiei. Primul ar fi acela că India era 
deja conectată la un sistem de credite care modifica echilibrul pe cuprinsul 
întregului subcontinent. Pe parcursul nenumăratelor războaie, britanicii și- 
au combinat profiturile obţinute din comerț cu serviciile financiare ale 
bancherilor din India pentru a supravieţui întârzierilor provocate de 
înfrângerile militare și inamicilor lor.? Al doilea avantaj au fost veniturile 
obținute din sistemul foarte vechi al impozitelor pe proprietate — „taxa 
funciară“ — mai ales în Bengal, cea mai prosperă regiune. În felul acesta se 
puteau plăti soldele armatei și se puteau aloca noile profituri pentru 
finanţarea altor războaie. Avem de-a face cu un colonialism autopropulsat 
care nu s-ar fi putut susține în regiunile mai puţin dezvoltate din Afro-Asia 
sau în economiile nemonetizate în care sistemul de taxe nu funcţiona. Al 
treilea avantaj a fost posibilitatea Companiei de a recruta (și de a remunera) 
o armată profesionistă de sepoy loiali plătitorilor străini, în condiţiile în care 
în zonele de șes din India apăruseră castele profesionale și armatele de 
mercenari (care contrastau cu clanurile supuse și taxele feudale). În 1835, 
armata Bengalului număra 64 de regimente de „infanterie indigenă“, iar 
armatele indiene ale Companiei erau mult mai mari decât toată armata 
britanică, din ţară și din străinătate.“ Cu ajutorul acestei armate permanente, 
Compania putea învinge majoritatea rivalilor. 

În felul acesta, India i-a oferit invadatorului european resursele necesare 
care puteau fi îndreptate spre sarcina cuceririi.“ Compania și-a creat, 
uimitor de devreme, propria „zonă de securitate“ și și-a asigurat puterea la 
nivel local, concurând cu rivalii indieni prin mijloace indigene. Totodată, a 
folosit fluiditatea societăţii indiene în propriul avantaj. India de Vest era 
deschisă de mult elitelor comerciale străine, în special comunităților Parsi 
originare din Iran și care ajunseseră să domine orașul portuar Bombay. Erau 
parteneri „firești“ ai Companiei. În Bengal a apărut foarte repede o nouă 
elită hindusă, a „cetăţenilor respectabili“ (bhadralok) care au înlocuit 
vechea gardă musulmană și din rândurile căreia s-a ridicat o clasă de 
colaboratori educati, de care puterea (raj) Companiei depindea. Cu astfel de 
aliați, Compania putea organiza reţelele locale de care avea nevoie pentru a 
sugruma — si pentru a sufoca, în ultimă instanță — comerţul și profiturile 
oricărui rival indian. Efectul a fost mutarea balanței costurilor și a riscurilor 


departe de Marea Britanie, care era cesionarul suprem al imperiului indian, 
și apoi mai departe în direcţia unei structuri politice hibride „anglo- 
hinduse“ care a luat naștere la început în „capul de pod“ al Bengalului. 
Anglo-India, nu Marea Britanie, a fost cea care a finanţat războaiele de 
cucerire. Când guvernul de la Londra a trimis trupe de intervenţie, 
Compania a plătit soldele militarilor — și acesta este unul din motivele 
pentru care Westminsterul a închis ochii în fata acestor acţiuni, mai mult 
decât a făcut-o în cazul trupelor infinit mai restrânse trimise în coloniile 
sărace din Noua Zeelandă și Africa de Sud. 

Proportiile si veniturile Companiei au atras si alte consecinţe. Încă de la 
început a fost un „pământ al fágáduintei* pentru britanicii (în special din 
Scoţia) care aveau șansa de a fi numiţi în serviciul comercial și civil sau ca 
ofiţeri în armata Companiei. În 1830, acești bărbaţi și familiile lor 
reprezentau un profit reinvestit în ascensiunea Companiei. Scrierile și 
memoriile lor au format baza mitului anglo-hindus în care obedienta Indiei 
fata de puterea britanică a devenit motivul principal. Dar cel mai remarcabil 
e faptul că spectacolul dramatic al cuceririi Indiei, desfiinţat cândva de 
Edmund Burke, era acum legitimat de utilitariști și de liberali drept cel mai 
bun exemplu de reformă rațională. Rămășițele de ignoranță si de superstiții 
au fost măturate de modernitate. India reprezenta un proiect, nu un act de 
abuz. Doi dintre cei mai importanţi scriitori de la jumătatea epocii 
victoriene s-au arătat dornici să facă cunoscut acest curent. Amândoi 
fuseseră plătiți de Companie. Istoricul T.B. Macaulay fusese membru în 
guvernul indian al Companiei. Eseurile sale despre Clive (1840) și Warren 
Hastings (1841) îi descriau pe aceștia ca pe niște făuritori de imperii 
progresiști, în buna tradiție a Romei. John Stuart Mill, profetul 
individualismului liberal, a lucrat ca oficial al sucursalei din Londra a 
Companiei. În lucrarea sa Despre guvernarea reprezentativă (1861) a apărat 
conducerea britanică pe care o descria ca fiind singura cale de progres 
social. 

Aceste influenţe vin să explice de ce a tolerat Londra politica imperialistă 
a Companiei. Poate la fel de edificator a fost și faptul că în anii 1840 India 
devenise un atu important pentru un imperiu comercial. Până în 1850, 
aproape 12 000 de britanici trăiau în marile orașe portuare Calcutta și 
Bombay. După 1830, exporturile britanice în India le-au depășit 
semnificativ pe cele către Indiile Britanice de Vest, fosta nestemată a 


comerțului imperial. Soldaţii indieni erau antrenați să asedieze porturile din 
China și să apere comerţul britanic din Asia de Sud-Est. Pe măsură ce 
tezaurul creștea, a fost ușor pentru cei responsabili să uite de bunăstarea 
„gâștei cu ouă de aur“. Dar, în 1857, tensiunile acumulate din cauza 
ritmului ametitor în care se ridica imperiul au izbucnit într-o mare revoltă. 

Revolta a început printre soldaţii indieni (sepoy) din Meerut, la 
aproximativ 65 de kilometri nord-est de Delhi, iar motivul a fost folosirea 
muniției unse cu grăsime animală. În spatele acestei rázmerite fierbea o 
mare conspirație printre ofiţerii indieni ai armatei din Bengal. Soldele mici, 
pregătirea proastă a ofiţerilor albi, reducerea oportunităţilor de jaf și un 
profund resentiment fata de micșorarea corpului de ofițeri din castele 
superioare prin recrutarea de militari din caste inferioare i-a adus pe aceștia 
în pragul unei rebeliuni. Scopul lor a fost răsturnarea guvernării britanice și 
reluarea posturilor sub conducători indieni.“ Dar revolta s-a extins cu o 
viteză uimitoare, pentru că o masă mult mai mare de nemulțumiți și-a extras 
seva din colapsul aparent al puterii militare britanice. Revolta generală a 
avut la bază trei mari nemulțumiri. În rândurile elitei musulmane a 
vechiului teritoriu mogul, diminuarea treptată a prestigiului împăratului 
mogul — o marionetă începând din 1803 — a fost înţeleasă ca o ameninţare 
asupra islamului indian, iar Revolta a fost în parte o reacţie a musulmanilor 
fata de suzeranii necredinciosi. Când rebelii au intrat mársáluind in Delhi, 
în mai 1857, ei au promis renașterea puterii mogule. Apoi un număr mare 
de magnați regionali au văzut implozia bruscă a controlului britanic din 
valea Gangelui ca pe o șansă de a recâștiga puterea pierdută sau pe care 
riscau s-o piardă din cauza controlului înăsprit al Companiei. Aspectul 
acesta devenise o realitate în Awadh, anexat de Companie cu un an înainte, 
și printre conducătorii autohtoni din podisurile Indiei Centrale. În Kanpur, 
puterea a fost preluată de Nana Sahib, care visa la restaurarea Confederaţiei 
Maratha distruse de Companie in 1818. În sfârșit, povara taxelor funciare 
impuse de Companie și eforturile acesteia de a reglementa drepturile și 
titlurile de proprietate funcţiona în beneficiul unor interese locale, dar în 
detrimentul altora. Rezultatul a fost o revoltă agrară inconsistentă și 
imprevizibilă. De-a lungul unei mari întinderi teritoriale din nordul Indiei, 
aceste trei elemente au dat naștere unui front anticolonial haotic, profund 
dezorganizat. 


Imperiul Britanic se confrunta acum cu o situaţie critică. Compania s-a 
angajat într-un lung și costisitor război de recuceriri, devenit și mai 
complicat din cauza amenințărilor externe și a criticilor furibunde ale 
politicienilor de la Londra. Revolta ameninţa să se extindă și în celelalte 
state princiare, ale căror forte militare s-au răsculat împotriva ofiţerilor 
europeni. În realitate, cu toate că Revolta s-a prelungit până în 1859 în 
zonele periferice de deal și pădure, în mai puţin de un an era înăbușită în 
inima teritoriului indian. 

În iulie 1858, regiunea Awadh a fost recucerită. În luna aprilie a aceluiași 
an au fost mobilizați 90 000 de soldati si cam tot atâţia indieni devotați 
împotriva forţelor rebele care numărau 60 000 de oameni.® În ciuda 
proporţiilor Revoltei, rebelii au întâmpinat patru mari dezavantaje. În 
primul rând, mișcarea s-a limitat la teritoriul de nord al Indiei: în ciuda 
semnalelor alarmante, nu s-a extins în Bengal, Bombay sau Madras, nucleul 
stăpânirii britanice. Britanicii puteau recruta trupe și se puteau aproviziona 
din aceste zone „loiale“ și puteau cere ajutor și guvernului de la Londra. În 
al doilea rând, englezii ţineau cu dinţii de câteva avanposturi vitale din zona 
rebelă, inclusiv Agra și Benares (azi, Varanasi) și au menţinut controlul 
asupra noii lor provincii Punjab (și unde au primit avertismentele prin 
telegraf exact la timp). Punjab era o zonă strategică. De aici a pornit armata 
(în principal indieni) care a recucerit Delhi în septembrie 1857 și a distrus 
astfel singura motivaţie viabilă a unităţii rebelilor. În al treilea rând, odată 
ce britanicii au revenit în forță, dezbinarea rebelilor și lipsa unui tel și a unei 
ideologii comune și a unei conduceri unitare au dus la înfrângerea 
rezistenţei din toate districtele unul după altul. În al patrulea rând, rebelii au 
avut prea putin timp la dispoziţie să dezafecteze reţeaua Companiei si să o 
înlocuiască cu a lor, înaintea contraatacului britanic. Renașterea unui stat 
neomogul în nordul Indiei nu mai era posibilă: guvernele rebele de la Delhi 
și Lucknow nici măcar nu puteau plăti soldele soldaţilor. Cu toate că multe 
figuri notabile ale Indiei s-au declarat de partea rebelilor când britanicii au 
dispărut, și-au dat seama că aveau prea mult de pierdut odată cu revenirea 
britanicilor.  Agresivitatea nemiloasă a revenirii trupelor britanice, 
manifestată prin asedierea orașului Delhi si expulzarea tuturor 
musulmanilor, nu a lăsat loc pentru nici un fel de compromis politic.“ 


Șocul Revoltei a influenţat, de bună seamă, perspectiva britanicilor asupra 
Imperiului Indian. Au fost luați complet prin surprindere. Rebeliunea s-a 
propagat ca un șoc electric. Sute de albi au fost uciși, inclusiv femei și copii 
(peste 200 în masacrul de la Kanpur). În ciuda nenumăratelor dovezi de 
loialitate si de umanitate din partea indienilor, relaţiile anglo-hinduse au fost 
inevitabil marcate de neîncredere. Rasismul a început să se manifeste 
virulent. Mulţi britanici erau convinși că Revolta fusese rezultatul unei 
conspirații musulmane: „Infanteriștii indieni sunt doar niște unelte in 
mâinile musulmanilor“. Lumea era convinsă că guvernarea britanică se 
exercita cu sabia." Mult timp după aceea, imaginaţia demnitarilor a fost 
tulburată de temerile privind o eventuală razmerita. Guvernarea britanică a 
devenit mai precaută și mai conservatoare. Povara imperială a apărării 
Indiei împotriva atacurilor interne si externe atârna din ce în ce mai greu. 
Au existat totuși și unele compensaţii importante. După 1860, odată cu 
extinderea căilor ferate, India a început să se dezvolte accelerat ca sursă de 
materie primă și ca principală piaţă pentru cele mai mari exporturi 
britanice — și anume materiale textile din bumbac. Chiar dacă povara 
întreținerii garnizoanelor din India era uriașă, contribuabilul englez nu 
plătea nici un sfant pentru asta. După 1860, două treimi din armatele 
permanente ale Imperiului Britanic (un total de 330 000 de soldaţi britanici 
și indieni) au fost în întreţinerea Indiei, iar forțele din India au putut fi 
folosite pretutindeni, din Malta în Shanghai. Pe măsură ce distanţa dintre 
Africa și Asia creștea, mai ales după 1880, valoarea geopolitică și 
economică a Indiei a devenit o axiomă a politicii Marii Britanii. Un imperiu 
incert devenise indispensabil. 


CURSA CONTRACRONOMETRU 


Evenimentele din India au fost un avertisment, dacă mai era nevoie, legat 
de ce avea să se întâmple în Eurasia si Africa din momentul sosirii 
europenilor în zonă, dotati cu noi arme — comerciale, culturale si militare. 
Mai mult sau mai putin constient, demnitarii si elitele din Afro-Asia s-au 
pomenit in mijlocul unei curse contracronometru. Au fost nevoiti sá 
gáseascá modalitáti de a-si recládi statele aflate in derivá, de a consolida 
sentimentul de coeziune culturalá, de a incuraja comertul si de a percepe 


mai multe taxe. Toate acestea trebuiau reglementate urgent. Si mereu se 
loveau de aceeași dilemă. Dacă ar fi încercat să se „autoconsolideze“ prin 
metode „europene“ — armate, sistem birocratic, școli și tehnologie de tip 
european — ar fi riscat enorm. Unitatea socială pe care doreau cu disperare 
s-o obțină s-ar fi putut risipi în dispute cu vechii cerberi ai culturii: 
profesori, clerici, oameni de litere și învăţaţi. Nevoia de unitate politică i-ar 
fi putut ofensa pe cei de la putere care beneficiau de autonomie locală. Noi 
reglementări comerciale i-ar fi iritat pe comercianţi și pe clienţii acestora. 
Dacă ar fi permis mai multor europeni pătrunderea pe teritoriul lor, fie că 
erau negustori, consilieri sau experţi, ar fi fost acuzaţi de slăbiciune sau 
chiar de trădare. Pe de altă parte, nu aveau siguranţa că acești „invadatori 
autorizaţi“ nu le vor face rău sau nu vor fi o sursă de tulburări. Însă dacă i- 
ar fi exclus total, proiectul de autoconsolidare ar fi rămas fără 
„combustibil“. Ba chiar ar fi fost posibil un eventual atac care i-ar fi prins 
nepregatiti, ceea ce ar fi provocat o catastrofă. Astfel încât au făcut fata unei 
curse duble: o cursă de autoconsolidare înainte de sosirea în forță a 
europenilor și o cursă pentru o „reformă“ înainte ca disensiunile interne să 
spulbere orice șansă de reușită. 

Dintre toate statele eurasiatice de dincolo de granița europeană, China, în 
special, și Japonia au fost dintotdeauna cele mai bogate, cele mai puternice 
și mai greu accesibile europenilor. Până în anii 1830 au părut aproape 
invulnerabile în faţa atacurilor europene. În 1840 acea veche imunitate 
dispăruse în cazul Chinei și era pe ducă în Japonia. Ambele state se aflau 
sub o presiune tot mai mare din partea europenilor. Marea Britanie, Rusia și 
Statele Unite s-au plasat în fruntea plutonului. Au pretins acces liber în 
porturile est-asiatice, libertatea de a face comerţ cu negustori chinezi și cu 
cei niponi, precum și lichidarea protocoalelor diplomatice care stipulau că 
vesticii aveau un statut de barbari, inferiori din punct de vedere cultural și 
politic Regatului de Mijloc și Japoniei. Aceste pretenţii au fost exprimate 
prin demonstraţii de forță și intervenţii militare, prin pretenţiile marinei 
britanice asupra anumitor teritorii — de coastă sau mai puţin însemnate (dar 
nu total lipsite de importanţă) — și prin pretenţiile rușilor asupra unor 
teritorii mai vaste. Deloc surprinzător, această repozitionare internațională 
traumatizantă a avut consecinţe politice, culturale și economice ample în 
China și în Japonia. Până în 1880, ambele statele trecuseră printr-o serie de 
transformări interne care au fost prezentate drept „restaurări“ de către 


legiuitori: „Societatea pentru Restaurare“ (Tongzhi) în China și „Guvernul 
luminat“ (Meiji) în Japonia.” Ambele au fost rezultatul convergentei dintre 
presiunea internă și ameninţarea externă. Dar, așa cum vom vedea în cele ce 
urmează, traiectoriile lor au fost diferite, ca și nivelul transformărilor 
promise. 

China a fost prima care a simţit greutatea nemulțumirii europenilor. 
Vechiul sistem al cantoanelor din comerțul Chinei cu Europa s-a 
descompus. Datorită acestui sistem, orașul Guangzhou era singurul port în 
care comerțul — de altfel strict reglementat de Breasla negustorilor chinezi 
(„Hong“) — era legal. Europenilor (cărora li s-a dat voie să-și păstreze 
depozitele — „fabricile“ — de pe cheu) li s-a interzis să locuiască în 
permanență în oraș, așadar se mutau în Macao după ce se încheiau 
schimburile comerciale. Sfârșitul monopolului britanic al Companiei 
Indiilor de Est în 1833 și creșterea rapidă a numărului de comercianţi 
britanici „independenţi“ care se ocupau cu comercializarea opiului — 
aproape singura marfă pe care chinezii o acceptau în schimbul ceaiului, în 
afară de argint — au atras după sine o criză. Autorităţile chineze, alarmate de 
importurile masive de opiu si de valoarea plăţilor în lingouri de argint 
(principala monedă de schimb în China), dar și de încălcarea regulii potrivit 
căreia toate schimburile comerciale exteme trebuiau să treacă prin 
Guangzhou, au încercat să reinstituie controlul, alungându-l pe oficialul 
britanic trimis să supravegheze comerțul si confiscând opiul de 
contrabandă. Vâlva creată la Londra a determinat o acţiune militară. În 
februarie 1841, Marina Regală a ajuns aproape de Guangzhou, flota chineză 
a fost distrusă și forțele britanice au invadat orașul. Dat fiind că chinezii au 
ezitat să riposteze, alte trupe au forțat intrarea în delta fluviului Yangtze, au 
ocupat Shanghaiul, au decimat armata Qing și au închis accesul pe fluviu și 
pe Marele Canal (principala arteră a comerțului intern din China). În august 
1842, britanicii au ajuns la Nanjing, capitala imperială de sud, și s-au 
pregătit să atace orașul. Împăratul a capitulat și primul „tratat inechitabil“ a 
fost semnat.” 

Sub Tratatul de la Nanjing din 1842, s-au deschis cinci porturi comerciale 
pentru comerțul cu Occidentul, Hong Kongul a fost cedat britanicilor, 
europenii și-au numit consuli în porturile deschise, iar vechiul sistem al 
cantoanelor a fost înlocuit cu sistemul de comerţ liber. Una din clauzele 
tratatului stipula că importurile din străinătate nu vor fi taxate cu mai mult 


de 5%. S-a produs o răsturnare cutremurătoare a vechilor clauze pe baza 
cărora China făcuse comerţ cu Vestul. Dar, în această etapă, aceasta 
răsturnare de situație nu a avut un impact prea mare. Oricât de iritant era 
tratatul pentru autorităţile chineze, avea și unele avantaje. Străinii erau 
ţinuţi departe de Pekin, nu puteau călători în voie si, dat fiind sistemul de 
jurisdicție consulară, urmau să fie separati de populaţia chineză din punct 
de vedere administrativ.” Pentru un imperiu agrar uriaș, prezenţa barbarilor 
pe coastele îndepărtate era o pacoste ce trebuia neutralizată cu multă 
diplomaţie. 

Însă tratatul nu a pus capăt problemelor. Au urmat permanente frictiuni 
între chinezi şi europeni. În 1854, englezii cereau revizuirea tratatului, 
deschiderea mai multor porturi și acordarea permisiunii pentru europeni de 
a se mișca liber în interiorul Chinei si de a-și diversifica obiectul negotului. 
În 1856, incidentul Arrow — când chinezii au confiscat o corabie, se pare 
sub pavilion britanic — a devenit pretextul pentru o nouă rundă de acțiuni 
militare. Chinezii au tărăgănat intrarea în vigoare a noului tratat semnat în 
1858; drept urmare, o expediţie anglo-franceză a debarcat la Tianjin și a 
ajuns până la Pekin unde, într-un act de răzbunare, a incendiat palatul de 
vară al împăratului. Cel de-al doilea tratat de înţelegere, Convenţia de la 
Pekin, a avut ca rezultat deschiderea mai multor porturi, până la Tianjin si 
pe cursul superior al fluviului Yangtze, și le-a acordat europenilor, inclusiv 
misionarilor, dreptul de a circula liber în interiorul Chinei. Mitul 
superiorității politice a Chinei a fost compromis când împăratul a fost 
obligat să le permită diplomaților europeni să locuiască la Pekin. China 
fusese integrată cu forța în sistemul international al europenilor, pe baza 
unor clauze umilitoare și în calitate de putere de rangul doi. 

Aceste evenimente uluitoare necesitau o explicaţie din punctul de vedere 
al administratorilor chinezi și al invatatilor (demnitarii Chinei erau aleși din 
rândurile celor mai capabili cărturari clasici). Concluziile lor au fost clare. 
Metodele lor dăduseră greș: era nevoie urgent de o reformă. Trebuiau găsite 
noi modalităţi de a negocia cu barbarii. Cunostintele din Occident trebuiau 
traduse și răspândite fără încetare. Transporturile și comunicațiile trebuiau 
neapărat îmbunătăţite. Dar, mai presus de orice, China trebuia să 
achiziţioneze cele mai moderne arme pentru a preveni atacurile Vestului 
asupra punctelor vitale ale imperiului. „Am fost umiliti peste măsură de 
[către Rusia, America, Franţa si Anglia]“, se lamenta cărturarul reformator 


Feng Kuei-fen (1809-1874), „nu din pricina climei, a solului sau a 
resurselor inferioare, ci din cauza unui popor cu adevărat inferior... Ce îi 
face pe ei [pe vestici], care sunt mici, atât de puternici? De ce noi suntem 
mari si atât de slabi?“” La vremea la care Feng scria aceste rânduri, 
imperiul căzuse pradă unei crize interne care se anunţa mult mai periculoasă 
decât intervenţiile coercitive punctuale ale europenilor. În anii 1850 și 1860, 
suprafeţe vaste din China Centrală și de Sud, adică unele din cele mai 
bogate și mai fertile regiuni, se aflau sub controlul rebelilor, comerțul era 
paralizat, taxele cuvenite Curţii imperiale fuseseră tăiate; totul prevestea 
prăbușirea „mandatului ceresc“, sursa legitimitatii dinastice. 

Revolta din Taiping a fost cea mai gravă dintre revoltele care au urmat. A 
început în sud-vestul Chinei ca urmare a previziunilor unui profet bătrân, al 
cărui discurs combina elemente de educaţie creștină, învăţate de la 
misionari, cu protestele inversunate ale țăranilor oprimati de neajunsurile 
economice. Hung Hsiu Chuan se considera fratele mai mic al lui lisus 
Hristos si, în 1851, a proclamat o nouă dinastie, Taiping Tianguo, sau 
Regatul Ceresc al Păcii Supreme, al cărui rege divin era chiar el. Cu o 
rapiditate incredibilă, mișcarea sa a mobilizat o armată de ţărani, recrutați 
din garnizoanele izolate ale guvernului Qing, care au năvălit în inima 
imperiului pe valea fluviului Yangtze. La începutul lui 1853 au capturat 
orașul Nanjing. Obiectivul lui Hung a fost instaurarea propriei dinastii. În 
1858 trupele sale au ajuns la Tianjin și erau gata să cucerească trofeul 
suprem, capitala imperială. Acesta a fost punctul culminant. De acolo, 
armata sa a fost împinsă încet în valea fluviului Yangtze și a fost în ultimă 
instanţă biruită în 1864, când Hung a murit, iar trupele imperiale au preluat 
controlul asupra Nanjingului.” 

Revolta Taiping, marea rebeliune Nien care s-a extins pe o mare parte a 
teritoriului la nord de Yangtze si a durat până în 1868," și revolta 
musulmanilor din vest (1862-1873) au fost simptomatice pentru o criză 
majoră în ordinea politică, socială și economică. E posibil ca această criză 
să-și fi avut rădăcinile în starea critică a economiei agrare care a trecut 
printr-o serie de nenorociri după 1830. În secolul al XVIII-lea, China 
atinsese niveluri remarcabile ale producţiei agricole. Destelenirea 
suprafeţelor arabile, activitatea susținută din vechile ferme au contribuit la 
menţinerea rezervelor de alimente la un nivel echilibrat în condiţiile în care 
populaţia ajunsese la circa 430 milioane de locuitori în 1850. 


Comercializarea și dezvoltarea comerțului intem au ajutat fermierii să 
sporească producţia prin specializare și schimburi. Rezervele de argint în 
continuă creștere (ca urmare a extinderii comerțului extern) au uns rotitele 
acestei economii preindustriale prospere cu un flux de capital." Cu toate 
acestea, înainte de 1850 aceste surse de expansiune economică erau 
secătuite. Argintul a început să fie folosit masiv la extern, în timp ce 
importurile de opiu au crescut”? — se presupune că jumătate din rezerva de 
argint acumulată începând cu 1700 a fost irosită în doar câţiva ani după 
1820.* Reducerea drastică a rezervei de lichidităţi a dus la scăderea 
preţurilor și la declinul comerţului. Noile suprafeţe agricole nu mai erau 
suficiente pentru cererile populaţiei. Efortul de a exploata la maximum 
vechile terenuri a eșuat și a declanșat o reacţie ecologică, cu despăduriri, 
eroziune a solului, colmatarea râurilor și scăderea fertilităţii solului. În 
China Centrală și de Nord, modificarea cursului Fluviului Galben din 1855 
a provocat un dezastru ecologic de proporţii. Pe fundalul acestor probleme 
s-au declanșat tensiunile sociale: între agenţii fiscali și datornici, între 
moșieri si arendași, între localnici si cei nou-veniti din regiunile în care 
prosperitatea din trecut atrăsese locuitori din alte parti, între minoritățile 
etnice și religioase, pe de o parte, și majoritatea Han care umpluse teritoriile 
de vest în mișcarea de colonizare din secolul anterior, de cealaltă parte. 
Guvernantii care se străduiau să menţină ordinea, să strângă taxele funciare, 
să întrețină căile fluviale și să gestioneze rezervele de cereale se confruntau 
acum cu opoziţia crescândă a populaţiei nemultumite. 

Autoritatea și prestigiul demnitarilor fuseseră deja subminate de 
„privatizările“ din era expansiunii comerciale, când comercianții autorizaţi 
dobândiseră mai mult control asupra colectării taxelor, conservării apelor și 
asupra sistemului de tribut în natură — iar această schimbare a fost rapid 
legată de creșterea corupţiei birocratilor. Nu întâmplător manifestul Taiping 
a revendicat, printre altele, mai mult pământ pentru țărani și întoarcerea la o 
viata mai cumpătată si mai autonomă și a condamnat consumul de opiu — o 
poziţie care a atras ostilitatea și furia negustorilor occidentali și a 
guvernelor acestora. 

În 1860, demnitarii din rândurile nobililor învăţaţi care guvernaseră China 
în timpul Imperiului Qing se aflau în fata unui dezastru. Prestigiul acestora 
și încrederea în sine au fost spulberate de pretenţiile britanicilor, francezilor, 
americanilor și rușilor (care au anexat vastul bazin al fluviului Amur din 
apropierea Pekinului prin Tratatul de la Aigun din 1858). Autoritatea lor pe 
plan intern si fondul de taxe care susţinea întreaga structură a guvernării 
imperiale au făcut implozie pe măsură ce revolta s-a extins în toate cele 18 
provincii ale Chinei propriu-zise, precum și în provinciile exterioare. În 
aceste condiţii extreme, reușitele lor au fost de-a dreptul remarcabile. Noi 
generali ca Tseng Kuo-fan (1811-1872) și Li Hung Chang (1823-1901) au 
izolat, au înăbușit și au reprimat în cele din urmă marile rebeliuni. Apoi au 
organizat noile armate din provincii pe care le-au înzestrat cu armament din 
Occident. Au mobilizat nobilii din provincii care au condus aceste noi forte 
regionale. Au impus noi taxe asupra comerțului intem și extern (prin 
Oficiul Vamal Maritim condus de vest-europeni). Pe măsură ce revoltele se 
stingeau, Tseng si Li au căutat noi căi de „autoconsolidare“ a Chinei. Au 
încurajat importul de cunoștințe științifice. Au fost construite două mari 


arsenale pentru fabricarea de armament modern. Comerciantii chinezi au 
fost încurajați cu subvenţii și acordarea de monopoluri pentru a investi în 
noi afaceri, în special în construcţii navale și minerit. A existat si o 
încercare, nereușită de altfel, de a cumpăra vapoare moderne din Occident, 
cu tot cu ofiţerii aferenti. Aceste eforturi de „modernizare“ s-au reflectat, în 
zonele rurale din China, prin pregătirea terenurilor devastate de revolte, 
repararea căilor fluviale și reinstaurarea autorităţii demnitarilor nobili.?! 

Ce nu s-a obținut prin acest efort concertat (si nici nu avea să se obțină) a 
fost transformarea Chinei într-un stat modern după modelul vestic. 
Limitările „procesului de autoconsolidare* initiate de Tseng si Li au fost 
scoase la ivealá intr-un mod umilitor in august 1884, cánd navele de rázboi 
franceze au pulverizat noua flotă, dar construită din cherestea, a Chinei în 
războiul pentru Vietnam.” Desi cooperarea între statele comerciale ar fi 
putut impulsiona întreprinderile industriale, mai era cale lungă până la 
industrializarea în masă a economiei. Situaţia era și mai grea din pricina 
crizei agrare și a transformărilor politice de la jumătatea secolului. Lipseau, 
de exemplu, perspectivele de a reconstrui China în jurul nucleului 
reprezentat de delta fluviului Yangtze, cea mai fertilă regiune și motorul 
economiei comerciale din secolul al XVIII-lea. Această regiune fusese grav 
afectată de Revolta Taiping și era prea vulnerabilă în cazul unei pătrunderi a 
vesticilor. S-ar fi putut chiar spune că adevărata prioritate era reinstaurarea 
autorităţii statului confucianist și a unui sistem de cumpătare și disciplină 
socială, nicidecum înlăturarea modelului confucianist.? Transformarea 
industrială nu avusese ecou în rândurile reformatorilor nobili eruditi, dar 
importanţa organizării statale nu putea fi neglijată. De nevoie, reformele de 
la jumătatea secolului au determinat delegarea unor competente 
considerabile către provincii și nobilimea din provincii. Programul de 
redresare din zonele agrare a contribuit la revigorarea unei unităţi nescrise 
între țărani și stăpânii din rândurile nobilimii învăţate. Dar nobilimea era si 
mai strâns legată de imperiu prin înlocuirea progresivă a inaltilor demnitari 
Qing de către etnicii chinezi: având o elită mai unită, China se transforma 
treptat într-un stat chinez unitar — deși studiile mai recente sugerează că 
dominaţia elitei Qing a fost un subiect de mare controversă.“ Poate că 
China nu a reușit să se ridice la nivelul producţiei industriale și de arme 
moderne a statelor europene, dar solidaritatea ei culturală și socială a fost 
întărită la timp pentru a face fata anilor de criză de dupa 1890. 


La rândul lor, statele europene au ratat transformarea Regatului de Mijloc 
într-o simplă periferie semicolonialá. Porturile comerciale fuseseră 
construite pentru a servi drept capete de pod în economia Chinei, care să-i 
deschidă drumul către manufacturile din Vest, așa cum se întâmplase în 
India. Însă, cu toate că s-a înregistrat o creștere a comerțului extern (un 
beneficiu considerabil pentru economia rurală), negustorii chinezi au reușit 
să se opună intrării companiilor străine în economia internă. Străinii au fost 
obligaţi să negocieze cu vameșii chinezi prin intermediul unui mijlocitor, al 
unui comprador.® Pentru aceștia au existat opţiuni restrânse pe o piaţă 
extrem de competitivă și nesigură. Ritmul în care comercianții străini se 
perindau era uluitor. În anii 1870, toti dăduseră faliment sau făcuseră loc 
altora, mai putin doi dintre ei, Jardine Matheson si Butterfield Swire.* În 
comparaţie cu India, China, cu o populaţie de două ori mai mare, era o piaţă 
mult mai mică și mult mai complicată, ajungând doar la jumătate din 
nivelul importurilor Indiei. Adevăratul test al independenţei politice și 
economice a Chinei abia avea să urmeze. 

În anii 1850 și 1860 existau toate premisele ca Japonia să aibă aceeași 
soartă precum China, poate într-o formă și mai drastică. De la începutul 
anilor 1800, deschiderea treptată a Pacificului de Nord a atras din ce în ce 
mai multe corăbii în apele din jurul Japoniei, din Rusia (al cărei „Est 
Sălbatic“ se afla la numai câteva sute de kilometri nord), din Marea Britanie 
și din Statele Unite. În 1853, shogunul Japoniei îl primea cu vizibilă 
neliniște pe comandorul american Perry, fiind nevoit să accepte faptul că 
epoca izolării (sakoku) începea să apună. Cinci ani mai târziu, prin 
„tratatele inechitabile“ din 1858, principalele puteri occidentale au primit 
aceleași privilegii de acces precum cele extorcate de la China în 1842. 
Străinii erau liberi să ancoreze și să facă comerț într-o serie de „porturi 
comerciale deschise“ (cel mai important fiind Yokohama, în apropiere de 
Tokyo), rămâneau sub protecţia consulilor lor și nu erau sub jurisdicţia 
Japoniei. Aici aveau să primească terenuri pentru birourile, depozitele și 
locuinţele lor. Japoniei nu i s-a permis să perceapă taxe vamale, ci doar 
sume modeste, pentru încurajarea „comerțului liber“ si a răspândirii 
manufacturilor occidentale. Odată cu ieșirea din izolare, Japonia a devenit 
mult mai vulnerabilă în faţa dominaţiei occidentale decât vecina sa de pe 
continentul asiatic. Populaţia Japoniei număra circa 32 de milioane de 
locuitori, deci nu era nicidecum neglijabilă, conform normelor europene. 


Principalele sale orașe au fost imediat expuse puterii maritime occidentale 
(Japonia nu avea flotă). Ruşii invadaseră insula Sahalin (prima lor 
debarcare avusese loc in 1806) și amenințau insula Hokkaido, putin 
populată, a doua insulă ca mărime din arhipelagul Japoniei. La începutul 
anilor 1860, sistemul politic din Japonia era în pragul colapsului din cauza 
unui război civil declanșat între shogunul Tokugawa si cei mai puternici 
vasali ai săi de la sud și vest. 

Sosirea furtunoasă a puterilor euro-americane (un spectacol jenant menit 
să demonstreze coeziunea acestora în constrângerile aplicate Chinei după 
1856) a coincis cu criza deosebit de gravă prin care trecea sistemul 
Tokugawa care guvernase Japonia de la începutul secolului al XVII-lea. 
Oficial, shogunul, ales întotdeauna din clanurile Tokugawa, mari și 
impresionante, acţiona ca vicerege pe lângă împărat, care trăia într-o 
neputinţă demnă în palatul sáu din Kyoto, la câteva zile distanță de 
reședința guvernului din Edo. Practic, puterea shogunului se baza pe 
supunerea numeroaselor „domenii“  semiautonome  (hanate) si a 
conducătorilor acestora ca vasali. Hanatele erau obligate să plătească tribut 
către un shogunat, bakufu (cuvânt care se traduce realmente prin cartier 
general mobil sau „sediul din cort“), iar elitele erau obligate să locuiască, 
alternativ, în marile complexe din Edo, ca niște prizonieri răsplătiți pentru 
bună purtare. Controlul shogunului se baza, în ultimă instanță, pe 
devotamentul clanurilor Tokugawa și pe sprijinul celorlalţi vasali ereditari, 
împotriva clanurilor „externe“ (tozama).* Sistemul bakuhan își extrágea, de 
asemenea, seva din etosul confucianist, care pătrunsese în casta samurailor 
și stătea la baza loialității acestora fata de împărat, precum si din integrarea 
comercială extinsă care unea domeniile sub umbrela unei singure pieţe 
concentrate în Osaka și Edo. 

În anii 1820 și 1830, această veche ordine a intrat într-o etapă de maximă 
presiune. Principala cauză a fost, mai mult ca sigur, că producţia agricolă își 
cam atinsese limitele de mediu. Defrișările și intensificarea culturilor nu-și 
mai găseau justificarea: terenurile agricole marginale erau extrem de 
vulnerabile la schimbările climatice.” Foametea din era Tenpo din anii 1830 
a afectat întreaga Japonie, mai cu seamă nordul și estul insulelor. 
Conducătorii domeniilor au fost prinși ca într-o menghiná între obligațiile 
fata de Edo si cele locale, mai ales „stipendiile în orez“ datorate samurailor 
care avansaseră între timp la rangul de clasă birocratică. Pe mai multe 


domenii mari, clasa conducătoare a luat măsuri drastice pentru a-și revigora 
solvabilitatea, respingând datoriile, atacând monopolurile, încurajând noi 
culturi și manufacturi și făcând stocuri de lingouri.” Aceste grupuri au 
arătat un interes sporit fata de comerțul extern, mai ales în Satsuma (a cărei 
extremitate, parte din lanţul de insule Ryukyu, în direcţia Taiwanului, era 
deja de multă vreme pe ruta comerțului cu China), dar și fata de dobândirea 
sistematică a cunoștințelor „olandeze“ — adică a informaţiilor despre Vest și 
civilizațiile de-acolo, care ajungeau la ei prin portul Deshima, punctul 
principal al comerțului olandez din golful Nagasaki. În același timp, 
domeniile principale din sud și vest, Choshu și Satsuma, erau conștiente de 
ameninţarea intervenţiei occidentale la care erau cele mai expuse. Până în 
anii 1850, ambele domenii începuseră să achiziționeze arme de foc 
moderne, tunuri și vapoare cu aburi și experimentau de-acum, sporadic, 
tehnicile metalurgice din vest pentru fabricarea propriilor arme. 

Aceste schimbări aveau să le așeze pe o traiectorie opusă guvernului 
bakufu din Edo. Echilibrul puterii din sistemul bakuhan începea să se 
clatine. Tratatele din 1858 si apelul shogunului la calm legat de presiunea 
externă au dezbinat și au slăbit puterea bakufu pe care au expus-o 
pretențiilor xenofobe de „închidere a graniţelor ţării“. Eforturile bakufu de 
reînarmare au fost temătoare și șovăielnice, dar, alimentat de teama că 
prestigiul său ideologic se va prăbuși, shogunul a împiedicat deschiderea 
completă spre Occident dorită de unii reformatori. Pe măsură ce prezenţa 
occidentalilor devenea din ce în ce mai amenințătoare, atmosfera politică 
era din ce în ce mai tulburată și violentă. Choshu și Satsuma au intrat în 
conflict cu Vestul în 1863-1864 si au simţit pe pielea lor puterea statelor 
vestice și au înţeles totodată care erau puncte lor vulnerabile. În următorii 
trei ani s-a înregistrat un declin rapid și se anunţa un război civil, dat fiind 
că Choshu și Satsuma, cu aliaţii lor, au încercat să-l atragă pe împărat de 
partea lor împotriva guvernării Tokugawa. Guvernul a declarat război 
hanatului Choshu.” Între revendicările de autonomie ale hanatelor și 
hotărârea shogunului de a-și reafirma controlul nu s-a putut ajunge la nici 
un compromis. În 1866, clanurile conducătoare din sud-vestul Japoniei au 
stabilit o alianță împotriva shogunului. În ianuarie 1868, forţele Choshu- 
Satsuma, mai bine înarmate și mai bine conduse, au învins guvernul 
Tokugawa și l-au forțat pe shogun să abdice. Pentru evitarea unui vid de 


putere și pentru a-și legitima propria revoltă, conducătorii rebelilor au 
proclamat restaurarea guvernării imperiale. 

Până la acest moment, criza niponă a urmat un tipar destul de familiar. 
Contactul cu puterile din afară și farmecul seducător al comerțului și al 
tehnologiei acestora au clătinat convingerile politicienilor locali și i-au 
discreditat pe guvernanti. În lupta pentru supremație, vechiul regim s-a 
destrămat. S-a ivit un moment propice pentru intervenţia străină care 
urmărea fie o anexare, fie un protectorat, fie mai multe „tratate inechitabile“ 
oneroase. Japonia a fost salvată de la această soartă în parte de ezitarea 
puterilor vestice de a se amesteca într-un război civil? — poate pentru că nici 
una dintre aceste puteri nu putea anticipa consecinţele —, dar și datorită 
rapiditátii si hotărârii demonstrate de noul regim în construirea unui stat 
modern.” Ritmul și proporţiile acestor schimbări au fost uluitoare. Carta de 
jurământ a împăratului (6 aprilie 1868) a promis o guvernare prin dezbateri 
publice (o promisiune îndelung amânată) și să dobândească cunoștințe din 
întreaga lume. Au fost create departamente guvernamentale după modelul 
occidental, inclusiv un birou al afacerilor externe. Vasalitatea a fost 
desființată, iar seniorii ereditari ai domeniilor au devenit guvernatori 
inamovibili. În 1871, hanatele au fost abolite și înlocuite cu „prefecturi“. 
Conglomeratul feudal a devenit un stat unitar cu capitala unică la Tokyo, 
noua denumire a orașului Edo începând din 1869. În 1872, vechiul sistem 
de tribut a fost înlocuit cu o taxă funciară uniformă, plătibilă cu bani lichizi, 
iar în 1873 a fost introdus serviciul militar universal care a înlocuit samuraii 
și a desființat impozitele feudale. Samuraii au fost ,,pensionati“, iar 
compensatiile le-au fost plătite în monede, nu în orez. A urmat, între 1870 
și 1873, un val de reforme ce au vizat egalitatea prin lege, libertatea de a 
profesa, dreptul de a vinde pământ, chiar și adoptarea calendarului 
occidental și care au schimbat radical peisajul social din epoca Tokugawa. 
Etapele parcurse în acest sens încă dinainte de 1868 deschiseseră calea unei 
,modernitáti* de tip european. În această cursă contracronometru, japonezii 
au devenit campioni la sprint. 

Apar două probleme. De ce a adoptat noul guvern o cale atât de radicală? 
Şi cum a fost posibilă impunerea unei astfel de schimbări într-o societate 
profund conservatoare, ca să nu spunem de-a dreptul xenofobă? Iniţial, 
planul rebelilor a fost de a înlocui shogunatul Tokugawa cu unul agreat de 
ei. În realitate, acest plan nu a fost posibil. Nici unul dintre clanurile rebele 


nu a fost suficient de puternic pentru a-l înlocui de unul singur pe 
Tokugawa și orice tentativă ulterioară ar fi prelungit la nesfârșit războiul 
civil. Dizolvarea hanatelor a fost singura garanţie a păcii politice. În al 
doilea rând, figurile centrale din alianţa rebelilor continuau să creadă în 
„autoconsolidarea“ Japoniei împotriva Vestului. Acești seniori proveneau 
de pe domenii unde avantajele comerțului extern, ale cunoștințelor și 
metodelor aduse de străini erau larg recunoscute. Prioritară era ridicarea 
unei armate unitare potrivit modelului european. Pentru susţinerea 
financiară a acestei armate, era nevoie de un sistem unic de impozitare și de 
venituri. În al treilea rând, din motive încă neelucidate, samuraii reformatori 
care au condus noul regim au pactizat cu clasa comercianților care 
revendicau încetarea reglementărilor severe ce restrictionau viaţa și statutul 
economic. Numai că una era să lansezi o transformare atât de ambițioasă, 
alta era să o impui asupra scepticilor si a disidentilor. În special casta 
samurailor (peste un milion de oameni) ar fi trebuit să reziste abolirii 
statutului său ereditar si a funcţiei sale militare. Táránimea asupra căreia 
cădea povara taxelor crescute ar fi fost și mai reticentă. Puterile vestice au 
rămas însă în expectativă, hotărâte să pedepsească orice abuz asupra 
cetățenilor sau asupra comerțului lor. 

În realitate, tranziţia nu a fost nici pe departe pașnică. Mulţi lideri ai 
noului regim au căzut victime răzbunării samurailor. Yukichi Fukuzawa, cel 
mai renumit exponent al învățăturii occidentale, a fost multi ani atât de 
îngrozit cá va fi asasinat încât după ce se lăsa seara nu mai ieșea din casă.” 
În timpul Revoltei Satsuma din 1877, o armată de 30 000 de samurai și 
suitele lor au mărșăluit spre Tokyo, dar au fost învinși de noua armată 
imperială. S-au declanșat nenumărate răscoale țărănești. Reformatorii 
niponi au beneficiat de condiţii mai favorabile decât omologii lor chinezi. 
Noul guvern a controlat de la bun început domeniile Tokugawa, care se 
întindeau pe mai mult de un sfert din teritoriul Japoniei și care reprezentau 
o sursă vitală de bani și resurse umane. În al doilea rând, influenţa socială 
uriașă a castei samurailor, atât de periculoasă, a fost folosită în avantajul 
guvernului. Acest aspect a fost vital pentru succesul reformei. Prestigiul 
conducătorilor de talia lui Saigo Takamori si Yamagata Aristomo” i-a 
încurajat pe samurai, care s-au pus în slujba regimului Meiji ca ofiţeri, 
birocrati, oameni ai legii și funcţionari publici. Disciplina socială pe care au 
exercitat-o în mod tradițional, în special în zonele rurale, i-a ajutat pe 


aceștia să mențină sub control răscoalele țărănești care, în China, aproape că 
au răsturnat regimul Qing de la Pekin. În al treilea rând, spre deosebire de 
ce se întâmplase în China, în Japonia existau mai multe șanse ca 
împăratul — izolat vreme îndelungată — să poată fi „reinventat“ ca simbol al 
noii puteri, ca figură divină a religiei populare, cu tot cu alaiul sáu de preoţi 
si de altare.% In fine, nivelul remarcabil al unităţii etnice nipone a 
neutralizat orice sursă de dezbinare internă și a consolidat noul stat 
împotriva influențelor străine. 

Această putere politică ar fi avut prea puţină greutate dacă reformatorii ar 
fi dat greș pe cel de-al doilea front. Autoconsolidarea economică era la fel 
de vitală precum cea politică. Eșecul economic ar fi fost calul troian prin 
care influenţa externa s-ar fi transformat în control extern. Ceea ce se putea 
întâmpla în numeroase feluri. Comerciantii vestici ar fi pretins un acces 
lărgit și ar fi presat guvernele țărilor de provenienţă să intervină. O cale și 
mai subtilă ar fi fost dependenţa financiară a guvernului de la Tokyo fata de 
creditorii străini dacă acest guvern s-ar fi împrumutat masiv din afară. Cel 
mai grav aspect ţinea de faptul că intrarea anevoioasă în lumea volatilă a 
comerțului internațional presupunea un mare risc de falimentare, iar un 
regim falimentar, discreditat și vulnerabil, se putea apăra cu greu în fata 
intervenţiei străine. Dar japonezii s-au eschivat cu un remarcabil succes 
acestor pericole. Nu trebuie să cădem totuși în păcatul exagerărilor. 
Industrializarea a fost un proces lent. În 1880, două treimi din exporturile 
Japoniei erau reprezentate de mătase neprelucrată și de ceai. În 1887, 
aproximativ 90% din comerțul extem al Japoniei era administrat de 
comercianţi străini.” În 1890, în Occident era ușor să vezi Japonia ca un 
stat oriental pitoresc, a cărui solvabilitate depindea de o gamă restrânsă de 
exporturi de mărfuri. Fundaţia independenţei economice și a dezvoltării 
industriale fusese deja turnată. În industria-cheie a tesáturilor din bumbac 
producţia internă a egalat importurile în 1880, iar în 1883 Japonia a început 
să exporte aceste materiale. Instituțiile fundamentale din spatele 
succesului comercial și industrial — băncile specializate în comerțul exterior, 
bursele de schimb (zaibatsu) care combinau manufactura si negotul, precum 
și subventiile din partea guvernului — erau stabilite. Inflaţia din anii 1870 
(rezultatul emiterii necontrolate de bancnote) a început să scadă în anii 1880 
și s-a bătut o monedă stabilă. În această fază crucială a tranziţiei, Japonia nu 


s-a împrumutat aproape deloc din străinătate. Capul Horn al modernizării — 
colapsul financiar și revolta socială — fusese înconjurat. 

Japonia a urmat, însă doar superficial, aceeași rețetă ca reformatorii Qing. 
Statul a încurajat comercianții să se implice în societăţile industriale si 
navale și le-a subventionat eforturile. O mare prioritate s-a acordat fabricării 
de armament modern. Statul a trebuit să recunoască pretenţiile de acces, 
securitate comercială și taxe moderate ale comercianților străini. Japonezii 
aveau deja un avans fata de chinezi în anii 1880, iar în 1914 diferenţele 
dintre cele două tari erau deja remarcabile. Parte din acest succes s-a datorat 
elementelor pozitive pe care regimul Meiji le-a moștenit de la regimul 
Tokugawa. Japonia „tradițională“ fusese o societate cu un nivel de educaţie 
înalt și cu meșteșugari extrem de talentaţi. Avea, de asemenea, o economie 
centralizată remarcabilă cu sediul la Osaka și Edo. În Japonia exista o lungă 
tradiţie a familiilor de comercianti-bancheri, precum celebra familie Mitsui, 
cu afaceri din anii 1600, care a iniţiat zaibatsu. Au existat domenii vaste 
unde s-a urmărit comerțul extern si tehnologia occidentală cu mult înaintea 
restauratiei. Toate aceste argumente pot fi totuși contrazise. Japonia sub 
regimul Tokugawa nu a fost o economie cu o piaţă liberă. Veniturile sale 
erau „mult sub nivelul“ altor state unde industrializarea s-a desfășurat cu 
succes în secolul al XIX-lea.” Caznele transformărilor economice ar fi 
putut determina ușor o batere în retragere sau ar fi putut provoca haos. 
Intrarea târzie a Japoniei în economia internaţională cerea o mare rezistență 
din partea statului și o ordine socială ușor de guvernat. Japonia a demonstrat 
aceste calități excepţionale. Casta samurailor, ai cărei seniori avuseseră un 
cuvânt de spus în procesul de restaurare, domina noul stat. Guvernele 
conduse de samurai au luat împrumuturi de la marii comercianti-bancheri si 
le-au achitat apoi prin vânzarea societăţilor finanţate de guvern.!% A fost 
vorba despre o alianță de conjunctură împotriva a doi dușmani: Vestul și 
ameninţarea tulburărilor pe plan local. Táránimea avea cel mai mult de 
pierdut. Cu ajutorul noii armate „naţionale“ și al jandarmeriei, regimul 
Meiji putea reprima răscoalele țărănești, putea aplica taxe funciare 
nemaiauzite și putea concentra puterea economică în mâinile seniorilor 
rurali.” "Țăranii au fost cei care au plătit scump după deflatia din anii 1880, 
când prețurile au scăzut periculos. Adoptarea metodelor, regulilor si 
instituţiilor occidentale de către japonezi era destul de reală. Dar la baza 


„capitalismului samurailor“ s-a aflat exploatarea necruțătoare a țărănimii 
pentru subvenţionarea efortului de independenţă industrială și comercială. 
Este posibil ca aceste caracteristici ale tranziţiei Japoniei să o fi făcut unică. 
Factorii cruciali în cursa ei contracronometru au fost economia 
preindustrială avansată, exceptionala ordine socială și politică demonstrată 
după restaurare, situarea geografică, departe de Vest și armele acestuia de 
foc, și o sincronizare a autoconsolidării care a început cu mult înainte de 
1890, când puterea occidentală și-a făcut simțită prezenţa in Asia pacifică. 
În cazul Imperiului Otoman, aceste caracteristici fie au lipsit, fie au 
funcţionat în detrimentul imperiului. La sfârșitul anilor 1880, rezultatul a 
fost supunerea la o formă de tutelă economică și la perspectiva adâncirii 
dezintegrării si a divizării teritoriale în fata puterilor occidentale, ale căror 
dispute pe tema „bolnavului Europei“ păreau uneori principalul motiv al 
supravieţuirii sale. Era adevărat, desigur, că guvernele otomane aveau o 
moștenire geografică mult mai puţin favorabilă decât chinezii sau japonezii. 
Imperiul Otoman nu era compact, așa cum era Japonia, și nici nu poseda o 
zonă agricolă eficientă în interiorul ţării, asa cum avea China. Întins pe trei 
continente, Imperiul Otoman era, în 1830, expus puterii maritime europene 
din mai multe parti. Pe lângă graniţele „externe“ cu Europa, din Balcani, 
acesta trebuia să apere si o serie de granite „interne“ împotriva triburilor, 
nomazilor și beduinilor: în Anatolia (împotriva kurzilor), în Jezireh (Irakul 
modern, cu majoritatea sa șiită), în Siria (în regiunile unde arabii din deșert 
exercitau din ce în ce mai mult presiuni în zonele marginale cultivate) și în 
îndepărtatul Yemen, polul sudic al imperiului. Se poate spune că, la 
începutul anilor 1830, echilibrul său strategic suferise prejudicii 
ireversibile." Dar liderii otomani s-au împăcat mult mai repede decât 
China și Japonia cu gândul că supraviețuirea imperiului depindea de 
aplicarea deliberată a tehnicii occidentale asupra structurii sociale și politice 
a imperiului lor islamic. 

Acest proces începuse deja în 1820 prin lichidarea corpurilor de ieniceri și 
înlocuirea lor treptată cu o armată mai apropiată de structura europeană. În 
timpul teribilei crize din anii 1830, nevoia de schimbări drastice s-a 
manifestat mai acut în urma atacurilor ruse dinspre nord și a încercărilor de 
răsturnare a guvernului de către viceregele otoman al Egiptului susţinut de 
francezi. Pentru a-i îmbuna pe englezi, aliaţii lor vitali, Constantinopolul s-a 
învoit să deschidă pieţele pentru comerțul extern în 1838. În 1839 au fost 


anunţate reforme de amploare care au devenit cunoscute sub denumirea de 
Tanzimat sau „reorganizare“ — poate si pentru a cosmetiza imaginea 
imperiului și a obţine sprijinul puterilor europene. Conform Edictului de la 
Gülhane, toti supușii otomani aveau să capete drepturi egale (punând capăt 
vechii diferențieri dintre musulmani și necredincioși), protecţia persoanei și 
a bunurilor le era garantată, iar noi reglementări au fost introduse și în 
sistemul de impozitare și în administrarea armatei și a sistemului legislativ, 
mai mult sau mai puţin pe modelul unui stat european „avansat“ precum 
Franţa. În epoca „Ianzimatului“ ce a urmat, din 1839 până în 1876, sultanii 
otomani (Abdul Mejid, 1839-1861, Abdul Aziz, 1861-1876) s-au dedicat 
„autoconsolidării“ ce ar fi trebuit să ocrotească imperiul împotriva 
presiunilor economice, politice și ideologice ale Europei. Patru oameni de 
stat cu viziuni reformatoare, Reshid pașa, Fuad pașa, Ali pașa și Midhat 
pașa s-au zbătut să acorde guvernului central și miniștrilor săi mai mult 
control asupra unui tărâm din ce în ce mai descentralizat și mai rebel. Au 
reorganizat armata și, prin serviciul militar obligatoriu, i-au mărit efectivele 
(de la 24 000 de soldati în 1837 la peste 120 000).!% După ratificarea legii 
provinciilor (vilayetului), în 1864, a fost impus un sistem uniform de 
administrare a acestora și s-a redus puterea de decizie a demnitarilor locali. 
Au promovat un învățământ laic pentru a pregăti o nouă generaţie de 
funcţionari și de ofiţeri în tehnicile și legile occidentale si pentru a reduce 
influenţa clerului. Au creat un minister de finanţe și un sistem bugetar, au 
fondat Banca Imperială Otomană, pentru ca ea să servească anumitor 
scopuri ale băncii centrale. Şi, mai presus de orice, au depus uriașe eforturi 
pentru a promova un nou concept de cetățenie otomană care să înlocuiască 
vechiul regim al millet-ului nonmusulman și al comunităţilor religioase, 
grupate laolaltă și considerate inferioare „nucleului“ populaţiei musulmane, 
de a cărei loialitate depinsese întotdeauna puterea sultanului. Vorbim aici de 
un program absolut eroic. 

Prin 1880 roadele acestui mare efort în vederea reformei păreau modeste, 
iar costurile erau prohibitive. În 1878, imperiul suferise o serie de pierderi 
teritoriale devastatoare. Aproape toate provinciile europene de sub ocupaţie 
otomană, a căror populaţie era majoritar creștină, au fost smulse de sub 
controlul turcilor. "Ţara Românească si Moldova, autonome încă din 1820, 
au devenit România independentă. Serbia a anexat sangeacul Niș. Bulgaria 
și-a câștigat autonomia și a putut fuziona cu regiunea sa sudică, Rumelia de 


Est, câţiva ani mai târziu. Muntenegru a devenit stat suveran. Bosnia și 
Herţegovina, cu o mare populație musulmană, au fost puse sub tutela 
Imperiului Habsburgic. Ca si cum aceste pierderi nu ar fi fost de ajuns, 
insula Cipru, aflată sub ocupaţie otomană încă din 1571, a fost obţinută, dar 
nu anexată oficial, de Marea Britanie, ca recompensă pentru sprijinul 
acordat Rusiei, în timp ce Rusia a pus stăpânire pe provinciile Kars și 
Ardahan din estul Anatoliei. Înainte de aceste pierderi catastrofale, guvernul 
otoman a fost forțat să acorde regim special, sub control străin, în districtul 
creștin din Liban („Muntele“) și în Creta, unde creștinii vorbitori de limbă 
greacă s-au răsculat între 1866 și 1869. La scurt timp după aceea, Egiptul și 
Tunisul, aflate practic sub ocupaţie otomană, au fost cucerite de britanici, 
care au luat Egiptul în 1882, și de francezi. Această criză a anilor 1870 nu a 
fost doar de natură politică. Efectele sale au fost inráutátite de dezastrul 
financiar. În 1875, guvernul otoman nu și-a putut plăti datoria externă și a 
intrat în faliment. Preţul redobândirii respectabilitátii sale financiare a fost 
acceptarea unui regim draconic de inspecții și controale. După 1881, 
Administraţia Datoriei Publice Otomane, alcătuită și supervizată de 
bancheri și demnitari europeni, a putut revendica prima profiturile otomane 
pentru a-și plăti creditorii, vărsând restul banilor în vistieria guvernului 
sultanului. Din punct de vedere material, dar și simbolic, imperiul devenise 
practic dependent. 

În lumina acestor evenimente, Tanzimatul nu a contribuit nici pe departe 
la autoconsolidare, ci la automutilare, chiar mai grav. În realitate, 
reformatorii Tanzimatului se confruntau cu presiuni interne si externe mult 
mai înfricoșătoare decât cele cu care se luptau omologii lor din Asia de Est. 
Din punct de vedere strategic, otomanii erau vulnerabili în fata puterii 
militare a Rusiei — pe care poate doar rivalii europeni ar fi putut-o 
reprima —, iar situaţia turcilor era si mai dramatică din pricina declinului 
puterii lor maritime. Invazia rusă din 1877 a dus mai departe la pierderi 
teritoriale la Congresul de la Berlin din 1878. Punctul slab al guvernării 
otomane a fost respingerea minorităţilor creștine care au făcut apel, la 
rândul lor, la intervenţia statelor europene. Cu timpul, problema s-a 
acutizat. Răspândirea „spiritului naţional“ în restul Europei a contaminat și 
minoritățile din Imperiul Otoman care au rămas permanent în contact cu 
comunităţile lor etnice din afara imperiului. Schimbarea economică de pe 
urma căreia comercianții greci au profitat mai mult decât musulmanii, de 


exemplu, a determinat formarea unui electorat mult mai articulat în privinţa 
drepturilor politice și a amenințat să discrediteze înalții preoţi prin 
oblăduirea cărora sultanii își conduseserá enclavele creștine. Noii 
„naționaliști“ susțineau că identitatea trebuie căutată în statul teritorial și nu 
în apartenenţa religioasă. Însăși reforma Tanzimatului a consolidat 
încrederea în creștinii educati. În aceste condiţii, speranţa „reformatorilor“ 
că creștinii vor accepta o cetăţenie otomană comună sau „osmanlie“ și vor 
trece sub tăcere diferendele, într-o loialitate comună față de sultan, era puţin 
probabil să se realizeze. Drept dovadă, când Midhat pașa a încercat 
aplicarea acestui program în Bulgaria, în anii 1860, s-a văzut atacat din 
toate direcţiile.'% Foarte multi musulmani priveau diluarea caracterului 
islamic al imperiului drept profund ofensatoare, întrucât acest fenomen 
însemna marginalizarea imamilor, a clasei locale de eruditi, depozitarii 
moștenirii legale și teologice. Însemna, totodată, deplasarea fundamentului 
imperiului dinspre temelia solidă a devotamentului musulman spre 
nisipurile mișcătoare ale unei înţelegeri cu creștinii. Sentimentele 
antireformă erau si mai accentuate de resentimentele fata de centralizarea 
birocraţiei ca urmare a reformei și de furia iscată de faptul că sute de mii de 
refugiați musulmani fuseseră alungaţi de ruși din Caucaz.'% Stabilirea 
acestor refugiaţi în provinciile otomane au atras acutizarea conflictelor 
etnice și religioase până au atins punctul maxim, în anii 1870. 

Teoretic, o administraţie puternică si bine finanțată ar fi câștigat bătălia 
pentru controlul local și i-ar fi respins pe inamici cu mai multă hotărâre. 
Reformatorii au fost învinși și pe acest front. După costurile uriașe 
presupuse de Războiul din Crimeea (1854-1856), au fost obligați să se 
împrumute în străinătate, dar apoi au administrat împrumuturile în mod 
catastrofal. La începutul anilor 1870, dobânzile anuale pentru aceste 
împrumuturi reprezentau două treimi din veniturile publice, iar pentru unele 
împrumuturi dobânzile erau si de 30% pe an.'” Deși veniturile au crescut cu 
aproape 50%, vechea practică a taxei funciare și a controlului direct asupra 
colectării taxelor rămăsese încă în funcţiune. Otomanii au pariat pe 
dezvoltarea comerțului pentru a-și umple vistieriile, dar comerțul a avut o 
creștere mult mai lentă decât în alte parti ale lumii,'% iar tulburările politice 
au afectat atât comerțul, cât și capacitatea de împrumut a imperiului. 
Acţiunile de industrializare ale statului au fost extrem de lente, iar exportul 
materiilor prime a încurajat dezvoltarea enclavelor în jurul porturilor — o 


tendinţă care s-a accentuat ca urmare a rețelei de comunicaţii deficitare din 
interiorul imperiului.!% O foarte mică parte din împrumuturile pe care 
guvernul le-a luat au ajuns propriu-zis în construirea infrastructurii, a căilor 
ferate, de pildă. Contrastul cu Japonia din regimul Meiji era izbitor. 
Diversitatea etnică și lipsa unei caste precum cea a samurailor care să 
menţină ordinea socială și politică au fost dublate de un model de 
dezvoltare economică în care controlul străin a fost „covârșitor“. 

În pofida loviturilor primite, Imperiul Otoman nu s-a destrămat si nici nu 

a alunecat cu ușurință sub puterea europeană. Pierderea majorităţii 
provinciilor europene a făcut din imperiu un stat preponderent turc, arab și 
musulman. Sub conducerea sultanului Abdul Hamid al II-lea (1876-1909), 
guvernarea otomană a devenit mai înțelegătoare fata de mișcările 
panislamice și mai conștientă de rolul său în lume ca apărător al locurilor 
sfinte, unde veneau din ce în ce mai multi pelerini islamisti, cu vapoarele cu 
aburi sau cu trenul, din India si din Asia de Sud-Est. Totodată, programul 
initial de reforme a fost împins în fata. Mecanismul statului începea să se 
modernizeze treptat. Reţeaua de căi ferate s-a lărgit. Controlul militar si 
administrativ s-a extins mai mult în provinciile arabe. Otomanii pierduseră 
lupta pentru păstrarea imperiului multietnic pe care îl ridicaseră în secolul al 
XVI-lea. După 1880 au început o nouă cursă pentru consolidarea teritoriilor 
rămase, înainte ca o nouă confruntare cu europenii sau un nou avânt al 
naţionalismului arab să spulbere imperiul lui Abdul Hamid. 
Alte două state din Orientul Mijlociu au fost, de asemenea, atrase în cursa 
contracronometru. Soarta celor două avea să fie diferită. Primul a fost 
Egiptul care, oficial, era încă parte din Imperiul Otoman. Sub administraţia 
guvernatorului otoman Mehmet Ali, trimis de sultan după alungarea 
invadatorilor francezi, autonomia din era mamelucilor a devenit limitată. 
Mehmet Ali a construit un stat autoritar în jurul noii sale armate.!!! Ambitia 
sa era să construiască un imperiu egiptean care să se întindă din Sudan până 
în Siria, iar el să devină stăpân al ținuturilor arabe. De două ori a fost foarte 
aproape să-l dea jos pe sultan; de fiecare dată a fost împiedicat de puterile 
europene. În schimb, a fost nevoit să deschidă graniţele pentru comercianții 
europeni și să renunţe la experimentul său costisitor de înfiinţare a unor 
fabrici administrate de stat. Mehmet Ali a murit în 1849, dar măcar o parte 
din planurile sale márete au fost duse mai departe de urmașii săi, Said 
(1854-1863) si Ismail (1863-1879). 


Pentru cei doi conducători, scopul suprem a fost să dobândească, oficial, 
pentru dinastia lor egalitate cu sultanul otoman și independenţă fata de 
guvernul otoman care controla relaţiile cu străinii, stabilea efectivele 
armatei și, asa cum s-a întâmplat in 1879, îi putea revoca. Amândoi au 
urmărit întemeierea unui stat monarhic, nu a unuia „naţional“, în care 
conducătorul deținea puterea supremă. Elita „turco-cercheză“ (un amestec 
de mameluci din vechea gardă conducătoare și de susținători turci și 
albanezi ai lui Mehmet Ali) avea să plătească pentru statutul său privilegiat 
într-o societate „preponderent“ arabă prin devotamentul nestramutat fata de 
protectorul său. Ambii conducători au înţeles că șansa lor de reușită 
depindea de creșterea rapidă a bunăstării agricole. 

Semnele erau de bun augur. Cererea de bumbac egiptean pe pieţele 
Europei industrializate era enormă, dar pentru a putea fi satisfăcută era 
nevoie de o revoluţie agrară. Suprafaţa terenului arabil a crescut cu 60% 
între 1813 si 1877.!? Mlaștinile deltei mai jos de Cairo au fost asanate si 
curățate. Un sistem permanent de irigaţii alimentat de rețeaua de canale si 
de baraje a venit să înlocuiască dependenţa de inundaţiile anuale și a dublat 
producţia. La jumătatea anilor 1860 investiţiile străine au crescut și au 
apărut băncile cu capital străin care slujeau interesele noii clase de bogătași. 
Orașul Alexandria a înflorit de-a dreptul, fiind principalul port de la 
Mediterană pentru operarea exporturilor. În Cairo s-a ridicat un cartier 
european pe malul Nilului, cu un nou palat regal, bursă de schimb, operă și 
bulevarde aranjate după moda pariziană." Birocratia a fost centralizată, a 
apărut o nouă clasă de moșieri, a apărut o nouă legislaţie liberală a 
proprietăţii și s-a dezvoltat o largă comunitate de străini (circa 100 000 
înainte de 1870, comparativ cu Iranul, unde numărul acestora era sub 1 
000). Egiptul părea să fie modelul unui stat „dezvoltat“, un triumf din 
punctul de vedere al reformei, o Japonie a islamului. A atras serviciile 
aventurierilor europeni — cum a fost Charles „Chinezul“ Gordon, cunoscut 
mai târziu ca Gordon „din Khartoum“, trimis să conducă Sudanul și să 
elimine sclavia (ce exemplu mai bun de atât putea exista în privința 
modernităţii suveranului?). Dobândirea independenţei era doar o chestiune 
de timp. Poate avea să se întâmple în timpul următoarei crize a Imperiului 
Otoman. Între timp, Ismail, care obținuse titlul de „kediv“ în 1867, era 
descris astfel într-un ghid al țării redactat pe un ton autoritar: „Înălțimea Sa 
vorbește franceza ca un parizian... De ești inginer, negustor, gazetar, 


politician, agronom sau orice altceva, vei simţi curând că ţi-ai aflat egalul si 
în inteligenţă, si în cunoastere.“'"4 

Canalul Suez ar fi trebuit să fie și pentru Said, și pentru Ismail o 
încununare a realizărilor lor." Costurile au fost uriașe, dar răsplata a fost pe 
măsură. Veniturile aduse la buget aveau să constituie o nouă sursă de 
bogăţie. Legătura cu Nilul, prin Canalul de apă dulce, a înlesnit cultivarea 
de noi terenuri. Suezul promitea, mai presus de orice, uriașe avantaje 
geopolitice. Odată ce conducătorul Egiptului a devenit gardianul celei mai 
valoroase porti maritime din lume, marile puteri europene au recunoscut 
necesitatea apărării acestuia împotriva oricărei amenințări și au înţeles 
importanţa independenţei Egiptului. Nu e de mirare că Said a fost 
înduplecat să primească o mare parte din compania fondată de către de 
Lesseps pentru a construi canalul. Când preţurile bumbacului au explodat, 
în anii 1860 (când Sudul american a fost izolat de blocade și apoi devastat 
de invazie), Ismail a putut să se împrumute de la băncile din Europa până 
când datoria națională a ajuns la 100 de milioane de lire. Dar, după ce preţul 
bumbacului a început să scadă, spre jumătatea anilor 1870, și înainte ca 
profiturile canalului să înceapă să apară (a fost inaugurat în 1869), explozia 
speculațiilor s-a transformat într-un fiasco financiar. În 1875, Ismail a fost 
nevoit să-și vândă acţiunile guvernului britanic pentru 4 milioane de lire — 
adică a patra parte din valoarea reală a acestora. Un an mai târziu, era 
ruinat, ca de altfel întregul Egipt. 

Sosise scadenta acestei curse contracronometru. Schimbările frenetice din 
ordinea socială egipteană au provocat nenumărate resentimente. Clasa 
moșierilor dorea cu disperare să pună capăt regimului autoritar. Imamii, al 
căror cartier general de la al-Azhar, în Cairo — jumătate moschee, jumătate 
universitate — era cel mai prestigios centru cultural din lumea islamică, 
respingeau categoric adoptarea practicilor străinilor necredincioși de către 
kediv, increngátura de legături corupte pe care o crease și stilul sáu de viata 
extravagant. Clasa arabilor educati ura dominaţia turco-cerchezilor din 
armată și birocraţia restaurată de Ismail după ce Said „cochetase“ la rândul 
său cu politica „arabă“. Toate aceste conflicte latente s-au suprapus pe o 
stare generală de nemulțumire: teama și suspiciunea fata de speculantii 
europeni; disconfortul moral provocat de exploatarea fără scrupule a 
cultivatorilor rurali (fellahin), principalele victime ale schimbărilor din 
domeniul agrar.'* Ostilitatea generală și-a găsit ecou prin gazetarii si in 


publicaţiile care au început să apară. Criza externă provocată de datoriile 
externe (și pretenţiile Europei de a controla finanţele Egiptului) a provocat 
și o criză internă, iar mărul discordiei era cine trebuia să ducă povara 
revendicărilor din afară. Canalul Suez — gândit ca o trambulină în lupta 
pentru independenţă totală — devenise calul troian al controlului străin și, 
literalmente, calea de acces a invadatorilor externi. 


Iranul a avut putin mai mult noroc, iar conducătorii săi au fost ceva mai 
rezervaţi. Exista, ce-i drept, si mai putin spaţiu de manevră pentru aceștia. 
Mehmet Ali își întemeiase statul pe puterea armatei si pe avutia sporită în 
urma exporturilor de bumbac. Suveranii dinastiei Qajar, care și-au 
consolidat puterea cam tot în aceeași perioadă, nu aveau resursele necesare. 
A fost mult prea greu pentru ei să pună la punct o armată care să-i țină la 
distanță pe agresorii străini si să controleze dezbinările interne: au fost 
nevoiţi, realmente, să se mulțumească cu o gardă imperială de 4 000 de 
oameni.!!! Sahii s-au lovit de antipatia clerului — imamii siiti —, a căror 
influenţă socială era mult mai mare decât a imamilor din Egipt.!!* Aceștia au 
trebuit să-și bazeze autoritatea pe alianțele cu diverse triburi, dat fiind că 
nomazii păstori reprezentau mai mult de o treime (poate chiar jumătate) din 
întreaga populaţie și formau o armată în devenire. Nu exista o rezervă de 
pământuri „virgine“ cu care să răsplătească o elită ascultătoare sau cu care 
să finanţeze un corp birocratic mai extins. Şi, deși economia iraniană a 
cunoscut o revenire însemnată după haosul și dezordinea de la sfârșitul 
secolului al XVIII-lea, nu existau rezerve de bumbac cu care să atragă 
investiții străine sau cu care să acopere costurile unui program de 
îmbunătăţiri publice în domeniul irigatiilor, al căilor ferate și al drumurilor. 
Tara a rămas într-un acut stadiu de descentralizare, în care tribul si 
subtribul, comunitatea sătească, breasla meșteșugarilor, cartierul sau 
sectorul urban, secta, religia sau limba erau singura sursă de identitate și 
principala cauză a dezbinării. Pe scurt, lipseau mijloacele de construire a 
unui stat dinastic puternic conform modelului egiptean. 

Suveranii Qajar au fost ameninţaţi de pericole externe cel puţin la fel de 
serioase precum cele cu care s-a confruntat Imperiul Otoman. Expansiunea 
Rusiei în Caucaz i-a costat scump pe otomani. Prin tratatele de la Gulistan 
(1813) și Turkmenhay (1828) au fost obligati să renunţe la Georgia si 
Armenia și să cedeze mare parte din Azerbaidjan. Ascensiunea puterii 
maritime a Marii Britanii din Golful Persic îi incomoda grozav. Marile 
triburi din sud s-au răzvrătit și exista pericolul ruperii alianței cu 
comunitățile de coastă, precum Khorramshahr, al cărei mare șeic era de 
etnie arabă. La urma urmei, chiar și spre sfârșitul secolului, 'Teheranul era 
mai ușor accesibil dinspre Golf, navigând pe Marea Neagră și pe Marea 
Caspică și coborând apoi în sud, decât era pe uscat. Când Nasir al-Din a 


asediat Heratul (din Afghanistanul modern, o posesiune extrem de 
valoroasă a șahilor safavizi), în 1856, britanicii l-au obligat să disloce 
trupele bombardând Bushire și trimițând trupe la Khorramshahr. Nici un sah 
nu putea risca să piardă din prestigiu, având în vedere pericolul unei 
înfrângeri din partea trupelor străine sau al pierderii unei provincii, ceea ce 
ar fi condus la ruperea legăturilor care îi țineau unit imperiul multietnic. 

Sub conducerea lui Nasir al-Din (1848-1896) s-au depus unele eforturi 
pentru consolidarea puterii șahului. Modelul otoman al Reformei 
(Tanzimat) a fost hotărâtor.!!* S-au pus bazele unui colegiu pentru 
răspândirea cunoștințelor din Occident și pentru educarea unei noi clase 
administrative. Această scurtă etapă de „reformă“ a coincis însă cu 
ascensiunea babismului, un curent al disidentilor musulmani, care denunța 
corupţia clasei conducătoare. Când unul dintre acești disidenti a încercat sá- 
| asasineze pe șah, mișcarea a fost înăbușită: șahul și imamii au strâns 
rândurile. Ministrul însărcinat cu reforma a fost condamnat la uitare, atât în 
viaţa politică, cât și în viaţa de zi cu zi. Dar, cu toate că autoritatea șahului 
depindea încă în mare măsură de o iscusită manipulare a comunităţilor și a 
intereselor, au apărut unele semne ale unei clase politice mai unite. Granița 
cu Imperiul Otoman a fost stabilită în 1847; în 1866 s-a proclamat controlul 
Teheranului în Sistan și Balochistan; iar în 1872 s-au stabilit graniţele cu 
Afghanistanul.!% Influenţa islamului siit — principala sursă de identitate 
culturală — a devenit mai puternică, în parte ca urmare a luptei cu mișcarea 
babista.'*' Influenţa birocraţiei s-a extins treptat, iar legislaţia statului a 
înlocuit Sharia în ceea ce privea problema proprietății.” Liniile de telegraf 
au unit Teheranul cu unele dintre provinciile sale. Exportul de opiu a adus 
prosperitate în vestul țării. La începutul anilor 1870 au apărut semne că se 
apropie o criză. 

Cel mai evident avertisment a fost înaintarea Rusiei. În 1859-1860, 
armata ţarului intra în Turkestan. În 1866, Rusia a anexat Taskentul. În 1873 
rușii erau deja în Kiva. S-au confruntat cu trupele din nord-estul domeniilor 
șahului și din orașul sfânt Meshed. Naser al-Din dispunea de mijloace 
reduse pentru a rezista. Veniturile scădeau vertiginos, în timp ce preţurile au 
căzut într-o spirală a inflaţiei. A pornit într-o călătorie în Europa pentru a 
cere sprijin. Nevoia de lichidităţi l-a obligat să ajungă la o înţelegere absolut 
păguboasă, „Concesiunea Reuter“. Prin această învoială, afaceristul Julius 
Reuter, fondatorul agenţiei de presă care îi poartă numele, primea cotă parte 


din profiturile oricărei afaceri din ţară — căi ferate, minerit, lucrări de 
irigaţii, fabrici — pentru suma de 40 000 de lire bani jos. Vâlva provocată de 
această concesiune și retragerea grabnică a șahului au dovedit cât de slabe 
erau şansele ca defensiva iraniană să primească întăriri în timp util. Nasir a 
ales o cale riscantă, dar inevitabilă: a permis intereselor comerciale străine 
accesul în tara. A crezut probabil că balanța se va echilibra. E foarte 
adevărat că rivalitatea dintre englezi și ruși era garantul cel mai bun că nici 
una dintre cele două tari nu va putea domina Iranul. Pe de altă parte, Iranul 
avea avantajul poziţiei sale geostrategice, al politicii descentralizate și al 
puterii elitei religioase. Rămânea de văzut dacă suveranii Qajar și 
independenţa Iranului aveau să poată supravieţui presiunii amestecului 
străin într-un teritoriu unde vesticii nu fuseseră văzuţi aproape niciodată." 
Multe state afro-asiatice s-au confruntat cu aceeași provocare precum 
China, Japonia și Imperiul Otoman la jumătatea secolului al XIX-lea; 
printre ele Abisinia (Ethiopia de azi) și Siam (în prezent, Thailanda). Teama 
de invazii și pericolul pierderii teritoriilor de graniţă erau la ordinea zilei. 
Localnicii nu aveau deloc încredere în comercianții europeni. Erau totodată 
disperaţi să-și modernizeze armatele și să-și mărească veniturile. Au mizat 
pe rivalitatile dintre europeni și și-au păstrat libertatea pe căi ocolite. Au 
jonglat cu metode de dezvoltare controlate de stat, uneori dând autorizaţii 
concesionarilor din Europa sau încurajând emigranții. Pretutindeni plutea 
temerea că schimbările drastice în statele unde puterea centrală era slăbită 
puteau duce la haos si la revolte si, implicit, la intervenţii din afară. Toate 
statele se confruntau cu aceeași realitate: în 1880, discrepanta dintre 
resursele tehnologice, financiare și demografice ale Europei și cele ale 
Afro-Asiei era din ce în ce mai adâncă. După 1880, cursa contracronometru 
intrase în linie dreaptă. 


6. LIMITELE ÎMPERIULUI 

6. Soldati francezi la Tianjin, in timpul Ráscoalei Boxerilor 


După 1880, graniţele Europei au continuat să se extindă ca și cum ocuparea 
lumii nonoccidentale nu ar mai fi fost decât o chestiune de timp. Cel mai 
vizibil semn a fost segmentarea rapidă a acelor zone din lume care 
scăpaseră atenţiei coloniștilor europeni în deceniile anterioare. Cel mai 
cunoscut este cazul Africii, împărţită între Marea Britanie, Franţa, Italia, 
Portugalia, Spania, Germania și regele Belgiei (cel din urmă tratându-și 
vastele teritorii ca pe o feudă), într-o serie de negocieri incredibile care au 
avut loc după 1884. Africa nu a fost totuși un caz unic. Au avut loc 
fragmentări de teritorii și în Asia de Sud-Est, și în Pacificul de Sud. 
Înaintarea Europei Extinse nu a fost doar un fenomen teritorial. A avut loc 
pe fundalul unei uriașe expansiuni a comerțului international si al creşterii 
fantastice (cu începuturi modeste) a rezervei de capital investite în regiuni 
considerate cândva prea riscante și deloc profitabile. Totul a coincis cu un 
val colosal de emigranţi din Europa, majoritatea alegând calea Americilor. 
Au fost însă destui și cei care s-au stabilit în Africa sau în Asia, precum și 
în capul de pod din nordul rusesc al Asiei. Misiunea culturală a Europei se 
manifesta acum mai puternic ca oricând, ei revenindu-i rolul de motor al 
progresului material și tot ea fiind sursa adevărului religios și filosofic. 
Europenii au fost unici in progresismul lor datorită evoluţiei fizice, sociale 
și religioase. Aceasta era carta „supremaţiei lor rasiale“. Şi, nu în ultimul 
rând, expansiunea Europei în teritoriile afro-asiatice care fuseseră cândva 
prea îndepărtate sau prea ostile reprezenta și un tribut adus supremației 
științifice și tehnologice a continentului. „Prăpastia intelectuală“ dintre 
europeni și (mai toate) celelalte civilizaţii părea mai adâncă la sfârșitul 
secolului. Unele zone din Europa intrau deja într-o a doua Revoluţie 
industrială, a electricităţii și a produselor chimice, în vreme ce lumea 
nonoccidentală nici măcar nu experimentase puterea cărbunilor si a 
aburului. 

Pentru prima oară în istoria lumii, rezultatul a fost impunerea unei ierarhii 
globale a puterii fizice, economice și culturale. Acest proces s-a desfășurat 
prin intermediul unor instituţii, practici și convingeri convenţionale aflate în 
echilibru până la izbucnirea celui de-al Doilea Război Mondial. Lumea la 
1900 era o lume imperială, lucru de neconceput în 1860: o lume de imperii 
teritoriale răspândite pe toată suprafaţa globului, sau de imperii neoficiale, 
tratate inechitabile și privilegii extrateritoriale asupra altor regiuni (pentru 
europeni), privilegii impuse cu ajutorul garnizoanelor și navelor militare. 


Noţiunile de drept international (inventate în Europa) respingeau 
revendicările de suveranitate (și erau menite să justifice intervenţia străină), 
cu excepția situaţiilor in care statul în cauză întrunea un „standard de 
civilizaţie“ aprobat în Europa. În teoria economică, și din ce în ce mai mult 
în practica economică, această lume imperială presupunea o diviziune a 
muncii. Puterile imperiale erau, mai mult sau mai puţin, și puteri 
industriale. Ele furnizau, sau încercau să furnizeze, produse finite, investiţii 
de capital, mijloace tehnice și mână de lucru calificată. Rolul coloniilor, sau 
al statelor „semicoloniale“ (China sau Argentina), era de a produce hrană, 
materie primă și bunuri cerute de lumea industrială și de a importa, în 
schimb, produse de manufactură si capital — o regulă economică ce a 
însemnat impunerea comerțului liber, în pofida intereselor locale și a 
pieţelor protejate. Din punct de vedere demografic, lumea imperială 
aparţinea albilor. Europenii erau mai mult sau mai puţin liberi (atât cât 
permiteau războaiele și perioadele de recesiune), liberi să emigreze unde 
doreau sau unde credeau că-și vor clădi o viață mai bună. Suveranii 
imperiali au promovat migraţia afro-asiatică pentru a-și dezvolta coloniile și 
au nesocotit revendicările comunităţilor locale care doreau să-și păstreze 
pământurile. Teoria culturală a acestei lumi imperiale a fost poate cea mai 
convingătoare trăsătură a sa. Europenii s-au convins pe ei înșiși, dar i-au 
convins și pe alţii că, deși civilizațiile și culturile noneuropene erau exotice, 
fascinante, romantice, frumoase, erau în același timp niște drumuri 
înfundate. Numai parcursul european era dovada „progresului moral și 
material“ — după cum titra un raport anual dat publicităţii de guvernul 
indian condus de britanici. 

Cunoastem, desigur, că sistemul impresionant de dominație europeană nu 
a fost niciodată complet sau durabil. Poate că un cetățean născut la 1890 în 
Imperiul Britanic — unitatea cea mai solidă a sistemului — ar fi putut trăi 
pentru a vedea declinul și prăbușirea acestuia. Una din întrebările esenţiale 
ale istoriei globale moderne este de ce s-a întâmplat asta. Răspunsul se află 
în criza mondială dintre 1914 și 1945. Unele indicii s-au făcut simţite încă 
din era precedentă. „Colonialismul global“ a fost o structură impresionantă. 
Dar a fost o structură ridicată în grabă, iar fundaţia ei era superficială. În 
realitate, echilibrul ei a depins de un cumul de condiţii care nu au putut 
rămâne stabile. Diplomaţia imperialistă, la fel ca economia și ideologia 


specifice ei, s-a dovedit a avea un „defect congenital“ ce nu putea fi 
vindecat. 


VIZIUNI ASUPRA IMPERIULUI 


După 1880, devenise evident că lumea se micșorase. Acest enunţ era parte a 
reacției la răspândirea mijloacelor de comunicație. Vapoarele cu aburi, căile 
ferate și telegraful electric fuseseră adoptate în Europa și în America de 
Nord începând cu anii 1830 și 1840. În 1870, europenii colonizau noi și 
vaste regiuni de pe glob, croindu-si drum în parti ale lumii unde călătoriile 
erau anevoioase și costisitoare, iar informaţia, precară. Deschiderea 
Canalului Suez în 1869 a însemnat deschiderea către est a liniilor de 
navigaţie și a serviciilor lor programate, creându-se un traseu imens pentru 
transportul comercial maritim până în Shanghai și Yokohama. Cablurile 
subacvatice și liniile de telegraf transmiteau acum știrile comerciale și 
politice din Asia de Est în Europa în numai câteva zile și, mai apoi, în 
Câteva ore. Căile ferate au fost cele care au revoluționat cel mai mult 
noțiunea de distanță. Sfârșitul secolului al XIX-lea a fost cea mai prosperă 
eră a imperialismului căilor ferate. Englezii și francezii au construit căi 
ferate coloniale în vestul, estul și sudul Africii pentru a lega teritoriile din 
interior în plin avânt de capetele de pod de pe coaste. Compania Căilor 
Ferate Transcaspice (1880-1888) a purtat puterea rusească până în Asia 
Centrală. Compania Căilor Ferate Transsiberiene (1891-1904), cel mai 
grandios proiect imperial, a fost gândită să transforme estul sălbatic al 
Rusiei într-o prelungire a Europei. Alte linii ferate au fost proiectate la scară 
mare, dar nu au fost duse până la capăt: linia Bagdadbahn care să lege 
Hamburgul de Basra (la Golful Persic), o linie „transiraniană“ care să lege 
Europa de India si un proiect al lui Cecil Rhodes, o linie ferată de la Cairo 
până în coloniile africane ale Marii Britanii. Drumurile de fier aveau să 
schimbe cursul istoriei, spunea marele geograf britanic Halford Mackinder. 
„Epoca columbiană“, când puterea maritimă însemnase totul, făcea loc unei 
noi epoci de imperii ale uscatului care necesitau resurse imense și erau 
practic inexpugnabile.! 

Spre sfârșitul secolului, nici o zonă din lume nu putea fi considerată 
imună la efectele transformatoare ale revoluţiei comunicaţiilor. Lumea 
devenise rapid — sau era pe cale să devină — un spaţiu unic datorită naturii 


sale strategice și relaţiilor economice. Scurtarea distanțelor a fost clișeul 
epocii victoriene târzii. Înghesuiala cordială cu care erau obișnuiți europenii 
pe continentul lor aglomerat a fost reprodusă la scară globală. Tendintele 
conflictuale cu care europenii erau atât de obișnuiți — rivalități comerciale, 
frictiuni diplomatice si animozitáti culturale — cereau soluţii globale, nu 
numai continentale. Societatea internationalà, un concept european, trebuia 
lărgită pentru a asimila statele noneuropene cu care existau legături mai 
frecvente și mai constante. În aceste condiţii, era lesne de crezut că lumea 
se îndrepta către interdependenta universală pe care comercianții liberi de la 
jumătatea secolului, precum Richard Cobden, au privit-o ca pe garantul 
fundamental al progresului și al păcii generale. Dar parcurgerea acestui 
viitor „cosmopolit“, agreat de multi gânditori liberali, a fost un contracurent 
care, analizat retrospectiv, a definit de fapt epoca. 

În capitolele anterioare am observat deja că avutia si puterea, mereu în 
creștere, din lumea euro-americană au încălcat sfera multor societăți 
africane și asiatice. Unele au fost cotropite, altele au fost doar tulburate, iar 
altele dintre ele au fost avertizate asupra faptului că, fără o restructurare 
grabnică, șansele lor de supravieţuire ca state autonome erau foarte mici. 
Până în 1870, proporţiile și viteza schimbărilor erau încă sub semnul 
întrebării. Resursele europene erau limitate. Mișcările de rezistență și 
revoltele din coloniile lor au împiedicat guvernele europene să-și asume noi 
responsabilităţi. „Să înţeleagă compatrioţii noștri din China că nu dorim a 
ne asuma responsabilitatea unei a doua Indii“?, titra ziarul The Times în 
1875. Capacitatea de refacere a statelor afro-asiatice era încă o variantă 
plauzibilă. În anii 1870 s-au petrecut nenumărate schimbări în domeniul 
maritim. Până la finele deceniului, s-a dezlántuit o mare criză geopolitică pe 
tot cuprinsul statelor independente din Afro-Eurasia: în Magrebul nord- 
african, în Africa Subsahariană, în Orientul Mijlociu care cuprindea 
Imperiul Otoman, Egiptul și Iranul, în hanatele Asiei Centrale și în China. 
Şi iată-ne aflaţi în faţa unor state aparent în declin — ceea ce un om de stat 
contemporan a numit „statele în agonie“, iar un altul, „statele orientale 
supraviețuitoare“. Sistemele lor politice se aflau în pragul colapsului. 
Ordinea internă scăpa de sub control. Situaţia lor financiară era în haos. Nu- 
și puteau apăra graniţele, deseori prost trasate. Nu aveau mijloace pentru 
apărarea proprietăţii sau a individului. Violentele, tâlhăria și fanatismul 
religios amenințau vechea lor ordine socială. Ce avea să se aleagă de ele? 


Această combinaţie cu extindere la nivel global și slăbiciune sau decădere 
a statelor noneuropene a fost cea care a neliniștit și alarmat opinia 
contemporană. Să explicăm așadar această nerăbdare cu care politicienii, 
diplomaţii, comercianții, coloniștii și misionarii europeni au abordat 
problema viitorului lor „imperialist“. Estimările lor au fost croite după trei 
scenarii diferite. Lumea ca „sistem unic“ susținut de eșafodajul căilor ferate 
și al legăturilor financiare și comerciale invizibile era o perspectivă a 
belsugului. Comerţul avea să se extindă, investiţiile aveau să înflorească si 
noi pământuri aveau să fie alocate pentru producţia comercială. Sfera 
influenţei europene — a celei religioase, printre altele — avea să crească 
proporţional. Nu e de mirare că au luat naștere afaceri speculative și că au 
apărut lobby-uri de interese speciale cu scopul de a strânge fonduri, de a 
face publicitate și de a face presiuni asupra guvernelor pentru ajutor. În 
noua economie mondială se puteau câștiga noi averi. Al doilea scenariu era 
mai pesimist. Senzatia de accesibilitate a lumii, scăpată de sub barierele 
impuse de distanţă, era dublată de teama generalizată că lumea devenea 
rapid neîncăpătoare. În 1893, tânărul istoric Frederick Jackson Turner a 
făcut declarația legendară că frontiera Americii s-a închis, după care au 
urmat avertismente similare din Australia și Noua Zeelandă.” Fără 
„pământurile libere“ de pe continent care să le absoarbă energiile, europenii 
s-ar fi văzut nevoiţi să lupte pentru controlul tropicelor, precum și al 
pământurilor si al comerțului naţiunilor aflate în agonie. În zonele unde 
ordinea locală se clătina nu era nevoie decât de forța unei puteri străine. Un 
tratat, o linie de cale ferată, o bancă sau o bază militară ar fi creat un 
protectorat, un client diplomatic, o zonă exclusivă de comerţ. Oportunismul 
si vigilenta au fost preţul supravieţuirii în această ordine mondială viitoare. 
Dar rezultatul ar fi fost o rivalitate si mai acerbă între puterile europene, cu 
un risc din ce în ce mai mare ca acestea să ajungă la conflict. 

Mai exista și un al treilea scenariu, care atrăgea după sine noi motive de 
neliniște. Observatorii niponi, chinezi, indieni, africani și din Orientul 
Mijlociu considerau că pericolul era reprezentat de detașarea arogantă a 
intervenţiei europene ce le putea distruge unitatea socială și încrederea în 
propriile culturi. Cu cât statele lor erau mai accesibile pelerinajului și 
comerțului european, cu atât mai ușor era pentru interesele și influenţele 
străine să-și urgenteze apărarea, să întemeieze noi enclave și să submineze 
autoritatea locală. Chiar și în Asia de Est a fost ușor să ne imaginăm un 


viitor nu îndepărtat în care comerțul occidental, puterea maritimă, bazele, 
porturile comerciale și misionarii au segmentat regiunea, au perturbat 
cultura si au impartit-o pentru cuceriri după voie. Lumea devenise mică, 
spunea istoricul și expertul nipon în problemele Chinei, Naito Konan. 
Europa si America încercuiseră Asia de Est si se preconiza un conflict 
rasial.” Perspectiva unor legături socioeconomice mai strânse cu marile 
societăți afro-asiatice a produs un alt fel de neliniște în rândul europenilor. 
Or fi fost aceștia stăpânii universului, dar invazia lor printre popoare mai 
„înapoiate“ crease „o criză în istoria lumii“ despre care scria istoricul, 
ulterior politician, James Bryce. „Pe considerente economice“, spunea el, 
„toată omenirea va ajunge în curând un singur neam“ în care „naţiunile 
înapoiate“ vor fi reduse la gradul de proletariat necalificat. „Ura de rasă“ 
care avea să apară va fi foarte greu de evitat, de vreme ce căsătoriile mixte 
(cea mai potrivită soluţie) nu erau agreate de albi.” În volumul său de 
răsunet Social Evolution (Evoluţia socială — 1894), autorul Benjamin Kidd, 
care a combinat studiile sociale cu o carieră de perceptor de taxe, a avertizat 
asupra faptului că europenii își puteau menţine poziția dominantă prin 
urmărirea continuă a „eficienţei sociale“, de vreme ce nici culoarea pielii, 
nici descendența, nici capacitatea intelectuală nu stăteau la baza dominaţiei 
lor. Mobilitatea forței de lucru în noua economie globală a fost un alt motiv 
de îngrijorare. Teama că piața muncii ar putea fi invadată de lucrători 
japonezi, chinezi, indieni sau africani a dat naștere unor viziuni paranoice 
legate de invazii camuflate în multe tari foste colonii: Canada, statele 
americane de la Pacific, Australia, Noua Zeelandă și Africa de Sud. 
Previziunile triumfaliste privind supremaţia globală a Europei au avut 
parte de un acompaniament mult mai sumbru. Segregarea era necesară 
pentru prevenirea conflictelor permanente dintre rase, de aici excluderea 
sistematică (așa cum a fost cazul în politica „Australiei albe“) a populaţiei 
de culoare, astfel încât aceasta să nu dea năvală în „ţările temperate ale 
omului alb“, controlul strict asupra noilor supuși pentru prevenirea 
revoltelor la primul semn de slăbiciune. Chiar și-așa, opina Charles Pearson 
în National Life and Character (Viaţa și caracterul naţional), în 1893, o 
răsturnare de situaţie era încă posibilă. Odată ce regiunile temperate erau 
populate suficient, iar supapele de acces ale populaţiei din Europa se 
închideau, o stagnare economică era inevitabilă, mai spunea el. Şi, din 
moment ce „rasele inferioare“ demonstrau o creștere demografică mult mai 


rapidă decât „rasa superioară“, triumful Europei avea să fie de scurtă durată. 
lată avertismentul lui Pearson către cititorii săi: 


Va veni ziua în care, poate mai curând decât ne închipuim, 
observatorul european se va trezi înconjurat de un cerc compact de rase 
galbene și negre, care nu vor mai fi prea slabe pentru atacuri sau tutelă, 
ci independente, la guvernare, monopolizând comerțul în propriile 
regiuni și circumscriind industria europeană; când chinezii și naţiunile 
din Hindustan, America Centrală și de Sud, până atunci cu o populaţie 
predominant indiană, și... naţiunile africane din Congo și Zambezi, sub 
conducerea unei caste dominante de conducători străini, vor fi 
reprezentate de flote în mările europene invitate la conferințe 
internaționale și primite ca aliaţi în conflictul general din lumea 
civilizată... Ne vom trezi dati la o parte, pacaliti, chiar marginalizati de 
popoare pe care le-am umilit si le-am considerat mereu la dispozitia 
noastrá. Singura consolare va fi poate cá schimbárile au fost inevitabile.? 


AFRICA SI GEOPOLITICA ÎMPĂRȚIRII 


Intensificarea amestecului european dupà 1880 a fost un fenomen prezent 
pe tot globul. Dar expansiunea imperialá nu a fost nicáieri la fel de 
fulgerătoare și completă ca în Africa Subsahariană — „continentul negru“ al 
cărui interior a fost revendicat de europeni uimitor de târziu. Acesta este 
motivul pentru care cazul Africii i-a fascinat atât de mult pe istorici. Chiar 
și la distanță de un secol, lupta pentru Africa din anii 1880 si „divizarea“ si 
„cucerirea“ continentului stârnește vii emoţii și dezbateri incomode, în parte 
pentru că respectivele conflicte sunt o insultă la adresa noţiunilor 
contemporane legate de dreptatea rasială, în parte pentru că situația 
postcolonială a Africii face trecutul său colonial și mai dureros decât cel al 
altor regiuni mult mai avantajate. Dramatismul și violenţa invaziei europene 
a Africii au încurajat teoria conform căreia acesta a fost un exemplu 
„clasic“ de imperialism european. În realitate, zona tropicală a Africii n-a 
fost cu nimic diferită în ceea ce privește expansiunea europeană în 
comparație cu imperialismul comercial practicat în America Latină și în 
China, cu imperialismul coloniștilor din America de Nord și Australasia sau 
cu imperialismul demonstrat de Marea Britanie pe subcontinentul indian. 
Comparativ cu lupta pentru putere imperială de pe întreg cuprinsul Eurasiei, 


Africa a fost doar un spectacol ieftin. Dar cazul Africii ne permite să 
înțelegem cu si mai mare claritate unele din împrejurările geopolitice care 
au favorizat supremaţia Europei după 1870. Se ridică, de asemenea, si 
întrebarea de ce societăţile africane au fost mult mai vulnerabile la 
perturbări externe (odată ce europenii au avut motivele și mijloacele de a le 
provoca) decât statele din Asia. 

Ce anume a provocat marele salt al europenilor în Africa? Explicaţia stă 
în aplicarea treptată a metodelor de penetrare folosite în alte zone pe acest 
continent greu accesibil. Vapoarele cu aburi și căile ferate au fost 
instrumentele folosite de comercianții europeni pentru  doborârea 
monopolurilor menținute în zonele comerciale din inima continentului de 
către elitele africane de coastă și aliaţii lor din interior. În anii 1870, 
europenii au pus la cale planuri de a opera și mai mult în adâncimea 
teritoriilor din vestul, estul și sudul Africii. Nu au fost singurii care au făcut 
acest demers. Egiptenii din sudul Sudanului modem și locuitorii din 
Zanzibar si din regiunea Marilor Lacuri au sperat și ei să-și ridice noi 
imperii comerciale. Pe lângă noua tehnologie din transporturi au existat și 
alti trei factori care au făcut ca aceste noi proiecte să pară fezabile — și 
teoretic profitabile. Primul factor a fost modul în care „principalele rute“ de 
pe coasta africană se aglomerau din ce în ce mai mult — reducând costul 
conectării comerțului la principalele circuite globale. Fenomenul acesta a 
fost cel mai evident în Africa de Est unde Canalul Suez și traficul masiv 
dintre Europa și Asia a creat o revoluţie comercială în Oceanul Indian și pe 
coasta Africii de Est.” Același lucru a fost valabil în vest si în sud. Al doilea 
factor a fost rezerva de lichidităţi. La începutul anilor 1870, dezvoltarea 
mecanismului financiar din Europa, în special din Londra, a permis ca 
sumele necesare pentru înaintarea speculativă în zone puţin cunoscute să fie 
strânse mai ușor. Investiţiile străine erau mai adânc impregnate și mai larg 
practicate de clasa europenilor avuti. Arta perversă a „sponsorizării“ — 
propaganda comercială, promovarea companiilor și negocierile 
privilegiate — a atins apogeul și a convins în privinţa celor mai improbabile 
pământuri ale fágáduintei, profitând de lăcomia și naivitatea multora. Al 
treilea factor a fost goana după resurse minerale din Africa și care a 
împrumutat substanță acestor visuri de îmbogăţire. În 1870, în Africa de 
Sud se descoperiseră deja diamante și aur și se prefigura goana după aur din 
anii 1880. Aceste mine au atras capital speculativ pentru exploatările 


aurifere din nordul teritoriului. Când Cecil Rhodes și prietenii săi au obținut 
controlul asupra exploatărilor de diamante de la Kimberley pentru noul lor 
conglomerat, De Beers Consolidated, au folosit profiturile pentru a finanța 
expedițiile care au transformat Zimbabwe și Zambia într-un imperiu privat 
uriaș, domeniul propriei „Companii Britanice a Africii de Sud“. Multi 
englezi s-au arătat interesați în cumpărarea de acţiuni la afacerile lui 
Rhodes. 

Dar aceasta este doar parte din poveste. Înaintarea treptată a intereselor 
europene private — unele comerciale, altele filantropice — și activismul 
carierist al demnitarilor și al militarilor de la periferia zonelor coloniale 
existente ar fi creat o frontieră de influenţă și de autoritate care s-ar fi extins 
treptat. Aceasta ar fi însemnat un proces dezordonat. Avansările ratate, 
rivalitátile comerciale tumultuoase, afacerile falimentare, mișcările de 
rezistență și războaiele de la graniță ar fi întârziat ocupaţia europeană, 
făcând-o mult mai anevoioasă decât cucerirea Americii de Nord — fie si 
numai pentru că proporţia demografică a noilor veniţi din Europa era mult 
mai scăzută. Nu acesta a fost tiparul colonizării Africii. Procesul a fost 
uluitor de rapid și, în termeni cartografici, uluitor de complet. Mai presus de 
orice, a fost un proces în care guvernele europene au jucat un rol activ — 
chiar dacă tot ce au făcut de fapt a fost să aprobe termenii de împărţire a 
teritoriilor și să se oblige la respectarea acestor termeni. Activitatea 
localizată a primilor coloniști europeni a fost brusc copleșită de un imens 
aranjament diplomatic. Cum de s-a întâmplat asta? 

O mare parte din răspuns stă în efectul de domino al evenimentelor care 
au urmat peste tot în lume. Anii 1870 au fost o perioadă de criză în multe 
state noneuropene din Eurasia, mai cu seamă în Imperiul Otoman, ale cărui 
probleme financiare le-am discutat deja. Între 1875 și 1881, acest imperiu s- 
a confruntat cu mari tulburări. A intrat practic în faliment. A fost cotropit. 
Teritoriile sale au fost reduse după conferința de pace care a urmat. Ani 
întregi însăși supraviețuirea sa a fost pusă la îndoială. 

Falimentul său din 1875 a ajutat la reducerea dependenţei nominale a 
kedivatului (sau viceregatul) Egiptului, a cărui dinastie recunoscută 
încercase, cu o grabă nesăbuită, să modernizeze tara în jurul marelui nucleu 
reprezentat de Canalul Suez — una dintre cele mai mari realizări inginerești 
ale secolului al XIX-lea. Califul din Cairo se împrumutase masiv de la 
bancherii europeni. Dar când profiturile sale au scăzut, la mijlocul anilor 
1870, aceștia au refuzat să-i acorde alte împrumuturi și, fără un nou flux de 
numerar, guvernul de la Cairo s-a trezit în incapacitate de plată.” 

Kedivul Egiptului, Ismail, nu a îndrăznit totuși să-și abandoneze creditorii 
europeni, de teamă că guvernele acestora ar fi putut interveni. Dar era 
deopotrivă îngrijorat în legătură cu reluarea, mai devreme sau mai târziu, a 
programului de modernizare inițiat de dinastia sa. Așa încât a convenit să 
numească doi revizori europeni care să urmărească situaţia financiară și să 
scoată Egiptul din insolvenţă. A fost un experiment riscant, ce ameninţa să-i 
irite pe cei care aveau să suporte consecinţele reducerilor. Exista totodată 
riscul respingerii din partea demnitarilor și a miniștrilor. Prestigiul 
kedivului avea să scadă simţitor. Ar fi apărut o seamă de suspiciuni legate 
de un complot al necredinciosilor pentru preluarea puterii politice într-o ţară 
musulmană (cel mai mare centru de educaţie al islamului se afla la Al- 


Azhar). Nu e de mirare că revizorii au descoperit curând că „reformele“ lor 
erau ignorate. Reclamatiile lor au determinat guvernele de la Londra și de la 
Paris să ceară un regim mai dur, așa-numitul „dublu control“, pe care aveau 
să-l urmărească îndeaproape. Principala consecință a fost creșterea 
mișcărilor populare naţionale împotriva amestecului străin și a puterii 
autoritare a kedivului. Când dublul control a încercat să reducă efectivele 
armatei în 1881, a izbucnit o revoltă sub comanda charismaticului colonel 
Arabi. 

Londra, Parisul și kedivul se confruntau acum cu o dilemă. Kedivul s-a 
văzut obligat să-l numească pe Arabi în guvernul său. Dar era evident că 
Arabi nu-și putea păstra susținerea decât dacă se împotrivea conducătorului 
și desființa dublul control. Miniștrii britanici și francezi erau presati de 
revizorii lor și de avertismentele apocaliptice ale jurnaliștilor europeni: 
numai The Times a publicat 700 de articole privind „criza“ din Egipt, între 
1881 și 1882. Se spunea că Arabi va fi pus în fruntea unui guvern fanatic. 
Afacerile deţinute de străini aveau să dispără, iar împrumuturile nu urmau 
să mai fie recuperate niciodată. Minoritatea creștină avea să fie persecutată, 
sau chiar mai rău, de mulțimea musulmană dezlantuita. Abordarea 
miniștrilor de la Londra era influenţată de alte două aspecte. Deși existau 
puţine dovezi că Suezul se afla direct în pericol, importanţa sa strategică era 
incomensurabilă: reprezenta ruta vitală a trupelor britanice trimise în India 
în caz că izbucnea o a doua revoltă (amintirea celei dintâi fiind încă prea 
vie). În al doilea rând, pentru oficialii britanici care conduceau guvernul 
Indiei și care considerau fanatismul islamic drept cea mai periculoasă 
ameninţare pentru rajul lor anglo-indian, succesul unei revolte împotriva 
influenţei europene pe ruta către India era o provocare inacceptabilă pentru 
prestigiul tuturor. Exista deci riscul unei conflagrații si mai mari.’ 

Un amestec de dispute politice, financiare și strategice a împins guvernul 
liberal condus de Gladstone să ia decizia lipsită de tact de a bombarda 
Alexandria (pentru a-l intimida pe Arabi) și apoi de a invada Egiptul, în 
septembrie 1882 (francezii au preferat să nu se amestece). Arabi a fost 
învins și trimis în exil. Autoritatea kedivului a fost restabilită, deși aripile îi 
fuseseră tăiate. Au fost numiţi consilieri britanici și a fost redactată o nouă 
constituţie la propunerea britanicilor. În 1883, Evelyn Baring (dintr-o 
familie de bancheri) sosea în Egipt pentru supravegherea retragerii trupelor 
britanice de îndată ce situația se stabiliza. La sfârșitul decadei, britanicii au 


hotărât să rămână în Egipt pe o perioadă nedeterminată, iar Baring a rămas 
acolo pentru următorii 24 de ani. Egiptul devenise un „protectorat mascat“, 
în timpul căruia britanicii s-au prefăcut doar că ocupaţia lor era temporară și 
că erau acolo doar pe post de consilieri ai guvernului egiptean. În realitate, 
controlul lor era asigurat prin gamizoana de la Cairo și prin puterea 
maritimă din estul Mediteranei. 

Pentru guvernul britanic, staționarea în Egipt a fost o ocazie periculoasă 
de a se baza pe șansă, tocmai de aceea guvernul de la Londra a amânat atât 
de mult această decizie. Celelalte mari puteri au respins cu tărie felul în care 
Marea Britanie a ocupat una din cele mai mari provincii ale Imperiului 
Otoman (pentru că, teoretic, acesta era statutul Egiptului). Izolarea din 
pricina Egiptului ar fi atras și alte prejudicii colaterale pentru interesele 
britanicilor pretutindeni în lume. O retragere a trupelor înainte de vreme nu 
era o soluţie ușoară. Britanicii aveau nevoie de acordul activ al puterilor 
europene membre în consiliul administrativ care gestiona datoria Egiptului. 
În lipsa unei reforme financiare grabnice, criza din Egipt risca să se 
adâncească. Londra se afla în faţa unei dileme neplăcute: era mai bine să 
abandoneze Egiptul, și interesele britanice din zonă, sau să continue 
demersul început indiferent de nemulţumirea marilor puteri? Pentru a evita 
„robia din Egipt“ (contemporanii aveau o slăbiciune pentru referirile la 
Biblie), englezii au ales calea reconcilierii. Au făcut concesii în regiunile 
care contau cel mai puţin (pentru ei). În părţi ale Africii de Vest, Est sau 
Sud, unde dobândiseră automat o autoritate neoficială, au acceptat 
revendicările francezilor și ale germanilor (în mod special). Au acceptat 
totodată un nou set de reglementări pentru împărţirea zonelor aflate în 
dispută. În timpul Conferinţei Vest-Africane de la Berlin, din 1885 (locul 
desfășurării acesteia e foarte important), s-a stipulat „ocupaţia efectivă“ 
drept criteriu fundamental pentru adjudecarea drepturilor. Pentru a reduce 
riscul conflictelor comerciale, în bazinele fluviilor Niger și Congo s-a 
instituit o zonă de comerț liber.” 

Acordul cordial din Africa a fost suficient pentru a diminua conflictul 
diplomatic în ceea ce privește Egiptul și pentru dezbinarea criticilor Marii 
Britanii — deși ocupaţia a rămas un subiect dezonorant până în 1904 când 
britanicii, în schimbul promisiunii francezilor că nu vor interveni în 
acţiunile acestora în Egipt, au permis Franţei să păstreze dominaţia în 
Maroc. Este puţin probabil ca artizanii acestui troc să fi anticipat consecinţe 


drastice, cu atât mai puţin în Africa. Vor fi crezut probabil că prin „ocupaţia 
efectivă“ vor amâna la infinit extinderea oficială a guvernării europene în 
interiorul Africii. În realitate, această formulă a fost scânteia care a dus la 
divizarea continentului. lar explicaţia avea prea puţin de-a face cu orice 
politică deliberată a guvernelor din Europa. Situaţia nu ar fi escaladat dacă 
n-ar fi existat așa-zișii întemeietori de imperii hotărâți să se îmbogăţească, 
să se promoveze sau să se facă cunoscuţi indiferent de părerile oficialilor de 
peste mări și tari. Singura mare excepţie a fost regele Belgiei, Leopold al II- 
lea. Dar până și statul liber Congo, a cărui revendicarea asupra bazinului 
fluviului Congo a fost aprobată, după o îndelungă muncă de lămurire, de 
puterile europene în 1884-1885 (probabil pentru că rezolva problema 
autorităţii asupra lui), a fost propriul imperiu, și nu parte a statului belgian. 
În alte regiuni din Africa, „conducerea germană“ i-a încurajat fățiș pe 
aventurierii europeni să ceară sprijinul guvernelor respective pentru 
ambițiile lor teritoriale. Raționamentul lor era simplu. Odată excluși ceilalți 
europeni, era mult mai ușor pentru germani să-și impună voinţa în 
comunităţile africane la care râvneau, pentru pământurile lor, pentru forța 
de munca și comerț. Adevărata surpriză a fost că munca de lămurire cu 
guvernele de acasă a fost extrem de ușoară. 

De la jumătatea anilor 1880 până în 1900, lupta — corespondentul 
„Scramble“ din engleză, a fost introdus, s-ar părea, de The Times în 
septembrie 1884 — s-a declanșat cu o viteză ameţitoare. În Africa de Vest, 
între deșert și pădure, un grup de ofițeri din marina franceză, sub 
conducerea comandantului Louis Archinard, împreună cu trupele de 
culoare, au creat un fief militar care învingea și asimila toate statele africane 
care îi stăteau în cale.'* Ignorând protestele furioase ale guvernului de la 
Paris, această clică militară, acești officiers soudanais, au cucerit mai întâi 
și abia după aceea au cerut permisiunea." I-au provocat pe politicieni să 
îndrăznească să le condamne acţiunile. Reportajele despre eroismul lor și 
despre slăbiciunea miniștrilor din Adunarea Naţională divizată apărute în 
presa vremii au fost suficiente pentru a-i salva de la dezonoare și degradare. 
Între timp, pe cursul inferior al Nigerului, George Goldie — un militar 
englez dur devenit ulterior om de afaceri — a transformat o afacere de 
familie aproape falimentară într-o nouă companie. Rivalitatea acerbă 
(născută odată cu apariţia vapoarelor cu aburi) și o scădere drastică a 
prețului la cel mai important export vest-african, uleiul de palmier, aproape 


cu o treime din pret la sfârșitul anilor 1880, a făcut din controlul asupra 
rezervelor cheia supravieţuirii. In 1886, după o campanie neobosită, 
Goldie a obținut o cartă regală de la guvernul din Londra — o autorizaţie 
pentru exercitarea unui minim control administrativ în unele parti din sudul 
Nigeriei (cum s-a numit mai târziu), unde compania își desfăşura activitatea 
comercială. Goldie a transformat „Compania Regală a Nigerului“ într-o 
putere regională cu propria armată și un corp de artilerie aduse din Anglia.” 
Acum el putea impune noi taxe comercianților africani rivali si putea 
institui monopolul asupra comerțului cu ulei de palmier, care era materia 
primă principală în zonă. Nu a trecut mult timp până când armata 
Companiei, sub comanda lui Frederick Lugard, un fost ofițer cu vastă 
experiență africană, a început să se sicaneze cu trupele de officiers 
soudanais din districtele de nord-vest ale Nigeriei moderne. 

În Africa de Vest, nepoftitii europeni au reușit să strângă suficiente arme 
de foc pentru a pătrunde în teritoriu dinspre coastă și pentru a-și învinge 
oponenții locali, uneori la limită. Goldie și-a avertizat ofiţerii că rivalii 
africani erau instruiți în folosirea focului ca armă propriu-zisă și că nu s-ar 
fi dat în lături de la incendieri." Câteva săptămâni mai târziu, el raporta la 
Londra că în fața unei armate africane de 30 000 de oameni, „numai 
tunurile ne-au salvat de la anihilare*.? In Africa de Est, o regiune mult mai 
izolată înainte de 1870, europenii au exploatat faptul că sultanatul 
Zanzibarului (o dinastie arabă din golf) se afla în mijlocul unei crize 
politice, în timp ce regiunea devenise mai ușor și mai ieftin de penetrat 
datorită Canalului Suez. Expeditiile mult trdmbitate ale lui David 
Livingstone (misionarul sanctificat al Angliei victoriene) și moartea sa și 
mai trámbitatá au atras atenția misiunilor umanitare asupra comerțului de 
sclavi din Africa de Est și asupra arabilor care îl practicau. Sultanul 
Zanzibarului s-a văzut obligat să scoată acest comerț în afara legii. S-a 
născut o dorință înflăcărată, mai ales în Scotia, de a cinsti memoria lui 
Livingstone prin introducerea „creștinismului, negotului și civilizaţiei“ 
(celebra sa formulă) în peisajul ultimelor sale călătorii din Uganda și 
Malawi. S-a fondat o companie sub conducerea lui William Mackinnon, un 
afacerist cu sediul la Bombay, care a primit o cartă regală în 1888. Puterea 
tot mai redusă a sultanului din Zanzibar a încurajat comercianții germani, 
printre care s-a numărat și Carl Peters, să ceară sprijinul lui Bismarck 
pentru o „zonă de protecţie“ la care au aderat și englezii în 1884-1885. 


Compania lui Mackinnon n-a reușit să facă profit în Uganda, unde s-a 
declanșat un război civil între convertitii musulmani și creștini. După un 
lobby susținut, încurajat în parte și de guvernul britanic, care se temea cá va 
pierde „imperiul“ din Zanzibar în fata nemților si a francezilor, alte două 
protectorate — care acopereau Uganda și Kenya din zilele noastre — au fost 
declarate teritorii britanice, în 1895. Africa de Est era de-acum împărţită. 

In Africa Centrală si de Sud, lupta pentru supremație a fost în mare parte 
„opera“ a doi magnați neobositi. În statul liber Congo al regelui Leopold, o 
banda de ofiţeri poligloti (majoritatea belgieni) si de aventurieri s-a angajat 
să impună autoritatea regelui pe cuprinsul unui teritoriu la fel de întins ca 
Europa de Vest. Pentru a conferi regimului sáu o imagine onorabilă, 
Leopold a încercat să angajeze ca guvernator o altă celebritate victoriană, și 
anume soldatul evanghelist Charles „Chinezul“ Gordon, care a ales să plece 
în schimb la Khartoum. Dar adevăratul scop al „guvernului“ haotic al lui 
Leopold a fost să convingă populaţia să strângă fildeș și cauciuc (două 
produse extrem de profitabile). Au trecut mai mult de 20 de ani până când 
brutalitatea înspăimântătoare exercitată de acest regim, încheiată cu un 
genocid (se presupune că 10 milioane de congolezi au murit în timpul 
acestui regim), a atras destrămarea statului privat al lui Leopold si 
reorganizarea acestuia sub forma unei colonii sub guvernul belgian.” 

Obiectivele lui Cecil Rhodes au fost mult mai ambitioase, iar metodele 
lui, ceva mai rafinate. Rhodes era dispus să cumpere influenţa de care avea 
nevoie (consiliile de administraţie ale companiilor sale erau pline de colegi 
stramtorati), să înșele investitorii, să folosească forța împotriva oricărei 
comunităţi africane care i se opunea. Compania sa a dus războaie contra 
triburilor Ndebele și Shona de pe teritoriul de azi al Zimbabwe și a pus 
stăpânire, în numele lui și al susținătorilor lui, pe diverse pământuri africane 
(mare parte din suprafaţa modemă a Zimbabwe a fost primul teritoriu 
împărţit în felul acesta). Dar Rhodes nu a urmărit numai să pună mâna pe 
cât mai mult pământ sau doar să se îmbogăţească. Visul lui era să unească 
toată Africa de Sud sub un singur steag al „Africii de Sud britanice“. Si asta 
nu numai pentru a impune autoritatea Londrei. Rhodes urmărea ca populaţia 
de origine și convingere britanică să obțină controlul în zonă si în întregul 
subcontinent să devină „patria albilor“, precum Canada sau Statele Unite 
(exemplul suprem la care se raporta Rhodes). Dar, in ultimă instanţă, fara 
sprijinul Londrei, Rhodes nu avea puterea de a impune acest plan 


opozanților săi locali: două republici bure cu voinţă și mijloacele de a lupta 
pentru libertatea lor. 

Cursul extraordinar al luptelor din Africa ridică o serie de întrebări. În 
primul rând, de ce au crezut guvernele europene că au dreptul de a propune 
reguli pentru marele jaf al Africii? În fond, în Orientul Mijlociu, în China și 
în America Latină nu aplicaseră aceleași metode. Răspunsul se află în 
atitudinea ostilă fata de statele și culturile africane. Se cunoșteau foarte 
puţine lucruri despre interiorul Africii, iar informaţia care exista era trecută 
prin filtrul tendentios al misionarilor, exploratorilor și afaceristilor dubiosi 
care făcuseră carieră în acele parti. Se poate spune că mare parte din 
relatările călătorilor despre „continentul negru“ au fost, de fapt, produsul 
imaginaţiei bolnave alimentate de alcool, droguri (de fapt, un amestec de 
medicamente pe care le luau ca să ţină bolile la distanţă) si ametite de 
visurile de mărire si de îmbogăţire.” Nici un rege african, poate cu excepţia 
împăratului creștin al Ethiopiei, nu a fost considerat capabil să exercite 
toate funcţiile unui suveran. Exista convingerea că statele din interiorul 
Africii erau un haos barbar, unde sclavia era la ordinea zilei, iar civilizația 
se afla într-un impas. Conform Tratatului de la Berlin, puterile europene 
care revendicaseră teritorii în Africa ar fi trebuit să pună capăt haosului și să 
încurajeze civilizaţia. Nu se explică totuși de ce guvernele europene au fost 
dispuse să permită comercianților și soldaților de la frontiere să-i atragă în 
înţelegeri pe care altfel le-ar fi respins ca fiind prea riscante sau prea 
costisitoare. 

Aici, răspunsul este determinat de trei factori. În primul rând, coloniștii 
erau extrem de abili când venea vorba să-și susțină cauza prin intermediul 
aliaţilor de acasă. Au speculat aspectele religioase și umanitare, sentimentul 
patriotic și au profitat de lăcomia comercianților. S-au folosit de atmosfera 
generală de teamă din economie, într-o perioadă de scădere drastică a 
preţurilor, care a durat până la mijlocul anilor 1890. Au speculat la 
maximum noile mijloace de publicitate din presa zilei (de exemplu, Le Petit 
journal avea un milion de cititori).^ Si pentru cá tot ei controlau de obicei 
informaţia, versiunea prezentată de aceștia asupra evenimentelor era greu 
de combătut. Toate aceste aspecte s-au împletit, în persoana lui Rhodes, cu 
un talent remarcabil de a-și atrage sprijinul autorităţilor, uneori oferindu-le 
acestora acţiuni generoase la companiile sale. Al doilea factor ar fi de ordin 
financiar. E greu de crezut că și cel mai priceput lobby-ist ar fi convins 


guvernul de acasă să-și deschidă baierele pungii. Dacă extinderea 
frontierelor ar fi presupus impunerea de taxe împovărătoare asupra 
contribuabililor, politicienii ar fi fost mai precauti, beneficiile unui 
asemenea demers ar fi fost puse sub semnul îndoielii și s-ar fi născut o 
grămadă de controverse. În realitate, ocuparea Africii a fost un proces 
uimitor de ieftin — aspect ce a stârnit entuziasmul publicului în anii 1890. 
Imperiile private ale lui Leopold si Rhodes nu au scos nici un sfant din 
buzunarele contribuabililor. Cuceririle din Africa de Vest ale officiers 
soudanais au adus Franţei peste trei milioane de kilometri pătrați în valoare 
de cinci milioane de lire sterline.” Al treilea factor a ţinut de implicaţiile 
unui viitor război. În ciuda violenţei verbale ce caracteriza deseori discursul 
public despre revendicările coloniștilor, era clar că trebuia evitat un conflict 
european. Până și francezii au căutat o soluţie diplomatică pentru conflictul 
lor cu englezii, pe care îi voiau afară din Egipt: au cerut sprijinul Germaniei 
pentru a regla chestiunea egipteană, într-o conferință intermaţională.** 
Fiindcă rezultatele au întârziat să apară, o expediţie franceză pe cursul 
superior al Nilului s-a confruntat cu armata lui Kitchener la Fashoda, spre 
sfârșitul lui 1898, dar ameninţarea războiului a fost de ajuns pentru 
retragerea umilitoare a francezilor.” 

Este nevoie de o aprofundare a ultimelor două aspecte amintite mai sus. 
De ce ocuparea interiorului teritoriului african a fost atât de convenabilă din 
punct de vedere financiar? De ce nu au cerut regii africani un pret mai mare 
pentru renunţarea la independenţă? Ar fi imprudent să generalizám si avem 
încă prea puţine informaţii despre Africa precolonială. Dar aproape toti 
istoricii sunt de acord cu un aspect vital. Cam peste tot în Africa 
Subsahariană numărul de locuitori era foarte mic și întinderi uriașe de 
pământ erau nelocuite sau neexploatate, fie din cauza condiţiilor climatice 
aspre, fie din cauza impactului comerțului cu sclavi sau din cauza efectelor 
bolilor. Urmările au fost critice. Construirea unor noi state în Africa 
precolonială a fost un demers anevoios. Impunerea taxelor asupra unor 
supuși refractari era și-așa destul de grea oriunde în lume. Dar, acolo unde 
rebeliunea nu însemna decât căutarea de noi comunități, șansele de reușită 
erau și mai reduse. Cu excepţia câtorva zone favorizate (de exemplu, în 
unele parti din Africa de Vest), unde conducătorii puteau menţine controlul 
comerțului, statele africane au rămas mici și slabe, judecând după 
standardele eurasiatice. Erau poziţionate prost, astfel încât nu puteau profita 


de dezvoltarea comerțului internaţional. Nici unul dintre aceste state nu 
dispunea de mijloace pentru a cumpăra arme moderne sau pentru a ridica o 
armată care să facă fata atacului european. Si mai grav era că lipsa unei 
unităţi politice și culturale mai ample îi făcea pe conducătorii africani din ce 
în ce mai vulnerabili. În orice conflict, a fost foarte ușor pentru invadatorii 
europeni să găsească aliaţi indigeni. În ceea ce a devenit Africa de Vest 
franceză, acei officiers soudanais și-au ridicat statul militar cu ajutorul unei 
armate de soldaţi de culoare cărora li se ofereau sclavi ca mod de plată. De 
aceea costurile au fost atât de mici. În Africa de Est britanică, războinicii 
din tribul Maasai au fost cei care au contribuit la înfrângerea populațiilor 
Kikuyu si Embu, pentru o cotă-parte din turmele de vite capturate.” Regii 
africani puteau spera cel mult să păstreze măcar autonomia locală. Sansele 
lor creșteau dacă se puteau baza pe loialitatea supușilor și a susținătorilor și 
dacă puteau ajunge la o înţelegere cu noii lor „suverani“ europeni. În nordul 
și în vestul Nigeriei și în Buganda (parte din Uganda de azi), stăpânii 
precoloniali făcuseră acest lucru cu un succes vizibil. 

De ce au fost puterile europene atât de rezervate în a se lupta între ele 
pentru imperiile africane? Împărţirea Africii a fost, cel puţin pentru 
europeni, un proces pașnic. Desigur, au existat diplomaţii ostile, controverse 
aprige în presă, iar altercatiile dintre autorităţile locale nu au dispărut, dar 
europenii nu au purtat războaie între ei. Guvernele de acasă făceau un joc 
dublu. Se temeau să nu ofenseze putemicele lobby-uri colonialiste sau să nu 
fie acuzaţi de slăbiciune în fata pretențiilor rivalilor. Au existat mereu 
politicieni care au sperat să obțină funcţii importante doar pentru că fluturau 
steagul imperial. Alţii erau convinși că declinul ar fi fost iminent fără o cotă 
satisfăcătoare din împărţirea globală care urma. Echilibrul continental al 
puterii a fost însă, pentru toate guvernele europene, o prioritate mai mare 
decât orice aventură colonială. Viziunea lor asupra Europei era profund 
conservatoare. Refuzau să creadă că, în eventualitatea unei crize, teritoriile 
africane ar fi meritat riscul unei explozii europene din care nimeni nu avea 
nimic bun de câștigat. Erau dispuși să gândească o sferă colonială în Africa, 
dar numai dacă aceasta nu amenința securitatea din Europa. Erau, de 
asemenea, hotărâți să medieze, pe cât posibil, conflictele dintre localnici la 
masa tratativelor, si nu prin demonstraţii de forță în teritoriu. Si au reușit 
asta pentru că, la nivel diplomatic, s-a convenit că, în afară de Canalul Suez 
și de Colonia Capului (unde numai englezii erau cu adevărat pregătiţi să 


lupte), miza din Africa era lipsită de importanţă. Totul se reducea la 
echilibrarea diferitelor lobby-uri. Vasăzică, după ce s-au războit pentru 
coloniile din Americi și cele din Orientul Mijlociu, au împărţit Africa cu o 
amabilitate surprinzătoare. Acest lucru a avut două urmări esenţiale. S-a 
redus motivaţia liderilor africani de a exploata diferendele europene si astfel 
și-au prelungit libertatea. lar pe de altă parte, graniţele coloniale puteau fi 
lăsate nepăzite, odată ce erau demarcate (asta până la izbucnirea Primului 
Război Mondial). 

Lupta pentru Africa a fost cel mai grăitor exemplu referitor la apetitul 
mărit al Europei pentru supremație globală si la forța irezistibilă pe care o 
putea demonstra. Dar avem de-a face în același timp cu un paradox. În 
primul rând, guvernele europene au manifestat prea puţin interes pentru 
extinderea controlului lor în interiorul Africii. Au răspuns fără tragere de 
inimă la semnalele lobby-istilor. În al doilea rând, după marcarea sferei de 
influenţă, s-au mulțumit cu controlul nominal asupra locuitorilor și al 
regiunilor de pe harta de la masa tratativelor. N-au considerat necesar să 
câștige loialitatea Africii sau să insufle un patriotism colonial. Statul 
colonial era unul superficial: guvernat de o mână de străini, dependent de 
„colaboratorii“ locali, ale căror abuzuri de putere puteau fi greu suprimate 
în cazul în care erau totuși descoperite. În al treilea rând, „misiunea 
civilizatoare“ (stindardul ideologic fluturat la tot pasul) a ascuns o stranie 
viata dublă. Spiritul acestei misiuni, în Europa, era categoric puternic, dar 
trupul din Africa a fost aproape invariabil slab. O explicaţie a brutalitatii 
acute a colonialismului global din Africa ar fi indiferența crasa fata de 
obligaţiile ce revin unui lider. Cazul Congo a fost, de bună seamă, unul 
extrem, dar au existat și alte dovezi că europenii erau dispuși să folosească 
forţa si să trateze proprietatea africană ca pe o contradicţie de termeni. 
Dispretul lor fata de rasa și de cultura africană a fost una dintre cauze. O 
alta a fost disponibilitatea guvernelor europene de a lăsa supușii din Africa 
la mila intereselor comerciale sau coloniale ce s-au născut din lobby-urile 
care au pus la cale împărţirea. În acest mediu ostil, cu puţini locuitori, nici o 
companie nu ar fi rezistat fără capturarea și păstrarea mâinii de lucru 
africane, prin metode mai mult sau mai puţin ortodoxe. 

A existat o regiune în Africa, în această eră a împărțirii, unde regulile au 
fost încălcate. În războiul din Africa de Sud (1899-1902), albii au luptat 
contra albilor. Zeci de mii de albi, inclusiv femei și copii, au murit din 


cauza violenţelor, a bolilor și ca urmare a încarcerării. Albii au distrus 
proprietăţile altor albi, le-au incendiat fermele și le-au furat animalele. 
Negrii au fost și ei prinși în acest război al oamenilor albi și au suferit 
deopotrivă.” Care a fost cauza? 

Africa de Sud a fost, și a rămas mult timp, un fenomen ciudat, o 
transformare stranie în istoria Africii Subsahariene. A fost singurul loc în 
care europenii au fondat o colonie permanentă cu mult înainte de sfârșitul 
secolului al XIX-lea. Începând cu 1700, fermierii olandezi (burii) s-au 
mutat din Colonia Capului către nord, impunându-și autoritatea asupra 
tuturor triburilor africane care le-au ieșit în cale. Spre sfârșitul anilor 1830 
au avansat în etape și au ocupat jumătatea de nord a Africii de Sud 
moderne, câmpiile Highveldului. După 1870, această „marcă“ locală a 
colonialismului european a fost brusc trezită la viata de descoperirea unor 
noi resurse minerale — mai întâi diamante, apoi aur. Pentru guvernul 
britanic, care stăpânise Colonia Capului din 1815, aceasta era ocazia 
perfectă pentru a scoate o regiune înapoiată în afara ciclului de războaiele 
costisitoare de frontieră. Şi-au dorit să facă din Africa de Sud o a doua 
Canada: un domeniu federal, cu o economie progresistă, cu oameni cu 
gândire britanică, devotați Coroanei. Parcă și vedeau comerţul britanic 
înflorind și colonia în siguranță pentru traficul britanic din India. Acesta a 
fost scopul urmărit și de Rhodes și principalul motiv pentru care guvernul 
de la Londra s-a arătat dispus să-i sprijine revendicările privind Zimbabwe 
și Zambia. „A pus bazele unui splendid imperiu“, spunea lordul Salisbury 
cu vădită admiraţie pentru Rhodes.“ Dar burii separatiști din nord aveau 
alte intenţii. Din anii 1850 ei se bucuraseră de o independenţă aproape 
totală. La începutul anilor 1880, locuitorii din Transvaal au ripostat la 
încercarea nefericită a britanicilor de a le transforma „republica“ șubredă 
într-o colonie propriu-zisă. În 1890, datorită profiturilor în creștere din 
minele de aur de la Rand, Transvaalul, cândva falimentar, începea să devină 
statul dominant în întreaga Africă de Sud. Președintele său neînfricat, 
renumitul comandant militar Paul Kruger, a zădărnicit planurile marete ale 
lui Rhodes și a organizat o lovitură de stat — Raidul lui Jameson din 1895, 
devenit notoriu. Acesta a demonstrat o deosebită pricepere în dezbinarea 
comunităţii de imigranţi, în mare parte britanici, care migraseră spre Rand 
si a zădămicit pretenţiile Londrei de a deţine drepturi politice depline. Dar 
în septembrie 1899, când a început să militeze deschis pentru independenţa 


totală, adică pentru dreptul de a stabili legături directe cu puterile străine, a 
atins se pare un subiect sensibil. Marea Britanie a văzut în asta o ameninţare 
la adresa supremaţiei ei regionale, cu consecințe dezastruoase pentru 
prestigiul ei diplomatic si securitatea ei strategică. În câteva săptămâni s-a 
declanșat războiul. La sfârșitul acestuia, trei ani mai târziu, burii din 
Transvaal și din statul liber Orange au fost obligaţi să se recunoască supuși 
britanici. Dar, în restul teritoriului sud-african, albii erau încă stăpânii 
populaţiei de culoare. 


COEXISTENTA COMPETITIVĂ 


Împărţirea Africii a fost cea mai teribilă dovadă că lumea din afara Europei 
si a Statelor Unite se confrunta cu un viitor colonial (sau semicolonial): 
ocupaţia, guvernarea sau diverse feluri de dependenţă economică. Au avut 
loc împărțiri și în Asia de Sud-Est și în Pacificul de Sud, care au condus la 
expansiunea puterii franceze, britanice, germane, olandeze și, după 1898, 
americane dincolo de graniţa maritimă eurasiatică. După 1900, mare parte a 
globului devenise, din punct de vedere politic și legal, o prelungire a 
Europei. Era de așteptat ca restul lumii, în special Asia Răsăriteană 
continentală și Orientul Mijlociu, să urmeze aceeași traiectorie mai devreme 
sau mai târziu. Au existat, într-adevăr, multe semnale că o asemenea 
împărţire era inevitabilă — dacă marile puteri s-ar fi pus de acord asupra 
bucății ce îi revenea fiecăreia. 

Dar împărţirea nu a fost singura schimbare a imaginii politice de la sfârșit 
de secol. Generaţia de după 1880 a trecut prin consolidarea a patru sau cinci 
„state ale lumii“ care ar fi trebuit să împartă puterea globală între ele. Două 
dintre acestea erau nou-venite pe scena imperială. Cel mai remarcabil a fost 
Statele Unite, celălalt a fost Germania. Relaţiile simbiotice ale Statelor 
Unite cu Vechea Lume europeană au devenit din ce în ce mai strânse. 
Emigrantii din Europa traversau în valuri Atlanticul. Italienii, polonezii, 
rușii, evreii și multe alte naţionalităţi au construit o conexiune transatlantică 
cu aproape toate zonele din Europa, dublând și intensificând influenţa 
europeană în societatea și cultura americană. În 1900, Statele Unite aveau 
cea mai mare populaţie de origine europeană (82 de milioane de locuitori 
dintr-un total de 92 de milioane, inclusiv afro-americani) comparativ cu alte 
tari, fără a socoti Rusia. Aveau, de asemenea, cea mai mare economie 


industrială din lume, producând, în 1910, mai multă fontă și oţel decât 
Marea Britanie, Franţa și Germania la un loc. Republica lui Thomas 
Jefferson de fermieri independenţi devenise scena unor imense întreprinderi 
industriale: extracția fierului și a cărbunelui, producţia de materiale textile 
si de oţel, construcţia de locomotive, vapoare și chiar automobile, producţia 
de alimente și de băuturi. Clasa muncitoare trăia în mahalale insalubre 
asemănătoare celor din Europa, așa cum dezvăluia sociologul și jurnalistul 
Jacob Riis unui public scandalizat.“ Deși nivelul de trai era teoretic mai 
ridicat, raporturile dintre clasele sociale mai puţin rigide și mobilitatea mult 
mai mare decât în Europa, la sfârșitul secolului, o clasă superioară era 
evident că se formase. Membrii acestei clase frecventau școli de elită, trăiau 
exact ca familiile înstărite de peste ocean și deplângeau populismul și 
imaturitatea politicienilor americani. Totodată, s-a observat la aceștia o 
bizară înclinaţie de a crea alianțe de familie cu aristocrația britanică, un 
produs al acestora fiind Winston Churchill. 

America se deosebea încă prin populismul democratic și prin consimtirea 
fátisá a segregării rasiale. În alte privinţe se asemăna totuși din ce în ce mai 
mult cu un stat european „normal“. În 1890, nu mai era societatea aceea de 
frontieră cu vaste întinderi de pământ nerevendicat sau neocupat. O nouă 
perspectivă asupra limitelor resurselor naturale ale Americii a încurajat o 
abordare mai conservatoare a mediului ecologic mult încercat. Cealaltă fata 
a monedei arăta un mult mai puternic sentiment al destinului imperial. 
Faptul că teritoriile atât de valoroase din Caraibe erau administrate de 
latino-americanii indolenti era un motiv de maximă iritare, la fel și faptul că 
spaniolii europeni administrau Cuba, iar creolii guvernau teritoriile din 
America Centrală. Pe coasta Pacificului, acolo unde exista o veche legătură 
cu Japonia și China, au apărut voci care susțineau California ca bază 
americană în lupta cu Asia de Est și considerau orașul San Francisco o 
rampă de lansare a imperiului.” Zelul manifestat de Statele Unite în 
„specularea“ unui presupus dezacord cu Spania — pretext pentru a prelua 
Cuba și insulele Filipine în „splendidul război“ din 1898 — a demonstrat că 
acest vast concept american de interese naționale devenise viabil din punct 
de vedere politic. Sub mandatul lui Theodore Roosevelt (1901-1909) 
demersul a fost dus mai departe. Suprematia americană din Marea 
Caraibilor a fost anunţată fără jenă prin „Corolarul Roosevelt“. Acest 
corolar decreta că, în caz de abateri sau de insolvenţă din partea statelor 


independente din Caraibe și din jurul Caraibelor, Statele Unite vor acţiona 
în numele statului vătămat al cărui amestec indirect va fi privit cu ostilitate. 
La cererea expresă a lui Roosevelt, America putea în sfârșit acţiona ca 
putere maritimă majoră (marele profet al puterii navale, Alfred T. Mahan, a 
fost un amiral american). În 1907, Marina Statelor Unite, „Marea Flotă 
Albă“ (o referire la aspectul navelor) a efectuat o croazieră în jurul 
Pacificului, larg popularizată.” 

Toate acestea au fost modalităţi prin care America și-a afirmat statutul de 
putere mondială de prim rang, la egalitate cu marile state europene. După 
1898 a devenit o putere colonială cu privilegii extrateritoriale în China, iar 
interesele și ideologia sa erau similare celor din Europa. Potrivit 
renumitului istoric Frederick Jackson Turner, America era „o republică 
imperială cu anexe si protectorate... o nouă putere mondială“.* Revoluţia 
izbucnită în Mexic, în 1910, a împins Washingtonul și mai mult pe calea 
mentalitátii imperialiste. În 1914, portul principal al Mexicului a fost ocupat 
opt luni pentru a forța îndepărtarea generalului dictator Huerta.” 
Similitudinile și paralelele nu trebuie însă exagerate. Atitudinea americană 
fata de colonialismul european global a rămas rezervată. America nu a avut 
nici un rol în împărțirea Africii, deși a avut reprezentanţi la Conferinţa 
Africii de la Berlin. Înainte de 1890 nu a deţinut nici un teritoriu în Asia. 
Rolul imperial asumat în 1898 a provocat o controversă politică mult mai 
Tnversunatá decât dezbaterile coloniale din Europa. Programul naval al lui 
Roosevelt a fost obstructionat de scepticii din Congres.“ Roosevelt însuși 
își imagina noul corp de marină ca pe un partener tânăr al alianţei informale 
a puterilor maritime „anglo-saxone“. Suprematia maritimă a Marii Britanii, 
a spus el, „este suprema garantie a păcii în lume*.?' Din punct de vedere 
economic nu existau diferențe semnificative. Nu exista aproape nici un fel 
de capital american investit peste graniţe, cu excepţia Mexicului. Industria 
americană producea în principal pentru consumul intern și pentru uriașa 
economie agrară. Numai 5% din producţia americană mergea la export, în 
comparaţie cu 25% din producţia Marii Britanii. Coloniile economice ale 
companiilor americane se aflau în vestul și în sudul Statelor Unite, nu peste 
ocean. Nu a existat un consens pentru adoptarea stilului agresiv sau a 
pregătirii militare din alte state ale lumii. Factorul esențial în modelarea 
ideologiei americane a fost dezvoltarea uluitoare a economiei industriale 
din SUA, ceea ce a provocat teama de excludere de pe piețele 


internaţionale. Date fiind procentele mici deţinute în domeniul imperial, 
perspectivele reduse de a inmulti aceste procente și capacitatea 
manufacturieră cea mai extinsă din lume, în 1913, nu e de mirare că liderii 
americani au ajuns să privească orice împărţire la nivel global ca pe o 
ameninţare la adresa intereselor americane. 

Cele trei decenii începând cu 1880 au fost la fel de decisive pentru viitorul 
Rusiei ca putere globală. Tratatele convenţionale de istorie, specializate în 
epoca ţaristă târzie, pun accentul pe eșecurile vechiului regim. Vinovatii de 
serviciu sunt țărănimea nemulțumită, clasa de mijloc lipsită de vlagă, 
industrializarea mult prea rapidă si o „autocraţie“ depășită. Tarismul a fost 
o revoluţie în devenire. Un accent prea mare pe declin și dezintegrare este 
totuși o dovadă de perspectivă îngustă asupra istoriei moderne a Rusiei. În 
pofida impactului catastrofal al războiului și al revoluţiei din perioada 
1917-1921, Imperiul Rus nu s-a destrămat. Mai mult decât atât, a fost 
capabil de o revenire uluitoare la jumătatea anilor 1940, atingând apogeul 
unei puteri pe care orice demnitar vizionar ar fi catalogat-o drept absurdă în 
era țaristă. 

Situaţia este cu atât mai surprinzătoare cu cât o mare parte din imperiul 
eurasiatic rus n-a reprezentat decât un schelet înainte de 1880. Cucerirea 
Asiei Centrale musulmane abia începuse. Sfera de influență rusească din 
Asia de Nord-Est a fost sensibil lărgită în detrimentul Chinei în urma 
tratatelor de la Aigun și Pekin din 1858-1860. Dar prezenţa rusă în mare 
parte din această regiune vastă era mai mult decât teoretică. Reformele din 
anii 1860 nu s-au reflectat imediat în puterea financiară a Rusiei: 
înfrângerile din 1877-1878 (când speranţa unei victorii militare ruse asupra 
Imperiului Otoman a fost zădărnicită) si disidenta politică din Rusia veneau 
să anticipeze exact contrariul. Modemizarea unei economii bazate pe 
munca iobagilor abia începuse. Având în vedere rapiditatea schimbărilor din 
restul lumii — fluxul investiţiilor, creșterea volumului de schimburi 
comerciale, dezvoltarea tehnologiei —, pretenția Rusiei de a rămâne în 
fruntea plutonului părea cel puţin riscantă. Oprimarea și confuzia erau, din 
punctul de vedere al observatorilor străini, principalele trăsături ale 
sistemului țarist. Rezultatul a fost o politică de „bravadă și ezitare 
alternative“, afirma pe-atunci tânărul George Curzon cu toată încrederea 
unui viitor vicerege indian.“ 


Cu toate acestea, puterea Rusiei continua să crească. Procesul de 
industrializare a pornit cu greu, dar la începutul anilor 1890 era deja în plină 
expansiune. La sfârșitul secolului, producţia de cărbuni a Rusiei era de 50 
de ori mai mare decât în 1860, iar producţia de oţel crescuse de 2 000 de 
ori.? Ambele s-au dublat în 1913. Exporturile au crescut simţitor — de la 55 
de milioane de lire sterline (media în perioada 1881-1885) la aproape 100 
de milioane de lire (1901—1906).*° Ucraina a devenit mare producător de 
cereale. Odessa, orașul întemeiat de Ecaterina cea Mare la Marea Neagră, 
era cel mai mare siloz al comerțului cu cereale. Odată oficializată alianţa 
dintre Rusia și Franţa, până în 1894, un val de împrumuturi franceze au luat 
calea Rusiei pentru modernizarea acesteia." De-acum puteau fi finalizate 
marile proiecte feroviare care urmau să lege centrul Rusiei de Asia Centrală 
(calea ferată Orenburg-Taskent) si de Pacific (Calea ferată transsiberiana). 
Pe măsură ce construcţia de căi ferate înainta, apăreau din urmă valuri de 
coloniști, țărani însetaţi de pământ veniţi din satele aglomerate ale Rusiei 
europene. Coloniștii, fermierii și lucrătorii feroviari ruși s-au răspândit în 
sud și în est pentru a forma cel mai durabil element al puterii asiatice a 
Rusiei.“ Peste 5 milioane de ruși traversaserá Uralii în Siberia până în 1914 
și alte câteva mii se stabiliseră în vechile hanate musulmane din teritoriile 
ruse din Asia Centrală.” 

În acest mod fragmentat, regimul tarist a pus în aplicare, înainte de Primul 
Război Mondial, aproape toate elementele sistemului imperialist modern al 
Rusiei. Reușise astfel să-și păstreze controlul asupra Poloniei rebele, cea 
mai importantă în Europa, bastionul defensiv din inima Rusiei și o pârghie 
de influenţă în diplomaţia marilor puteri. Ucraina fusese transformată într-o 
vacă numai bună de muls, în motorul influenței comerciale crescânde a 
Rusiei în regiunea Mării Negre, dinamul noii economii bazate pe exportul 
de cereale. Prosperitatea din Ucraina și sistemul feroviar au contribuit la 
menținerea stăpânirii Rusiei asupra zonelor de frontieră caucaziene, podul 
rutier către Orientul Mijlociu și (dintr-un punct de vedere total opus) fortul 
defensiv din valea fluviului Volga — un fel de Mississippi al Rusiei. Înainte 
de 1914, terenurile petrolifere descoperite la Marea Caspică, în jurul 
orașului Baku, au adăugat o nouă dimensiune valorii strategice a 
Caucazului. Datorită căilor ferate, coloniștilor, economiei bazate pe bumbac 
și prezenţei militare puternice, Asia Centrală și-a întărit rolul colonial de 
gardian al intrării de la sud-est în Imperiul eurasiatic Rus. Comerţul din 


zonă a fost restricționat și declarat monopol rusesc.“ Poziţia Rusiei la 
Pacific s-a întărit odată cu colonizarea Siberiei și cu îmbunătăţirea 
sistemului de comunicații.“ Nici măcar dezastrul reprezentat de Războiul 
ruso-japonez din 1904-1905 — când pretenţiile Rusiei privind Coreea si 
Manciuria au fost strivite în mod brutal (rușii puseseră la cale un plan de 
infiltrare în Coreea cu ajutorul soldaţilor deghizați în pădurari) — nu a 
convins Rusia să renunţe la revendicările din Pacific sau să oprească 
expansiunea din Asia de Nord-Est.“ Așadar, în ciuda fragilitátii sistemului 
ei imperial, a înapoierii tehnologice, a deficitului economic și a slabei 
influenţe culturale,“ Rusia a reușit să ţină pasul cu statele rivale. Şi-a urmat 
propria traiectorie în colonialismul global. 

În 1880, Marea Britanie avea motive întemeiate să se declare lider mondial, 
fiind poate singura putere cu posesiuni și interese în toate colțurile lumii. 
Uriașul său arhipelag de colonii și sfere de influență se întindea din vestul 
Canadei până în Africa de Sud, de la Suez până în Hong Kong. Mare parte 
din imperiu fusese ridicată într-un ritm accelerat după 1830 și multe zone 
erau slab populate și mai deloc dezvoltate. Britanicii și-au putut revendica 
mari întinderi de pământ pentru simplul motiv că alte puteri nu-și făcuseră 
simțită prezența. Dar, după 1880, întrucât lumea „se umpluse“, influența 
implicită nu mai era o opţiune. Britanicii au fost nevoiţi să-și oficializeze 
revendicările si uneori chiar să le susțină prin forţă. Si, cum tot mai multe 
zone erau partajate, s-au pomenit stăpâni peste comunități problematice, cu 
noi ziduri de apărat si cu noi motive de vigilentá. Rezultatul a fost 
paradoxal. Pe măsură ce Imperiul Britanic se extindea, diplomaţii și 
strategii însărcinaţi cu apărarea acestuia deveneau din ce în ce mai 
nelinistiti. Englezii păreau să aibă în permanenţă conflicte cu câte cineva, 
date fiind teritoriile lor împrăștiate pe tot globul. Imperiul Britanic era ca un 
uriaș „care suferea de gută, cu mâinile și picioarele întinse în toate 
direcţiile“, se lamenta un bătrân demnitar. Imediat ce simţea pe cineva 
apropiindu-se, uriașul începea să se vaite numai la gândul durerii ce va 
urma.“ Păguboasă reţetă pentru armonia diplomatică... Strategii erau la fel 
de nelinistiti. Au considerat că puterea maritimă și mica armată 
profesionistă se întinseseră mai mult decât le era plapuma. Unii dintre cei 
mai critici observatori s-au întrebat dacă nu cumva dezvoltarea căilor ferate 
nu însemna o mare ameninţare la adresa puterii navale. Balanța începea sa 


se încline în favoarea conducătorilor din regiunile impenetrabile — cum era 
Rusia, „tirania uscatului“ — feriti de urgia britanică. 

Astfel de temeri au ajuns la apogeu în timpul Războiului din Africa de 

Sud, care a scos la iveală un deficit jenant în priceperea militară britanică. 
Şi mai îngrijorătoare era perspectiva ca rivalii Marii Britanii să profite de 
ocazie și să pună presiune pe interesele englezilor din alte parti ale lumii: în 
Orientul Mijlociu, în China, chiar și în India, ce putea fi invadată pe la 
nord-vest. Temerile acestea au fost motivul declanșării unei frenetice 
planificări militare, care a dus la concluzia că armata britanică avea să fie 
nevoită să cumpere toate cămilele din Asia pentru a aproviziona linia 
frontului. Anumiți factori amintiţi deja — printre care teama de a nu tulbura 
echilibrul european — au determinat celelalte mari puteri să nu creeze o 
alianță antibritanicá. Dar criza a fost resimţită din plin la Londra. A fost 
regândită strategia navală și s-a decis construirea unei flote moderne. A fost 
semnată o alianță cu Japonia, în 1902, pentru protejarea intereselor Marii 
Britanii în Asia Răsăriteană.“ În 1904 si în 1907 s-au semnat antantele cu 
Franţa și apoi cu Rusia — înţelegeri care au atras Marea Britanie într-o 
alianță informală cu organismele politice ale marilor puteri europene.” 
În noua epocă a „politicii globale“ de după 1880, Marea Britanie a suferit 
un ușor declin. Dar, după orice standard, poziţia sa a rămas în continuare 
puternică. Au existat doar câteva locuri în care o singură putere îi putea 
afecta serios interesele. Marea excepție (din moment ce o invazie americană 
în Canada era exclusă) ar fi fost o invazie a rușilor în Afghanistan și, în 
consecinţă, ameninţarea reprezentată de aceștia pentru puterea britanică din 
India. Era foarte puţin probabil ca extinderea unei alianțe a anumitor puteri 
să fie permisă de ceilalți în defavoarea Marii Britanii — chiar dacă ar fi 
riscat să încerce. 

In plus, din mai multe puncte de vedere, britanicii înșiși păreau să devină 
din ce în ce mai bogaţi si mai puternici. Au profitat mai mult decât oricine 
de extinderea comerțului internaţional. Investiţiile străine s-au dublat între 
1900 si 1913. Englezii dispuneau si de un surplus masiv al balanței de plăţi 
rezultat din exporturile invizibile, deci își permiteau costurile uriașe ale unei 
flote noi. Coloniile lor — o mare rezervă de forță de muncă de peste un 
milion de bărbaţi cu vârsta de înrolare — erau într-o etapă de creștere rapidă. 
La fel stăteau lucrurile și în India, principala bază militară și trezoreria 
imperiului lor din Asia. Imperiul comercial britanic de peste ocean, cu 
băncile, agenţiile de asigurări, transporturile maritime și feroviare, 
telegraful, minele și plantațiile sale putea umili orice rival. În eventualitatea 
unui atac, rezervele economice puteau fi antrenate în paralel cu blocadele 
navale împotriva inamicilor. Sau cel putin acesta era planul. 

După 1904, numai Germania reprezenta o ameninţare la adresa Regatului 
Unit. La fel ca Statele Unite, Germania era nou-venită la masa diplomaţiei 
imperiale, intrând pe scena lumii după 1870, odată cu înfrângerea Franţei și 


unificarea statelor germane într-un „imperiu“ semifederal condus de un 
împărat prusac. Germania avea atât mijloacele, cât și ambiția, dupa 1900, de 
a practica ceea ce se numește Weltpolitik, adică de a deveni un stat global. 
Creșterea economică impresionantă a Germaniei îi asigura acesteia 
platforma necesară acestor ambiţii: produsul naţional brut al Germaniei s-a 
triplat între 1873 și 1913.” Producţia industrială a înregistrat o puternică 
dezvoltare mai ales în domeniile produselor chimice și electrice. În 1900, 
Germania avea deja un sistem feroviar excelent și cea mai mare populaţie 
din Europa, cu excepţia Rusiei.” O bună reţea de comunicaţii, o bază 
industrială puternică si o populaţie numeroasă au facut din corpul de recruți 
al Germaniei cea mai eficientă armată din Europa, iar din Germania, cea 
mai mare putere militară. La jumătatea anilor 1880, Bismarck a folosit 
patrimoniul în creștere pentru a anexa câteva colonii africane, adevărate 
trofee, dar și câteva colonii în Pacificul de Sud. Se pare însă că le-a 
considerat lipsite de valoare.* Succesorii săi de după 1890 nu au fost nici ei 
foarte siguri. Dacă China ar fi fost împărţită (ceea ce nu ar fi fost chiar 
exclus), dacă Pacificul s-ar fi împărţit în sfere de influență maritimă și dacă 
Imperiul Otoman s-ar fi destrămat (o altă variantă plauzibilă după 1890), 
atunci Germania ar fi putut să reclame o parte care să-i reflecte statutul și 
potenţialul economic. Orice altă traiectorie ar fi însemnat practic o abdicare 
în condiţiile în care viitorul rezerva o luptă darwiniană implicită pentru 
supraviețuire sau supremație. 

Maniera agresivă în care Germania și-a căutat „locul sub soare“ a devenit 
un clișeu istoric. Totusi, cu adevărat izbitor la politica globală pe care au 
urmărit-o de la sfârșitul anilor 1890 a fost caracterul nehotărât.” În 
diversele conflicte coloniale în care s-au amestecat — legat de Samoa, de 
Maroc (în două situaţii), de Africa de Vest și de calea ferată dintre Bagdad 
și Golful Persic — nemţii au bătut în retragere sau au acceptat calea 
compromisului. Aveau într-adevăr motive întemeiate să facă asta. Cu toate 
că activitatea comercială pe mare a Germaniei era destul de importantă (de 
exemplu, în America Latina), interesele sale economice au rămas în 
continuare concentrate în Europa, la fel ca investiţiile germane externe. 
Puterea militară germană a fost un adevărat fenomen european. În lipsa unei 
flote navale, ar fi rămas așa. Dar când Berlinul a început să construiască o 
flotă, s-a lovit imediat de opoziţia Marii Britanii. După 1909 a devenit 
limpede ca lumina zilei că englezii vor depăși orice flotă germană, 


indiferent de pret. Iar cu ajutorul bazei lor din arhipelagul Orkney, puteau 
sugruma traficul și preveni o ieșire în larg dinspre porturile de la Marea 
Nordului. 

Poziționarea Germaniei era fundamentată pe o logică agresivă. Puterea ei 
se afla în Europa, unde trăiau milioane de etnici germani și în afara 
graniţelor, unde exista o veche tradiție comercială și financiară germană 
superioară in Europa Centrală și de Est, unde existau câțiva asa-zisi clienti, 
inclusiv Imperiul Austro-Ungar care era, teoretic, una dintre cele mai mari 
puteri din Europa. „Dacă lumea de peste ocean s-ar consolida sub 
hegemonia Angliei, n-ar mai exista decât Statele Unite ale Europei care să-i 
menţină supremaţia în Lumea Veche“, spunea propagandistul Carl Peters.” 
Avertismentul lui Peters era clar. Hegemonia Germaniei în Europa, în 
detrimentul Rusiei, Franţei și Angliei, ar fi compensat mai mult decât lipsa 
unui imperiu după model britanic. Ar fi strivit, totodată, recuzita geopolitică 
pe care fusese construit până atunci colonialismul global și ar fi deschis 
calea unei noi împărțiri globale favorabile Germaniei. Dar obţinerea 
hegemoniei prin forță era un plan prea riscant pentru a fi adoptat cu ușurință 
sau chiar dezbătut deschis de cei care au făcut politică (unul dintre motivele 
pentru care discuţiile istoricilor pe tema vinovatiei Germaniei pentru 
declanșarea războiului au fost atât de neconcludente). Până în 1914, acest 
deziderat a rămas un trofeu imaginar posibil doar datorită unor circumstanţe 
neprevăzute. 

La prima vedere, Franţa avea resursele și competențele necesare pentru a se 
compara cu celelalte patru puteri mondiale. Pe uscat, Franţa reprezenta încă 
un dușman de temut, iar puterea sa navală, deși într-un relativ declin, era 
încă semnificativă. Ca investitor străin, ocupa locul doi după Marea 
Britanie, iar investiţiile sale (de două ori mai mici) erau direcționate în 
principal în Europa, în special în Rusia. Influenţa globală a ideilor și a 
culturii franceze, prestigiul scriitorilor francezi, al instituţiilor și al artei 
erau la fel de mari ca de obicei. Din anii 1870, statutul de mare putere al 
Franţei era simbolizat de imperiul ei afro-asiatic. Între 1880 si 1910, 
posesiunile Franţei de peste hotare au crescut de douăsprezece ori ca 
suprafață (de la 900 000 kilometri pătraţi la aproape 12 milioane de 
kilometri pătraţi), iar populaţia de 16 ori (de la 3 la 50 de milioane de 
locuitori).* O mare parte din Africa de Nord, de Vest și Ecuatorială, precum 
și Madagascarul, Indochina și zone din Pacificul de Sud ajunseseră sub 


ocupație franceză. Franţa și-a revendicat cu îndârjire dreptul la o cotă 
generoasă din împărţirea globală. Dar nici asta nu i-a fost de ajuns. 

Ca putere mondială în devenire, Franţa avea trei mari slăbiciuni. Numărul 
locuitorilor stagnase, iar din punct de vedere industrial Franţa se afla cu 
mult în urma Germaniei, ca să nu mai pomenim de Marea Britanie. În al 
doilea rând, în ciuda dimensiunilor impresionante ale imperiului colonial 
francez, potenţialul economic al acestuia era destul de scăzut. Franţa nu 
avea o tara ca India care să-i acopere cheltuielile si nici teritorii colonizate 
care să-i fie parte-nere de afaceri sau aliaţi în caz de război. Situaţia era și 
mai mult agravată de faptul că mare parte a imperiului era ostatic strategic 
al destinului, dat fiind că puterea navală care ar fi trebuit să asigure apărarea 
se risipise.? Una dintre școlile franceze de gândire, condusă de marele 
ministru de externe Théophile Delcassé (1898-1905), afirma că Indochina 
nu avea nici o valoare și cerea constituirea unui imperiu afro-mediteraneean 
cu centrul în Maroc și Algeria.? În al treilea rând, poziţia ei geografică, mai 
ales după ce a pierdut Alsacia și Lorena în 1871, a făcut din Franţa o ţintă 
mult mai vulnerabilă decât orice altă putere: nu exista nici un ocean sau 
mari întinderi de pământ care să stea între o posibilă invazie si centrele 
vitale ale guvernului și ale industriei. Nu e de mirare, așadar, că părerile 
politice franceze oscilau între o strânsă prietenie cu Marea Britanie și 
reconcilierea cu Germania. Politica factionala a celei de-a treia republici, 
schimbarea rapidă a guvernelor si dezbinările acerbe între interesele 
religioase și laice (aduse în prim-plan de celebra Afacere Dreyfus) au 
accentuat aceste incertitudini din politica externă a Franţei. 

Există o veche tradiţie în scrierile istorice potrivit căreia imperialismul 
agresiv, nemilos, a constituit preludiul haotic al marii conflagrații care a fost 
Primul Război Mondial. Dar înainte de 1914 au existat puţine semne că cele 
mai puternice state ale lumii aveau să se angajeze într-o confruntare pentru 
supremaţia globală. Dimpotrivă, acestea adoptaseră o formă de ,,convietuire 
competitivă“ si recunoscuseră faptul cá, pentru moment, între ele exista un 
relativ echilibru de putere. În ciuda ciocnirilor si a frictiunilor dintre ele, 
împărtășeau, împreună cu micile puteri coloniale, aceeași viziune asupra 
atitudinii fata de popoarele noneuropene. Dacă vreuna dintre aceste puteri 
ar fi sprijinit o mișcare colonială împotriva imperiului sau ar fi încurajat 
doctrine radicale ale autodeterminării, n-ar fi făcut decât să se autodistrugă. 
Era de la sine înţeles că erau superioare, cultural vorbind, și că „nivelul lor 


de civilizaţie““ justifica intervenţia sau colonizarea din teritoriile „mai putin 


civilizate“. În condiţii moderne, o lume împărțită în imperii coloniale părea 
firească și inevitabilă. Progresul coloniilor către autoguvernare — acolo unde 
se ridica problema — ar fi fost un proces extrem de lent. Între timp, cea mai 
mare ameninţare la adresa păcii o reprezentau „imperiile muribunde“ care 
scăpaseră până acum de divizare. În Imperiul Otoman, Iranian și în cel 
Chinez miza era mult mai mare și șansa unui acord era mult mai mică: 
puterile lumii chiar riscau un conflict major din cauza acestor imperii. Așa 
cum avea să se întâmple, exista un pericol mult mai mare și mai apropiat. 
Amenintárile la nivelul diplomaţiei riscau să scape de sub control. Un 
conducător mai slab de înger, un consilier oportunist, niște gazetari 
infierbantati sau o simplă eroare de calcul ar fi putut inclina imediat balanţa. 
Stabilitatea precară a colonialismului global și a păcii în lume depindea de 
puterea de mediere a principalelor state europene și de respectul acestora 
fata de echilibrul de forte precar al propriului continent. Dacă acești doi 
factori nu erau ţinuţi sub control, atunci geopolitica imperiilor avea să fie 
aruncată în haos. 


ECONOMIE GLOBALĂ 


Colonialismul global nu a fost o simplă chestiune de expansiune a zonelor 
stăpânite de statele europene. O economie globală moderna a început sa 
înflorească în anii 1870.9! Sigur că schimburile comerciale între continente 
existaseră dintotdeauna. După cum s-a observat într-un capitol anterior, 
accesul europenilor la argintul american a creat un sistem de schimburi 
globale încă din secolul al XVI-lea, unul limitat, ce-i drept, la lingouri și la 
produse de lux. În secolul al XVIII-lea a avut loc o extindere a comerțului 
maritim, incluzând exportul de ceai din China și de ţesături din bumbac din 
India către pieţe îndepărtate precum America și Africa de Vest. Majoritatea 
traficului intercontinental se desfășura prin Atlantic. În prima jumătate a 
secolului al XIX-lea, integrarea economică s-a intensificat și mai mult în 
relaţia dintre nord-vestul Europei, insulele britanice și nord-estul Americii. 
Economia mondială de la sfârșitului secolului al XIX-lea a fost parţial 
consecinţa creșterii rețelelor comerciale dense din bazinul Atlanticului de 
Nord, rețele care s-au extins spre noi parti ale lumii: America de Sud, 
regiuni din Africa, India, Asia de Sud-Est, Australasia și Asia Răsăriteană. 


O trăsătură distinctă a acestei ramificații a fost faptul că, peste tot, preţurile 
produselor de lux, dar și ale celor de maximă necesitate, precum cerealele, 
erau stabilite de puterile comerciale la nivel global, și nu de factorii locali 
sau regionali.“ Dar nu era vorba doar de dezvoltarea comerțului, desi 
valoarea și volumul său au continuat să crească. Atinsese trei miliarde de 
lire sterline în 1880, apoi patru miliarde la 1900, după care aproape s-a 
dublat între 1900 și 1913, ajungând la o cifră de circa opt miliarde lire 
sterline.“ Dezvoltarea comerțului a fost însoţită de — mai exact a depins 
de — două mari schimbări care au legat activitatea comercială din diferite 
regiuni ale lumii. 

O primă schimbare a fost crearea unui „circuit“ internaţional de plăţi la 
care orice tara putea adera și din care putea extrage moneda străină necesară 
pentru plata propriilor importuri. Astfel, nu mai era necesară o evidenţă 
contabilă pentru fiecare partener comercial: atât timp când undeva exista un 
surplus, acest credit putea fi folosit în circuitul plăţilor.“ Acest sistem a 
înlăturat blocajul care obstructionase până atunci comerțul. Cea de-a doua 
schimbare a fost creșterea exportului de capital european, după 1870, la o 
scară mult mai mare și cu destinaţii mult mai variate decât în anii 
precedenti. Desi mare parte a fost investit în America si în alte parti ale 
Europei, doar o pondere mai mică mergând în Asia și Africa (circa 30% din 
investiţiile externe britanice au ajuns în Afro-Asia înainte de 1913), lumea 
devenise o uriașă piaţă unică de capital. Informaţiile comerciale rapide și 
exacte beneficiau de un bonus (rolul principal al telegrafului), dar la fel era 
răsplătită și o mai strânsă conformitate a practicilor financiare și 
patrimoniale. În consecință, colonialismul global ascuns sub masca 
schimburilor comerciale a însemnat atragerea restului lumii într-un sistem 
economic al cărui nucleu se afla în Europa și în prelungirea vestică a 
acesteia din Statele Unite. Mai exact, a avut loc o diviziune mondială a 
muncii în care manufacturile, capitalul și creditul imperiilor industriale erau 
oferite în schimbul materiei prime și al mărfurilor din întreaga lume. 

Această nouă piaţă internaţională nu a fost doar rezultatul unei activități 
strict comerciale. Nici n-ar fi fost posibil. Ea a depins în mai multe feluri de 
afirmarea puterii, de expansiunea imperialistă directă si indirectă. În Asia 
Răsăriteană, de pildă, regimul de comerţ liber fusese impus cu forța si prin 
diplomaţia militară a „tratatelor inechitabile“. În India a fost menţinut prin 
staruintele fără echivoc ale guvernului britanic (chiar si în ciuda 


Tmpotrivirilor oficialilor britanici regionali). Tiparul multilateral al plăţilor 
comerciale concentrat în Londra n-ar fi funcţionat la fel de ușor — 
presupunând că el chiar a funcţionat — dacă britanicii nu ar fi beneficiat de o 
balanță de plăţi favorabilă în imperiul lor indian, securizat atât prin 
guvernare (indienii plăteau o „taxă de serviciu“ superiorilor lor străini), cât 
și prin succesul comercial.“ Totodată, în Australia, Noua Zeelandă, vestul 
Canadei și America Latină și, într-o mică măsură, în Africa, piaţa globală s- 
a extins ca urmare a imperialismului demografic european, prin ocuparea de 
teritorii de către coloniștii europeni și dislocarea populațiilor indigene (prin 
acorduri, forță sau înșelăciune). Asa cum au arătat fluxurile de capital si 
comerciale, această formă de „imperiu“ a fost cea mai dinamică din punct 
de vedere economic. În al patrulea rând, guvernele europene au promovat 
un regim de proprietate menit să protejeze interesele companiilor expate în 
teritoriile coloniale, dar si în alte țări.“ Sfera instituţiilor de piaţă trebuia 
extinsă în mod susţinut, prin legile teritoriale acolo unde era posibil și prin 
privilegii extrateritoriale acolo unde era cazul, de exemplu în Imperiul 
Otoman, Egipt, Iran, Siam, China si Japonia. 

Principala forță mobilizatoare a noii economii globale a fost îmbunătăţirea 
vădită a rețelei de transporturi pe tot globul. Între 1869, când a fost 
inaugurat Canalul Suez, și 1914, când s-au terminat lucrările la Canalul 
Panama, majoritatea țărilor din restul lumii fuseseră atrase în marea rețea de 
comunicaţii care exista deja între Europa și America. Vapoarele cu aburi, 
căile ferate și telegraful electric, cu cablurile sale subacvatice, împânziseră 
tot globul. După 1900, extinderea acestei reţele care ar fi trebuit să includă 
toate regiunile productive ale lumii părea doar o chestiune de timp. 
Schimbul de produse la o scară din ce în ce mai largă a încurajat 
specializarea și sprijinul economic reciproc. Pe măsură ce schimburile 
comerciale creșteau, păreau a alimenta un apetit nesecat pentru și mai multe 
produse exotice. La fel s-a întâmplat și cu cererea variată pentru produse 
industriale din America și Europa. Cauciucul, cositorul, alte metale de bază 
și motorina au fost adăugate la lista de produse deja existente pe piaţa 
internaţională: bumbac, lână, cereale, cherestea, zahăr, ceai și cafea. 
Începând din 1880, noua tehnologie a refrigerării a permis exportul de 
produse perisabile din locuri îndepărtate precum Argentina sau Noua 
Zeelandă către consumatori europeni aflați la săptămâni distanță. Nimic nu 
simboliza mai bine posibilităţile uluitoare ale economiei globale decât 


dependenţa crescândă a Marii Britanii de alimentele de bază transportate 
cale de 12 000 de mile marine. 

Dezvoltarea noilor ramuri comerciale și extinderea celor vechi s-au 
reflectat vizibil în înflorirea impresionantă a oraselor-port ale lumii. În 
Atlanticul de Nord existau deja destule. Dar spre sfârșitul secolului al XIX- 
lea, noi orașe portuare au apărut pe alte continente, iar cele deja existente s- 
au extins. Populaţia orașului Buenos Aires, nodul comercial al nou- 
cuceritului pampas, număra 300 000 de locuitori în 1880; 30 de ani mai 
târziu populaţia ajunsese la 1,3 milioane de locuitori.“ Cape Town s-a 
dezvoltat rapid pentru a sluji tinutu-rile de la nord bogate în aur și diamante. 
Orașul Bombay a ajuns, datorită Canalului Suez, să domine comerţul indian 
din vest și să contribuie la extinderea influenţei sale până în Golful Persic.% 
Singapore și-a continuat ascensiunea meteorică, devenind poarta de la vest 
către Marea Chinei de Sud și către marele antrepozit al comerțului sud-est 
asiatic.“ Shanghaiul a fost recunoscut ca principal port în China si ca piață 
de desfacere pentru cea mai productivă regiune, bazinul fluviului Yangtze. 
Orașele Melbourne și Sydney (si îndepărtatul Dunedin) au legat interiorul 
Australiei și al Noii Zeelande cu furnizorii și pieţele din celălalt capăt al 
lumii. 

Un oraș portuar prosper presupunea o activitate susținută pentru 
îmbunătăţirea portului, organizarea docurilor de acostare, construirea de 
triaje feroviare și extinderea căilor ferate (sau a echivalentelor fluviale ale 
acestora) cât mai adânc în inima ţărilor respective." Succesul comercial se 
măsura prin construcția rapidă de depozite vamale, gări, bănci și hoteluri, 
dar și de cluburi fastuoase și locuinţe pentru noua clasă de comercianți. 
Gara din Bombay, hotelul Raffles din Singapore, splendoarea „pariziană“ a 
noului Buenos Aires, reţeaua de bănci din Cape Town (unde își deschisese 
și Rhodes conturi), Bundul din Shanghai, Collins Street din Melbourne și 
arhitectura bogată a principalelor bănci din Sydney (aproape de Martin 
Place) erau expresia vie a încrederii și a prosperității acestei lumi 
comerciale. În slujba lor se afla o armată de docheri, hamali, lucrători 
feroviari, curieri, magazioneri și funcţionari. Lumea aceasta răspundea în 
fata unei elite mobile și cosmopolite, ale cărei contacte cu omologii de la 
distanță reprezentau cheia succesului comercial și a bonitátii lor. Afaceristii 
britanici, în special scotienii, puteau fi găsiți pe mai toate continentele. Dar 
au fost și alţii cel putin la fel de întreprinzători. Grecii s-au facut remarcati 


în Orientul Apropiat și la Marea Neagră. Cei mai mari comercianţi din 
Bombay nu erau hinduși, ci parși (originari din Iran). Comunitățile Parsi, 
evreiești și armene (de exemplu, familia Sassoon) au urmat calea 
comercială de est. Aceștia aveau sedii in Singapore, unde există încă o 
biserică armenească, Hong Kong și Shanghai. Unul dintre cei mai mari 
armatori din Singapore a fost, la sfârșitul secolului al XIX-lea, un afacerist 
de origine arabă, venit din comunitatea de comercianţi și navigatori stabiliți 
în arhipelagul malaysian. Alţii erau chinezi. Bunicul prim-ministrului din 
Singapore, Lee Kuan Yew, a deţinut o linie maritimă ce își desfășura 
activitatea în Singapore și în Batavia (Jakarta de azi). 

La sfârșitul secolului al XIX-lea era lesne de înțeles că, în ciuda 
diferențelor culturale dintre ei, membrii acestei rețele mercantile aveau 
foarte multe lucruri în comun. Pur și simplu aveau din instinct principii 
liberale în ceea ce privește economia. Erau adepţii libertăţii de mișcare, 
indiferent de jurisdicție sau de granite. Detestau amestecul birocratilor si al 
oficialilor. Aveau nevoie de guverne indulgente care să investească în 
„progres“ (în forma sa cea mai concretă). Puneau mare pret pe respectarea 
contractelor și pe drepturile de proprietate. Aveau nevoie de monede stabile 
și de bănci de încredere. Pe scurt, interesele lor nu au coincis cu împărțirea 
globală care ar fi divizat lumea în blocuri imperialiste închise. Cu atât mai 
putin agreau un regim colonial dispretuitor și rasist. Printre primii 
susținători ai drepturilor indienilor din Rajul britanic au fost parșii din 
Bombay. Dar nici măcar comercianții noneuropeni nu aveau nimic de 
câștigat dacă scena comercială ar fi fost împărţită în grupuri si grupulete de 
naţiuni capricioase, conduse de interese opuse celor din camerele de comerţ 
ale marilor orașe portuare. 

Interesele comercianților ar putea fi descrise ca „o economie deschisă“, 
fără bariere în calea comerțului, a fluxului de credite și de capital sau a 
liberei circulații, în special a forței de muncă. Acesta era „imperiul 
comerțului liber“ visat de britanici încă din anii 1840, când încercaseră să-l 
impună, cu oarecare succes, în America Latină, în Orientul Mijlociu, dar și 
în India și în China. A fost nevoie de noi tehnologii în transporturi pentru a 
atrage restul lumii în zona de mare presiune a comerțului euro-american. 
Dar lucrurile nu s-au oprit aici. După cum am văzut deja, una din marile 
bariere ale comerțului a fost, multă vreme, dezechilibrul dintre două pieţe 
total diferite; era, deci, nevoie de stabilitate pentru ca fiecare dintre aceste 


pieţe să poată plăti achiziţiile făcute din cealaltă parte. Soluţia a fost un 
sistem multilateral de schimburi externe care să permită unei tari 
achiziționarea de bunuri pe care nu le putea plăti imediat. Dar pentru ca 
acest sistem să devină funcţional era nevoie de o „monedă comună“ agreată 
de toti comercianții si care să fie rezerva generală a tuturor revendicărilor. 
În al doilea rând, era nevoie de un loc în care aceștia să-și poată răscumpăra 
creantele sau să le poată tranzactiona pentru bunuri cu valoare egală. 

Şi fiindcă întrunea toate aceste condiţii, Londra s-a transformat în regina 
noii economii mondiale. Lira sterlină convertibila în aur a devenit cea mai 
puternică monedă, iar „obligaţiunile londoneze“, cea mai fiabilă forma de 
comerț international. Londra era cea mai mare piaţă a lumii deoarece era un 
oraș portuar liber, situat convenabil în sfera euro-americană și pentru că era 
capitala imperială a „sistemului“ anglo-indian. Pentru comercianții si 
bancherii din City nu era greu să tranzactioneze obligatiunile pentru alte 
monede, să găsească clienti sau să cumpere un transport pe care îl puteau 
vinde mai departe. Londra era de-acum cartierul general pentru o gamă 
variată de servicii de care depindea comerțul. Băncile britanice din 
străinătate, companiile britanice de asigurări și cele maritime luau partea 
leului din noul trafic dintre continente. Agenţiile navale și constructorii de 
vapoare au apărut pretutindeni. După 1870, Londra a adăugat investiţiile 
străine portofoliului ei — o reacție la faptul că economia britanică se 
dezvolta acum mai încet decât „noile“ economii de peste ocean. Până în 
1914 Londra a furnizat peste 50% din capitalul trimis în afara Europei. 
Mare parte din acest capital era investit în sistemele de transport menite să 
deschidă calea noilor pieţe de desfacere și să permită accesul noilor 
producători. În 1913, peste 40% din capitalul britanic din străinătate fusese 
investit în căi ferate — controlate de state (Australia si India) sau private.” 
Fluxul lirei sterline a avut și alte efecte importante. A netezit curbele 
ascendente și descendente din circuitul comercial și a stimulat stabilitatea 
monetară acolo unde era cazul.” A întărit controlul Londrei asupra 
capitalelor din lumea extraeuropeană, unde prosperitatea depindea în mare 
măsură, așa cum era lesne de înţeles, de fluxul creditelor de la cei mai mari 
creditori din lume. A ajutat la accelerarea procesului remarcabil prin care 
din ce în ce mai multe țări au adoptat „etalonul de aur“: stabilirea valorii în 
aur a monedei respective, în vederea lărgirii comerțului și a încurajării 
investiţiilor din afară.” 


Statutul si avutia Londrei au crescut direct proportional cu dezvoltarea 
comerțului international.” Exista în rândul comercianților si al bancherilor 
o regulă nescrisă potrivit căreia ceea ce era bun pentru Londra era bun 
pentru toată lumea. Conceptul de comerţ liber și de economie deschisă a 
fost adoptat în Marea Britanie în anii 1840 și 1850, nu numai ca politică, 
dar și ca ideologie promovată cu înverșunare. Această ideologie imagina o 
lume în care popoarele se vor elibera, prin comerț, de sub povara 
conducătorilor. Libertatea individuală și comerțul international aveau să 
meargă mână în mână. Comerţul liber a fost considerat cheia succesului 
economic al Marii Britanii, cheia progresului economic al întregii lumi. 
(Alternativa — protecţia — a fost respinsă de politicienii britanici înainte de 
1914, în timp ce susţinătorii acesteia erau invrájbiti de ce anume constituia 
obiectul protecţiei.) Susţinătorii comerțului liber au insistat asupra faptului 
că metoda cea mai eficientă de folosire a resurselor economice era să lase 
piaţa să decidă ce anume să producă. Ţările fără capital sau fără o bază 
industrială trebuiau să-și concentreze eforturile pe producţia de materie 
primă sau de alimente pentru care exista deja o mare cerere pe tot globul. 
Apoi trebuiau să-și folosească veniturile pentru construirea fabricilor 
necesare, să plătească dobânzile la împrumuturile luate — producţia de bază 
nu putea crește decât cu ajutorul căilor ferate și al porturilor care să 
transporte marfa pe pieţele interesate. Orice altă abordare, de pildă 
acumularea de producţie industrială la adăpostul taxelor, nu era numai 
ineficientă (întrucât bunurile industriale puteau fi cumpărate mai ieftin din 
străinătate), era și injustă. Asta însemna taxarea consumatorului în favoarea 
celor care câștigaseră prin taxele de protecţie, un proces politic care, potrivit 
comercianților liberi, era eminamente corupt. Conducerea colonială 
luminată trebuia așadar să impună comerțul liber (asa cum făcuseră 
britanicii în India), după cum o diplomaţie prudentă trebuia să-l încurajeze 
mereu. Creșterea impresionantă a exporturilor de la sfârșitul secolului al 
XIX-lea, inclusiv a celui din India și (după 1890) din China, era o dovadă în 
plus a valabilitátii universale a acestei rețete economice. Rolul central al 
Londrei în noua economie globală nu a fost numai unul profitabil, ci și 
inofensiv. Până și exportul de capital putea fi descris ca furnizor al unui 
serviciu vital. „Canada“, principalul beneficiar al capitalului englez în 
perioada 1900-1914, „are interesul de a menţine nestingherit fluxul de 


capital din Londra tot așa cum un oraș, oricare ar fi acela, are datoria de a 
asigura alimentarea cu apă“, declara bancherul Robert Brand." 

Teoria liberului schimb vedea în agricultura comercială emanciparea 
țărănimii din întreaga lume. Tot această teorie vehicula imagini idilice cu 
clienti satisfácuti din India si China, îmbrăcaţi în bumbac de Lancashire, si 
preamárea virtutile pacificatoare ale interdependentei economice. Potrivit 
unui curent de gândire al vremurilor, războiul era de neconceput, deoarece 
puterile care l-ar fi declanșat aveau prea mult de pierdut din pricina 
întreruperii activităţii comerciale.” Dar elogierea nesfârșită a avantajelor 
reciproce prezentate de noua economie mondială n-a făcut decât să 
subestimeze neînțelegerile dintre marile puteri și să ignore echilibrul precar 
dintre ele. Era limpede ca lumina zilei cá multe dintre țările nou-venite in 
clubul economic nu fuseseră admise în aceleași condiţii aplicate vechilor 
state membre. Noii partizani ai economiei globale au trebuit să ocupe 
zonele care nu fuseseră ocupate. Trebuiau să producă mărfuri pe care rivalii 
cu vechime în piaţă nu doreau să le asigure. Au fost nevoite să scadă 
costurile de producţie pentru a contrabalansa defectele propriilor mașinării 
comerciale: mâna de lucru trebuia să fie foarte ieftină. Si, ca să fie si mai 
rău, exista pericolul ca trecerea la o producţie de bunuri vandabile să 
provoace o criză socială. Una era să aduci coloniști în teritorii nelocuite. 
Alta era să produci bunuri vandabile la export într-un peisaj dens populat 
unde dreptul de a cultiva și de a lua pământ în arendă constituiau cheia 
relațiilor și a statutului în societate. În aceste zone, „curăţarea“ terenurilor 
arabile de „surplusul“ de țărani pentru a face loc producţiei agricole 
eficiente ar fi dat naștere unei revoluţii sociale. Perspectiva în sine i-a 
neliniștit într-atât pe guvernatorii britanici din India, începând cu anii 1870, 
încât aceștia au ales să restrictioneze transferul de pământuri de la castele 
cultivatoare tradiţionale către afaceriștii din orașe. În cazul Africii, ceea ce a 
întârziat tipul de dezvoltare recomandat de comerțul liber a fost lipsa forţei 
de muncă, si nu supraproductia. Aici era vorba de nemulțumirea 
companiilor miniere si a coloniștilor fata de „lenea nativilor“ care nu doreau 
să muncească pentru venitul minim pe care angajatorii erau dispuși să-l 
ofere în această zonă periferică a lumii capitaliste. Aici, noţiunea de avantaj 
reciproc era extrem de tensionată. Ca să-i determine pe africani să 
„muncească“, regimul colonial (în varianta sa cea mai abominabilă) a 
profitat de pretextul „muncii“ și i-a transformat pe nativi într-o clasă de 


sclavi. Taxarea coercitivă (să facă munca salarizată obligatorie), o disciplină 
a muncii barbara,” interzicerea oricărei forme de sindicat, exproprierile ce 
vizau terenurile cu valoare comercială, toate acestea au fost parte din 
arsenalul capitalismului colonial din Africa. Nu e de mirare că economia 
comercială a fost deseori identificată cu privilegiul asociat rasei. 

Chiar și acolo unde noua economie globală era sprijinită de elitele locale, 
care, precum moșierii din Argentina, sau estancieros, sperau să profite de 
valoarea crescândă a terenurilor și de prosperitatea urbană, sprijinul era 
mult mai condiționat decât credeau comercianții liberi. Pentru a menţine 
fluxul de credite, pentru a atrage mai mult capital, pentru a profita la 
maximum de piaţa dinamică a cerealelor și a altor produse, era nevoie de 
instituirea unei discipline de fier. Cheltuielile trebuiau reduse pentru a 
menţine stabilitatea monedelor. Pentru încurajarea comerțului, taxele 
trebuiau reduse, iar industria locală sacrificată. Pentru ca investitorul străin 
să fie fericit, companiile feroviare și băncile sale trebuiau curtate și flatate. 
În lumea extraeuropeană existau destui afaceristi care considerau economia 
liberului schimb drept o afacere unilaterală și care detestau profund puterea 
Londrei. În India și în Africa de Vest, unde negustorii indigeni păreau a 
imbratisa comerțul liber, existau și oameni care respingeau poziţia 
favorizată a companiilor europene. În timp ce valoarea tranzacţiilor 
comerciale era în creștere, aceste opinii s-au estompat. Dar nu exista nici o 
garantie cá situația schimburilor comerciale care făcuseră din noua 
economie internaţională o astfel de forță dinamică va fi stabilă sau durabilă. 
Dacă explozia mărfurilor ar fi fost un fiasco, dacă piaţa globală ar fi fost 
tulburată de un conflict între marile puteri sau dacă Londra nu și-ar fi 
îndeplinit eficient rolul de sursă de credite si de capital, opozantii 
comerțului liber s-ar fi adunat imediat. Celelalte economii ale lumii euro- 
americane erau orientate mai mult spre protectionism. Dar instinctul lor 
fusese reprimat — până la un punct — de dezvoltarea rapidă a comerțului 
mondial. Or, dacă această expansiune ar fi fost blocată, iar zona de comerţ 
liber cu centrul la Londra s-ar fi redus sau ar fi dat semne de declin 
financiar, cea mai probabilă alternativă ar fi fost o serie de blocuri 
controlate de statele rivale ale lumii. Antipatia din rândurile marilor puteri 
s-ar fi manifestat mai agresiv fără o „zonă deschisă“ unde acestea să aibă 
interese comune. Regimul economic care a contribuit la finanțarea 
colonialismului global ar fi dat înapoi. 


Unele tensiuni au existat încă dinainte de 1914. Procesul frenetic de 
expansiune comercială începuse să încetinească. Creșterea colosală a 
exportului de cereale nu putea fi susținută. Economia americană a fost cea 
care s-a făcut într-adevăr remarcată în grupul ţărilor industriale. Se ridica 
deja problema dacă acest colos industrial care era America putea destabiliza 
noua „economie mondială“ având centrul în Europa și mai ales în Londra. 
America devenise o mare putere industrială, autonomă în ceea ce privește 
materia primă și produsele alimentare. Piaţa sa pentru producători era în 
principal internă. America nu putea fi ușor ademenitá să adopte sistemul 
comerţului liber, iar taxele impuse acolo erau mult mai mari decât în statele 
europene industriale, cu excepţia Rusiei.” Detinea o rezervă uriașă de aur, 
aproape o treime din rezerva totală a lumii în 1910,% și orice creștere a cotei 
sale (dacă aurul ar fi fost aspirat de o creștere rapidă) ar fi generat o criză în 
economiile altor tari, pentru că rezerva lor de lichidităţi s-ar fi redus. Totuși, 
dacă o asemenea criză s-ar fi instalat, dimensiunile și anvergura economiei 
americane și influența crescândă a celor de pe Wall Street ar fi făcut 
intervenţia bancherilor de la Londra foarte dificilă. Dacă ar fi apărut o fisură 
între cele două mari jumătăţi ale lumii industriale, economia globală care 
tocmai se contura ar fi fost prea discordantă pentru o bună gestionare. 


RĂZBOAIE ÎNTRE CULTURI 


Colonialismul global atrasese după sine o ierarhie politică a 
interdependentei dintre puterile imperialiste si statele coloniale sau 
semicoloniale. Pretutindeni în lume, noua economie comercială a creat un 
univers paralel de stăpâni (europeni) industriali si capitalisti, pe de-o parte, 
și „servitori“ producători de mărfuri (preponderent noneuropeni), pe de altă 
parte, slab protejaţi în fata schimbărilor cererii internationale. Colonialismul 
global a avut și o a treia dimensiune. A proiectat o ierarhie culturală de o 
forţă incredibilă și de o influență larg răspândită. Suprematia culturii 
europene a fost afirmată mult mai agresiv în această perioadă, comparativ 
cu perioadele anterioare sau ulterioare. Nivelul dominaţiei fizice a Europei 
din Asia, Africa și Pacific după 1880 a fost atât de ridicat încât influenţa 
culturală s-a răspândit la scară largă și cu o autoritate mult mai pregnantă 
decât în vremurile anterioare. Şcolile de gândire europeană, cercetarea 
științifică, interpretarea trecutului, ideile privind ordinea socială, modelele 


de moralitate publică, conceptele de crimă și justiție, modurile de exprimare 
literară, dar și standardele europene de sănătate, felul în care europenii 
înțelegeau timpul liber, moda europeană, toate acestea au devenit 
„standardul“ de civilizaţie după care erau apreciate alte culturi, care, în cele 
mai multe cazuri, lăsau de dorit. Elitele educate din lumea noneuropeană, 
expuse permanent autorităţii politice a liderilor europeni, au manifestat o 
discrepantá îngrijorătoare în ceea ce privește educaţia și exercitarea puterii 
cu restul populaţiei. Gânditorii musulmani erau mai cu seamă alarmati. Dar 
cum ar fi putut ei să conteste pretențiile culturale ale Europei, aflate în 
permanentă expansiune? Respingerea fátisá a modelului european de 
modernitate ar fi fost un act de sinucidere într-o cultură letargică. Un astfel 
de remediu ar fi accelerat boala pe care o diagnosticaseră deja. Alternativa, 
adică adaptarea metodelor europene la propriile nevoi culturale — folosind 
motoarele europene în beneficiul renașterii lor culturale — părea un demers 
aproape la fel de riscant. Exista în cazul acesta pericolul dezbinării elitei 
culturale locale, al descurajării tradiţiei, și se creau premisele unui triumf 
european prin alte mijloace. 

Europenii au crezut că ascensiunea lor într-o poziție dominantă fata de 
alte continente și culturi era rezultatul descoperirii, de către ei, a progresului 
perpetuu. Gândeau că ei singuri fuseseră capabili să spargă cercul vicios al 
măririi si al decăderii ce domina toate celelalte civilizaţii. Ei și numai ei 
descoperiseră secretul avutiei naţiunilor. Ei fuseseră cei care atinseseră un 
nivel tehnologic inegalabil. Au spart zágazurile superstitiilor și miturilor si 
și-au întemeiat viaţa intelectuală pe colectarea riguroasă a datelor empirice. 
Au crezut că reușita lor se datora respectării celor patru reguli cardinale. 
Prima a fost încurajarea liberului schimb de idei și adoptarea unui control 
ferm asupra celor care încercaseră să descurajeze acest schimb (clerul mai 
ales). A doua a fost garantarea dreptului la proprietate individuală 
(stimulent pentru dezvoltare) împotriva infracţiunilor obișnuite sau a 
prădării de către despoti. Cea de-a treia regulă s-a referit la adoptarea unei 
ordini sociale care să menţină disciplina morală și sexuală în rândul celor de 
care depindea progresul material. Tratarea corectă a femeilor în „sfera lor 
separată“ a devenit testul suprem al unei societăţi dezvoltate. Ultima regulă 
a fost promovarea vigorii fizice și a curajului, calităţile „bărbătești“ pe 
seama cărora europenii de peste ocean au pus priceperea lor militară și 
dominaţia politică. Dar cum ajunseseră aceste obiceiuri și atitudini să fie 


adoptate si de ce si cât erau de statornicite în societățile europene, a rămas 
un subiect foarte controversat. 

Încrederea în stăpânirea lor unică a progresului explică în parte aroganta 
derutantă pe care europenii o manifestau adesea fata de alte culturi. S-a 
afirmat chiar că inventarea unui „alt“ Orient, scufundat în mlaștinile 
„înapoierii“ morale și intelectuale, ar fi fost vitală pentru imaginea de sine 
europeană a progresului. Doar insistând asupra eșecurilor din „Orient“ (și 
din alte parti ale lumii nonoccidentale), europenii au putut fi siguri pe 
propria identitate progresistă. Ceea ce duce la exagerarea interesului 
intelectual manifestat de europeni în privinţa altor culturi. Ei au fost, la fel 
ca mai toate civilizațiile, obsedati de propria persoană. Studiindu-și propriul 
trecut, au dedus că progresul lor era uluitor, dar nu a existat vreodată un 
consens general asupra fenomenului. Au fost în același timp conștienți de 
faptul cá acest progres fusese totuși un proces lent în multe parti ale 
Europei. Cele mai pătimașe dezbateri din școlile de gândire europeană nu 
au avut ca temă non-Europa, ci unde dăduseră greș ideologiile și valorile 
din trecutul preindustrial al Europei. Unele dintre cele mai tăioase 
disensiuni dintre intelectualii europeni au avut drept cauză locul religiei, 
moralitatea „tradiţională“, cultura „populară“ și limba și relaţiile sociale 
premoderne (paternalismul social) într-o societate modernă.“ Lumea trăia 
cu sentimentul apăsător că progresul era un demers fragil. Un demers ce 
putea fi oricând suprimat de „reacţia“ Bisericii, gândeau liberalii. Un 
demers ce ar fi putut fi răsturnat de jos, printr-o revoltă populară împotriva 
disciplinei sale economice acerbe (amenințarea socialismului sau a 
anarhismului). Un demers care ar fi putut duce la un soi de „degenerare“, 
consecinţa fizică și morală a vieţii urbane si industriale, susțineau alte voci. 
Progresul putea fi autodistructiv, putea anihila personalitatea individului în 
favoarea maselor, putea duce la înlocuirea dimensiunii spirituale cu una de 
un materialism cras. Un sentiment de panică socială a adăugat acestor 
raționamente o doză de disperare.“ Pe lângă aceste obsesii, europenii 
manifestau si o atitudine de ignoranță si de indiferență fata de lumea 
nonoccidentală. Popoarele sale erau doar trecători în marea luptă a vieții. 
Interpretarea lor s-a redus la o minoritate. Multi au căzut pradă tentatiei de a 
prezenta alte culturi prin prisma unui trecut stagnant din care scăpase doar 
Europa sau regiunile sale dezvoltate. 


Acest curent era susținut cu putere și de împrejurările care aduseseră o 
mare parte a lumii noneuropene în atenţia publicului european. Cititorii 
europeni au pătruns în lumea afro-asiatică datorită numeroaselor opere 
literare. Dar majoritatea cunoștințelor proveneau din activităţile specifice pe 
care europenii le desfășurau acolo. În relatările soldaților, ale exploratorilor 
și ale misionarilor s-a pus mare accent pe violență, distanţă și pe 
superstitiile din societăţile afro-asiatice. În coloniile deja stabilite (cel mai 
bun exemplu este India), studiile etnografice au fost conduse de demnitari 
europeni.” Nu-i de mirare că au folosit teorii rasiale și fiziologice (cum ar fi 
craniologia), concepute initial să explice diferenţele dintre populaţiile 
europene,“ pentru a insista asupra lipsei acelor trăsături „progresiste“ care 
ar fi stabilit un termen pentru impunerea stăpânirii lor. Majoritatea 
indienilor și a africanilor erau, potrivit descrierilor de la acea vreme, departe 
de a pási pe calea Europei, rămânând tributari unor tradiţii care 
contraziceau capacitatea de autoguvernare și care nu puteau fi alterate decât 
pe perioade nedeterminate. În teritoriile nou-ocupate de coloniști se mergea 
până într-acolo încât să se prezinte tulburările provocate de amestecul 
european drept o dovadă clară a haosului și a barbarismului existente 
înainte de colonizare. Părerea general acceptată era că societățile 
nonoccidentale erau departe de a avansa spre modernitate și că, lăsate cum 
s-ar spune de capul lor, ar fi fost atrase într-o spirală descendentă a 
degradării sociale și morale. lar acolo unde se confruntau direct cu 
popoarele europene, soarta lor era să dispară complet — o prognoză des 
întâlnită pentru triburile Maori din Noua Zeelandă și pentru aborigenii din 
Australia. 

La finele secolului, cronicarii europeni au explicat „stagnarea“ societăților 
noneuropene ca fiind o condiţie ereditară. Diferenţele culturale, oricare ar fi 
fost originea acestora, au devenit diferenţe „rasiale“, iar tradiţiile culturale 
produsul „instinctului“ de rasă.“ O intervenţie imprudentă, o reformă 
pripită sau exploatarea iresponsabilă (perspectiva oficială „nobilă“ a 
comercianților si a coloniștilor) ar fi provocat o deflagratie si ar fi 
zdruncinat unitatea de care depindea ordinea de pretutindeni. Stabilitatea 
era scopul imediat si a fost promovată prin favorizarea legilor vamale 
locale, preferate unei  jurisprudente importate, prin conducători 
neotraditionali (demnitari locali care și-au acceptat statutul colonial) 
preferați elitei educate în Vest — o „minoritate microscopică“, asa cum o 


numea dispretuitor viceregele Indiei.% În unele cazuri s-a aplicat o politică 
deliberată de segregare teritorială, o soluţie adusă pe tapet de o comisie 
oficială însărcinată cu „afacerile băștinașilor“ din Africa de Sud.” Astfel, 
europenii nu aveau doar o teorie măreaţă privind viitorul relațiilor cu lumea 
nonoccidentalá. Mult trámbitata teorie a influenţei darwinismului social nu 
conţinea un mesaj clar despre expansiunea imperialistă: mulţi darwiniști 
sociali s-au opus cu vehementa melanjului cultural și rasial ce risca să se 
nască." Si, asa cum s-au contrazis pe marginea dinamismului exceptional al 
Europei, tot asa s-au opus pe tema cauzelor si a efectelor „stagnării“ 
noneuropene. India a fost catalogată pe rând drept o societate retrogradă de 
sate autonome, o relicvă a Evului Mediu sau produsul nefericit al 
amestecului dintre rasa ei originală de suverani arieni și băștinașii 
dravidieni.? Alti gânditori europeni dezamágiti de industrialism au găsit o 
temă de admiraţie în „spiritualitatea“ Orientului exprimată în supraviețuirea 
mestesugurilor tradiţionale, în lipsa conflictelor de clasă si în „comuniunea 
cu natura“ a societăților nonoccidentale.? Europenii au dus o adevărată 
luptă pentru a cataloga varietatea năucitoare a culturilor nonoccidentale. Au 
recunoscut cu un oarecare pragmatism statutul privilegiat al grupurilor 
speciale pe care se baza autoritatea lor: „rasele marțiale“ indispensabile 
armatelor coloniale sau elitele islamiste din Nigeria și India de Nord. 
Europenilor le-au lipsit mijloacele potrivite si, de ce nu, îndrăzneala de a-și 
pune propria amprentă culturală, chiar și când aceasta era prezentă. S-au 
văzut nevoiţi să se bazeze pe informatorii din partea locului care le furnizau 
majoritatea datelor necesare în tratatele oficiale de istorie, în manualele, 
codurile legislative, almanahurile și lucrările etnografice redactate ulterior. 
Inteleptii indieni au decretat, deloc surprinzător, superioritatea tradiţională a 
castelor brahmane și au proclamat casta ca fiind baza societății hinduse: 
casta eruditilor brahmani si a panditilor era depozitara cunoștințelor despre 
trecutul hindus, ei transmiteau mai departe demnitarilor aceste informatii.?! 
Interesant a fost faptul cá în majoritatea regiunilor aflate sub dominație 
europeană, elitele indigene au putut totuși menţine un spaţiu de rezistenţă 
culturală. Acestea au dus o luptă culturală pe trei „fronturi“. Primul a fost 
modelul european al schimbării culturale. În Bengal, de exemplu, noua 
clasă de literati care a ajutat mașinăria administrativă britanică a adoptat o 
educaţie „englezească“. Această clasă a urmărit totodată să înzestreze 
Bengalul cu o individualitate culturală croită după modelul englezesc. 


Limba bengali urma să devină limba literară. Poezia, ficțiunea, istoria și 
jurnalismul redactate în (dialectul) bengali avea să nască un nou sens de 
identitate bengaleză.” Profesorii si gazetarii urmau să formeze un popor 
bengalez modern. Instituţiile embrionare ale regimului colonial aveau să 
evolueze într-un protoparlament, un Westminster în devenire. Rolul vital al 
liderilor politici precum Surendranath Banerjea, regele neîncoronat al 
Bengalului, a fost acela de a construi cadrul autoguvernării pentru o nouă 
națiune în stil european.’ Un tipar similar a putut fi observat în 
Maharashtra, în vestul Indiei, unde istoria redactată în dialectul local, dar în 
stil european, a fost un instrument în trezirea conștiinței politice și 
culturale.” Genul acesta de ambiţii a alimentat naționalismul hindus 
timpuriu. Dar pentru o strategie culturală era nevoie de prezenţa unei elite 
puternice de literati care să acţioneze ca intermediari între puterea colonială 
și societatea locală. 

Acesta este unul din motivele pentru care o formă populară a rezistenţei 
culturale s-a manifestat prin renașterea sentimentului religios. Cu mici 
excepții, europenii au fost tentaţi să privească islamismul și hinduismul, 
marii inamici eurasiatici ai creștinătății, drept decadente sau muribunde. 
Invatamintele islamice erau desfiinţate ca scolastică depășită, cu un trecut 
glorios, dar fără perspectiva unui viitor intelectual. Eruditii islamisti 
rămăseseră prizonierii textelor lor clasice, incapabili să recunoască faptul că 
lumea se transformase și ei trebuiau să-și adapteze ideologia fluxului de 
informaţii empirice. Eșecul savanților care urmăreau linia tradiţională — acei 
teologi sau învăţaţi — a încurajat frátiile sufiste si pe liderii lor charismatici, 
șeicii si  marabutii. S-a deschis astfel un orizont de mișcări 
„fundamentaliste“ pentru a lupta împotriva necredincioșilor, a păgânilor și a 
musulmanilor corupți. „Fanatismul“ musulman a atras ura profundă și chiar 
teama europenilor, care priveau aceste mișcări ca fiind simptomatice pentru 
oprirea dezvoltării islamului. Cea mai renumită victorie a secolului al XIX- 
lea a fost revolta mahdistă împotriva colonialismului egiptean din Sudanul 
nilotic, care a culminat cu capturarea Khartoumului în 1885 și moartea 
generalului Gordon, guvernatorul general trimis de Egipt, la presiunea 
Marii Britanii, să conducă o operaţiune de retragere organizată.” Când 
englezii au revenit în oraș, 30 de ani mai târziu, după înfrângerea armatei 
mahdiste la Omdurman, Kitchener a ordonat ca rămășițele primului suveran 
Mahdi (Muhammad Ahmad, 1844-1885) să fie aruncate în Nil. Doar 


intervenţia reginei Victoria l-a împiedicat să folosească craniul răposatului 
pe post de scrumieră. 

În realitate, riposta musulmană în faţa expansiunii culturale a Europei n-a 
fost deloc remarcabilă, dar a durat mult. Liderul Mahdi a fost un preot 
charismatic de la periferia lumii islamice. Învățătorii musulmani din 
principalele centre de educaţie erau conștienți de faptul că metoda lor 
clasică era depășită. Fuseseră descoperite modalităţi de a adapta educaţia 
tradiţională la ideile moderne. Acesta a fost proiectul celor doi mari învăţaţi 
musulmani de la sfârșitul secolului al XIX-lea, Jamal al-Din al-Afghani 
(1839-1897) si Muhammad Abduh (1849-1905). Amândoi s-au chinuit sa 
stăpânească gândirea europeană și ambii au studiat la Paris. Ambii s-au 
angajat să susțină solidaritatea musulmană în fata avansului Europei pe care 
l-au simţit nemijlocit prin ocupaţia britanică din Egipt, patria celui mai 
mare centru al vieţii intelectuale de la Al-Azhar. Scopul lor suprem a fost 
renașterea comunităţii musulmane din toată lumea și reeducarea imamilor, a 
îndrumătorilor si a sfetnicilor eruditi. Asta presupunea eliminarea 
superstitiilor, a credințelor neconvenţionale, a practicilor sincretice adoptate 
de musulmani din culturile variate cu care islamul se intersectase. 
Presupuneau totodată purificare, dar și un soi de modernizare. Nişte imami 
reformaţi ar fi avut un contact mai strâns cu principalele centre de studii, ar 
fi fost mai bine instruiți în teologia și istoria musulmană și mai bine 
pregătiți sa contrazică ideile europene cu argumente islamice 
convingătoare. Astfel ar fi putut răspândi cuvântul islamului printre toti 
credincioșii musulmani cu mai multă hotărâre și prin mijloace mult mai 
eficiente. Predicarea, predarea și răspândirea ideilor aveau să profite de 
noile mijloace de comunicare (gazetele și cărțile erau ieftine), de educaţie 
(prin folosirea școlilor și claselor de tip occidental) și de transport. 
Vapoarele cu aburi și trenurile au făcut pelerinajul la Mecca mai facil pentru 
un număr și mai mare de musulmani, care puteau astfel să se așeze la 
picioarele invatatilor și să înțeleagă adevăratele proporţii ale lumii islamice. 
Solidaritatea panislamică, o elită mai competentă, o comunitate mai 
disciplinată și o înţelegere mai aprofundată a locului special pe care islamul 
îl ocupa în lumea modernă vor fi fost răsplata promisa.”° 

Mulţi observatori musulmani au fost de părere că până în 1914 s-a 
înregistrat un progres modest în direcţia acestui ideal. Mobilizarea unei 
comunități vaste, împrăștiate, de cele mai multe ori analfabetă și pauperă, a 


fost o uriașă provocare. Lumea islamică era măcinată de conflicte politice, 
etnice și lingvistice. O altă provocare era renașterea limbii arabe, limba 
clasică a științelor, a dreptului si a teologiei musulmane. Principalele state 
musulmane au suferit, după cum vom vedea, si alte înfrângeri și umilinte 
din partea europenilor. În unele comunități musulmane, naționalismul etnic 
și Statul teritorial constituiau o bază mai solidă pentru rezistenţa 
anticolonială, comparativ cu idealul îndepărtat al unităţii panislamice. Au 
existat disensiuni aprinse între cei care insistau că islamul nu avea motive 
să se împotrivească științei și politicii occidentale, pe de o parte, si cei care 
considerau influenţa acestora un instrument de corupere, pe de altă parte. 
Oricum, nu există nici o îndoială asupra intensificării sentimentului de 
identitate islamică promovat de al-Afghani și de Abduh și care începuse să 
impulsioneze diversele societăți musulmane. În Africa de Vest, elita 
religioasă musulmană și-a întărit influenţa asupra autorităților franceze, dar 
și asupra comunităţii de credincioși.” În Egipt, epicentrul modernismului 
islamic, interesul musulman pentru reformă morală și disciplină socială a 
sporit farmecul politicii naţionaliste printre cei educaţi.* În India, noua 
universitate musulmană deschisă la Aligarh, Colegiul Anglo-Oriental, a 
scos în evidență valoarea educaţiei moderne occidentale, dar a funcţionat și 
ca seminar pentru „tinerii conducători musulmani“ care s-au făcut remarcati 
după 1914.9 În sud-estul Asiei, mișcările reformatoare și noile gazete 
tipărite au ajutat la răspândirea conștiinței islamice, iar în Indiile de Est 
Olandeze s-a născut mișcarea politică Sarekat Islam (Uniunea Islamică).!% 
Şi în hinduism a existat un curent similar de purificare și de codificare a 
practicilor religioase. Mișcările reformatoare ca Arya Samaj au recunoscut 
implicit fascinația exercitată de mijloacele de venerare creștine ce puneau 
accentul pe relaţia individului cu Dumnezeu. La nivel popular, această 
renaștere religioasă s-a reflectat în campaniile de „protejare a vacii“ și de 
încurajare a cultului panteonului hindus în locul zeităților locale. 
Dezvoltarea mijloacelor de transport a dus la creșterea numărului de 
pelerini spre Benares și Gange, dar și spre alte locuri hinduse de închinare. 
Cuvântul tipărit în dialectele din India a stimulat răspândirea influenţei 
învăţătorilor si a mișcărilor spirituale printre cei educati. Dar poate cea mai 
remarcabilă dovadă de progres apărută înainte de 1914 a fost manifestul lui 
Gandhi pentru rezistență culturală, publicat în 1909 sub titlul Hind Swaraj 
(Autoguvernarea indiană). Hind Swaraj, scrisă de Gandhi în timpul 


călătoriei sale pe mare de la Londra în Africa de Sud, unde a trăit și a lucrat 
între 1893 și 1915, a fost o strălucită sinteză religioasă, culturală și politică. 
A dus la apariţia unei a treia mari strategii de renaștere culturală și a afirmat 
valoarea unui hinduism purificat ca bază morală a societăţii. Manifestul a 
adoptat perspectiva europeană asupra societăţii hinduse alcătuite dintr-un 
imens mozaic de „comunități sătești“. Obiectivul lui Gandhi a fost evitarea 
repetării fenomenului de „stagnare“. El a accentuat superioritatea morală a 
satului autonom asupra civilizaţiei artificiale, exploatatoare și dezbinătoare 
impusă de Occident. În viziunea lui, autoguvernarea indiană nu putea fi 
obținută doar prin preluarea controlului asupra instituţiilor guvernului 
colonial — adică, în exprimarea pitorească a lui Gandhi, nu putem să ne 
descotorosim de tigru, dar să-i păstrăm firea. Era necesară repudierea a tot 
ceea ce adusese dominaţia occidentală, inclusiv legile și medicina 
practicată, căile feroviare și telegraful, statul indian propriu-zis. Potrivit 
formulării lui Gandhi, reforma religioasă fuziona cu reforma morală, 
reforma morală cu cea socială, iar reforma socială fuziona cu lupta politică. 
Eliberarea morală va fi dus la libertate politică, pentru că, odată ce hindușii 
respingeau hegemonia spirituală de care depindea guvernarea britanică 
(hindușii le îngăduiseră englezilor să-i guverneze, afirma Gandhi), vor fi 
revocat și colaborarea pe care s-a sprijinit ridicarea Rajului. Cu o iscusinta 
uluitoare, și într-o lucrare care friza pamfletul, Gandhi a demonstrat cum 
printr-o mișcare culturală se putea evita confruntarea directă cu regimul 
colonial într-o perioadă crucială. Odată desăvârșit procesul de eliberare 
(spirituală), asaltul final ar fi fost de scurtă durată și fără vărsare de sânge. 
Poate deloc surprinzător, Hind Swaraj a fost interzisă de guvernul din 
India pe motiv că era o lucrare subversivă, iar Gandhi a devenit o 
personalitate influentă în ţara sa abia în 1918. Unele idei avansate de el — în 
special cele legate de autonomie culturală și economică — au început să 
circule încă din 1905 în Bengal prin așa-numita campanie swadeshi, dar și 
în scrierile polemice ale politicianului Bal Gangadhar Tilak. Numai că 
aceste idei erau lipsite de geniul politic conferit de gândirea lui Gandhi. Tot 
modelul de rezistență politică și culturală conceput de Gandhi în perioada 
de apogeu a expansiunii imperialismului european avea să transforme 
naționalismul indian într-o mișcare pașnică de masă în perioada interbelică. 
Totuși nu ar fi just să subestimăm impactul imens al ideilor occidentale și 
măsura în care acestea au pătruns în sistemul ideologic al tuturor 


societăților expuse influenţei euro-americane. Consecința pătrunderii cumva 
perfide a acestor idei a fost că popoarele noneuropene au început să se 
privească pe sine (ca și pe europeni, de altfel) prin prisma ideilor și a 
prejudecatilor occidentale. Ar fi la fel de nedrept, pe de altă parte, să 
ignorám faptul că impactul acestor idei a fost atât de puternic pentru că 
oamenii au rezonat cu ele, nu pentru că le-ar fi fost impuse. Libertatea 
individuală, guvernul reprezentativ, idealul statului national, științele 
empirice și doctrinele creștine au stârnit o fascinatie aparte în lumea 
nonoccidentală. Mai mult decât atât, influenţa culturală nu putea pur și 
simplu servi doar guvernării coloniale sau intereselor dominaţiei 
imperialiste. Aceasta a avut multiple dimensiuni, uneori contradictorii. A 
provocat reacţii imprevizibile și variate. S-a intersectat cu rețelele culturale 
locale profund implementate, inclusiv acolo unde manifestarea culturală era 
strâns legată de identitatea religioasă. Puţine au fost regimurile coloniale 
capabile sau dispuse să disloce „cerberii“ culturali ai comunităţilor locale, a 
căror colaborare nu putea fi obţinută decât printr-un „contract“ cultural. 
Renașterea și rezistența culturală nu puteau fi servite decât prin acele 
mijloace prin care ideile occidentale fuseseră larg răspândite — tiparul, 
libertatea de călătorie și instituţiile de învățământ. 

Influenţa occidentală s-a făcut simțită si în modul în care a fost exploatat 
conceptul de „rasă“, considerat cea mai puternică arma din arsenalul 
cultural al Europei. Deși pornea de la premisa că deosebirile culturale erau 
ereditare, rasismul european a fost o doctrină incoerentă fără pretenţii de 
acuratețe. Linia dintre atributele fizice si cele intelectuale era nedefinită, în 
ciuda eforturilor adepților „ştiinţifici“. Doctrina în speţă se baza pe un 
cumul de descrieri stereotipe care ajutau la acceptarea diferenţelor din 
cadrul propriu-zis al Europei, dar și la acceptarea nenumăratelor varietăţi 
culturale și etnice din lumea nonoccidentală. Vorbim în orice caz de un 
rasism „vulgar“, nu de varianta lui „intelectuală“, care a avut cel mai mare 
impact. Europenii din Asia si Africa au înţeles prea bine că statutul si 
veniturile lor depindeau de pretenţiile privind diferenţele insurmontabile 
dintre ei și populaţia indigenă. A fost nevoie de puţină ingeniozitate pentru 
a atașa aceste afirmaţii la povestea progresului material al Europei și pentru 
a se reinventa ca agenti indispensabili ai civilizaţiei si ai progresului. 
Nevoia de siguranţă, teama de boli, o suspiciune ce plana în permanenţă în 
privinţa europenilor fără obligaţii — banuiti cá se vor lăsa asimilați de 


populaţia nativă și vor submina astfel ordinea socială și culturală — toate 
acestea au dat naștere unor modele variate de segregare și de separare. 
Rasismul european a trecut de la o teorie culturală la un set de atitudini 
sociale barbare, manifestate fără menajamente și de multe ori agresiv. 

Ideea de rasă nu a rămas un monopol european sau euro-american. 
Conceptul a fost ușor de exportat. Dacă „rasa“ era secretul puterii europene, 
atunci era explicabil de ce era așa de captivant. La sfârșitul secolului, noul 
curent naţionalist declanșat de Sun Yat Sen lansa teoria unei rase Han 
distincte, întruchiparea adevăratei naţiuni chineze. În Bengalul colonial, 
acolo unde hindusii respectabili (bhadralok) au respins excluderea din 
guvern si limbajul insultátor al stăpânilor coloniali, retorica naționalistă a 
răsturnat balanţa rasială. „Rasa hindusă“ era considerată cea mai civilizată. 
Originile sale ariene erau comune cu ale europenilor. Misiunea sa era una 
distinctă, și anume exercitarea „energiei spirituale“, și nu a măreției politice 
sau a puterii militare. Hindușii din Bengal au pus deliberat accentul pe 
diferenţele culturale (adoptând portul tradiţional), pe cultul puterii fizice și 
al curajului, pe redescoperirea unui trecut eroic, dobândind astfel trăsăturile 
distincte ale unei „rase“ deosebite de rasa europeană, dar la fel de 
vrednicá."? „O rasă care are un trecut... trebuie să aibă si un viitor“, titra 
revista Bharati in 1904.1% 

Poate cel mai fascinant exemplu de adaptare a noțiunii de rasă este cariera 
lui Edward Wilmot Blyden.'% Blyden s-a născut în Indiile de Vest, a 
călătorit mai întâi în America și apoi, în 1850, a plecat în Liberia ca 
membru al unei mișcări de repatriere a sclavilor eliberați ce urmau să fie 
aduși „acasă“, în Africa de Vest. Blyden a devenit pastor prezbiterian. 
Convingerea sa că barierele rasiale deveneau și mai rigide l-a determinat să 
susțină faptul că africanii aveau nevoie de un sentiment mai puternic al 
identităţii lor rasiale. „Avem nevoie de puterea africană, de un mare centru 
rasial sub umbrela căruia să se unească puterea noastră fizică și 
intelectuală“, scria el. Blyden visa la o naţiune vest-africană, una autentică, 
insista el. Africanii trebuiau să evite portul vest-european.!% Ei trebuiau să- 
și protejeze tradițiile indigene si să evite căsătoriile mixte.!% (Blyden era de 
părere că numai negrii „puri“ ar fi putut promova naționalismul african si 
respingea ideea de „amestec de rasá*.)'? În lucrarea Christianity, Islam and 
the Negro Race (Creștinism, islam și rasa negrilor) (1887) el argumenta că 
islamul rezona mai bine cu Africa decât religia creștină. Ciudat este însă 


faptul că Blyden, care a servit o vreme ca demnitar colonial în Sierra Leone, 
nu a văzut nici o contradicţie între idealurile sale rasiste și proiectul lui de a 
pune bazele unei națiuni vest-africane sub auspiciile puterii imperiale 
britanice. Dar înainte de 1914 era deja evident că argumentul rasial putea fi 
folosit deopotrivă în favoarea hegemoniei Europei, dar și împotriva ei. 


AFACERI NETERMINATE: ASIA RĂSĂRITEANĂ SI 
ORIENTUL MIJLOCIU ÎNTRE 1880 și 1914 


În 1880 se împlinea deja un secol de când europenii și americanii 
începuseră să testeze potenţialul comercial al Asiei Răsăritene. 
Deschiseseră capete de pod comerciale („porturi comerciale deschise“) în 
China si în Japonia si fortaserá ambele tari să semneze „tratate inechitabile“ 
care acordau privilegii extrateritoriale rezidentilor străini și proprietăţilor 
deținute de aceștia. Au impus un regim de taxe scăzute în interesul 
propriului comerț. Au dus două războaie în China pentru a-și afirma 
drepturile și pentru a le extinde și mai mult. L-au forţat pe împărat să 
recunoască egalitatea diplomatică a statelor occidentale și să adopte, în 
1876, practica europeană a ambasadorilor permanenţi.!% Însă în 1880, în 
ciuda prezenţei străine covârșitoare, erau încă departe de a impune Chinei 
în ansamblu (de Japonia nici nu poate fi vorba) tipul de colonialism — sau 
de semicolonialism — instituit în alte regiuni afro-asiatice. 

O explicație ar fi aceea că Asia Răsăriteană era la mare distanță de 
Europa, comparativ cu alte regiuni, iar volumul de schimburi comerciale 
dintre cele două zone era mult mai mic decât cel dintre Europa și India (să 
nu mai vorbim de cel dintre Europa și Americi). Prudenta europenilor 
oglindea puterea imensă a Chinei ca sistem politic funcţional și cultură 
unificată. Aventurierii și piraţii care au pătruns în Africa și și-au clădit 
propriile imperii cu o mână de mercenari ar fi avut o viaţă foarte scurtă în 
China. Aici nu exista fragmentarea politică și culturală care le-ar fi permis 
nepoftitilor din Europa să-și afle aliaţi locali. Pe frontul comercial, tiparul 
era similar. Comerciantii europeni din depozitele aflate în porturile 
comerciale nu puteau controla comerțul intem. Aceștia s-au lovit de o 
activitate comercială foarte bine organizată, cantonată în spatele barierelor 
de limbă si ale unui sistem monetar complicat din China. Fortati de 
împrejurări, au apelat la negustorii chinezi, care acționau ca intermediari 


(compradores) pentru companiile occidentale." În 1893, aceste legături 
comerciale erau, din perspectiva Chinei, reciproc avantajoase, deci nu 
intrau în categoria exploatării străine." În ciuda dificultăţilor de la 
jumătatea secolului, structura politică imperială era încă operaţională sub 
conducerea reformatoare a lui Li Hung Chang, cel mai puternic demnitar 
între 1870 si 1900. Constiinta etnică a majorităţii Han nu se mobilizase total 
împotriva castei conducătoare Manchu care domina cetatea regimului 
Qing.!!! Nu mai putin important este faptul că guvernul imperial Qing, cu 
tradiția sa ponderată, se străduise să evite datoriile externe care reprezentau, 
de fapt, calul troian al amestecului extern. Prin atitudinea conciliantă fata de 
enclavele și interesele străine — au permis administratorilor expati (sub 
autoritatea Chinei) accesul în sfera delicată a vămii portuare —, Pekinul a 
sperat să evite o confruntare violentă în timpul „autoconsolidării“ Chinei. 
Prestigiul Confederaţiei Manchu și stabilitatea regimului Qing au depins 
totodată de locul central pe care China îl ocupa în „ordinea mondială“ a 
Asiei Răsăritene. Cea mai mare realizare a regimului Qing a fost anexarea 
teritoriilor din Asia interioară: Tibet, Xinjiang, Mongolia și Manciuria, la 
zona centrală a Asiei de Est a Chinei. Străpungerea acestei periferii 
imperiale de către străini ar fi ameninţat vasta reţea de putere. În anii 1880, 
europenii au început să ia câte o bucăţică. Rușii amenințau dinspre Asia 
Centrală. Englezii au ocupat regiunea de nord a Burmei. Franţa a forțat 
Pekinul să renunţe la pretenţiile de suzeranitate in Annam (mare parte din 
Vietnamul de azi). Coreea a fost însă cea care a declanșat criza. Coreea era 
vulnerabilă la presiunea externă a Japoniei și a Rusiei (care râvnea la 
porturile sale neinghetate). Sistemul său politic confucianist fusese grav 
zdruncinat de oponenții interni, unii dintre ei creștini. Dar curtea de la Pekin 
nu putea risca o alianţă a Coreei cu altă putere, nici ruperea vechii alianţe cu 
Coreea. „Regatul pustnic“ era poarta maritimă spre Asia interioară. Era 
rampa de lansare spre înaintarea în spaţiul liber al Manciuriei. Pierderea 
Coreei ar fi dus la o destabilizare a diplomaţiei de stepă din China și ar fi 
transformat Asia interioară într-o zonă de frontieră ostilă. Drept urmare, 
când lovitura de stat sprijinită de Japonia a răsturnat regimul coreean 
sinofil, în 1894, Pekinul a refuzat să se retragă. Dar, în războiul desfășurat 
între iulie 1894 și martie 1895, China a suferit o înfrângere umilitoare. 
Tratatul de la Shimonoseki, din aprilie 1895, a declanșat un val de 
schimbări fulgerătoare. China a fost obligată să recunoască independenţa 


Coreei. O parte din Manciuria urma să fie anexată Japoniei, la fel Taiwanul 
și Insulele Pescadore. China trebuia să plătească o uriașă despăgubire, o 
sumă echivalentă cu venitul public pe un an. Dinastia Qing și-a pierdut 
prestigiul de care s-a bucurat în rândurile literatilor chinezi, ale nobililor 
învăţaţi din provincii, cândva loiali dinastiei. Si, mai grav, guvernul 
imperial se vedea nevoit să se împrumute în străinătate pentru a acoperi 
despăgubirile și pentru a-și redobândi puterea militară distrusă. Puterile 
europene deja alarmate de semnalele privind un colaps iminent se 
înghesuiau acum să ofere împrumuturi Chinei și să primească drept garanţie 
privilegii teritoriale sau comerciale. Rusia a fost prima care a acordat un 
împrumut Chinei în schimbul permisiunii de a construi o cale ferată peste 
Manciuria până la Vladivostok, noul său oraș răsăritean; totodată, Rusia 
beneficia și de o concesiune pe opt ani a resurselor economice aflate de-a 
lungul acestei căi ferate. In 1898, Germania, Rusia şi Marea Britanie au 
achiziționat fiecare câte o bază navală în nordul Chinei, lângă calea 
maritimă de acces către Pekin. Marile puteri au semnat acorduri între ele 
privind zonele în care preferau concesiuni din căile ferate pe care regimul 
Qing părea acum dispus să le ofere. În acest climat efervescent, curtea 
imperială a anunțat o lungă listă de decrete pentru reformarea 
învățământului, a armatei și a sistemului birocratic de o manieră 
asemănătoare guvernárii Meiji din Japonia. Dar, înainte de implementarea 
acestor decrete, mama împăratului, temuta împărăteasă văduvă Cixi, a pus 
la cale o lovitură de stat și i-a revocat pe reformiști. În perioada 1898-1900, 
pe fundalul unui inversunat conflict politic, izbucnea Răscoala Boxerilor, un 
sir de tulburări violente împotriva convertirilor la creștinism din nord-estul 
Chinei. Cu complicitatea palatului, boxerii (Societatea pumnilor dreptăţii și 
armoniei, o mișcare profund anticrestiná) si simpatizantii acestora au ocupat 
Pekinul, au tăiat orice fel de legături ale orașului cu lumea din afară și au 
asediat legatiile străine. Scopul lor a fost să coopteze masele xenofobe în 
apărarea dinastiei (sloganul boxerilor era „Trăiască Qing, moarte 
străinilor“), dar efectul a fost exact contrar. Puterile străine — europene, 
americane și japoneze — au trimis efective de 45 000 de soldati pentru 
salvarea diplomatilor si pedepsirea boxerilor. Părea că suveranii Chinei se 
angajaseră vrând-nevrând într-o confruntare cu restul lumii. 

Rezultatul a fost o umilință și mai mare. Împărăteasa văduvă și cei de la 
curte au fugit din oraș. China a fost obligată la plata altor despăgubiri. Sub 


Protocolul de la Pekin, guvernul chinez a fost, de asemenea, forțat să 
accepte reforme privind taxele vamale în beneficiul comerțului extern. 
Intimidat de „corpul diplomatic“ — toti ambasadorii străini —, Pekinul avea 
să cesioneze căile ferate, ceea ce a extins și mai mult controlul extern în 
interiorul Chinei. În același timp devenise clar că armatele invadatoare care 
reprimaseră Răscoala Boxerilor nu aveau de gând să părăsească prea curând 
teritoriul Chinei. Doi ani mai târziu, în ciuda promisiunii de a se retrage, 
Rusia ocupa Manciuria cu o armată de 150 000 de soldați. Sosise 
momentul redistribuirii avantajelor economice, poate chiar al unei 
reorganizări teritoriale, dat fiind că celelalte puteri nu priveau cu ochi buni 
expansiunea Rusiei. 

Cu toate acestea, China a scăpat de împărţirea teritorială și de tutela 
economică din care sperau să profite interese comerciale străine. Cauzele au 
fost complexe. În primul rând, nu exista aproape nici o șansă ca marile 
puteri să se pună de acord asupra redistribuirii economice, așa cum se 
întâmplase în cazul Africii. Rușilor, pe de altă parte, le-ar fi convenit un 
imperiu în nordul Chinei. Dar britanicii, care aveau interese comerciale și 
mai mari în zonă, erau hotărâți să refuze o scindare. Aceasta și din cauză că 
guvernul de la Londra nu mai dorea „și alti indieni“ — adică vaste domenii 
asiatice pe care să le apere și să le controleze —, cu atât mai puţin o „a doua 
Indie“ cu armata rusă la ușă.!! Un asemenea plan ar fi însemnat sinucidere 
politică pentru Regatul Unit, în situaţia în care Revolta Boxerilor coincisese 
cu Războiul Burilor, iar englezii erau deja sătui de conflicte. O Chină unită, 
cu un guvern supus, părea o perspectivă mai convenabilă din punctul de 
vedere al comerţului și al investiţiilor. Așa încât englezii și americanii, cu 
vederi similare, au încurajat Japonia să se opună înaintării Rusiei, iar în 
1902 s-a semnat Alianţa Anglo-Niponă, un pact regional ce promitea sprijin 
militar, adică naval, în cazul în care Japonia ar fi intrat în conflict cu mai 
multe puteri — cu alte cuvinte, în cazul în care Franţa, aliatul Rusiei, ar fi 
intrat si ea in conflict." Dar nici Franţa, nici Germania — celelalte două 
puteri cu interese în China — nu a fost suficient de motivate sau echipate 
pentru a forţa împărţirea împotriva dorinței Londrei sau a Washingtonului. 

Problema nu se reducea însă la ce doreau imperialiștii. Tenacitatea Chinei 
era un factor la fel de important. Zdruncinarea unităţii autorităţii chineze 
fusese dintotdeauna un demers extrem de dificil, dat fiind că această 
autoritate se baza pe devotamentul interesat al clasei de nobili eruditi fata 


de regimul dinastic pentru care lucrau. Unii s-ar fi așteptat ca seria de 
dezastre declanșate în 1894-1895 să slăbească puterea „mandatului ceresc“ 
Qing. Ceea ce s-a și întâmplat, dar cu consecinţe paradoxale. Noua putere 
politică s-a arătat și mai ostilă amestecului străin. În anii 1890 s-a dezvoltat 
rapid o mișcare politică de respingere a ideii că unitatea Chinei depindea de 
conducerea dinastică. Sun Yat Sen și adepţii lui au susținut ideea potrivit 
căreia China era un stat naţional al populaţiei Han (vorbitoare de limbă 
chineză) și nu putea fi guvernată decât de conducători aleși." Dinastia 
Qing era o dinastie tiranicá stráiná."" Naționalismul lui Sun nu a fost 
singura formă de militantism politic din China. Noua viata mercantilă din 
porturile comerciale a dat naștere unei noi orânduiri sociale. Au apărut 
diferite asociaţii în slujba noii clase de mijloc de la oraș, cu conștiință de 
sine si care urmărea crearea unei societăţi chineze ,,moderne“.'® 
Industrializarea din porturile comerciale a dat naștere unei clase muncitoare 
care era, de fapt, o masă populară utilă pentru intimidarea intereselor și a 
enclavelor străine. Nobilimea din provincie, care beneficiase de o 
autonomie crescândă de la Rebeliunea Taiping încoace, și-a asumat rolul de 
apărător al Chinei în fata amenințării externe, înlocuind astfel o dinastie 
coruptă și neputincioasă. Când Pekinul a reluat calea reformelor după 
Revolta Boxerilor, palatul a căzut în cursă. O nouă armată (alcătuită după 
modelul Europei și al Japoniei), o nouă administraţie, noi școli și colegii, 
precum și abolirea învechitului sistem de examinare și a programei 
confucianiste, în 1905, toate acestea au distrus orice legături de loialitate 
între nobilii învăţaţi și Palat. În provincii, aceiași nobili au blocat orice efort 
de exploatare a concesiunilor căilor ferate în avantajul influențelor străine. 
Corespondentul Times din China titra astfel pentru redacţia londoneză: 
„Căile ferate din China nu avanseazá*."? Finantistii britanici precum 
Charles Addis din Hong Kong sau Shanghai Bank au înţeles cá străinii 
puteau investi în construcţia de căi ferate, dar nu puteau spera să le si 
controleze.!”° Într-un efort disperat de a-și redobândi autoritatea si de a-și 
sustine finanţele, guvernul de la Pekin a propus ca noile căi feroviare să fie 
luate de sub jurisdicţia autorităţilor din provincii (prin decretul imperial din 
mai 1911 toate liniile de transport erau ,,nationalizate“).'*' A fost scânteia 
care a aprins revolta ce a dus la căderea dinastiei. Sfârșitul dinastiei Qing, în 
1911, a marcat începutul a patru decenii de serioase tulburări în China. Dar 


a reprezentat, pe de altă parte, sfârșitul unei ere în care ar fi fost încă 
posibilă aservirea Chinei la un sistem global eurocentric. 

După 1890, Japonia a jucat un rol crucial în împiedicarea avansului 
influenţei europene în Asia Răsăriteană. Paradoxal, victoria Japoniei în 
războiul din 1894—1895 fusese cea care declansase cursa pentru baze si 
concesiuni între puterile europene. Dar Japonia nu a fost dispusă să joace 
rolul „fratelui mai mic“ al imperialistilor occidentali. Japonezii au rămas în 
continuare la fel de circumspecti în privinţa intentiilor europenilor și foarte 
conștienți de pericolul unui atac euro-american asupra autonomiei precare a 
Japoniei. După un turneu de evaluare a constitutionalismului occidental, Ito 
Hirobumi scria în 1882: „Europenii își ajută și își îndrăgesc vecinii și 
familia si caută să-i extermine pe cei care se află departe sau cu care nu se 
înrudesc... Situaţia din Orient e la fel de instabilă ca un tum făcut din 
ouă... Trebuie să facem tot ce ne stă în putință pentru a ne consolida și a ne 
mări arsenalul.“ În Datsua-ron (Pdrdsiti Asia, pásiti în Europa), din 
1885, marele profet al modemizării Yukichi Fukuzawa a alăturat Asiei 
înapoierea. Dar scopul lui nu era de a determina Japonia să se alieze cu 
puterile occidentale. Nu, destinul Japoniei era de a-și asuma conducerea 
Asiei si de a asigura libertatea acesteia. Sistemul de gândire nipon era 
profund ambivalent în privința Chinei: dispretuia „înapoierea“ Chinei, 
râvnea la resursele Chinei, se temea că, fără o acţiune preventivă, mare 
parte din China ar fi ajuns sub control european. Naționalismul chinez 
stârnise simpatie în lumea niponă și mii de studenţi chinezi petreceau mult 
timp în Japonia. La rândul ei, Japonia era un model redutabil pentru China, 
datorită reformării cu succes a guvernului si a capacităţii de a tine puterile 
străine la distanţă. 

Japonia fusese mai mult decât un exemplu. Încă din anii 1870, urmase o 
politică de rezistență precaută în fata expansiunii Rusiei în Asia de Nord- 
Est. In 1890, suspiciunea reciprocă dintre cele două tari se explica prin 
interesul ambelor fata de Coreea — fenomen descris în mitologia niponă 
drept „un pumnal îndreptat spre inima noastră“. Rusia ura de-a dreptul 
ascensiunea puterii japoneze de după 1895. În 1898 a fost semnat un acord 
de egalitate (stand-off) prin care ocupaţia rusă din Manciuria era 
compensată cu ocupaţia Japoniei în Coreea, dar acest acord a fost încălcat 
odată cu regruparea trupelor ruse care a coincis cu Rebeliunea Boxerilor. 
Când Rusia a refuzat să-și retragă trupele din Manciuria și să accepte 


supremaţia Japoniei în Coreea (unde controlul guvernului de la Tokyo era 
șubred) războiul a devenit inevitabil. Rezultatul a fost uluitor. După ce flota 
rusă de la Marea Baltică a ridicat ancora într-o încercare de a nimici flota 
japoneză, a fost anihilată în Bătălia de la Tsushima, în mai 1905, în mările 
înguste dintre Coreea și Japonia. La scurt timp după aceea, armata niponă, 
deși în inferioritate numerică, a învins Rusia în bătălia de la Mukden, din 
inima Manciuriei. Prin tratatul de pace semnat ulterior, Japonia a preluat 
bazele rusești din peninsula Kwantung și concesiunile comerciale din sudul 
Manciuriei, primind totodată jumătatea de sud a insulei Sahalin, o insulă 
strategică la nord de Hokkaido. Japonezii aveau cale liberă spre un 
protectorat asupra Coreei, pe care au anexat-o în totalitate în 1910. Dintr-o 
singură lovitură, Japonia a devenit cea mai mare putere maritimă și militară 
din regiune; orice putere din afară avea nevoie de permisiunea Japoniei 
pentru o intervenţie în forță. 

Puterea Japoniei nu trebuie totuși exagerată. Războiul cu Rusia a încercat 
greu resursele financiare ale Curţii de la Tokyo. Politicienii niponi se 
temeau de eventualele represalii ale Occidentului provocate de expansiunea 
teritorială a Japoniei. „Manciuria nu este teritoriu japonez“, avertiza 
veteranul și politicianul Ito Hirobumi.'*? Dușmănia americanilor era din ce 
în ce mai fatisa.'** Cu toate acestea, ascensiunea Japoniei a fost remarcabilă. 
Japonia devenise o putere colonială în Asia Răsăriteană. Ridicase o armată 
și o flotă moderne (majoritatea navelor de război fuseseră construite în 
Regatul Unit). Reușise să învingă un mare stat european. Prin negocieri 
reușise să rezilieze tratatele inechitabile care confereau occidentalilor 
privilegii extrateritoriale (China a trebuit să aștepte până în 1943 să obțină 
aceleași rezultate) și să recâștige autonomie deplină privind tarifele vamale, 
în 1911. Devenise o mare putere de facto, cu o sferă de interese aflată la 
adăpost de centrul gravitational al prezumtivilor rivali. Prezenţa ei în China 
devenise deja motiv de îngrijorare și invidie pentru comercianții occidentali 
cu afaceri deja stabilite în zonă.!% Si totuși, cum reușise Japonia să facă fata 
acestei provocări mocnite, dar foarte eficiente, într-o vreme când statele 
europene se aflau la apogeul supremaţiei lor? 

O explicaţie ar fi aceea că observatorii occidentali s-au încăpățânat să 
subestimeze sursele de putere ale Japoniei. Din motive lesne de înţeles, 
Japonia nu avea o imagine bună în presa occidentală și chiar și cei mai 
versati analiști găseau sistemul politic nipon greu de explicat. În Regatul 


Unit al reginei Victoria, tocmai pitorescul societăţii japoneze atrăgea 
atenţia. Japonia era considerată „un tărâm de poveste“ peste care stăpânea 
un împărat, mikado (opereta The Mikado de Gilbert și Sullivan a avut 
premiera în 1885).1% Dezastrul naval suferit de Rusia în 1905 a fost 
rezultatul unei greșeli de calcul catastrofale asupra puterii și priceperii 
nipone. Japonia se bucura de asemenea de o nișă geopolitică unică ce-i 
permitea să-și apere interesele. Ocupa zona de graniță dintre Eurasia 
continentală și Lumea exterioară. Era poziționată cel mai departe de puterile 
maritime europene și de Rusia europeană, deci greu accesibilă acestora. 
(Chiar si în epoca vapoarelor cu aburi, Tokyo se afla la o distanţă de 32 de 
zile de porturile britanice și la 2 500 de kilometri de baza britanică din 
Hong Kong, un centru al puterii navale engleze extrem de îndepărtat 
oricum.) Începând din anii 1870, guvernele nipone au exploatat cu 
pricepere avantajul distanţei pentru a-și consolida controlul în arhipelagul 
nipon, atât pe mare, cât și pe uscat. Prin tratatul semnat cu Rusia, în 1875, 
Japonia renunţa la insula Sahalin pentru insulele Kurile. Câţiva ani mai 
târziu, insulele Ryukyu care se întindeau la sud, spre Taiwan, au fost 
asimilate de Japonia.” 

Taiwanul era și el o societate de frontieră unde controlul Chinei nu 
pătrunsese niciodată total. A fost trofeul păstrat de Japonia după războiul cu 
China din 1894-1895. Străpungerea, ocuparea si ulterior anexarea Coreei, 
controlul asupra peninsulei Kwantung și recuperarea Sahalinului de Sud au 
completat cercul defensiv ce înconjura insulele japoneze. Riscul unei 
invazii — un vechi motiv de anxietate pentru guvernele Japoniei — era de- 
acum nul. 

Toate acestea ar fi contat mai putin dacá schimbárile interne ale Japoniei 
i-ar fi destabilizat scena politică, ar fi ameninţat cetăţenii străini și 
proprietatea acestora din Japonia și ar fi dat motiv de intervenţie din partea 
marilor puteri europene. Alinierea Franţei, Rusiei și Germaniei pentru 
limitarea avantajelor nipone în China, în 1895, a demonstrat faptul că 
această amenințare nu putea fi ignorată. Traseul distinct al dezvoltării 
economice a Japoniei a reprezentat un factor critic. După cum am menţionat 
și mai devreme în acest volum, în 1880 Japonia se afla deja pe calea cea 
bună în comerțul international, nu numai în domeniul produselor specifice, 
precum mătasea neprelucrată, dar si în cel al fibrelor și materialelor textile — 
bunuri tranzacţionate cel mai des. Dar mai demn de remarcat era faptul că 
procesul de industrializare a Japoniei nu depindea de importurile masive de 
capital, cea mai periculoasă sursă de dependenţă extemă. Deși în 1913 
existau milioane de angajaţi în industrie, aproape toti lucrau în ateliere cu 
până la cinci angajaţi și care foloseau puţine echipamente sau nu le foloseau 
deloc.!** Mâna de lucru ieftină (femeile în special), si nu productivitatea 


mecanizată, a constituit biletul de intrare al Japoniei în economia globală." 
Tehnologia importată a fost adaptată și simplificată, ceea ce a dus la 
reducerea costurilor și a dependenţei Japoniei de expertiza și de utilajele 
străinilor. Dincolo de acest avânt industrial se afla un sector agricol uriaș 
care angaja încă mare parte a populaţiei. În 1903, mai puţin de 8% din 
populaţia Japoniei trăia oficial la oraş." 

A rezultat o societate în care influenţa străină era filtrată cu mare atenție 
(nu în ultimul rând prin bariera limbii) și în care transformările sociale au 
fost strict limitate. În special în provincie, vechea ierarhie rurală (care le 
impunea celor inferiori din punct de vedere social să le facă loc celor mai 
buni si să le arate un respect exagerat) era încă foarte prezentă. În cercurile 
de intelectuali, susținerea adaptării politice si culturale se manifesta în 
paralel cu o adâncă suspiciune fata de europeni — Osho-Shugi — si 
materialismul lor exagerat, diviziunile lor sociale si aroganta lor culturală. 
Atitudinea oficială fata de creștinism era, de asemenea, ostilă. Neîncrederea 
în străini era adânc înrădăcinată. A devenit de notorietate incidentul în care 
viitorul ţar al Rusiei, Nicolae, aflat în vizită în Japonia în 1891, a fost atacat 
și rănit de un jandarm care se temea de o eventuală invazie rusă. Într-un 
asemenea climat, e lesne de înţeles de ce oamenii de stat din ordinul 
samurailor Meiji au fost capabili să impună o versiune atât de autoritară a 
statului modern. Constituţia din 1889, gândită drept corolar al suveranităţii 
nipone de tip occidental, a consfințit puterea oligarhilor din Satsuma- 
Choshu, acei înţelepţi (genro) care alegeau cabinetul. Abia dacă un procent 
din întreaga populaţie avea drept de vot. Dieta, sau parlamentul, nu putea 
schimba guvernul. Controlul armatei și al marinei a fost preluat cu grijă din 
mâinile miniștrilor civili. O cameră superioară a fost alcătuită din oameni 
numiţi de clanurile Satsuma și Choshu. Si pentru ca această abilă distribuire 
de putere să capete o aură de sanctitate, a fost prezentată publicului sub 
pretextul exercitării devotate a „dreptului imperial“. Împăratul și venerarea 
împăratului au devenit nucleul unui cult patriotic ce avea să fie promovat în 
școli odată cu invatamintele din Occident. 

Suveranii niponi au fost astfel capabili să traseze o traiectorie favorabilă 
unică prin intermediul căreia să pătrundă într-o lume dominată de Occident. 
Dar nici invincibili nu se poate spune că ar fi fost. Războiul cu Rusia i-a 
forţat să se împrumute în afară. Sentimentul patriotic amenința capacitatea 
politică a Japoniei. Tara începea să reclame un deficit financiar din cauza 


noilor datorii. Japonia risca să aibă soarta altor economii semiindustriale 
aflate în aceeași situație: deprecierea monedei (Japonia funcţiona potrivit 
standardului în aur), o cerere scăzută pe piață a produselor specifice, o 
dependență sporită faţă de exporturile de materii prime." Chiar si cu 
victoria din 1905, japonezii nu se puteau culca pe-o ureche. Rusia a dublat 
întinderea de cale ferată transsiberiană, artera de fier a imperiului său din 
Orient. Între timp, în China, Yuan Shih Kai, protejat al lui Li Hung Chang și 
adversar declarat al Japoniei încă de când fusese ambasador al Chinei în 
Coreea, în 1884, şi-a impus controlul ca președinte „dictator“. La sfârșitul 
lui 1913 a obţinut sprijinul puterilor occidentale ca lider absolut, un statut 
pe care Japonia fost nevoită să-l accepte cu părere de rău." Sincronizarea 
era mai presus de orice. Înainte ca aceste evenimente să poată submina 
supremaţia proaspăt dobândită a Japoniei în regiune, războiul din Europa a 
răsturnat toate previziunile. 
Asia Răsăriteană nu a fost singura „afacere neterminată“ a colonialismului 
global concentrat în Europa. În Orientul Mijlociu, Imperiul Otoman se 
dovedise a fi surprinzător de rezistent, în ciuda provocării aproape 
catastrofale din 1875-1878. Sultanul Abdul Hamid al II-lea a continuat sa 
ducă o politică de autoconsolidare a imperiului, profitând de inabilitatea 
marilor puteri de a ajunge la un acord privind împărţirea care ar fi amenințat 
autoritatea curții. Puterea statului se extindea si se adâncea progresiv. 
Școlile și jandarmii contribuiau din plin la consolidarea puterii statului în 
provincii. Elitele locale au fost cooptate în sistemul birocratic în plină 
dezvoltare." Suveranitatea otomană era din ce în ce mai eficientă in 
provinciile arabe.!* Liniile ferate din Hejaz care făceau legătura între Alep 
și Medina au consolidat puterea otomană pe coasta Mării Roșii și în marile 
centre de pelerinaj. De-a lungul „țărmului arab“ al Golfului Persic, forțele 
otomane și-au făcut simțită prezenţa în regiunea Al Hasa, între Kuweit si 
Bahrain, acolo unde influenţa britanică era în continuă creștere. Între timp, 
economia otomană profita de înflorirea comerțului cu materii prime după 
1896.!% Cu toate că fabricile mecanizate moderne erau încă puţine si la 
distante mari unele de altele, producţia de textile din bumbac si cea de 
covoare au crescut într-un ritm constant. ^? 

Dacă ar fi fost un stat exclusiv asiatic, Imperiul Otoman ar fi putut 
combina pârghiile sale diplomatice cu uniunea culturală pentru a trage de 
timp și a crea o structură de stat mai puternică și o economie mai viguroasă. 


Însă în jumătatea sa vestică era expus unei presiuni continue din partea 
naţionalismului european din zonă exprimat în mod direct prin conflictele 
religioase și etnice. După 1878, otomanii au avut probleme într-o mare 
parte din imperiul lor european. În Albania, Kosovo, Macedonia, Rumelia 
și Tracia, peste jumătate din populaţie era musulmană.!” Dar orice 
încercare de întărire a autorităţii otomane nu făcea decât să adâncească 
dezbinarea etnică și religioasă și să accentueze ura popoarele supuse, 
creștini și musulmani deopotrivă. Albanezii musulmani au rezistat cu 
înverșunare atacurilor în urma cărora și-a fi pierdut autonomia locală. La 
sfârșitul anilor 1890, violențele etnice din Creta au atras otomanii într-un 
război cu Grecia, iar după intervenţia marilor puteri turcii au fost nevoiţi să 
recunoască sfârșitul dominaţiei lor în insulă. În 1908, revoltele și amestecul 
străin au adus Macedonia (regiune-cheie și pivot strategic al Imperiului 
Otoman în partea europeană) foarte aproape de recunoașterea independenţei 
sale. Pentru „tinerii turci“ militanti din armata otomană si din aparatul 
birocratic, „independenţa Macedoniei este echivalentă cu pierderea a 
jumătate din Imperiul Otoman si cu anihilarea totală a acestuia“. Granița 
otomană ar fi fost împinsă înapoi la Constantinopol, iar capitala ar fi fost 
scoasă în afara Europei. „Chestiunea macedoneană este însăși chestiunea 
existenţei turcilor.“ Departe de a fi o coincidenţă, lovitura politică din 
1908 menită să-l tragă pe sultan pe linie moartă și să reconstruiască 
imperiul în jurul nucleului său de etnici turci a fost iniţiată la Salonic. A fost 
o acțiune eficientă, cel putin pe termen scurt. Spre sfârșitului aceluiași an, 
1908, Bosnia (teoretic încă teritoriu otoman) a fost anexată unilateral de 
Austro-Ungaria. În 1911, otomanii intraseră deja în război cu Italia în 
speranța desartá de a-și păstra controlul asupra Libiei. În anul următor, 
Bulgaria, Serbia, Grecia și Muntenegru au profitat de ocazie pentru a 
lichida ce mai rămăsese din Europa otomană. După un al doilea război între 
statele victorioase, în Balcani s-a instaurat o pace vremelnică. Guvernul 
otoman și-a menţinut controlul asupra Bosforului (nucleul capitalei 
imperiale). Dar prestigiul său zdruncinat și semnele rezistenței din 
provinciile arabe care se opuneau „turcificării“ l-au făcut și mai dependent 
de răsturnările de situație din diplomaţia marilor puteri care îl puteau apăra 
împotriva altor împărțiri. 

În 1914, Iranul (cunoscut îndeobște sub denumirea de Persia) ajunsese la 
marginea prăpastiei. Chiar și sub dictatura șahului Naser al-Din, un abil 


mediator al disensiunilor tribale, lingvistice, religioase și sociale care 
afectau societatea iraniană, consolidarea statului se dovedise a fi un scop 
greu de atins. Decizia de a acorda concesiuni străinilor, pentru creșterea 
veniturilor, a fost extrem de prost primită de către negustorii din bazare și 
elitele comerciale și religioase (ulama). După asasinarea lui Nasir, în 1896, 
succesorul lui, șahul Muzaffar al-Din, a continuat și mai abitir efortul de 
atragere de noi fonduri. A numit un belgian la șefia direcţiei vămilor, 
principala sursă de profit a statului. A contractat un imens împrumut cu 
Rusia, împrumut pe care l-a girat cu profiturile din porturile de la Marea 
Caspică. A acordat, de asemenea, o concesiune unui geolog britanic care 
căuta petrol în Golf: e vorba de concesiunea D' Arcy, din care s-a dezvoltat 
Compania Petrolieră Anglo-Persană, părintele BP. Sahul era acum prins ca 
într-o menghina. Pe măsură ce interesele străine creșteau, se lărgea si 
influenţa străină. Si pentru că din ce în ce mai multi iranieni călătoreau în 
străinătate, ideile liberale, naţionaliste, chiar și cele socialiste, au început să 
circule în rândul elitei persane. Cluburile si societăţile cunoșteau de-acum o 
mare efervescenţă a activităţii politice. Când Rusia s-a confruntat cu 
tulburările revoluționare din 1905, închizând astfel principalul robinet al 
comerţului iranian și stârnind panică pe plan comercial, elita nemulțumită 
și-a unit forţele cu negustorii și clerul, dar si cu hanii tribului Bakhtiari, 
pentru a-l detrona pe sah, în revoluţia constituțională din 1906.'? 
Consecințele revoluţiei au fost frustrante. Cu toate că a fost forţat să 
recunoască noua Constituţie (care a consacrat islamul șiit drept religie de 
stat și a dus la nașterea unui parlament), șahul a făcut acest lucru cu 
strângere de inimă. A pus la cale o lovitură de stat care s-a întors împotriva 
lui. Dar, desi Constituţia a supravieţuit, răul fusese deja făcut. Factiunile 
rivale au început lupta pentru controlul guvernului, iar puterea centrală a 
intrat în disolutie. Guvernatorii din provincii și şefii de trib, susținuți de 
propriile armate, au dobândit adevărata autoritate. „În Persia moderna“, i-a 
declarat șeful tribului Qashqai consulului britanic, „pușca este sceptrul și 
orice puscas este şah.“ Nu mai era decât un pas până la solicitarea 
protecţiei principalelor puteri străine. După 1907, când Rusia și Regatul 
Unit au convenit să împartă Iranul în trei sfere de influență — una rusă, una 
neutră, una britanică —, protecţia marilor puteri era extrem de necesară. 
Trupele ruse au intervenit în nord pentru a pune capăt conflictului dintre 
susținătorii șahului si opozantii acestuia. În 1911 au cerut concedierea 


expertului american însărcinat cu administrarea finanţelor Iranului. În 
schimb, autoritățile din provincii, sub protecţia Rusiei, au redirecționat 
taxele și și-au asigurat autonomia fata de stăpânii de la Teheran. În pragul 
Primului Război Mondial, britanicii au reclamat furioși faptul că nordul 
Iranului devenise „protectoratul politic“ al Rusiei, controlat de o garnizoană 
de 17 000 de soldaţi. „Nordul Persiei este guvernat ca provincie rusă“, 
declara ambasadorul Marii Britanii." Răspunsul venit de la Sankt- 
Petersburg a fost rece si dispretuitor. Guvernul de la Teheran era alcătuit din 
demagogi cu „idei ultranationaliste, în totală discordantá cu nivelul cultural 


sau moral al acestor sfere*.!^? 

Fusese oare Iranul sugrumat, asa cum susținea expertul american 
concediat?" Aproape, dar nu complet. În pofida descentralizării drastice a 
puterii, ca urmare a revoluţiei, descentralizare încurajată de prezenţa 
străină, sentimentul conștiinței naţionale a Iranului era încă foarte puternic 
printre eruditii laici și printre clerici, si asta încă din 1890. Cu toate acestea, 
nimeni nu vedea o ieșire din împărțirea impusă de ruși cu complicitatea 
englezilor. Singura ieșire ar fi fost o tulburare a peisajului geopolitic care să 
slăbească controlul impus de puterile din afară. 

Situaţia din „Orientul Apropiat“ (denumirea europeană a unei vaste 
regiuni care includea și Iranul) și cea din Asia Răsăriteană erau dovada 
clară a faptului că ordinea mondială sub bagheta marilor puteri europene, 
ordine menită să servească intereselor imperialiste, era încă în curs de 
definire. În Lumea exterioară de dincolo de Eurasia, europenii impártiserá 
regiunile cu entuziasm. În aceste zone a fost aparent mai ușor să anexeze — 
prin ameninţare sau cooperare — economiile slab dezvoltate la nucleul 
comercial si industrial al bazinului nord-atlantic. Și-au impus autoritatea si 


au conturat replici ale Europei într-o explozie uimitoare de imperialism 
demografic. Dar în „Lumea Veche“ a Eurasiei, statele și culturile asiatice au 
fost mai greu de asimilat în „sistemul“ european și chiar mai greu de 
convins să ia parte la o împărţire colonială. Aici se afla granița incomodă a 
colonialismul global european. Dacă europenii intrau în conflict între ei și 
„economia lor globală“ își pierdea puterea magnetică, exista riscul unei 
revolte împotriva dominaţiei lor mondiale. Acest test al puterii nu a întârziat 
să apară. 


7. SPRE O CRIZĂ MONDIALĂ, 1914-1942 


7. „Marșul sării“ spre mare condus de Gandhi, 1930 


O EPOCĂ DE TULBURĂRI 


Înainte de 1914 au existat semnale că ordinea imperialistă globală propusă 
nu reprezenta garanţia păcii și a prosperității universale. Viitorul Asiei 
Răsăritene ca sferă de influență occidentală era incert. Marile puteri 
europene avuseseră nenumărate dispute pe marginea împărțirii teritoriale și 
a influenţei în Africa de Nord și în Orientul Mijlociu. Proportiile și eficiența 
economiei americane ridicau întrebări incomode legate de interesele 
Statelor Unite și de măsura în care acestea puteau fi satisfăcute într-o 
economie globală cu sediul la Londra și împărţită între puterile europene 
coloniale. Ritmul frenetic al dezvoltării comerțului international si al 
investiţiilor de până atunci părea să încetinească. Frământările sociale din 
economiile industriale europene amenințau să taie elanul guvernelor marilor 
puteri si să le tempereze ambițiile și strategiile globale. Înainte ca aceste 
schimbări să se simtă la nivel internaţional, lumea politică de pretutindeni a 
fost marcată de o explozie vulcanică, începută în Europa și amenințând sa 
se extindă în toate statele importante din Eurasia. 

Primul Război Mondial a pus capăt, într-un mod violent, experimentului 
imperialismului cooperant al celor șase mari puteri: Marea Britanie, Rusia, 
Germania, Franţa, Statele Unite si Japonia. A readus în atenţie chestiunea 
împărţirii globale, rezolvată doar pe jumătate înainte de 1914. A avansat un 
concept nou de societate internaţională, aflată teoretic, dacă nu chiar și 
practic, în dezacord cu expansiunea constantă a dominaţiei coloniale. A 
atras atenţia asupra fracturii ideologice dintre Rusia și celelalte puteri 
imperiale. S-a creat o uriașă prăpastie în economia internațională: s-au 
închis rutele comerciale, s-au blocat valutele și plăţile și s-au creat crize 
artificiale și economii de tip blocadă. Resursele coloniale, inclusiv forța de 
muncă, au fost mobilizate forţat, ceea ce a atras o reacţie virulentă din 
partea popoarelor colonizate, revoltate de noile poveri și reguli care 
încălcau vechea „înţelegere“ a politicilor coloniale. Și, nu în ultimul rând, s- 
a destrămat mitul culturii progresiste unice din Europa, iar vechile elite 
culturale și ideile promovate de acestea și-au pierdut din influenţă. 

Fapt deloc surprinzător, nu a existat o întoarcere postbelică la 
„normalitatea“ antebelică. Nu s-au semnat înţelegeri asupra legilor ordinii 
internationale. Anexárile și tratatele care formaseră baza „legală“ a 
sistemului colonial și a extensiilor semicoloniale din China și din alte 


regiuni au fost respinse cu îndârjire de legatarii bolșevici ai Imperiului 
țarist. Statele Unite au respins afilierea la noua Ligă a Naţiunilor, un club al 
învingătorilor care urma să facă ordine în înțelegerile postbelice. 
Redresarea economică a Europei a fost îndelung amânată de disputele 
crâncene privind despăgubirile de război. În consecinţă, stabilitatea socială 
și politică a Europei a avut mult de suferit. În toată Eurasia — în Caucaz, 
Asia Centrală, Orientul Mijlociu si parti din Asia Răsăriteană —, chestiunile 
legate de cine și unde guvernează au fost rezolvate mai degrabă prin forță 
sau amenințări decât prin diplomaţie. În imperiile coloniale, cu precădere în 
Imperiul Britanic, revendicările naționaliștilor pentru independență sau 
autonomie au fost de o tenacitate fără precedent. Mișcarea Sinn Fein în 
Irlanda, mișcarea Wafd în Egipt, precum și marea campanie pentru 
„necooperare“ lansată de Gandhi în India, în 1920-1922, cu o considerabilă 
componentă musulmană, au reprezentat o provocare dură la adresa 
autorităților britanice și au scos la iveală limitele constrângerii ca metodă de 
guvernare. Revoltele nu au avut doar o motivare politică. Pretutindeni, mai 
cu seamă în China, protestele au avut ca scop recunoașterea unor noi 
culturi, deopotrivă autentice și direcționate (prin consumul de masă) spre o 
solidaritate între popor si suveran împotriva lumii exterioare (si 
imperialiste). 

„Replicile“ de proporţii ale Marelui Război au avut o semnificaţie 
colectivă. Au marcat prăbușirea vechii ordini (ancien regime) în Eurasia. 
Războiul a îngropat pur și simplu imperiile european și asiatic. Casele 
imperiale Hohenzollern, Habsburg și Romanov au fost alungate de pe tron 
(și chiar mai rău), iar domeniile lor, distruse. Imperiul Otoman a avut și el 
aceeași soartă. lar tentativa nefericită de reînviere a dinastiei Qing sub un 
conducător parvenit a eșuat complet în 1916. Marele centru al lumii a 
devenit un nucleu de comandă politică în care diversele mișcări, ideologii, 
religii, naţionalităţi și interese se luptau pentru a crea un nou sistem de state 
și unde puterile imperiale, sau ce mai rămăsese din ele, unelteau pentru a-și 
apăra revendicările si privilegiile. La sfârșitul anilor 1920, multe dintre 
aceste conflicte s-au aplanat după un armistițiu dificil, care nu a durat foarte 
mult. Odată cu consecinţele politice ale Marii Crize economice de după 
1930, ordinea postbelică s-a dizolvat. La jumătatea anilor 1930, această 
ordine a fost ostentativ sfidată de noul imperialism virulent din Germania, 
Italia și Japonia — mult mai agresive și nutrind ambiţii infinit mai mari decât 


ale predecesorilor europeni din anii 1880 si 1890. Între 1937 si 1942 aceste 
trei ţări au declanșat o imensă criză eurasiatică. lar în urma 
Armaghedonului provocat la nivel global, învingătorii, oricare ar fi fost 
aceia, nu puteau decât să instituie o nouă ordine mondială. 


UN RĂZBOI FĂRĂ SFÂRȘIT? 


Cel mai important element al supremaţiei Europei în Eurasia și al poziţiei 
puternice a marilor state europene în Lumea exterioară a fost ambiția 
împărtășită de aceste puteri de a nu lupta între ele. Pacea între puterile 
europene și pacea în zona Atlanticului dintre Europa și cele două continente 
americane au permis creșterea rapidă a comerţului internațional, extinderea 
constantă a influenţei și a autorităţii europene și, paradoxal, realizarea 
împărțirii Africii. Preocuparea guvernelor europene fata de menţinerea 
echilibrului pe continent pentru a preveni eventualele tulburări sociale și 
politice rezultate în urma unui război de proporţii a fost cea care a 
împiedicat acţiunile ce urmăreau beneficii naţionale și imperialiste. Chiar și 
acolo unde interesele lor erau puternic susținute (ca în Imperiul Otoman) 
sau ocaziile economice păreau deosebit de promițătoare (ca în China), 
marile puteri au acceptat acorduri provizorii care au prelungit viata 
vechiului regim local mai degrabă decât să facă fata consecinţelor unei 
„soluţii finale“ care ar fi însemnat împărţire sau cucerire. Desigur, pentru 
multi observatori, atât atunci, cât si ulterior, acest tipar haotic părea inerent 
instabil. Mai devreme sau mai târziu, o intensă criză la nivel local avea să 
devină imposibil de gestionat prin aceste metode de pe o zi pe alta. 
Echilibrul de forte se putea schimba oricând între marile puteri rivale, 
destul cât să le facă să uite de interesul comun și să dea naștere unui 
sentiment de încordare în sferele coloniale comune deja existente. Influenţa 
lobby-urilor, mascată drept „opinie publică“ și proiectată prin intermediul 
ziarelor, ameninţa tradiția cosmopolită a „vechii“ diplomaţii, cu disprețul 
său aristocratic fata de interesele micilor „afaceri“. Monarhiile imperiale 
din Europa Centrală și de Est care domneau peste imperii multietnice (chiar 
și în Imperiul German trăiau câteva milioane de polonezi) erau periculos de 
dispuse să trateze prestigiul dinastic (și nu neapărat interesele materiale) ca 
pretext de război și erau sensibile in fata discursului agresiv al curților si 
armatelor pe care le conduceau.! Până și metodele folosite de marile puteri 


pentru a se tine una pe alta la distanță — cursa înarmărilor — ar fi putut 
declanșa un război dacă perspectiva unui viitor instabil încuraja un atac 
preventiv. 

Dar, până în 1914, competiţia marilor puteri europene în Africa, zona 
Pacificului, Asia de Est și Orientul Mijlociu (inclusiv în zonele asiatice ale 
imperiilor Otoman si Iranian) nu a dat semne că ar fi dus la vria 
incontrolabilă a unui conflict militar. Dimpotrivă, a constituit un puternic 
factor descurajator pentru Japonia, care nu și-a putut continua expansiunea 
în Asia de Nord-Est, în detrimentul Chinei sau al Rusiei. Ruptura decisivă 
în relaţiile dintre marile puteri nu a fost provocată de ambițiile acestora 
legate de lumea extraeuropeană, ci de echilibrul influenţei lor în „ograda“ 
regiunii balcanice. În realitate, politica volatilă din Balcani a fost rezultatul 
direct al eșecului Imperiului Otoman de a tine sub control naționalismul 
militant al supușilor creștini. În timpul teribilei crize din 1911-1913, 
otomanii au fost atacați mai întâi de italieni, care au ocupat Libia si parti din 
Dodecanez, și apoi de coaliția dintre Serbia, Grecia și Bulgaria, care 
aproape că a alungat imperiul din Europa — turcii au fost nevoiţi să se 
mulțumească cu o mică parte din Tracia. Spre deosebire de crizele 
anterioare, marile puteri nu au știut să susțină măcar o urmă a ocupaţiei 
otomane în Europa. Ca urmare, politica din regiune nu a fost reglementată — 
statele balcanice au declanșat un al doilea război sângeros pentru a-și 
împărți prada. Se punea și mai acut problema dominaţiei unei puteri sau a 
alteia în zonă, pentru că nimeni nu se aștepta ca guvernele balcanice să-și 
respecte graniţele, să-și tempereze militantii, să tind sub control conflictele 
interetnice sau să reziste tentatiei de a profita de intrigile din sfera marilor 
puteri pentru a obţine avantaje la nivel local. 

Retrospectiv vorbind, cel mai șocant aspect a fost incapacitatea marilor 
puteri de a se pune de acord asupra unei împărțiri pașnice a sferelor de 
influență, în buna tradiţie a diplomaţiei lor extraeuropene. Cu toate acestea, 
nu ar fi fost deloc ușor să exercite un control indirect asupra unei regiuni 
inaccesibile, cufundată într-o tradiţie a violenţelor etnice, în care guvernele 
erau slabe și ţările erau pline de arme. Miza geopolitică din Balcani a fost, 
aparent, mai mare decât în orice altă regiune din Eurasia, fără să mai 
vorbim de Lumea exterioară. Orice pas înapoi în Balcani ar fi produs 
pierderi irecuperabile intereselor strategice pe termen lung (și deci uniunii 
politice) ale Rusiei și Austro-Ungariei — si, prin extensie, alianțelor 


europene din care acestea făceau parte. Dacă zona Balcanilor s-ar fi 
consolidat ca presupus protectorat al dinastiei de Habsburg și al marelui ei 
aliat de la nord, atunci influența Austriei și a Germaniei s-ar fi extins și în 
strâmtori, unde lovitura de stat turcă din 1913 a dus la întărirea legăturilor 
cu Berlinul. Germania și Austro-Ungaria ar fi repurtat o victorie zdrobitoare 
fără să tragă un singur foc. Mare parte din statele lor clientelare ar fi 
încercuit Rusia, ar fi pus stăpânire pe comerțul dintre Marea Neagră si 
Marea Mediterană si ar fi anihilat pentru totdeauna ambițiile Rusiei de a 
stăpâni Constantinopolul (Istanbulul de astăzi). Prestigiul Romanovilor s-ar 
fi năruit. O alternativă ar fi fost promovarea, în Serbia lărgită, a 
naţionalismului antihabsburgic în rândurile slavilor din sud, sub protecţia 
Rusiei, ceea ce ar fi aruncat în haos triunghiul politic austro-ungar, existând 
deja antagonisme între etnicii germani, maghiari si slavi.” O vastă zonă de 
slăbiciune din Europa de Est și Centrală ar fi afectat echilibrul puterilor și ar 
fi expus o Germanie slăbită la cel mai negru scenariu al încercuirii 
strategice. Implicatiile ar fi fost de neimaginat. Evenimentele extraordinare 
din 1911-1913 au extins vechea linie de falie balcanică din diplomaţia 
marilor puteri în inima Europei și au atras Asia Mică într-o zonă turbulentă. 

Astfel, ar fi fost nevoie de pricepere si de bunăvoință excepţionale pentru 
a nu face ca asasinarea moștenitorului habsburg de către un sârb din Bosnia 
să provoace o confruntare armată între marile puteri. Criza din iulie 1914 a 
fost declanșată de pretenţia austriecilor ca Serbia să accepte monitorizarea 
securităţii interne de către Austria, drept compensație pentru găzduirea 
societăţii secrete din care făcea parte asasinul. Serbia a respins acest statut 
semicolonial bazându-se pe sprijinul diplomatic al Rusiei. În perioada 
1908-1908, rușii fuseseră forțați la o retragere rusinoasa dupa ce s-au 
împotrivit anexării Bosniei de către Austria. Dar în 1914 nu au mai putut să 
se retragă fără să sufere o mare înfrângere geopolitică, cu repercusiuni 
interne dramatice. Nici nu au făcut-o. În timp ce austriecii și ruşii au început 
să-și mobilizeze armatele, demonstrând astfel că intenţiile lor erau cât se 
poate de serioase, se punea întrebarea dacă celelalte puteri europene vor 
insista în favoarea unei întruniri pentru gestionarea situaţiei. Aceasta a fost 
etapa crucială a crizei. Acum s-au văzut nemţii obligaţi să dea cărțile pe 
fata. Fără sprijinul necondiţionat al Germaniei, guvernul de la Viena — 
confruntat cu un război pe două fronturi, cu Serbia si cu Rusia — ar fi fost 
nevoit să se retragă, iar Serbia ar fi fost salvată. Influenţa rușilor în Balcani 


ar fi fost restabilită. Puterea militară a Rusiei, pe care strategii germani o 
considerau uriașă („programul măreț“ al Rusiei ar fi trebuit să producă o 
armată de trei ori mai mare decât cea a Germaniei până in 1917), ar fi 
înclinat balanţa puterii de-a lungul liniei de falie balcanice. Pentru a-i 
încuraja pe austrieci, germanii i-au oferit Vienei libertate totală, 
împiedicând astfel organizarea unei conferinţe. Scopul era de a acutiza criza 
și de a reduce șansele unui acord de pace. Dacă Germania ar fi fost nevoită 
să intre în război cu Rusia, planul strategic cerea ca Franţa, aliata Rusiei, să 
fie mai întâi învinsă sau cel puţin neutralizată cu succes. Abia atunci 
Germania și-ar fi putut trimite întreaga putere militară în vastele regiuni din 
est. Pentru a intimida Franţa și a izola Rusia, Germania a ameninţat 
neutralitatea Belgiei (ruta invaziei spre Paris) și a cerut Regatului Unit să 
rămână neutru. În mai puţin de o lună, ce începuse ca o acţiune coercitivă a 
Austriei în dezordinea din Balcani s-a transformat într-o revendicare de 
hegemonie a Germaniei asupra Europei. Era limpede ce va urma dacă 
alianța franco-rusá se destrăma (ca o consecință inevitabilă a neutralității 
franceze) și dacă antanta anglo-franceză ajungea literă moartă. Englezii au 
respins pretenţiile Germaniei, drept urmare era mai mult ca sigur că 
războiul avea să cuprindă toată Europa.“ 

Criza din iulie a scos la iveală faptul că punctul slab al supremaţiei 
globale a Europei fusese subdezvoltarea sistemului statelor europene. Un 
asasinat politic a degenerat într-un război generali-zat din cauza expansiunii 
rapide a Europei până la intrarea în Balcani, din cauza structurii fragile a 
imperiilor multinaționale si din pricina politicii haotice duse de statele mai 
mici. Echilibrul de putere european nu a putut face față prăbușirii 
dominaţiei otomane din Balcani. Înainte de război, un fin observator al 
scenei politice remarca faptul că pacea internaţională depindea de judecata 
si de priceperea bărbaţilor de stat si a diplomaților. Kurt Riezler, secretarul 
personal al cancelarului german Bethmann-Hollweg, declara că, într-o lume 
atât de strâns interconectată, preţul războiului era aproape de fiecare dată 
prea mare. Dar a argumentat, totodată, că anumite state vor adopta o 
atitudine fermă doar pentru că interesele lor erau interconectate (detașarea 
nu mai era o opţiune) și vor continua cursa înarmărilor fie doar și pentru a- 
și demonstra hotărârea. Jocul la cacealma era deseori necesar în partida 
națiunilor: dar o exagerare a dus la izbucnirea războiului.” Teoria lui Riezler 
a fost cea mai pertinentă descriere a diplomaţiei marilor puteri de după 


1870. Numai că Riezler nu a anticipat o „supercriză“ europeană în care 
ambele tabere au văzut soluția de compromis drept o înfrângere majoră și 
pe care, și mai grav, ambele tabere credeau că o pot depăși cu succes. După 
cum nu a anticipat nici efectele vederii înguste: incapacitatea factorilor de 
decizie de a analiza toate consecinţele secundare ale unui război generalizat. 

Războiul european dintre Tripla Antantă alcătuită din Rusia, Franţa si 
Marea Britanie, pe de o parte, și Puterile Centrale (Germania și Austro- 
Ungaria), pe de altă parte, a cuprins curând tot globul. La sfârșitul lui 
octombrie 1914, Imperiul Otoman, alarmat de o eventuală victorie a 
Antantei, s-a alăturat Puterilor Centrale. Războiul s-a extins în Caucaz, în 
peninsula Sinai, la granița cu Egiptul aflat sub guvernare britanică, si în 
Golful Persic care era, la vremea aceea, considerat un lac britanic. În Asia 
Răsăriteană, Japonia a intrat în război ca aliat al Regatului Unit, dar 
motivată de perspectiva de a prelua baza chineză a nemților de la Tsingtao 
și drepturile comerciale din provincia Shandong din apropiere. În Africa de 
Vest, de Est și de Sud-Vest au izbucnit războaie coloniale între britanici, 
fran-cezi și belgieni, pe de o parte, și germani, pe de altă parte. Războiul s-a 
extins practic la ocean. Navele de război germane și submarinele au atacat 
rutele maritime ce porneau din Marea Britanie pentru a bloca 
aprovizionarea cu hrană, materie primă și muniţie de care depindea efortul 
de război britanic. La rândul lor, englezii au răspuns printr-o blocadă menită 
să sugrume economia germană și să stopeze accesul acesteia la sursele de 
hrană și de materiale strategice. Era dovada clară că nici o ţară nu putea 
scăpa de consecințele războiului, oriunde s-ar fi declanșat acesta, într-o 
lume cu o economie globală și un sistem unic de politică mondială. 

Dar, dacă războiul european s-ar fi extins la nivel mondial, ar fi trebuit 
rezolvat chiar în Europa. Până la sfârșitul lui 1915, victoria nu părea a fi de 
partea nici unuia dintre combatanți. În vest, nemţii ocupaseră rapid regiuni 
din Belgia și Franţa. Campaniile lor neconvingătoare din 1915 au 
demonstrat că luptele din tranșee ajunseseră practic într-un punct mort. 
Francezii și englezii nu-i puteau izgoni pe nemți, iar aceștia, la rândul lor, 
nu-i puteau forța pe ceilalți să renunţe. Războiul din Est s-a desfășurat dupa 
același tipar. În 1915, armatele germane și austriece îi fortaserá pe ruși să se 
retragă mult în spatele liniei defensive (care se întindea de la Riga la 
Cernăuţi) și ocupaseră o mare regiune de graniţă pe care au numit-o „Ober- 
Ost“. Au ocupat Serbia si, cu ajutorul Bulgariei, au instituit controlul 


asupra coridorului balcanic dinspre Imperiul Otoman. Dar fără o victorie în 
vest nu puteau spera să obțină destui oameni și suficiente rezerve pentru a 
învinge Rusia, care era un sac fără fund când venea vorba de efective 
militare. Tabăra Antantei a fost crunt dezamăgită din cauza rezistenţei 
otomanilor în Anatolia, Mesopotamia și Palestina, dar mai ales de la 
Gallipoli. Punctul sensibil al Puterilor Centrale s-a dovedit extrem de 
rezistent. Cu toate acestea, nici una dintre tabere nu a părut dispusă să 
recunoască existenţa unui strâns echilibru militar. Nici una dintre parti nu a 
acceptat necesitatea unei soluţii diplomatice. Dimpotrivă, ambele tabere au 
ridicat miza: au mobilizat mai multi oameni si mai multe resurse pentru a 
obține victoria sau în speranţa de a-și dobori dușmanul printr-un război de 
uzură. Dar au recunoscut tacit că izbucnirea războiului scosese la lumină 
falimentul ordinii antebelice. 

Ca atare, anul 1916 a marcat începutul unei noi faze a războiului și, după 
cum avea să se dovedească, o nouă fază în istoria lumii. Ambitia de a 
câştiga cu orice pret a stat la baza măcelului de la Verdun, pe Somme, și a 
ofensivei Brusilov de pe Frontul de Est, unde Rusia a pierdut peste un 
milion de oameni. Pe măsură ce pierderile căpătau proporţii și mai mari, 
premisele păcii în lumea postbelică deveneau și mai radicale. Marea 
Britanie, Franţa și Rusia au ajuns la un acord privind împărţirea Imperiului 
Otoman. Împărţirea Imperiului Austro-Ungar în state naţionale a devenit un 
scop de război al Aliaților. Singura garantie ca acest război nu se va mai 
repeta o reprezenta reconstrucția Germaniei în așa fel încât „militarismul“ 
ei să fie total anihilat. În partea germană, tulburările au fost provocate de 
„ameninţarea“ rusă. Destrămarea Imperiului țarist era condiţia minimă 
pentru securitatea postbelică. În Germania, Franţa și Marea Britanie, 
perioada 1916-1917 a adus la putere noi lideri hotărâți să lupte până la 
capăt. Înainte de a se pune însă problema păcii, întregul peisaj al puterii a 
fost rearanjat de presiunea unui război total. Decizia Germaniei de a folosi 
fără restricţii submarinele de război, în încercarea disperată de a scurta 
conflictul, a fost catalizatorul intrării Statelor Unite în război, în aprilie 
1917. Orice tratat de pace trebuia să aibă acum în vedere nu numai 
pretenţiile teritoriale ale puterilor europene, dar și pretenţia americanilor la 
o „intrare“ pe piața comercială, precum și antipatia acestora fata de 
imperiile de tip european de pretutindeni. Cel mai dramatic eveniment a 
fost prăbușirea bruscă a monarhiei ruse. 


Rusia a fost cel mai puţin pregătită pentru un război, comparativ cu 
celelalte mari puteri. Nu a avut puterea industrială de a-și susține armatele 
numeroase. A avut nevoie de ajutorul Aliaților din Vest, dar acolo se afla 
problema. Dat fiind că strâmtorile erau închise de Turcia, singurele porturi 
accesibile prin care puteau primi ajutor erau Arhanghelsk, aflat în nordul 
îndepărtat, și Vladivostok, în Extremul Orient, ambele departe de a fi 
ideale. Mare parte din ajutoare s-au adunat inutil. Chiar si în situația în care 
s-ar fi trimis mai multe ajutoare, nu era sigur că acestea ar fi fost eficiente. 
Sistemul feroviar din Rusia nu a putut face fata nevoilor de pe front sau 
transportului de alimente și de combustibil necesare pentru a sprijini bunul 
mers al economiei de război. În toate țările aflate în război s-au născut 
tensiuni politice din pricina unui amestec de greutăţi, temeri și nemulțumiri 
fata de liderii care nu duceau nici o ţară în direcţia victoriei. Eșecul militar 
al Rusiei — pierderile uriașe de vieţi omenești, dar si de teritorii — a fost 
copleșitor. Lipsurile de tot felul în principalele oraşe industriale — mai cu 
seamă Petrograd, capitala imperiului — au pus la pământ moralul civililor și 
disciplina din fabrici. Obstacolele de acest gen ar fi zdruncinat orice guvern. 
Dar regimul țarist era extrem de vulnerabil. Nu avea nici un lider politic 
care să conducă guvernul și să aibă măcar o urmă de pretenţie la sprijinul 
popular. Miniștrii erau simpli birocrati care ráspundeau doar în fata ţarului 
și care erau deopotrivă colegi și dușmani. Duma aleasă îi putea denunța, 
putea impune sancţiuni, dar nu avea puterea de a-i revoca. Curtea ţarului 
colcăia de defetiști și de trădători. Pe măsură ce starea de nemulțumire se 
amplifica, singura soluţie la îndemână a fost represiunea. Autoritatea ţarului 
se baza pe controlul poliţiei asupra populaţiei și, în ultimă instanţă, pe 
devotamentul armatei. În primăvara lui 1917, în mijlocul tulburărilor 
populare din Petrograd, atât politia, cât și armata au cedat. În numai o 
săptămână ţarul a fost nevoit să abdice. O monarhie veche de aproape un 
mileniu își afla sfârșitul. Revolta populară a fost, potrivit unui istoric 
britanic care a petrecut anii de război în Rusia, „lipsită de organizare și 
rudimentară. A fost ca și cum un leș ar fi stat deasupra unei mulțimi pasive 
până când un mic imbold l-a facut să se rostogoleasca de la sine.“ 

Initial părea că noul stat rus, cu lideri care ráspundeau în fata Dumei, va 
avea impulsul patriotic, sprijinul popular și forţa politică de a relua efortul 
de război și deci ofensiva. Dar economia Rusiei era deja grav afectată, iar 
nemulțumirea muncitorilor din industrie, prea bine înrădăcinată pentru a se 


ajunge la o revenire grabnică. Numai colapsul Germaniei ar fi putut salva 
statul liberal posttarist. La numai șase luni după abdicarea ţarului, 
nemulțumirile populare erau aceleași, economia se afla în pragul 
dezastrului, armata, la fel, iar de data aceasta lipsea aparatul represiv al 
țarului. Greutățile țărănimii și foametea care a urmat au destabilizat vechea 
ordine rurală, iar nobilimea a fost alungată sau ucisă și pământurile, 
împărţite între ţărani. (În 1914, comunităţile de ţărani, dar si sătenii 
neafiliati deţineau deja trei sferturi din terenurile arabile, iar consolidarea 
proprietăţii în mâinile ţăranilor mai avuti a dus la acutizarea crizei de 
terenuri.) Lovitura bolșevică din octombrie 1917 a adus la putere un 
guvern revoluţionar conștient de faptul că supraviețuirea sa depindea de 
ieșirea Rusiei din război. Numai promisiunile lor de pace și sprijinul 
aparent pentru răscoala ţăranilor le-a asigurat o victorie precară în lupta 
pentru putere. 

Preţul a fost plătit de Rusia prin Tratatul de pace de la Brest-Litovsk, 
semnat în martie 1918. Pentru a obţine pacea cu germanii, bolșevicii au fost 
nevoiţi să facă niște concesii incredibile. Mare parte din Rusia de Vest, 
inclusiv Polonia, provinciile baltice și Belarusul de azi au fost cedate. Tot ce 
făcuse din Rusia o mare putere era acum distrus. Pierderea Ucrainei a fost 
un șoc la fel de mare, unde invazia germanilor a promovat un regim 
separatist, Rada. Imensul grânar al Rusiei (sursa majorităţii exporturilor 
înainte de război), principala sursă de cărbune și principalele centre 
industriale erau acum controlate de un stat clientelar al Germaniei. Tratatul 
de la Brest-Litovsk a fost doar începutul unei tragedii și mai mari. Puterea 
militară germană părea hotărâtă să se extindă pe tot cuprinsul bazinului 
Mării Negre, să „elibereze“ teritoriile coloniale ale Rusiei din Caucaz și 
poate și dincolo de Marea Caspică. Şi, pe măsură ce războiul civil a început 
în celelalte teritorii rămase sub stăpânirea Rusiei, influenţa capitalei asupra 
periferiei imperiale din Asia Centrală și din provinciile Extremului Orient 
părea sortită eșecului. Uriasa articulaţie care tinuse Eurasia legată se rupea 
în două. 

Implozia Rusiei a declanșat o amplă reorganizare a întregului teritoriu 
eurasiatic. Efectul imediat a fost acela că germanii au putut disloca trupe 
din est pentru confruntarea cu Franţa si Marea Britanie înainte de 
intervenţia decisivă a americanilor. În marea ofensivă din martie-iunie 
1918, Germania a fost foarte aproape de o victorie. Armatele Aliaților 


încercau să se regrupeze în timp ce Londra primea semnale care anunțau o 
răsturnare catastrofală a situaţiei de pe front. Franţa și Italia ajunseseră și 
ele pe marginea prăpastiei, după dezastrul de la Caporetto din octombrie 
1917, când armatele italiene fuseseră obligate de austrieci să se retragă. 
Aceasta ar fi dus la o retragere a englezilor și a americanilor din Europa, 
unde controlul Germaniei s-ar fi instituit total. lar ceea ce ar fi rămas din 
Rusia nu conta oricum: deoarece era greu de crezut că regimul bolșevic ar fi 
rezistat la putere în cazul în care Germania ar fi câștigat războiul. Cu aliatul 
său otoman și noii camarazi din Ucraina și Caucaz, Germania ar fi ajuns 
puterea dominantă în Orientul Apropiat și Mijlociu. Ar fi transformat Iranul 
în stat clientelar și ar fi avansat spre Golf. Sigur că ar fi vizat și India 
britanică. Gândindu-se la acest scenariu înspăimântător, guvernul de la 
Londra nu putea garanta că Japonia nu va schimba tabăra pentru a-și proteja 
prada de război obţinută în nord-estul Asiei. Chiar și după stabilirea păcii, 
aceste premise ar fi pregătit terenul pentru un război rece. Regatul Unit, 
mult prea expus în Europa în aceste condiţii, ar fi trebuit să se bazeze 
nepermis de mult pe aliatul său american. „Sudul lumii britanice“ (o 
sintagmă modernă folosită în marea strategie a Regatului Unit) din Africa, 
India și Australasia s-ar fi transformat într-un uriaș câmp de instrucție pe o 
perioadă nedefinită, cu consecinţe greu de imaginat pentru viitorul său 
politic.? 

Singura garanție împotriva impactului global al dominației germane în 
Europa era, potrivit liderilor britanici, dublarea eforturilor de control al 
punctelor nodale eurasiatice din Orientul Mijlociu. Începând din martie 
1918, trupe britanice restrânse au fost trimise pentru a mobiliza rezistența 
fostelor colonii rusești din Caucaz și din Asia Centrală împotriva alianței 
germano-turce. O altă unitate britanică, „Norperforce“ (forțele militare 
britanice care operau în nordul Iranului), a fost trimisă în zona de nord a 
Persiei pentru a asigura o colaborare din partea regimului de la Teheran. 
Imediat ce frontul de vest s-a mai relaxat și noi trupe au putut fi recrutate 
din India, s-a pus la cale o nouă ofensivă de proporţii împotriva armatei 
otomane din Palestina. Nevoia urgentă de a impune dominaţia britanică în 
regiunea vastă dintre Afghanistan și Grecia a devenit un element radical 
nou în politica externă britanică, aspect de neconceput înainte de 1914." 

Astfel, Orientul Mijlociu controlat de Marea Britanie ar fi făcut punte cu 
Africa divizată și împreună ar fi depins de Europa — o Europă divizată, ce-i 
drept (așa cum arătau lucrurile în iulie 1918), între un conducător 


continental și o putere maritimă pregătită de luptă. Dar, înainte ca realismul 
acestui plan uluitor să fie probat cum se cuvine, valul militar din vest a luat 
o altă direcţie. 

Germanii au încercat să iasă din impasul războiului de tranșee organizând 
o ofensivă totală. Dar, la fel cum se întâmplase cu englezii și francezii în 
1916-1917, le-a fost greu să-și menţină cadenta într-un război care avantaja 
mai mult acţiunile defensive. În pofida unei victorii care injumátátise 
armatele anglo-franceze, germanii au încetinit înaintarea la mijlocul lui 
iunie. O contraofensivă bine organizată i-a obligat să se retragă. Germania 
și-a pierdut și ultima șansă înainte de debarcarea trupelor americane. După 
pierderile grele suferite la începutul lui august și după „cea mai neagră zi a 
armatei germane“, „dictatura tacită“ impusă de Hindenburg și Ludendorff a 
început să-și piardă din tărie. Tulburările sociale din Germania si 
înrăutățirea situaţiei pe fronturile din Balcani si Palestina, unde 
feldmareșalul Allenby a înregistrat o victorie zdrobitoare asupra armatei 
otomane la Megiddo, i-au determinat pe nemți să ceară un armistițiu. 
Aliaților le lipsea hotărârea de face presiuni pentru o capitulare totală a 
Germaniei, dat fiind că atât francezii, cât si britanicii trebuiau să raporteze 
costurile mereu crescânde ale efortului de război la influenţa din ce în ce 
mai mare a americanilor. Când s-a semnat armistițiul, pe 11 noiembrie, linia 
de front a germanilor se afla încă dincolo de Belgia. O invazie a Germaniei 
ar fi prelungit războiul cu cel puţin un an. Aici se află originile unui mit 
care a circulat în perioada interbelică: Germania nu a fost înfrântă, ci a fost 
„înjunghiată pe la spate“ de socialiștii trădători de pe scena politică de 
acasă. De-aici convingerea stăruitoare că pacea care a urmat nu a ţinut cont 
de bilanțul militar si a constituit o crudă nedreptate fata de statutul 
Germaniei de mare putere europeană. Tocmai de aceea războiul de pe 
frontul de vest nu a avut nici o rezolvare clară. Armistițiul a fost doar un 
pact temporar în cel de-al doilea Război european de Treizeci de Ani. 

Conferinţa de Pace de la Paris din ianuarie 1919 s-a axat pe stabilirea 
clauzelor tratatului dintre Germania și coaliția celor patru puteri care au 
fortat-o să capituleze. Termenii au impus noile granite ale Germaniei, care a 
fost obligată și la plata despăgubirilor de război; pentru a justifica aceste 
despăgubiri, Germania a fost constrânsă să-și recunoască vinovăția în 
declanșarea războiului. Exista însă o lungă listă de ambiţii ascunse. Cel mai 
presant a fost subiectul unui nou sistem statal pentru Europa de Est, 


Centrală și de Sud-Est, care să înlocuiască ordinea imperială a defunctelor 
dinastii Romanov, Habsburg si Hohenzollern. La fel de presantă era si 
problema viitorului politic al fostului Imperiu Otoman, precum și a 
teritoriilor de la periferia imperiului țarist din Caucaz si Asia Centrală, în 
care trăiau populaţii mixte de creștini și de musulmani. În Asia Răsăriteană, 
unde China intrase în război în 1917 alături de Puterile Aliate, negociatorii 
păcii se confruntau acum cu revendicările Japoniei privind sfera de 
influenţă germană din Shantung (revendicări contestate puternic în China). 
Puterea Japoniei în regiunea continentală nord-est-asiatică începuse să 
crească; Japonia ocupase Vladivostokul în aprilie 1918 — chipurile ca forță 
de intervenţie a Aliaților într-un efort de a tine Rusia la distanţă de controlul 
Germaniei. În plus, se ridica o problemă și mai serioasă: era înţelept ca 
Japonia să fie lăsată să domine China postimperială? Privit per ansamblu, 
acest program promitea reconstrucția politică a întregii Eurasii. Prin 
comparaţie, problema administrării zonei Pacificului și a coloniilor africane 
confiscate de la germani — cine si în ce condiţii — era un detaliu sâcâitor. S-a 
convenit deci asupra celui mai comod aspect." 

Cât privește aspectele mai grave, șansele împotriva unui acord erau 
extrem de mari. Dincolo de rivalitatea dintre puterile învingătoare, pacea 
era un proces îngreunat de incertitudini colosale. Cine avea să câștige 
războiul civil dintre Roşii si Albi din Rusia? Existau șanse ca politica 
revoluționară a Rusiei să se răspândească și în restul Europei? Cum vor 
agrea noile state naţionale din Europa noile frontiere? Era oare posibil ca 
etnicii turci, greci, armeni, arabi și evrei să ajungă la o reconcilere între ei și 
cu acordurile din timpul războiului de a împărți Imperiul Otoman între 
Regatul Unit, Franţa si Italia? Ce se putea întâmpla în caz contrar? Cine ar 
fi obţinut controlul în fostul imperiu asiatic al Rusiei? Dacă puterile 
victorioase ar fi deţinut o putere militară covârșitoare pe care s-o folosească 
la unison, ar fi putut spera poate să-și impună soluţiile favorabile lor, cu 
condiţia să ajungă la un acord asupra acestor soluţii. Dar realitatea era cu 
totul alta. Procesul de demobilizare s-a desfășurat rapid, iar aversiunea 
populaţiei fata de război a devenit din ce in ce mai evidentă. O politica 
coerentă era dificil de pus în practică într-o atmosferă de agitaţie. Rezultatul 
a fost un climat propice protestelor. Pe de o parte, liderii locali nu erau 
suficient de motivaţi pentru a recruta armate si forte locale prin soluţii 
specifice, deci negociatorii păcii aflaţi la distanță și agenţii vlaguiti ai 


acestora se vedeau puși în fata unui fapt împlinit. Pe de altă parte, noua 
ideologie a autodeterminării naţionale, propagată cu entuziasm ca o armă de 
război de englezi și de americani și susținută ca laitmotiv al Conferinţei de 
Pace de la Paris, lega speranța recunoașterii de orice tip de nationalism 
plauzibil. Pe fondul unor semne clare din toate părţile că vechea ordine 
imperială din Eurasia fusese distrusă de război, nu era surprinzător că 
simptomele revoluţionare apăruseră acum peste tot. 


REVOLUȚII SI IMPERII 


În martie 1919, o criză generală a controlului european era în plină 
desfășurare în mare parte din Asia. Pe 10 martie, oficialii britanici din Egipt 
au raportat declanșarea revoltelor în Cairo după arestarea fruntașului 
naţionalist Saad Zaghlul. În numai câteva zile, violențele s-au extins în 
orașele din delta Nilului și în partea de nord a Egiptului. 1 000 de egipteni 
au murit până a fost înăbușită revolta; dar tulburările de pe scena politică 
erau mult mai greu de controlat. La începutul lui aprilie, mișcări violente au 
avut loc și în India condusă de britanici. În provincia Punjab, principala 
regiune de recrutare a militarilor indieni, britanicii s-au confruntat cu ceea 
ce — credeau ei — era o mișcare organizată de rasturnare a controlului lor. 
Reacţia englezilor a avut apogeul sângeros în timpul evenimentelor din 
Amritsar, din 13 aprilie, când aproape 400 de protestatari au fost împușcați 
de armată. În Turcia anatoliană, unde o parte din teritorii au fost anexate 
Greciei prin Tratatul de la Paris, s-a declanșat, în mai, o revoltă naționalistă 
condusă de Mustafa Kemal, fost membru al „Tinerilor Turci“ și general în 
armata otomană. În sud-estul Anatoliei, o răscoală a kurzilor a ameninţat 
controlul precar exercitat de britanici în provincia Mosul. În Orientul 
Mijlociu arab, unde Damascul era epicentrul activităţii politice, oamenii 
așteptau cu nerăbdare, dar și cu neîncredere, acordul marilor puteri de 
întemeiere a unui stat arab liber. În vechiul Imperiu tarist, lupta de eliberare 
a bașkirilor, tătarilor, cazacilor, azerilor si a locuitorilor musulmani din 
Rusia centrasiatică — luptă declanșată odată cu Revoluţia Rusă din 1917 — 
atârna si ea de un fir de ata. Dar, în urma evenimentelor din mai 1919, cea 
mai spectaculoasă mișcare a fost Revoluţia din China, aparent amânată încă 
din 1911. Demonstratiile de la Pekin de pe 4 mai — initiate si ca protest fata 
de hotărârea Parisului de a permite Japoniei să-și menţină sfera de influenţă 


în Shantung — au fost semnalul unei uriașe mișcări de trezire a conștiinței 
naţionale. Părerea general acceptată printre intelectualii chinezi era aceea că 
China trebuia să fie un stat constituţional, și nu un imperiu dinastic. Noul 
naționalism chinez urmărea restaurarea totală a suzeranității Chinei, 
lichidarea enclavelor și a privilegiilor străine, în special a celor britanice, și 
recunoașterea Chinei ca membru cu drepturi depline în comunitatea 
internaţională. Implicatiile acestor obiective pentru Asia Răsăriteană si 
pentru statele coloniale de la graniţele Chinei sau care adăposteau minorități 
chineze aveau să fie uriașe. 

Aceste mișcări declanșate în 1918 și 1919 nu au apărut de nicăieri. În 
majoritatea cazurilor au fost fundamentate pe revendicări mai vechi pentru 
recunoașterea etniilor, a autonomiei si a specificitatii diverselor comunități. 
Mobilizarea forţată din timpul războiului (fie în armată, fie în sistemul de 
aprovizionare), suferințele colaterale exprimate prin uriașe greutăţi și 
pierderi, toate acestea au amplificat nemulțumirile și au sporit numărul 
celor care alcătuiau opoziţia naționalistă. La sfârșitul războiului, când 
autoritatea imperială s-a prăbușit, ca în cazul Rusiei, s-a atins punctul 
culminant, alimentat de un amestec de teamă și de speranţă: teama că 
represiunea din timpul războiului va continua la nesfârșit și libertăţile se vor 
pierde, speranţa că ordinea imperială a Europei se va destrăma și 
promisiunile de autoguvernare făcute de Puterile Aliate în 1918 vor marca 
începutul unei noi ere „naționale“. Principalele obiective ale liderilor 
naționaliști din Egipt, Turcia, ţările arabe, Iran si China au fost 
recunoașterea cauzei lor la Paris, îndreptarea greșelilor istorice, obținerea 
dreptului de a trăi ca societăţi separate. Acolo unde aceste argumente nu au 
fost suficient de convingătoare sau acolo unde înfăptuirea obiectivelor s-a 
dovedit imposibilă, cei în cauză au apelat la mijloace mult mai directe. 

Consecințele nu au fost aceleași peste tot. În Egipt, explozia scurtă a 
violenței populare a lăsat în urmă o atmosferă de neliniște politică. O 
anchetă britanică a atribuit aceste violente resentimentelor din timpul 
războiului: inflație, lipsuri de tot felul și recrutarea muncitorilor și o taxă 
impusă de guvern pentru animalele domestice, ca să acopere efortul de 
război împotriva Imperiului Otoman. Dar elita egipteană era profund 
circumspectă, bănuindu-i pe englezi că intenționau să asimileze ţara în 
sistemul lor imperial la sfârșitul războiului (în situația în care ţara nu fusese 
niciodată anexată oficial). Partidul, sau „delegaţia“, Wafd a fost fondat 


pentru sus-tinerea cauzei egiptene la Conferinţa de Pace de la Paris si 
pentru a atrage susținere internaţională în lupta pentru independenţă, o 
independenţă de care Egiptul s-a bucurat până în 1882. Refuzul tăios al 
britanicilor de a permite acest apel și încarcerarea liderilor Wafd pentru a 
preveni o campanie populară au provocat haosul din martie 1919: grevele, 
protestele și efectele zvonurilor s-au amestecat cu alte surse de teamă și de 
tensiune socială într-o societate profund stratificată. Când violențele au fost 
înăbușite, s-a instalat un climat politic de profundă indignare. Britanicii au 
continuat să controleze ţara prin miniștrii egipteni și prin monarhul 
Egiptului (redenumit sultan in 1917). Englezii au preferat aceasta 
modalitate indirectă de exercitare a controlului pentru a-și atinge scopul: 
monopolul influenţei străine și securitatea deplină pentru zona Canalului 
Suez, puntea de legătură cu imperiul lor din Orient. Potrivit englezilor, 
Egiptul nu ar fi putut obţine niciodată o independenţă „reală“. Dar, după 
martie 1919, nici un ministru egiptean nu a dorit să rămână în funcţie fără 
promisiunea acordării independenţei din partea Marii Britanii. În lipsa 
miniștrilor egipteni, Anglia s-a confruntat cu opoziţia tuturor păturilor 
sociale care aveau un cuvânt de spus: demnitarii au refuzat să coopereze, 
profesorii și clerul au denunțat amestecul britanic, transportatorii și 
furnizorii din domeniile-cheie au organizat o serie de greve. Britanicii se 
temeau inclusiv de faptul că egiptenii vor recurge la metodele „irlandeze“ 
de protest — boicot, asasinate si acte teroriste. În perioada martie 1919— 
februarie 1922 s-au străduit să găsească o formulă cu care să liniștească un 
grup de lideri egipteni „moderați“, cu ajutorul cărora să spargă coaliția 
naționalistă. Abia când au recunoscut independenţa Egiptului (care trebuia, 
în orice caz, să urmeze „sfaturile“ britanicilor în domeniul apărării și al 
politicii externe) a început să dispară și sentimentul antibritanic.!? 

În teritoriile arabe situația era mult mai complexă. În spatele 
revendicărilor pentru un stat arab se afla alianța dintre regele Faisal I si 
clanul său hașemit (suveranii ereditari ai locurilor sfinte din vremurile 
Imperiului Otoman), pe de o parte, și personalitățile marcante din Siria, pe 
de altă parte. Faisal, fiul conducătorului musulman din Mecca, a fost cel 
care a condus revolta arabă împotriva Imperiului Otoman după 1916, cu 
ajutor și încurajare din partea englezilor, și tot el a smuls promisiunea 
întemeierii unui stat arab după terminarea războiului. Înainte de 1914, 
personalităţile notabile din Siria preluaseră conducerea unei mișcări a 


conștiinței arabe împotriva stăpânirii otomane. Siria începuse să fie privită 
ca o patrie arabă încă dinainte de 1860. Atât Faisal, cât si sirienii aveau 
motive să se teamă. Știau că districtul Palestina urma să fie guvernat 
separat, în parte pentru a permite crearea unui cămin naţional pentru evrei. 
Stiau, de asemenea, că în 1916 englezii și francezii căzuseră de acord 
asupra împărţirii teritoriilor arabe, punând Siria și Libanul sub control 
francez si cea mai mare parte a Irakului, asa cum îl știm azi, sub control 
britanic. Situaţia s-a înrăutățit si mai mult, deoarece regimul britanic de la 
Bagdad considera problema unei naţiuni arabe irelevantă, chiar absurdă. Era 
clar că britanicii nu aveau nici o intenţie de a permite personalităţilor de la 
Bagdad să facă front comun cu prietenii lor din Damasc. Faisal a sperat că 
britanicii se vor răzgândi totuși, se vor dezice de acordul cu Franţa și vor 
permite fondarea unui stat sau a unor state arabe sub forma unui protectorat 
cu condiții mai favorabile. Britanicii i-au îngăduit lui Faisal să conducă un 
guvern provizoriu la Damasc, sub controlul lor permanent. Faisal însuși a 
urmărit să-i „cumpere“ pe francezi și să-i asigure pe conducătorii evrei că, 
mai mult ca sigur, căminul lor naţional va fi în siguranță sub guvernarea 
arabă. Dar speranţele și diplomaţia lui au fost în zadar. La sfârșitul lui 1919 
britanicii au acceptat să-și retragă trupele din Siria și să elibereze teritoriul 
în favoarea francezilor. În primăvara lui 1920, puterile europene victorioase 
(Statele Unite s-au retras între timp în „izolare“) au decretat (sub umbrela 
Consiliului Suprem al Ligii Naţiunilor) că teritoriile arabe vor fi divizate și 
guvernate ca „teritorii sub mandat“ până când fiecare va fi considerat apt să 
se autoguverneze. Palestina și Transiordania aveau să revină sub autoritatea 
Regatului Unit. La fel si Irakul, o combinaţie stranie formată din trei 
provincii diferite: Mosul, cu o numeroasă populaţie kurdă, Bagdad, dominat 
de elita musulmanilor sunniti, și Basra, în sud, cu populaţie preponderent 
șiită. Siria ar fi revenit Franţei și ar fi pierdut Libanul (teritorii sub mandat 
separat francez), precum și teritorii sub mandat britanic de la sud. Într-un 
suprem act de sfidare, „Congresul Sirian“ reunit la Damasc a denunţat 
mandatul și a chemat la unitate și independenţă arabă sub conducerea lui 
Faisal. Regele Faisal a încercat să reziste ocupaţiei franceze cu armata lui 
improvizată. După o bătălie inutilă, în iulie 1920, a fugit în exil. 

Visul „Siriei Mari“ ca naţiune arabă liberă a fost spulberat, iar pericolul 
împărţirii zonelor arabe de Anglia și Franţa era încă foarte prezent. 
Atitudinea sfidătoare din Siria s-a extins si în Irak. Demnitarii de la Bagdad, 


unii dintre ei afiliati la o societate secretă a susținătorilor lui Faisal, s-au 
opus vehement guvernării de tip colonial impuse de Regatul Unit la sfârșitul 
războiului. În iunie 1920, doleantele lor politice au avut mare ecou. În 
comunităţile rurale din valea Eufratului, ostilitatea reprimată față de 
ocupaţia străină și de sistemul de taxe a provocat o explozie de violenţă. 
Britanicii au încercat din răsputeri să controleze situaţia, trimițând mai 
multe trupe, mai multi bani, dar instalarea unui guvem condus de un 
reprezentant arab era din ce în ce mai stringentă. Winston Churchill, care la 
vremea respectivă activa ca secretar colonial însărcinat cu afacerile Orientul 
Mijlociu arab, cu excepţia Egiptului, l-a propus chiar pe Faisal, aflat în exil, 
în fruntea guvernului arab, dat fiind că numai acesta părea să aibă calitățile 
și prestigiul necesare pentru a ţine laolaltă această construcție dărăpănată. 
Nu avea nimeni siguranţa faptului că Faisal era persoana potrivită, nici nu 
se ştia în ce condiţii avea să accepte propunerea. Spre sfârșitul lui 1920 se 
contura tot mai clar perspectiva ridicării unui nou stat turc, ostil și agresiv, 
din cenușa Imperiului Otoman, stat ce avea să-și ceară locul cuvenit în 
politica regiunii. În 1921-1922, Mustafa Kemal a impus autoritatea 
republicii turce pe aproape întreg teritoriul Asiei Mici, spulberând astfel atât 
speranţele Regatului Unit de a face din Turcia un stat clientelar sub domnia 
unui sultan, cât si proiectul grec de transformare a vestului Anatoliei într-o 
prelungire „ionică“ a Greciei Mari.“ In septembrie 1922, Kemal a asediat 
Smirna (Izmir) și a început marșul spre Constantinopol, vechea capitală 
imperială, unde a fost întâmpinat de o mică garnizoană britanică staționată 
la Chank, care supraveghea strâmtoarea Dardanele. Se pregăteau deja 
premisele unei mari crize. Dacă s-ar fi declanșat un nou război între Anglia 
și Turcia, viitorul politic al Orientului Mijlociu ar fi fost serios amenințat.” 
După câteva luni de întâlniri diplomatice tensionate, în iulie 1923 s-a 
semnat Tratatul de Pace de la Lausanne. Prin acest tratat se recunoștea 
independenţa Republicii Turcia. Constantinopolul a redevenit vechiul oraș 
turc. (În 1930, denumirea sa a fost schimbată în Istanbul.) Toate pretenţiile 
puterilor europene în Anatolia au fost declarate nule. Vechiul sistem al 
privilegiilor extrateritoriale pentru străini (,capitulárile^) a fost de 
asemenea lichidat, iar Turcia a scăpat de povara Administraţiei Creditelor 
de dinainte de război. Tratatul a făcut posibilă migrația populațiilor, 
curátánd Turcia de creștinii „greci“ si Grecia, de „turcii“ musulmani: o 
prevestire a lucrurilor ce aveau să urmeze.? Turcii au acceptat 


demilitarizarea strâmtorilor, s-au resemnat cu pierderea imperiului lor arab 
și au consimţit să arbitreze revendicarea Mosulului. Un compromis 
remarcabil, care a reflectat șovăiala englezilor și a turcilor în privinţa 
reluării conflictului armat, reafirmarea modestă a influenţei ruse în regiune 
după 1920 și dorinţa fierbinte a lui Kemal de a construi un nou stat turc 
potrivit normelor europene agreate de reformatori înainte de război. Aceasta 
a fost o etapă decisivă în consolidarea controlului britanic și francez asupra 
noilor teritorii arabe sub mandat. Franţa primea mână liberă să împartă Siria 
și să înăbușe revolta din 1925-1927. O prezenţă britanică modestă a devenit 
posibilă în Irak, unde Regatul Unit a negociat puterea aviatică (îndreptată 
împotriva opozanților lui Faisal) pentru bazele de care avea nevoie cu 
scopul de a păzi accesul în Golf și pentru a putea trimite avioane în India. 
Rezistenţa postbelică a lăsat urme adânci în politica Orientul Mijlociu. În 
Siria și Palestina, pretenţiile de autoguvernare ale arabilor au fost respinse 
permanent. Dar în Egipt si în Irak englezii fuseseră nevoiţi să accepte 
autonomia locală și să recunoască independenţa ambelor state — a Egiptului 
în 1922 și a Irakului condus de Faisal zece ani mai târziu — în schimbul 
controlului britanic asupra zonelor strategice, în special asupra Canalui 
Suez. Până si Transiordania și-a văzut propriul rege (hasemit) instalat pe 
tron. În pofida traumei provocate de divizare, Orientul Mijlociu arab nu s-a 
transformat total într-o regiune colonială. Constiinta panarabá, trezită 
dinainte de declanșarea războiului, nu a fost în totalitate ștearsă. Existau 
încă destule locuri în care aceasta se putea dezvolta. Autoritatea europeană, 
cea britanică în mod special, era slab înrădăcinată din punct de vedere 
social și cultural și depindea în mare măsură de contingentul geopolitic: 
domolirea temporară a rivalitatilor dintre marile puteri, prin eclipsarea 
Germaniei și izolarea Rusiei. Într-o perioadă de criză economică, extinderea 
comerţului sau intrarea regiunii în economia internaţională au avut un aport 
nesemnificativ. Dezvoltarea industriei petroliere fusese amânată prea multă 
vreme (Orientul Mijlociu producea numai 1% din producţia globală în 
1920, numai 5% în 1939, majoritatea din sud-vestul Iranului) ca să mai 
poată servi drept cal troian intereselor imperialiste europene. Odată ce 
entuziasmul de scurtă durată al imperialismului s-a mai domolit, nici Marea 
Britanie și nici Franţa nu au mai manifestat vreun interes deosebit pentru un 
posibil imperiu arab — cu atât mai putin pentru unul foarte costisitor.” Daca 
împărţirea Orientului Mijlociu ar fi descrisă plastic drept cel mai mare val 


al oceanului imperial, atunci acest val a fost și cel care s-a spart cel mai 
curând. 

Turcia și Iranul au fost cele care, aparent, au avut cel mai mult de câștigat 
de pe urma tulburărilor din perioada 1918-1923. Ambele fuseseră aduse în 
situația umilitoare de protectorat sau chiar mai rău: Turcia, rámásita sub 
ocupaţie a Imperiului Otoman, Iranul, stat clientelar al Marii Britanii. 
Ambele vor beneficia de pe urma relaxării spectaculoase a presiunilor 
externe care deveniseră de nesuportat înainte de 1914. Nici Rusia, nici 
Regatul Unit nu au dorit să intervină activ în treburile interne ale Turciei și 
ale Iranului după 1923, prea preocupate cu revendicările din propriile 
teritorii. Au existat doi conducători remarcabili care au profitat de șansa de 
a aplica schimbările atât de mult visate de reformatori înainte de 1914. 
Mustafa Kemal (care avea să primească mai târziu titlul de ,,Atatiirk“) a 
creat Republica Turcia în mijlocul Anatoliei, nucleul fostului Imperiu 
Otoman, „curățat“ de-acum de povara minorităţilor creștine. În republica lui 
Kemal, islamul conservator era principalul dușman, principala piedică în 
calea unui stat modem capabil să se afirme în fata marilor puteri 
răuvoitoare. Noile legi referitoare la îmbrăcăminte (portul fesurilor care le 
dădea voie credincioșilor musulmani să atingă pământul cu fruntea când se 
rugau a fost interzis), la alfabet (alfabetul arab a fost înlocuit cu cel latin), la 
educaţie (educaţia religioasă din madrasa a fost scoasă în afara legii) și la 
numele de familie (turcii au fost obligati să adopte nume de familie 
occidentalizate) au amplificat conflictul dintre conștiința musulmană și 
devotamentul cerut de statul laic de la cetăţenii lui. 

Succesul lui Kemal fost posibil şi datorită mişcării „naționale“ create 
pentru a câștiga războiul cu grecii și pentru obținerea independenţei Turciei. 
Kemal se afla în fruntea unei armate care a fost și a rămas profund devotată 
programului national. El a moștenit, de asemenea, o structură administrativă 
relativ modernă datorită reformelor dinainte de 1914. În Iran, situaţia a fost 
mai greu de gestionat. Acolo, războiul și urmările sale au dus la accentuarea 
conflictelor din sânul societăţii iraniene care aproape că au distrus guvernul 
central de la Teheran. Ocupaţia străină, britanică, rusă și apoi cea a forțelor 
sovietice, guvernele separatiste, mișcările comunităţilor etnice, tulburările 
sociale și dorința de afirmare a triburilor amenințau să facă din Iran o tara 
neguvernabilá. Date fiind aceste împrejurări disperate, lovitura de stat 
militară din februarie 1921 organizată de Reza Khan, un ofițer din Brigada 
Cazacilor, singura forță reglementată sub controlul nominal al Teheranului, 
s-a bucurat de un larg sprijin, iar Reza a putut negocia retragerea 
sovieticilor și a britanicilor. Odată ajuns la putere, Reza a adoptat un 
program de transformări izbitor de asemănător cu cel al lui Kemal în 


Turcia. A ridicat o armată mare pentru a pune capăt rebeliunilor din 
provincii și nesupunerii triburilor. Noile drumuri și căi feroviare au înlesnit 
accesul guvernului în teritoriu. Legile referitoare la acoperirea capului 
(portul fesurilor și al căciulilor era obligatoriu), la adoptarea de noi 
prenume (Reza a preluat numele ,Pahlevi*), la tratarea femeilor si 
interzicerea hijabului au atras atenția asupra principalului obiectiv al lui 
Reza: influența mullahilor. Obligat fiind să facă fata impotrivirilor de tot 
felul, Reza a devenit un adevărat dictator: în aprilie 1926 s-a înscăunat șah. 
Şi-a însușit numeroase moșii, iar patronajul Curtii sale a întărit puterea pe 
care o avea deja datorită armatei și sistemului birocratic. Reza a pus bazele 
unui nou stat imperial mult mai puternic decât visaseră vreodată 
conducătorii dinastiei Qajar. Şi a fost capabil să facă acest lucru fără 
sprijinul fondurilor din străinătate sau al concesiunilor care atrăseseră 
opoziţia fata de reformele dinastiei Qajar. Explicaţia e simplă, o nouă sursă 
de avutie. E adevărat că numai din prudenţă Reza nu a preluat controlul 
asupra câmpurilor petrolifere din nordul Golfului, concesionate britanicilor 
(Compania Petrolieră Anglo-Persană, la care guvernul britanic deținea 5196 
din acţiuni), dar profiturile lui au crescut ca urmare a creşterii venitului 
intern după 1913. Adevăratul test, atât pentru el, cât și pentru republica 
fondată de Atatiirk (decedat în 1938), a fost sfârșitul perioadei de acalmie la 
nivel geopolitic, perioadă de care Iranul și Turcia au profitat din plin până la 
declanșarea celui de-al Doilea Război Mondial.!* 

În această fază de răsturnări în mai toată Asia de Sud-Vest, politica 
„islamistă“ a fost cu adevărat absentă. Constiinta identităţii musulmane 
jucase de bună seamă un rol important în întărirea rezistenţei fata de 
controlul extern. Dar mișcările naţionaliste din Turcia, Iran, Egipt si din 
teritoriile arabe au avut un caracter profund laic. În Siria, creştinii au fost 
cei mai infocati promotori ai naţionalismului arab, a cărui unitate era cea 
lingvistică și culturală, și nu neapărat cea religioasă. Influenţa islamică a 
jucat un rol deosebit de important în India. Sentimentul de apartenenţă la 
lumea islamică în ansamblu s-a extins rapid printre musulmanii indieni 
înainte de 1914. Șocul războiului dintre britanici și otomani a fost cu atât 
mai mare, întrucât sultanul otoman era și calif, adică „mare comandant al 
credincioșilor musulmani“ (chiar dacă numai cu numele). Dat fiind că în 
armata indiană activau foarte multi soldati musulmani, iar multi dintre ei 
fuseseră trimiși să lupte cu forțele otomane, guvernul indian numit de 


britanici a acţionat rapid pentru reprimarea manifestărilor panislamice din 
rândurile politicienilor și din presă, ceea ce a făcut ca numeroși lideri 
musulmani din India să petreacă cea mai mare parte din timpul războiului în 
închisoare. In special acest sector a manifestat o puternică ostilitate fata 
promisiunile de reformă ale britanicilor, care le făgăduiau liderilor indieni 
aleși mai multă putere de decizie legată de afacerile din provincii, 
promisiuni ce au coincis cu amenințarea de prelungire nelimitată a 
perioadei de detenţie pentru cei încarceraţi în timpul războiului sub așa- 
numita Lege Rowlatt.'? Gandhi a fost cel care a orchestrat un mare protest 
împotriva acestui act, în prima sa campanie în calitate de lider politic la 
nivelul întregii Indii. Acest protest a declanșat violențele din 1919 si a 
provocat, indirect, masacrul de la Amritsar — represaliile barbare ale 
generalului Dyer motivate de asasinarea locuitorilor europeni din oraș.“ 

La prima vedere, Gandhi a fost un aliat neobișnuit pentru islamul din 
India. A fost un reformator hindus care dorea să atașeze o versiune mai 
accesibilă și mai spirituală a hinduismului unui program de progres social și 
moral. Idealurile lui Gandhi erau cumpătarea, castitatea, autocontrolul si 
modestia. Așa cum am menţionat deja în capitolul anterior, în manifestul 
său, Hind Swaraj, Gandhi a legat aceste virtuţi de autoguvernarea indiană. 
Or, aceste virtuţii nu puteau fi cu adevărat practicate decât în comunităţile 
sătești autonome care alcătuiseră cândva India. Vorbim de o versiune 
cosmetizată a trecutului Indiei, tributară cumva tratatelor de istorie 
redactate de oficialii britanici și profund îndatorată influenţei de mai târziu 
a scrierilor lui Tolstoi (decedat la 1910) și imaginii idealizate a satului din 
Rusia. Într-o ţară preponderent agrară, idealul acesta avea o mare influenţă. 
Mesajul lui Gandhi a căpătat însă o nuanţă radicală prin reiterarea ideii că a 
insufla din nou moralitatea Indiei nu se putea realiza decât prin înlăturarea 
definitivă a guvernării britanice. Pentru că acesta fusese instrumentul prin 
care cultura străină a Occidentului corupsese India. Răsturnarea guvemului 
britanic era extrem de necesară — dar prin presiune morală, nu prin forță 
fizică. Gandhi a urmărit o largă campanie de eliberare psihologică pentru a 
pune capăt oprimării populaţiei hinduse. Pentru că indienii au fost cei care 
le-au îngăduit britanicilor să conducă, spunea el, prin adoptarea sistemului 
lor juridic și de drept, a ideilor legate de economie și politică, prin imitarea 
modului lor de a aborda educaţia și cultura. Cel mai sigur mijloc de 
dobândire a unei reale independente pentru India era, după părerea lui, 


întreruperea acelui ciclu de servitudine mentală și, mai departe, afirmarea 
libertăţii de gândire în termeni indieni, nu britanici, prin folosirea forței 
adevărului (satyagraha) împotriva forței fizice. 

Aceste idei se aflau la distanță de ani-lumină de cele promovate de 
politica naționalistă din India. Congresul Naţional Indian militase pentru 
autoguvernare încă din anii 1880. Dar liderii săi au dorit numai să preia 
controlul asupra statului indian britanic, nu să-i submineze autoritatea în 
societatea rurală sau să creeze o utopie anarhistă. Aceștia admirau 
instituţiile britanice de tipul guvernului reprezentativ și al serviciilor 
publice, privindu-le ca pe niște fundaţii pentru o nouă naţiune hindusă — a 
cărei construcţie începea de sus în jos, nu de jos în sus. Departe de a 
imagina o ruptură totală de Regatul Unit, ei urmăreau ridicarea unui 
dominion autoguvernat (precum Canada), devotat Coroanei britanice si 
alipit imperiului. Pentru ei, ideile lui Gandhi erau doar niște fantasmagorii 
inofensive sau periculoase, depinde pe cine întrebai, ale unui șarlatan — 
lucru cu atât mai surprinzător cu cât Gandhi era un avocat educat în Anglia, 
care își petrecuse 20 de ani din viață în Marea Britanie si în Africa de Sud, 
ca mai apoi să se întoarcă în India, în 1915, la vârsta de 46 de ani. Liderii 
Congresului speraseră că devotamentul Indiei din timpul războiului avea si 
fie răsplătit pe plan politic. Si asa a și fost, într-o oarecare măsură. Dar 
„reformele“ care le-au fost prezentate în 1918 au fost o uriașă dezamăgire. 
Aceste reforme nu făceau nici un fel de concesii Congresului care ceruse un 
sistem parlamentar cu miniștri indieni în guvernul central — potrivit 
modelului „dominionului alb“. În schimb, reformele făceau din provincie 
principala scenă politică, cu scopul evident (așa au crezut multi lideri din 
Congres) de a exagera diferenţele dintre regiunile Indiei și de a împiedica 
crearea unui stat național autentic. Dezamăgirea provocată de reforme a pus 
metodele de acţiune politică promovate de Gandhi într-o lumină mai bună — 
asta până când aceste metode au fost discreditate prin violențele și haosul 
din 1919 (majoritatea politicienilor din Congres erau moșieri respectabili). 
Dar, în 1920, Gandhi a descoperit o altă modalitate de a convinge 
Congresul.?! 

Secretul státea in furia crescándá printre musulmanii de frunte fatá de 
condiţiile de pace impuse de puterile victorioase Imperiului Otoman. 
Musulmanii indieni fuseseră de-a dreptul speriaţi după înfrângerea 
otomanilor şi destrămarea ultimului mare imperiu islamic. Îngrijorarea lor 


era legată de custodia locurilor sfinte ale islamului: cele din Ierusalim se 
aflau deja sub controlul englezilor. Furia musulmanilor a crescut și mai 
mult cand au aflat de planurile de a contesta guvernarea turcă din 
Constantinopol, ceea ce reprezenta o umilire deliberată a califului si un atac 
direct la prestigiul islamului ca religie a lumii. Pentru a pune presiune pe 
guvernul britanic — principalul răspunzător pentru aceste planuri —, au lansat 
o campanie de mobilizare a musulmanilor indieni împotriva atacurilor 
creștine la adresa „Mișcării Khilafat“ sau califatului, mandatul ereditar al 
sultanului cunoscut sub titlul de comandant al credincioșilor. Gandhi a avut 
o replică inspirată. A asociat represiunea violentă a campaniei sale 
satyagraha din Punjab („nedreptatea de la Punjab“) cu „nedreptatea 
împotriva califatului“ și le-a cerut musulmanilor și hindușilor să se alăture 
unei mișcări de nesupunere în masă pentru a obține „autoguvernarea 
(swaraj) in cel mult un an“. Musulmanii au fost încurajați să intre în 
Congres pentru a alege delegaţii pentru conferința anuală. A urmat o 
lovitură de stat. Cu sprijinul larg al musulmanilor, Gandhi a constrâns 
vechea gardă din Congres să sprijine o acţiune nemijlocită. A transformat 
ceea ce fusese un club politic elitist într-o mișcare populară, cu membri 
nominali care plăteau cotizatie si o componenţă autentică. A transformat un 
club politic într-o mașinărie de luptă contra Rajului britanic, menită să 
acţioneze ca guvern paralel acolo unde condiţiile o permiteau. 

De la sfârșitul lui 1920 până la începutul lui 1922, prin intermediul 
Congresului Naţional Indian, Gandhi a dus un război pașnic împotriva 
guvernării coloniale britanice. Protestele și marșurile, boicotarea instituţiilor 
și a școlilor guvernamentale, refuzul de a cumpăra produse importate din 
Regatul Unit și respingerea reformelor propuse de guvern, inclusiv o 
distribuţie a puterii la nivelul provinciilor, au format „mișcarea de 
necooperare“ — adică retragerea consensului cu autorităţile britanice. 
Mișcarea de necooperare a coincis cu alte nenumărate incidente și ameninţa 
să degenereze în haos general, deci a fost un motiv de maximă îngrijorare 
pentru guvernanţii britanici din India. Si mai periculoase pentru aceștia erau 
elementul islamic din campania lui Gandhi, fascinația religioasă a cauzei 
Califatului în rândurile populaţiei musulmane, influența imamilor și o 
insufletire bruscă a entuziasmului islamic care putea cuprinde si politia si 
armata — cu componenţă preponderent musulmană.” Campania lui Gandhi a 
atins un apogeu zguduitor. Populaţia musulmană nevoiașă a lansat un atac 


asupra proprietarilor hinduși din sudul Indiei — răscoala Malabar, în care 10 
000 de oameni și-au pierdut viaţa —, după care mulțimea furioasă a 
incendiat o secţie de poliție din nordul Indiei, omorând 22 de jandarmi. 
Mișcarea de necooperare scăpase de sub control, iar Gandhi a pus capăt 
conflictelor în martie 1922, fiind încarcerat la scurt timp după aceea. 
Participarea masivă în Congres s-a micșorat simţitor în următorii doi ani. 
Mișcarea Khilafat a cunoscut aceeași soartă. În 1924, funcţia califului a fost 
desfiinţată, nu de către britanici, ci de Republica Turcă laică a lui Mustafa 
Kemal. Alianţa hinduso-musulmană pentru dobândirea autoguvernării în 
India își pierduse discernământul. Experimentul lui Gandhi s-a sfârșit jalnic. 

Exact asta au sperat englezii. În orice caz, etapa revoluţionară din politica 
Indiei a lăsat în urmă o moștenire importantă. A fost prima demonstrație de 
contestare a puterii britanice de către o mișcare de masă organizată pe tot 
cuprinsul subcontinentului. Colapsul Mișcării pentru necooperare a fost o 
lovitură cumplită pentru discipolii apropiaţi ai lui Gandhi. Drumul său a 
arătat cât de greu era să controlezi o asemenea mișcare și să-i mentii în 
același timp dinamica. La rândul lor, britanicii inteleseserá că se puteau 
aștepta oricând la o nouă acţiune de masă menită să le afecteze prestigiul și 
să stingă devotamentul care îi tinea pe soldaţii, jandarmii, funcţionarii 
publici și demnitarii locali din India legaţi de sistemul britanic de 
guvernare. Pentru următorii 25 de ani, politica lor a fost dominată de teama 
repetării unei astfel de mișcări. În al doilea rând, atacul lui Gandhi asupra 
Rajului britanic fusese un triumf ideologic. Mulţi naționaliști indieni erau 
încă destul de atrași de instituţiile reprezentative create de britanici. 
Mișcarea lui Gandhi a reușit să convingă o mare parte din potenţialii săi 
susținători că varianta lui de nationalism, cu profund conţinut social si 
moral, avea să vină în întâmpinarea nevoilor ţărănimii din India și că 
problemele indiene aveau nevoie de soluţii indiene. Pe scurt, a creat un 
nationalism indian, opus celui „anglo-indian“. În al treilea rând, cumva în 
consecință, Gandhi a făcut din nationalism — și din Congres — o mișcare 
autentică prin care a atras ţărani, femei, lucrători industriali, neamuri 
„tribale“ din păduri și de pe dealuri, dar și oameni din afara castelor (paria). 
Sigur că nivelul interesului popular, precum și numărul membrilor din 
Congres putea oricând oscila, în sus sau în jos, așa cum s-a întâmplat, de 
altfel, după 1922. Dar cadrul conceput de Gandhi pentru „emanciparea 
țărănimii“ și promovarea schemelor sale de educaţie și igienă au încurajat 


apariția unei rețele de activiști pregătiți pentru următoarea campanie 
satyagraha. Nu le mai rămăsese decât să aștepte să se ivească un nou 
prilej.” 

Pentru moment, chiar și autoguvernarea de tipul celei garantate Egiptului 
era o perspectivă îndepărtată. Gandhi zdruncinase din temelii încrederea 
britanicilor. Dar ,,esafodajul de oţel“ al Rajului britanic — armata, 
jandarmeria și sistemul birocratic —, cu zeci de mii de angajaţi indieni 
devotați, era încă foarte eficient. Compartimentele religioase si sociale pe 
care Gandhi dorise atât de mult să le unească ar fi putut sta la baza unei 
mari coaliții naţionaliste împotriva controlului străin, dar nu reprezenta o 
bază practică pentru acţiune politică în viitorul apropiat. 

În China, lucrurile stăteau cu totul altfel. Între 1919 și 1922, contrar 
tuturor așteptărilor, liderii chinezi au afirmat cu succes dreptul Chinei la 
suveranitate deplină, un drept ce fusese ameninţat după 1890. China și-a 
câștigat locul cuvenit în noul Consiliul al Ligii, comitetul director al Ligii 
Naţiunilor. Chinezii au refuzat să semneze Tratatul de la Versailles, din 
cauza clauzei referitoare la Shandong, dar au reușit să obţină o nouă 
înţelegere pentru Asia Răsăriteană în tratatele de la Washington din 1921- 
1922. Au obținut chiar și ce păruse imposibil înainte de 1914: un program 
de revizuire a „tratatelor inechitabile“ — adică autonomie în impunerea 
taxelor, abolirea privilegiilor extrateritoriale si lichidarea treptată a 
numeroasele enclave de străini de pe pământul chinez. Protestul Chinei fata 
de ordinea globală în care imperiul reprezenta standardul a fost infinit mai 
bine desăvârșit decât oriunde altundeva în lumea afro-asiatică.2 

O explicaţie ar fi că, deși Occidentul încălcase independenţa Chinei în 
secolul al XIX-lea (un număr de tari occidentale beneficiau de drepturi 
extrateritoriale, inclusiv în SUA, Brazilia, Peru și Bolivia), China se 
opusese cu vehementa dependenţei semicoloniale în deceniul crucial 
dinainte de 1914. În schimb, necesitatea de a face din China un stat 
national, nu un imperiu dinastic, cu un guvern republican care să exprime 
voința populară a fost recunoscută uluitor de repede de clasa educată. 
Indignarea manifestată de chinezi, în mai 1919, când revendicarea 
Shandongului a fost respinsă la Paris, venea să demonstreze că acest nou tip 
de patriotism era în plină afirmare. Mișcarea de pe 4 mai a început printre 
studenţii din Pekin. Curând, protestul a luat amploare, comercianții si 
meșteșugarii s-au alăturat demonstrațiilor si boicoturilor, iar întreaga 


mişcare s-a extins și în afara capitalei. Era dovada explicită a faptului că 
interesele străinilor riscau să fie grav afectate de furia populară și de 
influența masivă exercitată de discursul naționalist al noilor literați asupra 
maselor dezlántuite. Cu toate acestea, atmosfera din stradă nu a dus la 
instituirea unui guver national puternic. Între 1919 si 1922, China a avut 
două guverne, unul în Guangzhou și unul la Pekin. Guvernul de la Pekin era 
un cuib de facţiuni, iar autoritatea sa abia dacă trecea de zidurile orașului.” 
În toată China, adevărata autoritate era în mâna guvernatorilor militari din 
provincii, numiţi și „dictatori militari“ potrivit unor traduceri tendentioase 
ale termenul dujun.** Ostilitatea latentă a acestor comandanți provinciali si a 
factiunilor grupate în jurul lor a declanșat războaiele civile care au dominat 
scena politică din China până la cucerirea Pekinului de către Jiang Jeshi, în 
1928. Recunoașterea entuziastă a suzeranității Chinei și promisiunile de 
respectare a acesteia parafate la Washington au fost întru câtva derutante. 
Tulburările din China postimperială ar fi impus, dimpotrivă, intervenţia 
străină, ca înainte de 1914. 

În timpul Primului Război Mondial ar fi putut fi posibil. În ianuarie 1915, 
de îndată ce a înțeles proporţiile conflictului european, Japonia a înaintat 
Chinei celebrele „cele 21 de cereri“, pe hârtie „filigranată cu mitraliere și 
crucișătoare, cu antetul Departamentului de Război “.” Au propus practic 
cel mai revoltător tratat inechitabil. S-au făcut presiuni asupra Chinei, care a 
fost obligată: să accepte preluarea provinciei Shandong de către Japonia, să 
accepte extinderea concesiunilor Japoniei din Manciuria până la sfârșitul 
secolului, să nu împrumute capital străin fără acordul Japoniei pentru 
dezvoltarea provinciei Fujian (sau Fukien, o provincie de coastă în sudul 
Chinei și în apropierea sferei de influență niponă), să accepte consilieri 
niponi în „afacerile politice, financiare si militare". Cu alte cuvinte, China 
urma să devină un protectorat. În lipsa unui aliat militar, guvernul chinez a 
semnat tratatul. Astfel, s-au creat premisele unei influenţe rapide a Japoniei 
în nordul Chinei, precum și ale unei dependențe crescute a guvernului de la 
Pekin fata de împrumuturile de la Tokyo. Căderea ţarului și destrămarea 
imperiului său au pus capăt ultimului obstacol ce stătea în calea dominaţiei 
japoneze: nici Marea Britanie, nici Statele Unite nu s-au încumetat să 
conteste revendicările de la Tokyo în această fază a războiului. Când au 
intervenit în Siberia pentru a împiedica Germania să obţină controlul asupra 
Rusiei (urmare de așteptat după tratatul de la Brest-Litovsk din martie 


1918), Japonia a fost cea care a trimis cele mai multe trupe, dar și cea care 
avea și cel mai mult de câștigat: extinderea influenţei în Asia Centrală. 
Decizia privind Shandongul din 1919 privea, vasăzică, un masiv transfer de 
putere în Asia Răsăriteană în timpul războiului. În momentul în care 
unitatea Chinei s-a fracturat (la Guangzhou se instalase deja un guvern rival 
în 1917) și guvernatorii provinciilor sale s-au vândut japonezilor, existau 
deja premisele pentru a deveni parte a unui vast imperiu informal al cărui 
centru era Tokyo. 

Dar lucrurile au stat cu totul altfel. Iar explicaţia se află în convergenta 
puternică dintre politica Chinei și relaţiile conflictuale ale marilor puteri în 
Asia Răsăriteană. E foarte adevărat că Pekinul nu-și putea impune voinţa 
asupra guvernatorilor militari din provincii, dujun. Însă, în privinţa 
„recuperării drepturilor“, programul naţionalist al elitei intelectuale, 
concentrate în noile universități din Pekin,” a primit, fără drept de tăgadă, 
un sprijin masiv în porturile menţionate în tratat din China. În aceasta a 
constat semnificaţia Mișcării din 4 mai. La sfârșitului anului 1920, guvernul 
de la Pekin revocase deja privilegiile extrateritoriale ale Germaniei și 
Austro-Ungariei, inamicii săi din timpul războiului. Guvemul bolșevic a 
retras revendicările Rusiei. Pekinul era foarte aproape de un protest 
împotriva statutului privilegiat al puterilor aliate, inclusiv al Regatului Unit, 
Japoniei și Statelor Unite.” Nu era greu de anticipat efectul exploziv al unei 
asemenea mișcări în Shanghai și nu numai, precum și efortul uriaș necesar 
pentru apărarea intereselor și proprietăţilor străine în fata valului de 
demonstraţii și de boicoturi care aveau să urmeze mai mult ca sigur. Soluţia 
mult mai sigură era să solicite sprijinul Pekinului în vederea unei schimbări 
treptate. Englezii și americanii aveau un motiv în plus să ajungă la o 
înţelegere cu Pekinul. Urmăriseră cu groază puterea în creștere a Japoniei și 
nu aveau încredere în „clica militaristă“ care dicta politica niponă.” Pe 
parcursul anului 1920, guvernul nipon s-a trezit în fata presiunilor de a-și 
grupa concesiunile comerciale într-un consorțiu internațional și a refuzului 
de a ocupa o poziţie favorizată „dincolo de Zid“, în Manciuria.” Presiunea 
anglo-americană a fost primită cu teamă și resentimente la Tokyo, dar liderii 
japonezi aveau și alte motive pentru a schimba direcţia în Asia Răsăriteană. 
Japonia se confrunta cu tulburări interne, provocate în parte de neajunsurile 
economice din perioada războiului.” Expediția din Siberia, cu costuri uriașe 
atât financiare, cât și umane, nu fusese bine primită.“ Iar în lipsa unei 


amenințări din partea Rusiei, a fost chiar și mai greu de justificat. Coreea 
avea nevoie de calmarea atmosferei politice ca de aer, după înfrângerea 
brutală a campaniei sale pentru independenţă din 1919.” Japonezii se 
temeau totodată de sentimentul xenofob și de pericolul ca acesta să scape de 
sub control în China, cu consecinţe grave asupra intereselor de afaceri, mai 
ales dacă China ar fi boicotat exporturile nipone de textile.” O conciliere 
era mai mult decât necesară. 

Rezultatul a fost înțelegerea remarcabilă reprezentată de tratatele de la 
Washington semnate între 1921 și 1922. Puterile occidentale și Japonia au 
garantat independenţa și integritatea teritorială a Republicii Chineze. S-au 
luat măsuri pentru reconsiderarea tratatelor inechitabile. Nici una dintre 
marile puteri nu mai putea pretinde concesiuni speciale sau învoieli 
exclusive. China și-a recăpătat, după toate aparențele, demnitatea națională 
pe care o pierduse în haoticii ani 1890. Începând cu 1922, interesele străine 
în China s-au lovit de naționalismul militant la scară largă. O a doua 
revoluţie, socială și politică, a făcut ca graficul relaxat stabilit prin tratatele 
de la Washington pentru relansarea deplinei suveranitati a Chinei să pară 
ciudat de satisfăcător. Epicentrul era la Guangzhou, metropola sudului. 
Orașul fusese nucleul politicii împotriva dinastiei Qing. Locuitorii din 
Guangzhou erau, potrivit expresiei folosite de un veteran de pe coasta 
Chinei, „irlandezii Chinei“ (si definiţia era folosită peiorativ)." Guangzhou 
se afla la circa 130 de kilometri de Hong Kong, care-i servea drept poartă 
de ieșire în condiţii de siguranţă pentru disidentii din vremurile imperiului. 
Acolo luptase Sun Yat-sen înainte de 1911 pentru a-și fonda partidul 
revoluţionar, devenit ulterior Guomindang, sau Partidul Nationalist 
(GMD).? În orice caz, fără o sustinere în masă, Sun nu avea poziţia 
necesară pentru a exploata antipatia mereu crescândă a comercianților si a 
mestesugarilor fata de pedepsele si de oprimarea manifestată de noii 
conducători provinciali (mulţi dintre ei, militari de carieră) care înlăturaseră 
învățații mandarini ai vechiului sistem imperial. Sun nu se putea baza nici 
pe sprijinul clasei educate (o categorie din care făcea parte și tânărul, pe- 
atunci, Mao Zedong) ce detesta profund faptul că fusese înlocuită la putere 
cu comandanţi militari si soldati. În 1922, Sun a fost alungat din 
Guangzhou de facțiunea unui dictator militar. Dar următorii trei ani aveau 
să aducă schimbări uluitoare. În 1923, Sun a făcut un pact de proporţii cu 
un agent trimis de Rusia bolșevică. A acceptat sprijinul militar și un corp de 


consilieri sovietici” pentru a recladi GMD după modelul leninist, in 
colaborare cu proaspătul Partid Comunist Chinez (PCC). GMD și PCC au 
început să construiască o bază de mase prin cooptarea ţăranilor și a 
muncitorilor de la oraș.“ Şi, cu armata partidului, Sun avea la îndemână 
mijloacele de a-i învinge pe dictatorii militari si de a construi un nou stat.“ 
1925 a fost un an revoluţionar. GMD a pierdut controlul în Guangzhou, 
pentru scurt timp, iar Sun a avut parte de o moarte prematură. Pe 30 mai 
însă, tensiunile din rândul muncitorilor din Shanghai, unde erau concentrate 
majoritatea întreprinderilor străine, au escaladat și au degenerat în violenţe 
când forțele polițienești britanice din Acordul International au împușcat 12 
chinezi în timpul unei ample demonstraţii. Valea fluviului Yangtze și coasta 
Hong Kongului au fost măturate de un val de proteste. Pe 23 iunie au fost 
auzite focuri de armă în enclavele europene din insula Shamin, în regiunea 
Guangzhou. A urmat o grevă generală și la Hong Kong s-a declarat 
boicotarea comerțului britanic, o provocare directă adresată autorităţilor 
britanice. GMD culegea acum roadele credibilitátii sale nou-dobândite în 
calitate de mișcare naționalistă cu suficientă putere pentru a guverna efectiv. 
Sprijinul sovietic, mișcarea xenofobă de masă și un război civil sângeros 
între dictatorii militari din provinciile de nord au deschis brusc calea 
reunificării Chinei sub un guvern national determinat să înlăture orice 
putere străină.” În iulie 1926, armata GMD a pornit din Guangzhou într-o 
„expediţie“ în nord cu destinaţia Pekin. La sfârșitul anului expediţia 
ajunsese deja la Wuhan, marele oraș aflat la răscrucea drumurilor 
comerciale din centrul Chinei, amenințând mai departe orașele Nanjing și 
Shanghai. Suveranitatea Chinei — aplaudată cu entuziasm la conferința de la 
Washington — devenise extrem de tangibilă. Pentru britanici, care aveau cel 
mai mult de pierdut din această veche ordine mondială, a început cursa 
retragerii din avanposturile cele mai expuse înainte de declanșarea 
ostilităților. Nimeni nu bănuia ce le rezerva viitorul japonezilor si 
occidentalilor în Shanghai, cel mai mare port comercial din lume. 
Această poveste despre revoluţie și imperiu are un epilog ciudat, dar 
important, după război. Aproape pe întreg cuprinsul Eurasiei de Nord, ceea 
ce conta cel mai mult era soarta Rusiei imperiale care, în 1918, se 
transformase într-un haos. După prăbușirea monarhiei, popoarele unui 
imperiu pe care Lenin îl numise ,temnita naţiunilor“ se puteau bucura în 
sfârșit de libertate. Regimurile independente din Ucraina, regiunea 


Caucazului și Asia Centrală, precum și minoritățile etnice din Rusia 
(bașkirii și tătarii) începeau lupta pentru influenţă. Și, după cum stăteau 
lucrurile, șansele lor de a accede la putere erau mari. În 1918-1919, 
bolşevicii s-au confruntat cu un război civil. În plus, ideologia bolșevică 
milita pentru emanciparea naționalităților ce alcătuiau Rusia, naţionalităţi 
pe care le vedea ca pe niște aliați împotriva autocrației ţariste. Lenin însuși 
a proclamat, în cunoscutul său manifest Imperialismul. Stadiul cel mai înalt 
al capitalismului (1916), faptul că libertatea colonială era un prim pas 
esenţial în distrugerea capitalismului din teritoriile europene. Aflaţi sub o 
adevărată stare de asediu, bolșevicii și-au dat seama că acest principiu 
revoluţionar coincidea cu propriile interese. Erau disperaţi să prevină 
ameninţarea conștiinței panislamice din rândul musulmanilor din Caucaz și 
Asia Centrală. După cum am văzut deja, intervenţia Moscovei din 1922— 
1923, mai întâi în nordul Chinei și apoi în sudul naţionalist, a fost motivată 
de teama fata de expansiunea Japoniei și fata de influenţa anglo-americană 
la frontiera est-asiaticá.^ 

La fel ca Romanovii înaintea lor, bolșevicii au înțeles curând că un stat 
rus nu putea fi securizat fără dominaţia politică din Eurasia interioară și din 
zonele strategice de frontieră. Armata Roșie a mobilizat peste cinci 
milioane de oameni pentru a-i învinge pe Albi în Războiul Civil.” 
Încercarea Armatei Roșii de a extinde lupta revoluţionară în Europa 
Centrală a fost împiedicată de polonezi în 1920. Cu toate acestea, Moscova 
a recuperat controlul asupra Belarusului și Ucrainei, luate prin Tratatul de la 
Brest-Litovsk. În zona fluviului Volga, unde iniţial Moscova a agreat ideea 
unui stat independent al bașkirilor și tătarilor, puterea de la centru s-a 
reactivat cu violență în 1920.% În Asia Centrală, comunitatea rusă de 
coloniști, majoritatea lucrători feroviari, a ţinut piept tentativei elitei locale 
musulmane de a-și redobândi libertăţile pierdute cu 40 de ani în urmă. Dar 
factorul decisiv a fost ocuparea orașelor Kiva și Buhara de către Armata 
Roșie în februarie și, respectiv, septembrie 1920. În 1921, luptătorii 
basmaci au declanșat un război de gherilă pe care l-au pierdut. Pătrunderea 
Moscovei în Caucaz a fost inițial mai prudentă, de teamă să nu-și atragă 
dușmănia Turciei sau a lranului, ambele potentiale aliate împotriva 
influenţei britanice din Orientul Mijlociu. Rusilor le-a lipsit forța militară 
necesară pentru subjugarea acestei regiuni dezbinate. S-au lovit de un 
guvern georgian dur și au fost nevoiţi să recunoască independenţa Georgiei 


în mai 1920. La sfârșitul lui 1920, poziţia strategică a Rusiei era mult mai 
bună. Spre sfârșitul războiului, puterea britanică începuse să-și piardă din 
măreție.” De teama unei ocupaţii turce, armenii au renunțat la independență 
și au ales statutul de protectorat al rușilor. Un an mai târziu, din motive 
similare, Georgia a procedat la fel. Până la sfârșitul lui 1921, Moscova 
stăpânea vechile provincii ţariste din Caucaz. În 1922, ca urmare a retragerii 
Japoniei din Siberia, Rusia și-a reinstaurat controlul asupra teritoriilor din 
Pacific pe care le furase de la China după 1860. Imperiul se reintregise.^* 
Aceastá revenire spectaculoasá a fost rezultatul priceperii militare a 
Armatei Rosii sub comanda lui Trotki. Un element crucial era si acela cà — 
în marea zonă geografică ce alcátuia Eurasia interioară — nici un stat rival 
nu putea egala efectivele militare si resursele pe care Moscova era capabilà 
să le mobilizeze in Rusia europeană. În ciuda victoriei, bolșevicii nu au avut 
nici mijloacele, nici ambiția de a reînvia modelul imperial rus de dinainte de 
război. Și lucrurile nici nu puteau sta altfel, dat fiind șocul politic din 
perioada 1918-1923, între războiul civil, invazia străină, declinul economic, 
răscoalele țărănești, dezastrul militar și prăbușirea aparatului de stat. Lenin 
era ferm convins că devotamentul nonrușilor din vechiul imperiu țarist nu 
putea fi asigurat decât prin concesii de ordin politic și dovezi de solidaritate 
cu aspiraţiile naţionale ale acestora. Comisarul pentru naţionalităţi care a 
aplicat această politică a fost un georgian; losif Stalin. Stalin era decanul 
războiului de frontieră și magistrul „politicii din stepă“. În mâinile lui 
pricepute, politica naţională a devenit mijlocul care scuza mijloacele într-o 
luptă mult mai complexă. „În cei patru ani de război civil“, îi spunea el lui 
Lenin mai târziu, „am fost nevoiţi să demonstrăm liberalismul Moscovei în 
privința problemei nationale, dată fiind intervenţia străină.“ Agenţii 
Moscovei au primit ordine să-și reprime pornirile șoviniste în comunităţile 
ruse cum erau cele din Asia Centrală.” După ce provinciile de graniță 
(Ucraina si Belarus, de pildă) au renunţat la scurta lor independenţă, au fost 
reinventate ca republici socialiste sovietice conduse de propriii lideri 
bolșevici. Naţiunile supuse mai mici au fost calmate cu promisiunea că vor 
fi declarate republici separate și regiuni autonome ce aveau să fie conduse 
de lideri locali. Se vor bucura de „autonomie culturală“ și vor avea 
libertatea de a-și promova propria limbă și cultură, propriile sisteme de 
educație. Erau libere să clădească noi naţiuni. Desigur, Stalin a intenționat 
ca această ofertă să nu depășească limitele suveranităţii. Republicile 


autonome nu aveau voie să aibă relații externe. „Comuniștii naţionali“ 
datorau credință cauzei bolșevice. În consecință, statul condus de partidul 
bolșevic avea un nou „imperiu de partid“ până când naţiunile sovietice se 
contopeau într-un singur popor sovietic. Spre sfârșitul lui 1922 a lansat un 
avertisment furios potrivit căruia comuniștii de la granițe „refuzau să 
înţeleagă jocul independenţei drept ceea ce era de fapt — un joc“, încercând 
să-l transforme într-o luptă reală (un ecou al plângerilor britanicilor 
referitoare la Egipt).? Noile republici autonome ar fi dorit chiar să dezvolte 
propria politică externă. Stalin a început presiunile pentru încorporarea 
republicilor sovietice într-o federaţie rusă. Lenin a refuzat. Noua Constituţie 
sovietică din 1924 a păstrat ficțiunea juridică a unei „uniuni“ sovietice 
alcătuite din state cu drepturi egale. Adevărata garanţie a autorităţii 
Moscovei asupra republicilor membre urma să fie puterea partidului. Dar 
principiul nationalitátii, produsul unei crize dezolante, era iremediabil 
imprimat în sistemul sovietic. 


O ORDINE GLOBALĂ FRACTURATĂ 


Pe la jumătatea anilor 1920, după o perioadă de serioase tulburări, lumea 
părea să se îndrepte spre o formă statală mai stabilă. Cei care consideraseră 
perioada antebelică drept o forma de „anarhie internațională“ ori fuseseră 
scandalizati de excesele abuzive ale imperialismului european au salutat 
Liga Naţiunilor ca pe un nou început. Vechea ordine a imperiilor dinastice 
se transformase într-o „lume a națiunilor“. „Legământul“ ligii ce reunea 
statele membre a declarat agresiunea armată în afara legii și a propus o 
rezoluție pașnică pentru disputele internationale. Tradiția străveche ce 
legitima cuceririle coloniale ca recompense de război a fost anulată. 
Coloniile pierdute ale Germaniei și provinciile pierdute ale otomanilor au 
fost declarate „teritorii sub mandat“ internaţionale, deschise revizuirii de 
către demnitarii ligii și comerțului echitabil. Unele dintre aceste colonii 
aveau avantajul unei autoguvernări anterioare. Liga însăși a susţinut o 
speranță mai mare: aceea că o societate internațională cu valori liberale și 
cadre legislative comune se va răspândi din Europa spre toate teritoriile 
neoeuropene (de genul statelor din America Latină) și spre lumea 
nonoccidentală.* 


Liga urma să activeze exact ca vechiul „Concert al Europei“, dar cu 
ramificații la nivel global, promovând democraţia liberală ca ideologie 
călăuzitoare. La fel ca și înainte, principalele state membre aveau să 
exercite arbitrajul moral asupra mai tinerelor membre înfierbântate. 
Trăsătura fundamentală a Ligii, conform promotorilor ei, era aceea că 
viitorul politicii internaționale avea să se extindă mai mult la nivel global 
decât înainte de război. Interesele naţionale ale statelor urmau să fie mai 
strâns interconectate; interesul colectiv fata de atitudinea nonagresivă va fi 
mai profund; influenţele ideologice, în special naționalismul și democraţia, 
se vor propaga mai mult. Un anumit aspect era însă esenţial pentru buna 
funcţionare a ligii ca protector comun al păcii internaționale. Absolut toate 
statele suverane aveau obligaţia de a deveni membre și de a recunoaște 
regulile acestui organism. Ceea ce, desigur, nu s-a întâmplat niciodată. 

În realitate, lumea postbelică ce s-a conturat în anii 1920 a fost împărţită 
de la bun început în patru zone geopolitice. Cea mai mare dintre acestea a 
fost, desigur, zona ligii. A luat naștere o confederație internaţională slabă 
sub conducerea capricioasă a Marii Britanii și a Franţei. Majoritatea 
membrilor erau state din Europa și America Latină. Până în 1933 a inclus și 
China și Japonia. Iniţial, Rusia și Germania nu au fost cooptate, dar ulterior 
ambele au devenit membre, totuși mandatele lor nu s-au suprapus 
(Germania a părăsit Liga în 1933, iar Rusia s-a alăturat organizației în 
1934). Statele Unite au refuzat aderarea. În afara Europei, sfera de influență 
a Ligii coincidea practic cu sistemele imperiale ale Regatului Unit și ale 
Franţei si mai putin cu puterile coloniale mai mici precum Tarile de Jos si 
Portugalia. Statele Americii Latine au rămas semiindependente. Capacitatea 
Ligii de a ţine agresiunile la distanță și de a-și respecta angajamentele 
postbelice depindea în mare măsură de puterea navală și militară a celor 
două mari puteri. Dar și acestea aveau nevoie, la rândul lor, de o reală 
stabilitate în Europa — în primul rând de o relație franco-germană. Tratatul 
de la Locarno din 1925, prin care Franţa și Germania se angajau să respecte 
granițele dintre ele, a marcat, doar în aparenţă, o nouă epocă în care 
afacerile Europei aveau să fie rezolvate pe cale amiabilă de către cele patru 
mari puteri: Marea Britanie, Franța, Germania si Italia. O ligă sprijinită 
puternic din interior ar fi însemnat o forță uriașă în lume și ar fi făcut 
posibilă renașterea supremaţiei pe care Europa o avusese înainte de război. 
Dar, în mai puţin de zece ani, cele patru puteri au ajuns să aibă dispute 


înverșunate între ele, iar zona Ligii a devenit scena unor mari tulburări. 
Eșecul Ligii de a preveni ocuparea Abisiniei de către Italia — Abisinia era și 
ea membră a Ligii — a fost consecința indirectă a temerilor anglo-franceze 
privind Germania. A fost momentul prăbușirii violente a ultimului 
experiment central-european pentru menţinerea ordinii mondiale. 

Refuzul Statelor Unite ale Americii de a adera la Ligă a fost iniţial 
derutant, dat fiind că Liga părea a întruchipa atât de bine viziunea lui 
Woodrow Wilson, cel mai puternic susținător al acesteia. America devenise 
între timp o mare putere internațională, mai ales după 1914. SUA își 
construiseră, sau erau în proces, o flotă mult mai mare, cel puţin la fel ca 
cea britanică. Interesele sale economice peste ocean se extinseseră 
considerabil. În 1914, investiţiile Americii în străinătate atinseseră cifra de 
4 820 de milioane de dolari (circa 1 000 de mi-lioane de lire sterline), ceva 
mai putin decât împrumuturile de peste ocean — circa 5 miliarde de dolari. 
În 1919 însă, într-o spectacu-loasă răsturnare de situaţie, soldul pozitiv era 
de peste 10 miliarde de dolari. Zece ani mai târziu, America oferise deja 
împrumuturi de 35 de miliarde de dolari, depășind astfel Marea Britanie și 
devenind cel mai mare creditor din lume.” O mare parte din această sumă a 
fost investită în Europa. Statele Unite au jucat, după cum am constatat deja, 
un rol crucial în acordul est-asiatic din 1921-1922. Era limpede pentru 
urmașii lui Woodrow Wilson că America trebuia să se folosească de Ligă 
pentru a crea o nouă ordine mondială. Obiectivele urmărite de SUA erau 
prăbușirea progresivă a imperiilor europene, comerțul liber și „porţile 
deschise“ negotului, dar și interzicerea alianțelor care ar fi putut ameninţa 
interesele americane. În calea acestor obiective nu a stat decât teama că 
libertatea Americii ar fi fost stânjenită de Ligă, iar puterea americană ar fi 
fost ca atare exploatată. Liga însemna garantarea existenței Imperiului 
Britanic, declara senatorul Borah: „Cel mai mare triumf al diplomaţiei 
engleze“. Alianţa ar fi transformat orice eventual război într-un război 
mondial, susținea senatorul Knox: „Suntem așadar împinși în melanjul 
teribil al politicii europene“. lar cel mai aprig opozant al lui Wilson, Henry 
Cabot Lodge, a declarat că flotele și armatele americane riscau să intre în 
război din cauza altor naţiuni. 

Paradoxal, opozantii aderării la Ligă au fost tocmai cei care doreau ca 
America să se afirme la nivel global (Cabot Lodge este un exemplu), dar și 
cei care (precum Borah) considerau complicațiile externe o ameninţare la 


adresa democraţiei. Pentru școala „marii puteri“, Liga ar fi însemnat 
lanţurile ce ar fi împiedicat America să-și exercite puterea reală și ar fi legat 
Statele Unite de un sistem dominat de Marea Britanie. Influenţa Americii 
putea fi exercitată mai eficient din afara Ligii. Dacă puterea economică ar fi 
înlocuit controlul teritorial ca test al puterii mondiale, asa cum susțin multi 
experti în ziua de azi,” adevărații arhitecţi ai superiorității Statelor Unite ar 
fi fost bancherii de pe Wall Street, nu diplomaţii de la Geneva. Refuzul de 
aderare la Ligă nu a însemnat retragerea în izolare a Americii. Companiile 
americane erau extrem de active în Europa, America de Sud, chiar și în 
Asia. Cultura americană, alimentată de producţiile de la Hollywood, s-a 
răspândit din ce în ce mai mult.” Liderii americani au promovat ideea de 
pace universală și s-au declarat în favoarea cooperării cu Marea Britanie în 
lupta împotriva cursei înarmării navale. Dar gândirea americană a fost 
fundamental unilaterală. Americanii au sperat să substituie ordinea 
mondială existentă, și nu s-o menţină. Ideologia americană a respins 
apartenența Americii la un grup de mari puteri cu drepturi egale. Acest tip 
de gândire reflecta neîncrederea Vestului Mijlociu fata de obligaţiile străine 
pe care le considera riscante si fata de alte tari pe care le considera 
răuvoitoare. Motiv pentru care SUA au tratat Liga ca pe o putere rivală, 
rareori prietenoasă. La primul semnal de pericol, SUA au ridicat din nou 
zidul de protecţie comercială prin Legea tarifului vamal votată în 1922 și 
iniţiată de congresmenii Fordney si McCumber. În timpul crizei din 
Manciuria din 1931-1932 instinctul Washingtonului a fost de a acționa 
împotriva curentului.“ Prin urmare, anii interbelici nu au fost începutul 
„secolului american“, ci o epocă de impas. Liderii americani erau 
nemulţumiţi de situaţia globală și nemulţumirea lor s-a accentuat în anii 
1930, după declanșarea crizei economice. Din păcate, nu existau proiecte 
reale pentru lansarea „secolului american“ și nici condiţii eficiente de 
cooperare cu marile puteri — nici măcar cu Regatul Unit.” 

Cam același lucru se poate spune despre puterea care domina cea de-a 
treia zonă. În jurul anilor 1922-1923, guvernul bolșevic recâștigase 
controlul asupra întinsului domeniu țarist din Eurasia interioară, cu excepția 
provinciilor pierdute în favoarea Poloniei, Finlandei și ţărilor baltice. După 
cum am văzut, noua „Uniune Sovietică“ a păstrat ferm controlul relațiilor 
externe sub autoritatea Moscovei. Aceasta era hotărâtă să promoveze o 
nouă „revoluție mondială“ în colaborare cu organizațiile comuniste 


internaţionale (sau Comintern) care, teoretic, erau autonome, dar în realitate 
erau agenturi ale guvernului sovietic. În anii 1922-1923 eforturile s-au 
concentrat asupra Chinei, din motive pur strategice. În același timp a avut 
loc o deschidere către Occident de dragul relansării economice. Sub 
conducerea lui Stalin, planul cincinal de industrializare accelerată, 1928— 
1932, a presupus o uriașă dependență de echipamentele importate și a 
readus datoria externa la nivelul de dinainte de război. Cu toate acestea, nu 
s-a pus deloc problema unei apropieri reale între lumea sovietică și Liga 
internațională. Conducerea sovietică vedea în statele Ligii o adunătură de 
inamici ideologici condamnaţi, mai devreme sau mai târziu, la pieire. 
Aceste state constituiau totuși o teribilă ameninţare la adresa marelui 
experiment socialist. Planul cincinal al lui Stalin nu urmărea mărirea cotei 
sovietice în comerțul internațional, dimpotrivă. Scopul dublu al sovietelor 
era crearea unei clase proletare ca fundament al partidului sovietic și 
furnizarea mijloacelor industriale pentru salvgardarea revoluţiei. După 
1932, Rusia s-a retras într-o formă extremă de autarhie: volumul comerțului 
extern a scăzut la a cincea parte din valoarea pe care o avusese în 1913.% 
Politica extemă dusă de Stalin a fost una defensivă care friza paranoia. 
Scopul său primordial era să consolideze întinsa zonă sovietică. În timpul 
unui dineu neoficial din 1937, Stalin ar fi afirmat că tarii Rusiei au făcut 
mult rău, „dar au făcut și un lucru bun: au creat un stat imens de aici până în 
(peninsula) Kamceatka. Acest stat ne-a fost lăsat moștenire. lar noi, 
bolșevicii, am redat pentru prima dată coeziunea acestui stat pe care l-am 
consolidat ca pe unul unitar și indivizibil.“ 95! Cu toate acestea, după cum 
Stalin însuși a recunoscut, această coeziune nu putea fi garantată. 
Obiectivul său imediat a fost să închidă graniţele Uniunii Sovietice: după 
1930, populaţiile din zonele de graniţă ale căror afinități erau incerte au fost 
relocate peste noapte.“? Stalin se temea în mod special de un atac din partea 
Japoniei, cu care a încercat să ajungă la o înţelegere vânzând drepturile 
feroviare ale Rusiei din Manciuria, dar consolidându-și în același timp 
prezenţa militară și navală.“ Se temea însă și mai mult de un atac dinspre 
vest, acolo unde poziţia strategică a Rusiei fusese drastic diminuată după 
pierderea Poloniei și a provinciilor baltice și unde Rusia se lovea de 
loialitatea îndoielnică a Ucrainei. Politica sovietică urmărea, în ultimă 
instanță, păstrarea bunelor relații cu Germania. Cele două tari avuseseră 
strânse relații economice și militare (discrete) în anii 1920. Când Hitler a 


venit la putere, aceste relații au fost reevaluate: Stalin a aderat la Ligă, în 
1934, şi a semnat un pact cu Franţa. Ar fi preferat, în orice caz, să menţină 
securitatea sovietică evitând o ruptură definitivă cu statul nazist. Stalin nu 
avea nici o intenţie reală de a se alinia la Ligă, în care nu avea absolut deloc 
încredere. Stalin a riscat pe mâna lui atât în Europa, unde a intervenit pe 
ascuns în Războiul Civil din Spania, în 1936-1939, dar și în Asia 
Răsăriteană, oferind sprijin militar Partidului Nationalist Chinez. 

Cea de-a patra zonă a fost Asia Răsăriteană. Înțelegerea postbelică a fost 
un acord tripartit între Marea Britanie, Japonia și Statele Unite. Curând însă 
a devenit limpede că Asia de Est avea să devină o sferă de influență 
contestată, întrucât acolo nici Liga, nici vreo altă mare putere nu avea 
autoritate deplină. Pe la jumătatea anilor 1920, Regatul Unit, care avea cea 
mai mare colonie în Asia Răsăriteană, a adoptat o atitudine defensivă, de 
teamă că o insurecție naționalistă îi va expulza pe englezi din enclavele 
ridicate în porturile comerciale și va transforma Hong Kongul într-o uriașă 
responsabilitate. În 1927, englezii au trimis forte în Shanghai, dar au 
urmărit să negocieze cu Guomindangul. Statele Unite, care aveau mult mai 
puţin de pierdut (investiţiile americane în China reprezentau doar 6% din 
totalul investiţiilor străine în 1931, mult mai mici decât ale Marii Britanii, 
care deținea o cotă de 37%, ale Japoniei, cu 35%, sau chiar ale Rusiei, cu 
8,4%),* au preferat să se bazeze pe bunele relaţii cu regimul Partidului 
Nationalist Chinez unde erau câteva personalități care aveau strânse legături 
cu SUA. Americanii ar fi vrut să atragă GMD departe de legăturile sale cu 
Rusia. Aceeași antipatie fata de influenţa sovietică i-a făcut să acţioneze cu 
precauţie în privinţa Japoniei, principalul dușman al Uniunii Sovietice din 
nord-estul Asiei. Când Japonia a ocupat Manciuria, în 1931, Statele Unite 
și-au exprimat profundul dezacord, dar nu a acţionat mai departe pe linia 
unei opoziții susţinute, în speranţa că politicienii de la Tokyo nu vor 
interveni militar.“ Răcirea relaţiilor anglo-americane dupa 1931 — ca 
urmare a frictiunilor economice — a însemnat cá nu mai exista nici o 
garanţie a sprijinirii „sistemului de la Washington“ de către Asia 
Răsăriteană. 

Ce a contat cel mai mult dupa 1931 a fost rivalitatea dintre guvernul 
Partidului Nationalist Chinez, cu sediul la Nanjing, Uniunea Sovietică, a 
cărei prezență colonială era întărită cu disperare, și Japonia imperială. 
Guvernul de la Nanjing ieșise victorios din războaiele civile din 1928-1931, 


perioadă în care foametea și violențele au curmat șase milioane de vieţi.S 
Numai că nu beneficia de monopolul puterii (testul suprem al unei 
guvernări eficiente) pe întreg teritoriul Chinei. Si nici nu a avut capacitatea 
de a preveni atacul sălbatic al Japoniei asupra Shanghaiului din 1932, după 
ce furia chinezilor stârnită de ocuparea Manciuriei a degenerat în abuzuri 
asupra intereselor nipone din zonă. Sub conducerea lui Jiang Jieshi, Partidul 
Nationalist Chinez a rupt orice fel de legătură cu elementele comuniste ale 
partidului, pe care le-a izgonit. Deși atacul GMD asupra ,simpatizantilor 
sovietici“ din Jiangxi i-a forţat pe Mao si pe susţinătorii săi să se retragă — 
Marșul cel Lung spre zonele sigure din nord-vestul Chinei din 1934— 
1935 —, comuniștii au putut continua lupta sub protecţia sovietică. Acţiunea 
sovietică din Asia Răsăriteană a fost menită să întărească influența 
Moscovei, să prevină distrugerea Partidului Comunist Chinez și să blocheze 
incursiunile Japoniei în Asia interioară, dar și să zádárniceascá dominaţia 
acesteia în China. Această acţiune a fost îngreunată de vulnerabilitatile 
militare și logistice, de animozitatile din interiorul GMD si, după cum am 
văzut deja, de teama provocării unui război pe două fronturi. 

Iniţiativa din Asia Răsăriteană a fost susţinută de Japonia. În anii 1920, 
puterea Japoniei a fost discreditată de puterile occidentale: „O putere mai 
degrabă labilă decât viguroasă“, opina ambasadorul britanic în 1924.9 In 
realitate, tratatele de la Washington care interziceau noi întăriri în zona 
Pacificului de Vest, inclusiv baza britanică de la Hong Kong, au făcut din 
Japonia o regiune mai puţin vulnerabilă în cazul unui atac naval. Politica 
dusă de guvernul de la Tokyo urmărea evitarea unei confruntări cu englezii 
și cu americanii, dar și consolidarea dominaţiei din Manciuria printr-un 
protectorat convenit cu comandantul militar al acesteia.“ Manciuria era 
punctul focal al ideologiei japoneze. Era obsesia forțelor armate care își 
cástigaserá acolo reputaţia. Era marele bastion împotriva revenirii Rusiei în 
regiune. Importanța economică a acestei vaste regiuni de graniţă era de la 
sine înțeleasă. După 1928 însă, dominaţia informală a Japoniei a căzut sub 
presiunea Chinei, din ce în ce mai încrezătoare în propriile forte. Au apărut 
numeroase divergențe cu Direcţia Căilor Ferate a Manciuriei de Sud — 
caracatita comercială a Japoniei — si cu armata Kwantung care păzea „zona 
feroviară“. Când armata Kwantung a înscenat un incident violent și pe urmă 
a ocupat capitala Manciuriei, Mukden, în septembrie 1931, guvernul de la 
Tokyo și-a dat acordul cu mare reticentà. Gravitatea crizei economice si 


opoziția armatei si a marinei fata de clauzele de dezarmare pe care Japonia 
le semnase la Conferinţa Navală de la Londra, în 1930, schimbaseră 
atmosfera politică.“ Japonia a părăsit Liga Naţiunilor în 1933, a respins 
tratatele de la Washington prin crearea unui stat-marionetă, Manciukuo, și 
s-a lăsat atrasă din ce în ce mai adânc în China. Pe măsură ce guvernul 
Guomindang se pregătea de luptă,” apăreau reale îngrijorări legate de 
declanșarea războiului, de ţările care vor fi atrase în conflict, de sfârșitul 
războiului și de efectele acestuia asupra unei ordini globale fracturate. 

Un cadru economic favorabil ar fi putut atenua eșecul construirii unui 
sistem postbelic prin care cele mai puternice tari ale lumii să-și poată 
rezolva diferendele și să poată crea coaliții împotriva statelor care nu 
respectau regulile. La mijlocul anilor 1920, părea că o relansare a 
comerţului ar fi putut fi o rezolvare. O economie globală dinamică ar fi 
atras cele două Americi spre Europa, ar fi încurajat liberalismul în 
Germania, ar fi domolit temerile Japoniei și ar fi lăsat loc de bună ziua între 
Occident și Rusia. Scăderea drastică a schimburilor comerciale de la 
începutul anilor 1930 a avut efectul contrar. Cele mai lovite state au fost 
cele în care principala sursă de venit erau produsele de bază: odată ce 
veniturile lor au început să scadă vertiginos, li s-a micșorat simţitor și 
capacitatea de cumpărare. Prăbușirea pieţelor de desfacere și a prețurilor, cu 
aproape 50%, a împins principalele state comerciale spre acţiuni de 
protejare a propriilor interese. În America, taxele deja mari au crescut cu 
25% în 1930. Pentru a proteja lira sterlină, englezii au renunţat la comerțul 
liber — cel putin pentru moment — și au ridicat un zid fiscal în jurul 
imperiului lor." Rusia sovietică se afla la un pas de a se retrage cu totul din 
comerțul global. Cele mai afectate de acest comerț închis, dincolo de 
Tmpováratii producători de materie prima si de alimente, au fost economiile 
industriale din Japonia și Germania. Relansarea Germaniei după 1933 s-a 
bazat pe producţia necesară pe piaţa internă și pe schimburi comerciale 
foarte stricte pentru reducerea importurilor. Această relansare a depins 
totuși și de aranjamentele de tip barter cu vecinii sud-est europeni ai 
Germaniei: la mijlocul anilor 1930, accesul privilegiat la materiile prime 
din Europa de Est — de facto o zonă controlată din punct de vedere 
comercial de Germania — a devenit un punct esenţial în planul naziștilor de 
a repune Germania în poziţia de mare putere a lumii.” În cazul Japoniei, 
situaţia era și mai gravă. Aceasta importa materie primă și combustibil, 


bumbac neprelucrat din India și ţiţei din America. Importurile erau 
acoperite de veniturile obținute din exporturi, în special materiale textile — 
exporturile Japoniei erau de trei ori mai mari decât cele ale Statelor Unite.” 
Principalele avantaje ale Japoniei erau mâna de lucru ieftină, eficienţa 
remarcabilă a marilor companii comerciale și câștigurile mari obţinute din 
producţia textilă.” Toti acești factori au făcut ca Japonia să aibă o creștere 
industrială în anii 1930, când alte state industriale se loveau de mari 
dificultăți. Dar ţara a rămas expusă la ameninţarea blocajelor comerciale (de 
genul celor din 1933-1934, care aproape ca au închis cea de-a doua mare 
piaţă de desfacere, India), la scăderea preţurilor (cum s-a întâmplat cu preţul 
mătăsii neprelucrate în Statele Unite), la boicoturi (o ameninţare constantă 
în China) și la dislocări bruște ale întregii sale economii — cu serioase 
consecinţe sociale și politice. Deprecierea brutală a monedei nipone, cu 
aproape 50%, controlul asupra importurilor, o diplomaţie agresivă 
concentrată pentru obţinerea unor cote de export convenabile pe pieţele de 
peste ocean și ridicarea unui „bloc al yenului“ în Asia Răsăriteană au 
constituit răspunsul guvernului de la Tokyo. Un răspuns reprezentativ 
pentru noua ordine mondială. Politizarea comerțului, convingerea crescândă 
că schimburile internaţionale vor scădea și mai mult comparativ cu 
producţia, precum și nevoia acută de a-și asigura controlul asupra unor 
piete-cheie și asupra materiilor prime au fost caracteristicile unei epoci în 
care „globalizarea“ de la sfârșitul secolului al XIX-lea intra în declin.” 
* 

Probabil nu a fost deloc surprinzător că scindarea geopolitică și economică 
și-a găsit si un ecou cultural puternic. Chiar și înainte de 1914 programele 
liberalilor occidentali de creare a unei culturi moderne au întâmpinat o 
oarecare rezistență. Gânditorii religioși din toate colțurile lumii, dar și 
elitele educate din unele parti ale globului au privit revendicările liberale 
drept o provocare la mobilizare. În timp ce ideile vesticilor privind 
transformările tehnologice, dreptul individului de a alege și sfera spaţiului 
public erau imbratisate liber, noi tipuri de comunicare și noi forme de 
asociere au fost recrutate în lupta pentru modelarea unor „culturi 
superioare“ cu distinct caracter naţional pe fundalul vechilor tradiţii. Primul 
Război Mondial a fost un moment de cotitură. Impactul său exploziv asupra 
minții și imaginaţiei a împrumutat o dimensiune teribilă pierderii 
certitudinilor liberale. Exemplul extrem a fost Rusia. Supravietuirea 


bolșevismului ca nouă formă de guvernare a cerut o revoluţie culturală și 
politică deopotrivă. Noua cultură sovietică urmărea obţinerea modernității 
tehnologice prin efortul colectiv al proletariatului, nu prin folosirea propriei 
burghezii. S-a lansat o mare campanie de „deruralizare“.'* Noul „om 
sovietic“ trebuia să imbratiseze știința și socialismul cu convingerea că 
societățile capitaliste erau deja angajate într-un proces de autodistrugere. Si 
în Germania liberalismul a fost pus la zid după 1918. Nu a fost deloc o 
coincidență. Atât stânga, cât și dreapta simțeau o adâncă antipatie fata de 
efectul coroziv al laissez-faire-ului capitalist asupra coeziunii sociale. Parte 
a farmecului reprezentat de o Europă Centrală condusă de Germania avea 
de-a face cu promisiunea unei soluţii de mijloc între Estul înapoiat și Vestul 
unde comerțul se făcea la un nivel excesiv. Șocul înfrângerii, „pierderea“ a 
milioane de etnici germani rupti pentru totdeauna de noul stat german și 
impactul devastator al șocului economic extern au dat naștere unui puternic 
sentiment de criză socială și culturală. Numai un stat puternic putea salva 
poporul german de sub dominaţia capitalismului internaţional care 
dispretuia profund autenticitatea și sentimentul de apartenenţă. Aceste idei, 
care se răspândiseră deja înainte de 1929, au căpătat o autoritate sporită 
odată cu venirea la putere a lui Hitler, în ianuarie 1933.7 

Cultura sovietică și cultura nazistă au convenit în oferirea de versiuni 
alternative ale modernităţii. Ambele au insistat pe dinamismul tehnologic. 
Ambele au susținut că tehnologia era menită să servească o cauză socială 
comună. Ambele au susținut necesitatea unei autarhii culturale și eliminarea 
influențelor străine. Fiecare a denunţat corupţia si decadenta din societățile 
occidentale și într-un declin abrupt. Eșecul principalelor state capitaliste — 
Statele Unite, Marea Britanie și Franţa — în conturarea și punerea în practică 
a unui plan comun de salvare a sistemului comercial internaţional părea să 
justifice criticile stângii si ale dreptei. Iar atacul cultural asupra Vestului nu 
s-a rezumat la Europa. Procesul accelerat de industrializare din anii 1920 și 
1930 (perioadă în care s-a pus mare bază pe munca femeilor), de migrarea 
populaţiei spre orașe, de stresul vieţii rurale, de impactul noilor mijloace de 
comunicare (cu precădere al filmelor americane) și de teama unei eventuale 
destrămări a vechilor discipline sociale au generat în Japonia simptomele 
unei adânci angoase culturale. Evenimentele care au avut loc după 1930 
păreau să confirme înstrăinarea si decăderea ordinii internationale impuse 
de Occident în reticenta Asie Răsăriteană. În China condusă de GMD, 


speranţele privind sprijinul Occidentului s-au năruit din pricina replicii 
timide a Ligii fata de atacul japonezilor din Manciuria; lupta împotriva 
comunismului era o preocupare vitală, iar ideologia naționalistă punea 
accentul pe disciplina socială accesibilă prin mișcarea „Noua Cultură“ și 
prin relansarea noţiunilor confucianiste privind datoria faţă de obște. In 
India, condusă de Marea Britanie, Partidul Congresului a fost principalul 
instrument naţionalist. La începutul anilor 1930, devotamentul 
intelectualitátii de la putere s-a împărţit între utopia autarhică a lui Gandhi 
și socialismul inspirat de Uniunea Sovietică și susținut de Jawaharlal Nehru, 
protejatul mai cerebral al lui Gandhi. Trezirea spiritului religios, printre 
hinduși și musulmani, și doctrina lui Gandhi, care a promovat idealul unei 
societăţi indiene imaculate, rurale, evlavioase, au generat un dublu atac la 
adresa valorilor culturale imperialiste, pe care le-a catalogat drept o 
încălcare brutală a ordinii morale din India de către străini. Aceleași obiecţii 
au fost ridicate în Africa colonială de către personalitățile Kikuyu, pentru 
care ocupaţia coloniștilor nu putea duce decât la destrămarea sistemului 
social și moral din regiune.” În volumul Facing Mount Kenya (Cu faţa spre 
muntele Kenya) din 1938, Jomo Kenyatta, care studiase antropologia la 
Londra cu marele Bronislaw Malinowski, denunța guvernarea colonială 
drept o barbarie ce distrusese fundația materială a culturii Kikuyu și, 
totodată, conștiința libertăţii si a responsabilitatii despre care europenii 
ignoranti nu înțelegeau mai nimic.% 

Dat fiind acest context descurajator, nu e de mirare că soarta imperiilor 
europene de peste mări era nesigură. Marxistii, ultratraditionalistii 
imperialiști, chiar și liberalii îngrijoraţi au prevăzut, fiecare din punctul lor 
de vedere, prăbușirea timpurie a imperialismului european.“ În lipsa unor 
măsuri drastice, acesta risca cât de curând falimentul politic, economic și 
cultural. Prinși între entuziasmul partidelor de stânga și pesimismul dreptei, 
conducătorii imperialisti treceau prin periodice crize de neîncredere. În 
același timp, previziunile sumbre au dus la accentuarea furiei celor care se 
știau vulnerabili — de exemplu, minoritățile albe din Africa de Sud și din 
Africa Centrală, precum si expatii din portul comercial Shanghai. Dar, 
întocmai ca ferparul lui Tom Sawyer, o estimare corectă privind 
„dominionul pierdut“ sau „revolta lumii împotriva Europei“ erau la 
momentul acela premature. Sistemele imperiale ale principalelor puteri 
coloniale din Europa — Marea Britanie, Franţa, Tàrile de Jos, Portugalia și 


Belgia — s-au dovedit surprinzător de tenace. În pragul celui de-al Doilea 
Război Mondial, acestea erau încă neatinse din punct de vedere teritorial. 
Chiar și acolo unde naționalismul se bucura de cel mai mare sprijin, 
dobândirea libertăţii era un tel greu de atins. În 1938, după două decenii de 
luptă, Jawaharlal Nehru aproape că își pierduse speranţa în privinţa 
viitorului politic al Indiei.% Independenţa adevărată părea încă departe. “ 

Supravietuirea imperiilor a fost, partial, rezultatul pragmatismului 
imperialist. Politica colonială nu s-a bazat pe constrângere, metodă 
considerată costisitoare, greoaie și contraproductivă. Tulburările postbelice 
demonstraseră deja asta în ţările europene. Pentru a găsi aliaţi locali era 
nevoie ca puterea locală să fie sprijinită. Britanicii au practicat această 
doctrină cu toată seriozitatea după 1920. În Irak și în Egipt au renunţat la 
monitorizarea directă a afacerilor interne, preferând să-și susțină supremaţia 
printr-un tratat.“ Acest tratat nu însemna însă o acceptare tacită a sfârșitului 
puterii imperiale. În India, englezii au combinat o extindere treptată a 
drepturilor politice ale indienilor cu modificări ale Constituţiei menite să 
facă din provincie, nu din națiune, nucleul vieţii politice. Întrucât liderii din 
provincii și-au asumat responsabilitatea deplină privind afacerile regionale, 
electoratele lor s-au așteptat ca aceștia să se concentreze pe problemele 
legate de dezvoltare și de bunăstare, nu să alerge după cai verzi pe pereţi în 
lupta pentru independenţa imediată. Mai mult decât atât, provinciile erau 
extrem de diferite, atât din punct de vedere religios, cât și lingvistic. Era 
improbabil ca noii lideri regionali să acorde sprijin nemijlocit Congresului 
Naţional Indian, principalul dușman al Rajului britanic, Congres alcătuit în 
majoritate din hinduși din nordul Indiei. În Bengal și Punjab, două dintre 
cele mai importante provincii, autoguvernarea regională adusese 
musulmanii în poziţii decizionale. În 1935, englezii au ridicat liberalismul 
machiavelic la un nou nivel. Au promis Indiei posibilitatea de 
autoguvernare ca dominion federal. Dar reglementările constituționale care 
asigurau un mare număr de locuri în parlament pentru musulmani și 
maharajahi (federaţia avea să unească India britanică si India „princiară“) 
făceau în așa fel încât Congresul să nu aibă nici o greutate ba chiar să se 
destrame.? 

Chiar si asa, viclenia din spatele manevrelor imperialiste nu trebuie 
exageratá. Uimitoare au fost, totusi, asteptárile si calculele privind clasa 
politică din colonii pe care mai-marii europeni sperau s-o manipuleze, în 


așa fel încât interesele lor să nu fie atinse, prin exploatarea strategică a 
resurselor locale si monitorizarea exclusivă a relațiilor externe. 
Raționamentul era logic. Până spre sfârșitul anilor 1930 riscul amestecului 
străin în politica internă a imperiilor a fost practic inexistent pentru englezi, 
francezi și olandezi. Astfel, liderii naționaliști locali nu aveau cum să-și 
asmută stăpânii imperiali împotriva unei alte mari puteri și nici cum să 
ridice preţul devotamentului lor. În plus, lipsa oricărei amenințări externe a 
permis liderilor coloniali să folosească tactici coercitive împotriva 
opozanților locali catalogati drept „extremiști“. Înarmate cu un serviciu 
secret mult mai puternic decât cel dinainte de 1914, regimurile coloniale 
puteau lovi decisiv mișcările „subversive“: rebeliunile comuniste din 
Indochina franceză și Indiile de Est Olandeze au fost înăbușite cu ușurință 
în anii 1930.% O altă pârghie pe care conducătorii o puteau folosi era natura 
divizată a majorităţii societăților coloniale. 

Paradoxul politicii coloniale a fost acela că transformările sociale și 
culturale au funcţionat atât în folosul, cât și în detrimentul cauzei 
naționaliste. Aproape peste tot în lume, granițele coloniale erau 
fundamental artificiale. Statele coloniale au alăturat de o manieră nefirească 
districte si regiuni care nu aveau nimic în comun. Frontierele si divizárile 
imperiale au fost determinate pe considerente administrative, în funcţie de 
schema cuceririlor și de interesele diplomatice, nicidecum pe baza unităţii 
etno-lingvistice sau a vechilor relaţii economice. Sigur că odată cu 
constituirea statului colonial și cu afirmarea autorităţii acestuia pe întreg 
teritoriul vizat începea să se înregistreze o anume dezvoltare a populațiilor 
din colonii. lar în momentul în care chiar și cele mai îndepărtate districte au 
început să resimtă presiunile guvernamentale și efectele unei „politici“ 
gândite în capitala colonială, liderii și personalitățile din aceste districte au 
simţit nevoia unor alianțe supralocale. Numai o amplă mișcare populară ar 
fi putut exercita presiune asupra oficialilor coloniali și o anume influență 
locală asupra factorilor de decizie din capitala colonială. Acest tip de 
naționalism a căpătat și mai mare avânt odată cu apariţia a două tendinţe 
importante. Prima ţine de accesul mai rapid în diferite zone ale coloniei, 
circulaţia informaţiilor (prin intermediul ziarelor) și noile forme de educaţie 
(colegiile și școlile de tip european). A doua a fost adoptarea unei noi 
ideologii politice de către „elita occidentală educată“ și care abia începea 
să-și facă apariţia pe scena politică; era vorba de ideologia preluată nu de la 


conducătorii coloniali, ci din ţinuturile natale europene îndepărtate. 
Egalitatea în faţa legii, libertatea cuvântului și dreptul la autoguvernare au 
fost principalele revendicări ale Congresului Naţional Indian, una din 
primele și cele mai importante mișcări naţionaliste (și care avea să 
servească drept model pentru mișcările ulterioare). În principiu, confluența 
dintre elita din capitala colonială — o elită iscusită, rafinată si bine conectată 


și mai cu seamă titrată în metodele coloniale de guvernare — si 
personalitățile marcante la nivel local, dispuse să aibă un cuvânt de spus în 
deciziile guvernului — legate de finanțe, educaţie, transport sau 


agricultură —, putea da naștere unui nationalism de masă. Nu era nevoie 
decât de atátarea resentimentelor locale până când elita naționalistă primea 
destule mandate din partea conducătorilor trași pe sfoară. 

Așa ar fi stat lucrurile cel puţin în teorie. În practică, tabloul arăta cu totul 
altfel. Liderii coloniali s-au implicat în descurajarea revendicărilor liderilor 
naționaliști ale căror intenții si legitimitate contrastau cu cele ale 
autorităţilor tradiționale reprezentate de maharajahi, moșieri, șeici și șefi de 
trib. În mai toate teritoriile africane aflate sub stăpânirea britanicilor, 
„autoritatea indirectă“ s-a răspândit fără rușine în perioada interbelică, ceea 
ce a însemnat delegarea afacerilor locale nu către organismele alese, ci către 
șefii „de trib“ și susținătorii acestora.“ Prin acordarea de privilegii vamale 
limitate și promovarea legii cutumiare (o versiune codificată a practicii 
locale), guvernarea indirectă a transformat statul colonial într-o confederație 
slabă de comunităţi etnice diferite, ale căror conexiuni, atât pe verticală, cât 
si pe orizontală, puteau fi ușor monitorizate de oficialii coloniali.” Acesta a 
fost numai un exemplu de sfidare a politicii naţionaliste, dar nu și cel mai 
periculos. Mult mai perfid era ,subnationalismul* — noi alianțe bazate pe 
limbă, religie, origine etnică sau statut, care negau realitatea statului 
colonial ca unitate culturală și politică. Apariţia acestor alianţe este ușor de 
înţeles. Răspândirea neuniformă a alfabetizării și a tiparului, impactul 
diferențiat al schimbărilor economice, acutizarea diferențelor dintre religii 
și culte au dus la mobilizarea unor comunităţi „noi“, adesea ostile 
naționaliștilor originali. Exemplul clasic este India. „Autoguvernarea, în 
cadrul... sau în absenţa Imperiului Britanic, întemeierea unui stat nord- 
vestic musulman indian consolidat este pentru mine adevăratul destin al 
musulmanilor, cel puţin al celor din nord-vestul Indiei“, declara poetul și 
filosoful Muhammad Iqbal în discursul său prezidenţial în fata Ligii 


Musulmane, în decembrie 1830.? „Noi, hindușii, suntem uniti nu numai 
prin legământul iubirii... fata de o patrie comună..., dar si prin omagiul pe 
care cu toţii îl aducem marii noastre civilizaţii — culturii noastre hinduse“, 
declara V.D. Savarkar în pamfletul său Hindutva: Who is a Hindu? 
(Hindutva: Cine este hindus?),?" prin care desființa conceptul de 
nationalism indian profan. „Britanicii au un imperiu“, exclama B.R. 
Ambedkar, liderul comunităţilor paria. „Tot asa si hindusii. Nu este oare 
hinduismul o formă de imperialism? Si nu sunt cetăţenii paria o rasă supusă 
ce datorează smerenie și loialitate stăpânului hindus?“ Declaraţia lui 
Gandhi potrivit căreia Congresul era singurul reprezentant al opiniei publice 
din India nu mai atârna la fel de greu la începutul anilor 1930. În alte 
regiuni coloniale, deșteptarea politică și culturală a fost semnalul separării 
de grupările indigene care suferiseră în urma exploatării sau a căror 
eventuală ridicare la putere era un pericol ori al protecției împotriva 
acestora. Pentru populaţia zonei colinare din Burma sau pentru khmerii și 
populaţia lao din Indonezia Franceză, guvernarea colonială era mai puţin 
amenințătoare decât o eventuală guvernare a etnicilor birmani sau 
vietnamezi. Nu exista nici o garanţie că mișcările naționaliste originale își 
vor menține pe termen lung poziţia fata de eventualele grupări 
subnationaliste sau că vor supravieţui unor tentative de înăbușire sau de 
izolare. Congresul era bănuit că va ceda atracției magnetice a intereselor 
provinciale, separatiste, de clasă sau religioase, care îl mâhniseră atât de 
tare pe Nehru spre sfârșitul anilor 1930. Dacă șansa obținerii independenței 
era ratată, era posibil ca ea să nu se mai ivească a doua oară decât într-o 
formă prea limitată ca să fie reală. 

Prăbușirea prematură a imperiilor europene era greu de prevăzut. 
Britanicii, având cele mai multe colonii, încercau din răsputeri să-și 
consolideze puterea în acele zone (cum era Argentina) care deveniseră mult 
mai dependente de piaţa britanică sau care aveau nevoie mai mult ca 
oricând de protecţia strategică a Regatului Unit (Australia și Noua 
Zeelandă). În regiuni extinse din Africa, Asia și Orientul Mijlociu, unde 
imperialismul european depindea de recunoașterea reticentă a aliaților și 
clienţilor de prin partea locului, se instalase o situaţie fără ieșire. Elanul 
colonial, care nu fusese niciunde prea putemic, începea să dispară. 
Resursele puterii se diminuaseră. Motivația dispăruse si ea. Totuşi 
colonialismul a rămas „o preocupare continuă“. Inamicii locali căutau încă 


o cale de ieșire din acest labirint. Era nevoie de un imens șoc extern pentru 
a ajuta la trasarea unei căi. 


ÎMPERIALISM ÎN VREME DE RĂZBOI 


Imperialismul poate fi definit ca o încercare de a impune dominaţia unui 
stat asupra altor societăţi prin asimilarea acestora în sistemul său politic, 
cultural și economic. După cum am văzut deja, nu a fost vorba doar de un 
fenomen european, deși trebuie precizat că europenii au fost cei mai 
prolifici colonialiști. Imperialismul nu s-a practicat conform unei singure 
formule. Uneori a depins de controlul politic direct al zonei de expansiune. 
De cele mai multe ori a fost mult mai convenabil pentru puterea 
dominatoare să amâne sau să mascheze ocupaţia prin numirea unui guvern 
suveran numai teoretic. Uneori a fost nevoie de dislocarea locuitorilor de 
către masele de coloniști. În ceea ce priveşte avansul european în Africa și 
în Asia, acest fenomen s-a manifestat foarte slab. Deseori, motivul a fost să 
delimiteze o sferă de excludere economică pentru a face loc comerțului și 
investiţiilor puterii imperiale. Dar nici acest procedeu nu era bătut în cuie: 
Imperiul Britanic, cel mai mare dintre imperii, a practicat comerţul liber 
până în anii 1930. Imperialismul s-a bazat în general pe argumentele 
ideologice („misiuni civilizatoare“) si pe apelul la noţiunile de ierarhie 
culturală potrivit cărora capacitatea coloniștilor de a asigura „progresul 
moral și material“ era vădit în contrast cu înapoierea popoarelor colonizate. 
Cu toate acestea, imperialismului cultural îi lipsea acea siguranță brutală a 
„rasismului biologic“, în ciuda arogantei afișate. Sigur că printre 
imperialiștii sfârșitului de secol al XIX-lea circulau tot felul de teorii legate 
de limitările impuse de originea etnică asupra dezvoltării intelectuale sau 
morale, dar nu toti credeau în universalitatea acestor idei. În Imperiul 
Francez și în cel Britanic, și spre deosebire de Statele Unite, egalitatea între 
oameni indiferent de rasă a rămas principalul deziderat din punct de vedere 
legislativ, instituțional și ideologic. 

Imperialismul trebuie așadar privit ca un continuum sensibil variabil prin 
scop și metode. Într-un raționament deja celebru, cel mai mare istoric al 
imperialismului britanic a demonstrat că expansiunea acestuia a fost diferită 
de la regiune la regiune și a fost determinată în principal de scopul urmărit 
în cooperarea cu elitele locale. Acolo unde interesele britanice cereau mai 


mult decât puteau oferi aceste elite, s-a impus guvernarea „formală“ — și nu 
invers.” Această perspectivă poate fi lărgită. Statele care nutreau ambiţii 
imperialiste au fost considerabil eterogene din punctul de vedere al puterii 
de expansiune, al modului în care înțelegeau să-și servească interesele și al 
oportunităţilor pe care le-au avut la îndemână. Criza de capital și pârghiile 
geopolitice limitate au fost motivaţia unui imperiu exclusiv, dar au fost 
totodată obstacolul în obţinerea unui imperiu vast. Pentru cei intrați târziu 
în cursă, şansele de a pune mâna pe o pradă bogată erau considerabil 
scăzute. Costurile și riscurile expansiunii într-un anumit moment păreau 
mult mai mari decât eventualele beneficii în ochii prezumtivilor colonialisti. 
Acesta a fost partial motivul pentru care expansiunea imperială de după 
1880 nu s-a lăsat cu conflicte armate între statele europene. Diplomaţia 
împărțirii a reflectat de asemenea faptul că acolo unde miza era mai mare — 
în Orientul Mijlociu si în China — ordinea existentă era încă în picioare și 
nici măcar o singură putere nu a avut motive sau mijloace să impună o 
divizare teritorială. 

Istoricii au fost fascinati de rivalitátile dintre imperii de la sfârșitul 
secolului al XIX-lea. Dar „noul imperialism* din care s-au născut acestea a 
fost un proces anost care a avut prea puţin de-a face cu expansiunile 
violente din anii 1930 și 1940. Lupta pentru imperiu, reprimată de 
consecinţele Primului Război Mondial, a atins în anii 1930 și 1940 un punct 
culminant violent. În aceste două decenii, lăcomia viitoarelor puteri 
imperiale a fost infinit mai mare decât înainte de 1914. Pericolul pe care 
această luptă îl prezenta la adresa ordinii internaţionale nu putea fi ignorat — 
ca altădată — prin devierea efectelor sale către spaţiile din Lumea exterioară. 
Ferocitatea acestei lupte a fost determinată de trei condiţii cruciale care au 
exclus șansa oricărui compromis. În primul rând, a fost vorba de gravitatea 
crizei economice după 1930 și de teama de o prăbuşire socială masivă. În al 
doilea rând, a fost vorba de agresivitatea conflictului ideologic dintre statele 
comuniste, fasciste si liberale si de adâncirea neîncrederii maselor. Si, în al 
treilea rând, a fost vorba de pericolul mai mult decât probabil al unei 
cantonări — economice, rasiale sau geostrategice — într-o lume si-asa 
divizată în blocuri antagoniste. Ca și cum situaţia nu era și-așa destul de 
gravă, regimurile cele mai expuse acestui pericol — Germania și Japonia — 
erau si cele mai putin dispuse să echilibreze balanţa puterii sau vechea 
ordine socială, cele două mari bariere din calea aventurilor imperiale de 


dinainte de 1914. Cu atât mai puţin au fost înclinate să trateze graniţele 
existente ale lumii ca legitime. Noul imperialism al anilor 1930 a fost 
produsul toxic al unei lumi agitate, anarhice și nesigure. 

Ce formă a căpătat acest imperialism? Germania a fost cea care a făcut 
prima mișcare. Odată cu venirea lui Hitler la putere, revolta germană 
împotriva conducătorilor Ligii Naţiunilor n-a mai putut fi oprită. Germania 
a încălcat flagrant clauzele dezarmării din Tratatul de la Versailles, a 
militarizat Renania, și-a unit forțele cu Austria (Anschluss) și a forţat 
dezmembrarea Cehoslovaciei printr-o diplomaţie agresivă. În felul acesta, 
Hitler a umilit si a demoralizat doi mari garanti ai ordinii postbelice, Marea 
Britanie și Franţa. A încurajat totodată ieșirea Italiei, cândva un partener 
nou-venit, din Liga Naţiunilor. Imperialismul lui Hitler — definit prin 
Lebensraum — tintea Europa de Est, Ucraina si Rusia. Acest spațiu vital 
urma sá fie ridicat pe ruinele fizice si ideologice ale Imperiului Sovietic. Pe 
de altá parte, a fost prea putin interesat de imperiile coloniale ale Marii 
Britanii si ale Franţei si a considerat cá, provocând Marea Britanie înainte 
de 1914, Germania făcuse o greșeală catastrofală.” Dar in 1939, și-a dat 
seama cá cele două puteri europene nu-i vor permite să devină stăpânul 
Europei de Est. Pentru a ieși învingător din conflictul cu Marea Britanie și 
Franţa și pentru a pregăti terenul luptei împotriva lui Stalin, Hitler a semnat 
pactul de neagresiune cu Uniunea Sovietică, în august 1939. Ambele tari 
aveau acum un răgaz: Germania, pentru câștigarea supremaţiei în Europa de 
Vest și Centrală, Stalin, pentru a se pregăti pentru lupta ce avea să urmeze. 
Timp de câteva luni situaţia a părut ceva mai gravă pentru Hitler. La urma 
urmei, dacă ar fi judecat după Primul Război Mondial, șansele de a câștiga 
în fata Marii Britanii si a Franţei erau destul de mici, mai ales dacă trebuia 
să fie atent la orice mișcare a Rusiei ostile. Chiar și după depășirea primei 
etape a războiului și după împărţirea Poloniei între cei doi vecini agresori, 
în Occident s-a instalat un armistițiu neoficial — drôle de guerre sau 
Războiul ciudat. Dacă Germania nu câștiga războiul în timp util, era posibil 
ca economia ei suprasolicitată să se prăbușească înainte de economiile 
Marii Britanii și Franţei, ajutate de investiţiile si de imperiile lor.” După 
șase luni de „război“ era posibil ca nemții să-și fi pierdut curajul. „Hitler a 
ratat ocazia“, declara prim-ministrul britanic Neville Chamberlain în aprilie 
1940.% 


Dar în urma atacului fulgerător din mai-iunie 1940, împotriva oricăror 
estimări logice, Hitler a devenit stăpân în aproape toată Europa 
continentală. Acum avea posibilitatea să-și lanseze submarinele spre Marea 
Britanie, folosindu-se de coasta Franţei de la Atlantic. Mai devreme sau mai 
târziu putea începe lupta pentru ocuparea Uniunii Sovietice, asigurând în 
felul acesta dominaţia Germaniei de la Atlantic până la Urali. Între timp, 
victoria zdrobitoare asupra puterilor occidentale a fost semnalul declinului 
ordinii instalate după Primul Război Mondial — nu numai în Europa. După 
înfrângerea Franţei, Italia a intrat și ea în război pentru a-și asigura un 
imperiu în Mediterană, atacând Grecia și Egiptul, bastionul strategic al 
britanicilor în Orientul Mijlociu. În cazul în care englezii ar fi pierdut Cairo, 
cel mai mare centru al sistemului lor imperial de comunicaţii, și Canalul 
Suez, puterile Axei ar fi putut avansa în Golful Persic și, ulterior, până la 
granițele Indiei. Paradoxal, înaintarea italienilor în Grecia și Egipt a fost, 
pentru Hitler, o diversiune contraproductivă care a întârziat operațiunea 
militară de invadare a Uniunii Sovietice cunoscută sub numele de cod 
„Operaţiunea Barbarossa“ și lansată în iunie 1941. În timp ce armata 
germană invada Rusia și traversa Ucraina, se pregătea o revoluţie 
geopolitică de proporţii. Toate semnele indicau faptul că în cel mult un an 
nemţii vor controla teritoriile sovietice de la vest de Urali, dar și Caucazul, 
bogat în petrol. Scopul lor era să ridice cel mai grandios imperiu. Aveau să 
stăpânească ceea ce Mackinder numise „inima regiunii“ și să fie puterea 
dominantă în Eurasia continentală, după ce englezii și americanii vor fi fost 
alungaţi spre graniţele maritime ale regiunii și mai departe spre Lumea 
exterioară. „O să fim victimele unei blocade*, declara un expert american.”° 
Dacă așa ar fi stat lucrurile, ar fi fost imposibil ca vechea ordine colonială 
din Asia, Africa sau Orientul Mijlociu să supravieţuiască. Semnele unei 
crize au apărut la jumătatea anului 1941 în cea mai mare colonie. 
Confruntati fiind cu supremaţia Germaniei în Europa si cu amenințarea 
germană în Orientul Mijlociu, britanicii s-au văzut nevoiţi să mobilizeze 
trupe din India, contrar planurilor iniţiale. Sosise momentul să plătească 
preţul cerut de naționaliștii indienii si de cei musulmani la nivel 
subnational, pentru că în caz contrar ar fi riscat o rebeliune politică. Au 
făcut așadar un lung șir de concesii care au culminat, la jumătatea lui 1942, 
cu promisiunea de acordare a independenţei Indiei la sfârșitul războiului. 


La capătul estic al Eurasiei se declanșase deja un al doilea val de revolte. 
După ce au ocupat Manciuria, japonezii au continuat să înainteze în nordul 
Chinei și au atras interiorul Mongoliei în sfera lor de control în vara lui 
1936. În iulie 1937, ciocnirile dintre armata japoneză staționată în China si 
guvernul GMD au dus la izbucnirea unui adevărat război. Obiectivul 
Japoniei era de a asimila China într-un sistem est-asiatic și de a-i tăia orice 
legături cu Occidentul și cu Rusia. Imperialismul nipon era alimentat de un 
soi de anxietate culturală, de farmecul ideologic al unei revolte 
„panasiatice“ împotriva Vestului colonialist?” si de convingerea tot mai certă 
că puterea Europei in Asia intrase într-un declin abrupt." 

În anii 1930 Japonia se bucurase de succes economic, dar principalele sale 
pieţe de desfacere erau profund dependente de bunele relații cu Marea 
Britanie, care stăpânea, la rândul ei, India, și cu Statele Unite. Japonia era 
cea mai vulnerabilă la efectele tulburărilor externe asupra economiei sale 
industriale: cea mai solidă garanţie împotriva unor efecte catastrofale ar fi 
fost pentru Japonia propriul imperiu comercial. Înalţii comandanți ai 
armatei, forța dominantă din guvernul de la Tokyo, a pornit de la premisa că 
lumea avea să fie în curând împărţită în sfere regionale și zone economice 
închise. În eventualitatea unui război, Uniunea Sovietică și Marea Britanie 
ar fi putut fi alungate din Asia Răsăriteană. Între timp, cel puţin așa se 
derula raționamentul, expansiunea treptată a puterii japoneze în China putea 
fi continuată fără riscul unui război cu Statele Unite, a căror ostilitate fata 
de Uniunea Sovietică ar fi contrabalansat antipatia fata de ambițiile 
imperiale ale Japoniei.” Incapacitatea englezilor si a americanilor de a 
conveni asupra unei riposte fata de Japonia după atacul acesteia în China, 
rezoluția nefavorabilă din 1938 a Congresului Statelor Unite privind 
construcţia de noi nave de război, precum și atitudinea defensivă a Marinei 
SUA din Pacific au venit să confirme raționamentul pomenit mai sus.!% 

Însă lucrurile nu au stat așa. Englezii și americanii nu au bătut în 
retragere: au continuat să-i trimită ajutoare lui Jiang Jieshi chiar și după ce 
acesta a fost împins în afara Nanjingului spre Chungking în vestul Chinei. 
Totuși atât Londra, cât si Washingtonul au calculat greșit. Au scăpat din 
vedere eventualitatea unei confruntări militare cu Japonia. După iunie 1940 
și după ocuparea Franţei, Japonia ajunsese într-o poziţie mult mai 
favorabilă. Pe 23 septembrie, regimul clientelar al lui Hitler din Franţa a 
permis armatei japoneze să intre în Indochina Franceză. Câteva zile mai 
târziu, pe 27 septembrie, Japonia semna Pactul Tripartit cu Germania și 
Italia, poate și pentru a descuraja ajutorul anglo-american pentru guvernul 
GMD. În aprilie 1941 au semnat o nouă înţelegere. În august 1939, armata 
japoneză a dus o luptă decisivă împotriva forțelor sovietice la Nomonhan în 
Mongolia. Învingătoare a fost Armata Roșie. Ambele tabere au înţeles că 
era inutil să continue lupta, cel puţin pentru o vreme. Prin urmare, au evitat 
cât au putut o luptă pe două fronturi. Pactul de neutralitate din aprilie 1941 
a oficializat această poziţie. Armata sovietică scăpa astfel de povara unui 
război în est, iar armata japoneză nu mai era obligată să înceapă un nou 
război în sud. În iulie 1941, Japonia pătrundea în sudul Indochinei, de unde 
putea să continue cu invadarea Thailandei, a Malaysiei și a Indiilor de Est 
Olandeze care aveau mari rezerve de petrol. Când Washingtonul a ripostat 
printr-un embargou asupra țițeiului (80% din petrolul japonez era importat 
din America), s-a luat hotărârea declanșării unui război preventiv. Pe 7 
decembrie, Japonia a lansat atacul de la Pearl Harbor și, două luni mai 
târziu, a ocupat Singapore, obținând astfel supremaţia în Asia Pacifica. Asia 
Răsăriteană colonială căzuse: invazia Indiei era doar o chestiune de timp. 


La jumătatea lui 1942 imperiul sovietic se clătina, iar britanicii erau cu 
spatele la zid. Două noi modele de imperialism aveau să împartă Eurasia și 
poate întreaga lume. Se pregătea o „nouă ordine“. 

Aceste evenimente incredibile au marcat prăbușirea ordinii globale cu 
nucleul în Europa, ordine ce păruse atât de sigură înainte de 1914. Tot 
aceste evenimente au scos la iveală fragilitatea înspăimântătoare a „lumii 
liberale“, a cărei reînnoire postbelică fusese atât de mult trámbitatá. Nu era 
vorba aici doar de sfârșitul comerţului liber. Anii 1930 au fost caracterizați 
de o violenţă politică nemaiîntâlnită în Europa sau în Asia de Est. Cenzura, 
propaganda si forța fizică erau acum armele la îndemâna guvernelor 
autoritare. Războiul ideologic se anunţa feroce și lipsit de orice fel de 
compromis. Sentimentele firești au cedat sub presiunile de tot felul. 
Antagonismul rasial și rasismul programatic erau la ordinea zilei. Au atins 
cote abominabile în 1942, poate cel mai critic an din istoria modernă a 
lumii. Conferinţa birocratilor de la Wannsee, lângă Berlin, a marcat 
momentul în care Holocaustul a devenit politică în guvernul german." 
1942 a fost „cel mai cumplit an al Holocaustului, unul dintre cei mai 
cumpliti ani din întreaga istorie a omenirii“. Aproape jumătate din evreii 
căzuți pe mâna naziștilor au fost uciși în cele 12 luni care s-au scurs 
începând cu martie 1942. În această acţiune criminală am putea vedea și 
sfârșitul unei lumi. Ce deschisese un asemenea abis moral? 

Este destul de tentant să calificăm anii 1930 si 1940 drept o epocă 
monstruoasă a fanaticilor si a nebunilor. Dar nu există nici o scuză. A fost 
un proces complex, dar principala cauză e clară. La rădăcina violenţei, a 
urii, a crimei, a nevoii de izolare culturală și de autonomie economică a stat 
ciocnirea dintre cele două mari forțe care au modelat lumea după 1890. 
Prima a fost globalizarea intensă care a expus diferitele culturi, economii și 
sisteme politice la influenţele masive exercitate într-un ritm nebun. În 
pofida atracției pe care aceste influențe o exercitau, multe societăți au 
manifestat semne de tulburări și neliniște care au inclus mișcări ample de 
„purificare“ culturală si rasială. A doua a fost crearea de state, stimulată de 
forte ce au promovat globalizarea: sisteme de comunicaţii îmbunătăţite, 
dezvoltarea industriei la scară largă, dezvoltarea unor noi comunităţi. Se 
puteau experimenta astfel noi tipuri de autoritate și noi tehnici de control. 
Întemeietorii de state au înţeles că pot exploata teama fata de străini pentru 
a-și consolida pretenţiile de supunere patriotică. Până în 1914, globalizarea 


și crearea de noi state au mers mână în mână într-un echilibru precar. 
Echilibru distrus de dubla criză de la începutului secolului XX. Primul 
Război Mondial si efectele sale au distrus legitimitatea ordinii 
internaţionale, cadrul politic pe care se baza globalizarea. În cele mai mari 
state europene, Rusia și Germania, șocul înfrângerii a alimentat o reacţie 
violentă împotriva deschiderii economice si culturale. Reducerea 
comerțului după 1930 a adus o notă violentă stării de revoltă. Experimentul 
globalizării fusese un dezastru, iar sfârșitul acestui experiment era 
aproape — o convingere împărtășită atât de comuniști, cât și de fasciști și de 
panasiaticii niponi. În lupta pentru putere care a urmat, o luptă pentru 
supraviețuire deopotrivă, nu mai contau decât puterea și unitatea statului 
naţional și dimensiunea zonei de expansiune a acestui stat. Într-o lume 
fragmentată, lipsită de un ţel comun, au existat prea multe constrângeri. 
Amplul război eurasiatic care a cuprins lumea la jumătatea lui 1942 a 
reprezentat momentul de criză mondială. 


8. IMPERIUL CONTESTAT 


8. Noua faţă a războiului: experiment nuclear din Insulele Marshall, 1952 


Pentru cei prinși în vâltoarea sa îngrozitoare, al Doilea Război Mondial a 
însemnat sfârșitul lumii. A pus la pământ structura superficială a societăţii 
internaționale, deja fracturată după 1918. A destrămat unele state și a 
afectat serios fundaţia altora. A blocat canalele comerciale și a creat noi 
forme de dependenţă economică. A împovărat popoarele și guvernele cu noi 
și copleșitoare greutăţi financiare și fizice. A dus la apariţia unor noi 
metode coercitive exercitate prin propagandă, control polițienesc și o reţea 
întortocheată de măsuri economice. Mesajele ideologice au căpătat o notă 
stridentă ca parte a efortului de motivare și de mobilizare. A propagat o 
amplă undă de frământări violente care s-au extins dincolo de zonele de 
luptă sau de marșul armatelor. A dus la dislocarea, subjugarea sau 
exterminarea unui uriaș segment de populaţie, îndeosebi în Europa, Asia de 
Sud-Est si China. Si, indiferent de deznodământ, acest război avea să 
proiecteze o mare umbră asupra păcii ulterioare. Sarcina copleșitoare de 
reclădire a lumii a căzut pe umerii unor popoare și guveme deja epuizate și 
dezorientate.! În lumea postbelică, unitatea — ori disciplina — socială si 
politică a fost un bonus. Statele care au reușit să mențină sau să depășească 
producţia din timpul războiului au avut un mare avantaj din toate punctele 
de vedere. Un lucru era cert: nu mai exista cale de întoarcere la starea de 
fapt din perioada zbuciumată a anilor 1930. La fel ca lumea de dinainte de 
1914, și cea de dinainte de 1939 dispăruse pentru totdeauna. 

Desigur, asta nu însemna că lumea era un peisaj lunar în care totul urma 
să fie nou. În ciuda stresului uriaș al conflictului, regiuni întinse de pe 
glob — de pe cele două continente americane și din Africa — reușiseră să-și 
păstreze ordinea socială si politică. În celelalte parti ale lumii, cea mai 
arzătoare dorinţă a populaţiei civile a fost, mai mult ca sigur, eliberarea de 
sub exigenţele autorităţilor și revenirea la o viaţă cât de cât normală. Noile 
reglementări, noile solicitări impuse forței de muncă, greutăţile materiale nu 
erau deloc pe placul populaţiei. Puterile victorioase au readus în peisaj 
vechile obiective și socoteli într-o formă evident modificată de evoluţia 
războiului. Acolo unde s-a putut, au recrutat forța de muncă rămasă în urma 
războiului pentru a clădi o nouă ordine care să răspundă intereselor lor — 
oricare ar fi fost acelea. În realitate, se întrevedeau puţine șanse ca 
învingătorii să ajungă la un numitor comun privind un plan unic de pace (o 
altă reminiscență a perioadei interbelice) sau ca aceștia să aibă suficientă 
autoritate și destule mijloace pentru a impune pacea la nivel global. Ca 


atare, departe de ceea ce prevăzuseră vizionarii sau conducătorii, lumea 
postbelică nu a însemnat nici un nou început, nici nu a oferit vreo soluție 
pentru conflict. Era ca un oraș bombardat în care nevoile imediate erau de a 
consolida clădirile care supravietuiserá exploziei și de a împărţi restul între 
contractori rivali. Date fiind lipsa unui consens privind reedificarea 
anumitor zone și demolarea altora și rivalitatea în revendicarea unora dintre 
cele mai importante regiuni aflate acum în ruină, procesul de reconstrucție a 
fost unul anevoios, litigios și înverșunat. După 1949, această atmosferă 
înveninată a devenit si mai nocivă, deoarece ambele superputeri dețineau 
acum mijloacele de distrugere în masă, mai exact, arme atomice. Aceasta a 
fost scena prăbușirii unor imperii vechii și a ridicării altora noi. 


PARTITIA EURASIEI 


Momentul de cotitură al războiului a intervenit in 1942-1943. În timpul 
Bătăliei de la Midway, din iunie 1942, America a spulberat puterea ofensivă 
a Marinei japoneze din Pacificul de Vest. În perioada octombrie-noiembrie 
1942, efortul comun al Germaniei și al Italiei de la el-Alamein de a cuceri 
Egiptul și de a rupe Imperiul Britanic în două a culminat cu un eșec. Şi nu 
în ultimul rând, la Stalingrad și la Kursk, Uniunea Sovietică a spulberat 
orice speranță de victorie a germanilor. Oricare ar fi fost victoriile lor în 
trecut, dupa 1943 puterile Axei nu au putut obține o izbândă categorică, iar 
o nouă ordine mondială proiectată la Tokyo și la Berlin nu putea să existe. 
Încă nu se putea spune clar când și cum avea să se termine războiul, care 
avea să fie harta lumii după război și cum va arăta echilibrul puterilor 
victorioase la încetarea ostilităților. Dacă Bătălia pentru Normandia din 
iunie 1944 sau Bătălia de la Imphal ar fi avut alt sfârșit decât cel pe care îl 
cunoaștem azi, consecinţele ar fi fost drastice. 

Cât privește „Naţiunile Unite“, pe măsură ce coaliția anti-Axă începuse să 
se contureze, scopul declarat al Statelor Unite și al Uniunii Sovietice, cei 
mai puternici aliaţi ai organizaţiei, a fost acela de a pune capăt vechii ordini 
coloniale. La Moscova, ostilitatea fata de imperiu, cu excepția celui de tip 
sovietic, era evidentă. Din punctul de vedere al Moscovei, prăbușirea 
imperiilor ar fi atras inevitabil după sine prăbușirea sistemului capitalist. 

Preşedintele american Franklin D. Roosevelt n-a făcut un secret din 
antipatia pe care o nutrea fata de guvernarea colonială, cu toate cá, din 


respect pentru Churchill, și-a rezervat mare parte din „artilerie“ pentru 
condamnarea colonialismului francez şi mai puţin a celui englez. În orice 
caz, responsabilii politici americani împărtășeau părerea unanimă că, în 
ciuda eroismului dovedit, englezii erau o putere imperială iremediabil 
decadentă. lar această perspectivă și-a găsit ecou chiar și în Regatul Unit. 
Căderea orașului Singapore, pierderea peninsulei Malaya și a Burmei 
(actualul stat Myanmar), performanțele slabe ale forțelor britanice și lipsa 
oricărui entuziasm fata de cauza imperialistă a supușilor britanici din Asia, 
în special din India, toate acestea păreau să indice un singur lucru: secolul 
de dominație britanică din sudul și sud-estul Asiei se apropia de sfârșit. În 
Soviet Light on the Colonies (Lumina sovietică asupra coloniilor — o ediţie 
Penguin Special din 1944), un expert făcea o comparaţie nefavorabilă 
pentru Marea Britanie, punând alături colonialismul englez și practica 
sovietică din republicile central-asiatice.? Însuși guvernul, îngrijorat de 
ostilitatea opiniei publice americane, a declanșat o campanie de cosmetizare 
în care prezenta guvernarea imperială ca fiind un parteneriat avantajos în 
promovarea democrației si in dezvoltarea popoarelor ,,inapoiate“.° 
Guvernele coloniale au primit undă verde pentru dezvoltarea vieţii politice 
și pentru organizarea unor alegeri. Nimic din toate acestea nu a scăpat 
vigilentei politicienilor colonialiști. Indiferent de urmările războiului, 
impasul din politica colonială dinainte de război putea fi depășit. Apăruse 
deja un mare simbol al schimbării. În 1943, ceea ce rămăsese din tratatele 
inechitabile pe care China fusese obligată să le semneze a fost lichidat când 
englezii au renunţat și la ultimele privilegii în zonă ca și cum ar fi fost 
inutile. 

Z a-t o 


Cursul războiului nu prezenta nici o garanţie că lumea imperiilor se va 
transforma treptat într-o lume a naţiunilor. Orientul Mijlociu a fost prima 
regiune securizată de puterile aliate. Efectul imediat a fost restaurarea 
supremaţiei de care britanicii se bucuraseră înainte de 1918. Victoria le-a 
permis să-și asigure autoritatea în zonă — sau cel puţin asa părea. Au făcut 
din Cairo cel mai mare centru operaţional din Marea Mediterană și din 
Orientul Mijlociu. „Zona Canalului Suez“, delimitată prin tratatul anglo- 
egiptean din 1936, era o mare enclavă militară care adăpostea mii de 
soldaţi, dar și ateliere și magazine, poligoane de instrucţie și baze aviatice. 
Era un bastion de putere din care armata britanică putea disloca trupe în 
toate punctele din lume. În realitate, englezii nu erau convinși că este 
înţelept pentru ei să renunţe la imperiul lor din Orientul Mijlociu. Se temeau 
de o revenire a puterii sovietice și erau circumspecti în privința planurilor 
lui Stalin referitoare la nordul Iranului (ocupat de trupele sovietice în timpul 
războiului) si la strâmtorile Bosfor și Dardanele. Erau hotărâți să-și apere 
concesiunile petroliere din sud-vestul Iranului, precum și enclava de 


rafinării de la Abadan, din Golf. Pentru englezi, Orientul Mijlociu era 
platforma vitală de unde își puteau proiecta autoritatea asupra jumatatii 
răsăritene a lumii. Nu au urmărit să impună acolo un colonialism de tip 
vechi, abandonat de altfel cu două decenii înainte pe motiv că nu mai era 
fezabil, ci o reconsiderare a politicii din zonă de o manieră convenabilă. 
Convingerea lor era că naționaliștii „moderați“ din Egipt, Iran si din ţările 
arabe vor accepta o prezenţă britanică mai „discretă“ în schimbul protecţiei 
împotriva atacurilor externe și în schimbul unui pachet generos de sprijin 
economic. Ce nu au prevăzut a fost escaladarea accelerată a conflictului 
arabo-israelian din Palestina (guvernată de englezi sub mandat 
internaţional) la sfârșitul războiului, ca urmare a valului de refugiaţi evrei; 
mai mult decât atât, influenţa britanicilor în zonă a avut enorm de suferit 
din cauza convingerii arabilor că întemeierea statului Israel și înfrângerea 
lor în războiul din Palestina după retragerea britanică din 1948 au constituit 
un act de trădare din partea englezilor. Dispariţia imperiului din Orientul 
Mijlociu nu a fost în nici un caz o tranziţie către un stat naţional înfăptuită 
de comun acord. 

Situaţia din Palestina, pericolul unui conflict anglo-sovietic și importanța 
tot mai mare a resurselor de petrol au legat destinul Orientului Mijlociu de 
rezultatul războiului din Europa. Într-o lume ideală, ar fi existat un acord 
european pentru resuscitarea sistemului de state dinaintea războiului, pentru 
restabilirea autoguvernării democratice și promovarea redresării economice. 
Dacă „noua Europă“ care se profila după război ar fi fost capabilă să 
echilibreze balanţa dintre Statele Unite și Uniunea Sovietică, peisajul lumii 
postbelice ar fi fost cu totul altul. Dar evoluţia războiului a făcut imposibilă 
derularea unui alt fel de scenariu. Încăpăţânarea Aliaților privind o 
„capitulare necondiționată“ (cerută în parte de ura acestora fata de naziști si 
în parte de teama că negocierile vor atrage disensiuni) și hotărârea lui Hitler 
de a lupta până la capăt a transformat Europa într-un imens teatru de război 
în anii 1944-1945. O mare parte din continent devenise un uriaș imperiu 
nazist care se mobilizase pentru război si care desfiintase statele antebelice, 
dezrădăcinase comunităţi și lichidase minorităţi. Ca urmare a crimelor 
abominabile săvârșite de imperialismul nazist în Europa Centrală, de Est și 
de Vest, proporţiile violenţelor, dezbinarea etnică și ideologică și stigmatul 
colaborationismului, impus sau voluntar, au fost o moștenire sinistră. Intr- 
un climat de teamă, de răzbunare si de ură, sarcina relansării autoguvernării 


democratice, în special în Europa de Est, era umbrită de conflictele sociale 
și rasiale și de presiunea externa. Nici nu se putea pune problema unei 
reabilitări rapide a poziţiei Furopei în lume. A urmat în schimb o luptă între 
puterile învingătoare și aliaţii lor locali pentru a prelua controlul asupra 
defunctului imperiu nazist. 

Împărţirea Europei nu a avut loc imediat. Pretentiile initiale ale lui Stalin, 
Roosevelt și Churchill au stârnit un conflict de interese care recunoștea 
dominaţia sovietică în Polonia, România și Bulgaria, dar lăsa o vastă „zonă 
de mijloc“ — ce includea Austria, Ungaria și Cehoslovacia — al cărei destin 
urma să fie hotărât în urma semnării păcii. Dar pacea în Europa nu putea fi 
cu adevărat obținută decât prin soluţionarea chestiunii legate de Germania. 
Diplomaţia Aliaților era dominată de teama relansării Germaniei, a unui 
nou Imperiu german sau a unui al doilea imperiu nazist ridicat pe ruinele 
Europei Centrale si de Est. Din motive lesne de înțeles, această teamă 
bântuia gândirea sovietică. Reconstrucţia Europei nu putea începe decât pe 
un continent pus la adăpost de orice agresiune a Germaniei. O comisie 
formată din patru puteri (Franţa avea să se alăture celor trei mari puteri) 
urma să  dezasambleze pentru totdeauna aparatul și resursele 
imperialismului german. O Germanie dezarmata, denazificată şi 
dezindustrializatà nu putea sà-si mai ridice un imperiu. Numai cà Aliatii nu 
s-au înțeles asupra acestui program. Renașterea economică era 
fundamentală pentru puterile occidentale. Orice amânare ar fi declanșat 
mari tulburări în tot vestul Europei, așa încât fiecare a refuzat amânarea 
procesului de normalizare economică în teritoriile germane aferente. Şi, cu 
toate că Stalin s-a împotrivit, celelalte puteri au acţionat mai departe așa 
cum au găsit de cuviinţă. După blocada Berlinului din 1948 (riposta lui 
Stalin) s-a renunţat la supravegherea comună a Germaniei în favoarea unei 
divizări de facto. În Europa Centrală și de Est, puterea sovietică a ajutat la 
instalarea guvernelor conduse de comuniști subordonate Moscovei 
(Iugoslavia a fost o excepţie). În Occident, sprijinul financiar american 
(prin intermediul Planului Marshall) și promisiunea protecţiei împotriva 
presiunii sovietice au consolidat economia mixtă și politica democratică. 

Împărţirea Europei a fost un proces decisiv în lumea postbelică. A marcat 
alterarea unităţii Aliaților din timpul războiului. A întărit convingerea lui 
Stalin că avea de-a face cu un atac american“ — asta deoarece capitalismul 
nu putea tolera experimentul sovietic. Rusilor nu le-a fost de ajuns controlul 


asupra Poloniei, României și Bulgariei și au încercat ulterior să extindă 
influenţa sovietică în Iran, Turcia si Grecia, lucru care a atras schimbarea 
rapidă a poziţiei Washingtonului. Aceste acțiuni păreau a confirma 
consideratiile avansate deja de George Kennan, renumitul expert american 
în probleme de politică sovietică, în celebra sa ,,Telegrama lungă“ trimisă 
de la Moscova, în 1946, și în care avertiza că Uniunea Sovietică nutrea 
ambiţii de expansiune. Kennan ar fi susținut că expansiunea sovietică era 
motivată ideologic și că reprezenta, de fapt, o continuare a expansiunii 
ţariste sub o nouă conducere.” Cât privește politica americană, limitarea 
amenințării sovietice și angajamentul copleșitor de a apăra Europa de Vest 
erau obiective alimentate și de teama paranoidă de un complot comunist 
împotriva libertăţii americane — o perspectivă de coşmar care a dus la 
nașterea epocii McCarthy. S-a cultivat atunci o viziune ideologică de 
rivalitate internațională care a creionat esafodajul teoretic al intervenţiei 
americane oriunde în lume. Când Coreea de Nord (statul format sub 
influența sovietică din peninsula Coreea după alungarea japonezilor în 
1945) a atacat Coreea de Sud, în iunie 1950, regula cardinală a politicii 
americane a fost exprimată de convingerea că America era angajată într-un 
Război Rece global împotriva expansiunii sovietice. Între timp, jumătatea 
vestică a Europei a intrat și mai adânc sub sfera influenţei americane, 
depășind orice estimări de la terminarea războiului — un model replicat 
întocmai de Estul controlat de sovietici. Pentru lumea din afara Europei, 
rezultatele împărţirii continentului erau cu atât mai surprinzătoare. 

Am înţeles deja că liderii americani manifestau o profundă antipatie fata 
de imperiile coloniale conduse din Europa. Din punctul lor de vedere, 
aceste imperii erau doar niște reminiscente ale epocii feudale, bastioane de 
privilegii, forme de renegare a democraţiei, ineficiente, învechite si 
incompetente. Si mai grav, acestea acționau ca zone de excludere 
economică ce împiedicau accesul comerțului american si implicit creșterea 
exporturilor americane. Efectele pozitive ale războiului din Pacific s-au 
văzut în prăbușirea imperiilor din Indochina Franceză, din Indiile de Est 
Olandeze, din peninsula Malaya și din Burma guvernate de englezi, precum 
și în iminenta retragere a britanicilor din India. După o scurtă staționare a 
trupelor americane pentru evacuarea armatelor japoneze, America a găsit 
ocazia de a insista asupra dizolvării imediate a guvernării coloniale. Numai 
asa statele coloniale puteau renaşte ca națiuni ex-coloniale care vor apela la 


ajutorul și îndrumarea celei mai mari foste colonii a lumii. Puterile 
coloniale europene, vlăguite și preocupate de probleme mult mai stringente, 
ar fi putut avea o perspectivă similară. Imperiul era un lux pe care nu și-l 
mai puteau permite — sau cel puţin așa păreau să stea lucrurile. 

Exact asta s-a întâmplat cu unul dintre cele mai mari imperii. Englezii 
duseseră o luptă crâncenă pentru a scăpa de Hitler. Dar, la insistenţele lui 
Churchill, efortul britanic de război a urmărit și păstrarea puterii imperiale. 
„Nu am devenit prim-ministru al Majestății Sale regele pentru a conduce 
lichidarea Imperiului Britanic“, declarase Churchill. În timpul crizei din 
1942, până și Churchill fusese nevoit să recunoască faptul că, imediat după 
încheierea războiului, India trebuia să-și dobândească independenţa. Timp 
de 18 luni după capitularea Japoniei, guvernul laburist de la Londra s-a 
zbătut să găsească o formulă politică prin care India să obţină libertatea, dar 
să rămână în același timp unită. S-a opus pretențiilor musulmanilor de 
scindare a Indiei, în parte pentru că majoritatea Partidului Congresului a 
respins aceste pretenţii și în parte deoarece a sperat că India unită va fi un 
partener de nădejde al Regatului Unit în Asia postbelică. Dar la începutul 
lui 1947, pe măsură ce criza economică se adâncea, ca și teama englezilor 
de a nu se trezi captivi în mijlocul unui război civil în India, Marea Britanie 
a abandonat lupta. Un nou vicerege a fost trimis să lichideze Rajul britanic 
în decurs de un an. Lordul Mountbatten și-a depășit însă prerogativele. 
După ce a convins Congresul că împărţirea era prețul dobândirii rapide a 
independenţei, a înscenat o retragere-fulger după șase luni de la instalarea 
în funcţie, în august 1947. În mai puţin de un an, Ceylon (Sri Lanka) si 
Burma își câștigaseră și ele independenţa. 

Cel mai surprinzător aspect a fost că această retragere din zona imperiului 
nu a fost una generală. Britanicii abandonaseră, de asemenea, mandatul lor 
din Palestina, dar asta numai pentru că au considerat că un amestec în 
conflictul dintre arabi și evrei le-ar fi afectat supremaţia în Orientul 
Mijlociu. În loc să înţeleagă că slăbirea puterii lor economice și expunerea 
strategică transformaseră imperiile lor într-o povară nerentabilă, Marea 
Britanie, Franţa, Ţările de Jos și Belgia au ajuns la o concluzie total opusă. 
Au decis că pentru a-și reclădi economiile grav afectate de război aveau 
nevoie de materii prime ieftine și de mărfuri exotice pe care le puteau vinde 
mai departe pe dolari — dolarii de care aveau nevoie pentru a plăti 
importurile esenţiale din Statele Unite. lar coloniile păreau acum sursa 


ideală: puteau fi convinse să accepte preţuri sub nivelul pieţei, convertite în 
monede mai slabe decât dolarul american. Produse precum cacaua din 
Africa de Vest, cuprul din Congo, cositorul și cauciucul din Malaya, 
zahărul, cafeaua și uleiul din Indiile de Est Olandeze puteau ţine creditorii 
la distanță până când economiile metropolitane se vor fi reechilibrat. Indie 
verloren, ramspoed geboren („Dacă pierdem Indiile suntem ruinati“) era 
expresia la ordinea zilei în Ţările de Jos. „Ne aflăm pe marginea prăpastiei“, 
declara ministrul de finanţe olandez în aprilie 1947, cu puţin timp înainte de 
„acţiunea politieneasca“ declanșată de olandezi pentru recástigarea 
controlului asupra principalelor active economice din Java.? Concesiunile 
petroliere ale Marii Britanii în sud-vestul Iranului erau, fără îndoială, chiar 
mai valoroase. 

Argumentul în favoarea imperiului nu era doar de ordin economic. Un 
motiv important pentru menţinerea controlului britanic în Orientul Mijlociu 
era cel geostrategic. Potrivit strategilor, agresiunea sovietică din Europa 
Centrală putea fi descurajatá prin folosirea unei baze aeriene — forța aviatica 
uriașă dislocată de Marea Britanie împotriva Germaniei naziste. Orașele 
industriale ale Rusiei erau mult prea departe de zona de influenţă a spaţiului 
aerian britanic, dar acestea puteau fi bombardate dinspre Orientul Mijlociu. 
Imperiul Britanic din Orientul Mijlociu avea să compenseze carentele 
acestuia în Europa. Liderii francezi de după război au fost de asemenea 
convinși de faptul că aveau cel puţin la fel de multă nevoie ca imperiul lor 
să supraviețuiască. După înfrângerea Franţei, în iunie 1940, coloniile 
acesteia din Africa au fost cele care s-au raliat mișcării de eliberare a 
Franţei. Condiţia esenţială ca Franţa să-și recapete statutul de mare putere a 
lumii părea să depindă de păstrarea unui imperiu intact și, nu în ultimul 
rând, ca sursă de efective militare. 

Păstrarea imperiului era o decizie grea, care presupunea costuri imense și 
o redirectionare a unui volum însemnat de resurse necesare reconstrucției 
pe continent. În Asia de Sud-Est, reclădirea puterii coloniale s-a lovit de 
mișcările de rezistență izbucnite initial împotriva ocupaţiei japoneze. 
Nevoiti fiind să se bazeze pe ajutorul financiar din partea Americii, 
imperialiștii lipsiţi de orice fel de remușcări n-ar fi îndrăznit totuși să se 
opună unui veto din partea Washingtonului. Însă nu aveau motive să se 
teamă. Odată ce Truman și consilierii lui au înțeles adevărata dimensiune a 
pericolului sovietic, perspectiva lor asupra colonialismului european s-a 


schimbat aproape complet. Prietenii lor europeni n-au mai fost îndemnați 
să-și abandoneze coloniile. Când englezii au cerut sprijin militar în Turcia și 
Grecia, Washingtonul a răspuns cu Doctrina Truman care propunea 
împărţirea controlului militar din Mediterană și din Orientul Mijlociu. 
Președinții SUA au solicitat tot sprijinul politic, economic si, dacă era 
necesar, militar pentru Regatul Unit și sistemul de comunicaţii din 
Commonwealth-ul britanic.” Statele Unite au rezervat un miliard de dolari 
anual pentru apărarea Imperiului Britanic, aprobând tacit prezența 
britanicilor în Orientul Mijlociu. La sfârșitul anilor 1940, tranșe financiare 
masive au susținut efortul Franţei de a păstra Indochina Franceză. Efectele 
uimitoare ale războiului din Europa au transformat Statele Unite în patronul 
și protectorul imperiilor europene — un patron care avea pretenţia ca, mai 
devreme sau mai târziu, economiile imperiale să servească interesele 
propriei economii. 

Acest rezultat nu a fost impus doar de desfășurarea evenimentelor din 
Europa. Prăbușirea imperialismului nazist de pe continentul european a avut 
un corespondent pe teritoriul est-asiatic. Dar, așa cum se întâmplase în 
Europa, războiul din Asia a avut un curs imprevizibil și consecinţe 
neașteptate. Mare parte din armata japoneză (peste un milion de soldaţi) era 
staționată în China pentru a monitoriza regimurile-marionetă și pentru a 
epuiza rezistența Guomindangului. Atacul american asupra Japoniei 
presupunea o înaintare sângeroasă anevoioasă de la o insula la alta, care ar 
fi dus, conform planului, la o debarcare pe pământ japonez de proporţiile 
Zilei Z. Rolul Chinei în înfrângerea Japoniei și în noua ordine imaginată de 
la Washington s-a schimbat dramatic în ultimul an de război. Spre finalul 
lui 1944, prestaţia dezastruoasă a armatei lui Jiang Jieshi în timpul 
Operațiunii Ichigo i-a convins pe Roosevelt si pe Churchill cà GMD nu 
conta în atacul asupra Japoniei. În schimb, au încercat să-l convingă pe 
Stalin să atace Japonia imediat după terminarea războiului din Europa. La 
Conferinţa de la Ialta din februarie 1945 au convenit ca Rusia să recapete 
teritoriul pierdut în 1905 (insulele Kurile și nordul insulei Sahalin), vechile 
concesiuni feroviare din Manciuria și (culmea!) vechea bază navală de la 
Port Arthur (astăzi Lushun) care supraveghea accesul maritim în nordul 
Chinei. Şi astfel, ipoteza conform căreia, după război, China condusă de 
GMD avea să fie unul din „Cei Patru Jandarmi“ (alături de Statele Unite, 
Uniunea Sovietică și Commonwealth-ul britanic), dar și un important 


partener al Americii în zona asiatică a Pacificului a fost desființată discret. 
Necesitatea de a forța Japonia să capituleze, numărul mare de victime din 
rândul soldaţilor americani preconizat în eventualitatea unui atac aerian și 
importanţa vitală a ajutorului sovietic au impus un nou set de priorități. 
După cum se știe, Japonia a fost învinsă nu datorită sovieticilor, ci prin 
lansarea bombei atomice asupra orașelor Hiroshima și Nagasaki. Numai că 
prăbușirea Imperiului Japonez și lichidarea pretențiilor sale asupra „Asiei 
Răsăritene Extinse“ nu au adus nici un fel de avantaje statului condus de 
GMD. Jiang Jieshi ar fi putut spera, în anii 1930, că noul stat naţionalist 
China va câștiga o poziţie dominantă în ordinea est-asiatică dacă Japonia ar 
fi fost înfrântă. China renăscută s-ar fi putut confrunta cu celelalte puteri si 
și-ar fi putut revendica influenţa în teritoriile conduse de dinastia Qing: 
Xinjiang, Tibet, Mongolia, Manciuria, Coreea, Vietnam și poate chiar 
Burma.’ Timp de câteva luni după terminarea războiului, guvernul GMD 
reprezenta încă o forță de temut: până și Stalin se îndoia asupra șanselor 
comuniștilor lui Mao.” În realitate, războiul de rezistență dus de GMD timp 
de opt ani (1937-1945) vlăguise mișcarea inițiată de Partidul Nationalist 
Chinez. Sarcina de a crea o economie de război în regiunile din China aflate 
în afara zonei de ocupaţie a fost una zadarnicá din pricina ajutorului extern 
minim (numai 3% din programul american Lend Lease — schema de 
Tmprumuturi si inchirieri — au fost directionate cátre China). Nu mai existau 
nici un fel de venituri provenite din exporturi. Economia comercială internă 
bazată pe schimburi de produse agricole între diferite regiuni ale Chinei a 
fost serios afectată de război și de fragmentarea provocată de acesta. China 
se scufunda practic într-o economie de subzistență, iar moneda 
Guomindangului, lipsită de orice fel de sprijin, și-a pierdut valoarea. 
Perceperea taxelor de la producătorii rurali a devenit din ce în ce mai 
brutală și anevoioasă." La sfârșitul războiului, încercarea guvernului GMD 
de a distruge statul comunist paralel condus de Mao Zedung s-a dovedit a fi 
un demers aproape imposibil. Versiunea de comunism prezentată de Mao a 
făcut apel la ostilitatea țăranilor împotriva moșierilor și a orășenilor — baza 
administrativă a guvernului de colectare a impozitelor. Mao a promis 
autonomie rurală și redistribuirea pământurilor în sprijinul comunităților de 
țărani aduși la disperare de sărăcie.” Armatele comuniste ale lui Mao au 
primit un ajutor decisiv prin intrarea trupelor sovietice în Manciuria, 
precum si acces la armamentul japonez. În momentul în care Jiang Jieshi si- 


a condus trupele în nord pentru a prelua controlul asupra activelor 
industriale din Manciuria — sudul Manciuriei era regiunea cea mai bogată și 
mai industrializată a Chinei” —, regimul său deja slăbit a fost suprasolicitat. 
În 1949, rezistența Guomindangului a fost zdrobită. În luna octombrie a 
aceluiași an, la Beijing (Pekin) a fost proclamată Republica Populară 
Chineză. 

Implicatiile au avut efecte catastrofale. Războiul crease la ambele capete 
ale Eurasiei câte un subcontinent divizat. La fel ca în Europa, unde nu se 
ajunsese la un acord asupra viitorului continentului, nici în Asia Răsăriteană 
nu s-a semnat un acord general de pace care să pună capăt războiului. În 
timp ce Washingtonul profita de eșecul Guomindangului, influența 
comunistă crescândă din societăţile zdruncinate de război din Coreea până 
în Java (inclusiv din Japonia) se făcea din ce în ce mai simțită. Cu toate 
acestea, dată fiind povara deja existentă a apărării Europei, nici nu se mai 
punea problema vreunui nou angajament în Asia. Tocmai această dilemă a 
schimbat direcţia politicii americane. Apărătorii colonialismului britanic și 
francez împotriva mișcărilor comuniste din Vietnam și Malaya începeau să 
câştige teren. Pe de altă parte, a afectat cauza olandezilor împotriva 
naționaliștilor indonezieni care reprimaseră revolta comuniștilor din 1948, 
spre satisfacția Washingtonului. Au căzut și planurile de neutralizare a 
puterii industriale a Japoniei în interesul Chinei (potrivit estimărilor 
generalului MacArthur, Japonia urma să devină „Elveţia Asiei“). Japonia 
avea să devină aliatul Americii în Asia, oferindu-i acesteia acces nelimitat 
în teritoriu în schimbul protecţiei. Acest compromis absolut remarcabil 
reflecta într-o oarecare măsură lunga tradiţie a tratatelor inechitabile din 
Asia. 

„Trăim într-o epocă revoluţionară de tranziţie“, declara Jawaharlal Nehru 
în fata unui grup de lideri asiatici în ianuarie 1949.'° Era o analiză subtilă. 
Efectele războiului și ale tulburărilor ce au urmat au pus capăt obiceiului 
supunerii în multe parti ale lumii. Istoricii descriu primii trei sau patru ani 
de după al Doilea Război Mondial ca pe un început al Războiului Rece, la 
început în Europa, apoi în Asia. Fapt incontestabil. Numai că tranziţia spre 
Războiul Rece e numai un aspect, și nu neapărat cel mai important în multe 
regiuni de pe glob. Si nici nu se putea anticipa impactul acestei tranzitii 
asupra celorlalte tulburări provocate de război. Conflictele declanșate la 
ambele capete ale Eurasiei au detonat un lant de explozii ulterioare în 


întreaga lume. Sub presiunea acestor evenimente, ordinea existentă — de 
cele mai multe ori proaspăt instaurată și fragilă — s-a distorsionat, a fost 
coruptă sau chiar lichidată în unele zone. Cei excluși de la putere înainte de 
izbucnirea războiului — fie că s-au numit comuniști, socialiști, naționaliști, 
sioniști, islamiști sau separatiști — au profitat de șansa de a rupe matrita 
politică. Partidele și interesele locale s-au grăbit să îndoctrineze puterea 
regională dominantă și s-au mobilizat cu îndârjire pentru a-și consolida 
puterea în regiune. Dar fiecare mișcare pe care o făceau venea să 
oglindească o atmosferă de profundă incertitudine. Era oare posibil ca 
puterile învingătoare să impună un set de hotărâri colective, așa cum 
anticipase Mao în 1946?! Era oare posibil să intervină un conflict 
ireconciliabil între aceste puteri? Era posibil ca America să se autoizoleze 
așa cum o făcuse în 1919? Exista cumva pericolul ca economia mondială să 
intre din nou în declin? Era de așteptat ca o mare parte din statele lumii să 
fie excluse din schimburile economice din cauza efectelor devastatoare ale 
războiului? Să fi fost oare autarhia controlată de stat singura soluţie viabilă 
în vederea refacerii economice? Nu cumva atacul asupra proprietăţii din 
timpul războiului (prin măsuri fiscale, rechizitionári sau distrugeri) si 
retragerea drepturilor individuale duseseră la vechile diferenţe sociale și 
uniformizaseră definitiv societatea? Era oare posibil acum ca noua cultură 
de masă să triumfe peste culturile „superioare“ preindustriale și peste 
tradițiile populare? Se contura oare o lume a marilor state și a marilor 
conglomerate continentale sau o confederație vastă de state nationale 
libere? 

Semnalele apărute în primii cinci ani după instaurarea păcii au fost 
derutante. Multe state mici și-au pus mari speranţe în Organizaţia Naţiunilor 
Unite fondată în 1945 ca urmașă mai puternică a Ligii Naţiunilor. Mulţi se 
întrebau dacă această organizaţie va tempera ambițiile puterilor dominante 
sau va fi o simplă arenă a rivalitátilor si conflictelor dintre acestea? 
Acordurile semnate la Bretton Woods in 1944-1945 au pus bazele unui nou 
mecanism menit să prevină pericolul unui declin catastrofal. Fondul 
Monetar International a permis statelor să facă fata unei crize temporare a 
balanței lor de plăţi fără a apela la monitorizarea comerțului sau a 
schimburilor care afectaseră economia mondială înainte de anii 1930. Cu 
ajutorul noilor prozeliti, americanii au cerut eliminarea tarifelor si a altor 
piedici din comerţ. Noua epocă a comerțului liber avea să ajungă în curând 


literă moartă din cauza uriașului dezechilibru dintre capacitatea de 
producţie a Statelor Unite și cea a restului lumii, dar și din cauza crizei de 
lichidităţi cu care americanii plăteau bunurile achiziționate. Zona sterlină 
(care cuprinde Marea Britanie, teritoriile sale coloniale, ţările independente 
din Commonwealth-ul britanic, inclusiv India, și anumite tari din Orientul 
Mijlociu de exemplu, Egiptul și Irakul) formau o zonă comercială si 
monetară separată, ale cărei achiziții pe piaţa dolarului erau strict 
monitorizate. Nu era încă limpede — chiar si cu ajutorul SUA prin Planul 
Marshall — în ce măsură se putea reface Europa de Vest în calitate de 
producător si de piață de desfacere. Blocul sovietic adoptase sistemul 
autarhic. Date fiind condiţiile austere, era greu pentru oricine să-și 
imagineze o epocă de dezvoltare, prosperitate și opţiuni personale 
diversificate. Prioritară era creșterea producţiei cu orice pret. Intervenea 
acum chestiunea interesantă legată de compatibilitatea acestei alegeri cu 
promovarea accelerată a libertăţii politice. Se punea de asemenea problema 
viabilitatii statelor mici în afara unui bloc mai larg (sau imperiu) si în 
absenţa unui acces adecvat la rezerve de capital și-așa destul de modeste. 

Nu este deci de mirare că nu s-a ajuns atunci la un consens privind un 
proiect al noii ordini mondiale. În vechile imperii coloniale, majoritatea 
publicului informat era de părere că păstrarea graniţelor imperiale acolo 
unde condiţiile o permiteau era cea mai sigură opţiune — chiar dacă 
guvernarea colonială trebuia liberalizată. Imperiul se justifica prin interesul 
material al popoarelor coloniale intro lume anarhica. Nationalistii 
anticoloniali vor fi fost încurajați de retragerea bruscă a puterii imperiale 
britanice din Rajul său din Asia de Sud. Dar nimeni nu avea motive să 
creadă că prăbușirea imperiilor va fi un proces universal sau că va avea loc 
în viitorul apropiat. Se punea mai degrabă problema unei eventuale reveniri 
a guvernării coloniale și a reclădirii statelor coloniale (într-o altă formă) cu 
sprijin american. Epoca revoluţionară a lui Nehru era la început. 


DECOLONIZARE 


Cunoaștem, desigur, faptul că renașterea colonială a fost limitată ca 
întindere și ca durată. Decolonizarea, în schimb, a fost o realitate politică 
covârșitoare în aproape toată Asia, Africa și în Orientul Mijlociu, cu ecouri 
ideologice și în America Latină. Decolonizarea este deseori asimilată 


sfârșitului guvernării coloniale, ceea ce e o abordare îngustă. Mult mai 
convenabil ar fi dacă am socoti acest proces drept o prăbușire a ordinii 
imperiale cu centrul în Europa și pentru care imperiul teritorial a fost strâns 
interconectat cu „privilegiile“ extrateritoriale. Bazele militare, enclavele, 
garnizoanele, canonierele, porturile comerciale și tratatele inechitabile (de 
pildă, din Egipt și din China) risipite în toată lumea afro-asiatică au fost în 
egală măsură expresia imperialismului european, la fel ca și coloniile și 
protectoratele marcate în roșu, albastru, galben sau verde pe vechile hărți 
imperiale. Același lucru se poate spune despre intervenţia colonială, 
justificată prin faptul că statele noneuropene nu au reușit să atingă 
standardul de civilizaţie pretins de vizitatorii europeni. Această „ordine“ 
imperială imagina o ierarhie culturală în care capacitatea progresivă a 
societăţilor nord-vest europene (și euro-americane) contrasta puternic cu 
„inerția“ (uneori pitorească) în care erau teoretic blocate culturile 
nonoccidentale. Totodată, „ordinea“ imperială pretindea si impunea chiar 
prin forţă o diviziune a muncii în care capitalul, manufacturile și priceperea 
tehnică a lumii imperiale industriale erau oferite în schimbul materiei prime 
și al alimentelor din țările nonoccidentale. 

Mare parte a „regimului“ global, dacă nu cumva tot, a fost repede 
doborâtă în primele două decenii după al Doilea Război Mondial. O ordine 
mondială guvernată din inima Europei nu mai era viabilă. Efortul depus de 
Marea Britanie si de Franţa pentru a menţine in viata acest regim în 
regiunile pe care le conduceau sau în care influenţa lor fusese dominantă 
era însăși evocarea rezistenței care provocase plecarea lor. Poate ar mai fi 
rămas în acele zone ca simpli subcontractori ai influenţei americane. Numai 
că patronul lor aflat de cealaltă parte a Atlanticului își pierduse încrederea 
în metodele folosite de acestea până la jumătatea anilor 1950. Climatul 
mondial suferise schimbări. Limbajul imperiilor și al guvernării coloniale 
își pierduse legitimitatea în afacerile internaţionale. Cele două mari puteri 
ale lumii denuntaserà de mult această realitate. Exista deja un mare grup de 
foste state coloniale (India fiind cel mai important dintre ele) pentru care 
căderea colonialismului era maxima prioritate; iar cele două mari puteri 
erau acum nevoite să se lupte pentru câștigarea bunávointei si a favorurilor 
acestor state. Atât instituţiile, cât și Carta Naţiunilor Unite — principala 
arenă în care marile puteri se luptau pentru influenţă — prevedeau o lume în 


care statul naţional independent trebuia să fie idealul. Puterea colonială 
pierduse sprijinul. 

Decolonizarea a avut rezultate surprinzătoare. Numărul statelor suverane 
a explodat, mărindu-se de circa patru ori comparativ cu anii interbelici. 
Aparatul privilegiilor europene a fost desfiinţat în statele noneuropene care 
fuseseră doar teoretic suverane. Legitimitatea guvernării imperiale a fost 
spulberată, iar spiritul „serviciului“ imperial a fost ridiculizat. Guvernele 
postimperiale erau libere de-acum să exproprieze domeniile deţinute de 
străini, să controleze comerțul extern și să ajungă la înțelegeri, uneori foarte 
profitabile, cu companiile multinaționale. Valorile culturale au căpătat noi 
valenţe, iar influenţele europene au fost respinse sau puse sub semnul 
îndoielii. Nu era însă la fel de clar (după cum vom vedea în cele ce 
urmează) dacă prăbușirea ordinii imperiale dominate de Europa însemna o 
tranziţie reală către o „lume a naţiunilor“. După cum nu se știa nici dacă 
scindarea Eurasiei (contextul vital al declanșării decolonizării) va încuraja 
ascensiunea unor noi tipuri de imperii, mai puţin dependente de guvernarea 
colonială și bazate mai mult pe zone de influenţă la fel de eficiente. 

Sfârșitul guvernării britanice din India, în 1947, și retragerea forțelor 
navale europene din China, doi ani mai târziu, au marcat finalul „epocii 
Vasco da Gama“ în istoria Asiei. Epoca dominaţiei europene apusese. 
Acesta a fost verdictul unui istoric indian câţiva ani mai târziu." Greutatea 
prezenţei europene nu trebuie însă exagerată. Europenii ridicaserá mari 
imperii coloniale, în special în Asia de Sud: în arhipelagul malaysian, în 
Indochina și mai ales în India. Stăpâniseră rutele maritime spre Asia 
Răsăriteană după 1840 și fuseseră o prezență constantă pe coastele Chinei la 
începutul anilor 1860. Japonia a rezistat subordonării fata de Europa și și-a 
păstrat autonomia. După 1890, efortul european de a pătrunde mai adânc în 
societatea si economia Chinei abia demarase când a fost înăbușit brusc de 
schimbările geopolitice provocate de Primul Război Mondial. Colonizarea 
Asiei de către Europa a fost un proces disparat, cu rădăcini superficiale în 
Asia de Sud-Est (unde puterea colonială obținuse drepturi limitate înainte 
de 1890). Fenomenul a fost mai pregnant pe coastele maritime ale 
continentului, nu în interiorul acestuia. (India a fost o excepţie și în această 
privință.) Poate acesta este unul din motivele pentru care guvernarea 
colonială s-a destrămat atât de repede în anii 1941-1942 si a cunoscut doar 
o scurtă revenire după 1945. 


După 1945, schimbarea a fost cât se poate de reală. Zece ani mai târziu, 
guvernarea colonială aproape că dispăruse din Asia de Sud, de Est și de 
Sud-Est. Acolo unde această guvernare s-a perpetuat, programul pentru 
independenţă era deja elaborat sau teritoriul în cauză era de minim interes. 
O excepție a fost Hong Kongul, care a rămas colonie doar gratie guvernului 
chinez, pentru care situaţia era convenabilă. Atenti la o Europă dezbinată 
și distrusă de război, liderii politici asiatici au fost pe bună dreptate șocați 
de schimbările produse în numai câţiva ani. Prăbușirea ordinii mondiale 
coordonate din Europa și renașterea bruscă a statalității independente în 
aproape toată Asia promiteau noi începuturi. Conceptiile asiatice referitoare 
la rasă si la cultură, indiferența asiaticilor fata de conflictele fratricide din 
Europa, interesele milioanelor de asiatici scapatati își găseau acum un nou 
ecou. 

Acesta a fost spiritul în care s-a desfășurat conferinţa afro-asiatică de la 
Bandung, în Indonezia, din mai 1955. Conferinţa a fost prezidată de 
președintele Sukarno al Indoneziei, eroul revoluţiei anticoloniale. Au 
participat delegati din peste 25 de tari, inclusiv Coasta de Aur și Cipru, 
ambele cu statut de colonii la momentul acela.” Egiptul a fost reprezentat 
de Gamal Abdel Nasser. Prezenţa prim-ministrului indian Nehru și a prim- 
ministrului chinez Zhou Enlai a conferit o autoritate sporită lucrărilor 
conferinţei. Întâlnirea nu a avut o agendă oficială, dar scopul său implicit a 
fost de a afirma revendicările lumii nonoccidentale în politica 
internaţională. Rezolutiile conferinţei au îndemnat la o prezență sporită a 
membrilor afro-asiatici în Consiliul de Securitate al Naţiunilor Unite, au 
denunțat toate formele de discriminare rasială și au declarat colonialismul 
„un flagel ce trebuie lichidat de urgenţă“. Într-un discurs cu vădite note 
conciliante, Zhou Enlai a reiterat faptul că Republica China nu nutrea nici 
un fel de ambiţii expansioniste și era gata să negocieze cu Statele Unite. 
Nehru a denunţat aderarea la orice alianță cu Occidentul drept „o umilinţă 
intolerabilă la adresa ţărilor afro-asiatice“ si a calificat NATO drept „unul 
dintre cei mai puternici apărători ai colonialismului“. Africa si Asia 
trebuiau să rămână neutre în conflictul dintre Orient și Occident: „De ce să 
ne lăsăm antrenați în conflictele și războaiele lor?“ t8 

Discursurile lui Nehru și Zhou Enlai ascundeau convingerea că influența 
externă în Asia și în Africa nu putea produce decât suferință. Concepţia lor 
asupra decolonizării respingea orice reminiscență postimperială. Statele 


asiatice urmau să se angajeze în lupta de eliberare a popoarelor colonizate 
rămase. Cooperarea culturală dintre asiatici și africani avea să înlocuiască 
fosta deferentá fata de pretenţiile civilizatoare ale Europei. Aceste idei nu 
și-au pierdut din tărie. Perspectivele unei „Lumi a Treia“ nealiniate, 
independente de Orient și de Occident, erau extrem de seducătoare. 
Solidaritatea Lumii a Treia împotriva colonialismului etalat agresiv în 
adunările Naţiunilor Unite a contribuit la lichidarea accelerată a guvernării 
europene după 1960, în special în Africa. Însă, în ciuda aspectelor pozitive, 
viitorul postcolonial imaginat la Bandung a fost sortit eșecului de la bun 
început. Decolonizarea nu însemna numai destrămarea guvernării coloniale 
sau excluderea influenţei europene. Chiar și la Bandung a apărut o fisură 
între statele afro-asiatice care agreau linia „neutră“ propusă de Nehru și un 
grup apreciabil care se situa ostentativ pro-Occident. O explicaţie era 
îngrijorarea vădită fata de intenţiile sino-sovietice (în pofida asigurărilor 
date de Zhou Enlai). O altă explicaţie erau temerile complexe legate de 
ruperea Asiei de imperiu. Era imposibil ca o familie de noi naţiuni să se 
nască complet dezvoltată din vechea ordine a Asiei. Acolo unde imperiul 
cedase sau se prăbușise au urmat lupte pentru succesiune între pretendentii 
rivali la titluri. Dat fiind că guvernarea imperială grupase laolaltă grupuri 
etnice diferite și călcase în picioare vechile granițe etno-culturale, noile 
identități culturale și drepturile teritoriale nu erau de la sine înţelese. 
Situaţia ar fi fost și mai simplă dacă afirmaţia de mai sus ar fi fost valabilă 
numai în imperiile coloniale clădite de europeni. Dar în anii 1950 Asia era 
plină de rămășițe ale altor imperii. Ambitiile imperialiste ale Marii Britanii, 
Franţei, Rusiei, Ţărilor de Jos și Portugaliei isi găsiseră echivalentul asiatic 
în vastul dominion al Asiei interioare ridicat de dinastia Qing, în coloniile 
abandonate ale Japoniei din Coreea și Taiwan și în imperiile sud-est asiatice 
ai căror stăpâni thailandezi, birmani și vietnamezi fuseseră izolaţi și 
înghesuiți în epoca colonială. Casmirul, Tibetul, Coreea, strâmtorile din 
Taiwan, Vietnamul, Sumatra și statul Shan din Burma erau adevărate răni 
deschise rămase în urma tranziţiei agresive de la imperiu la naţiune, dovada 
clară că reclădirea postimperialistă s-a făcut rareori de comun acord. 
Atragerea Asiei în Războiul Rece din ce în ce mai extins a mascat realitatea 
crudă a acestor conflicte locale și regionale. 

Asa cum s-a întâmplat de multe ori în istoria Eurasiei, rolul Chinei a fost 
decisiv și de data aceasta. La sfârșitul lui 1950, partea continentală a Chinei 


a fost unificată sub conducerea comunistă. Victoria remarcabilă a lui Mao s- 
a datorat în mare măsură „naţionalismului rural“ ce insufletea țărănimea din 
China (alimentat totodată de ura față de ocupaţia japonezá),? precum și 
interesului fata de programul de reformă agrară înaintat de partid. Ce si cat 
a atârnat în balanţă este încă un aspect discutabil.” Nu exista însă nici o 
îndoială asupra faptului că, încă o dată, China ocupa un loc central în Asia 
Răsăriteană, cu o armată călită în luptă. În alte împrejurări, rezultatul ar fi 
fost o politică de reformă internă ce le-ar fi permis vecinilor asiatici ai 
Chinei o oarecare libertate. Dar în climatul anilor 1950 acest rezultat era 
greu de obținut. Liderii noului regim au adoptat ideologia predecesorilor 
republicani și a dinastiei Qing potrivit căreia guvernarea lor era sigură 
numai dacă apărarea Chinei se afla pe mâini bune. Ca atare, au impus cu 
forţa autoritatea Beijingului în Tibet. Au intervenit masiv în Războiul din 
Coreea când au înțeles pericolul controlului noncomunist în Coreea de 
Nord. Două milioane de soldati au fost mobilizați în Coreea si peste 150 
000 au murit acolo.^' Mao a avut o abordare similară în privinţa frontierei 
sudice a Chinei. În faza decisivă a luptei dintre Viet Minh și trupele 
franceze din nordul Vietnamului, intervenţia militară a Chinei și „sfaturile“ 
sale strategice au jucat un rol decisiv în victoria zdrobitoare asupra Franţei 
de la Dien Bien Phu, din mai 1954, începutul sfârșitului ocupaţiei coloniale 
în Indochina.” Beijingul se temea de o eventuală încercuire din cauză că 
inamicii săi din GMD supravietuisera (cu sprijinul Taiwanului) și, ajutaţi de 
americani, ar fi putut relua lupta politică. În pofida victoriei sale colosale, 
Mao și camarazii lui erau conștienți de faptul că această victorie nu fusese 
totală. Se confruntau de-acum cu provocarea construirii unui nou stat 
industrial pe fundaţia agrară a Chinei care urma, mai mult ca sigur, să 
suporte costurile. Puterea lor trebuia să fie ancorată într-o nouă ordine 
socială ce abia urma să fie trasată. Aveau de apărat o revoluţie. 

Amenințarea din afară, dar si din interior, făcea imposibilă o eventuală 
retragere în splendida izolare preferată cândva de împărați. Chinei i-a fost 
refuzată aderarea la Organizaţia Naţiunilor Unite, o decizie inițiată de SUA 
și revocată abia în 1971. Iniţial, politica Chinei a fost un amestec de 
prudenţă și speranţă. Importanţa vitală a unui program industrial, precum și 
necesitatea de a echilibra ajutorul american pentru dușmanul Guomindang 
au condus Republica Populară Chineză spre o alianță cu Stalin. În 1953- 
1954, Beijingul a acceptat compromisul unei politici de scindare în Coreea 


și Vietnam. După înfrângerea suferită de Franţa în Primul Război din 
Indochina, Zhou Enlai a căutat să descurajeze temerile din regiune (și să 
reprime influența americană) printr-o diplomaţie temperată. La sfârșitul 
anilor 1950 însă, Mao a ajuns la concluzia că sunt necesare metode mai 
dure. Nu avea încredere în apelul lansat de Moscova pentru coexistenta cu 
sistemul capitalist și a considerat diplomaţia la nivel înalt încurajată de 
liderul sovietic Nikita Hrușciov drept un act de trădare față de China. 
Solidaritatea sino-sovietică abia dacă a supravieţuit timp de un deceniu. Pus 
în fata întăririi sprijinului american pentru regimul din Taiwan, Mao a 
ridicat miza prin bombardarea insulelor Kinmen aflate sub conducerea 
GMD. A contrabalansat domolirea entuziasmului legat de transformarea 
Chinei cu o nouă strategie de colectivizare rurală, așa-numitul „Mare salt 
înainte“. Redistribuirea pământurilor confiscate de la moșieri către ţărani s- 
a dovedit a fi (ca și în Rusia) doar începutul preluării controlului de către 
stat. În 1960 Mao a aprobat cererea repetată a Hanoiului de a relua lupta 
armată (suspendată din 1954) pentru victoria comuniștilor în sudul 
Vietnamului. Mao intenționa să facă din China sponsorul violenţei 
revoluţionare împotriva statelor coloniale supraviețuitoare sau a acelor 
regimuri succesorale care cochetau cu capitalismul. Mesajul lui a fost 
simplu. Rásturnarea imperialismului nu era deplină. Pentru a fi total 
eficientă, decolonizarea trebuia impusă printr-o uriașă revoltă rurală a 
țăranilor impovarati: adică printr-un „război popular“ global împotriva 
burgheziei din întreaga lume.” 

Programul drastic gândit de Mao pentru lumea postimperialistă a stârnit 
un mare entuziasm intelectual și politic chiar și printre cei care speraseră să 
se bucure de roadele sale de la distanță. În anii 1960 si 1970 programul a 
oferit o alternativă optimistă la eșecurile și compromisurile regimurilor 
postcoloniale. A apelat la simpatia celor care sperau să descurajeze 
revitalizarea neașteptată a capitalismului în lumea postbelică. Vom vedea în 
cele ce urmează că acest program a înregistrat un succes uimitor în 
condiţiile speciale din Asia de Sud-Est. La scară largă, o semnificație mai 
mare a avut-o totuși izolarea Chinei și antiimperialismul maoist. Izolare 
explicată în parte prin efectele perturbatoare ale doctrinelor politice ale lui 
Mao — în special cele legate de „Revoluţia Culturală“, o forma de epurare 
de proporţii — asupra economiei chineze, în parte prin reînvierea tensiunilor 
dintre China și puternicul ei vecin de la nord. Dar cel mai serios obstacol în 


calea ambițiilor lui Mao își avea rădăcinile în disensiunile dramatice dintre 
cele două mari state din Asia Răsăriteană. 

Dacă instaurarea comunismului în China a contrazis majoritatea 
predictiilor din timpul războiului, nu mai putin surprinzătoare a fost 
lejeritatea cu care Japonia „a îmbrățișat înfrângerea“ (conform exprimării 
şocante a lui John Dower).? La sfârșitul războiului, Japonia fusese ocupată 
de o mare garnizoană, militară și civilă, de aproape un milion de oameni.% 
Timp de aproape șase ani, un vicerege american, în speţă generalul Douglas 
MacArthur, a deţinut puterea executivă și orice decizie majoră avea nevoie 
de aprobarea lui. Suveranitatea Japoniei a fost suspendată; japonezilor li s-a 
interzis să călătorească în străinătate, iar regimul de ocupaţie nu tolera nici 
un fel de observaţii critice. Au fost schitate o serie de reforme menite să 
smulgă din rădăcină sursele imperialismului militar din Japonia. Femeile au 
primit drept de vot, s-a stabilit o nouă vârstă legală pentru exprimarea 
votului, ceea ce a dus la dublarea numărului de alegători. Noua Constituţie 
redactată de invadatori a interzis intrarea în guvern a militarilor și a renegat 
calitatea războiului de instrument al politicii naţionale. Conglomeratele 
administrate de o singură familie (zaibatsu) au fost demontate bucată cu 
bucată. Reforma agrară a diminuat puterea moșierilor și a dublat numărul 
celor care-și lucrau singuri pământul, cifra acestora acoperind circa 60% din 
țărănime.” A fost încurajată crearea de sindicate. Au fost redactate noi 
manuale, iar programa școlară a fost reorganizată pe baze democratice.” Un 
asemenea atac violent la adresa ordinii antebelice ar fi putut provoca o 
reacţie ostilă dat fiind faptul că elita civililor cu care cooperau americanii 
era încă profund conservatoare. În realitate, totul făcea parte dintr-un 
contract remarcabil. Când temerile lor legate de China i-au obligat să 
„schimbe cursul“, americanii au înţeles cât de important era un stat japonez 
cu o economie industrială. Au ajuns la o înţelegere cu puternica clasă 
birocratică. Au primit sprijinul tacit al împăratului Japoniei, al cărui rol de 
marionetă fusese bine conservat. Date fiind tulburările din estul continental 
al Asiei și izbucnirea războiului din Coreea, în iunie 1950, liderii niponi 
conservatori s-au văzut legaţi de mâini și de picioare. Scopul lor imediat era 
să pună capăt ocupaţiei americane și să recâștige suveranitatea Japoniei. 
Numai că o sfidare pe fata a politicii Washingtonului ar fi înfuriat publicul 
american si ar fi amânat proclamarea independenţei. Stânga, votată de o 


treime din populaţia Japoniei, ar fi fost încurajată să impună schimbări 
radicale. 

Rezultatul era să le ofere americanilor o pârghie extraordinară asupra 
formei și a direcţiei noului stat japonez. Tratatul de pace semnat în 1951 la 
San Francisco a recunoscut suveranitatea Japoniei, deși nici Uniunea 
Sovietică, nici China nu s-au numărat printre semnatari. Condiţiile impuse 
de SUA au fost extrem de rigide. Japonia era obligată să accepte un pact de 
securitate reciprocă ce permitea forțelor americane să folosească orice parte 
a teritoriului nipon și dădea scutiri de taxe personalului american aflat sub 
jurisdicţia Japoniei. Insula Okinawa anexată de Japonia în 1879, scena unei 
bătălii de proporţii epice în timpul Războiului din Pacific, a devenit o mare 
bază americană scoasă de sub administraţia Japoniei. Economia japoneză 
era strâns legată de cea americană printr-o rată fixă de schimb, iar vechea sa 
piaţă din China a fost închisă în semn de respect fata de embargoul 
comercial american. În această etapă critică a formării postbelice a Asiei 
Răsăritene, Japonia a reprezentat un bastion indispensabil al puterii 
americane regionale, o mare platformă maritimă a puterii economice și 
militare care putea monitoriza China. Influenţa americană s-a făcut puternic 
simțită si în cultura japoneză. Paradoxal, influența Occidentului (nu numai a 
Europei) în Asia Răsăriteană s-a manifestat mult mai puternic după cel de- 
al Doilea Război Mondial. 

A] treilea mare stat din Asia era India. India se bucurase de statutul de cea 
mai mare democraţie din Asia. Sub conducerea lui Nehru, India ar fi trebuit 
să joace un rol hotărâtor în conturarea Asiei postcoloniale.? E posibil ca 
Nehru să fi sperat într-un parteneriat cu Beijingul pentru excluderea 
influenţei externe din politica de pe continent — așa cum afirmase la 
Bandung. Condiţiile nu erau de bun augur. Influenţa Indiei a fost 
împiedicată de însăşi moștenirea ei  postcolonialá. India obținuse 
independența cu preţul unei scindări traumatice și lăsase un conflict 
neterminat să-i umbrească relaţiile. Chestiunea Cașmirului (revendicat de 
Pakistan, dar aflat încă sub administraţia Indiei) a fost legată, din nefericire, 
de autonomia Tibetului. Suprimarea brutală de către China a guvernului 
traditional din Tibet după 1950 a fost posibilă si prin tăierea oricăror cái de 
acces prin munţii Himalaya. Cele două rute importante dintre India și Tibet 
duceau spre sud prin Sikkim si spre vest prin Leh, în Cașmir.“ Operațiunile 
militare de la granița conturată defectuos între China și India au provocat 


mari tensiuni sino-indiene și, în final, un război.“ Înfrângerea Indiei, în 
1962, a fost reprezentativă pentru ambițiile lui Nehru. Sistemul politic 
indian, care a conferit puteri și resurse considerabile guvernelor statale, 
ameninţarea unui război cu Pakistanul și dezvoltarea modestă a economiei 
indiene (participatia Indiei la schimburile comerciale globale scăzuse cu 
două treimi în anii 1950 si 1960)? amenințau să saboteze, in această etapă, 
pretenţia Indiei de a se situa printre „marile puteri“ ale Asiei. 

În sensul său cel mai larg, traseul decolonizării Asiei a fost puternic 
influenţat de limitările și slăbiciunile celor mai mari dintre statele ei. Nici 
singure, nici împreună, acestea nu puteau spera într-o rezolvare a disputelor 
succesorale născute din trecutul imperial al Asiei sau din conflictele 
ideologice ale prezentului său revoluționar. Fapt ce a lăsat ușa deschisă 
puterilor externe pe care Nehru dorise sa le alunge. Tocmai aservirea Chinei 
l-a provocat pe Stalin să lanseze atacul asupra Coreei de Nord din iunie 
1950.? Controlul exercitat de americani în Japonia a făcut posibilă 
dislocarea unei forțe armate americane uriașe pentru apărarea Coreei de 
Sud. Dar Asia de Sud-Est a fost principalul teatru de război în care puterea 
externă a jucat un rol decisiv. 

Nu a fost vorba de o coincidenţă. În această zonă, sfârșitul colonialismului 
a fost un fenomen mult mai haotic decât în sudul Asiei (unde guvernarea 
britanică se prăbușise) sau în estul Asiei (unde Imperiul Japonez fusese 
profund zdruncinat de război). O cauză a fost sprijinul acordat de americani 
Marii Britanii și Franţei, dar nu si Tárilor de Jos. Alte cauze au fost 
dezbinarea etnică și religioasă, o geografie fragmentată și un progres 
nearticulat al întemeierii de state din era colonială. Iniţial a părut că 
ocupaţia japoneză din timpul războiului fracturase coloana vertebrală a 
guvernării coloniale europene în întreaga regiune. Liderii politici obtinuserá 
suficientă libertate (și suficient răgaz) pentru a lega noi acorduri politice și 
pentru a zdrobi vechiul aparat colonial. Noi guverne „naţionale“ au apărut 
în Burma, Indochina și în Indiile de Est Olandeze (Indonezia). Când trupele 
Aliaților din sud-estul Asiei, în principal britanice și indiene, au revenit 
după retragerea japonezilor, au găsit acolo noi pretendenți la putere. A 
urmat o perioadă de impas. Tactica puterilor coloniale a fost cooptarea de 
noi lideri cărora le-au promis descentralizarea puterii, dar nu independenţa 
deplină. Atât politica locală, cât și scena internaţională s-au dovedit totuși 
prea instabile pentru a susține negocieri reale. Britanicii au părăsit urgent 


Burma (azi Myanmar) când și-au dat seama că reinstituirea controlului 
presupunea costuri greu de acoperit.“ În Indonezia, Indochina si Malaya 
Britanică procesul a fost tergiversat și mai mult. 

Olandezii au sperat să exploateze faptul că în Indochina naționalismul se 
bucura de un sprijin limitat în mare parte din arhipelag, unde teama de 
dominație javaneza si, în unele cazuri, sentimentul antiislamic făcuseră ca 
guvernarea colonială olandeză să fie răul cel mai mic. Însă adevărul era că 
supremaţia olandeză chiar si sub un „Commonwealth“ batavo-indonezian 
nu putea fi susținută fără sprijinul Javei, cea mai dezvoltată insulă din 
arhipelag și cea mai populată (cinci optimi din populaţia insulelor). Ratarea 
acestei șanse de către olandezi și refuzul americanilor de a susține un război 
de gherilă în Sumatra și Java, în detrimentul economiei indoneziene și cu 
riscul unui sprijin crescut din partea comuniștilor, a dus la retragerea 
olandezilor în 1949-1950.°° 

În Indochina, lucrurile au stat cu totul altfel. Aici francezii au reușit să se 
infiltreze din nou în nord (Tonkin) și în sud (Cochinchina). S-au confruntat 
aici cu o mișcare extraordinară, Viet Minh, sub Ho Și Min, o mișcare 
susținută de țărănimea din nord si de pe plantațiile din Cochinchina. 
Francezii au reușit să reziste o vreme datorită unui avantaj decisiv. 
Versiunea de nationalism vietnamez propovăduită de Ho (el însuși un 
marxist convins si veteran al Internaționalei Comuniste interbelice) nu era 
deloc pe placul societăţii vietnameze: clasele înstărite, majoritatea 
populaţiei de la orașe, catolicii (care reprezentau 20% din populaţia 
Tonkinului) și adepţii sectelor Cao Dai și Hoa Hao, precum și o parte din 
minoritățile etnice din nordul tarii.°° Unii au preferat să rămână nealiniati, 
alții au susținut încercarea monarhului vietnamez Bao Dai de a obţine 
autonomia Vietnamului în cadrul „Uniunii Franceze“. Aceasta a fost 
platforma luptei armate franceze pentru distrugerea Viet Minh-ului și pentru 
ajutorul masiv primit de la americani în încercarea de a ţine Vietnamul 
departe de ,,mácelarii comuniști si de forțele armate ale lui Si^ (dupa cum 
plastic se exprima secretarul de stat american).” La mijlocul anului 1953, 
credibilitatea lui Bao Dai ajunsese să depindă în mare măsură de prestigiul 
militar francez. lar în momentul în care acesta a fost vizibil șifonat în 
bătălia de la Dien Bien Phu, în 1954, poziţia sa, ca și a Franţei de altfel, a 
devenit imposibil de apărat. Cu toate acestea, triumful lui Ho nu a fost o 
operaţiune ușoară. 


Motivul nu era doar nerăbdarea americanilor de a opri expansiunea sferei 
comuniste, ceea ce a făcut ca Washingtonul să nu excludă posibilitatea unui 
război cu China — principalul susținător al lui Ho — în 1954. Un alt element 
esential a fost priceperea cu care Ngo Dinh Diem, un politician catolic cu 
multe relatii, construise o retea suficient de puternicá pentru a sprijini mare 
parte din sud. Diem era nationalist. A cultivat cu viclenie simpatia 
americanilor si a respins propunerea de semiindependentà din partea 
Frantei. Ulterior a fost discreditat si i s-a pus eticheta de lacheu american, 
dar obiectivul sáu principal a fost să-l oprească pe Ho Si Min si să 
construiască un stat vietnamez autentic.? În al treilea rând, cei din Viet 
Minh au fost potoliti de aliatii lor chinezi — de teama unui atac militar 
american, dar si de teama unei eventuale ocupaţii americane în Laos si 
Cambodgia. (În schimb, Laos și Cambodgia s-au declarat neutre; Thailanda 
aderase deja la Pactul de la Manilla semnat de statele sud-est asiatice.) În 
sud-estul Asiei continentale, conflictele s-au concentrat pe proiectele de 
fondare a următoarelor state: Birmania, Thailanda, Vietnam, Laos si 
Cambodgia. Conflictele dintre ele si din interiorul lor au atras nepoftitii în 
regiune și au impus acceptarea ajutorului străin. Același lucru a fost valabil 
și în cazul Malaysiei. Liderii politici malaysieni au privit insurecția 
comunistă de după 1948 ca pe o contestare din partea Chinei a viitorului 
stat malaysian și ca pe un pericol la adresa guvernării coloniale britanice. 
Pentru a ţine dușmanul la distanţă și pentru a evita un amestec al „fratelui 
mai mare“ indonezian condus de Sukarno, politicienii malaysieni au semnat 
independenţa, in 1957, în același timp cu alianța cu Marea Britanie, 
preferând aceste variante nealinierii sau neutralității.” 

Etapa critică a decolonizárii din Asia în intervalul 1945-1960 a urmat un 
curs total diferit de ceea ce speraseră semnatarii actului final al Conferinţei 
de la Bandung. Departe de a desconsidera jocul diplomatic al Războiului 
Rece — asa cum ceruse Nehru —, multi lideri asiatici au acceptat realitatea 
unei lumi „bipolare“. Si, departe de a afișa o mândrie prostească, au sperat 
să folosească Războiul Rece în propriul avantaj. Poate că în realitate nu 
prea au avut de ales. Epuizarea economică și militară, dezbinările interne, 
tulburările sociale și tradiţia de peste un secol de a căuta modernitatea 
dincolo de Asia au deviat traiectoria postcolonială a Asiei. Rămânea de 
văzut cât de departe avea să fie târât continentul pe orbita unui nou sistem 
imperialist. 


În Orientul Mijlociu, decolonizarea a fost un proces la fel de anevoios, toxic 
și presărat cu conflicte. Sfârșitul celui de-al Doilea Război Mondial a fost 
primit și acolo, ca peste tot, ca un nou început. Odată cu instalarea păcii se 
năștea și speranța demontării unui aparat militar colosal construit de 
britanici în întreaga regiune — un superimperialism care transformase ţările 
arabe și Iranul (ocupat parţial de trupele rusești) în simple instrumente ale 
efortului imperialist de război. Odată cu dispariţia acestui aparat militar, 
viaţa politică își putea relua cursul. Mai mult decât atât, englezii luaseră 
hotărârea, în avantajul lor, desigur, de a scoate francezii din Siria și Liban, 
teritorii sub mandat pe care Franţa le deţinea încă dinainte de război, și de a 
le acorda acestora independenţa (1946). Un început promiţător. Tot ei au 
încurajat constituirea Ligii Arabe, în 1944-1945. Britanicii au sperat ca liga 
să funcţioneze ca instrument al influenţei lor, ca mijloc de păstrare a statelor 
arabe unite sub umbrela Regatului Unit. Liga putea servi totodată ca 
instrument al cooperării arabe menite să excludă sau să limiteze influența 
puterilor din afară. Noua scenă geopolitică, în care puterile sovietică și 
americană egalau, dacă nu cumva depășeau, influența Marii Britanii, făcea 
acest obiectiv mai greu de atins decât ar fi fost înainte de 1939. Mulţi tineri 
arabi puteau spera de-acum că lumea postbelică va fi o „nouă eră 
naţională“. Speranţa zădărnicită de eliberarea de sub puterea otomană după 
1918 — înlocuită cu guvernarea britanică în regiune — putea renaste sub 
forma unei naţiuni arabe unite. 

Numai că obstacolele au apărut aproape imediat. Englezii au respins 
„logica“ retragerii și, în schimb, au înaintat și mai adânc în zonă.“ 
Argumentele legate de strategie, așa cum am văzut mai sus, și dependenţa 
puternică de petrol (care provenea în principal din Iran) au făcut o eventuală 
retragere de neconceput.  Vulnerabilitatea strategică și deficienţele 
economice care caracterizau Marea Britanie în momentul semnării păcii 
(Londra sperase ca aceste inconveniente să fie de scurtă durată) au exclus 
din ecuaţie renunţarea la activele imperiului, cu excepţia cazurilor în care 
acestea erau nejustificate (cum a fost cazul Indiei). Englezii credeau că 
influenţa lor era încă foarte mare în Orientul Mijlociu. Convingerea lor se 
baza pe alianţa cu Egiptul, statul cel mai dezvoltat din regiune, a cărui 
populaţie reprezenta jumătate din totalul populaţiei Orientului Mijlociu 
arab — adică 19 milioane de locuitori dintr-un total de 35 de milioane.“ 
Conflictul îndelungat dintre monarhia egipteană și clasa moșierilor a întărit 


poziţia englezilor în politica Egiptului. În cazul în care era nevoie de alte 
mijloace de „persuasiune“, englezii puteau disloca trupe în Cairo dinspre 
Canalul Suez în numai câteva ore. Așa că, pentru a îmbunătăţi relațiile după 
tensiunea provocată de război, le-au promis egiptenilor reducerea prezenţei 
militare. Au crezut că mai devreme sau mai târziu fie Mișcarea Wafd, fie 
regele vor dori să negocieze, întrucât influența regională a Egiptului, 
precum și stabilitatea sa internă depindeau în mare măsură de sprijinul 
Marii Britanii. Din cauză că negocierile tergiversau, britanicii au rămas pe 
poziţii cu intenţia de a aștepta calmarea spiritelor. Își permiteau asta — sau 
cel puţin așa credeau. Aceasta și pentru că se puteau baza în același timp pe 
relaţiile politice pe care le aveau cu monarhiile hasemite din Irak si 
Iordania. Unitatea ambelor state (delimitate de englezi la începutul anilor 
1920) și supraviețuirea monarhiilor (instaurate de englezi cam în același 
timp) depindea, de bună seamă, de promisiunea Marii Britanii de a oferi 
ajutor în caz de revolte interne sau de atac din exterior. La sud și est de cele 
două state se afla Golful Persic, considerat în continuare „un lac britanic“. 
De-a lungul țărmului arab se întindea un șir de mici state, din Kuweit până 
în Oman, legate de englezi prin garantarea protecţiei împotriva vecinilor 
acestora potenţiali prădători. În sudul Arabiei, la Aden, se afla o veche bază 
britanică, precum și o fâșie de coastă guvernată de englezi. Ca și cum n-ar fi 
fost de ajuns, britanicii plănuiau deschiderea unor baze în Libia, pe care o 
luaseră de la italieni si care urma să fie guvernată de un rege agreat de 
Marea Britanie. Era de la sine înţeles că englezii exercitau în tot Orientul 
Mijlociu dreptul prescriptiv de reglementare a politicii din regiune. 
Tehnicile clasice folosite de ei în exercitarea controlului cvasiimperialist au 
fost sprijinul diplomatic oferit în eventualitatea unui conflict, oferta de 
ajutor și refuzul de a colabora cu guvernele „ostile“. Englezii cunoșteau de 
mult acest joc. Eliminarea lor din zonă avea să fie un proces greu, umbrit de 
dezbinare, pe alocuri chiar sângeros. 

Pentru arabii mai radicali soluţia era evidentă. Distrugătorul occidental nu 
putea fi învins decât prin forţele reunite ale unui nationalism panarab. O 
naţiune arabă organizată ar fi putut discredita înțelegerile pe care englezii le 
semnaseră cu suveranii și cu „mai-marii“ statelor arabe. Astfel, ar fi fost 
contestat servilismul elitei locale și s-ar fi îmbunătăţit condiţiile sociale ce 
mențineau speranţa de viata în țările arabe la același nivel cu cea din India. 
Unitatea arabă era încă un vis îndepărtat. Dezbinarea etnică, religioasă și 


socială — rămășițe ale imperialismului otoman și european — se făcea încă 
foarte simțită. Naționalismul panarab trebuia să treacă testul ostilitatii 
endemice între elitele conducătoare din regiune. Nationalistii din Egipt 
considerau că nu aveau aproape nimic în comun cu celelalte state arabe („O 
adunătură de nulitáti^, afirma dispretuitor Saad Zaghlul în anii 1920).” 
Egiptenii fáceau caz de trecuta glorie a faraonilor (incurajati mai ales de 
descoperirea mormântului lui Tutankhamon, în 1922) si se considerau 
adevărații strájeri ai naţionalismului si ai culturii arabe în forma lor 
desăvârșită. Din punctul de vedere al egiptenilor, suveranii hasemiti din Irak 
și din Iordania erau doar niște marionete parvenite, iar pretenţiile lor asupra 
lumii arabe erau absurde si insolente. Regii hasemiti erau, la rândul lor, 
convinși de importanţa lor istorică în preluarea conducerii cauzei arabe: la 
urma urmei, ei conduseseră revolta din 1916 si tot ei fuseseră cei care 
proclamaseră națiunea arabă. Ambitia lor viza un mare stat hasemit care să 
aducă laolaltă Siria, ocupată de francezi în 1920, Palestina, Irak și Iordania. 
Casa regală saudită era dușmanul lor de moarte. Regele saudit fusese cel 
care confiscase Mecca și Medina, cele două locuri sfinte, de sub proteguirea 
hașemită si transformase regiunea Hejaz într-o provincie a ceea ce a devenit 
ulterior Arabia „Saudită“. Rivalitatea dintre Egipt, hasemiti și sauditi privea 
în primul rând Siria, un teren fertil pentru influența externá, date fiind 
conflictele religioase si regionale.“ 

Echilibrul precar între forțele politice din Orientul Mijlociu postbelic a 
fost curând tulburat de impactul exploziv al chestiunii palestiniene. 
Britanicii speraseră să păstreze acolo un imperiu regional printr-o tranziţie 
lină. Toate statele arabe urmau să-și capete independenţa; unele aveau să 
rămână tributare tratatelor cu Marea Britanie; restul aveau să recunoască 
supremaţia de facto a Regatului Unit ca singură mare putere cu adevărat 
solidă în regiune. Schimbările din Palestina, guvernată direct de Marea 
Britanie prin mandat acordat de Liga Naţiunilor încă din timpul Primului 
Război Mondial, aveau să fie mereu o chestiune greu de gestionat. 
Medierea între promisiunea creării unui „cămin naţional“ al evreilor, în care 
aceștia să se poată stabili, și drepturile arabilor stabiliți deja în zonă fusese o 
problemă destul de serioasă în anii 1920. Valul de refugiaţi provocat în anii 
1930 de persecuția nazistă a făcut această mediere imposibilă. Planul 
antebelic al Londrei fusese de a domoli furia starnita printre arabii 
palestinieni de migrația evreilor, prin fixarea unui număr limită care să 


asigure majoritatea permanentă a arabilor. Odată stabilit faptul că Palestina 
era un stat arab, se puteau face demersurile pentru o formă de 
autoguvernare. După 1945, această soluţie ingenioasă avea să fie aruncată 
pur și simplu în aer. Dificultatea practică și ofensa politică a excluderii 
refugiaților evrei, presiunea diplomatică a Statelor Unite care au respins 
categoric această cale, precum și proporţiile și ferocitatea acţiunilor 
teroriste declanșate de emigranții evrei au sabotat autoritatea britanică, total 
spulberată până la jumătatea lui 1948.“ Rezultatul a fost cea mai cumplită 
dintre lumile coloniale: un teritoriu neguvernabil, al cărui control era 
disputat între doi dușmani ireconciliabili. Încurajările din afară au stârnit și 
mai mult hotărârea celor două parti. Lipseau cu desăvârșire mijloacele si 
metodele de a impune o decizie definitivă. Împărţirea teritorială propusă de 
Naţiunile Unite nu a putut fi pusă în practică. Războiul care a urmat între 
evrei și arabi (cetăţeni palestinieni și contingente trimise de statele arabe) s- 
a sfârșit cu victoria evreilor. Noul stat Israel a fost destul de puternic pentru 
a impune o a doua împărţire teritorială, mult mai avantajoasă. Dar nu 
suficient de puternic cât să oblige statele arabe să accepte acest rezultat ca 
pe o situaţie permanentă. 

Catastrofa arabă a marcat o etapă crucială pentru prăbușirea imperiului 
din Orientul Mijlociu. A mobilizat sentimentul naţionalist panarab, căruia i- 
a oferit o cauză și un motiv de profundă nemulțumire. Regimurile de la 
putere din principalele state arabe s-au simțit strivite sub greutatea acestei 
uriașe umilinte, ce se adăuga inflației postbelice si greutăților care stăteau la 
baza unei nemulțumiri generale: protestele violente ale mișcării Wathbah 
(„Saltul“) din Bagdad, în ianuarie 1948, puseseră deja capăt reînnoirii 
tratatului anglo-irakian.? Puternice resentimente au fost manifestate de 
militarii care au pus înfrângerea pe seama conducătorilor civili. Egiptul a 
resimţit cel mai puternic impactul. Regele insistase să trimită forte militare 
pentru a-și reabilita prestigiul si pentru a afirma întâietatea Egiptului în 
rândul statelor arabe.^ Motiv pentru care șocul înfrângerii a fost cu atât mai 
violent. La asta s-a adăugat și progresul modest al operaţiunii de evacuare a 
britanicilor din Canalul Suez, simbolul vizibil al statutului de stat 
subordonat al Egiptului. Nici liderii mișcării Wafd, inamicul politic al 
suveranului egiptean, nu au fost în stare să ducă această operațiune până la 
capăt. lar acolo unde diplomaţia a eșuat a fost nevoie de o acţiune directă. 
Lupta cu englezii a devenit din ce în ce mai violentă. Greve, asasinate și 


alte acte teroriste au fost puse la cale și au exploatat însăși dependenţa 
britanicilor fata de forța de muncă egipteană, dar și vulnerabilitatea 
infrastructurii și personalului britanic. Acţiuni de răzbunare și represalii s- 
au organizat în mai toate orașele importante din Egipt. Pe măsură ce starea 
de haos se generaliza, regele a pus la cale un puci pentru a provoca tensiuni 
în cadrul armatei. Însă înainte de a putea acţiona, Mișcarea Ofiterilor Liberi 
a preluat controlul asupra guvernului, în iulie 1952, iar regele a fost forțat să 
ia calea exilului. 

Iniţial, efectele nu au părut radicale. Noul regim s-a ocupat de restaurarea 
ordinii. A înăbușit Frăția Musulmană, o mișcare islamistă care se bucura de 
o largă susținere populară. A recunoscut finalul influenței egiptene pe 
cursul superior al Nilului când Sudanul, sub guvernare britanică, a primit 
asigurări că-și va căpăta independenţa (englezii au respins cererea 
guvernului de la Cairo de a respecta „unitatea văii Nilului“). Mai mult decât 
atât, a semnat un acord cu Marea Britanie prin care aceasta se angaja să 
părăsească baza din Canalul Suez cu condiţia de a i se permite accesul în 
cazul unui atac din afară, adică al unei invazii sovietice, în Orientul 
Mijlociu. La rândul lor, englezii, relaxaţi de posibilitatea unei descurajări 
nucleare a inamicului, au ajuns la concluzia că baza din Suez era 
redundantă și costisitoare din punct de vedere politic.“ Au sperat, probabil, 
că noul regim al lui Nasser își va concentra atenţia exclusiv asupra 
afacerilor interne. Din punctul lor de vedere, Egiptul avea să exercite o 
influenţă limitată în lumea arabă.“ Între timp, britanicii intenționau să-și 
reclădească imperiul în jurul unei alianţe cu statele hașemite, cu care să 
semneze un nou pact militar. Influența americană, de mare ajutor în 
elaborarea acordului din Suez, avea să fie atrasă de partea lor. Egiptul urma 
astfel să fie izolat și pus cu botul pe labe. Numai că Nasser nu s-a 
conformat. Dimpotrivă, a organizat o revoltă surprinzătoare împotriva 
„Sistemului“ britanic — cea mai importantă manifestare în procesul de 
colonizare a Orientului Mijlociu. 

Ca naţionalist egiptean (una dintre primele misiuni ale ofițerilor din noul 
său guvern a fost să aducă la Cairo o statuie a faraonului Ramses al II-lea), 
Nasser avea toate motivele să nu aibă încredere în englezi și să planifice 
plecarea lor definitivă din Orientul Mijlociu. Nasser a fost puternic 
influenţat de sentimentul panarab și de războiul din Palestina. A urmărit 
instituirea unei politici revoluţionare de înlăturare a vechiului regim condus 


de regi și de moșieri rămas din perioada colonială a Orientului Mijlociu. S-a 
temut însă că timpul acţiona împotriva lui. Orice conducător din Cairo s-ar 
fi confruntat cu aceeași dilemă. Sudanul era pierdut. Relaţiile cu Israelul 
erau tensionate. Estul lumii arabe (Mashriq) era închis influenţei egiptene și 
poate chiar și comerțului cu Egiptul. Fără pieţe de desfacere și fără rezerve 
de petrol, Egiptul risca stagnarea și intensificarea tulburărilor sociale. Ar fi 
urmat o dependenţă periculoasă față de ajutorul economic din partea 
Occidentului. Regimul lui Nasser era lipsit de experiență. Numărul 
opozanților ar fi putut crește, iar revoluţia sa ar fi putut da gres. Așa încât, 
în timp ce englezii pregăteau „Pactul de la Bagdad“ (cu Turcia, Irakul si, 
sperau ei, Iordania, după care ar fi urmat Siria), Nasser a lansat un 
contraatac. A îmbrățișat naționalismul islamic panarab. Cu ajutorul Arabiei 
Saudite, a sprijinit facțiunea antiirakianá din politica siriană. A încurajat 
opoziţia din Iordania să se alăture pactului. În septembrie 1955 a pus în 
scenă o lovitură de stat spectaculoasă. A încălcat embargoul asupra armelor 
impus de Occident și a cumpărat arme din blocul sovietic. Egiptul avea să 
devină o adevărată putere militară. La începutul lui 1956 a declarat război 
politic influenţei britanice din Orientul Mijlociu. Escaladarea violenţelor la 
graniţa cu Israelul îi convenea de minune. Cu o ușurință uluitoare, Nasser a 
preluat iniţiativa în politica regională. Făcuse din Egipt campionul cauzei 
panarabe si din naționalismul islamic panarab — o forță dinamică. Reacţia 
de la Londra a fost una de panică și furie. 

Criza Suezului din 1956 a fost generată de această confruntare. Când 
Washingtonul a blocat un împrumut cerut de Egipt pentru construirea 
Marelui Baraj de la Assuan, zarurile fuseseră deja aruncate. În ceea ce a 
părut un simplu act de bravură, Nasser a trecut la exproprierea Canalului 
Suez deţinut în parteneriat de Marea Britanie și Franţa. Dar Nasser a mizat 
pe faptul că englezii nu vor riposta, întrucât nu mai aveau trupe în vechea 
bază din Suez. Un atac deschis ar fi stârnit oprobriul opiniei publice arabe. 
Presiunea internaţională (exercitată prin intermediul Naţiunilor Unite) n-ar 
fi avut efectul scontat, adică înlăturarea lui Nasser. Acesta simtise probabil 
că ostilitatea Londrei era de-acum amplificată de ostilitatea Washingtonului. 
Riposta britanică a demonstrat slăbiciunea politică a englezilor care, 
împreună cu francezii, au ocupat Canalul Suez printr-o intervenție mascată 
de mediere a forțelor militare din Egipt și Israel (la invadarea căruia ambele 
tari avuseseră un rol). Scopul urmărit era umilirea și înlăturarea lui Nasser. 


Dar triumful acestuia s-a datorat simpatiei enorme pe care și-a atras-o în 
lumea arabă ca urmare a gestului său sfidător. Președintele Eisenhower a 
înţeles că o victorie a britanicilor ar fi întărit ura lumii arabe fata de 
Occident, ar fi deschis larg ușa influenţei sovietice si ar fi lovit, în ultimă 
instanţă, în interesele americane. Ce îi determinase pe englezi să-i declare 
război lui Nasser fusese fragilitatea lor economică, teama că vor rămâne 
fără resursele vitale de petrol din cauza influenţei acestuia în regiune. În 
mod cu totul ironic, tocmai această fragilitate a fost decisivă. Fără 
aprobarea Washingtonului, britanicii riscau un colaps financiar — ca atare, s- 
au retras. Nasser a păstrat controlul asupra canalului.“ Până la urmă, nu el a 
căzut în cursă, ci prim-ministrul britanic sir Anthony Eden.” 

Criza din Suez a marcat sfârșitul ambitiei Regatului Unit de a administra 
politica din lumea arabă. A creat un vid de influenţă a marilor puteri. Sosise 
momentul modelării unei noi ordini în Orientul Mijlociu. Nasser s-a afirmat 
ca un adevărat Napoleon arab. Prestigiul său era inegalabil: era 
conducătorul suprem (rais). Egiptul era simbolul modernităţii arabe datorită 
clasei de mijloc numeroase, datorită orașelor și porturilor, literaturii și 
cinematografiei, gazetarilor și profesorilor săi. Naționalismul panarab al lui 
Nasser (înscris oficial în noua Constituţie a Egiptului) prindea viata 
mulțumită marilor schimbări sociale din majoritatea statelor Orientului 
Mijlociu. Era un (nou) tip de nationalism care oferea un nou crez politic si 
un nou program cultural muncitorilor de la orașe, studenţilor — din ce în ce 
mai multi —, lucrătorilor din administraţie, dar si noii clase de ofiţeri. 
Promitea, totodată, sfârșitul nemulțumirilor palestinienilor printr-un efort 
colectiv de revitalizare a naţiunii. În mai puţin de doi ani de la succesul din 
Suez, Nasser a atras Siria într-o coaliție politică pentru fondarea Republicii 
Arabe Unite. În același an (1958), guvernarea hasemitá din Irak lua sfârșit. 
Nasser nu-și încheiase încă socotelile cu americanii (Statele Unite și Marea 
Britanie interveniseră împreună pentru a preveni destabilizarea Iordanului și 
a Libanului de către facțiunile pro-Nasser). Temerile SUA privind întărirea 
influenţei sovietice si poziţia anticomunistă a lui Nasser au impus o 
abordare precaută. Nasser obținuse aparent o dublă victorie. A eliminat 
influenţa britanică din regiune și a înlocuit-o cu cea americană, mult mai 
lejeră și mai tolerantă. Egiptul și implicit Nasser au devenit parteneri 
indispensabili ai oricărei puteri cu interese în Orientul Mijlociu. 
Solidaritatea panarabă sub conducere egipteană a aprins noi speranţe, în 


condiţiile în care noul regim din Irak, simpatizant al comuniștilor, fusese 
izolat. Se deschideau perspectivele unor negocieri avantajoase cu puterile 
din afară. Petrolul era o armă convenabilă (producţia de petrol a crescut 
accelerat în anii 1950). Se întrevedea chiar si o „soluţie“ pentru situația din 
Palestina. 

Cu toate acestea, decolonizarea Orientului Mijlociu nu a ajutat 
semnificativ idealul panarab. În primul rând, Nasser a sperat că emiratele 
bogate în petrol din Golful Persic (în special Kuweitul) vor imbratisa 
„socialismul arab“ cultivat de el și își vor detrona monarhii. Numai că 
englezii erau încă foarte prezenţi în Golf și au oferit sprijin conducătorilor 
din zonă împotriva provocării politice a lui Nasser. În al doilea rând, 
sentimentul panarab pe care se baza Nasser avea deja un dușman de temut. 
În primii ani postbelici, noile state arabe au părut a fi mai degrabă niște 
produse artificiale. Elita arabă educată călătorea mult în această regiune, la 
fel și ideile acesteia. Structurile de stat erau slabe și puteau fi ușor străpunse 
de influența externă. Dar în 1960 situația începuse să se schimbe. Noile 
elite „locale“ făceau parte din aparatul de stat. Fiecare regim a avut nevoie 
de propriile servicii secrete — mukhabarat. Deosebirile naţionale dintre 
statele arabe au devenit mai clare și mai puternice: influența politicii 
panarabe a lui Nasser își pierdea din autoritate. Coaliția cu Siria s-a 
destrămat în numai trei ani.*? În al treilea rând, statul Israel s-a arătat mult 
mai rezistent decât s-ar fi anticipat, iar garanţia cu privire la simpatia 
americană nu dădea nici un semn de slăbiciune: dimpotrivă, la începutul 
anilor 1960 devenise si mai puternic.? În al patrulea rând (consecinţa celor 
enumerate mai sus), programul panarab nu putea fi înfăptuit fără ajutor din 
afară. Nevoia de armament, sprijin și pârghii împotriva Israelului, dar și 
împotriva rivalitátilor din propriile teritorii, a atras statele arabe în labirintul 
diplomaţiei Războiului Rece. În ultimul rând, printr-o ironie a sorții în ceea 
ce privește geologia, terenurile bogate în petrol se aflau pe teritoriile 
statelor cel mai puţin dispuse să urmeze calea ideologică trasată de Cairo: 
Arabia Saudită, Irakul și protectoratele din Golf ale Marii Britanii. Petrolul 
nu era (asa cum fusese cărbunele pentru Marea Britanie) generatorul 
schimbării sociale și industriale. Prosperitatea arabă (ori perspectiva 
acesteia) depindea serios de industria extractivă controlată de partenerii 
străini — cele „șapte surori (multinationale)* care dominau lumea țițeiului.” 
A doua mare catastrofă a fost Războiul de Şase Zile din 1967 între Israel, pe 


de o parte, și Egipt, Iordania si Siria, de cealaltă parte, o dovadă barbară a 
faptului că bogăţiile minerale nu însemnau automat putere și că dolarii 
obținuți din tranzacţiile cu petrol nu insemnau putere industrială. Până în 
1970, anul morţii premature a lui Nasser, promisiunea libertăţii 
postimperialiste devenise „chestiunea arabă“. 

Cele mai mari trei state din Orientul Mijlociu erau Egiptul, Turcia și 
Iranul (fiecare dintre ele urma să atingă o populaţie de 66 de milioane de 
locuitori în 2001). Dat fiind că Nasser eșuase în lupta lui de a face din Egipt 
centrul revoluţiei arabe, succesorul sáu, Anwar El Sadat a încercat, precum 
Mehmet Ali în anii 1840, să ajungă la o înţelegere cu Occidentul. Spre 
sfârșitul anilor 1970, Egiptul a devenit al doilea mare beneficiar al 
ajutorului american (după Israel). 

Turcia, sub comanda lui Ismet Inonu, fost locotenent al lui Atatürk, 
rămăsese neutră în timpul celui de-al Doilea Război Mondial. Însă 
progresul important al puterii sovietice la sfârșitul războiului și poziţia 
deschisă a lui Stalin privind intenţiile referitoare la strâmtori au împins 
Ankara de partea Occidentului. „Pentru Rusia este imposibil să conceapă o 
lume în care Turcia o strânge de gât“, declara el la Conferinţa de la Ialta. 
Sub Doctrina Truman (1947), Turcia a fost inclusă în sfera de protecţie si 
influenţă americană, una exprimată destul de neclar la momentul respectiv. 
Până în 1955, Turcia devenise deja membru NATO cu drepturi depline. Într- 
un mod la care Kemal Atatiirk nici nu visase, tiparul conflictului din 
Războiul Rece i-a deschis Turciei ușa spre Occident, iar până la sfârșitul 
secolului XX Turcia avea deja pretenţii larg recunoscute de a intra în 
Uniunea Europeană. Tensiunile din relaţiile cu Grecia și mai ales legate de 
viitorul Ciprului (invadat și împărţit de Turcia în anii 1970) au făcut relaţiile 
cu Occidentul destul de încordate uneori. În Turcia, întrebarea care a stat pe 
buzele tuturor timp de jumătate de secol după 1945 a fost următoarea: care 
era gradul de compatibilitate între proiectul măreț gândit de Atatürk despre 
un stat democratic puternic, cu o bază industrială modernă și o cultură laică, 
pe de o parte, și democraţia reprezentativă (Turcia sub Atatürk era condusă 
de un partid unic) și o economie deschisă (în care nu statul domina), pe de 
altă parte? 

Cazul Iranului este poate cel mai neobișnuit. Iranul fusese ocupat de forte 
reunite sovietice și britanice în 1941, cu scopul de a bloca apropierea 
șahului Reza de Germania, dar în mod special pentru a asigura liberă trecere 


pentru mărfurile care plecau din Marea Britanie spre Rusia. Sahul Reza a 
abdicat și a fost trimis în exil. Așa a ieșit la iveală statul autoritar condus de 
el. Demnitarii revoltați (majoritatea făcând parte din clasa mosierilor avuti), 
mișcările radicale din mediul urban (cum a fost Partidul Comunist Iranian 
Tudeh), șefii de trib (ale populațiilor Qashqai si Bakhtiari) și minoritățile 
etnice (kurzi, arabi și azeri) au contestat autoritatea tânărului sah si s-au 
luptat din răsputeri pentru a obţine favoruri din partea puterilor de ocupaţie. 
Instabilitatea s-a accentuat la sfârșitul războiului. Armata Roșie a staționat 
în Azerbaidjanul iranian până în 1946. Inflaţia din timpul războiului a avut 
efecte devastatoare asupra economiei. Susţinătorii șahului s-au confruntat 
cu radicalii și cu persoanele de seamă pentru controlul Majlisului, 
parlamentul iranian. Guvernul s-a văzut pus în faţa unei imense rezistențe 
din partea grupărilor tribale, provinciale și etnice. În 1949 însă, șahul 
aproape cá recăpătase controlul, poate si pentru că alternativa nu reprezenta 
decât o fragmentare si mai accentuată a Iranului și adâncirea frământărilor 
sociale. 

Dar, înainte ca toate acestea să se întâmple, a izbucnit o criză majoră. 
Pentru a-și reafirma poziţia, șahul a găsit o cale să se folosească de 
profiturile aduse de întinsele terenuri petrolifere din sud-vestul ţării, 
controlate de Compania Petrolieră Anglo-Iranianá (actuala BP) condusă de 
englezi. În iulie 1949, un asa-numit „acord adiţional“ a înaintat propunerea 
de mărire a redeventelor plătite de companie de la 15% la 20%, cu 
posibilitatea unor eventuale măriri. Acest acord a fost compromis de două 
mari bariere. Prima, teama opozanților șahului ca această bogăţie nou- 
descoperită va contribui la renașterea puterii acestuia pe coordonatele de 
dinaintea războiului. A doua era reprezentată de ostilitatea opiniei publice 
iraniene fata de controlul străin asupra resurselor-cheie din Iran si fata de 
influenţa pe care compania o exercita. Ca și cum situația nu ar fi fost destul 
de gravă, în timpul dezbaterilor din Majlis s-a aflat cá Aramco, Compania 
Petrolieră Arabo-Americană, oferise 50% din profiturile sale guvernului- 
gazdă din Arabia Saudită. Pe măsură ce negocierile anglo-iraniene au 
continuat, tensiunea politică a crescut la cote alarmante și, în martie 1951, 
parlamentul iranian a adoptat legea nationalizárii companiei. Câteva zile 
mai târziu, Mohammed Mossadeq, vechi opozant al șahului si al tatălui 
acestuia, prelua funcţia de prim-ministru.°° 


S-a ajuns într-un impas. Propunerea de intervenţie militară a britanicilor a 
fost respinsă de Washington pe motiv că abordarea Marii Britanii era 
nesăbuită și conservatoare.” Tot personalul britanic a fost retras de pe 
câmpurile petrolifere si de la rafinăria din Abadan. De teamă că și alţii ar fi 
putut urma exemplul Iranului, principalele companii petroliere au impus un 
boicot international asupra petrolului iranian, boicot care s-a dovedit extrem 
de eficient. Mossadeq, care fusese foarte aproape de o revoluţie 
constituțională, a rămas fără sprijinul care oricum nu fusese niciodată foarte 
coeziv. Occidentul îi pusese eticheta de demagog periculos care pregătea 
terenul pentru o guvernare comunistă. În 1953 a fost înlăturat de la putere 
printr-o lovitură militară, sprijinită și finanțată partial de agenti americani si 
britanici. În locul lui a fost numit un premier loial șahului. Potrivit unui nou 
acord, petrolul iranian urma să fie vândut printr-un cartel de companii 
britanice și americane. Veniturile șahului au crescut spectaculos: practic s- 
au înzecit între 1954 și 1955, apoi între 1960 și 1961, ajungând la 358 de 
milioane de dolari, sumă ce a crescut de încă 15 ori între 1973 și 1974. 
Puterea sa militară si politică s-a consolidat. La începutul anilor 1960, șahul 
Iranului era considerat un aliat important al Occidentului, un adevărat 
obstacol în calea înaintării sovieticilor spre sud. Numai că apăreau periodic 
temeri legate de faptul că ambiția lui de a stăpâni Golful va declanșa un 
conflict între statele arabe din regiune. 

În termenii Războiului Rece, triumful șahului asupra lui Mossadeq a fost 
asimilat cu o victorie a Occidentului. În realitate, succesul acestuia s-a 
datorat în egală măsură dezbinării și greșelilor din rândurile oponenților săi, 
conservatorismului înrădăcinat într-o societate dominată de proprietari de 
terenuri si masinatiunilor și manevrelor CIA.” Dintr-o altă perspectivă însă, 
atât șahul, cât si Mossadeq au jucat un rol important în schimbarea 
remarcabilă a poziţiei generale a Iranului. Statutul semicolonial pe care 
șahul Reza nu reușise să-l înlăture definitiv, privilegiile companiei 
petroliere care acţiona ca un stat în stat, influența pe care britanicii 
continuau s-o exercite asupra oficialilor iranieni și a aliaţilor provinciali ai 
acestora, toate fuseseră spulberate prin retragerea umilitoare la care fusese 
obligată compania anglo-iraniană. La un nivel neegalat de alti conducători 
din Orientul Mijlociu, șahul a fost capabil să afirme independenţa Iranului 
și să facă din acesta cea mai mare putere din regiune. Cei care au moștenit 


statul clădit de el au fost — amară ironie! — cei mai îndârjiți dușmani ai 
schimbărilor din societatea iraniană. 

Evenimentele din Asia Răsăriteană, Asia de Sud și Orientul Mijlociu au fost 
cele care au spulberat iluziile Europei privind resuscitarea imperiilor sale 
coloniale după război. Comparativ, situaţia din Africa a părut, cel putin 
pentru o vreme, diferită. Până și observatorii cel mai bine informati au avut 
îndoieli în privința unui destin african similar celui din Asia. Franţa și-a 
păstrat în continuare poziția consolidată in Magreb (Maroc, Algeria, 
Tunisia). Idealul francez legat de un „destin“ mediteraneean a făcut 
imposibilă o separare reală de teritorii vitale pentru poziţia Franţei în lume. 
În Algeria trăiau un milion de francezi (reprezentaţi în sistemul parlamentar 
al Franţei). Armata Africii (Armée d'Afrique) era alcătuită în principal din 
soldaţi recrutaţi din nordul Africii și ocupa un loc esenţial în sistemul 
militar francez. Guvernele postbelice din Franţa nu au recunoscut nici o 
asemănare între retragerea forțată din Indochina și lecţia nord-africană. Iar 
în Africa meridională, englezii, francezii, portughezii și belgienii erau și 
mai putin pregătiţi să se retragă. 

Africa meridională a simţit indirect efectele războiului: inflaţie, lipsuri, 
recrutări, industrializare locală, tonul strident al propagandei. Dar, cu 
excepția Ethiopiei, pământul Africii nu a fost tulburat de războaie și nici o 
invazie nu a incomodat regimul colonial. Diversitatea lingvistică, etnică și 
religioasă a fost garanţia că naționalismul african nu va fi niciodată la fel de 
puternic ca naționalismul panarab; nu exista riscul mobilizarii unui sprijin 
al maselor de pe cuprinsul coloniilor africane. O mișcare politică după 
modelul naţionalismului indian era puţin probabilă, din aceleași motive. 
Vasta coaliție subcontinentală inițiată de Gandhi era la distanță de ani- 
lumină de politica colonială din Africa. Statele coloniale din Africa 
Subsahariană păreau a se îndrepta în direcţie opusă, nicidecum în sensul 
creării de naţiuni africane. Africa „tribală“ avea încă să fie inventată, cumva 
cel putin ca replică la formele de „guvernare indirectă“ impuse de europeni. 
Crearea de „triburi“ (unele la scară largă, cum a fost Yoruba) părea a fi 
mijlocul optim de exercitare a influenţei și de întărire a puterii elitelor 
africane. În cele din urmă, în „Sudul Alb“, naționalismul coloniștilor albi s- 
a mobilizat cel mai agresiv după 1945, nu naționalismul africanilor de 
culoare. Suprematia programului politic din Africa de Sud în anii 1950 a 
fost obținută prin impunerea apartheidului (tradus prin „separare“) și prin 


consolidarea superiorității politice a albilor. Scopul coloniștilor din nordul 
și sudul Rhodesiei (Zambia si Zimbabwe de azi)” a fost consolidarea si 
apărarea unui stat central-african condus de albi. Întărirea puterii albilor a 
avut o mai mare anvergură. Odată ce și-a redescoperit misiunea colonială 
după 1945, Portugalia condusă de regimul dictatorial al lui Salazar s-a 
lansat într-o misiune de colonizare sistematică a Angolei și Mozambicului, 
cele două teritorii africane ocupate de Portugalia.% 

La acea vreme, în mod cu totul ironic, în timp ce puterile coloniale se 
străduiau să păstreze coloniile din Asia, au crezut că în Africa timpul era de 
partea lor. Arhitectii coloniali erau ocupați cu schiţele birocratice necesare 
transferului de putere într-un viitor nelimitat, după parcurgerea anumitor 
etape (exact cum un copil trecea de la școala primară la cea gimnazială). 
Imperativul imediat era stimularea producţiei coloniilor: cacao, ulei vegetal, 
bumbac, sisal, tutun, cupru, aur, uraniu, cobalt, azbest si aluminiu. Deficitul 
de lichidităţi pe piaţa dolarului și tensiunea Războiului Rece au făcut din 
Africa abandonată din anii interbelici o adevărată peșteră a lui Aladin 
pentru Europa. Statul care fusese până atunci un fel de „paznic de noapte“ 
apatic trebuia transformat într-un stat „în curs de dezvoltare“ capabil să 
intervină oriunde. Comunitățile de coloniști albi din Africa Centrală si de 
Est, considerate de oficialii coloniali antebelici un fel de bătaie de cap 
inutilă, trebuiau acum pretuite și încurajate să se extindă. În Africa de Vest 
colonială, unde nu existau coloniști albi, administratorii coloniali au cerut 
ajutorul elitelor educate din orașele de pe coastă. Desconsiderate înainte de 
război, acestea trebuiau acum să contribuie la dinamizarea impulsului de 
creștere. Dovedind un optimism bizar, mai mult afectiv decât raţional, 
politicienii de la Londra și Paris au crezut că promisiunea de autoguvernare 
va domoli iritarea provocată de prezența colonială invaziva si va pregăti 
terenul unui parteneriat „eurafrican“ ce avea să intre în vigoare după 
retragerea guvernării coloniale. 

Nu au luat însă în calcul condiţia șubredă a statului colonial. Acesta 
fusese dintotdeauna fragil, pe tot cuprinsul Africii. În perioada impártirilor 
și a cuceririlor teritoriale de dinainte de 1914, nu a fost nevoie decât de o 
impunere a unei stabilitáti coloniale si de colaborarea coloniștilor si a 
concesionarilor pentru stabilirea unor profituri impozabile. În anii 
interbelici, dogma preponderentă a guvernării indirecte (precaută în privinţa 
destabilizării societăţii africane ,traditionale^) si veniturile micsorate de 


criza economică au favorizat instaurarea unui regim care a delegat puterea 
asa-numitelor „autorităţi indigene“ la nivel local. Guvernatorii mai receptivi 
au înţeles prea bine că, fără o schimbare de direcţie, avea să fie din ce în ce 
mai greu să-și păstreze coloniile sau să primească aprobarea generală pentru 
principalele initiative. Reformele au căpătat valoare numai după 
terminarea războiului (care a necesitat un plus de acţiune și de cheltuieli). 
Dar înţelesul atașat de politicieni unui progres consensual către o atitudine 
africană mai fermă și un stat proactiv era sensibil diferit de cel al opiniei 
publice africane. În perioada de austeritate postbelică, guvernele coloniale 
au reglementat preţurile, au menţinut salariile mici, au reprimat orice 
proteste ale lucrătorilor și au limitat consumul local. Au fost nevoiţi să 
impună cu forța îmbunătățirile din agricultură — precum procesul de 
deparazitare a bovinelor, măsurile împotriva eroziunii solului, arderea 
controlată a arborilor de cacao contaminati —, fapt ce a stârnit o animozitate 
intensă si a necesitat măsuri coercitive. Din cauza nenumaratilor experti din 
străinătate și (în unele regiuni) a noilor coloniști, Africa a trecut prin ceea 
ce istoricii au numit „o a doua ocupaţie colonială“.“ Deloc surprinzător, 
acest avânt neașteptat în activitatea regimului colonial a provocat 
suspiciune și opoziţie. Într-un interval relativ scurt, guvernele coloniale au 
fost nevoite să aleagă între două direcţii. Fie delegau mai multe prerogative 
către liderii africani și câștigau astfel o mai mare susținere populară (cale 
aleasă de englezi în Ghana după incidentele din 1948). Fie instituiau un 
regim de represiune, în speranţa că intervenţiile în forță vor descuraja 
„extremismul“ (termen rezervat celor care refuzau să colaboreze cu 
guvernele coloniale) si vor impulsiona acţiunile celor (numiţi „moderaţi“) 
dispuși să accepte un program lejer de schimbări politice și o perioadă 
nedeterminată până la instaurarea guvernării majorităţii africane.“ 

În momentul în care nivelul antipatiei africanilor a devenit limpede, 
guvernele de la Londra și Paris (chiar și cel de la Bruxelles) au ales să evite 
confruntările și să facă o nouă înţelegere cu liderii africani. În Kenya și 
Africa Centrală, această soluţie a fost blocată de protestul vocal al 
comunităților de coloniști albi. Când aceștia au devenit ţinta atacurilor 
africanilor din Kenya (deși foarte puţini albi au fost uciși), a apărut 
necesitatea de a interveni. Consecința a fost un imens val de violente. Căci 
în Kenya revolta Mau Mau în rândul poporului Kikuyu a fost alimentată 
atât de animozitátile dintre membrii tribului, dar si de ura fata de coloniști. 


Schimbarea economică a permis multor personalități Kikuyu și adepților 
acestora să se îmbogăţească pe seama poporului — adică pe seama celor 
săraci sau cu mai puţine relaţii. Vechile noţiuni legate de „economia etică“ 
si de reciprocitate socială s-au náruit.^ Disperarea coloniștilor a provocat o 
serie de represalii, iar tensiunile sociale au căpătat aspect de război civil, dat 
fiind că şefii de trib „loiali“ i-au persecutat pe cei banuiti că simpatizau cu 
mișcarea Mau Mau; aceștia s-au refugiat, la rândul lor, în junglă sau au 
ripostat tot prin violență, declanșând un război de gherilă. Revolta Mau 
Mau a fost înăbușită definitiv în 1956. Chiar și în Kenya, costurile misiunii 
prelungite de securitate, nevoia de a aduce comunităţile africane de partea 
guvernului și dezonoarea atrasă de atrocitățile si de violențele aparatului de 
represiune (in special în taberele de „reabilitare“ a prizonierilor Mau Mau)? 
au dus la urgentarea descentralizării la începutul lui 1960. În acel an, 
independenţa sub guverne alese și conduse de africani era deja politica 
acceptată de toate puterile coloniale, cu excepţia Portugaliei. Scopul urmărit 
a fost controlul asupra agendei transformărilor, instalarea unor regimuri 
„moderate“ cu care se puteau stabili relaţii cordiale și menţinerea unei 
atente monitorizări în ceea ce privește relaţiile externe și dezvoltarea internă 
a fostelor teritorii coloniale. Şi pentru că Africa meridională părea a fi încă 
o văgăună internaţională aflată la mare depărtare de linia de front a 
Războiului Rece, factorii de decizie au considerat că au suficient timp la 
dispoziţie pentru o tranziţie postcolonială. 

Aceste planuri au fost spulberate de criza din Congo. Guvernul belgian 
acordase independenţa în iunie 1960 pornind de la premisa că rolul și 
influenţa sa în afacerile din Congo nu vor suferi schimbări majore.“ Însă 
aceasta a însemnat o eroare de calcul catastrofală. În doar câteva zile, 
armata s-a răsculat răspândind panică și teroare în marea comunitate a 
expatilor. Noul premier Patrice Lumumba, o figură charismaticá, a respins 
un strâns parteneriat postcolonial. Provinciile Kasai de Sud și Katanga, 
bogate în resurse minerale, s-au separat unilateral de noua Republică 
Congo, cu complicitatea Bruxelles-ului și probabil cu scopul de a-l distruge 
pe Lumumba. În august 1960, Lumumba a cerut ajutorul Uniunii Sovietice, 
care a trimis imediat militari și armament. Organizaţia Naţiunilor Unite a 
trimis un contingent de 10 000 de oameni pentru a menţine ordinea. Dar, 
regimurile separatiste ajunse la putere, escaladarea violenţelor dintre 
armatele rivale, asasinarea lui Lumumba de către soldaţii din Katanga 


(probabil și cu ajutorul celor belgieni)” și diferendele internaționale privind 
scopul prezenţei militare a Naţiunilor Unite au transformat, în numai trei 
ani, o colonie-model într-un „dezastru congolez*.9 În pofida faptului că în 
1964—1965 tara revenise la o oarecare normalitate, tragedia din Congo a dat 
un cu totul alt sens decolonizării din Africa. În felul acesta au ieșit la iveală 
riscurile neprevăzute ale rivalitatii dintre Est si Vest din timpul Războiului 
Rece, rivalități ce priveau si loialitátile declarate ale ţărilor africane. 
Guvemul de la Londra a înţeles importanța unei retrageri din coloniile 
britanice din estul și centrul Africii înainte ca acestea să fie cuprinse de 
haos. Mai presus de toate, evenimentele din Congo au întărit suspiciunile 
albilor care trăiau la sud de Zambezi și care erau convinși că anarhia și 
barbarismul erau consecințele inevitabile ale  concesiilor făcute 
naționaliștilor africani. În restul Africii, misiunile de dobândire a 
independenței erau din ce în ce mai tumultuoase (chiar și Algeria înlăturase 
guvernul francez de la putere în 1962, în ciuda numărului mare de coloniști 
albi — pieds noirs —, circa un milion). În Africa de Sud, controlul albilor a 
format un bloc solid care a inclus coloniile portugheze din Angola și 
Mozambic. Avea loc o nouă și distinctă „împărţire“ a Africii. 

Așa cum s-a întâmplat în Orientul Mijlociu sau în restul Asiei, nici în 
Africa decolonizarea nu a reprezentat o separare totală de trecutul 
imperialist, nici un permis de intrare în rândul unei „lumi a naţiunilor“. 
Noile state africane au moștenit slăbiciunea înaintașilor colonialiști, pe 
urmele cărora au luat-o după o tranziţie foarte scurtă. Etnicitatea regională 
sau locală atârna mult mai greu decât naționalismul. Făurirea unor identități 
naţionale fără sprijinul unui dialect comun constituia o uriașă provocare. 
Moștenirea „tribală“ din vremea guvernării coloniale era adânc 
înrădăcinată: in multe parti din Africa, crearea de noi forme de etnicitate 
„tribală“ a fost metoda larg folosită pentru adaptarea la o scară mult mai 
mare a vieţii economice și sociale. Între timp, presiunea extinderii rolului 
statului era foarte mare, atât în serviciile sociale, cât și în dezvoltarea 
economică. Pentru orice nou regim era extrem de necesar să găsească surse 
externe de ajutor financiar și militar înainte de a pierde loialitatea 
simpatizanţilor.“ Era o scenă pregătită deja pentru creșterea influenţei 
externe într-o nouă formă postcolonială. Dacă marile puteri ale lumii aveau 
un motiv pentru a face asta, mijloacele de a construi noi imperii se găseau 
peste tot în jur. 


IMPERII SECRETE 


Decolonizarea poate fi cel mai bine înțeleasă ca dizolvarea ordinii globale 
distincte — geopolitice, juridice, economice, culturale și demografice — care 
a apărut în anii 1840, a fost consolidată în anii 1890 și care a supravieţuit și 
în anii 1940 și 1950, unde condiţiile au fost încă favorabile. Capacitatea 
puterilor coloniale supraviețuitoare de a-și menţine vechiul sistem imperial 
s-a estompat rapid după 1945. După cum am văzut, acesta a fost elementul- 
cheie al peisajului internațional postbelic. Un alt aspect crucial a fost 
prăbușirea sângeroasă a imperialismului de război din Germania nazistă și 
Japonia. Prăbuşirea aproape simultană a acestor două regimuri 
imperialiste — „vechiul colonialism“ și „noul imperialism“ — a făcut loc 
apariţiei unor noi imperii, cu noi ideologii, noi metode și noi obiective. 

Chiar și așa, expansiunea ameţitoare a puterii americane i-a luat pe mulți 
prin surprindere. Acceptarea unor obligaţii în afara continentului nord- 
american sau dincolo de America Centrală fusese dintotdeauna un motiv de 
dispută în rândurile opiniei publice americane. Americanii se temeau de 
complicaţii. Libertatea americană fusese rezultatul respingerii deliberate a 
mentalitatii ancestrale si a spiritului războinic al Lumii Vechi decadente, ca 
atare un contact prea intens cu această lume era în sine o ameninţare. 
Sistemul politic american era prost echipat pentru formularea și dirijarea 
politicii externe, a cărei continuitate a fost repede distrusă de controversele 
interne. Atitudinea americană era categoric unilaterală și nu vedea rostul 
unei coaliţii sau al unor compromisuri care erau apanajul unei diplomații 
active. Această atitudine a fost puternic consolidată de tradiția legalistă care 
privea relațiile exteme ca pe ceva ce nu putea fi reglementat decât prin 
decizii juridice si acorduri solemne obligatorii." Prin comparaţie, 
diplomaţia europeană — urmărirea oportunistă a interesului national — părea 
cinică, autodistructivă și zadarnică. Aceste judecăţi de valoare au contribuit 
la refuzul notoriu al Americii de a adera la Liga Naţiunilor sau de a 
participa la misiunea de stăvilire a expansiunii naziste înainte de 1939. 
După 1945, guvernele americane și-au asumat uriașe responsabilităţi pe tot 
globul si au ţesut o reţea de alianţe în interes propriu. Ce se schimbase între 
timp? 

Doi factori au contribuit la schimbarea perspectivei americane. Primul a 
fost prăpastia uriașă care se căscase între puterea materială a Americii și 


puterea celorlalte state. În 1950, la numai cinci ani de la terminarea 
războiului, economia americană producea de două ori mai mult decât 
economiile britanică, franceză și germană la un loc (comparativ cu un 
relativ echilibru între acestea în 1913).” Avantajul economic era întărit 
spectaculos de deținerea tehnologiei nucleare și de capacitatea unică de a 
lansa arme atomice. Singure, aceste noi surse de putere ar fi putut promova 
o stare de spirit izolationistá mai apăsătoare decât în perioada interbelică. 
La toate acestea se adăuga conștiința faptului că perimetrul defensiv 
american fusese extins prin transportul aerian și prin necesitatea de a 
gestiona economia internațională pentru a evita o criză economică 
postbelică. „Fortăreața americană“ nu mai era invulnerabilă. Liderii 
americani se foloseau de marja de influență pentru a încheia alianţe în 
condiţii ce garantau supremaţia Americii. Frica de o repetare a coșmarului 
strategic din 1941-1942 i-a motivat si mai mult. 

Rezultatul a fost crearea unui „sistem“ american imperialist în toată 
regula, mai puţin cu numele. În 1946 s-au conceput planuri pentru un 
comandament maritim în Marea Mediterană. În 1947, Doctrina Truman a 
promis ajutor militar 'Turciei și Greciei împotriva presiunii sovietice, iar 
Planul Marshall promitea revitalizarea economiilor vest-europene. La 
începutul lui 1948, Washingtonul s-a declarat dispus să negocieze Pactul 
Atlantic prin care se angaja să apere Europa de Vest, iar Senatul și-a dat 
acordul prin Rezoluţia Vandenberg. În aprilie 1949 a fost semnat Pactul 
Nord-Atlantic și doi ani mai târziu în Europa de Vest au fost dislocate trupe 
americane care să asigure apărarea terestră. America a semnat și alte tratate 
cu Canada (traversată de cea mai scurtă rută aeriană spre Uniunea 
Sovietică) și cu Asia Răsăriteană, mai precis un pact de securitate reciprocă 
semnat în 1951 cu Japonia. La acel moment, toate elementele principale ale 
sistemului fuseseră așezate. Nu era un tablou simetric. Infatisa o alianță 
strânsă cu Marea Britanie, cel mai important membru european al Pactului 
Nord-Atlantic, precum și un parteneriat de apărare semnat cu celelalte state 
vest-europene. Germania de Vest (a cărei armată intrase sub comanda 
americană efectivă) si Japonia (unde americanii se bucurau de drepturi 
extrateritoriale) erau  semiprotectorate. Insulele Filipine (teoretic 
independente încă din 1946) au acordat Americii controlul asupra a 23 de 
baze și s-au angajat să nu le înstrăineze fără acordul american; era un 
adevărat (dacă nu nominal) protectorat.” Micronezia a rămas sub directa 


monitorizare a Washingtonului datorită bazelor sale, în special cele din 
Guam, fortăreața americană din Pacificul de Vest și care supraveghea ruta 
spre Japonia si Filipine.” S-ar mai putea adăuga pe această listă vasta sferă 
din America Latină unde SUA deţineau un „imperiu informal“ si unde 
războiul eliminase total prezenţa comercială a englezilor. Tratatul de la Rio 
din 1947 (,,Tratatul Interamerican de Ajutor Reciproc“) asigura ajutor 
militar din partea Statelor Unite în caz de atac armat sau de alte forme de 
agresiune (cod pentru „subversiune“ comunistă) împotriva statelor latino- 
americane. În anii 1950 numai trei guverne latino-americane mai păstrau 
relaţii diplomatice cu Uniunea Sovietică. 

Acest imperiu colosal nu cunoștea precedent. Nici o putere mondială nu 
reușise să se pozitioneze în ambele capete ale Eurasiei, nici nu avusese 
capacitatea de a face asta. Reușita s-a datorat în parte dorinţei de a lega 
relații cu SUA, dar și faptului că și conducerea sa a fost acceptată. Alianţa 
anglo-americană a fost un remarcabil exemplu de cooperare între o putere 
imperialistă aflată în declin, dar care spera să se replieze, și urmașa ei 
evidentă. Pentru o vreme, ambele partenere au acceptat mitul egalităţii și au 
practicat un tip de condominiu. În Europa de Vest, America a construit un 
imperiu „prin metoda invitatiei^ — o expresie uluitoare inventată de Geir 
Lundestad.” În Japonia, elita politică a preferat clauzele oneroase ale 
pactului de securitate chiar cu riscul unei orientări spre stânga a opiniei 
publice. Reală sau închipuită, frica de comunism și de expansiunea 
sovietică a fost catalizatorul colaborării din străinătate și a alimentat dorința 
americanilor de a-și asuma povara puterii. În nici o altă împrejurare n-ar fi 
putut America să obţină o recunoaștere atât a largă a noului sáu rol în lume. 

La începutul anilor 1950, geopolitica și ideologia au fost întărite datorită 
influenţei americane. Datorită relansării economice din Europa și Japonia, 
un efect al pompării de resurse prin Planul Marshall, dar și datorită 
cheltuielilor militare din timpul Războiului din Coreea, comerțul 
internațional a ieșit din lunga perioadă de stagnare în care zăcuse între 1913 
și 1950. Valoarea și volumul exporturilor din toată lumea s-au dublat în 
perioada 1953-1963.” Statele Unite jucaseră cel mai important rol în 
crearea condiţiilor pentru acest boom economic extraordinar. Fondul 
Monetar Internaţional (care promova stabilitatea cursului de schimb) și 
Acordul General asupra Tarifelor și Comerţului (menit să liberalizeze 
comerțul) n-ar fi reprezentat nimic fără SUA. Dolarul american, convertibil 


în aur, a fost poate cel care a furnizat moneda universal acceptată de care 
depindea expansiunea comerțului. Sigur că America era perfect poziționată 
pentru a culege roadele noii economii comerciale. Între 1939 și 1950, 
valoarea investiţiilor americane în străinătate s-a dublat. Industria 
americană atinsese vârful competitiv în anii 1950. În sectoarele dinamice 
precum transportul aerian și divertismentul, produsele americane erau 
aproape imbatabile. „Puterea necoercitivă“ a influenţei economice și 
culturale a asigurat „puterea coercitivă“ a influenţei strategice. Nici o ţară 
care se baza pe o monedă străină nu putea risca să-i ofenseze pe americani 
dacă nu dorea ca sprijinul acestora să le fie retras în momente cruciale. 

Regiunea vastă în care America asigura — sau impunea — protecția sa 
strategică (la 1955 Statele Unite dețineau 450 de baze în 36 de tari) s-a 
suprapus cu sfera noii economii internaţionale al cărei pivot era tot 
America. Împreună acestea au impus Pax Americana (Pacea americană). În 
anii 1950 s-a consolidat rapid, dar nu fără neînţelegeri. Un an critic a fost 
1956. Refuzul Washingtonului de a susţine revolta maghiarilor împotriva 
hegemoniei sovietice a marcat acceptarea tacită a împărțirii Europei din 
1945-1948. Aproape în același timp, SUA au obligat Regatul Unit și Franţa 
(prin presiune financiară) să abandoneze eforturile de a dărâma regimul lui 
Nasser. În felul acesta, aliaţii europeni ai Americii înțelegeau că trebuie să 
gestioneze ce le mai rămăsese din imperii într-un mod care să coincidă cu 
planurile SUA. Întoarcerea la convertibilitate pe pieţele monetare vest- 
europene din 1958 a semnalat sfârșitul „economiei de avarie“ și 
normalizarea economiei comerciale globale.” În Orientul Mijlociu si Asia 
de Sud-Est, o intervenţie limitată era de ajuns pentru a preveni expansiunea 
influenţei sovietice si pentru a stabiliza frontiera dintre sferele 
superputerilor. Linia de demarcaţie fusese deja trasată în mai toată Eurasia. 
Mijloacele strategice (ameninţarea cu un atac nuclear) fuseseră instalate 
pentru a împiedica o invazie sovietică în Europa de Vest. Balanța globală se 
înclina de acum în favoarea supremaţiei americane. 

Efectele globale ale împărțirii Eurasiei nu au fost nicidecum limitate. O 
explicaţie ar fi traiectoria uluitoare a puterii sovietice. În trei ani de război, 
între 1942 și 1945, Uniunea Sovietică a reușit să evite o înfrângere 
catastrofală și a jucat cel mai mare rol în victoria asupra Germaniei. 
Răsplata a fost extinderea masivă a sferei de influență sovietică în Europa 
Centrală și de Est și un veto asupra reunificării Germaniei. Această mare 


victorie din Occident a stat la baza puterii sovietice în lume. Factorul 
decisiv în puterea postbelică a sistemului imperialist sovietic a fost probabil 
poziţia sa geopolitică. Efectivele militare sovietice din RDG amenințau 
inima Europei Occidentale si neutralizau poziția Americii în cursa armelor 
performante. Sateliții sud-est europeni ai Uniunii Sovietice stăteau de strajă 
pe ruta spre Ucraina și sudul Rusiei, traversată de Wehrmacht cu consecințe 
atât de devastatoare in 1941-1942. Cu aceste zone la dispoziţia sa, Uniunea 
Sovietică era practic invulnerabilă într-un război convenţional. Întărirea 
controlului sovietic asupra unei mari parti din Europa ocupată în 1945- 
1948 a fost posibilă din două motive. Primul a fost absenţa oricărei 
amenințări postbelice serioase dinspre Asia Răsăriteană care să poată fi 
măcar comparată cu Japonia de dinainte de 1941. Victoria lui Mao Zedong 
în Războiul Civil din China fusese un bonus neașteptat. Puterea Moscovei 
se putea concentra de-acum total asupra Vestului. Al doilea motiv a fost 
moștenirea imperialismului nazist care a decapitat practic elitele politice din 
Europa de Est (o sarcină dusă până la capăt cu mare zel de către NKVD — 
politia secretă a lui Stalin) si a semănat vrajbă între grupurile sociale, 
religioase și etnice pe care le-a favorizat sau le-a respins în ceea ce a fost un 
conflict disperat. 

Chiar si-asa, expansiunea dramatică a influenței sovietice în Europa 
Centrală și de Est a fost o povară colosală, inclusiv din punctul de vedere al 
forţelor recrutate. Vorbim de o ţară care a pierdut circa 14% din populaţie în 
timpul războiului (adică 27 de milioane de suflete, în comparaţie cu SUA 
care pierduse 400 000 de oameni) și aproximativ un sfert din activele 
deținute.” Dezastrul agricol din 1946 a provocat o foamete cumplită. 
Relansarea economică a fost realizarea supremă a ordinii industriale a lui 
Stalin. O disciplină a muncii feroce, munca recrutilor din armată, chiar si 
munca forțată au fost metodele folosite mai mult chiar și decât înainte de 
război pentru a tine în frâu populaţia speriată, înfometată si epuizata.” Se 
presupune cá 10% din producţia industrială venea din Gulag.” La moartea 
lui Stalin, în 1953, pierderile de război fuseseră acoperite, iar Uniunea 
Sovietică atinsese un nivel de creștere economică întrecut numai de 
economiile „miracol“ ale Germaniei și Japoniei.“ Aceasta a fost platforma 
de pe care Hrușciov a extins mai departe influenţa sovietică. 

Hrușciov a fost personificarea încrederii sovietice în capacitatea de a 
concura cu Vestul de pe poziţii egale, nu numai în Europa — ceea ce 


reprezenta o schimbare izbitoare fata de mentalitatea de „buncăr“ a 
perioadei staliniste. Oamenii de știință sovietici au fost primii care au lansat 
în spaţiu un satelit artificial (Sputnik) în 1957, o afirmare uriașă a faptului 
că își ajunseseră din urmă rivalii occidentali. Hrușciov a autorizat 
expansiunea puterii maritime sovietice sub redutabilul amiral Gorșkov. La 
sfârșitul anilor 1950, forţa navală submarina a așezat marina sovietică pe 
locul doi în lume,*! într-un efort de umbrire a flotelor americane și de a i le 
refuza supremaţia pe mare — prin aceasta înțelegându-se controlul 
incontestabil asupra căilor maritime ale lumii. Hrușciov a urmărit să oblige 
Vestul să accepte un acord de divizare permanentă a Germaniei — ceea ce a 
provocat criza de la Berlin din 1961. Zidul Berlinului (care a fost ridicat în 
urma refuzului Occidentului de a accepta acordul) a fost semnalul hotărârii 
sovietice de a stăpâni propriul Raj european în viitor. Dar cel mai radical 
aspect în abordarea lui Hrușciov a fost estimarea sa echilibrată privind ceea 
ce oferea decolonizarea. Fisurarea hegemoniei britanice în Orientul 
Mijlociu, lupta pentru independenţă din coloniile africane, semnele ce 
prevesteau tulburări sociale în America Latină promiteau o cale de ieșire 
din limitarea eurasiatică, o pătrundere a sovieticilor în Lumea exterioară. 
Uniunea Sovietică a compensat lipsurile din economie prin farmecul 
ideologic al „modernităţii sovietice“. În multe state noi, modelul sovietic de 
creștere, putere și eficiență industrială a statului condus de un partid unic, 
precum și fascinația guvernării autoritare și a valorilor egalitare proclamate 
de ideologia marxist-leninistă exercitau o atracţie profundă. Exista, iată, o 
cale reală (încercată și verificată) spre o lume moderna, deloc aservită 
intereselor străine care dictaseră în era colonială (sau semicolonială). 

S-ar putea spune chiar că Hrușciov a urmărit să exploateze fluiditatea noii 
politici globale înainte ca puterea americană sau economiile orientate către 
Occident să capete o influenţă hotărâtoare în lumea postcolonială. La fel ca 
Imperiul German înainte de 1914, Uniunea Sovietică și-a căutat „un loc sub 
soare“ si dreptul de a trasa noua ordine mondială. În 1960, rivalitátile au 
început să se manifeste cu repeziciune. Când Washingtonul a încercat să 
zdrobească revoluţia lui Castro blocând importurile de zahăr din Cuba (o 
tactică verificată), Hrușciov a promis că va cumpăra toată producţia. În 
timpul crizei din Congo, tot Hrușciov a denunţat incapacitatea Naţiunilor 
Unite de a sustine guvernul condus de Lumumba si a descris organizaţia ca 
pe un instrument al Occidentului, instrument ce necesita reforme drastice. 


Londra și Washingtonul au manifestat o mare îngrijorare.? In 1961, un nou 
front s-a deschis în Asia de Sud-Est când Ho Si Min a lansat lupta 
împotriva regimului Diem din sudul Vietnamului. Revoluţia din Yemen din 
1962 și războiul civil care a urmat ar fi putut atrage după ele o mai mare 
dependenţă a lui Nasser de sprijinul sovietic (Nasser a intervenit masiv de 
partea revoluţionarilor) si o subrezire a Arabiei Saudite. Cu mare reticenta, 
americanii au promis ajutor în eventualitatea unui atac asupra statului saudit 
din partea clienţilor yemeniti ai lui Nasser.? Cel mai grav lucru a fost însă 
livrarea de rachete sovietice noilor aliați ai lui Hrușciov din America 
Latină. Criza rachetelor cubaneze din octombrie 1962 a fost rezolvată, până 
la urmă, prin anumite concesii: sovieticii au acceptat retragerea armelor din 
zonă în schimbul unor concesii similare privind rachetele ce urmau să fie 
trimise către americani în Turcia și, foarte probabil, în schimbul promisiunii 
SUA de a nu invada Cuba. Deși sovieticii au ieșit aparent dezavantajati din 
această criză, obiectivul lărgit al rivalitátii sovieto-americane a devenit mult 
mai limpede. Președintele Kennedy a înţeles că se impuneau metode mai 
ferme pentru a bloca expansiunea influenţei sovietice în „Lumea a Treia“ 
din Africa, Asia și America Latină. Acesta era climatul în care prăbușirea 
iminentă a guvernului sud-vietnamez condus de Diem a căpătat o mai mare 
însemnătate la nivel local. 

Pentru următorii 20 de ani, lupta pentru influenţă a superputerilor a dominat 
politica globală. Izbânda nu se mai calcula, ca în anii 1890, în teritorii 
cucerite, ci în termeni de clienti și aliaţi ai imperiilor informale sudati între 
ei prin rezervele de armament și misiunile militare, prin ajutorul pentru 
„dezvoltare“ și creditele comerciale. Cinci aspecte au fost fundamentale în 
ceea ce a devenit o competiţie fluctuantă și imprevizibilă. Un prim aspect a 
fost acela că nici una dintre cele două superputeri nu a îndrăznit să 
proiecteze o ameninţare directă în teritoriul rival, mai ales că spre sfârșitul 
anilor 1960 se aflau la același nivel ca dotare cu arme nucleare. Invazia 
americană din Republica Dominicană, în 1965, și invazia sovietică din 
Cehoslovacia, trei ani mai târziu, nu au atras nici un fel de ripostă. Politica 
de destindere din anii 1970 a recunoscut diferendele permanente din 
Europa: Actul Final de la Helsinki din 1975 s-a dorit a fi un tratat de pace 
european prin care statele europene, inclusiv Uniunea Sovietică, se angajau 
să accepte frontierele existente. Al doilea aspect era legat de o relativă 
discrepantá a puterii economice a celor două state rivale. În pofida 


succeselor militare și industriale, economia sovietică era încă redusă și 
șubredă în comparaţie cu cea americană. Între 1960 și 1975, exporturile 
sovietice în lume nu au depășit 4%.** Contribuţia americană la exporturile 
globale de produse era de 13% în 1976.% Economia liberă de piaţă — al 
cărei pivot erau SUA - își insusea partea leului din comerțul international. 
Un al treilea aspect era instabilitatea persistentă a zonei extinse de 
„frontieră“ în care cele două puteri se luptau să obţină supremaţia. Aceste 
tulburări aveau la bază eforturile de ridicare a unor noi state în fostele 
teritorii coloniale, conflictele anticoloniale din unele părți din Africa, 
precum și transformările economice din anii 1970 („criza petrolului“ din 
1973 si creșterea drastică a prețului combustibililor). Regimurile respective 
și rivalii acestora au declanșat o adevărată cursă pentru armament și ajutor. 
S-a asigurat astfel o solicitare permanentă de sponsorizări din partea 
superputerilor, fapt ce a alimentat efectul de domino al strategilor americani 
și sovietici. S-a creat o sferă din ce în ce mai largă în Lumea exterioară, 
acolo unde aceste puteri au purtat un război prin intermediari. La mijlocul 
anilor 1970, ajutorul militar sovietic și influența politică sovietică 
pătrunseseră adânc în Cornul Africii si în treimea sudică a continentului. Al 
patrulea aspect a fost consecinţa (parţială) a acestei instabilitáti: expunerea 
competitorilor celor două puteri la mari răsturnări de situaţii. Înfrângerea 
umilitoare suferită de americani în Vietnamul de Sud, pe care au încercat 
să-l menţină ca stat noncomunist, a fost cel mai grăitor exemplu. Cel puţin 
la fel de importantă din punct de vedere geostrategic au fost rapiditatea cu 
care guvernul egiptean s-a dezis de alianța cu sovieticii în 1976 și 
expulzarea armatei de consilieri sovietici din Egipt. AI cincilea și ultimul 
aspect — un corolar al tuturor celor prezentate până acum — au fost limitările 
drastice cu care s-au confruntat ambele puteri în legătură cu agitația, 
insubordonarea si incapatanarea statelor clientelare, și asta în pofida puterii 
militare pe care o aveau. În consecință, ambele întâmpinau riscul de a se 
supraangaja în relaţii cu niște aliaţi inconsecventi si de a fi târâte vrând- 
nevrând în confruntări. Cât priveşte China, aceasta a rezistat asimilării de 
către alt sistem imperial, asa cum o făcuse și la finele secolului al XIX-lea. 
Mulţi analiști ai vremii au considerat că acest du-te-vino al 
imperialismului superputerilor va continua la nesfârșit. Teoreticienii 
„regresului“ din Statele Unite au privit lecţia Vietnamului ca pe o dovadă că 
puterea americană se întinsese mai mult decât îi era plapuma. Problemele 


financiare provocate de Războiul din Vietnam și creșterea bruscă a prețului 
la petrol (și din pricina încercărilor statelor arabe de a pune indirect 
presiune pe Israel) au împiedicat dezvoltarea rapidă a economiilor de piaţă 
după 1970. Puternicul dolar nu mai putea fi convertit în aur. Marxistii 
visaseră practic cu ochii deschiși la momentul colapsului capitalist și al unei 
„revoluţii globale“. Au fost schitate proiecte pentru o „nouă ordine 
economică internațională“ care să permită transferul de tehnologie și de 
capital către statele în curs de dezvoltare. Occidentul se temea de o 
schimbare radicală de poziţie a fostelor tari coloniale. Date fiind 
echilibrarea balanței mondiale și pretenţiile statelor în curs de dezvoltare, 
competiția pentru obţinerea unei mai mari influenţe în regiunile disputate se 
anunţa acerbă. Conflictul din Angola, unde se declanșase un război civil 
între facțiunile marxiste și antimarxiste, a demonstrat cât de repede putea un 
„război prin intermediari“ să cuprindă un întreg subcontinent." În Cornul 
Africii, ajutorul masiv acordat de sovietici liderilor marxisti din Ethiopia a 
fost practic contracarat de ajutorul dat de americani Somaliei.* Acţiunea 
directă a fost si mai îngrijorătoare. Invazia sovietică din Afghanistan de la 
sfârșitul lui 1979 a fost privită de Vest ca o declaraţie de război, un „nou“ 
Război Rece, o nouă acţiune a unui „imperiu al răului“ (exprimarea îi 
aparține lui Ronald Reagan) condus de la Moscova. Acţiunile de izolare 
esuaserá, declara secretarul de atat în fata Senatului american în iunie 1983. 
„Ambiţiile și abilităţile sovietice au întrecut granițele geografice pe care 
această doctrină le consideră cuvenite.“* Departe de a aşterne calea unei 
„lumi a naţiunilor“, cursul neașteptat al colonizării a pregătit cadrul unor 
noi forme de imperiu. S-ar fi putut spune, pe bună dreptate, că distrugerile 
colaterale ale imperialismului de la sfârșitul secolului XX - efectele 
destabilizatoare ale intervențiilor sub acoperire, ajutorul financiar acordat 
conducătorilor autoritari, militarizarea politicii, încurajată de traficul pe 
scară largă de arme? — au fost cel puţin la fel de mari ca la sfârșitul 
secolului al XIX-lea. Nesiguranta periculoasă a ,,coexistentei competitive“ 
(și perspectiva paralizantă a unei „distrugeri garantate de ambele părți“ în 
eventualitatea unui atac nuclear) ar fi fost prețul plătit inevitabil de o lume 
bipolară. Lucrurile nu au stat însă așa. 

Răsturnarea de situaţie a fost uluitoare. La jumătatea anilor 1980, 
ambițiile sovieticilor căpătaseră proporţii colosale. Datorită bazei din Golful 
Cam Ranh din Vietnamul de Sud, marina sovietică își putea face simțită 


prezenţa pe toate rutele importante de navigaţie din sud-estul Asiei și din 
Oceanul Indian, „un lac britanic“ până în anii 1950.” Prin intermediul 
noilor portavioane cum a fost cel denumit Leonid Brejnev, Moscova tintea 
acum direct spre capacitatea americanilor de a interveni oriunde în lume. 
Însă aproape peste noapte, adică în mai puţin de cinci ani, această vastă 
structură imperială — susținută prin dominaţia din nord-estul Eurasiei și prin 
rivalii tenace din Asia de Sud, Africa și Orientul Mijlociu — s-a sfărâmat în 
bucăţi. În 1991 imperiul era o ruină. Nu a existat o „epocă de argint“ sau o 
perioadă de declin; prăbușirea a avut atributele unei calamitati. 

Explicaţia stă în presiunile convergente în favoarea unei reforme interne și 
în schemele păguboase folosite de liderii sovietici pentru a ieși din 
menghina care amenința să-i sfărâme. Sistemul sovietic s-a prăbușit în 
primul rând din motive economice. După 1970, dezvoltarea rapidă din 
deceniile anterioare nu a mai putut fi susținută. Responsabilii sovietici nu 
au știut să folosească supraproductia pentru a ridica standardul de viata si 
pentru a finanța aparatul militar. În absenţa sistemului de teroare practicat 
de Stalin, economia n-a mai motivat forţa de munca.” Lipsa unui mecanism 
al preţurilor care să directioneze investiţiile și să decidă asupra inovatiilor 
și-a pus puternic amprenta. Ca și cum situaţia nu ar fi fost si-asa destul de 
grea, economiile de piaţă au început să-și revină. În Grupul celor Sapte 
(nucleul lumii capitaliste alcătuit din Germania, Italia, Franţa, Marea 
Britanie, Canada, Japonia și Statele Unite ale Americii), anii 1980 au fost 
marcați de o înaintare rapidă către formele specifice globalizării comerciale: 
o dependenţă crescândă fata de exporturi și comerţ, activităţi bancare 
extinse dincolo de granițele nationale, flux de capital direcționat către 
investiţiile străine, tranzacţii valutare pe scară largă.” Economia 
corporatistă a Americii a înregistrat o relansare impresionantă în anii 
1980.” Dezvoltarea spectaculoasă a asa-numitelor „ţări nou-industrializate“ 
precum Singapore, Malaysia, Thailanda, Taiwan și mai ales Coreea de Sud 
(numărul zece în lume în producţia de oțel în 1989), majoritatea aflate sub 
protecţia strategică a Statelor Unite, a eliminat teama că acestea vor reintra 
în sfera de influenţă a mișcărilor marxiste de eliberare. În Asia de Sud-Est, 
calea „sud-coreeană“ spre prosperitate industrială a stârnit un mare interes, 
și nu calea „vietnameză“ către o revoluţie a țărănimii. În imperiul sovietic, 
povara cheltuielilor militare a devenit de nesuportat, în timp ce economiile- 


satelit din Blocul comunist est-european erau din ce în ce mai atrase de 
investiţiile și de comerţul occidental. 

„Perestroika“ lui Gorbaciov a fost un ultim efort de reformă imperială 
depus de un lider sovietic.” Principalul scop a fost „occidentalizarea“ 
economiei autohtone a Uniunii Sovietice și a economiei „coloniale“ a 
imperiului lărgit, pentru a le face mai receptive la cererile consumatorilor și 
la inovațiile tehnologice. Logica acestui proces era destul de vizionară. A 
presupus promovarea unor oameni „noi“ și relaxarea controlului aparatului 
de partid asupra economiei. A însemnat disponibilizarea unor resurse 
destinate cândva efortului militar. A însemnat o relaxare a „disciplinei“ 
impuse de Moscova în guvernele-statelit din Europa de Est în vederea unei 
schimbări „moderate“. A însemnat negocierea accesului la investiţiile și la 
noile tehnologii vestice. Si pentru că toate acestea nu ar fi fost cu putinţă 
fără destinderea tensiunilor „noului Război Rece“, a fost nevoie de 
reducerea prezenţei militare sovietice atât în Europa Centrală și de Est, cât 
și în sferele de intervenţie din Asia și Africa, și mai cu seamă în 
Afghanistan. Gorbaciov nu a intenţionat nici o secundă să renunţe la poziţia 
de putere globală a Uniunii Sovietice — a doua în lume. A avut nevoie doar 
de o perioadă de respiro. Politica sa de relaxare a avut scopul de a proteja 
tranziţia delicată a Europei de Est de la sfera de control sovietic la un 
„imperiu informal“ de influență fraternă. Imperiul sovietic urma să se 
modernizeze sub atenția Occidentului într-un climat amical de ,,coexistenta 
cooperantă“. Odată renăscută și relansată, Uniunea Sovietică avea să-și 
reclame locul cuvenit într-o „modernitate paralelă“. 

Gorbaciov avea să înțeleagă, însă, așa cum s-a întâmplat și în cazul altor 
puteri coloniale înaintea lui, că imperialismul informal nu era o alegere 
ușoară. Renunţând la control si expunându-se amenințării metodelor 
coercitive își asuma un mare risc. Consecințele ar fi putut fi fatale în lipsa 
altor metode de a păstra loialitatea vechilor clienti. Stimulentele economice 
pe care Moscova le putea oferi erau neînsemnate în comparaţie cu ce oferea 
Vestul, iar asta se putea observa deja în destinderea controlului sovietic din 
Polonia în anii 1980. Așadar, cu o viteză ameţitoare, reforma est-europeană 
s-a transformat într-o revoltă est-europeană. În noiembrie 1989, Zidul 
Berlinului a fost dărâmat, guvernele pro-sovietice s-au prăbușit, iar 
„imperiul extern“ est-european a dispărut. Acest dezastru a spulberat 
autoritatea și legitimitatea regimului sovietic. Economia de comandă a 


început să se descompună de la sursă. În următorul an (1990) revolta s-a 
răspândit cu repeziciune în întregul „imperiu intern“ al Uniunii Sovietice. 
Republicile sovietice — inclusiv Rusia sub Boris Elțîn — își cereau acum 
libertatea. Încercarea neizbutită a colegilor lui Gorbaciov de a stăvili fluxul 
politic printr-o lovitură de stat militară și decretarea stării de urgenţă a fost 
picătura care a umplut paharul. Tratatul de la Alma-Ata semnat în 
decembrie 1991 a dizolvat Uniunea Sovietică în 15 noi state. Se recunoștea 
în felul acesta sfârșitul Rajului sovietic din regiunea baltică, din 
Transcaucaz și din Asia Centrală. Poate cel mai grăitor gest a fost cel al 
Ucrainei, o anexă vitală a puterii Rusiei imperiale încă din 1650, care a 
votat pentru independenţă totală. Rusia post-sovietică a rămas o putere 
colonială cu un teritoriu imens. Dar, din cauza economiei sale schilodite și 
creșterii influenţei americane în Eurasia interioară, perspectivele sale l-ar fi 
descurajat până și pe Petru cel Mare. 


IMPERIU NELIMITAT? 


Construirea imperiului din era bipolară fusese cealaltă fata a decolonizării. 
Două mari sisteme imperialiste s-au luptat să-și limiteze reciproc 
expansiunea (reală sau imaginară) și să echilibreze vasta zonă de 
instabilitate postcolonială în propriul avantaj. Stabilizarea s-a dovedit a fi de 
fapt un miraj. Sansele ca puterile rivale să ajungă la o împărţire globală de 
comun acord sau să-și impună propriile condiţii erau chiar mai mici decât 
înainte de 1914. În primul rând, clauza de suveranitate înscrisă în Carta 
Naţiunilor Unite a exclus orice fel de control teritorial evident — la fel ca 
ideologia internă a ambelor puteri rivale. În al doilea rând, cu excepția 
Europei, nici una dintre marile puteri nu era dispusă să recunoască 
pierderea permanentă a unei anumite regiuni, mai ales dacă acolo existau 
încă șanse de schimbări politice. Si în această privință ideologia naţională 
era fermă. În al treilea rând, moștenirea lăsată de imperii lumii 
postcoloniale n-a permis un început ușor într-o lume nouă. Disputele 
geopolitice între statele succesoare, conflictele religioase și etnice 
nerezolvate, folosirea puterii de stat pentru a aduna avutii personale, 
vulnerabilitatea statelor fragile în faţa șocurilor economice din afară au fost 
cele mai amare roade ale libertăţii coloniale. Crescuse și riscul tulburărilor 
interne, dar si al intervențiilor externe, solicitate sau nu. În al patrulea rând, 


deși cele două superputeri stabiliseră zonele de influență, erau deopotrivă 
expuse animozitátii celei de-a treia puteri excluse. Fie că fusese curtată sau 
dușmănită, China a rămas jokerul din politica dusă de superputeri. Nici una 
dintre rivale nu putea anticipa in ce fel se va schimba jocul. Iar întoarcerea 
Chinei spre capitalism la sfârșitul anilor 1970 și dezvoltarea extraordinară a 
economiei sale închise până atunci a facilitat apariţia unui nou factor de 
instabilitate în ultima decadă a rivalitátii superputerilor. 

Ce avea să se întâmple când prăbușirea imperiului sovietic va pune capăt 
acestei competiţii? Era limpede că nu va exista nici o retragere americană 
într-o izolare emisferică. Uriașul pas înainte făcut de puterea și de influența 
americană după 1945 nu putea fi sabotat. Războiul Rece fusese epoca de 
aur a expansiunii americane. Proportiile comerțului si ale investiţiilor 
americane, dar și dependenţa SUA de produsele din import (în special 
petrol) au adus din nou în atenție — ca și după cel de-al Doilea Război 
Mondial — importanța unei voci dominante în reglementarea economiei 
mondiale. Revoluţia geostrategică ce a urmat dezvoltării transportului 
aerian, a tehnologiei sateliților și a armelor nucleare venea să afirme cu și 
mai multă tărie că securitatea Americii era o chestiune globală, nu numai 
emisferică. America nu a văzut sfârșitul Războiului Rece ca o șansă de a 
scăpa de povara imperială, ci ca o ocazie epocală de a trasa cursul istoriei 
lumii.” Sosise momentul încheierii ciclului de transformări din economia 
globală început în anii 1970 și 1980. Economiile închise urmau să se 
deschidă; monopolurile de stat aveau să se desființeze; o politică a ușilor 
deschise avea să intre în vigoare; proprietatea privată — în special 
proprietatea deţinută de străini — avea să fie protejată. Formula de pace 
internațională gândită de președintele Woodrow Wilson — si obstructionata 
multă vreme de marxism-leninism, de nazism și de colonialismul european 
de modă veche — putea fi în sfârșit aplicată în întreaga lume. Diferenţele 
politice, cicatricile naţionalismului, rănile conflictelor dintre clasele sociale, 
chiar și ororile rasismului putea fi uitate cu ajutorul liberului schimb în 
economie și al produselor culturale secundare. Economia de piaţă avea să 
atragă după sine necesitatea democratizării. Si, odată eliberate de sub tirania 
economiei centralizate și a opresiunii spirituale generate de războiul 
ideologic, popoarele supuse aveau să aleagă în mod firesc democrația 
liberală. Corolarul vital pentru această sarcină globală a fost geostrategic. 
Nici un stat nu avea voie să zádárniceascá propriile realizări prin folosirea 


forţei. Nici un stat nu avea voie să-și amenințe vecinii și să creeze un 
„imperiu“ regional menit să excludă economia globală și cultura sa liberală. 
Uriașa putere militară construită de Statele Unite până la terminarea 
Războiului Rece trebuia folosită acum pentru înghețarea echilibrului 
mondial de putere în zonele în care acest lucru conta cel mai mult. Pentru 
marele veteran strateg Zbigniew Brzezinski această logică era evidentă. 
Politica americană trebuia să joace un rol administrativ în geopolitica 
Eurasiei.” 

Nu a fost o surpriză faptul că obiectivul nelimitat al ambitiei americane a 
stârnit reacții amestecate. Scăpată de sub obligaţia de a se ploconi, ajunsă în 
punctul în care nu mai avea nevoie de alianțele legate în timpul Războiului 
Rece, bucurându-se de roadele triumfului ideologic, America se simţea 
liberă să-și folosească puterea economică și militară în faţa și în pofida 
oricărei impotriviri. Discuţiile legate de un „imperiu“ american, rezervate în 
trecut stângii, au devenit un loc comun. Un imperiu universal, în care un 
singur stat să-și poată impune legile interne asupra tuturor celorlalte, se 
situa la polul opus al tradiţiei îndelungate a dreptului internaţional ce 
dominase Europa încă din secolul al XVII-lea. Conform acestei tradiţii, se 
punea permanent accentul pe nevoia de respectare a suveranităţii statelor și 
pe necesitatea de a obține acordul tuturor (statelor „civilizate“ era 
exprimarea comună în secolul al XIX-lea) în vederea reglementării legilor 
internaționale.” Nelinistea politicienilor de stânga a fost stârnită de bănuiala 
multor state postcoloniale că libertăţile de care se bucuraseră în condiţii de 
bipolaritate aveau să le fie contestate; mai mult decât atât, nemulțumirile 
legate de crearea unor culturi decolonizate — în care „normalitatea“ Vestului 
nu mai era literă de lege — făceau imposibil demersul „globalizării“ sub 
auspicii americane. 

Aceste temeri s-au accentuat la sfârșitul secolului. Abia atunci au început 
să iasă la iveală premisele lejere ale unei lumi ieșite din Războiul Rece. 
Conflictele și instabilitatea din perioada Războiului Rece au continuat în 
Orientul Mijlociu, în Asia de Est și în Africa Meridională. Istoria era 
departe de a fi fost scrisă în totalitate. Decolonizarea în sensul ei cel mai 
larg nu se terminase. America a continuat să susțină că puterea ei era 
decisivă în realizările și progresul programului ce viza noua ordine 
mondială după 1989. Dezbaterea care a urmat a pus accentul pe următoarea 
întrebare: erau Statele Unite ale Americii un imperiu sau era oare cazul ca 


SUA să preia rolul de putere imperială? Observatorii au remarcat o 
relansare agresivă a două atitudini profund înrădăcinate legate de percepţia 
asupra restului lumii. O primă atitudine era unilateralitatea: refuzul de a 
respecta reguli destinate altora. Explicaţia era credința în originile 
„excepţionale“ ale societății democratice americane, într-o lume condusă de 
despoti sau rămășițele feudale ale nobilimii europene. A doua atitudine era 
universalitatea: ce era bun pentru America era bun pentru toată lumea. 
Instituţiile democratice după model american, versiunea americană a 
economiei de piaţă, o cultură comercială destinată consumului în masă erau 
cei mai buni garanti ai bunăstării si ai stabilităţii. A nu le adopta reprezenta 
un act de ostilitate fata de progres si pace. Unilateralitatea și universalitatea 
erau nedreptáti inofensive într-o societate izolationistá. Dar în cea mai 
puternică ţară a lumii ele au devenit elemente fundamentale ale perspectivei 
imperialiste. Unite întru avantajul diplomaţiei coercitive și intervenţiei 
armate, aceste două atitudini erau calea sigură spre un „imperiu“ în care un 
război perpetuu ar fi subminat democraţia nationala.” 

Ar fi inutil să lansăm o polemică pornind de la întrebarea: ,,Trebuie 
America văzută ca putere imperialista?“ Problema a fost deja dezbătută. 
După 1990, America a devenit practic singurul imperiu din lume. Un stat 
care dispune de mijloacele de a interveni în forță în orice regiune a lumii, 
având avantajul unei puteri militare mult superioare oricărui rival, și cu o 
economie avansată de două ori mai puternicá decât a oricărui rival 
important este, de facto, un imperiu. E prea putin important cá America nu 
a deţinut colonii care să contribuie măcar partial la dominaţia globală, asa 
cum a fost cazul Marii Britanii în perioada domniei reginei Victoria. Anglia 
victoriană a fost categoric diferită de, să zicem, Roma primului secol de 
după Hristos, atât din punctul de vedere al ideologiei publice, cât și al 
obiectivelor economice și al metodelor politice, dar amândouă au clădit 
imperii. Imperiile există pentru a acumula putere la scară extinsă; felul în 
care acestea se metamorfozează reflectă condiţiile predominante și influenţa 
exercitată de modele depășite. Ce este interesant în legătură cu imperiul 
Americii nu are de-a face cu existenţa sa (deja cunoscută), ci cu limitele la 
care (ca si trecutele imperii) ar putea ajunge (sau nu). 

Elementele care alimentează puterea sa pot fi repede enumerate. În 2003, 
Statele Unite deţineau peste 700 de baze (și 234 de terenuri militare de golf) 
în 130 de tari, nemaipunand la socoteală un număr de mecanisme 


„temporare“. Peste 250 000 de cadre militare au servit în uriașele 
comandamente (,,Pacom“, „Southcom“, „Centcom“ etc.) care au împărțit 
lumea. Statele Unite deţin controlul apelor datorită celor 54 de submarine 
de atac nuclear, 12 portavioane, 12 heliporturi mobile și o uriașă flotă 
auxiliară. Superioritatea americană este incontestabilă și în domeniul 
războiului modern spaţial, aerian și terestru. Din punct de vedere economic, 
nivelul avutiei americane este uluitor. În 1999, Statele Unite au contribuit 
cu aproape o treime la valoarea totală a produsului global brut;'% produsul 
naţional brut al Americii este de cinci ori mai mare decât al Chinei. În 
calitatea sa dublă de cumpărător și de vânzător la scară largă, cu vocea cea 
mai puternică în organizaţiile care reglementează comerţul și finanțele 
lumii, gazdă a numeroase corporaţii din toată lumea, Statele Unite pot 
exercita o uriașă putere „necoercitivă“. Succesul economic, prestigiul și 
farmecul democraţiei de tip american au contribuit la crearea unor noi 
capete de pod influente, în întreaga lume. Punga fără fund care 
recompensează cooperarea și prietenia, reţelele sociale create de legăturile 
educaționale, dar și cei mai bogaţi emigranţi care trăiesc în America pun la 
îndemână mijloacele de extindere a acestor rețele. Imperiul american, ca și 
Imperiul Britanic înaintea lui, nu este apanajul guvernelor si al 
politicienilor. Mare parte din energia ce alimentează expansiunea americană 
este neoficială și cât se poate de privată. 

S-ar putea aduce contraargumentul potrivit căruia aceste active 
„imperialiste“ ar fi fost supraevaluate și ca atare se vor micşora treptat sau 
se vor risipi. Puterea militară americană, sugerează un observator sagace, 
poate domina cu ușurință spaţiile comune ale globului. Dar este 
necorespunzător adaptată pentru războaiele neconvenţionale din teritoriile 
dens populate, din marile complexe urbane sau din regiunile care nu permit 
utilizarea armelor de foc moderne. În regiunile în speță, ce contează mai 
mult este dimensiunea impresionantă a populaţiei și disponibilitatea 
acesteia de a suporta pierderi uriase.'°' Nu poate nimeni garanta că întărirea 
relaţiilor cu regimuri mai abordabile sau adoptarea măsurilor coercitive s-ar 
dovedi mai eficiente decât în Vietnam. Un eșec militar ar atrage după sine 
scăderea prestigiului și a moralului și ar încuraja viitoare acte de rebeliune. 
Puterea economică americană ar suferi un proces de deteriorare pe măsură 
ce estul și sudul Asiei devin cele mai productive regiuni. Valoarea dolarului 
depinde deja de fluxul de venituri dinspre Japonia și China și ar fi și mai 


afectată dacă aceste venituri și-ar schimba direcţia. Având în vedere 
răspândirea companiilor americane de afaceri la nivel mondial, avantajul 
competitiv de care acestea s-au bucurat la un moment dat trebuie împărțit 
acum cu alte economii avansate.!% Există voci care susțin cá, în pofida 
răspunderii pe care o poartă, America nu mai poate rezista mult (și fără 
costuri enorme) avalanșei de legi, regulamente, cutume și convenţii care 
guvernează afacerile globale si care tin de un consens general. De 
asemenea, o abordare mai tolerantá in cultura populará americaná nu 
trebuie privită ca de la sine înţeleasă. Rezistenţa culturală, exprimată cel 
mai puternic de fundamentalismul islamic, s-ar putea generaliza mai repede, 
pe măsură ce elitele protectoare ale culturilor indigene ajung să-și piardă 
din influenţă. Si, cum obrazul subţire cu cheltuială se tine, iar avantajele 
sunt din ce în ce mai neglijabile, contribuabilul american va ajunge să 
deteste povara imperiului și va renunţa la efortul de a menţine America în 
poziţia sa de singură putere dominantă. Ciclul transformărilor se va relua. 

În teorie, toate acestea vin să corecteze dezechilibrul unei lumi unipolare. 
Si e posibil ca acest lucru chiar să se întâmple. E greu de prevăzut. Puterea 
militară americană nu deţine toate mijloacele pentru a câștiga războaie în 
„regiunile disputate“, în care metodele de luptă sunt rudimentare, iar 
numărul victimelor este uriaș. E posibil totuși să-și găsească aliați dispuși 
(contra unor sume) să suporte costurile unor „războaie murdare“. Industria 
americană ar putea deveni neperformanta, iar balanţa comerțului american — 
și mai nefavorabilă. Dar rolul Americii de pivot monetar în economia 
globală și legătura complexă dintre valoarea dolarului și puterea militară 
americană ar putea atrage o „dobândă“ uriașă pe care toti ceilalți o vor plăti 
mult timp de-acum încolo, până când o altă putere va lua locul Americii. Si- 
apoi, nu se poate spune cu siguranţă că rezistenţa culturală — cu foarte mici 
excepţii locale — ar putea impune limite efective răspândirii culturii anglo- 
americane, dat fiind arsenalul acesteia de producţii media, programe 
educaţionale și activitatea de cercetare. Dimpotrivă, la începutul secolului 
XXI, majoritatea semnalelor arată contrariul. Pe de altă parte, deși 
colaborarea elitelor politice din diverse parti ale lumii nu va fi mereu 
constantă, rezistenţa în faţa influenţei americane va fi un demers din ce în 
ce mai anevoios. Granițele statelor, în special ale celor mai fragile, vor fi 
din ce în ce mai ușor de pătruns, iar pârghiile întreprinderilor transnationale 
dintre aceste graniţe se vor dezvolta și mai mult (fie că e vorba de companii 


comerciale sau de organizații — nonguvernamentale). Cartea 
„naţionalismului“ va fi din ce în ce mai greu de jucat împotriva autorităţii 
externe. Alte forme de rezistență vor viza deopotrivă statele clientelare ale 
Americii și pe aliaţii acesteia, dar și America însăși. Astfel, în lipsa unui alt 
mare „sponsor“ care să promită sprijin international, costurile unei 
rezistențe mai mult decât locale vor fi foarte greu de suportat. Apoi, deși 
apar în permanenţă estimări privind apariţia unor noi rivali (China fiind, ca 
de obicei, suspectul de serviciu), este cel puţin la fel de probabil că 
tensiunile interne provocate de transformările sociopolitice să ducă la 
abandonarea eforturilor de a atinge statutul de superputere. În sfârșit, 
șansele unei revolte interne împotriva poverii imperiale a Americii vor 
depinde serios de costurile impuse. Costuri greu de prevăzut, tocmai din 
cauza motivelor enumerate mai sus. 

Dar asta nu înseamnă că nu există limite în ceea ce privește puterea 
Americii. Totuși, raportat la orice criteriu, această putere transcende limitele 
imperiului așa cum le-am înţeles încă de la începutul secolului al XV-lea. 
Scriitorii care au asemănat statutul „hegemonic“ al Americii cu cel al 
Angliei victoriene au dovedit o gravă ignoranță privind istoria ambelor tari. 
Dar, fie că această putere va asigura mai multă securitate în lume, fie că va 
agrava conflictele prin intervenţii gestionate defectuos, asta e o cu totul altă 
problemă. Nici o predictie nu este garantată. Ca și generațiile dinaintea 
noastră, înfruntăm viitorul cu aceeași nesiguranță legată de planurile 
noastre. Dacă ritmul frenetic al integrării economice, pe care o numim 
„globalizare“, ar încetini brusc sau ar regresa, paragraful anterior și-ar 
pierde mare parte din greutate. lar perspectiva noastră despre trecut, dar și 
despre viitor, s-ar schimba încă o dată. 


9. UMBRA LUI l'AMERLAN 


_ — i umm — — 
ARIEI E | (tRARAMRA SY) 


| 
| 
| 


9. Piaţa Tiananmen: imperiul merge înainte 


La începutul acestui volum am precizat faptul că lumea, așa cum este ea azi, 
nu poate fi definită doar ca produs al economiei globale și al efectelor 
politice și culturale derivate din această economie. Dincolo de diferenţele 
de avutie si de putere, de divergentele instituţiilor si ale valorilor, de 
deosebirile privind apartenenţa culturală și religioasă încă atât de vizibile și 
în lumea din secolul XXI, se află o istorie mult mai complexă a edificării de 
imperii, de state și de culturi. O istorie greu de identificat, care a rămas 
profund controversată și a fost uneori prezentată ca o epopee brutală a 
imperialismului acaparator, o invazie a Occidentului în Orientul neajutorat. 
La polul opus se află un punct de vedere cel puţin la fel de descurajant: 
istoria lumii este lungul marș spre modernitate condus de Occident și 
orchestrat de acesta. Dat fiind că nici una dintre aceste versiuni nu este pe 
de-a-ntregul imbratisata, intervine varianta determinismului geografic, mult 
mai comodă. Dar, chiar dacă diversitatea de plante și de animale domestice 
ar putea explica de ce Eurasia a cucerit „Lumea exterioară“ și nu invers,! 
misterul problemei tratate în acest volum rămâne în continuare nedeslușit: 
echilibrul precar de putere si avutie din Eurasia din ultima jumătate de 
mileniu. 

Cartea aceasta vine să demonstreze că, în pofida patimilor stârnite, 
istoriile fondate pe scenariile rivale referitoare la „exploatare“ și 
„modernizare“ au o valoare limitată ca ghiduri ale trecutului eurasiatic. Si 
asta nu pentru că nu ar exista dovezi din belșug pentru ambele fenomene. Ci 
pentru că nici una dintre aceste direcţii nu a avut deplină libertate de 
mișcare. Ambele s-au poticnit în încrengătura de orientări politice și 
culturale ale statelor si ale regiunilor în care și-au făcut simțită influența. 
Ambele au fost obligate la compromisuri pentru a-și atrage aliaţi și agenţi 
locali fără de care n-ar fi putut funcţiona. Ambele au depins de condiţiile 
fluctuante care au favorizat sau au împiedicat ambițiile imperialiste, 
expansiunea comercială și afirmarea culturală în diverse parti ale lumii. 
Ambele au fost „proiecte“ ce ar fi putut fi subminate, preluate sau paralizate 
de forme sofisticate de rezistență și de adaptare. Nu se poate vorbi despre o 
cronologie clară a ascensiunii și prăbușirii imperiilor, nici despre un curs 
geografic coerent al cuceririi Eurasiei de către puterile europene. După cum 
nici „imperiul“ Occidentului nu și-a găsit sfârșitul pe un rug al vanitátilor 
coloniale pe care le numim decolonizare. 


Pe scurt, e nevoie de o perspectivă mult mai realistă asupra acestui trecut 
controversat pentru a putea înțelege prezentul — un prezent pe care trebuie 
să-l vedem ca trecător, o „perioadă“ istorică, condamnată, ca toate celelalte, 
la transformări și dezintegrare. În primele părţii ale cărţii s-a pus mult 
accent pe calea sinuoasă prin care a apărut lumea contemporană. Relatările 
prezentate la început au foarte puţin de-a face cu hărţile istorice pe care 
ideologii (oricărui curent vor fi aparținut) și-au pus amprenta. Am dorit, în 
orice caz, să sugerăm cá un număr de teme márete fac obiectul poveștii — 
încercând să redăm măcar o privire asupra destinului Eurasiei și al lumii. lar 
aceste teme vor fi prezentate mai jos. 


ISTORII IMPERIALE 


Am fi tentaţi, nu-i așa, să spunem că istoria lumii este o istorie imperialistă, 
o istorie a imperiilor. Ar fi mult mai comod să concluzionăm, din tot ce s-a 
scris pe teme istorice, că imperiile sunt anormale: intruziuni nedorite într-o 
lume nonimperialà. Ascensiunea imperiilor este pusă pe seama unor 
împrejurări excepţionale sau a energiei maniacale demonstrate de o 
personalitate unică. Prăbușirea lor este previzibilă, întrucât împrejurările 
excepționale care au permis ascensiunea imperiilor au viata limitată. O 
teorie atrăgătoare, dar fără o bază solidă. O incursiune rapidă în trecut 
sugerează contrariul, adică faptul că, de cele mai multe ori, poziţia implicită 
a fost, din punct de vedere politic, puterea imperialistă. Imperiile au fost 
sisteme de influență sau de comandă în care graniţele etnice, culturale sau 
ecologice s-au suprapus sau au fost ignorate. Prezenţa lor universală s-a 
explicat prin aceea că, la scară regională, dar și globală, dotările necesare 
construirii unor state puternice au fost inegal distribuite. Nu ne referim 
numai la terenurile cultivabile sau la fluviile navigabile, ci și la solidaritatea 
socială și culturală și la ușurința cu care resursele umane si materiale ar fi 
putut fi mobilizate de stat. Tocmai acest tip de „modernitate“ a permis 
ridicarea imensului imperiu chinez până în anul 200 î.Hr. În absenţa unor 
condiţii geografice vitrege sau a unei unităţi excepționale, rezistenţa 
împotriva atracției culturale sau a forței fizice a unui stat imperialist era 
dificilă. Chiar și acele state care au scăpat de subjugare au fost nevoite să 
facă slalom printre puterile imperiale, pentru a nu fi zdrobite de puterea lor. 


Imperiile au fost deopotrivă obișnuite și diferite. Astăzi, majoritatea 
imperiilor istorice ni s-ar părea modeste, cu un număr mic de locuitori și cu 
influenţă limitată. Chiar și în cazul în care ne-am limita la imperiile despre 
care s-a făcut vorbire în acest volum, am descoperi variaţii semnificative. 
Ceea ce numim imperii „clasice“ au fost în realitate vaste birocratii agrare. 
Trăsătura lor fundamentală a fost controlul asupra terenurilor și a 
surplusului de produse. Un organism oficial centralizat, organizat și recrutat 
pentru a exercita puterea în numele împăratului și a ţine sub control 
interesele locale și aristocrația avută, pentru a colecta taxele si a aplica 
hotărârile legale imperiale. Prestigiul împăratului era o resursă vitală 
supravegheată îndeaproape de izolare, de ritual. După căderea Imperiului 
Roman de Apus, China a oferit cel mai bun model despre cum trebuie să 
funcţioneze un imperiu dezvoltat. În alte părţi, condiţiile au fost adesea mai 
putin favorabile: religia, ecosistemul, sistemul geopolitic au făcut 
imposibilă guvernarea imperială după modelul Chinei. În Eurasia de Mijloc, 
conducătorii au preferat soldaţii sclavi, mamelucii, recrutaţi de la marginile 
imperiului. Ca străini aflaţi la bunul plac al emirului sau convertiți la islam, 
mamelucii nu aveau pe nimeni în zonă, nici familie, nici clan care să le 
afecteze cumva loialitatea. Ei au contrabalansat solidaritatea elitelor urbane, 
tribale și rurale. Aceste două tipuri de imperii au fost extrem de diferite de 
imperiile pe care europenii au început să le ridice peste ocean la sfârșitul 
secolului al XV-lea. 

Desigur, aceste imperii „coloniale“ au avut multiple reprezentări. De 
obicei erau fondate nu prin acţiunea guvernului, ci prin acţiunea 
aventurierilor liberi care primeau o licenţă sau o cartă din partea guvernului 
din ţara de baștină. Unii au depins de munca silnică a supușilor pe care i-au 
cucerit; alţii, de munca sclavilor aduși din Africa. Unii au încercat să 
reproducă (sau chiar să îmbunătăţească) tipul de societate pe care îl lăsaseră 
în urmă în Europa. Acestea au fost adevăratele societăți fondate de 
coloniști, din care atât sclavii, cât și populaţia indigenă au fost excluși. 
Inutil să mai adăugăm că aceste forme coloniale au avut un succes modest 
în Asia. Timp de aproape 200 de ani, invazia Europei în Asia s-a limitat la 
baze și la depozite, capete de pod și avanposturi cu ieșire la mare sau la 
ocean, nu spre interiorul teritoriului: Bombay, Goa, Pondicherry, Madras, 
Calcutta, Batavia sau Macao. Acestea au fost parte din niște imperii 
maritime mercantile care mărgineau ţărmul asiatic. Puterea lor se făcea 


simțită — dacă se făcea simțită — în zonele pustii de pe mare. Din momentul 
în care europenii au început să anexeze dominioanele teritoriale la sfârșitul 
secolului al XVIII-lea (în principal în Asia de Sud), aceștia au preferat să 
calce pe urmele conducătorilor asiatici și nu să traseze o nouă ordine 
conform modelului „european“. Sistemul fiscal mogul al strângerii 
șurubului a fost cel care i-a oferit Companiei Britanice a Indiilor de Est 
posibilitatea de a construi un Raj subcontinental în numai un secol, după 
bătălia de la Plassey (1757). 

Ar fi totuși o greșeală dacă am face o diferenţiere prea mare între 
metodele „europene“ și cele „asiatice“. Într-un veac ce a părut fără sfârșit 
(1815-1914) peisajul s-a modificat vizibil datorită puterii industriale. 
Tehnicile industriale le-au permis europenilor să extindă procesul de 
colonizare mai mult decât ar fi fost posibil. Au pătruns pe pieţe noi si au 
zdrobit competiţia. Şi-au dezvoltat capacitatea de a strânge informații și de 
a le folosi în mod eficient. Au fost capabili să-și proiecteze puterea fizică pe 
distanţe mari și la costuri foarte mici. În epoca energiei bazate pe puterea 
aburului și mai apoi în perioada de dezvoltare a căilor feroviare, distanţele 
strategice au căpătat noi sensuri. În condiţiile în care armatele europene 
puteau avansa spre Nanjing (așa cum au făcut britanici în Primul Război al 
Opiului din 1839-1942), nici o regiune din Asia nu a mai fost sigură. O 
consecință a fost apariția mai multor „mici Indii“: colonii răspândite în toată 
Asia și apoi, după 1880, în Africa. O altă consecinţă a fost crearea unui al 
treilea tip de imperiu, „dominaţia invizibila“*: acumularea sistematică de 
autoritate asupra regiunilor și a statelor ale căror lideri au beneficiat de o 
suveranitate pur teoretică. Exercitarea unei autorităţi în plus ar fi fost 
redundantă sau inutilă acolo unde bancherii, diplomaţii, comercianții și 
misionarii europeni se bucurau de un statut privilegiat, administrau o parte 
importantă a comerțului pe mare, controlau investiţiile străine și puteau 
oricând amenința cu o blocadă sau cu un atac dacă interesele lor erau 
amenințate. „Imperiul informal“ a fost imperialismul în cea mai pură forma, 
dacă e să judecăm după costuri și beneficii. 

Teoretic, toate formele de imperiu au cunoscut, inevitabil, presiuni și 
opreliști, perioade de criză și, în ultimă instanţă, prăbușirea. A fost un 
truism istoric faptul că nici un imperiu nu a fost permanent. Acolo unde un 
imperiu a depins de colaborarea și de devotamentul elitelor locale, o 
rebeliune sau o mișcare de rezistenţă iscată într-un moment nepotrivit i-ar fi 


putut afecta ireversibil prestigiul și autoritatea. Nevoia de a-i liniști pe 
aliaţii recalcitranti a dus la o eroziune lentă, dar fatală a mijloacelor de 
control. În cazul în care exercitarea autorităţii imperiale impunea aprobarea 
opiniei publice în patria imperială sau dacă se punea problema unor noi 
poveri asupra cetăţenilor si a avutiei acestora, o revoltă centrală, nu una la 
periferie, ar fi dus la prăbușirea imperiului. Noile ideologii (sau religii) ar fi 
putut distruge credibilitatea morală și politică ce conferea legitimitate 
imperiilor ca etapă a ordinii naturale a evenimentelor. Un pericol la fel de 
amenintator își făcea simțită prezenţa: povara responsabilitátilor a ajuns 
prea greu de suportat, dar abandonarea acestora provoca o pierdere mult 
prea mare. Greutatea puterii imperiale a slăbit rezistenţa fizică și a atras ca 
atare rivali. Imperiile au fost, de asemenea, expuse riscurilor economice și 
transformărilor ecosistemului. Resursele și tehnologiile pe baza cărora s-au 
ridicat imperiile începuseră să secătuiască sau să devină depășite. Avutia 
materială și priceperea tehnică s-ar fi epuizat peste noapte sau ar fi putut 
migra spre regiuni mult mai favorizate. Si, mult mai grav, imperiile puteau 
fi atrase în războaie sângeroase, în care urmărirea unor scopuri limitate ar fi 
declanșat vrând-nevrând tulburări la nivel global. Chiar și fără un asemenea 
scenariu apocaliptic, toate sistemele imperiale trăiau sub o ameninţare 
insidioasă. Conducerea acestora ar fi ajuns inevitabil în mâinile elitelor bine 
conectate care s-ar fi insinuat la nivelul puterii. Încet-încet acestea ar fi 
transformat structura imperială într-un domeniu semiprivat, proiectat pentru 
a le promova propriile interese. Acestea ar fi recrutat mai departe sprijinul 
factiunilor si al grupărilor pentru formarea unei coaliții lărgite, în vederea 
apărării unui statu-quo de pe urma căruia ei ar fi fost primii care ar fi avut 
de câștigat. Această reticenta la schimbare a fost o greșeală fatală, dat fiind 
că imperiul a depins mereu de adaptarea permanentă la presiunile interne, 
coloniale si externe, si de exploatarea promptă a inovatiilor din activitatea 
culturală sau economică.’ 

Spre sfârșitul secolului al XIX-lea, părea că aceste multiple surse de 
decădere și de prăbușire ar modela lumea. Concluzia a fost evidentă pentru 
multi observatori occidentali. Imperiile indigene care au supravieţuit în 
Asia și Africa, mici sau mari, nu au avut totuși viaţă lungă. Perioada în care 
au coexistat cu mare dificultate cu imperiile europene se apropia de sfârșit. 
Stagnarea economică și culturală și corupția sistemică reușiseră să distrugă 
voința politică. Le lipseau totodată mijloacele de a-și apăra graniţele. 


Minoritățile etnice s-au răsculat. Dezastrul economic a adâncit conflictele 
sociale. Letargia culturală a creat o foame de noi idei, dar a provocat și 
reacţii agresive, xenofobe sau fanatice. Haosul și ruina pândeau după colt: 
se anunţa sfârșitul „naţiunilor în declin“, prohodul defunctelor imperii. 
Comparativ, cel puţin așa părea, puterile colonizatoare ale Europei și rudele 
nord-americane ale acestora descoperiseră secretul progresului perpetuu și 
al imperiului nemuritor — aroganță asupra căreia avertizase Kipling.“ Ele 
reușiseră să spargă ciclul declinului imperial. Industrializarea, combustibilul 
anorganic (cărbunele), o bază extinsă de resurse materiale și aprovizionarea 
cu produse de la distanţe de mii de kilometri au făcut ca vechile limitări 
legate de mediul înconjurător să devină irelevante. Comerţul și cultura lor 
aveau să atragă noi supuși, sau cel puţin elitele, a căror loialitate (sau 
colaborare) ar fi menţinut costurile imperiului scăzute. Situaţia „de acasă“ 
se imbunatatise si ea. Imperiile „economice“ și dependenţa tot mai mare de 
pieţele îndepărtate au creat condiţii favorabile pentru promovarea unei 
ideologii „imperialiste“. Autoritatea crescândă a „statului național“ asupra 
societăţii autohtone contribuia totodată la întărirea ideii de comunitate 
„naţională“ dispusă să susțină imperiul dincolo de granite. Poate cea mai 
puternică garanţie împotriva privatizării corupte a puterii politice și 
împotriva rezistenţei rigide la schimbare a fost adoptarea unei politici 
„liberale“, a unei concurente mai mult sau mai puţin libere în viaţa 
economică și politică. Această mentalitate progresistă își avea rădăcinile în 
noțiunea de „rasă“ — un amalgam incoerent de caracteristici fizice, sociale și 
culturale. Acesta era motivul pentru care europenii — sau măcar o parte 
dintre ei — descoperiseră secretul evoluţiei sociale. Răsplata era, credeau ei, 
o dominație permanentă asupra restului lumii. 

Cel mai plauzibil efect — sau cel puţin asa a părut — a fost o nouă ordine 
globală în care puterea era concentrată în mâinile câtorva „state mondiale“. 
Restul statelor și al imperiilor din lumea nonoccidentală aveau să fie 
divizate ori transformate în  semiprotectorate atent monitorizate. 
„Reformatorii“ și „progresiștii“ locali aveau să primească sprijin pentru a 
înfrânge rezistența popoarelor înapoiate din care făceau parte. Preţul plătit 
avea să fie acceptarea dominaţiei europene: o ușă deschisă comerțului și 
culturii, dar și noilor prevederi legale pentru protejarea străinilor și a 
proprietăţii acestora. Era de așteptat ca această epocă sub tutelă să se 


prelungească multă vreme, poate la infinit, și să se confrunte cu multe 
perioade de criză și de revenire. Numai că lucrurile nu au stat așa. 

Unul dintre motive a fost de natură geopolitică. Premisa esenţială a 
înaintării Europei în Asia fusese pacea de pe continent, capacitatea de a 
evita un război general. Oricât ar fi fost de încrâncenate, rivalitatile 
imperiale din a doua jumătatea a secolului al XIX-lea au fost ţinute sub 
control cu mare iscusintá: un război al declaraţiilor belicoase a înlocuit un 
conflict propriu-zis. În 1914 însă, această coexistentá competitivă s-a 
destrămat pentru totdeauna: eforturile postbelice de a o relansa au fost 
zadarnice. Ordinea europeană centrată în Europa a fost abandonată aproape 
înainte să fie instituită. Regiuni-cheie din Eurasia au ţinut Occidentul la 
distanță în perioade critice. Însă geopolitica a fost doar o parte a poveștii. 


TIPARUL PERSEVERENTEI 


Majoritatea tratatelor de istorie pe tema „imperiilor“ după jumătatea 
secolului al XVIII-lea pornesc de la aceeași premisă: singurele imperii care 
contează sunt imperiile coloniale ale Europei — până în momentul în care 
Japonia împrumută modelul colonial la începutul secolului XX. Drama 
luptei africane a generat o imagine distorsionată a imperialismului agresiv 
imposibil de oprit. Dar, dacă ne uităm mai atent la Asia, avem o altă 
impresie. În ciuda intereselor de la tármuri si a opririi înaintării spre interior 
de la sfârșitul secolului, cu excepţia ocupaţiei din India, dominaţia 
europeană în Asia a fost foarte fragmentată. S-ar putea argumenta că 
adevărata situaţie în Asia în îndelungatul secol al XIX-lea tine de rezistența 
Asiei, nu de înfrângerea acesteia. Cel mai grăitor exemplu a fost China. În 
ciuda ravagiilor produse de conflictele dinastice, de Războiul Civil și de 
revoluţie, China și-a păstrat o uimitoare unitate până in 1914. China a 
supraviețuit atât sfârșitului monarhiei din 1911, cât si celor 40 de ani de 
frământări, de ocupaţie si război ce au urmat imediat. Cu atât mai 
surprinzátoare a fost capacitatea Chinei de a-si pástra imensul imperiu 
interior asiatic: Manciuria, Mongolia, Xinjiang si Tibet. În ciuda crizelor 
din anii 1930 și 1940, toate teritoriile au fost păstrate (cu excepția 
Mongoliei Exterioare). China și-a păstrat până în momentul de fata aceleași 
frontiere pe care le avea în vremea Imperiului Qing, până la invazia 
europeană din anii 1830. Consecventa Japoniei în fata provocării europene 


a fost chiar și mai surprinzătoare. Monarhia japoneză a fost reinventată 
pentru a asigura liantul ideologic al noii ordini politice. A rezultat un stat 
suficient de puternic pentru a face fata deschiderii către Vest si pentru a se 
lansa pe propriul traseu imperialist. 

Un tipar similar poate fi observat în anumite zone din Eurasia de Mijloc. 
Chiar și expuse puterii comerciale și fizice a Europei, principalele state 
musulmane din Asia de Vest nu au cedat colonialismului. Deși lăsat fără 
provinciile europene înainte de 1913 și obligat, după 1918, să cedeze 
dominioanele arabe, Imperiul Otoman a păstrat Anatolia, nucleul care a 
scăpat împărţirii mediatorilor si a devenit noul stat „turc“. Imperiul Iranian 
a pierdut treptat din teritoriu sub conducerea safavizilor și a dinastiei Qajar. 
Dar teritoriul aflat acum în posesia Republicii Islamice cuprinde mare parte 
din Iranul „istoric“, inclusiv marile orașe Tabriz, Isfahan, Teheran și 
Mashhad. Chiar și Egiptul si India — acele parti din Eurasia ale căror 
structuri politice au fost grav afectate de intervenția Europei — și-au păstrat 
sau și-au recreat o identitate distinctă care transcende limitele culturii 
colonizatoare. 

Cum de a fost posibil? Asa cum am observat în primele capitole ale cărţii, 
o parte din răspuns ar fi că europenilor le-au lipsit de multe ori resursele și 
motivaţia de a desăvârși imperiul global. Diplomaţia imperialistă nu a putut 
duce până la capăt încercările de împărţire a Chinei, a Iranului sau a 
Imperiului Otoman înainte de 1914. După 1918, disensiunile dintre puterile 
europene și sarcinile acestora au devenit și mai greu de gestionat. Dar 
aceasta este doar o parte a unei ecuaţii foarte complexe. La fel de 
importante au fost si tradiţiile nealterate de autonomia politică și culturală 
din marile state asiatice, care erau înconjurate de străini precum un zid 
invizibil. Aceste tradiţii au fost consolidate și aprofundate de dorinţa de 
făurire a unor noi state în Eurasia modernă timpurie, iar efectele au fost 
resimtite pe tot cuprinsul Lumii Vechi, nu numai în Europa. Procesul de 
modernizare din timpul dinastiei Ming, pacea din perioada Shogunatului 
Tokugawa, compromisurile făcute de safavizi și tranziţia Imperiului 
Otoman de la un stat războinic la un imperiu cu dimensiuni asiatice, 
africane și europene, toate acestea au fost reușite la fel de impresionante ca 
noul model monarhist apărut în Europa. Astfel au luat naștere noi forme de 
guvernământ care s-au dovedit extrem de longevive chiar și în condiţii 
vitrege. Schimbările dinastice din China (de la Ming la Qing) și perioada 


zbuciumată prin care a trecut Iranul în secolul al XVIII-lea au dus la 
dezrădăcinarea sistemelor politice fragile — nu în ultimul rând în Iran, cu 
diviziunile sale lingvistice și marile confederaţii tribale. 

Aceste procese de reconstrucție din epoca modemă timpurie au avut o 
însemnătate de durată. Au contribuit la conservarea practicii politicii de stat 
până când Europa a început să exercite o presiune mai mare. Statele cu care 
avea de-a face Europa erau vechile regimuri care aveau nevoie de o 
renaștere, si nu acele state fracturate ce se destrámaserá în bucăţi. Cei care 
le-au servit erau deseori conștienți de slăbiciunea lor și de necesitatea unei 
„reforme“. Dar asta însemna grefarea de noi metode politice pe organismul 
original, nicidecum impunerea unei clone alohtone care n-ar fi atras 
loialitatea nimănui. O asemenea distincţie era esenţială. Republica Turcă a 
lui Kemal a fost ridicată pe fundaţia reformei otomane, nu din senin. 
Versiunea sa istorică „oficială“ nu a înfățișat o Turcie subordonată Europei, 
ci semnificaţia istorică globală a poporului turc.” Nașul politic al Turciei 
(renegat în mod tacit) a fost sultanul Abdul Hamid al II-lea, 1876-1909, sub 
domnia căruia controlul societăţii de către stat a fost puternic încurajat.’ 
Sahul Reza Pahlavi (1921-1941) a invocat vechea tradiție monarhista a 
Iranului pentru a-și afirma autoritatea asupra regiunilor și a triburilor rebele 
și pentru a consolida autoritatea statului. Carta de Jurământ a împăratului a 
fost garantul unei guvernări centralizate în Japonia din epoca Meiji, cartă ce 
a respins bazele ideologice ale opoziţiei. Chiar si în China, țară in care 
sfârșitul dinastiei Qing a marcat o rupere totală de trecut, noul naționalism a 
revendicat patrimoniul Asiei interioare lăsat moștenire de dinastia Qing și a 
readus la viata vechiul sistem al supravegherii gospodăriilor pentru 
recâștigarea controlului după tulburările sociale din anii 1920. 

Perseverenta s-a manifestat si în cultură, nu numai în politică. Rolul 
religiei, al limbii si al literaturii în modelarea identităţii nationale din ţările 
europene este universal cunoscut. Au existat mai multe motive care au dus 
la dezvoltarea mult mai intensă a ideii de stat naţional în Europa, 
comparativ cu alte parti ale Eurasiei, înainte de 1914, printre care și efectele 
revoluțiilor și ale războaielor care au răscolit continentul între 1789 și 1815. 
Pe cuprinsul întregii Eurasii (inclusiv în Europa de Est) legătura dintre 
cultură și stat a urmat alt model decât cel existent în Europa Apuseană. 
Devotamentul absolut fata de un stat teritorial și conducătorul său venea în 
contradicție cu noţiunile de comunităţi islamice de credincioși — umma — și 


autoritatea autonomă a celor care interpretau Coranul si Saria. În vastul 
imperiu subcontinental al Chinei, la periferia căreia existau state vasale mai 
mici și mai slabe, mentalitatea unui centru de comandă ce a conturat 
naționalismul european în jurul conflictelor dinastice și al întemeierii de 
state lipsea cu desăvârșire. În Japonia, două secole de autoizolare au stârnit 
puternice resentimente față de străini. Cu toate acestea, japonezii nu au 
simţit nevoia de a-și afirma identitatea printr-un stat centralizat puternic. Pe 
de altă parte, în ciuda faptului că obsesia europeană pentru state naţionale 
ca reflectare a uniunii culturale și politice nu a însemnat mare lucru în afara 
continentului european, efortul de a uni societatea cu ajutorul unor valori și 
practici comune (începând cu alimentaţia și vestimentația și terminând cu 
istoria și cosmologia) a fost privit cu mare seriozitate. Peste tot în Eurasia, 
nu numai în Europa, tradiția educaţiei a fost menţinută și transmisă mai 
departe cu ajutorul profesorilor și al textelor. În jurul acestora erau elitele 
educate care se bucurau de prestigiu social și exercitau o anumită autoritate 
intelectuală. În Iran și în China, această clasă socială a fost identificată cu 
ideea de stat. Încă de pe vremea safavizilor, păstrătorii culturii — ulama — au 
afirmat cá prima datorie a statului iranian era să apere islamul siit împotriva 
oricărui atac. Statutul minoritar al comunităţii siite din lumea islamică a 
impus nevoia imediată a unei asemenea mișcări. În China, nobilimea 
erudită forma organismul administrativ și elita culturală a sistemului 
imperial — un rol pe care a continuat să-l îndeplinească în era „naționalistă“ 
ce a urmat. Chiar și în India, unde guvernarea britanică a fost impusă 
gradual începând cu jumătatea secolului al XVIII-lea, tradiţiile precoloniale 
au supravieţuit pentru că erau deja puternic înrădăcinate în culturile 
indigene viguroase. Patriotismul regional, noțiunile privind o guvernare 
justă, viziunile alternative ale istoriei au coexistat într-o atmosferă 
tensionată cu aparatul cultural al regimului colonial.” La sfârșitul secolului 
al XIX-lea, când dialectele indiene erau transpuse în limbi literare 
sistematizate, sentimentul regional a căpătat noi si puternice mijloace 
pentru exprimarea preocupărilor sociale și politice. Fără această fundaţie, e 
greu de spus dacă mișcarea prin care Gandhi a transformat naționalismul 
hindus într-o cauză populară s-ar fi consolidat atât de rapid după 1914. 
Toate cele enumerate mai sus au avut o deosebită semnificaţie când 
impactul cultural european asupra restului lumii a atins apogeul la sfârșitul 
secolului al XIX-lea, lovindu-se în același timp de un val de rezistență 


extrem de bine organizată. Cât privește gardienii și cerberii celorlalte culturi 
eurasiatice, lupta pentru supravieţuire a fost deosebit de strânsă. Aceștia au 
trăit cu spaima că tradiţiile lor culturale se vor prăbuși sub povara 
modernităţii europene. Au fost terorizati de gândul că își vor pierde 
autoritatea asupra claselor mai putin educate fata de care simțeau o uriașă 
responsabilitate morală și culturală. Au înțeles semnificația dominaţiei 
tehnologice a Europei, precum și inovațiile sociale si culturale care o 
susțineau, dar nu au ştiut ce să creadă despre efectele morale și sociale. S-au 
simţit puternic atrași de versiunile modernitátii care — deși concepute în 
Occident — erau extrem de ostile fata de valorile capitaliste liberale si 
revendicările imperiale. Campania lui Gandhi de trezire a maselor a fost 
inspirată de conceptul utopiei rurale autonome cultivat de Tolstoi. Marxism- 
leninismul a prins datorită promisiunii sale de progres industrial fără 
conflictul social inerent capitalismului. Ambele păreau a procura o cale spre 
modernitate ușor de controlat. În regimurile ajunse la putere după 1918 în 
Iran, Turcia și China naționalistă, în conducerea politică din India după 
1947 şi, mai accentuat, în China comunistă de după 1949, monitorizarea 
strictă a importurilor culturale străine era la fel importantă ca barierele 
ridicate împotriva puterii industriale externe. Consolidarea continuă a 
statului prin educaţie, mass-media, propagandă și cenzură a fost înfăptuită 
întocmai. Nu a fost deloc de mirare că acest proces începuse să capete 
dimensiunile unei mentalități culturale de asediu. Curentele ideologice care 
au influenţat lumea pe tot parcursul secolului XX au transformat societatea 
deschisă într-un joc cu destinul. 


TERMENI AI CONVERGENTEI 


Acest tipar de perseverenţă politică și culturală este greu de înţeles în afara 
contextului. Este greu de înţeles fără o prezentare a condiţiilor materiale 
prin care conducătorii și elitele din diferite parti ale Eurasiei și-au urmărit 
obiectivele. Autonomia culturală și libertatea politică au depins în parte de 
succesul economic. Au fost, de asemenea, influențate de comerțul extern, 
de fascinația (sau opusul acesteia) faţă de ce vindeau străinii. Întotdeauna 
de-a lungul istoriei (cu atât mai mult astăzi) schimburile comerciale care au 
deschis usa produselor și afacerilor străine au fost însoţite de riscuri 
culturale și politice. Teama de dominație si de asimilare de către „mari 


puteri““ comerciale, teama de a nu fi colonizat de companii deţinute de 
străini și de colaboratorii lor locali au fost mereu prezente. Ca și 
îngrijorarea privind noi tipuri de producţie sau noi forme de consum care ar 
fi putut produce grave tulburări sociale și culturale. Drept urmare, regulile 
de implicare în relaţiile economice — premisele accesului în economia 
globală — au fost mereu decisive. 

Se poate afirma că o economie globală de acest fel a luat naștere în 
secolul al XVI-lea. Odată ce continentele americane au fost legate de 
Eurasia si Africa, a început dezvoltarea unei noi serii de schimburi 
comerciale. Argintul american a ajutat Europa să achiziționeze un volum 
mai mare de mărfuri de la producătorii asiatici din est și sud de textile, 
ceramică și ceai. Zahărul american acoperea importul a milioane de sclavi 
din Africa și a contribuit indirect la creșterea, în Africa, a consumului de 
produse oferite în schimbul sclavilor. Produsele alimentare din America, 
gen manioc, porumb, fasole și cartofi, au transformat pe alocuri potenţialul 
agrar al Europei, Asiei și Africii. O reţea profitabilă de rute maritime au 
transformat Europa într-un uriaș antrepozit naval care stăpânea mările și 
oceanele lumii. Cu toate acestea, economia globală modemă timpurie 
(1500-1750) nu i-a conferit Europei un avantaj decisiv asupra Eurasiei. 
Europa a devenit și mai dependentă de produsele din Asia, dar a oferit 
puţine mijloace de extindere a contribuţiei sale din consumul asiatic." 

După 1750, acest model a suferit schimbări dramatice, apărute pe o 
perioadă mai îndelungată. Acapararea oportunistă a economiei Bengalului 
le-a dat englezilor șansa de a modifica clauzele comerțului cu China. India a 
fost sursa de opiu și totodată baza militară cu ajutorul căreia Marea Britanie 
și-a făcut intrarea forțată în comerțul est-asiatic. Schimbarea radicală a 
intervenit odată cu apariţia producţiei mecanizate în Europa. În numai 
câteva decenii, exporturile de materiale textile din Asia au pierdut teren în 
faţa competiţiei europene, iar textilele din Europa au început să pătrundă pe 
pieţele din India și China. Volumul schimburilor comerciale globale a 
început să crească într-un ritm accelerat — de circa 25 de ori în îndelungatul 
secol al XIX-lea. Dar condiţiile în care Asia făcea acum comerţ cu Europa 
îi lăsau celei dintâi mult mai puţin spaţiu de manevră. Europenii controlau 
deja rețelele comerciale pe mari întinderi, precum și furnizarea celor mai 
importante produse. Pentru a pătrunde pe această piaţă și pentru a plăti 
mărfurile din Europa, economia din Asia a fost nevoită să se bazeze pe 


exporturile de materii prime si de alimente. Situaţia s-a înrăutățit serios, 
deoarece țările asiatice concurau atât între ele, cât si cu producătorii din 
economia atlantică. Bumbacul și grâul american rivalizau cu cele din India; 
pe piaţa britanică, ceaiul indian a înlocuit ceaiul chinezesc. Europenii 
dețineau controlul asupra comerțului asiatic pe mare, au pătruns pe piaţa 
asiatică (după ocuparea Indiei și semnarea unor tratate coercitive cu China) 
și s-au situat în fruntea producţiei industriale, atrăgând astfel economiile 
asiatice într-o piaţă globală într-un moment în care acestea se confruntau cu 
cele mai mari divergențe. Cifrele sunt reprezentative. Daca în 1820 
produsul intern brut pe cap de locuitor în India și în China era jumătate din 
cel vest-european, în 1913 această valoare a scăzut la a șaptea parte din 
PIB-ul vest-european.”° 

Acest tablou trist nu ilustra întreaga realitate. Asia a devenit parte a unei 
economii globale în care volumul de mărfuri tranzacţionate era infinit mai 
mare decât cel dinainte de 1750. Însă din mai multe motive, controlul 
europenilor asupra economiilor asiatice era departe de a fi complet. În 
primul rând nu exista suficient capital pentru „colonizarea“ deplină a 
producătorilor asiatici. Europenii au fost de-a dreptul bulversati de 
problemele pe care le întâmpinau pe măsură ce pătrundeau mai adânc pe 
piaţa Chinei. Limba, moneda și rețelele mercantile specifice Chinei erau 
cumva prohibitive. Timpul nu era nici el de partea europenilor. Abia după 
jumătatea secolului, Asia maritimă a ajuns la fel de accesibilă pentru 
Europa ca economiile transatlantice, datorită căilor ferate, Canalului Suez, 
vapoarelor cu aburi și telegrafului. Sincronizarea era absolut decisivă în 
cazul Japoniei, unde procesul de industrializare se lansase în anii 1880. 
Departe de a reduce Asia Răsăriteană la statutul de regiune subordonată, 
exporturile Japoniei către Occident și veniturile obţinute au determinat o 
expansiune rapidă a schimburilor comerciale din Asia și între economiile 
Asiei. Foarte curând, industriașii niponi (de cele mai multe ori în parteneriat 
cu negustorii chinezi) și proprietarii indieni de fabrici au venit în 
întâmpinarea cererii regiunii pentru mai multe bunuri de consum. În 1914, 
comerțul asiatic în interiorul continentului se dezvoltase mai rapid decât 
comerțul cu Occidentul." 

Cei 100 de ani înainte de 1914 pot fi descriși deci ca o epocă de 
„semiglobalizare“. A fost epoca nașterii unei pieţe globale unice pentru 
bunurile de bază și cele industriale, dar și pentru serviciile financiare și de 


capital. Într-un mare număr de state, dar nu în majoritatea lor, volumul 
comerțului crescuse semnificativ comparativ cu producţia totală a statelor 
respective. Nivelul era încă foarte mic în comparaţie cu cel la care s-a ajuns 
la sfârșitul secolului XX." Cu excepţia Asiei Răsăritene, industria 
manufacturieră fusese concentrată masiv în zona europeană a Atlanticului și 
în vechiul nord-est al Statelor Unite. Nici o altă regiune din lume nu putea 
concura pe acele pieţe cu mărfuri industriale. Semiglobalizarea a fost 
blocată de izbucnirea războiului în Europa. În epoca de serioase frământări 
care a urmat, integrarea economică începută înainte de 1914 a intrat în 
regres. După o scurtă perioadă de relansare la sfârșitul anilor 1920, 
economia globală s-a redus simţitor. Marea Britanie, principalul său 
antrepozit, a abandonat politicile care îi înlesneau schimburile comerciale: o 
monedă convertibila în aur și angajarea în comerţul liber. Statele Unite, cea 
mai mare economie a lumii, s-a retras și mai mult în sfera ei de confort. 
Restul lumii era împărţit în blocuri: fiecare cu propriul conducător; fiecare 
hotărât să diminueze comerțul cu celelalte. Uniunea Sovietică s-a 
autoizolat. Statele mai mici au făcut eforturi pentru a reduce dependenţa de 
exterior. Principalii producători au rămas fără venituri. Economia est- 
asiatică, unde China pornise rapid pe calea industrializării, era acum 
împărțită în două, mai întâi de blocul nipon al yenului, în 1937, și apoi de 
invazia japonezilor în China. În momentul în care lumea se mobiliza pentru 
un nou război, marea expansiune comercială a secolului anterior nu mai 
putea fi un model pentru ce urma să se întâmple în viitor. Economia închisă, 
autonomia și dezvoltarea internă — nu promovarea comerțului — erau de- 
acum preţul supraviețuirii într-o lume fragmentată. 

Această perspectivă a continuat să-și facă simțită prezenţa si după cel de- 
al Doilea Război Mondial. Redresarea postbelică a oglindit, la momentul 
lansării sale, divergentele pe care declararea păcii le lăsase nerezolvate. 
Viziunea globală a unui comerţ liber care a inspirat crearea Fondului 
Monetar Internaţional, a Băncii Mondiale și a Acordului General pentru 
Taxe și Comerţ se confrunta cu realitatea unui Război Rece global. Imperiul 
autarhic al Uniunii Sovietice s-a extins în Europa Centrală și de Est. 
Victoria comunismului în China a adâncit și mai mult diferenţele antebelice 
din economia Asiei Răsăritene. China, la fel ca Rusia lui Stalin, s-a retras 
într-o izolare deliberată. Coreea de Sud, Taiwanul, Hong Kongul si 
Singapore au urmat calea Japoniei, ai cărei parteneri au devenit. 


Comunitatea Europeană, mecanismul redresării economice a Europei 
Apusene, s-a constituit într-un bloc protectionist. Aranjamentele sale 
economice au reflectat scopul iniţial: acela de a pune capăt o dată pentru 
totdeauna conflictului franco-german, și nu de a promova o economie 
globală deschisă. Când imperiile europene de peste mări au început să se 
împartă în mici state, majoritatea s-au declarat în favoarea unei economii 
închise, gestionate de stat, în încercarea de a-și construi propria bază 
industrială, și au ales pârghii de aliniere diplomatică opuse ajutorului și 
investiţiilor superputerilor rivale. Cea mai semnificativă trăsătură a acestei 
perioade de redresare economică a fost dimensiunea puterii americane. Al 
Doilea Război Mondial a transformat SUA în cea mai mare și mai puternică 
economie a lumii. Războiul Rece a făcut din America cea mai mare putere 
militară a lumii. Acestea erau activele cu care SUA intrau în lumea 
„globalizată“ la sfârșitul secolului. 

Poate că s-a spus destul pentru a sublinia o chestiune evidentă. Regimul 
economic cu care ne-am obișnuit în ultimii 15 ani reprezintă un moment 
extraordinar în istoria zbuciumată a economiei globale. Un regim produs de 
un adevărat cutremur în istoria modernă a lumii. Un regim ce a necesitat o 
combinaţie de transformări geopolitice — prăbușirea bruscă a puterii 
sovietice și decizia Chinei de a îmbrăţișa economia de piaţă — si o revoluţie 
tehnologică în comunicaţii și transport. Adoptarea unei economii de piaţă 
de către Republica Populară Chineză și fostul bloc sovietic a produs o 
creștere masivă a capacităţii de producţie si o vastă piaţă virgină. În același 
timp, costurile transportului aerian au scăzut, a intervenit „revoluţia 
containerelor“ în transportul de mărfuri și aplicațiile comerciale au invadat 
tehnologia internetului. În tradiția ,liberalizárii^ din anii 1980, care 
conferise mai multă libertate serviciilor financiare și transferurilor de 
capital între ţările vestice, noile condiţii au îndeplinit cerinţele unei creșteri 
excepţionale a volumului tranzactional si ale unei intense integrări a 
activităților economice la scară globală, cu mult peste limitele promise 
înainte de 1914. „Marea divergență“ dintre avutia și performanţa economică 
a statelor euroatlantice, pe de o parte, și patrimoniul și economia restului 
Eurasiei a dat naștere mai departe unei „mari convergente“ ce ar trebui, în 
termen de 50 de ani, să reechilibreze balanţa la nivelul celei de acum o 
jumătate de secol. 


În orice caz, lumea pe care actuala „globalizare“ o construiește a apărut 
sub condiţii net diferite. În mare parte din intervalul acoperit de acest 
volum, relaţiile economice dintre diferite regiuni ale lumii nu au împiedicat, 
ba chiar au încurajat, ridicarea de imperii, state și culturi cu valori, atitudini, 
instituţii și ideologii distincte. Interdependenta economică, principalul 
factor de constrângere a diversităţii culturale, a fost prea limitată în timp, 
prea repede abandonată și a avut un impact mult prea puternic pentru a-și 
putea modifica radical cursul. Conform estimărilor generale, această epocă 
va apune în curând: culturile indigene si statul national nu pot face fata 
efectelor invazive ale liberei circulații a informaţiilor, cetăţenilor și 
mărfurilor. Libera circulaţie este încă la început. Vom trăi și vom vedea. 


UMBRA LUI TAMERLAN 


Poate că aceasta este și ideea. Poate ne aflăm în pragul unei mari 
transformări — geopolitice, economice, culturale — cel puţin la fel de 
importante ca Revoluţia eurasiatică de la sfârșitul secolului al XVIII-lea. Iar 
dacă lucrurile chiar vor sta așa, impactul transformărilor va varia enorm de 
la o regiune la alta. Istoria Eurasiei sugerează faptul că noile tactici de 
război, noile forme de guvernamant, noile tehnici de producţie, noile 
practici culturale, noile credinţe religioase transmise de la un capăt la altul 
al Lumii Vechi (în toate direcţiile) nu au reușit să inducă o perspectivă 
comună legată de modernitate sau de ceea ce înseamnă a fi „modern“. 
Vechile tipare legate de comerţ și de invazii, de diasporă și de migrare și 
care au apropiat regiuni aflate la mari distanţe și le-au modelat cultura și 
politica au fost deosebit de complexe. Ele au avut ca efect diversitatea, nu 
omogenitatea. Prin comparaţie, forța magnetică a economiei globale s-a 
manifestat destul de haotic până în prezent, a fost resimţită diferit, ca atare 
nu a putut impune un comportament cooperant și o unitate culturală 
anticipată de teoreticienii comerțului liber. Ceea ce astăzi numim 
globalizare este rezultatul unui set de acorduri recente, unele tacite, altele 
oficiale, între cele patru mari „imperii“ economice ale lumii contemporane: 
Statele Unite ale Americii, Europa, Japonia și China. Atât pentru ele, cât și 
pentru toate celelalte state și societăţi ale lumii adevărata provocare va fi 
reconcilierea coeziunii lor interne cu efectele perturbatoare ale liberei 
concurente. Presiunea va fi uriașă, iar rezultatul, incert. Dar, dacă există o 


continuitate pe care ar trebui să o putem extrage din studierea îndelungată a 
trecutului, aceasta este rezistența Eurasiei în fata unui sistem uniform, a 
unui singur conducător, a unui singur set de reguli. Din acest punct de 
vedere, trăim încă în umbra lui Tamerlan sau, mai exact, în umbra eșecului 
său. 

